
VORE DANSKE KIRKE-SALMEBØGER. 



BET SEKSTENDE HUNBREBAAR. 



Na 



laar Præsten Hans Thomissen gjør Rede for, af 
hvilke Kilder han øste, da han samlede sin danske 
Kirke-Salmebog, nævner han bl. a. „gamle Sange, som 
have været brugte i Pavedømmet", og siden føjer han 
til, at „saadanne danske Sange l&rugtes ikke meget i 
Kirkerne, thi alle Vraaer vare i Pavedømmet v fulde ^f 
latine Sang, hvilket den menige Almue ikke forstaa 
kunde; dog bleve de sunget for Dørre og i Huse". Af 
disse Ytringer fremgaar det, at man kjendte dansk Salme- 
sang før Reformationen, og at den s tun dum ogsaa 
hørtes i Kirkerne. Rigdommen kan dog ikke have været 
stor, og Levningerne af den er i alt Fald saa faa, at det 
med Sandhed kan siges, det var først ved Reforma- 
tionen vi fik en dansk Salmesang, der strags indtog en 
jævnbyrdig Stilling og efterhaanden helt fortrængte den 
latinske af Kirkerne. 

Med det evangeliske Vidnesbyrd i Saksen fødtes en 
ny Sang som Gjenklang deraf, og hvorhen dette Vidnes- 
byrd forplantedes til Nabolandene, vaagnede en Salme- 
sang paa Folkenes ModersmaaL Næppe havde de ny 
Røster løftet sig for at frembære det gjenfundne Evange- 
lium i vort Fædreland, før de blev svarede med en 
dansk Salmesang fra Menighedens Kor. Det vakte 
vist Forargelse hos flere end Povl Helgesen ; han skriver 
derom: „St. Pavlus vil, at Kvinder skulle ikke tale i 

Smaaskrifter til Oplysning for Kristne I., 1. 1 

2 Det sekstende Htindredaar. 

Kirken, men være kværtavse og i Stilhed, og den danske 
Messe giver dem tvært imod Aarsage ikke aleneste at 
tale, men ogsaa at kvæde med et klingende Stemme . . . 
og de Noder og Lader, som mer have Fasun efter 
Springdans end hellige Salmer og Lovsange". Men 
sligt var som en Røst i Ørken, der ikke hørtes for 
den Jubel der brød ud paa manges Læber, naar de be- 
vægede Hjærter fik Lov til paa deres eget Tungemaal at 
frembære deres Tak, og. det blev deres Valgsprog: 

Jeg synger det bedste jeg kan, 
thi straffer mig ingen Dannemand. 

Brændpunkterne for den evangeliske Forkyndelse 
blev, som bekjendt, Malmø og Viborg, senere Kjøben- 
havn, da Tavsen var flyttet dertil. I den første Stad virkede 
Præsten Klavs Mortensen (Tøndebinder) og Munken Hans 
Olufsen (Spandemager), i den anden Hans Tavsen og 
Jørgen Sadolin, og begge Steder indførtes strags danske 
Salmer ved Gudstjenesten. Forfatteren til Historien om 
„Graabrødrenes Uddrivelse" af de danske Klostere fortæl- 
ler, at „1527 begyndte den ny Prædiken i Malmø, som 
den største Del af Staden strømmede sammen til, og der 
sang de deres Sange (odas) og holdt Messer paa dansk 
efter Lutheranernes Vis". Angaaende Viborg melder 
han, at de evangeliske paa Allehelgensdag samme Aar til- 
tvang sig Brugen af en Kirke, hvor deres Prædikant 
prædikede, og „lod tre af sit Partis Sange afsynge 
(odas declamari) af sine Tilhørere, for at forstyrre — 
lægger han til — Aften-Lovsangen og Sjælemessen for de 
døde, som Brødrene til samme Tid sang der". Dette 
stemmer, paa den sidste Beskyldning nær, overens med 
hvad vi véd andensteds fra, saa vel fra Hans Tavsen selv, 
som fra Hans Thomissen i Fortalen til hans Salmebog, 
hvor han skriver, at „den fromme Mand Hr. Klavs 
Mortensen havde sin første Prædiken udenfor Malmø [i 
Eaadets Vang Onsdagen før Kristi Himmelfartsdag 1527". 

Baade i Malmø og i Viborg sørgede de evangeliske 
Prædikanter for at faa trykt danske Salmer til Brug ved 

1. Malmø-Salmebogen. 3 

Gudstjenesten. I Viborg udgav Tavsen og Sadolin en 
lille Samling, og i Malmø udsatte Kl. Mortensen nogle 
tyske Salmer, som han 1528 lod trykke. Af denne 
Samling kom der det følgende Aar en forøget Udgave, 
og da Hans Tavsen samme Aar (1529) blev kaldet til 
Præst ved St. Nikolai Kirke i Kjøbenhavn, bragte han 
ikke sin Viborgske Samling med sig, men indførte den 
Malmøske, som efterhaanden udbredte sig videre, og blev 
^den første danske Salmebog". 



1. Malmø-Salmebogen. 
(1528-1533-1544). 

Skjønt Klavs Mortensen har Æren af at have gjort 
Begyndelsen, i det han udgav Bogen i dens første Skik- 
kelse 1528, kan den ikke med rette bære hans Navn i 
dens forskjellige Skikkelser. Allerede ved den første 
Udgave havde Hans Olufsen været ham behjælpelig og 
ved de senere nævnes endnu andre Mænd som stod ham 
bi; men desuden, hvor faa og smaa Levningerne af og 
Beretninger om Bogen der er blevet os bevarede, lader 
det sig dog tydelig skjønne, at den har foreligget i tre 
forskjellige Redaktioner, som Tid efter anden har fulgt 
efter hverandre, indtil den 1569 blev afløst af Hans 
Thomissens. Disse tre Redaktioner skyldtes KlavsMor- 
tensen, Christiern Pedersen og Hans Tavsen. 

a. Af Kl. Mortensens første Udgave (1528) er 
intet Exemplar levnet os og heller ikke af den Aaret 
efter trykte, anden Udgave selv; men derimod af et 
Eftertryk af denne sidste, der blev gjort i Rostok', af 
samme Bogtrykker, som besørgede Kristian III's Bibel- 
oversættelse, Ludvig Dietz. Det er et tydeligt Vidnes- 
byrd om, hvor stor Afsætning der har været paa den ny 
Salmebog, at samme Aar, den atter blev udgivet i Malmø 
(1529), fandt to Rostokske Bogtrykkere deres Regning 

1* 

4 Det sekstende Hundredåar. ^ 

ved at trykke Bogen efter. Dietz betror os nemlig, at 
han har eftertrykt en Kollega, H. Meyer. 

Der kan ikke være Tvivl om, at dette Eftertryk^ 
hvoraf et Exemplar er bevaret i Sverige og som er gjen- 
givet i Chr. Bruuns „Psalmebøger fra B/eformationstiden*' 
(1865) svarer nøje til Malmø- Salmebogens anden Udgave. 
Den fører Titelen: „En ny Haandbog med Salmer 
og aandelige Lovsange, uddragne af den hellige 
Skrift, som nu i den kristne Forsamling (Gud til Lov 
og Mennesken til Salighed) synges. Med den danske 
Ottesang, Messe, Aftensang og Natsang," og indeholder 
i alt 69 Salmer, naar dertil ogsaa regnes Oversættelserne 
i Prosa af adskillige Davids-Salmer, der ligeledes brug- 
tes til at synge ved Gudstjenesten. Det er imidlertid 
tydeligt, at Bogen bestaar i det mindste af to Lag, først 
den oprindelige Stamme (de første 36 eller 37 Salmer) 
og dertil føjet et Tillæg af 17 nye Salmer, foruden „det 
hellige evangeliske Messe-Embede" med sine 15 Salmer. 
Tillæget er kj endeligt paa, at skjønt der i den første 
Stamme ikke er gjennemført nogen stræng Ordning, er 
dog Festsalmerne til Jul, Paaske og Pinse nogenlunde 
samlede, men med Nr. 38 begynder en ny Række Jule- 
salmer osv., og 1 de første 37 Nr. har vi saaledes sikkert 
den Samling der udgaves 1528. 

Holde vi os til den Skikkelse af Malmø-Salmebogen^ 
som den foreligger i Eftertrykket af Udgaven 1529, besør- 
get af de evangeliske Prædikanter Kl. Mortensen og Hans 
Olufsen, da findes deri 22 af Luthers Salmer, det vil 
sige saa godt som alle de, man det Aar havde fra hans 
Haand, nogle endog i Dubletter, en Oversættelse i første 
Udgave af Bogen 1528, en anden i Tillæget Aaret efter. 
Thi atf. E. hverken „Vor Gud han er saa fast en Borg",, 
eller de to Julesange, „Fra Himlen højt kom jeg nu 
her" og „Fra Himlen kom den Engleskare" findes her^ 
ligger simpelt hen i, at de endnu ikke vare digtede. 
At de 69 Salmer, Bogen indeholder, gik de 49 over i 
Hans Thomissens Salmebog; de 20 var enten Dubletter 

h Malmø-Salmebogen. 5 

«ller Prosa-Oversættelser af Davids-Salmer. Af de 49 
gik igjen 39 over i den Kingoske (og den Pontoppi- 
d^inske) Salmebog, af disse 39 beholdt den Guldbergske 
Salmebog 8, i den evangeliske findes „Vi tro", „Alene 
Gud i Himmerig" og „Af Dybsens Nød** i de for den 
ejendommelige Omarbejdelser. 

Det er muligt, men ikke rimeligt, at Malmø-Salme- 
bogen, i den Skikkelse Kl. Mortensen havde givet den, 
er udkommen i et nyt Oplag, men hvad vi véd er, at 
der blev ved at udkomme Smaahæfter med nye Salmer 
som Tillæg til den. Det fortæller nemlig den ovenfor 
nævnte Bogtrykker L. Dietz i Forordet til et større 
Tillæg han besørgede 1536, og hvori han efter Sigende 
har samlet alle de ny Salmer og Lovsange, som efter 
den Tid er trykte i „de sidste smaa Sangbøger". Men 
naar han saa føjer til, at dette hans Tillæg indeholder 
desuden „Salmer og Lovsange, hvilke ikke tilforn vare 
trykte og udgangne paa det danske Tungemaal", saa er 
dette kun Datidens sædvanlige Boghandler-Stil, thi i 
Virkeligheden har hans Tillæg ingen selvstændig Værdi, 
og indeholder kun et Udpluk af en den Gang alt tre 
Aar gammel ny Redaktion af Malmø-Salmebogen. Det 
er ligefrem beregnet paa, at hans Eftertryk af denne, 
forsynet med dette Tillæg, kunde hamle op med den ny 
Redaktion af 1533, som efter alle Mærker, indre som 
ydre, skyldes vor fortjente Skribent, Christiern 
Pedersen. 

b. Denne Kong Christiern II's tro Mand var, efter 
seks Aars Landflygtighed, vendt hjem til sit Fædreland 
1532, samme Aar som hans Konge blev fanget, og havde 
faaet Lov til at nedsætte sig som Bogtrykker i Malmø. 
Her kom han da snart i fuldt Arbejde, saa der i faa Aar 
udgik baade religiøse, historiske og medicinske Skrifter 
fra hans Presse ; blandt dem ogsaa en ny Udgave af den 
danske Salmebog, og der kan ikke være Tvivl om, at 
det er ham selv, der har besørget Redaktionen. Dertil 
ligner den ham altfor godt. Des værre er der ogsaa af 

6 Det sekstende Hundredaar« 

denne Bog kun bevaret et eneste Exemplar, som endda 
er noget beskadiget. Har den første Udgave af Malmø- 
Salmebogen fundet Skjulested i Sverige, saa er denne i 
den nyere Tid havnet i Norge og ejes af Universitets- 
Biblioteket i Kristiania. Det er Skade, at blandt de 
Blade, der fattes i Exemplaret, er ogsaa det, hvorpaa Ud- 
giverens Navn har staaet at læse; men hvad der er be- 
varet af Efterskriften, dernæst Kalendariet, der er aftrykt 
fra Chr. Pedersens Tidebog 1514, og endelig Rettel- 
serne og Omarbejdelsen der er foretaget helt igjennem 
borger for, hvilket Navn der har staaet. 

Chr. Pedersen nøjedes ikke med at optrykke KL 
Mortensens Bog og føje et nyt Tillæg af hvad der imid- 
lertid var fremkommet; han beholdt dens Indhold, men 
bragte det i bedre Orden, saaledes at hvad der hørte til 
hver Pestkreds i Kirkeaaret blev samlet, og derhos ind- 
skød han forskjellige nye Salmer, deriblandt ea Del 
bedre Oversættelser af de samme, der allerede fandtes, 
formodenlig i det BLaab, de skulde afløse de forrige. Det 
Haab glippede i Reglen; man var engang vant til det 
gamle og derved vilde man blive. Saaledes gik man ogsaa 
glip ad mange Forbedringer i Ritualet til den hellige 
Messe, hvor han havde udryddet en Mængde Tysk- 
agtigheder, men kun faa havde hans Øre for Moders- 
maalets Renhed, og saa blev de staaende, eller rettere 
gaaende, til de er naaede helt op i og mod Enden af det 
æstetisk-dannede nittende Hundredaar. Næst det hellige 
Messe-Embede, som hans Forgænger jo ogsaa havde, til- 
føjede Chr, Pedersen nogle Salmer „^af det svenske 
Exemplar", samt „den Aftensang som i Judland siunges", 
og det er ikke urimeligt, at denne sidste er det lille 
Salmehæfte, Tavsen og Sadolin havde benyttet i Viborg; 
endelig endnu et Tillæg paa en Snes Nummere, saa at det 
hele Antal løber op til 115. Blandt disse er der kom- 
met to nye Salmer af Luther til, den ene af dem hans 
berømte Kampsang „Vor Gud han er saa fast en Borg". 
Hans Julesange findes endnu ikke her. Af de ny til- 

1. Malmø-Salmebogen. 7 

komne Salmer gik 16 over i Hans Thomissens Salmebog, 
kun 5 i den Kingoske. 

c. Næste Gang der blev Tale om en ny Udgave 
af den danske Salmebog, tog Hans Tavsen, der imid- 
lertid (1542) var bleven Biskop i Ribe, Sagen i sin Haand, 
og „lod den udprentes forbedret 1544", siger Hans 
Thomissen. Af denne Udgave er intet Exemplar naaet 
ned i Tiden til os, men der er al Sandsynlighed for, at 
den er trykt af Hans Vingaard i Kjøbenbavn, og er den 
samme, som han siden blev ved at optrykke med Titel: 
„Ny Salmebog med flere Salmer og kristelige og aande- 
lige Lovsange", og som han senere udgav forøget med et 
Tillæg af „aandelige Viser og Lovsange, som aldrig vaare 
prentede i Danmark tilforn". Af denne er der bevaret 
Exemplarer af ikke færre end seks fors kjellige Oplag-, 
mellem Aarene 1553 og 1568, da Afsætningen blev stand- 
set, ved at Hans Thomissens Kirkesalmebog udkom Aaret 
efter. Disse mange Oplag viser bedst, at det maa have 
v^ret den almindelig brugte Salmebog, og at H. Tavsen, 
der alt 1529 havde indført Malmø-Salmebogen i Kjøben- 
bavn, da han var bleven Biskop i Ribe, sagtens med 
Hensyn til det nye Stift, lagde den til Grund for sin 
Udgave, tyder paa, at der kan ikke være Tale om andre 
end denne. Denne Redaktion benytter sin Forgænger 
ligesom Chr. Pedersen havde benyttet sin. Den inde- 
holder de samme Salmer, med Udeladelse af 15 og Til- 
føjelse af andre 27, og stræber saa at indføre en bedre 
Ordning. Tavsen begynder, ligesom hans to Forgængere, 
med Luthers Fortale til den Vittenbergske Salmebog fra 
1524, men i den forbedrede Oversættelse, Chr. Pedersen 
havde givet den. Dernæst beholder han dennes „evige 
Kalendarium", og de versificerede Lægeraad, som han 
havde forsynet hver Maaned med ; derimod ikke de Æn- 
dringer og Forbedringer, Chr. Pedersen havde foretaget 
i Nadver-Ritualet (det hellige Messe-Embede). Her blev 
det ved det engang tilvante, som gik videre. I alt inde- 
holder Bogen 127 Salmer. 

B Det sekstende Hundredaar. 

Kilderne til den danske Salmebog havde hidtil 
væsenlig været Davids-Salmer og de tyske fra Vitten- 
berg, særlig Luthers egne; men Tavsen begyndte at søge 
nye Aarer, som H. Thomissen arbejdede videre i. Dels 
fik han oversat af de latinske Hymner, der havde været 
brugt i Kirkerne, dels optog han et Par gamle danske 
Sange, som var sunget tidligere. Til det første angiver 
han selv Grunden, det skete, for „at hver maa se, at der 
har været fromme Kristne midt udi den Blindhed og 
Vildfarelse, som vi vare udi"; til den anden Klasse 
hører „den menige Almues Sang: Det hellige Kors vor 
Herre selv bar", og den ældgamle Oversættelse af Jule- 
sangen Dies est lætitiæ: „Den signede Dag er os betét, 
thi maa vi frilig kvæde". Med Hensyn til Ordningen er 
det kjendeligt, at Tavsen har stræbt at lægge Kirkeaaret 
til Grund, skjønt han selvfølgelig ikke har haft Stof til 
at føre det igjennem. I Vinterhalvaaret gaar det lettest, 
i det mindste i Hovedtrækkene, i Trefoldigheds-Halvaaret 
lader sig intet gjøre. Efter den, fra de to ældre Ud- 
gaver arvede, Indgangs-Salme „I Jesu Navn begynde vi", 
følger Advents-Salmer, Jule-Salmer. Faste-Salmer og at 
det er Kirkeaaret der svæver ham for Øje, godtgjøres 
ved, at Marias Bebudelse er optaget blandt Easte- 
Salmerne; dernæst følger Paaske-Salmer, Himmelfafts- 
Salmer, Pinse-Salmer og til Hellig Trefoldigheds Søn- 
dag. Hertil kommer en Hække (20) Davids-Salmer, 
saa „Aftensangen i Jylland", der væsenlig ogsaa inde- 
holderes) Davids-Salmer; dernæst en mere blandet Række 
(34) Salmer, og endelig det hellige Messe-Embede, hvor- 
med Bogen slutter. 

Til denne Salmebog, som tør antages at være Hans 
Tavsens Arbejde, føjede da Bogtrykkeren H. Vingaard 
1553 et yderligere Tillæg af 23 Salmer. Dette har den 
Mærkelighed, at vi her første Gang møde Oversættelsen 
af Fuer natus in Betlehem: „Et Barn er født i Betle- 
hem'* og af Luthers to Julesange: „Af Engle-Kor hid 
kommer jeg", oversat af Hans Tavsen og „Fra Himlen 

2. Hans Thomissens Salmebog. 9 

kom den Engleskare", den sidste svejset sammen med 
„et Barn er født i Betlehem'', hvor Omkvædet er udeladt, 
og den hele Salme afdelt i fireliniede Vers (se Dansk 
Psalmed. I. Nr. 155). De sidste seks danske Salmer i . 
Tillæget er af H. Tavsen, og dertil er endnu føjet nogle 
latinske Hymner. Denne Salmebog med Tillæget ved- 
blev at udkomme i en Mængde Oplag, indtil den brat 
standsedes 1669, da der kom en ny, forsynet med et 
skarpt Privilegium imod alle Medbejlere. 



2. Hans Thomissens Salmebog. 
(1569). 

De Mænd, der hidtil havde arbejdet* for Salmesangen 
ved at skaffe Kirkegængerne brugelige Haandbøger, hørte 
alle til den ældre Slægt, til dem, der i en modnere 
Alder selv havde oplevet Gjennembrudet, og i en Hast 
efter Tidens Lejlighed havde skaffet til Veje, hvad der 
kunde være tjenligt, af de nye Væld, der med Foraars- 
Hurtighed var brudt frem hist og her. Disse Mænd var 
efterhaanden dels allerede kaldte bort, dels gik de paa 
Gravens Rand; et nyt Slægtled var rykket frem, for at 
fortsætte Gjerningen. Der var nu en Menneskealder 
gaaet, siden der første Gang blev sunget danske Salmer 
ved Gudstjenesten paa Raadets Vang udenfor Malmø, og 
der begyndte at komme mere Ro i Sindene; man trængte 
til at faa alt i en mere ordnet Gæjige. Man havde jo 
faaet Kirketjenesten i det hele nogenlunde ordnet med 
Ordinans, Alterbog m. m., man begyndte da ogsaa at tænke 
paa, at faa ligeligere Skik paa Kirkesangen, og 1565 blev 
det overdrage t Superint ende nten i Fyn, Niels Jespersen, 
at udarbejde et nyt „Gradual", eller almindelig Sangbog 
„til des ydermere Endrægtighed udi Sang og Ceremo- 
nier". Denne Koralbog i Folio, til Degnenes Brug, 

indeholdende 61 danske og 134 latinske Salmer, med 
tilhørende Melodier , fordelte paa Kirkeaarets Søn- og 
Hellig-Dage, udkom 1673, og det blev befalet, at der 
til hver Kirke skulde anskaffes et Exemplar af Bogen, 
der for en Sikkerheds Skyld skulde lænkes fast til 
Degnesjbolen. Dette at have faste Salmer til hver Søn- 
dag var dog ikke noget nyt, men, som det siges i For- 
talen, hvad der brugtes i Kjøbenhavns Kirker, og mangen 
Steds ellers. Endnu inden dette Gradual var ud- 
kommet, der skulde ordne Kirkesangen, saa den blev 
mere ensartet Landet over, havde en privat Mand taget 
sig paa at samle og udgive en ny Salmebog som Haand:_ 
bog for Menigheden. De ældre Udgaver brugtes vist 
ijamtidlg, i alt Faldindtil Tavsens, som de mange Op- 
lag kunde tyde paa, har skaffet sig Eneherredømmet, og 
de forskjellige Udgaver voldte vel ingen Forstyrrelse, 
for saa vidt de havde samme Salmer, da disse ikke blev 
angivet ved Nummere — en Skik, der først blev indført 
i den Pontoppidanske Salmebog — men blev af For- 
sangeren nævnet med Begyndelses-Linien, jmidl ertid 
træng te Indholdet, d er hidtil var blevet samlet temmelig 
tilfældig, til at si£tes^ ligesom Ordningeri a^ forbedres, og 
Manden der tog sig Arbejdet paa, viste han havde ikke 
alene Evne dertil, men ogsaa til at tilføre Samlingen en 
værdifuld Forøgelse. 

Denne Mand var Præsten ved vor Frue Kirke i 
Kjøbenhavn, Mag. Hans ThomisTe'n." Han var en 
PfæSteyøli fra, Søud(5r]ylland, Søn af Thomas Knudsen i 
Hygum, født 1532. I en ung Alder tilbragte han tre 
Aar i Udlandet som Hovmester for nogle unge Adels- 
mænd, og studerede da ogsaa i Vittenberg; ved sin 
Hjemkomst blev han, 25 Aar gammel, af H. Tavsen 
kaldet til Eektor for Ribe Domskole, hvor han fik det 
Tidnésbyfd, St han arbejdede „med stor Troskab og til 
Skolens store Fordel". Salmesangen udgjorde jo en 
væsenlig Del af Undervisningen i Skolerne, hvis „Peb- 
linger" besørgede Korsangen i Kirkerne, og han fortæller, 

hvorledes han ved sin Stilling „blev foraars aget til at 
undervise Ungdommen ogsa a om de danske Salmer ret, 
af éjiltige i Kirkerne**, men da der fattedes ikke alene 
•;;i|oder til maiige Salmer, men ogsaa m ange skign ne 
Salmer, som Luthers tyske Salmebog [1545J dog inde- 
holdt", saa beflittede han sig paa „at udspørge de rette 
gamle Noder til hver Salme og at udsætte nogle besyn- 
derlige Salmer af Tysken", for at han i nogen Maade, 
sig og andre til Bedste, kunde forbedre den danske 
Salmebog. Dertil fik han god Hjælp af sin kjære gamle 
Eader, som boede i Nærheden, hvor han i 44 Aar havde 
været Præst i Hygum, altsaa længe før Reformationen. 
Forsynet med dette Forarbejde, blev han 1561 kaldet 
til Sognepræst ved vor Frue Kirke i Kjøbenhavn, og 
her fuldførte han sit Værk, der gjør ham Ære: ,JDen 
danske Salmebog, med mange kristelige Sal- 
mer, ordenlig tilsammensat, formeret og for- 
bedret", med Melodi trykt foran hver Salm^, for saa 
'"vidt den ikke ved en tidligere er meddelt. Bogen udkom 
1669, og vedblev at være den danske Menigheds Kirke- 
salmebog, indtil den 13 Aar ej ter blev afløjt af den 
Kingoske. 

Hans Thomisssen angiver selv den Forøgelse han 
har givet Salmebogen til hen ved 150 Salmer, og det slaar 
ogsaa til, da hans Bog indeholder 269 Salmer, deriblandt 
8 latinske; thi vel indeholder Tavsetis 127, og med Til- 
læget endog 161, men Hans Thomissen har udeladt en 
Del af dem, navnlig af de mange Dubletter og de i 
Prosa oversatte Davids-Salmer. I de ni tilføjede B,egistre 
gjør han selv Rede for en Del af sine Kilder. Han 
har 40 David s-Falmer, hvoraf nogle i dobbelt Over- 
sættelse, d^inasfit 5 gamle danske Sange .,som har været 
brugte i Pavedømmet", nemlig „Krist have Lov", 
;,Krist stod op af Døde" , „Den signede Dag er a^ 
betét ", ^ som Tavsen allerede har, , ,Den si gnede Dag 
som vi nu s er", den gamle Dagvi^e, og „Pris, Ære og 
Cyd" , Moder til Grundtvigs „Julen har Englelyd". 

Endvidere 4 „gamle papistiske Sange, som ere korrigeret 
og rettede", nemlig: „Det hellige Kors, vor Herre selv 
bar" (allerede hos Tavsen), „Jeg vil mig en Jomfru 
[Herren] love", „Maria [O Jesu] bold", „Maria hun er 
en .Jomfru ren"; og 4. Salmer uddragne af Præsten 
Mikkels Rim, „som han skrev om Jomfru Mariæ Salter 
1496": „Naar Tegn er skete i Maane". „Nu lader os 
takke af Hjærtens Grund", „O Jesu, hør mig for din 
Død", „Synden gjør Mennesken blind"; han kunde have 
tilføjet en femte: „Jeg lægges i Jorden i en Ble". 
Af disse gik flere over i Kingos og Pontoppidans Salme- 
bøger, nogle er i en fornyet Skikkelse komne frem igjen 
i vore Dage, ogsaa i Roskilde-Konvents Salmebog. 

Da Hans Thomissen i Regelen angiver Forfatternes 
Navne, lærer man at kjende, hvilke danske Forfattere 
han har faaet Bidrag fra til sin ny Salmebog; deriblandt 
findes Biskopperne Peder Palladius, Tyge Asmussen og 
Hans Albertsen, Adelsmændene Knud Gyldenstjerne, 
Erik Krabbe og hans Søster Elisabet, Søhelten Peder 
Skrams Hustru, Herluf Trolle, Professor Niels Hemming- 
sen, Præsterne Rasmus Katholm, Rasm. Hansen Rerav, 
Mogens Banke, Anders S. Vedel, og Udgiverens Fader 
Thomas Knudsen m. fl. Selv har han digtet 49 Salmer, 
en Tredjedel af det ny, Bogen indeholdt. Deraf er 40 
Oversættelser, mest fra Tysk ; iblandt disse 4 af Luther, 
som ikke før havde været oversat. Desuden 4 latinske 
Hymner. Af de 49 Salmer gik 23 over i Kingos (og 
Pontoppidans), 6 til Guldbergs, 1 naaede til den evange- 
liske, og fornyedes i Roskilde-Konvents: „Mit Hjærte, 
hvi græmmer du dig" („Min Sjæl, hvi vil du græmme 
dig"). Flere af hans Salmer hørte til vore Fædres 
Yndlings-Salmer; den der har slaaet bedst igjennem, er 
vel: „Alene til dig. Herre Jesu Krist". 

Hans Thomissen ordnede Salmerne, „efter Kristen- 
dommens Hovedartikler" under følgende 20 Rubriker: 
Kristi Tilkommelse til Verden (2), Kristi Fødsel (20 
danske, 4 latinske), Kristi Person og Embede (20), 

Kristi Pine og Død (8 danske, 1 latinsk), Kristi Op- 
standelse (10 danske, 1 latinsk), Kristi Himmelfart (4 
danske, 1 latinsk), den Helligaand (9 danske, 1 latinsk), 
den hellig Trefoldighed (3), Katekismi fem Parter (19), 
Guds Ord (8), Skabelsen (2), Loven og Evangelium, 
Synden, Syndernes Forladelse, Retfærdighed, Troen og 
gode Q-jerninger (11), Pønitense (11), den kristelige 
Kirke (4), Ægteskab (6), verdslig Øvrighed (4), Korset 
og Trøst mod adskillig Modgang og Fristelser (21), Bøn 
og Taksigelse (75), Døden og Begravelse (15), Domme- 
dag og Opstandelse (9). Bogen slutter med etÆrevers 
til Forfatteren af hans Ven og forrige Lærling, A. S. 
Vedel, og som den fra Forfatterens Haand er et om- 
hyggeligt Arbejde, saa fremkom den ogsaa smukt udstyret, 
trykt med meget store, tydelige Typer i lille Oktav af 
Bogtrykkeren Laurents Benedict, efter at den var „over- 
set af de højlærde, som læste den hellige Skrift [de 
teologiske], og andre Professorer her i Universitetet", 
paa Kong Frederik deri andens naadigste Bevilling og Be- 
faling. Fortalen er dateret 10. Avgust 1569, og 5. 
November derefter udgik fra Feltlejren for Varberg en 
kongelig Skrivelse til Superintendenterne, at denne Salme- 
bog „ville Vi skal bruges over alt Eiget". De skulle 
befale Herredsprovsten at tilsige Kirkeværgerne, at de 
skulde kjøbe et Exemplar til hver Kirke. 

Hanff Thomissen døde i en ung Alder, kun fire Aar 
efter at hans Salmebog var udkommen; men denne blev 
staaende som hans Æreminde. I denne Kirkesalmebog 
blev frembaaret den modne Frugt af Reformationens 
Værk paa dette Omraade, som blev ved at haye sit Værd 
og Betydning for de følgende Slægter, saa om der end 
kom Tider da det glemtes, kom det atter til Aner- 
kjendelse, saaledes som det er sket i vort Hundredaar, da 
Grundtvig, — ^som Biskop P. E. Miiller sagde om ham 
— med varsom Haand viskede Støvet af de gamle Dages 
Guld^; og naar vi nu synger: ,.Den signede Dag, som vi 
■"nijrsé", eller „Et Barn er født i Betlehem", eller „Fra 

Himlen højt kom jeg nu her", eller „Lovet være du Jesu 
Krist", da er det fra Eeformations-Tiden gjennem H. 
Thomissens Salmebog de er komne til os. Det gjæl- 
der især om vore Julesalmer, at Kjærnen af dem stam- 
mer derfra, og at de ingen væsenlig Forøgelse fik i de 
næste tre Hundredaar, lige indtil vore Dage. 

Disse vore Salmer af det ældste Kuld skød frodig 
op som Markblomster, uden at kjende noget til den 
Kunst, man først i det næste Hundredaar begyndte at 
dyrke ogsaa paa dette Omraade. De bedste af dem var 
uvilkaarlige Udbrud af et fromt, troende Sind, og i For- 
men nær beslægtede med den almindelige Folkevise, 
derfor fandt de saa let. Vej til Folkets Øre og Hjærte. 
Skal nogen enkelt. Digter fremhæves, da maa det, næst 
Hans Thomissen selv, blive Hans Christensen 
Sthen, der endnu ganske tilhører det sekstende Hun- 
dredaar, uagtet hans Salmer ikke naaede at komme med i 
Kirke-Salmebogen, fordi han, skjønt jævnaldrende med 
Hans Thomissen, først har digtet dem i en modnere 
Alder. Des flittigere blev de benyttede i de snart ud- 
komne Tillæg og private Samlinger. Ingen af hans 
samtidige formaaede saa godt som han med sine troskyl- 
dige Rim at ramme den ægte Folkevises Tone, og naar 
vi endnu med Glæde synge: „Herre Jesus Krist, min 
Frelser du est", „Den lyse Dag forgangen er", „O Gud 
ske Lov til evig Tid", „Ak levende Gud, jeg bekjender 
for dig", „Hvem skal jeg klage mit sorgfulde Mod", 
„Jeg véd et evigt Himmerig" og adskillige andre af 
hans, da er det Salmer, der har bevaret, og i alt Fald 
paa ny vundet den Yndest, de til visse fortjene. 

Hin almindelig Kirke-Salmebog, der ved Kongebud 
var indført i begge Riger, maatte selvfølgelig stadig op- 
lægges paa ny, og foreløbig besørgedes dette af Bog- 
trykkeren Laur. Benedict, der havde forlagt den første 
Udgave og havde „fornøjet og fyldestgjort Mester Hans 
Thomissen hans Umage og Arbejde efter hans egen 
Vilje og Begjæring"; men snart fandt han Anledning 
til at klage over^ at han daglig med Sorg maatte se 
Bogen eftertrykt, stundum „muteret, forandret og for- 
vendt". Selv tillod han sig i øvrigt, efter Forfatterens 
Død, ogsaa at „mutere og forandre" den, i det han ind- 
skød en og anden Salme i de nye Oplag, eller medgav 
den et Tillæg. Da Arbejdet gled ud af hans Hænder, 
var der andre Bogtrykkere og -handlere, der tog det op, 
og der udfoldede sig gjennem det syttende Hundredaar 
en særdeles frodig Salmebogs-Industri, især gjennem 
Boghandlerne Joakim Moltkens, Christian Cassubens og 
Geertsens Virksomhed/ Den kan kaldes frodig, men det 
var maaske rettere at kalde den graadig; thi den opsugede 
og omsluttede alt hvad der kom indenfor dens Polyp- 
Armes vide Kreds. En meget væsenlig Bestanddel var 
Oversættelser fra Tysk, hvor Kilderne blev mere og 
mere vandrige, og det vedblev at være en stadig An- 
befaling for de nye Samlinger, at disse Salmer var 
^J^^S ^transfererede og oversatte" fra Tysk. Men der 

fremstod jo ogsaa hjemlige Digtere, hvis Arbejder blev 
benyttede. H. Chr. Sthen er allerede nævnt, og snart 
efter ham fulgte A. Chr, Arrebo med sin Oversættelse 
af Davids Salter, hvoraf særlig den 23. Salme („Herren 
han er min Hyrde god") blev almindelig yndet. Eller . 
der fremkom gamle Salmer, der ikke før havde været 
trykfe, eller nye, hvis Forfattere ikke kjendes, men som 
snart vandt almindelig Indgang: saadanne, som „Fryd 
dig, du Kristi Brud"' som Arrebo allerede 1611 kalder 
en gammel Salme, „O Jesus for din Pine" og „PaaGud 
alene haver jeg sat min Lid", begge fra Begyndelsen af 
17de eller maaske Slutningen af 16de Hundredaar, „Naar 
jeg betænker den Tid og Stund" og Oversættelsen „Jesu 
søde Hukommelse". Disse Exempler er tilstrækkelige 
til at godtgjøre det berettigede i Ønsket om at saadanne 
Salmer kunde finde deres Anvendelse ved Gudstjenesten, 
og Boghandlerne banede ogsaa snart Vejen for dem. 

'^ Den første der drev det efter en større Maalestok 
var Tyskeren Joakim Moltken, hvis Virksomked fal- 
der i den Menneskealder 1632-64. Han begyndte med 
at udgive „aandelige Haandbøger" , hvori en Salme- 
Samling da ogsaa udgjorde en af de mange Bestanddele, 
men snart gik han over til at udgive „fuldkomne Salme- 
bøger", der foruden meget andet indeholdt hele H. 
Thomissens Kirkesalmebog, og da Salmerne ved Guds- 
tjenesten, som ovenfor bemærket, blev angivet med 
Begyndelses-Linien, kunde de for Kirkegængerne træde 
i Steden for den autoriserede Bog. Han regnede det 
som sin Fortjeneste, at han efter Gradualets Anvisning ;f 
ordnede en hel Række af Salmerne efter Kirkeaarets 
Søn- og Festdage. Hans første Udgave eii* „eu^ ny og 
fuldkommen dansk Salmebog" udkom 1640, den sidste 
samme Aar han døde, 1664; den indeholdt 663 Salmer. 
— Paa sine sidste Dage fik han en Medbejler i sin 
Landsmand, Chr. Cassuben, der 1661 ogsaa udgav „en 
ny og fuldkommen Salmebog" med Fortalen dateret paa 
Hundredaars-Dagen efter H. Thomissens Udnævnelse 

/ 
til Præst ved Frue Kirke i Kjøbenhavn, og dennes 
Salmebog var da ligeledes deri helt qptaget. Saalænge 
Moltken levede, turde han imidlertid ikke plagiere dennes 
Ordning efter Kirkeaaret, men næppe havde Moltken luk- 
ket sine Øjne, førCassuben samme Aar (1664) eftertrykte 
sin Forgænger, og blev ved dermed i de næste 20 Aar, 
medens Salmernes Antal løb op til over 1000. — Gjen- 
gjældelsen kom imidlertid over ham paa hans ældre Dage, 
da Chr. Geertsen, der i sin Ungdom havde tjent 
ham, gik ham ind i Næringen og ligeledes begyndte at 
udgive Haandbøger og fuldkomne Salmebøger. Disse 
tre Boghandlere drev Forretningen i det store, og for- 
synede Landet med Salmebøger, saa hen imodHundred- 
aarets Slutning, var den avtoriserede Salmebog næppe til 
Åt faa. En lidt yngre Præst, C. L. Friis, der har efter- 
ladt et Haandskrift om Salmer, beskylder Degnene for at 
have ødelagt dem, der endnu fandtes i Kirkerne, og 
brugt dem til at tænde Alterlysene med* Et andet 
Sted bliver han endnu hæftigere og skriver: „de liderlige 
og forsupne Degne og Substituter røger Tobak ved dem 
hjemme, det har jeg set med Fortrydelse nogle hundrede 
Gange". Man var saaledes efter et Hundredaars Forløb 
kommen tilbage til samme Mangfoldighed i Kirkesalme- 
bøger og sikkert i et endnu større Vildrede, end det 
man havde villet raade Bod paa ved Hans Thomissens 
Bog, og der lød fra alle Sider Krav paa, at der maatte 
skaffes en ny almindelig Kirkesalmebog. Dette Krav, 
paa en Tid og i en Tidsald^, hvor særlig i kirkelig Hen- 
seende et Afsnit var sluttet, da den lutherske Ortodoxi 
havde faaet sin Dogmatik færdig, og den protestantiske 
Statskirke var i Færd med at lovbinde de Former, den 
havde fundet mest tjenlige til vældelig at haandhæve den 
kristelige Religion efter de eneste sande Grundsætninger, 
— dette Krav paa en ny almindelig, med kongelig Stad- 
fæstelse præget Kirkesalmebog, fandt alle i den unge 
Enevældes Dage fuldt berettiget, og Hundredaaret naaede 
heller ikke at løbe ud, før det var sket Fyldest. 

Smaaskrifter til Oplysning for Kristne I., 1. 2 

Dog maa det siges, det var ikke alene den herskende 
Trang til Ensfornughed, der fremførte dette Krav. Nej^ 
der var vokset helt nye Slægtled op siden Reformationena 
Børn sang ud af Hjærtet Salmen i Folkevisens Tone 
med sine bølgende Rytmer og haltende Rim. Der var 
en ny „Digtekunst" som havde gjort sig gjældende, og^ 
var dens Skjønheder just ikke gaaét op for Folket i deta 
Helhed, der intet savnede i den gamle, saa krævede 
Ordførerne for Tidens Dannelse desto stærkere, at Salme- 
digtningen burde holde Skridt med Smagen. Det var 
som sædvanlig syd fra denne Paavirkning gjorde sig 
gjældende, og man havde alt i længere Tid skrevet om 
Prosodi og dansk Rimkunst, saa det manglede ikke paa 
Folk der stødte sig paa de knudrede Vers og Rim i 
de gamle Salmer, hvoraf man^ stadig hentede sine 
Exempler, til at vise, hvorledes Vers ikke burde være,, 
naar man efter den nye Digtekunst nøjagtig aftalte Stav- 
elserne i hver Linje. At man ved at anvende Kunsten,, 
hvorefter tit et Lem blev pint sammen og et andet 
trukket ud, mange Gange kun fik Vanskabninger at se 
i forskaarne Klæder efter fremmed Mønster, kølnede ikke 
Iveren ; selv Arrebo havde ondt ved at beherske den ny,, 
afmaalte Form. Men den var kommen paa Mode, og 
Daniel PauUi er vist nær ved at røbe Hemmeligheden. 
Han var en Søn af Lægen Dr. S. Paulli og havde som 
Boghandler ogsaa udgivet en ny og fuldkommen Salme- 
bog, der midt iblandt de mange andre udmærker sig^ 
ved indre og ydre Fortrin. Ogsaa han er indtaget i den 
ny Digtekunst, men siger i sin Fortale et Ord der 
sikkert gjaldt saa vel om det store Antal Salmer^ Folk 
forlangte, som den ny Form: „vi er aandelig kranke og 
syge, og hos de syge véd man vel, der maa være alle- 
haande Middel til rede, for at opvække Appetiten." 

Den ene med den anden Grund virkede samtidig^ 
til at fremkalde Længselen efter en ny Kirkesalmebog, 
men hos Regeringen sagtens stærkest, at den vilde være 
et Led i det kirkelige Lovgivnings- Værk, hvormed ma];i 

var i Gang. Kristian d. femtes Lovbog var nær sin 
Afslutning, og man blev nu betænkt paa at lade ud- 
arbejde et nyt Ritual, en ny Salmebog og en ny Bibel- 
oversættelse, Det sidste Arbejde blev ikke til noget, de 
to andre blev fuldførte, det første ved en Kommission, 
bestaaende af Sjællands og Fyns Biskopper, Kongens 
Skriftefader Hofpræst H. Leth, og Stiftsprovst H. 
Bornemann, det andet blev overdraget en enkelt Mand, 
Forfatteren af „ Aandeligt Sjungekor", der nylig var hilset 
som „en dansk Asaf", og af Kongen kreeret til Doctor 
theologiæ, Thomas Kingo, Væversønnen fra Slangerup, 
siden 1677 Fyns Biskop. 



3. Den Kingoske Salmebog. 

(1699). 
Den 27. Marts 1683 udgik kongeligt Brev til Kingo, 
at han „det snarest muligt" skulde være betænkt paa „at 
sammenskrive og indrette en ret Salmebog", men der 
løb meget Vand til Strande før den Befaling bleV ud- 
ført, og 16 lange Aar maatte forskjellige Vanskelig- 
heder først overvindes, før den ny Salmebog kom til at 
gjøre Tjeneste i Menigheden. Af Kongebrevet lærer 
man at kjende Regeringens Tankegang. Befalingen 
grundes særlig paa, at der er stor Mangel paa Sange over 
Søndagenes Evangelier og Epistler, men dernæst ogsaa 
paa, at der er kommen „stor Urigtighed" i adskillige 
Sange, som ulærde Bogførere af egen Myndighed i 
Mængde har ladet trykke og bortsælge, uden at de er 
gjennemsete og rettede af Teologer. Den første Mangel 
staar igjen i Forbindelse med den Fordring der opstilles 
til Samleren. Kingo skulde sammenskrive og indrette 
de gamle sædvanlige og bedste Kirkesange og Salmer, 
„saa og dem med en Del af dine egne forbedre"; men 
to Ting skulde han iagttage: 1. at de Salmer, der hen- 

2* 

hørte til den sædvanlige Søndags-Messe for Prædiken, 
blev uforandrede, uden det var med et eller andet Ord, 
om det gjordes fornødent, navnlig maatte i Luthers egne 
Salmer „deres Mening ingenlunde fragaas", og dernæst: 
2. skulde han følge Kirkeaarets Textrække, saa „at hver 
Søndag fik sine Sange ordentlig sammenføjede, baade af 
de gamle og de som du selv over Epistler og Evangelier 
sammenskriver". Sluttelig loves ham god Løn for Ar- 
bejdet, 15 Aars Privilegium, indført i begge Eiger, med 
Paalæg at hver Kirke kjøbte den, og saa skarpt omgjærdet, 
at „tilf ordrist ede sig nogen at trykke den efter, skulde 
der betales 1000 Rigsdaler i Straf for hvert Exemplar, 
til lige Deling mellem Angiveren og Odense Hospital". 

Den første Bestemmelse med de faste Salmer viser, at 
man nu vilde gjennemføre fast, hvad der havde arbejdet sig 
frem lige siden Eeformationen. Niels Jespersens Gradual 
havde efter Reformationen grundlagt den Ordning med 
faste Salmer til hver Søndag som var arvet fra Mid- 
alderen; Boghandlerne havde arbejdet videre i Sporet, 
og nu skulde det føres helt igjennem; men derved kom 
det frem, hvor vilkaarligt Valget tidligere ofte havde 
været, og hvor stor Mangel man endnu havde paa Salmer, 
der kunde siges at passe nøjere til Textrækken. Den 
første Frugt blev da, at Kingo fik Anledning til at digte 
hele den Række historiske Salmer og andre til Kirke- 
aarets Texter i Vinterhalvaaret, der udgjør en væsenlig 
Del af den Salmeskat, vi endnu glæde os ved. 

Kingo har sikkert med Glæde taget fat paa denne 
Gjerning. Han stod i sin fulde Kraft, endnu ikke 50 
Aar gammel. Allerede som Præst i sin Fødeby Slange- 
rup havde han hendraget den almindelige Opmærksomhed 
paa sig som Salmedigter, ved Udgivelsen af den første 
Del af „Aandeligt Sjungekor" med de herlige Morgen- 
og Aftensange, og det var sikkert ogsaa disse der havde 
henledt Regeringens Opmærksomhed paa ham, saa Kristian 
V et Par Aar efter, lidt uventet, som det fremgaar af en 
Samtidigs Dagbog, kaldte ham til Biskop i Fyn, og han 

steg endnu højere i Yndest, da han fra Odense 1681 
udsendte 2den Del af Sjungekoret, der blandt andre 
indeholdt hans to mægtige Sange: „Sorrig og Glæde de 
vandre tilhohe" og „Far, Verden, far vel". Han var 
som selvskreven til at samle og udarbejde den ny Salme- 
bog, og dog viste Erfaringen, at til at staa ene for Ar- 
bejdet, savnede han visse Betingelser. I Foraaret 1683 
var Hvervet ham overdraget, men der gik seks Aar hen, 
før man saa' Frugten deraf, og da den kom frem, fandt 
man sig ingenlunde tilfreds dermed, hvad der da heller 
ikke er saa uforklarligt. Det var kun den første Halv- 
part „Vinterparten", der var færdig, men ved en for- 
underlig Mangel paa Økonomi med Pladsen var denne 
allerede svulmet op til et tykt Oktavbind. Det indeholdt 
267 Salmer, hvoraf 136 var nye af Digteren selv; en 
Del var af samtidige Smaapoeter, og Resten gamle 
Salmer, men rigtig nok stærkt omarbejdede, med nye 
Oversættelser af de tyske Salmer. Dette og mere, 
som at han havde forsømt at lade den overse af Profes- 
sorerne, men dog udgav denne Halvpart som „Danmarks 
og Norges Kirkers forordnede Salmebog^', vakte Mis- 
fornøjelse paa højere Steder og voldte ham selv mange 
mørke Timer. Men ved Siden af den Skyld der laa hos ham 
selv, kunde han nok have Grund til at beklage sig over 
den Maade, hvorpaa han blev behandlet. Bogen udkom 
i Forsommeren 1689, dens Fortale er dateret Kongens 
Fødselsdag d. 15. April, og i Begyndelsen af 1690 (25. 
Januar) udstedtes en kongelig Forordning om en ny 
Kirkesalmebog, med Erklæring om at Dr. Th. Kingo 
„til vores store Fornøjelse" har fuldført første Part og 
snart vil fuldføre anden Part af Salmebogen, hvorfor 
„Vi hermed forunder og giver ham derpaa efterskrevne 
Privilegier og Friheder": hver Kirke skal kjøbe et 
Exemplar og betale det til 11. Juni førstk. med 6 Mark 
dansk for hver Part, den skal indføres 1. Advents Søn- 
dag 1690 i alle Kirker, han faar 20 Aars Privilegium, hvor- 
hos der gives en hel Del skarpe Bestemmelser for at værne 

Digitized by VjOOQIC 



22 Det syttende Hundredaar. 

derom. Inden en Maaned var gaaet, efterfulgtes denne 
Forordning af en kongelig Skrivelse til Dr. Kingo og 
de andre Bisper, der befalede dem strags at sende den 
tilbage igjen til Kancelliet. „Dermed sker Vor Vilje, 
befalendes dig Gud". Hvad der bevirkede dette pludse- 
lige Omslag hos Enevoldsherren er ikke oplyst, i](ian 
talte om at den store Indtægt, der stilledes Kingo i 
Udsigt, ' havde vakt Misundelse hos Herrer, der stod 
Kongen nær. Men hvordan det end var, og hvor nær 
det gik Digteren til Hjærte med hans j^hudeflettede Bog", 
saa maa en upartisk Dom lyde paa, at skjønt den danske 
Menighed for en lang Tid gik glip ad Brugen af mange 
herlige Salmer fra Kingos egen Haand, var den sikkert 
bedre tjent med at faa den Salmebog, der til sidst blev 
Frugten af de førte Forhandlinger, end om den skulde 
have faaet en hel Salmebog efter det Mønster, Vinter- 
parten angav. 

Der blev to Maaneder efter nedsat en Kommission, 
bestaaende af Biskop Bornemann, Kongens Skriftefader 
Peder Jespersen, fire teologiske Professorer og fem 
kjøbenhavnske Sognepræster^ 11 Medlemmer i alt. Den 
fik et dobbelt Hverv, at gjennemse Baggers Alterbog, 
og at udarbejde „en fuldkommen Salmebog", en Bog i 
to Dele, den ene til Kirkebrug, den anden til Husandagt. 
Reskriptet paalægger Kommissionen „med Flid at 
gjennemgaa og efterse saa vel den Salmebog, Dr. Kingo 
1689 har ladet udgaa, som andre brugelige Salmebøger, 
og deraf udvælge de gode gamle og ny Salmer, som 
plejer at bruges ved Tjenesten i Kirken ... og deraf 
udelukke alle nylig indførte Salmer, som enten af Ind- 
hold eller Stil kan synes ubekvemme til gemene og enfol- 
dige Kristnes Andagt at vække", samt paa føjeligste og 
enfoldigste Maade rette i de gamle hvad der gjøres behov, 
„foruden at gjøre nogen unyttig Forandring efter verds- 
lig Veltalenheds Regler og Poesi". Heri er udtalt 
Kritiken over Kingos Forslag. Det synes som om man 
har henvendt sig til Domprovsten i Roskilde, Søren 

Jonæsen, om at gjøre et nyt Udkast til en Salmebog, 
thi i Fortalen til Renskriften af et saadant som er be- 
varet, siger han, at han 1691 blev befalet til at gjøre 
"det. Han var en heldig Oversætter og ikke uheldig i at 
rette paa de gamle Salmer. Slagfjerene var ikke saa 
stærke i hans som i Kingos Vinger, derfor havde han 
lettere ved at blive ved Jorden hos de gamle. Han 
fulgte Opfordringen og udarbejdede en Salmebog; men 
én Brøst havde Udkastet, som var værre end alle Kingos 
Udskejelse^, det indeholdt ikke en eneste af Kingos 
Salmer; og Kommissionen optog kun 8 af Jonæsens Sal- 
mer, alle Oversættelser fra Tysk, deriblandt: „GudHellig- 
aand i Tro os lær" og „Den Idræt Gud er tækkelig". 

I Kommissoriet taltes der intet om, at Kommissionen 
skulde benytte Kingos Medvirkning, men den vedblev 
dog gjennem Prof. Wandal at staa i Brevveksling med 
iam. Da Arbejdet i Kommissionen var begyndt, gjorde 
Kingo en Rejse til Kjøbenhavn, som han skriver i et 
Brev, „imellem Haab og Frygt om hans saa længe storm- 
slagne Skib vilde strande eller ikke". Han synes at have 
forestillet sig, der kun var Tale om et lettere Gjennem- 
syn, ikke om en fuldkommen Omdannelse, og han vedblev 
at tilstille Kommissionen nye Salmer til Sommerparten, 
samt bød sig villig til at forandre i de tidligere, hvad 
man maatte ønske. 

Da Kirkesalmebogen i Begyndelsen af 1697 var 
færdig, indsendtes den til Kongen med en Tilskrift, hvori 
Kommissionen gjorde rede for sit Arbejde. De havde, 
siger de, efter Kongens Befaling, gjennemgaaet Kingos 
og andre Salmebøger, og da en stor Mængde Salmer 
her og der fandtes, hvoraf vel meget faa havde været 
brugte ved den offentlige Gudstjeneste, men ikke des 
mindre hos den menige Mand var bekjendte og bruge- 
lige, havde de valgt de bedste, aanderigeste, saa vel som 
lære- og trøstefuldeste Salmer mellem de gamle og de ny 
til Brug ved Gudstjenesten Kirkeaaret rundt. I det enkelte 
havde de ladet de bedste og brugeligste, til Dels ældgamle 

uforandrede, som den gemene Mand havde været vant 
til at bruge dem, og hvor en Rettelse var uforbigængelig 
nø(Jvendig, havde de gjort den saa læmpelig som muligt. 
Adskilligt havde de ladet staa, skjønt det var mindre 
rigtigt, naar det kun ikke stred mod Troens Artikler; 
og ellers havde de ikke saa meget beflittet sig paa at 
faa Verset og Rimet godt, som at fatte en god Mening 
i tydehge Ord. Af de ny Salmer, saa vel Dr. Kingos 
som andres, havde de taget dem, der enten i sig selv 
var bekvemme til helligt Brug og Opbyggelse, eller hvad 
der i Mangel af bedre behøvedes for at faa passende 
Salmer til hver Søn- og Festdag. Endelig havde de 
efter bedste Evne i dette Værk sigtet til „at den gemene 
Mand og de enfoldige, hvilke ere de fleste i enhver 
Menighed, ikke skulde i deres Andagt bemøjes med 
altfor mange Slags eller med altfor dybsindige Salmer." 
Da Forslaget havde faaet kongelig Approbation, 
sendtes en Afskrift til Kingo, der havde beholdt Privile- 
giet til at lade Bogen trykke og sælge. Om han ikke 
vidste det før, han har da faaet at se, at af hans egne 
136 i Vinterparten var der kun benyttet 55, medens der 
i Sommerparten var kommet andre 30 til af hans. Han 
gjorde da atter en Kjøbenhavns-Rejse og havde varme 
Samtaler med Komiteens Medlemmer, der søgte at 
stille ham tilfreds, ved Henvisning til anden Del af 
Bogen, den til Husandagt. Da denne sidst i Aaret 
1698 var færdig og ved Juletid blev ham tilsendt med 
Befaling at lade den trykke, viste det sig imidlertid, at 
Kommissionen dér kun havde haft Brug for første Part 
af hans Sjungekor og nogle Pønitense-Salmer. Det er usik- 
kert, om denne anden Del udkom fra Kingos Trykkeri 
i Odense, og første Udgave er sikkert den, som Bog- 
trykker J. Laurentsen besørgede 1703, Kingos Dødsaar. 
Den ny Kirkesalmebog derimod udsendtes derfra 1699 i 
tre Formater: Oktav, Duodes og Folio, den sidste med 
Noder som Sangbog for Degnene (Gradual). Den førte 
Titelen „Den forordnede ny Kirke-Salme-Bog . .. 

til Trykken befordret af Thomas Kingo D. Biskop 
udi Fyns Stift." 

Det blev saaledes ikke det syttende Hundredaars Æste- 
tikere, der fik den afgjørende Indflydelse, da det endelig 
kom til Udførelse med den længe forventede ny Kirke- 
salmebog. Tværtimod, det var meget ædru Principer, 
der udtaltes saa vel i det kongelige Reskript som i Kom- 
missionensForord, imidlertid var som sagt Folket bedre tjent 
med den Salmebog det fik end den, som Kingos Vinter- 
part lovede. Den barokke Blanding af Højhed og Plat- 
hed, hvor hans egne Salmer (trykt i Verseform) og usle 
Rimerier (trykt som Prosa) stod Side om Side, var und- 
gaaet, og havde Kommissionen en vis Sky for „dybsin- 
dige" Salmer, holdt den sig dog ingenlunde Kongens 
Befaling om at undgaa ..Poesi" saa efterrettelig, at den 
jo beholdt 85 af Kingos mellem Bogens 297. Rigtig 
nok er der mellem de 80 Kingoske Salmer, som den 
vragede, en stor Del som det falder os ubegribeligt. 
Som Eksempler kan nævnes: „Vær trøstig Sion, Jesu 
Brud", „Hvor stor er dog den Glæde", „Hvad er det 
for en Snække'*', „Mig lyster nu at træde", „Hvor lifligt 
er det dog at gaa" ; men skulde der ske et Offer, og det 
krævede allerede Bogens Størrelse, maatte heller de ny 
gjemmes indtil videre, end de gamle og prøvede, alminde- 
lig yndede skydes til Side. Hvor højt vi end med rette 
skatte Kingos egne Salmer, var der dog de Strænge 
paa Davidsharpen, han ikke havde Gave til at røre, ja, 
man fristes til at sige, ikke havde Øre for. Ellers var 
Vinterparten ikke bleven, som den blev, ikke bleven 
vanhældet af saa meget Vraggods, medens der var ude- 
ladt mange af de kjønne gamle Salmer, der ved Siden 
ad Kingos Pragtblomster rigtig nok tage sig ud som 
smaa Markurter, men dog ved deres Duft vidne om, 
at de ere ægte. Det var en besk Skaal at drikke for 
den store Digter, men det danske Kirkefolk fik Vindingen, 
selv om det maatte vente, til det først af P. Å. Fengers 

omhyggelige Udgave af alle Kingos Salmer (1827) lærte 
at kjende denne hans Digtning i hele dens Omfang. 

Salmebogen er selvfølgelig dediceret Kongen, og 
Dedikationen forfattet af Kingo, atter underskrevet 
Kongens Fødselsdag, den sidste han fejrede, da han 
døde samme Eftéraar. Den er en Lovtkle over alt det 
gode Kongen har gjort Landet, deriblandt da ogsaa at 
han lod indrette en ny Salmebog, og de fornemste gejst- 
lige i Kjøbenhavn efterse den, „hvilken Jeg og efter 
E. K. M. allern. Befaling med en Del fealmer, efter det 
Pund mig af Gud betrot er, haver forbedret og efter 
at de paa E.K.M. videre naadigste Befaling var efterset 
til Trykken befordret." 

Kingo vedkjendte sig altsaaBogefa, men han var ikke 
blot dens Forlægger og i merkantil Henseende dens Ejer; 
d^t var hans Salmer, der havde paatrykt den sit ejendomme- 
lige Mærke, og derfor bar den med Føje hans Navn og 
blev ved at bære det. Den udmærkede sig ved, at den 
paa én Gang bevarer Forbindelsen med Fortiden og over- 
leverer til Børnene, hvad der havde glædet og opbygget 
Fædrene, men aabner saa ved Siden deraf nye Kilder, 
som Erfaringen snart viste var rige at øse af, og som, 
efter henved to Hundredaars Forli^b og Skiften i mangt 
og meget, vel egentlig er den Del af Bogen, der endnu 
gjør den saa yndet, hvor den er kjendt og brugt. Af 
dens 297 Salmer er de 122 gaaede over fra H. Thomissens, 
85 er optagne af Kingo, og de 90 hidrører fra ældre og 
yngre Forfattere i det 16. og 17. Hundredaar, saaledes er 
12 af H, Chr. Sthen, 3 af Arrebo, 3 af H. P. Resen, 
8 af Sør. Jonæsen. Efter almindelige Salmer paa Søn- 
dagen, Bededagen og til Morgenprædikenerne, følger 
Salmer til alle Kirkeaarets Søn- og Festdage, dernæst 
til Brudevielse, ved Ligbegængelse, ved Barselkvinders 
Kirkegang, ved Katekismi Øvelse, ved Korsang i Kirken, 
og endelig en Række (20) af Kingos Passionssalmer. 

Efter Kong Frederik den IV's Befaling blev Salme- 

bogen indført Nytaars-Aften 1699 i alle Danmarks og 
Norges Kirker, hvor det ikke tilforn var sket, oer den 
blev ved at være den almindelige i begge Riger netop 
et Hundrede Aar, skjønt ikke uanfægtet, da den fik to, 
eller om man vil, tre Medbejlere, der dog ikke kunde 
fortrænge den, indtil den endelig maatte vige for den 
fjerde, den ringeste af dem alle. 

I aar der nævnes tre Medbejlere, som den kingoske 
Salmebog fik i Hundredaarets Løb, da er Navnene paa de 
to vel kjendte af alle, nemlig Pontoppidans og Guldbergs, 
der med et Mellemrum af 40 Aar stvæbte i visse 
Kredse at gjøre den Raiigen stridig. Den tredje førte 
en mere afsides Tilværelse, men maa dog nævnes, da den 
blev offentlig indført, hvor man fandt Forholdene mindre 
skikkede til at indføre den Kingoske. Den gaar gjærne under 
Navn af Flensborger-Salmebogen, efter Stedet hvor den 
1717blev trykt og brugt lige til Midten af dette Hundredaar, 
uden at Samlerens eller Udgiverens Navn bliver nævnet. 
Denne var imidlertid Præsten i Varnæs, Bertold Kristian 
Ægidius el. Gjødesen. Hans Bog bærer kjendelig nok 
Mærker af at være grot paa Grænsen mellem Tysk og 
Dansk. Da han i Forordet udtaler, at den kommer 
frem paa gode og fornemme Venners Tilskyndelse, maa 
man vel tro, at disse har staaet Regeringen nær og 
udvirket , trods dette Brud paa den ellers saa ivrig 
eftertragtede Enshed, at der er givet Tilladelse til at 
bruge den ved Gudstjenesten i Kirkerne. Selv anbefaler 
han sin Bog ved, at adskillige af de bedste tyske Salmer, 
som ikke før er oversatte, her er bleven det, og at de 
fleste danske her og der er lidt forandrede, „og efter 
Forsættet og Forhaabning forbedrede", især er „ de tidligere 
oversatte noget nøjere regulerede efter den tyske Hoved- 

text"; endelig har han undgaaet „alle høje Ord og 
Maader at tale". Derfor har han ogsaa set sig nødt til 
at vingestække dem af Kingo, han havde Brug for. Selv 
har han tilføjet en Del Salmer, navnlig en Række til 
Søndags-Evangelierne. Bogen blev ikke synderlig ud- 
bredt, men holdt sig dog i Flensborg og flere Landsogne 
i Mellemslesvig indtil Krigen og Forandringerne i Kirke^ 
forholdene efter 1860^ 

Det er let at forstaa, at hvem der delte Salmesmag 
med Præsten i Varnæs, kunde ikke skatte den kingoske 
Salmebog, thi den bar et afgjort dansk Præg. Vist 
nok havde den beholdt en betydelig Del af Reformations- 
Tidens Salmer, hvoriblandt mange Oversættelser fra Tysk, 
og heller ikke undladt at optage nyere Oversættelser, 
men naar disse sidste var saa gode som Søren Jonæsens, 
skulde ingen let mærke deres fremmede Byrd, og saa var 
det dog egentlig Kingos egne, der udgjorde henved en 
Tredjedel af Bogen, som gav den sit Præg. Men han 
hører jo ogsaa med til den Række af Mænd, der gj en- 
nem det syttende Hundredaar med Styrke værnede om 
Modersmaalets Ære og Ret; derom vidner hans bekj endte 
Udtalelser i Forordene til begge Parter af hans Sjunge- 
kor, naar han i den første skriver til Kongen, at „vi og 
her i Danmark, saa vel som de tyske og andre Landsfolk 
(af hvilke vi hverken have Behov at laane eller udi Rim- 
kunsten det ringeste at eftergive) kunde have Salmer og 
Sange til Gudfrygtigheds daglige Øvelser, som ikke ere 
taad [tigget] og udlaant af deres ; thi de Danskes Aand er 
dog ikke saa fattig og forknyt, at den jo kan stige lige saa 
højt mod Himlen som andres, alligevel at den ikke 
bliver ført paa fremmede og udlændiske Vinger." Eller 
naar han i den anden roser den tyskfødte Dronning 
Charlotte Amalia, fordi hun ved Kjærlighed til vort 
Sprog gjør saa mange af sine her indvandrede Lands- 
mænd „skamrøde", der ikke blues ved at lade haant om 
deres ny Fædrelands Sprog, medens de dog æde dets 
Brød. Den Tale har sikkert skurret i adskillige Øren, 

Og kom Yist til at skurre endnu stærkere, alt som Tiden 
skred og man kom ind i det næste Hundredaar, da man 
ikke blot i Grænselandet mellem Tysk og Dansk, men 
midt i Danmark, ikke mindst i de højere og højeste 
Kredse fandt det yar baade til G-læde og Gravn, og da 
særlig paa det religiøse Omraade, om vi Danske „tiggede 
og laante^ hos yore sydlige Naboer. Syd fra yar jo de aande- 
lige Strømninger i lange Tider stadig komne, og det ny 
Bølgeslag fra den Spenerske Opyækkelse og Virksom- 
heden i Halle mærkedes snart her inde, ogsaa paa Sahne- 
sangens Omraade. 

Det maa anses for en Lykke, at den dansk-norske 
Kirke hayde faaet sin luthersk-ortodoxe Salmebog, før 
denne ny yarme Strømning forplantedes hertil, thi med 
alle dens gode Sider, og dem skal yi ikke agte ringe, 
yar dens Hoyedmærke dog, at den meget løselig berørte 
Kristendommens og vor TrosbekjendelsesKjendsgjeminger, 
og tog næsten udelukkende Sigte paa Troens Kamp og 
Sejer, paa Rørelserne i det menneskelige Hjærte, lige fra 
Angerens dybe Sukke til Fortrøstningens højeste Jubel. 
Bevægelsen havde sikkert siif fulde Berettigelse paa en 
Tid, da Ortodoxiens kolde Formalisme truede med at faa 
alt aandeligtLiv til at størkne; men paa den anden Side 
kan Pietismen ikke frikj endes for, hvad Erfaringen sørge- 
lig godtgjorde, at den i disse Udskejelser blev Moder til 
Rationalismen og den Fornuftreligion, der selv vilde kon- 
struere sig en Kristendom, som var alt andet end den 
historisk overleverede, der havde baaret Herrens Menighed 
fra Begyndelsen. 

Luther havde i sin Tid klaget over Mangel paa 
Salmeforfattere; var han kommen igjen ved den første 
Jubelfest for Reformationen, havde han ikke haft Grund 
til denne Klage for sit Fædrelands Vedkommende, og 
anden Gang (1717) er det tvivlsomt, om han vilde have 
vedkjendt sig alt i den, i udvortes Henseende, over- 
vældende Salme-Rigdom. Den Spenerske Opvækkelse 
skabte en ny Salme-Tone, og „den Halleske Salmebog", 

udgivet af A.H. Eranckes Svigersøn J. A. Freylinghausen, 
blev i dens mangfoldige Oplag en Kilde, hvoraf Over- 
sætterne her hjemme rigelig øste, da det atter, ikke 
alene i Mellemslesvig, hlev en Anbefaling for Salmer, at 
de vare „nøje regulerede efter den tyske Hovedtext." 

Den lærde Frederik Rostgaard gik i Spidsen for den 
ny Oversætter-Skare; han havde allerede 1694 i Oxford 
udgivet sin Oversættelse af „Hvo ikkun lader Herren 
raade", og siden udgav han 1718, 38 og 41 flere Sam- 
linger af Oversættelser fra Tysk, deriblandt „Hvo véd, 
hvor nær mig er min Ende". Birgitte Kaas's Over- 
sættelser udkom anonymt 1734, begges Arbejder og især 
Flensborger-Salmebogen blev Kilder til den ny Kirke- 
salmebog, der skulde blive Udtrykket for den ny Salme- 
smag, men sin Betydning fik den dog egentlig ved, at 
Hans Adolf Brorson blev Forsanger, da hans Sal- 
mer udgjør Kjærnen i den ny Medbejler, som den 
Kingoske Salmebog fik en Menneskealder efter sin 
Fremkomst. 



4. Den Pontoppidanske Salmebog. 

(1740). 

Opvækkelsen, der udgik fra Halle, havde begyndt 
at mærkes ogsaa her inde under Frederik IV, men det 
var dog først, da hans Søn 1730 besteg Tronen, at den 
kjendelig gjorde sig gjældende. Kristian VI og hans 
Dronning Sofie Magdalene var personlig grebne deraf, 
og støttet af Hofpræst Bluhme arbejdede Regeringen 
nidkjær paa Foranstaltninger, der skulde tjene til at 
vække og styrke det aandelige Liv i den Retning, de 
styrende selv følte sig tiltalte af. Mellem disse faldt da 
Tanken ogsaa snart paa at skaffe en ny Salmebog til Veje, 
der bedre end Kingos kunde tilfredsstille den Smag, 
der nu gjorde sig gjældende, og som særlig i Salme- 

digtningen havde givet sig saa mangfoldigt Udtryk. 
Manden blev snart fundet; paa Bluhmes Anbefaling var 
den unge velbegavede Erik Pontoppidan 1734 kaldet 
fra Als til at være Slotspræst paa Frederiksborg, og Aaret 
efter blev han Hofprædikant. Han var den ny Retnings 
mest veltalende Ordfører, og skrev med „en snar Skrivers 
Pen", enten det var paa Dansk, Tysk eller Latin. Kongen 
lod ham sige, at det vilde være ham kjært, om han 
vilde gjøre en fuldstændigere og bedre Samling af 
gamle og ny Kirkesange, og efter at have faaet nærmere 
skriftlig Ordre, paatog han sig dette Arbejde, samtidig 
med at han udarbejdede sin bekjendte „Forklaring" 
over Luthers Katekismus. Det er ret betegnende for 
den Retning, der nu var den fremherskende, at Pon- 
toppidan begyndte med at udsætte en Præmie (af 20 
Rdl.) for „den mest aanderige og opbyggelige Julesalme", 
senere ogsaa for Paaske- og Pinsesalmer, saavel som for 
Salmer om Daaben og „de fattige i Aanden". Det laa i 
Luften. Holberg og Rostgaard havde i de samme Aar udsat 
Præmier for verdslige Digte, hvorfor ikke ogsaa prøve det 
med Salmer? Den Slags man ønskede var jo varme 
Udbrud af personlige Erfaringer og Stemninger; rigtig 
nok bliver det saa et stort Spørgsmaal, om man vilde 
opnaa paalidelige Skildringer, ved at fremlokke dem ved 
Præmier. Imidlertid, Pontoppidans Forsøg gjorde ingen 
Skade, thi vistnok meldte der sig lysthavende, og Præ- 
mierne for de to første Opgaver blev vundne, men han 
fandt dog ikke, at nogen af de fremkomne Salmer for- 
tjente at optages i Salmebogen. Og han kom desuden 
heller ikke til at mangle Stof. Bogen skulde ikke for- 
trænge den Kingoske, kun forbedre den, ved et om- 
fattende Tillæg. Derfor udelodes kun otte temmelig 
ubetydelige Salmer, som erstattedes med otte af Kingos 
egne, hvoriblandt „Mig lyster nu at træde", „O Jesus 
paa din Alterfod", og de tre Morgensange: „Nu rinder 
Solen op", „Vaagn op og slaa paa dine Strenge", „Rind 
nu op i Jesu Navn". Naar saa Kingos 297 voksede op 

til over halvsjette Hundrede, da er de 170 dels hentede 
fra Rostgaard, B. Kaas og Flensborger-Salmebogen, dels 
er det Oversættelser, som enten Pontoppidan selv eller 
vel snarere hans Amanuensis, Poeten Prof. C. F. Wad- 
skjær leverede, medens de andre 90 erdetBidrag, Bror- 
son kom til at yde til den ny Salmebog. 

Sønderjyden Hans Adolf Brorson f. 1694 var 
en Præstesøn fra Randrup og blev 1722 selv Præst i 
sin Fødeby. Allerede her og især da han faa Aar efter 
blev forflyttet til Tønder, udgav han 12 forskjellige 
Smaasamlinger af Salmer: om Skabelsen, Guds Forsyn 
og Regering (8); om Guds Billede og Menneskets Elen- 
dighed og Fordærvelse, om Guds Venlighed og Kjærlig- 
hed (7); om Jesu Navne, Embeder og Stænder, om 
Guds Kald og om Oplysningen (12); nogle Julesalmer 
(7, med 2 Nytaarssalmer og en Paaskesalme); nogle 
Advents- og Julesalmer (13); nogle Passionssalmer (16); 
nogle Paaskesalmer (7); nogle Himmelfarts- og Pinse- 
salmer (12); om Troens Grund (6 + 24); om Troens 
Frugt (42); om Troens Kamp og Sejer (33). Disse 
Hæfter samlede Forfatteren, som imidlertid var bleven 
Stiftsprovst i Ribe, og udgav dem (1739) under Navn af 
„Troens rare Klenodie". Denne Bog fik alt i forrige 
Hundredaar mange Oplag og nogen Forøgelse, og i vort 
Hundredaar blev den i Forening med „Svanesangen", som 
Sønnen udgav Aaret efter Faderens Død (1764), endnu 
tiere trykt »op, da den blev den almiudelige og særlig 
yndede Sangbog i de gudelige Forsamlinger. Pontoppi- 
dan havde altsaa, da han arbejdede paa sin nye Salme- 
bog, her en rig Kilde at øse af, og han benyttede den 
som sagt ogsaa flittig. Hvor høj Pris han satte paa 
Brorsons Salmer fremgaar af hans Ytringer, naar han 
siger, at „alle Kj endere af sand Andagt ville kalde hans 
aandelige Viser saa tiltalende og opbyggelige, som ret 
poetiske, sindrige og livlige", og føjer til: „efter min 
Formening hævde disse mellem vore danske det Fortrin, 
som Hr. Dr. Kingos Salmer hidtil have haft." 

Smaaskrifter til Oplysning for Kristne I., 1. ^ 

Som de to Tredjedele af de 274 Salmer, der findes 
i Troens rare Klenodie med Tillæg er Oversættelser fra 
Tysk, saa hørte Halvdelen af de 90, som Pontoppidan 
optog i sin Salmebog, til denne Klasse. Brorsons 
nærmeste Kilde var hans Foresattes, Provst J. H. Schraders 
Tønderske „GesangbucL^^, og til hans Yndlingsdigtere har 
hørt, blandt de ældre Paul Gerhardt, J. Rist og Angelus 
Silesius (f. Scheffler), der gik over til Katolicismen, blandt 
de yngre Gant or Laurentii, en Holstener af Fødsel, 
J. A. Freylinghausen, efter hans Svigerfader Franckes 
Død, dennes Eftermand som Præst og Direktør for 
Vaisenhuset i Halle, og C. T. Richter, Læge ved samme ; 
men iøvrigt har Brorson oversat Salmer af mange andre. 
Den omhyggeligste Udgave af hans Salmer og aandelige 
Sange er P. A. Arlauds (1867). 

Pontoppidans Salmebog indeholdt 550 Nr. med et 
Anhang af to uden Nr. og han var den første, der ind- 
førte den Skik at give Salmerne Nummere. Dette stod 
maaske i Forbindelse med en anden Forandring, han 
foretog, og den er betegnende for den Retning, han 
tilhørte. Lige fra Begyndelsen, det vil altsaa sige fra 
.Reformationen, da man ordnede den danske Kirkesang, 
stræbte man ved Niels Jespersens Gradual at fastholde 
Midalderens Skik at henlægge bestemte Salmer, baade 
latinske og danske til de enkelte Søn- og Festdage, men 
da Forraadet foreløbig ikke slog til med de danske, kunde 
Hans Thomissen ikke følge Sporet uden i de store 
Hovedtræk. Men efterhaanden som Forraadet voksede 
og Kirkegængerne sikkert har ønsket det, da Kirke- 
aarets Texter dannede deres lille Bibel, Kjærnen af de 
hellige Skrifter, saa gik man videre, og man finder 
Exemplarer af Niels Jespersens Gradual, hvor der til 
hver Søndag, formodentlig af Degnen, er vedtegnet, 
hvilke Salmer der paa den skal bruges. Da Boghandlerne 
i det 17de Hundredaar overtog Salmebogs-Industrien^ 
begyndte de strags at imødekomme Kirkefolkets Trange 
og ned gjennem Hundredaaret var alle Kirkesaimebøger 

forsynede med en saadan fast Række som en af deres 
nødvendige Bestanddele. Den Kingoske udvidede nu 
denne Ordning og slog den fast, saa hele Kirkesalme- 
bogen, der jo særlig var Haandbog for Kirkegængerne, 
blev ordnet efter Perikoperne og de enkelte Søn- og 
Festdage, sagtens med det for Øje, at anden Del af 
Bogen, som skulde følge efter, skulde særlig være til 
Husandagt, og ordnes efter Indholdet. Den pietistiske 
Strømning, der hos os kom i Virksomhed under Kristian 
VI. havde reformatorisk Trang i alle Retninger. Sansen 
for det historisk overleverede var hos den ikke saa stærkt 
udviklet, som den Frygt, der stundum kan vise sig be- 
grundet, for at faste Former kan størkne og blive mere 
sløvende end vækkende. „Vækkelse" var Tidens Løsen, 
alt hvad der kunde bidrage dertil blev brugbart, og 
hvad der ikke ligefrem lagde am derpaa, havde mindre 
Betydning. Afveksling er altid mere vækkende end Gj en- 
tagelse; Pontoppidan var selv en livlig Aand og hans 
bevægede Tid forstod ikke, hvorledes Fædrene havde 
kunnet sætte Pris paa at hilse det samme Evangelium 
med den samme faste Salme Kirkeaaret rundt. Han 
brød derfor med den gamle Overlevering og afdelte sin 
Salmebog „efter de saliggjørende Sandheders Orden", 
saaledes at den første "Del, ligesom hos Hans Thomissen 
sluttede sig til Hovedpunkterne i Kirkeaarets Vinter- 
halvaar indtil Trefoldigheds Søndag, men derefter en 
Mangfoldighed af Underafdelinger, om Guds store Naade, 
hans Ord og Sakramenter, og da især om Troens Kamp 
og Sejer. Derimod forsynedes Bogen med et udførligt 
Register til frit Valg for Præsterne over „de Salmer, 
som kan synges paa Søn- og Helligdage til Højmesse og 
Aftensang i Kirkerne", og et andet over dem, der var 
forordnede i Ritualet. E. Pontoppidan arbejdede hurtig, 
og efter et Aars Forløb skal han være naaet saa vidt, 
at han kunde forelægge Kongen saa vel Forklaringen 
af Katekismen som Salmebogen. I den sidste krævede 
Kongen nogle Forandringer hist og her, samt „et Tillæg 

af adskillige tyske Salmers Oversættelse". Da dette 
Krav var sket Fyldest, oversendtes Bogen til det teo- 
logiske Fakultet, som Pontoppidan selv var Medlem af, 
og da dette havde sat sit Imprimatur paa den, blev 
den trykt og udkom 1740 som „Den ny Salmebog, 
udi hvilken findes ej alene de Salmer, som udi den for- 
ordnede Kirkesalmebog af Dr. Kingo have været sam- 
lede, men endogsaa mange andre udvalgte, dels nye, 
dels af det tyske Sprog oversatte Salmer, til desto mere 
Opbyggelses Anledning samlet, oversat og til Trykken 
befordret paa højkongelig allernaadigst særdeles Befaling". 
Af denne Titel, der udtrykkelig nævner „den for- 
ordnede Kirkesalmebog** synes det at fremgaa, at man 
ikke egentlig tænkte paa at lade den afløse Kingos, og 
i alt Fald ikke strags. Den var fremkaldt ved en Trang, 
der havde gjort sig gjældende i HoflFets Kredse, og blev 
indført i dets Slotskirker, ligesom den ogsaa senere be- 
holdt Kjendingsnavnet „Slotssalmebogen". Men at man 
var villig til at lade den faa Indgang, hvor dét udtryk- 
kelig ønskedes, fremgaar af, at den fandt Vej i det 
mindste til Nordslesvig, og der lever den paa en Maade 
endnu i den omarbejdede Skikkelse, som Præsterne 
Meyer og U. S. Boesen, senere Biskop, har givet 
den. Har man haft andre Tanker med den fra Be- 
gyndelsen, kom disse ikke til Udførelse, da Kristian VI 
døde seks Aar efter, og den Pontoppidanske Salmebog 
ingenlunde var i Samklang med den Tone, der kom til 
at raade ved hans Efterfølgers Hof. I de tyve Aar, 
Frederik V sad paa Tronen, fik de gamle Salmer Lov 
til at gaa deres stille Gang, og nære den gammeldags 
Gudsfrygt, hvor den fandtes omkring paa Landet og i 
Byerne; men da Menneskealderen vel var udrunden, 
var de styrende atter i fuldt Arbejde for at skaffe en 
ny Kirkesalmebog, der kunde tilfredsstille Samtiden, som 
i væsenUg Grad havde skiftet Smag, ogsaa hos dem, der 
satte Pris paa Kirkegang og Salmesang. 

5. Den Guldbergske Salmebog. 

(1778). 

En ny Bølge var skyllet ind syd fra. Da Kampen 
mellem Ortodoxien og Pietismen var stillet af, begyndte 
en Forstands-Retning at gjøre sig gjældende mellem de 
lærde, støttet af Filosofen Chr. Wolfs nye System, og 
ligesom den Tid efter Tid gjorde sig gjældende i Præ- 
sternes Forkyndelse, fandt det tilsvarende Sted i Salme- 
digtningen, dog med nogen Ændring. Her havde den 
religiøse Følelse en Tidlang været Herskerinden, men 
da Troens Glød ikke længer varmede den, var dens 
Tid omme, og der meldte sig tvende som Arvetagere, 
baade Fantasien og Forstanden. De fik i Tyskland hver 
sin jPorsanger i Klopstock, „Messiadens" berømte 
Forfatter, med hans skyhøje Kvæder, og i C. F. Gellert 
med hans fromme, jordjævne Sange og Læredigte. Begge 
Retninger fandt Gjenklang ogsaa hos os, og kan siges 
at have sat sit Mærke, om end med afdæmpede Toner 
og afblegede Farver , paa de to Kirkesalmebøger, der 
kom frem endnu før end det attende Hundredaar var 
løbet ud.. 

De tyve Aar, Frederik V regerede, er mærkelige 
ved nidkjært Arbejde i dansk-historisk Retning; i kirke- 
lig Henseende er vel det mest betegnende, at man vilde 
bygge en Marmorkirke, men naaede kun til at efterlade 
en Ruin. Den unge Kristian VII kom snart i sin tyske 
Livlæges Vold, men Struensees vilkaarlige Regimente 
blev af kort Varighed, og efter det tragiske. Maskerade- 
Bal i Februar 1772, var det Arveprins Frederiks Kabi- 
netssekretær Ove H. Guldberg, der de næste tolv Aar kom 
til at holde Statens Ror. Det er den Mand, om hvem 
Grundtvig har sagt, at hans Maal var, „at gjøre Danmark 
kristelig, dansk og videnskabelig", og der er ingen Tvivl 
om, at hans Hensigter var redelige, men Samtiden 
skattede dem ikke, og Efterslægten maa vist sige, at de 
Midler, han valgte til at naa dem, ikke altid var heldige. 

Det gjælder i det mindste paa det Omraade, hvorom 
Talen nærmest er her. Han saa' med Sorg, at Kirke- 
gængernes Tal stadig tog af, især i Byerne, og trode 
saa, der kunde raades Bod derpaa, naar man i visse Dele 
imødekom den herskende Smag. Selv var han en stor 
Beundrer af den Klopstockske Poesi og tænkte, naar 
Salmetonen kunde stemmes op derefter, vilde den atter 
magte at drage og løfte Folket, skjønt det er, som der 
er sagt, at naar Andagten vil have Marmor-Trapper at 
klavre til Himlen paa, er det et Tegn til, at den har 
mistet sine Vinger. Han vilde ikke afskaffe de gamle 
Salmer, men ved Siden af dem, der opbyggede de en- 
foldige, vilde han skaffe andre, der kunde tiltale de op- 
lyste. Gamle Biskop L. Harboe delte sikkert hans Be- 
tragtning, og de tvende Mænd forenede sig om at samle 
en ny Salmebog. Det hedder i Forordet, at Kongen 
havde befalet det og selv foreskrevet dem de Regler, 
de skulde følge, baade i at antage nye, og at vælge og 
rette de gamle. Men der kan ingen Tvivl være om, at 
Planen er Guldbergs og at han ogsaa var Hovedmand 
for Værket. Ogsaa han tænkte, man ved Præmier kunde 
lokke gode Salmer frem, og gjennem de skjønne Viden- 
skabers Selskab lod han stille den Opgave, hvem der 
bedst kunde digte Sange i „den ny hellige Poesi". 
Prisen blev vundet af den unge Fru Birgitte C. Boye, 
hvis poetiske Gaver ingen hidtil havde kjendt; men der 
var den Ordpragt i nogle af hendes Salmer, som smagte 
lidt af det Klopstockske, i andre en Efterligning af den 
Gellertske Jævnhed, og begge Dele faldt i Tidens og i 
Guldbergs Smag. Blandt Bogens 438 Salmer var 148 
af Fru Boye, dels originale, dels Oversættelser. Blandt 
samtidige Poeter havde Præsterne J. E. Héilmann, 
P. Olrog og J. J. Lund skrevet aandelige Sange; den 
første havde oversat Gellerts Oder og Sange, de to 
andre selv digtet i samme Smag, men kun af Lunds 
Arbejder blev optagne ni, af Kronprins Frederiks Lærer 
B. G. Sporon to, og af Sekretær Vibe én. Disse tilUge- 

med en anonym, maaske af Guldberg selv, ialt 161, ud- 
gjør Salmebogens nye Bestanddele, de øvrige 277 er 
fra den Pontoppidanske, dog saaledes, at kun de 118 er 
fra dennes Kingoske Bestanddel, medens 159 er af dens 
Tillæg fra Brorson, Ægidius o. a. — Bogen udkom 1778, 
med den beskedne Titel: „Salmebog eller en Sam- 
ling af gamle og ny Salmer, til Guds Ære og 
hans Menigheds Opbyggelse". 

Udgiverne, L. Harboe og O. Høegh-Guldberg, ud- 
tale i Forordet, at „den danske Kirke finder her de 
bedste af sine gamle og bekjendte Salmer og det med 
saa liden Forandring som nogen Sinde har været muligt. 
Af den (Pontoppidanske) Samling, som nu længe i 
Slots-Menighederne har været brugt, forekommer, med 
nogen Eettelse, sunde og opbyggelige. De nye, som 
Guds Forsyn har givet os i Hænderne, og som alle ere 
i bekjendte Melodier, haabe vi ogsaa at skulle opvække 
Sjælene til at frygte Gud, og tro paa vor allerhelligste 
Forløser. Den enfoldige skal efter sin Kundskabs Maade 
her ikke savne, hvad der kan styrke hans Hjærte i 
Guds og Jesu Kristi Kjærlighod; og den oplyste tro 
vi og at skulle finde den Aands Opløftelse, han 
attraar**. Den sidste Sætning er den mest betegnende, 
thi det var egentlig for deres Skyld Gildet var gjort. 
Hvor vidt , disse oplyste nu fandt Smag i de nye Eetter, 
er et andet Spørgsmaal, i hvert Fald viste Erfaring, at 
de hurtig blev kjede af dem. Men da Bogen udkom, 
er der vist ikke Tvivl om, at der var ikke saa faa, der 
syntes det var høj Poesi, naar de kunde synge: 

„Naturen sov ved tændte Nattefakler, 
Ved Millioner skinnende Mirakler, 
Som fra den lange Nat først tindred ud, 
Som ruiled hen ved Skabermandens Hænder, 
Hvor hen, o Nat! jeg deres Kreds ej kjender, 
Men nok din Gud! 



eller: 

Uhyre Jord! opfyldte Bolig! 
Hvad holder dig i Ligevægt, 
Du vælter om, men vælter rolig 
Med din ufalte, store Slægt osv. 

Der er noget Vingeslag i Fru Boyes Poesi, men 
det er af den Slags, der kan tiltale beundrende Til- 
skuere, medens den lader Hjærtet koldt og kun efter- 
lader tomme Lyd. Dog maa det føjes til, at alle hendes 
Salmer var ikke i denne højstemte Toneart, og at hun 
var heldigere, naar hun travede jævnt med Gellert, end 
naar hun vilde flyve højt med Klopstock. 

Guldberg bevarede den gamle Maade at ordne Salme- 
bogen efter Kirkeaaret, hvad der sikkert er Tegn paa, at 
man ikke var fornøjet med den Nyhed, Pontoppidan i 
det Punkt havde forsøgt at faa indført, og han tilføiede 
saa et udførligt Register, nøje svarende til Pontoppidans 
Henførelse af Salmerne til „de saliggjørende Sandheders 
Orden**. Kun én lille Øgelse havde det her faaet, da 
Fru Boye havde digtet fire enkelte Vers paa Melodien: 
„Af Højheden oprunden er", til at synges før og efter, 
„naar en Prins konfirmeres" og „naar en Prinsesse kon- 
firmeres". 

Ved et kongeligt Reskript (1778) blev det befalet, 
at Bogen skulde indføres første Adventsøndag 1781 i 
alle Kjøbenhavns Kirker, 1786 i alle Landets Kjøb- 
stæder og 1791 i hele Landet; men den naaede ikke saa 
vidt. Der kom 1791 et nyt Reskript, som bød, at dens 
Indførelse paa Landet i begge Riger skulde udsættes 
indtil videre. Der var jo atter sket en brat Vending 
ved Regerings-Skifte, da den unge Kronprins 1784 uventet 
havde grebet Tøjlerne, og da Bogens før saa mægtige 
Forfatter var styrtet, havde der rejst sig højrøstede 
Stemmer imod den, men de skarpeste Angreb gjaldt 
egentlig hvad den havde beholdt af Kristendom og de 
gamle Salmer. Saaledes en Recension, der kalder Bogen 
„en Sammenblanding af gammelt og nyt Nonsens, af 
svulstig Ordbram og grovt mystisk Sværmeri, kort noget 

uforbederligt Tøj, der skulde fejes ud saa snart som mu- 
ligt." — Den bekjendte Forfatter, Præsten H. Ussing, 
der gav en udførlig Fremstilling af vor Kirkeforfatning, 
farer ikke saa glubsk frem, men hans Ytringer om 
Bogen er meget betegnende for ham og hans Samtid. 
Der er tre Hovedmangler, en Salmebog kan have, siger 
han, og den Guldbergske har dem alle tre, 1) naar 
Sangenes Indhold strider mod Skriften og Erfarenhed, 
f. Ex. „den ganske vide Verden véd, at du er Gud i 
Evighed" — er det sandt? Hvor staar det, at Savlus 
traadte paa Stefans Klæder? osv. ; 2) naar Salmerne 
indeholde, var det end det allerringeste, som alle ikke 
kan synge med, f. Ex. „Vi sukke alle hjærtelig og 
udi Troen sige", eller „Alene til dig. Herre Jesus Krist, 
staar alt mit Haab paa Jorden" — kan alle synge det 
med Sandhed? og 3) naar der bruges et Sprog, den 
almindelige Mand ikke forstaar, og dertil regner han 
bibelske Udtryk, som man skal erindre sig visse Historier, 
for at forstaa. Han slutter med at bede Kongen om 
for alting ikke lade den komme videre, men at lade 
Kjøbstædeme beholde den, og foranstalte en ny for- 
staaeligere. Det Ønske blev opfyldt; Kjøbstæderne be- 
holdt den, og deraf fik den sit Kjendingsnavn: „Kjøb- 
stæd-Salmebogen". 



6. Den evangelisk-kristelige Salmebog. 

(1798). 

Endnu før den Guldbergske Salmebog var udkommen^ 
havde Biskop Jak. Ramus i Fyn udgivet sine „gudelige 
Salmer". Den Mand- fik ved sin Grav det Vidnesbyrd, 
at „hans Skrivemaade faldt ligesom hajis Tale aaben- 
hjærtig i jævne og forstaaehge Udtryk, saa at den Tarve- 
lighed, som han for det øvrige i sinLevemaade elskede, 

blev og Dragten, hvori han indklædte sine Ord." Dette 
gjælder ogsaa hans Salmer, og han siger selv i For- 
ordet, at han var undselig ved at sende dem ud, da 
han vel vidste, „at de ikke var forfattede efter den nu 
herskende Smag", og at han havde beflittet sig paa at 
tale „uden høje og opskruede Tanker, i en tydelig og 
enfoldig Stil, som kunde være fattelig og forstaaehg for 
den almindelige Mand'^ Seksten af hans Salmer blev 
siden optagne i Evangelisk-kristelig Salmebog; thi denne 
Fattelighed og Forstaaelighed blev snart det almindelige 
Løsen, baade hos Kristendommens Fjender og dens 
Venner. De første tænkte, derved maatte man da kunne 
blive fri for den ufattelige og uforstaaelige Tro, og de 
sidste smigrede sig med, at naar man populariserede 
Dogmatiken og satte Moralen paa Rim, maatte man 
dog gjøre Kristendommens Sandhed indlysende. Erfa- 
ringen viste, at begge Parter forregnede sig. 

Dér var ikke faa, som kappedes med Eamus om 
at skrive „forstaaelige" Salmer. Havde man nys svøbt 
Tankerne i høje Talemaader, saa fik man nu fattelige 
moralske Sange; men det var dog ikke alene Vantroen, 
der bevirkede Omslaget, saaledes som den Guldbergske 
Salmebogs Forsvarere gjærne vilde fremstille det. Der 
var foregaaet et Omslag i Tidens æstetiske Smag, som 
ogsaa ytrede sig paa Salmesangens Omraade. J. H. 
Wessel havde ved „Kjærlighed uden Strømper" faaet 
Folk til at le a4 det opskruede Væsen paa Teatret, 
og det var dog rimehgt, at sund Sans endnu snarere 
stødtes ved det i Kirken. Det var i de Tider, da den 
æstetiske Smags-Spaltning gjorde sig gjældende i Hoved- 
staden, som den gav sig til Kjende i „det norske Sel- 
skab" og hos Ewalds varme Beundrere. Noget til- 
svarende viser der sig i Salmedigtningen; der er ingen 
Tvivl om, paa hvilken Side Fru Boye stod, og mellem 
de „forstaaelige" Salmers Forfattere Var en stor Del 
Normænd; men det mærkelige, skjønt vel ikke uforklar- 
lige er saa det, at de to mest fremragende blandt disse 

norske Salmedigtere var Ewalds trofaste Beundrer, Edv, 
Storm, og dernæst den Mand, hvem Wessels Satire 
nærmest havde ramt, Jh. Nordahl Brun, den eneste 
Salmedigter af nogen Betydning mellem Brorson og 
Grundtvig. Blandt de Forfattere, der kom til at yde 
flest Bidrag til den ny Salmebog var fremdeles Nor- 
mændene CL Frimann og J. Zetlitz, og af Danske, 
blandt de ældre, foruden Eamus, Tyge Rothe, og blandt 
de yngre Th. Thaarup, H. Kampmann og V. Hjort, 
men ingen af dem, uden at deres Salmer maatte gjen- 
nemgaa en yderligere Fortyndnings-Proces. 

Der havde længe lydt Klager over at den Kingoske 
Salmebog var forældet og ubrugelig, og da det Harboe- 
Guldbergske Forsøg paa at afhjælpe Savnet maatte 
anses for mislykket, blev Klagerne endnu stærkere. 
Den nidkjære Nik. Ed. Balle, som nylig (1783) havde 
besteget Sjællands Bispestol, var ikke mellem Klagerne. 
Han erklærede i sin Bog „Vej til Hæderlighed" (1785), 
at selv elskede han de gamle Salmer, og udtalte Ønsket 
om, at Almuen paa Landet endnu længe maatte beholde 
dem; men i dette Punkt, som i andre, var han tilbøjelig 
til at haabe, at man ved at give lidt efter, skulde 
kunne vinde Modstanderne, og efter hans egen Til- 
skyndelse blev det ham ved eii Kancelliskrivelse 1790 
overdraget at udarbejde en ny Salmebog. Efter at 
have raadført sig med gode Venner, indbød han fem af 
Tidens mest ansete Skribenter til at træde sammen med 
sig i en Salmekommission, nemlig Forfatteren af „Store 
og gode Handlinger" Ove Malling, den Gang Kom- 
mitteret i Generaltoldkammeret; Artilleri-Kapitain Verner 
H. F. Abrahamson, Lærer ved Landkadet-Akademiet, 
der havde vundet Navn som Digter og Taler i Frimurer- 
logen; Knud Lyne Bahbek, nylig udnævnt til Pro- 
fessor i Æstetik ved Universitetet; Digteren Edvard 
Storm, Lærer ved Efterslægtens Skole i Kjøbenhavn 
og Hans Vilh. Riber, Lærer ved Seminariet paa Blaa- 

gaard, der havde skrevet en Del Vers og oversat en 
Del tyske Prædikener. 

Havde allerede Pontoppidan, der vilde bevare de 
gamle Salmer, og senere Guldberg, der vilde skaffe dem 
Sidestykker efter et nyt Mønster fundet det tjenligt, at 
opfordre til at yde sig Bidrag, saa blev det selvfølgelig 
det revolutionære sidste Tiaar af forrige Aarhundrede, 
der vilde bort fra det gamle, en Nødvendighed at skaffe 
sig nyt Stof, og efter fælles Beslutning i Kommissionen, 
tilstillede Biskop Balle en stor Mængde Præster og 
andre „Teologer, Medicinere og Jurister", skriftlig An- 
modning om at indsende Bidrag, og som Vejledning til, 
hvilke Æmner man ønskede behandlede, henviste han 
til sin nylig udkomne „Lærebog i den kristelige Religion", 
som han bad dem lægge til Grund. Man imødekom 
denne Opfordring med saa stor Redebonhed, at Kom- 
missionen, da den 1793 udgav sit første Prøvehæfte, 
med næsten halvtredje Hundrede Salmer, maatte er- 
klære, at den havde tilstrækkelig Beskæftigelse endnu 
nogle Aar, med at gjennemgaa og vælge mellem hvad 
den havde faaet, saa foreløbig frabad den sig mere* 
Møderne holdtes i Bispegaarden hver Søndag efter Aften- 
sangen, naar Balle ikke var ude paa Visitas, og de 
varede gjærne 3-4 Timer. Man drøftede da i Fælles- 
skab de Bearbejdelser, Kommissionens Medlemmer i 
Ugens Løb havde forfærdiget og var man uenig, blev 
Sagen afgjort ved Stemme-Flertal. Nærmere Oplysning 
om Arbejdets Fordeling savnes, da Protokollen, som 
blev ført ved Kommissionens 76 Møder, brændte med 
Bispegaarden 1807. Sagnet tillægger Biskop Balle selv 
et Par Salmer i Bogen (442 og 455), men hans Biograf, 
Jens Møller, siger, han tog ingen Del i Omarbejdelsen 
„end sige i Udarbejdelsen af nye". Rahbek erklærer i 
sine Erindringer, at han selv heller ikke var aktiv, og 
kun hans Sang ved Samsøes Jordefærd (423) blev op- 
taget med behørig Ændring. Efter Balles Ytringer har 
Storm været en flittig Medarbejder, men han døde alle- 

Digitized by VjOOQIC 



6. Den evangelisk-kristelige Salmebog. 45 

rede 1794, da kun første Prøvehæfte var udkommet. 
Saa har vi tilbage Abrahamsen, Malling og Riber som 
dem, der egentlig gav Bogen sit Præg. Den første 
bearbejdede „Vor Gud han er saa fast en Borg", saa 
Jakob Baden i sin Anmeldelse skrev derom, at „Luthers 
Aand var ganske uddampet"; han føjer til: „det lader, 
som om Kommissionen har været forlegen med den 
onde Aand, den, Luther ikke har været bange for at 
slaa med knyt Næve". Malling omarbejdede Brorsons 
„Op al den Ting, som Gud har gjort", og.Eahbek for- 
tæller jo i sine „Erindringer" om, hvordan han som 
Æstetiker tappert forsvarede Linien „Gik alle Konger 
frem paa Ead", men det hjalp ikke, og lige saa lidt, 
at haa en hel Time kæmpede for „Nælden" i samme 
Vers; forgjæves, det kom til at hedde: 

Og kom end alle Kongerne 
I deres Pragt og Vælde, 
Ej mindste Straa frembragte de, 
Et Vink dem selv kan fælde. 

Saaledes bearbejdede man Salmer efter Halvfemtsernes 
Æstetik. 

Kommissionen havde arbejdet i to Aar, da den 
1793 udgav sit første Prøvehæfte med 235 Salmer af 
„Kingos, Pontoppidans, Brorsons, Eamus' og Guldbergs 
Salmebøger saa vel som V. Hjorts aandelige Sange", 
men alle omarbejdede, saa det var vanskeligt at kjende 
dem igjen. Desuden havde forskjellige samtidige og 
selv gamle Bording ydet Bidrag. Efter andre to Aars 
Forløb kom det andet Prøvehæfte med 203 Salmer af 
en Mængde dalevende Forfattere; og et tredje Hæfte 
blev lovet, men udkom aldrig. Man havde sagtens til- 
strækkelig erfaret, at de mange modstridende Kritiker, 
man selv havde fremkaldt ved at udsende Prøverne og 
opfordre til Bedømmelse, tjente meget lidt til at fremme 
Sagen. Paa en hel Del af Dommerne gjælder det ved 
saadan Lejlighed, hvad det gamle Ord siger: „man skal 

Digitized by VjOOQ IC 



46 Det attende Hundredaar. 

ikke vise Narre halvgjort Arbejde". De vandede Kri- 
tiker blev imidlertid ikke uden Indflydelse, og skjønt 
Balle havde forsikret, at Kommissionen havde gjort sig 
Umage for at ingen skulde tage „Anstød enten i Ud- 
tryk eller Forestillinger om Jesu Lære efter hans eget 
Ord, som kunde opvække mindste Fortrydelse hos tæn- 
kende Mennesker", saa er det kjendeligt, naar man 
sammenligner Prøvehæfterne med Bogen som den blev, 
at dens Forfattere har gjort sig end yderligere Flid for 
at klemme de faa Lævninger af Saft og Kraft ud, der 
var bleven tilovers efter første Presning. Naar man læser 
somme af disse Kritiker, har man ondt ved at tænke, 
at slig Tale for Alvor kan være ført. En B;ecensent i 
Minerva roser Prøvehæfteme, „i hver Sang findes sande 
kristelige Følelser og Tanker, næsten aldeles rensede 
for de krasse Begreber, hvormed Overtroen vanheldede 
Jesu blide, simple Lære; Tankerne ere fremsatte i et 
skjønt, poetisk og derhos saare populært Sprog. Enkelte 
uheldige Udtryk forekomme dog endnu f. E. Kerubim, 
Jehova, Sebaot o. a." Om Te deum spørger Recensenten, 
er den en Omarbejdelse værd? den er saa yderst 
uinteressant. Om Salmen „Vi tro, vi alle tro" udbryder 
han: „en formelig Trosbekjendelse! kan den indgive 
gode Følelser og Forsætter? og nu andet og tredje Vers, 
kan alle istemme dem? er de da derfor Ukristne? skulde 
man i Salmebog, udgiven mod Enden af det attende 
Aarhundrede til almindelig Opbyggelse, bringe enhver, 
der ej antog Trinitets-Læren, til enten at tie eller at 
hykle? — Forsoner! er det Udtryk adækvat? — vred! 
giver Skriften, ret fortolket, ringeste Vink om, at Gud 
var fortørnet paa Menneskeslægten?" De syv Ord paa 
Korset foreslaar han forkortede til sex. 

Paa den anden Side savnede de ældre Salmer dog 
ikke helt Forsvarere. Baade Lægen Tode og Professor 
Jakob Baden, der begge var ansete Mænd og Forfattere, 
gik skarp i Bette med Kommissionen for dens vilkaar- 
lige Omarbejdelser. Tode tilstod, de gamle Salmer var 

mindre regelrette, men de var kraftfulde og højtidelige, 
medens de nye, med deres mekaniske Regelrethed, var 
matte og kolde, tit kun god jævn Prosa, metrisk klippet 
til. Den, der har behandlet de gamle Salmer som sket 
er, kalder han en „Salme-Udbløder". Baden indrømmer, 
at Prøverne har fjærnet uædle Billeder, platte Udtryk 
og tvungne Rim fra de gamle Salmer, men „maatte der 
kun lige saa godt være sørget for Andagten! maatte 
man kun ikke altfor ofte savne den Aandrighed og 
Salvelse, som afløser Sjælen fra det jordiske og hæver 
den' til sit guddommelige Udspring!" og han minder om, 
at ikke alt hvad der kan oplyse Forstanden, kan til- 
lige opvarme Hjærtet. Han dadler det kolde filosofiske 
Sprog som Almuen ikke forstaar; man maa tale til 
deres Fantasi, for at vinde deres Hjærte", osv. 

Kommissionen, der oprindelig bestod af seks Med- 
lemmer, var efterhaanden smeltet ind til Halvdelen; 
Storm var død 1794, Rahbek traadte ud i Sommeren 
1796 og Riber døde samme Efteraar; men de tre til- 
bageblevne fortsatte Arbejdet, saa i September 1.797 
kunde Bogen indsendes til Approbation og næste Aar 
udkom den som „Evangelisk-kristelig Salmebog 
til Brug ved Kirke- og Hus-Andagt". 

I en Forerindring gjør Udgiverne Rede for deres 
Fremgangsmaade. Ved at samle, vælge og gjennemse 
Salmerne, har de haft for Øje, dels at holde sig nøje 
til Skriftens Forestillinger og Udtryk, dels at stemme 
Foredraget til Opbyggelse, samt at udbrede Lethed og 
Tydelighed over det hele. Havde Pietismen ikke for- 
staaet at vurdere den Holdning, det gav baade for 
Kirkegængerne og til fljemmeandagt, at lade Salmerne 
efter gammel Skik gruppere sig om den faste Stok, som 
Perikope- Rækken dannede, saa sørgede Pontoppidans 
Salmebog dog for, ved et Register at give Vejledning 
dertil. Rationalismen derimod, som i Evangelie- og 
Epistel-Texterne tit vel snarere fandt Hindring end An- 
ledning til at prædike om dydige og nyttige Æraner, 

manglede ikke alene Forstaaelse af den gamle Ordnings 
Betydning, men den ETangelisk-kristelige Salmebog und- 
lod endog i et Begister at gire en Anvisning, som 
Tiden ingen Brag havde for. Salmerne blev ordnede 
under tre Hoved-Enbrikker: Lov- og Takke-Salmer, Bede- 
salmer og Tidssalmer, og hver af disse igjen med en 
Mængde Underafdelinger, der kun svagt mindede om 
„de saligg]ørende Sandheders Orden'', men stærkere om 
Tidens Yndlings-Æmner til Prædikener. 

Fra 1800 indførtes Bogen. Kancelliet udstedte 
gjenaem Bisperne en Skrivelse til Præsterne, hvori- der 
udtaltes det Ønske, at Salmebogen „gjennem Lærernes 
fornuftige Forestilling strags eller efterhaanden maatte 
blive indført i Menighederne". Den blev ikke indført 
ved udtrykkelig Befaling; men lidt efter lidt med Læmpe, 
først i Kjøbstædeme, siden paa Landet, og Balle gjorde 
i sit Stift, hvad han kunde, for at det kunde ske. Paa 
sine Visitaser forelæste han Salmer af Bogen for Me- 
nighederne, og „da den Mand,'' sagde en gammel Bonde, 
„jo læste kjønt og saa spurgte os, om vi kunde have 
Lyst til at faa saadan en Salmebog, sagde vi ja, men 
— bag efter fortrød vi det." Hverken i Norge eller i 
Jylland kunde den Evangelisk-kristelige Salmebog helt 
fortrænge den Kingoske, der endnu 1853 f. E. i Aalborg 
Stift brugtes i 95 af Stiftets 200 Kirker. 

Jjiskop Balle havde ogsaa læst op af den ny Salme- 
bog i Udby Kirke, og Præsten der, hans stilfærdige 
Svoger, den gamle fromme Johan Grundtvig, var ogsaa 
gaaet ind paa at faa den indført i sine Sogne, skjønt 
det var med tungt fljærte han tog Afsked fra sine gamle 
kjære Salmer. En halv Snes Aar efter fik han sin 
yngste Søn til Kapellan; denne havde nylig gjennemgaaet 
en svær aandelig Krise, og da hans Barndoms Tro atter 
var vakt hos ham, vaagnede med det samme hans Kjær- 
lighed til de gamle Salmer, som han havde kjendt fra 
sit Hjem og var kommen til at elske som de klang ovre 
i Tyregod paa den jydske Hede. Da han nu skulde 
til at forberede Børnene i Udby til Konfirmation, lod 
han dem bringe de Kingoske Salmebøger n^ed, som 
endnu fandtes omkring i Husene, skjønt de som forbudne 
Bøger betragtedes halvvejs som Kontraband. Efter dem 
maatte de saa lære deres Salmer, og en af hans Konfirmand 
inder har fortalt, at aldrig kom den unge Grundtv' 
stærkere i Fyr og Flamme, end naar han læste de g« 1^ 
Salmevers, som hun da ogsaa selv, 70 Aar efter end^ ^ 
kunde de lange Salmer, hun havde læst for ham ^^ 
Kirkegulvet. Naar man kjender det, undres man 'K^ 
over det Skudsmaal, den ny Salmebog fik, da N i? 
OrundtvigAaret efter (1612) udgav sit korte rf * ^• 
Verdenskrøniken, der vakte saa stor Opsigt. ^T^^^^^^ af 

Smaaskrifter til Oplysning for Kristne I. i ' ^l-UeU gamle 

Salmebog — hedder det der (S. 347) — kunde trænge 
til Forbedring; thi Luthers og andre tyske Salmer 
rare for det meste slet oversatte. Kingos behørede en 
med Ærbødighed ændrende Haand, og red Siden stod 
en Del som rar Tandede i Tanker og platte i Ord og 
Talemaader: men hvilken dansk Digter knnde og Tilde 
under Bevolntionen forbedre de gamle og digte gode 
nye . . . De fleste [Salmer i den nye Bog] maa Tære 
sammenrimede af aldeles upoetiske Mænd; hvor Tonerne 
løfte sig. er det mest i kolde Billeder og højtravende 
Ord. HjærteUgheden spores knn i enkelte Sange, mest 
om timelig Xød og jordiske Forhold, ikke én af Ejngos 
eller Luthers Salmer er optaget uforvansket, og ikke én 
højtidelig Sang gjør Mindet om de store Begivenheder 
Ted Kristi Fødsel. Liv og Død. Opstandelse og Himmel- 
fart levende i en beskuelig Fortælling. Føjer man nu 
til, at der næsten a]tid tales om Guds Aand som en 
blot Kraft eller et gudfirygtigt Sindelag; at man har 
uddrevet Djævelens Xavn af Bogen, uden at kunne drive 
ham ud af Verden; at man har udslettet Helvede uden 
at kunne tilintetgjøre det; at i det mindste en Tredjedel 
er vandede Rim til Gjemingers Pris, der tit udvokse af 
en syndig Bod; at der er saare Udt om ret Kjærlighed 
til Gud og Næsten, og at kun faa Salmer have bibelsk 
Enfoldighed i Ord og Talemaader: da maa man beklage 
den Tid, hvis Stemning den aander." 

Men den unge Grundtvig lod det ikke blive ved at 
paavise Fejlene ved det der var givet; han forsøgte selv 
at udføre Arbejdet bedre. Af hans efterladte Papirer 
ses det, at han alt i sit Opvækkelses-Aar 1810 havde gjort 
mange Forsøg paa, dels at rette de gamle Salmer og 
dels selv digte ny. Af disse kom dog intet længer end 
i hans Gjemmer; derimod tryktes Tid efter anden en- 
kelte aandelige Sange og Salmer, der kunde anses som 
Bebudere om. hvad der senere kom frem; saaledes „De 
hellige tre Konger" 1811, „I Vittenberg i Saksenland'' 
1812, „Det kimer nu til Julefest^ 1817, „Et Barn er 

født i Betlehem" 1820, Digtene foran de føi'ste Bind af 
hans og Rudelhachs Maanedskrift, og endelig „Den 
signede Dag som vi nu ser" og de andre Salmer til 
Tusendaarsfesten 1826. 

Aaret forud var der fremtraadt en anden ny Salme- 
digter. Bernh. Severin Ingemann havde i en ung 
Alder udviklet et frugtbart Forfatterskab som Digter og 
vundet en vid Kreds af hengivne Beundrere. Han gjorde 
Grundtvigs Bekjendtskab hos Povl Dons, og de knyttede 
et Venskab, som varede hele Livet ud, trods Forskjellig- 
heden mellem dem i meget. Da den fromme Digter 
efter sin Hjemkomst fra Udlandet var bleven ansat som 
Lektor i dansk Sprog og Literatur ved det fornyede 
Akademi i Sorø, digtede han Morgen-Salmer til Brug 
ved Elevernes daglige Andagt, og Aaret efter at han 
havde fuldendt og udgivet sit Epos om „Valdemar den 
store og hans Mænd", overraskede han Læseverdenen 
med en fuldstændig Række af „Højmesse-Salmer til 
Kirkeaarets Helligdage" (1826), som tiltalte mange ved 
deres fromme milde Tone, og endnu større Yndest vandt 
senere hans „Morgen- og Aftensange for Børn" (1837— -39), 
især da Weyse ledsagede dem med sine mesterlige 
Toner. 

I næste Tiaar fremstod atter to Salmedigtere, Præ- 
sten i Søllerød, Casp. Joh. Boye og Præsten i Store- 
magleby paa Amager, Herman Andr. Timm. Boye 
havde vundet Digternavn ved en Række dramatiske Ar- 
bejder, som fandt Bifald paa Skuepladsen. Da han blev 
Præst og Talen blev om, at der skulde tilvejebringes en 
ny Salmebog, anvendte han sine poetiske Gaver med 
dette for Øje og udgav efterhaanden fem Bind „Aande- 
lige Digte og Sange" (1833—40). Samtidig digtede og 
udgav Timm en ikke liden Mængde Salmesamhnger: 
„Aandelige Sange" 1834, Søn- og Festdagssalmer" 
1834 og 1839, „Aftensangssalmer" 1843, „Hussalmer" 
1845 o fl. 

Grundtvig havde hidtil kun ladet trykke de oven om- 

talte enkelte Salmer, ved given Lejlighed, dels optagne 
i Tidskrifter, som i Teologisk Maanedskrift og J. Chr. 
Lindbergs „Nordisk Kirketidende", indtil han 1836, ved 
sin trofaste Vens, Gunni Busck's, Hjælp blev sat i Stand 
til, et helt Aar, medens han var fri Aftensangs-Præst i 
Frederiks tyske Kirke, saa godt som udelukkende at 
sysle med Salmesang, og Frugten deraf blev hans 
^Sangværk til den danske Earke" I og et Par Hæfter 
af andet Bind, der skulde indeholde bibelhistoriske 
Sange. Navnet indeholder uden Tvivl et Ordspil, da 
det ikke alene var Vor Frue Kirkes berømte Klokkespil 
der gjengav en Koralmelodi ved hver Time, som kaldtes 
saaledes, men tillige kan betegne Stof til Sange, og ser 
man paa Bindets Indhold og den Brug Forfatteren selv 
senere gjorde deraf, synes det klart, at han ikke vilde 
have det betragtet som en Salmebog, der umiddelbar 
skulde anvendes til Sang, men en omfattende Samling 
af Salmestof, der passende tildannet kunde blive taget i 
Brug og komme Menigheden til gode. 

Hvor rigt end det Væld var, som i hans egen 
Digtergave stod ham til Tjeneste, og det er først ret 
kommet frem efter hans Død ved Udgivelsen af hans 
hidtil utrykte Salmer, saa nøjedes han ikke dermed; 
men gjennempløjede hele Oldtidens, Midalderens og 
den nyere Tids Hymnologi, for at samle og i dansk 
Form at hjembæré af de Skatte, der havde opbygget og 
trøstet den kristne Menighed gjennem Tiderne hos de 
forskjellige Folkeslag, og da navnlig i Hovedgrenene her 
i Vesterland. Som han benyttede Davids-Salmerne og 
en Del af den græske Salmesang, saa gjennemsøgte han 
den latinske, den gammel- og den ny-engelske, den 
tyske Salmeskat, og fremdrog hvad han ansaa for dens 
bedste Perler, som han paa sin ejendommelige Maade 
overførte paa vort Modersmaal, og deriblandt mange af 
uforgængeligt Værd. Dernæst udtog han af vor egen 
ældre og nyere Salmesang, hvad han ansaa for dens 
bedste Del, og meddelte dem mer eller mindfe be- 

arbejdede; endelig tilføjede han sine egne ældre Salmer 
der fandtes spredte paa forskjellige Steder, og digtede 
nye, saa Bindet indeholdt 401 Nr. — Hvem der forstod 
at skatte den, modtog denne Gave med stor Glæde, 
men der gik flere Aar, før Grundtvigs Salmer trængte 
ud i en videre Kreds. Vel havde L. C. Hagens „histo- 
riske Salmer og Rim til Børnelærdom" 1832, der udkom 
i seks voksende Oplag og blev brugt i adskillige Skoler, 
banet Vejen, og endnu mere maaske Peder Hjorts 
Salmesamling, der i sine tre, hver Gang forøgede. Ud- 
gaver (1838 — 43), optog flere og flere af Grundtvigs 
Salmer; men hvor lidet de havde fundet Anklang i de 
formaaende Kredse, kjendtes, da Biskop Mynster i sit 
„Udkast til et Tillæg til den evang. krist. Salmebog" 
(1843) kun fandt Anvendelse for én Salme af Grundtvig, 
medens der af de 36 Nr. var fem af Ingemann og fire 
af Boye. 

Dertil var man nemlig kommen, at Regeringen for 
Alvor tænkte paa at gjøre noget, for at stille det mere og 
mere stigende* Krav om at bøde paa Fattigdommen i 
den gængse Salmebog. I den Viborgske Stænder- 
forsamling blev (1842) indbragt et Forslag om at faa 
udarbejdet et Tillæg til Salmebogen, men under For- 
handlingerne udvidedes det til Begjæring om en helt ny 
Salmebog, og kun hvis det ikke kunde opnaas, da i det 
mindste et Tillæg. Biskop Mynster, som var Formand 
for den Kommission, der var nedsat for at udarbejde 
et nyt Ritual (bestaaende af den juridiske Professor 
Kolderup-Rosenvinge , Biskoppen i Ribe Tage Muller, 
Professor H. N. Clausen, Direktøren for Sorø Akademi 
Waage, Stiftsprovst Tryde og Provst B. O. Boisen i 
Søllerød), havde før dette Andragende kom fra Stænderne 
i Viborg, haft i Sinde at foreslaa Regeringen, at Ritual- 
Kommissionen tillige skulde udarbejde et "Tillæg til 
Salmebogen med et Udvalg af ældre og nyere Salmer. 
Hans Kolleger i Kommissionen gik ind derpaa, skjønt 
ogsaa dér nogle Medlemmer (Tryde og H. N. Clausen) 

foretrak at faa en hel ny Salmebog. Efter givet Be- 
myndigelse udgav Mynster det ovennævnte Udkast, og 
efter at der var indkommet en Mængde Betænkninger 
derover i Løbet af Aaret, tog Kommissionen, af hvis 
Medlemmer dog Waage var død og Tage Muller for- 
hindret, fat paa Arbejdet, og kunde efter et Fjerding- 
aars Forløb i Foraaret 1844 indsende sit Arbejde, hvor- 
ved de 36 Salmer i det oprindelige Udkast var vokset 
til 68 (deriblandt 12 af Kingo, 10 af Brorson, 7 af 
Ingemann, 6 af Boye, 4 af Grundtvig). 

Skjønt lidet altid var bedre end intet, havde Mynsters 
Udkast ikke fundet almindelig Billigelse, og Ønsket om 
at faa . en hel ny Salmebog udbredte sig, da ikke alle 
kunde være enige med ham i, at vel havde vi en Del 
enkelte kjønne Salmevers, men kun faa Salmer der 
kunde bruges i deres Helhed. Grundtvig var meget 
misfornøjet med Udkastet og udarbejdede selv en lille 
Salmebog, kaldet „Salmeblade til Kirkebod" (1843) med 
101 Nr., der dog i den Skikkelse aldrig blev trykt, da 
han, efter Hjemkomsten fra hans sidste Englands-Bejse, 
uventet blev opfordret til at indtræde i en Komite, 
Kjøbenhavns Præsteskab valgte, til at udarbejde en hel 
ny Salmebog. 

Stiftsprovst Tryde og Professor H. N. Clausen, som 
i Kommissionen havde stemt for en hel ny Salmebog, 
var begge Medlemmer af det for ikke længe siden op- 
rettede Kjøbenhavns gejstlige Konvent, og i dette fore- 
slog Lic. E. V. Kolthoff, den Gang anden resid. Kapellan 
ved Holmens Kirke, at nedsætte en Komite til at over- 
vej e Salmebogs-Sagen. Den kom til at bestaa af Grundtvig, 
Prof. H. L. Martensen og Biskop Mynsters Svigersøn Hof- 
præst J. H. Paulli, og disse indstillede til Konventet 
„strags at udnævne en fast Komite til snarest mulig 
Samling af en kirkelig og folkelig Salmebog". 
Konventet gik ind herpaa, og valgte de tre nævnte 
Mænd, samt Kolthoff og Sognepræsten ved Helligaands- 
Kirken, P. J. Spang, til at danne denne Komite. 

Det synlige Udbytte af disse Mænds Samarbejde i 
Sommeren 1844 og den følgende Vinter, var det Hæfte 
af „Kirkesalmer udgivne til Prøve", som udkom strags 
«fter Nytaar 1845 og indeholdt 111 Salmer ved de 
kirkelige Handlinger og de tre store Eester, almindelig 
kaldet „Prøvebæftet". Men som det kunde ventes efter 
de Mænds Navne, der her arbejdede sammen, fik det 
dog en større Betydning, og navnlig ved at de rette 
Grundsætninger for at samle en Kirke salmebog ved den 
Anledning blev klart udtalte. Dette skete i det Forord, 
der ledsagede Prøvehæftet og er forfattet af Komiteens 
Formand, PauUi, hos hvem dens Møder var bleven 
holdte. „Det var vor Hensigt (hedder det der) med 
dette Prøvehæfte at anskueliggjøre de Principer, som vi 
erkjende for de ledende saa vel i Valget som i Be- 
arbejdelsen af Salmer til en ny Kirkesalmebog". Til 
Prøve er valgt de kirkelige Handlinger og Højtider, 
fordi de danne et mindre Hele, der bedst kan afspejle 
disse Grundsætninger. „Salmebogen skulde være til kirke- 
ligt Brug, det var derfor de egentlige Kirkesalmer, 
der maatte komme i Betragtning, saadanne nemlig, i 
hvilke Menighedens Forsamling finder det almindelige 
Udtryk for det fælles Trosliv. Vi besidde flere for- 
trinlige Salme-Samlinger for den private Andagt, og 
enhver vil deri kunne finde, hvad der i ren subjektiv 
Henseende tilfredsstiller ham bedst . . . Efter det an- 
førte Princip henvendte vi først vor Opmærksomhed paa 
de Salmer, som ere eller have været i Brug ved den 
kirkelige Gudstjeneste. Salmebogen faar derved sin 
historiske Karakter, som hører væsenlig med til dens 
Begreb. Hvad Ringeagt for dette Princip niaa føre til, 
beviser den evangelisk-kristelige Salmebog tilstrækkelig. 
Vi maa her fremhæve, at det netop i nærværende Tids- 
punkt er af Vigtighed at gjøre dette historiske Hensyn 
gjældende, inden Traditionens levende Kjæde brydes. 
Thi endnu have vi flere af den ældre Slægt, som ere 
opvoksede med de gamle Salmer og kunne aflægge 

Vidnesbyrd om dem fra den Tid, da de ret kjendtes og 
elskedes. Vi lagde altsaa nærmest de ældre danske 
Kirkesalmebøger til Grund, og hvad der i disse har 
været og til Dels endnu er fortrinlig yndet og benyttet, 
maatte vi nødvendig tilkjende en berettiget Adkomst 
til at optages, om end ikke i aldeles uforandret Skik- 
kelse. Medens vi alene af dette historiske Hensyn have 
anset os forpligtede til at optage adskillige af de ældre 
Kirkesalmer, som vi ellers ikke vilde have valgt, for- 
holder det sig anderledes med de nyere. Valget af dem 
knnde kun bestemmes af Hensyn til Salmens eget Værd, 
. . . Salmebogen hviler paa den kristelig -kirkelige 
Grund, og dermed er dens almindelige dogmatiske 
Karakter angiven. Hvad der indenfor denne Omkreds 
har formaaet at gjøre sig gjældende som en almindeligere 
Skikkelse af det kristelige Trosliv, vil som en Følge af 
vort historiske Prircip ogsaa her blive repræsenteret. . . . 
Det vil ikke være vanskeligt at eftervise for Tiden i den 
danske Kirke de forskjellige Retninger, som ville fore- 
trække enten den Kingoske eller den Brorson ske eller 
den evangelisk-kristelige Salmetone, skjønt disse i Tiden 
fulgte paa hinanden, og i en vis Forstand den fore- 
gaaende er bleven afløst af den efterfølgende. — Vi 
ville nu angive de Principer, der ere fulgte ved Be- 
arbejdelsen saavel af ældre som nyere Salmer". Efter 
at have udtalt sig om Nødvendigheden at have en 
Salmedigter med i Komiteen, vedbliver Forordet: „De 
af vore tidligere Salmer som ere Oversættelser, trængte 
alle til at sammenholdes med Originalerne, og Resultatet 
blev i sidste Tilfælde, at en ny Oversættelse var nød- 
vendig. I de ældre originale danske Salmer var det 
især Enkeltheder i Indhold og Form, som maatte for- 
andres; men under alle disse Forandringer, saa vel i det 
større som i det mindre har det været Komiteens en- 
stemmig anerkj endte Grundsætning, at beholde det gamle 
overalt hvor det lod sig gjøre, og at det ny burde svare 
til enhver Forfatters Ejendommelighed, saa vidt det 

kunde naas. Der var et dobbelt Hensyn som gav denne 
Del af Arbejdet en særegen Vanskelighed, thi for det 
første skulde de ældre Salmer bevares, nemlig for 
dem, der allerede kjende dem og have dem kjær; og 
den Omstændighed, at der endnu ere Menigheder, som 
bruge de gamle Salmebøger, paabød desto større Var- 
somhed i Forandringer, for at vi ikke skulde tage 
i Steden for at give ; men paa den anden Side skulde de 
ældre Salmer ogsaa indføres, nemlig hos alle dem, 
der først nu skulde lære at skatte den Rigdom vi eje i 
dem, og vi stræbte derfor, saa vidt det stod i vor Magt^ 
at borttage hvad der i Almindelighed vilde være til 
Anstød . . . Det [æsthetiske Hensyn] kan og skal ikke 
her være det eneste, og dem, der mulig ville anlægge 
det som den højeste Maalestok for en Salmebog, minde 
vi om Herders Udsagn, at Guds Kirke lægger uendelig 
større Vægt paa Læren, Ordet og Bekjendelsen end 
paa smukke Vers, og at ingen kristen Menighed kommer 
sammen for at øve sig i Poesi, men for at tjene Gud . . ." 
Dette var gode og sunde Grundsætninger, baade 
med Hensyn til Valg af Salmer og deres Bearbejdelse, 
baade om Bogens historiske og poetiske Præg, og Spørgs- 
maalet blev nu om, hvorledes Komiteen havde fulgt dem» 
Det var den almindeligste Dom, at den ved Bearbejdel- 
sen af de ældre Salmer havde grebet for dybt ind. Den 
havde lagt Vægt paa at have en Salmedigter i sin Midte, 
men naar denne havde en saa stærkt udpræget Ejen- 
dommelighed som Grundtvig, var det vanskeligt, at Ikke, 
hvor god Viljen og ærlig Bestræbelsen end var, hans 
Mærke blev for kjendeligt paa alt hvad han bearbejdede. 
Hvor mange i sig selv ypperlige Bearbejdelser han gav 
i Prøvehæftet, fandt selv hans næ.ri;neste Venner, at han 
navnlig var gaaet Kingo og Brorson for nær. Efter en 
Del Forhandlinger i Konventet blev Sagen stillet i 
Bero. Et af Kommissionens Medlemmer, Spang, der 
havde udgjort et midiende Element i den, var død i 
Januar 1846, og skjønt Grundtvig øpskede at fortsætte 

Arbejdet^ var de øvrige Medlemmer bleven trætte og 
vilde ikke. 

Det Mynsterske Tillæg var imidlertid bleven avtori- 
seret og det lille billige Hæfte blev hurtig udbredt, saa 
det snart kom til at danne en uadskillelig Del af 
evangelisk-kristelig Salmebog. 

Inden vi gaa over til det næste Forsøg paa at 
tilvejebringe en ny Kirkesalmebog, skal det bemærkes, 
at da det Forsøg var strandet, han havde hilst med 
Glæde, og selv med stor Nidkjærhed arbejdet for, vovede 
Grundtvig paa sine Venners Tilskyndelse, og ikke uden 
Frygt for at Mynster vilde forbyde det, hvis det kom 
til hans Kundskab, til Juledag 1845 at lade trykke „Et 
Barn er født i Betlehem" og et Par andre Julesalmer 
paa et særskilt Blad, der blev Moder til hans „Fest- 
salmer", og Begyndelse til en ny Kirkesang i Danmark. 



7, Koskilde-Konvents Salmebog. 
(1856). 

Da Kjøbenhavns gejstlige Konvent havde nedlagt 
Arbejdet, blev det optaget af Roskilde Præstekonvent. 
Mag. Fr. Hammerich, den Gang anden Præst ved 
Trinitatis Kirke i Kjøbenhavn, var Medlem af begge 
Konventer, og bragte ved Sommermødet 1846 Sagen frem 
i Roskilde, hvor han blev varmt støttet af Konventets For- 
mand, den livlige Præst i Liunge, Ferdinand Fenger, med 
de sjældne Gaver til at vinde og samle Folk. Man ned- 
satte en Komité til at samle en ny Salmebog, bestaaende 
af Lic. KolthoflF, Fr. Hammerich og F. Fenger, og sam- 
tidig indgik man med et Andragende til Regeringen, 
om det maatte tillades at benytte „Prøvehæftet" som 
Tillæg, ved Siden af det Mynsterske, hvor Præst og 
Menighed maatte ønske det. Gjennem Biskop Mynster 

fik man næste Foraar Afslag paa dette Andragende; 
men i Vinterens Løb havde Komiteen taget fat paa sit 
Arbejde, og samlet en Kreds af Højmesse-Salmer der 
skulde danne Bogens første Del, medens dens anden 
Del skulde ordnes efter Katekismens fem Parter. Der 
var imidlertid fremkommen en Standsning, ved at 
Kolthoff pludselig havde trukket sig tilbage, og hans 
Plads blev udfyldt med Sognepræsten ved Helligaands- 
Kirken, Provst Pram Gad. Ved hans Indtrædelse skete 
nogen Forandring i Arbejdets Plan, idet man ikke alene 
opgav den oprindelige Tanke, at danne en fast Stok af 
Højmesse-Salmer; men den Enighed, der havde hersket 
i den oprindelige Komité om at ændre saa lidt som 
muligt i de gamle Salmer, delte Pram Gad ikke, og 
hans Kjærlighed til den evangelisk-kristelige Salmebog 
delte de to andre Medlemmer af Komiteen ikke. Dette 
kom stærkt frem, da man skred til Bearbejdelsen af de 
valgte Salmer. 

Foreløbig var der kun Tale om Indsamling af 
Materialet, og da de tre Medlemmer kunde være sam- 
lede i Kjøbenhavn den Maaned, Kristian VIII døde 
(Januar 1848), blev denne rask fremmet, saa at Samler- 
Arbejdet kunde meldes som afsluttet i Sommeren 1849. 
Men de bevægede Tider foraarsagede atter en Stands- 
ning. Tronskiftet, Marts-Begivenhederne, Krigen og dens 
Omvekslinger optog alles Opmærksomhed, og Hammerich 
havde som Feltpræst fulgt Hæren baade 1848 og 49. 
Den ny Grundlov var givet, og der var stillet i Udsigt 
en ny Kirkeforfatning med Synode osv. Alt dette for- 
anledigede, at Komiteen foreslog Konventet, at standse 
Arbejdet og overgive den ventede Synode Material- 
Samlingen til videre Bearbejdelse. Det Forslag vandt 
dog ikke Konventets Bifald, og det blev besluttet, at 
Arbejdet skulde fortsættes og afsluttes. Det brede var 
nemlig tilbage, at give det indsamlede Forraad den 
Skikkelse, hvori det maatte anses for tjenligt til Kirke- 
brug, og denne Redaktion udførtes af Hammerich og 

Gad, da Fenger, som bode ved Sorø, ikke kunde del- 
tage i de stadige Sammenkomster, men senere dog 
billigede, hvad hans Kolleger var bleven enige om. 
Denne Enighed holdt det tit haardt nok at komme 
til, og den opnaaedes kun ved at de gjensidig udleverede 
deres Klienter til at afpudses saaledes at Modparten 
fandt dem antageh'ge, men de indrømmede selv, at de 
derved kom ud paa en Glatis, som de maatte stræbe 
saa godt de kunde, at slippe over. Værst gik det ud 
over de gamle Salmer, hvis Kraft-Udtryk Pram Gad 
paa ingen Maade kunde finde sig i; og da Hammerich 
paa den anden Side ønskede Ændringer i flere Salmer 
af den evangeliske Salmebog, feik de to modsatte An- 
skuelser paa Akkord med hinanden, og lod den ene 
Villighed være den anden værd. Men ved Siden af 
disse \ ilkaarligheder indlod man sig paa en ny, der 
maa betegnes som en æstetisk Vandalisme. 

Organist Berggreen var Komiteens musikalske Raad- 
giver, og naar han, sagtens for ikke at faa for mange 
ny Melodier, forlangte, at den valgte Salme skulde af- 
passes til en bekjendt Melodi, saa gik man ind derpaa. 
Det udpegede OflFer blev lagt i Prokrustes-Sengen ; var 
dens Lemmer for lange, blev der hugget af dem, var 
de for korte, blev de spilede ud, til de passede Maalet. 
Havde Teksten ni Linier i Verset, og Melodien kun 
Plads til seks, blev de tre hugget af; havde Melodien 
Plads til syv Linier, men Texten kun ejede seks, lavede 
man en forloren og puttede ind; i en tredje kilede 
man en Stavelse ind i hver Linie, i en fjerde to i hver 
anden, i en femte forandrede man det mandlige Rim 
til kvindelige, alt for at den valgte Melodi kunde gjøre 
Tjeneste. Man havde Skoene færdigsyede. Fødderne 
blev saa lavede til, for at kunne passe deri*). 

Arbejdet skred saa rask frem, at Udkastet trykt 



♦) Eksempler foreligge i R. K. Sbg. Nr. 269, 300, 284, 471, 
412, 555. 

kunde forelægges Konventetved dets Sommermøde 1850, 
indeholdende et Antal af 646 Salmer, hvoraf over 200 
fandtes i den Ev.-Kr., og en Fjerdepart uforandret var 
optaget af den. Der blev nu udstedt Opfordring til at ind- 
sende Betænkninger over Udkastet og den blev saa villig 
imødekommen, at der paa næste Sommermøde kunde 
meddeles, der var indløbet 137 saadanne skriftlig; fra 
fem Biskopper og hvad der kunde siges at repræsentere 
Fjerdedelen af Landets Præster, et Antal der senere 
forøgedes med Ribe Biskop, tre Provster og 30-40 Præ- 
ster af hans Stift. Stemmerne var meget delte; mange 
tog med Glæde mod en saadan Salmebog til at afløse 
den gængse, andre havde meget at udsætte paa den. 
Men Komiteen fik Konventets Bemyndigelse til, naar 
den havde gjennemgaaet og benyttet de tilsendte Be- 
tænkninger, i Konventets Navn at besørge en ny, gjennem- 
set Udgave af Bogen, og derefter at søge Regeringens 
Tilladeise til, at den maatte indføres til Brug i de 
Sogne, hvor Præst og Menighed ønskede den. 

Revisionen blev foretaget og førte til, at 24 Salmer 
bleve udeladte, og andre 33 optagne, foruden nogle 
Ændringer i det enkelte, og derefter udkom den ny 
Udgave i Foraaret 1852, og blev med ovennævnte An- 
dragende sendt ind til Kultusministeriet; men man 
maatte vente en Stund paa Svar, indtil 1854 den ned- 
satte Kirkekommission traadte sammen. Ministeriet 
forelagde da Sagen for denne, og fik derfra det Raad, 
at anmode Digteren Ingemann om at gjennemse Salme- 
bogen, for at lægge den sidste Haand paa Værket. 

Ingemann paatog sig Arbejdet, skjønt efter Ytringer 
i private Breve, vist ikke med udelt Glæde, som han 
ogsaa. efter at han havde anvendt fem Maaneder derpaa, 
tilstod, det havde været ham noget trættende, et saa- 
daut „aandeligtLappeskræder- Arbejde". I øvrigt er man 
i vore Dage tilbøjelig til at overvurdere den Betydning 
den Ingemannske Revision havde paa Bogens Beskaffen- 
hed. Hovedbetydningen var, at hans ansete Digternavn 

var Regeringen og en stor Kreds af dem der havde 
ondt ved selv at danne sig en Dom, til Beroligelse; 
men i Virkeligheden har Fr. Hammerich Ret, naar han 
kalder Ingemanns Rettelser meget læmpelige, og det er 
saa langt fra, at man kan sige, han har paatrykt Bogen 
noget ejendommeligt Præg; det skulde da være, at han 
ved at lade de vilkaarlige Ændringer hlive staaende, 
gav sin Godkjendelse af dem, thi i det hele maa det 
siges: Komiteen havde givet Bogen dens Præg og det 
beholdt den. Tænker man nærmest paa de gamle Salmer, 
da blev de ikke „Ingemanniserede", de var og de blev 
og de er fremdeles „Hammerichiserede" eller rettere 
„Pramgadiserede", da det var Gads Fordringer, Hamme- 
rich ansaa sig nødt til at fyldestgjøre. Nogle Rettelser 
foretog Ingemann, men naar han selv kalder sit Arbejde 
„en Restauration", da kan han ikke have tænkt paa, at 
de gamle Kjærnesalmer var førte tilbage til deres op- 
rindelige Form, men snarere paa at en stor Del af de 
Evangeliske, som Komiteen havde strøget, af Ingemann 
igjen blev ført tilbage. De væsenligste Ændringer, han 
foretog, var at han udelod „O Jesus, for din Pine" og 
fem ubetydelige andre Salmer, og optog 25 nye. Der- 
iblandt fire af Mynsters Tillæg, som Komiteen havde 
forbigaaet, dernæst 6 af Evangelisk, 4 af Brorson, 2 af 
C. Boye, 1 af Grundtvig, og adskillige af den ny Udgave 
af Evangelisk Salmebog, som D. G. Monrad nylig havde 
udgivet. Den største Forandring Bogen undergik var, 
at Ingemann indskød c. 150 enkelte Vers i de allerede 
optagne Salmer. Med sin Kjærlighed til den Evange- 
liske Salmebog forbandt Pram Gad den til korte Sal- 
mer, og han havde faaet denne Forkortelse igjennemført 
i langt højere Grad end Hammerich og Fenger billigede. 
Ingemann raadede igjen Bod derpaa, i de Kingoske 
blev indskudt 14 enkelte Vers, i de Brorsonske 13, i de 
Boyeske 14, men især nød de Evangeliske godt af 
Restaurationen, i det c. 80 enkelte Vers paa ny blev op- 
tagne, foruden de ovennævnte seks hele Salmer. Man 

faar i det hele det Indtryk, at Ingemann betragtede 
det som en Hovedopgave for sin Revision, at bevare og 
styrke Forbindelsen med den gængse Salmebog, at 
Skiftet maatte saa lidt som muligt føles som et Brud 
ined den nærmeste Fortid. Åt udvide Restaurationen til 
den ældre Salmesang har vist ikke været uden for hans Plan, 
og han antyder den i sine Breve, men det er ikke kom- 
met synderlig til Udførelse; han lod det der mest bero 
ved hvad Komiteen havde ydet. I November 1854 var 
Ingemann færdig med sit Arbejde, og i Begyndelsen af 
næste Aar (Febr. 65), blev Salmebogens Indførelse ved 
en kongelig Resolution tilladt, hvor Præst og Menighed 
derom kunde enes. Nu har den i Løbet af 30 Aar 
banet sig Vej, saa skjønt der skal være Sogne, hvor 
man endnu nøjes med den Evangeliske, saa er denne 
dog de allerfleste Steder bleven afløst af Roskilde- 
Konvents. Derimod har den haft Nød med, og det er 
vist ikke sket ret mange Steder, at faa Lov til at afløse 
den Kingoske, som Kjærligheden til de gamle Salmer 
bliver ved at holde paa. Som det vist overhovedet maa 
siges, at Konvents-Salmebogen nærmest blev paaskjønnet, 
hvor man af Salmer kun kjendte, hvad den evangeliske 
havde at byde; men da denne var eneraadende i de 
allerfleste af Landets Kirker, skete der et stort Frem- 
skridt til det bedre ved at faa den afløst af Roskilde- 
Konvents, da selv de, der ikke kunde være tilfreds med 
denne, dog maatte tilstaa, at i Sammenligning med dens 
Forgænger, var der vundet meget ved Skiftet. Den ny 
Bog virkede blandt andet til at udbrede Kjendskab og 
vække Kjærlighed til den gode, længe ubrugte Salme- 
skat vi ejede, og derved til at forberede Jordbunden 
til at modtage denne i en mere ægte og uforvansket 
Skikkelse. Thi en „Overgangs-Salmebog", var det og 
mere gav dens Forfattere den heller ikke ud for; en 
saadan havde Tidernes Ubillighed og den Evangeliskes 
revolutionære Brud med hele Fortiden gjort nødvendig, 
for at vinde tilbage til de rige Kilder. Tyve Aar efter 

~ at Bogen var udkommen, ytrede Fr. Hammerich, der var 
Hovedmanden for Arbejdet, sig i sit „Levnedsløb** 
derom: „Salmebogen til Kirke- og Husandagt er en 
Overgangs-Salmebog, der skulde afløse den saa kaldte 
evangelisk-kristelige ; andet og mere kunde den ikke 
blive. Dette er og'saa nu, da vi er komne ud over 
Overgangstiden, og maa kunne bringe noget mere hel- 
støbt til Veje, indrømmet af mange tidligere Mod- 
standere". 

Det er man enig om fra de forskjellige Sider, at 
aldeles urørte og uden Læmpelse, og i alt Fald For- 
kortelse, kan navnlig de ældre Salmer selv af vore bedste 
Digtere ikke bruges ved Gudstjenesten, saa det vil jo 
altid bero paa den Nænsomhed og Takt, hvormed Æn- 
dringen foretages, da meget kommer til sidst til at af- 
gjøres efter et personligt Skjøn, men derfor skal Grund- 
sætningen dog staa fast, at ændre saa lidt som muligt. 
Det skylde vi ikke alene Digterne selv, der, naar det er 
Folk som Kingo og Brorson, ganske sikkert har kunnet 
give deres Tanker det bedste Udtryk; mén den Frem- 
gangsmaade paabydes ogsaa, hvad der 1844 blev betonet, 
af Hensyn til de Menigheder, hvor de er vedblevne at 
være i Brug. Den Kingoske Salmebog har holdt sig 
endnu i ikke faa Sogne, og naar Flertallet, der havde 
givet Slip paa den, nu, efter en lang Udlændigheds Tid, 
har fundet hjem og begjærer at være med til at bruge 
dens Sange, saa byder Billighed de hjemkomne ikke at 
volde mere Forstyrrelse end nødvendigt i det gamle 
Hus. Dertil kommer, hvad Kingos egne Salmer angaar, 
at siden de samlede blev udgivne af P. A. Fenger 1827, 
har Kjendskab og Kjærlighed til dem udbredt sig i en 
vid Kreds. Skjønt Brorsons Salmer aldrig før har været 
i almindelig Brug ved den oflFentlige Gudstjeneste, da 
baade Pontoppidans og Guldbergs Salmebog kun blev 
brugte i en snæver Kreds, saa er de blevne desto mere 
udbredte og skattede igjennem de gudelige Forsamlinger, 
hvis Salmebog de ret egentlig har været lige fra Hundred- 

aarets Begyndelse. Saa her vil Dgsaa alle unødvendige 
Ændringer kun vække Anstød, og det ikke uden Grund. 
Hvad de nyere Digtere angaar, saa er Ingemanns 
Salmer aldrig bleven rørte, hvad der laa dels i For- 
holdene, dels i deres egen Natur, men Grundtvig var 
man ikke nænsom ved i Konvents-Salmebogen, skjønt 
det er en Fejltagelse, naar det er blevet sagt, at 
Ingemann „tumlede med dem"; han gjorde kun to «naa 
Ændringer i en enkelt af dem. Derimod havde flere af 
dem været i Prokrustes-Sengen, før han traadte til, og 
han lod dem beholde deres vanhældede Skikkelse. Imid- 
lertid gjælder det ogsaa med Hensyn til dem, at der er 
kommet et lignende Hensyn frem^ som ved de ældre, 
da de i vide Kredse har været i levende Brug et halvt 
Hundredaar, og har i den Tid stadig vundet flere Vel- 
yndere. 

Da de første Salmeblade i Vartov Kirke, som fra 
Julen 1845 blev ved at komme ved de store Fester, gik 
upaatalte hen, og imidlertid Grundloven var givet og et 
friere Liv rørte sig overalt, fremtraadte de 1850 som 
et lille Hæfte „Festsalmer", der i Aarenes Løb voksede 
ved nye Oplag, saa det 10de, ved Grundtvigs Død 1872, 
var bleven en hel Kirkesalmebog paa 331 Nr., og var 
under Vejs bleven Kilde til en Mængde mindre Tillæg 
til Boskilde-Konvents Salmebog rundt om i Landet. 
Ligesom „Festsalmeme-* oprindelig, indtil de voksede 
op og skød den helt til Side, var bestemt til at være 
Tillæg til „evangelisk-kristelig Salmebog" , saaledes 
udkom samtidig med Konventets Salmebog 1856 et andet 
„Tillæg" til evang. kristelig Salmebog, der ved det 
omfattende Kjendskab til vor Salmerigdom og den grun- 
dige Flid, hvormed det var udarbejdet, fik en særegen 
Betydning. Det var P. A. Fengers, som han, der nylig 
var forflyttet til Vor Frelsers Kirke paa Kristianshavn, 
af Regeringen fik Tilladelse til at indføre i sin Sogne- 
menighed. Det indeholdt i dets første Udgave 495 
Salmer, og blev efterhaanden forøget, saa ogsaa det 

dannede en hel Salmebog, der med den Forøgelse 
Fenger havde antydet, efter hans Død udgaves af Prof. 
Fr. Nielsen. Bogen var en moden Frugt af mange 
Aars Flid og kjærlige Syslen med Salmerne, og der blev 
ingen optaget deri, uden at den atter og atter var 
prøvet og vejet, saa det er intet Under, at Biskop 
Martensen erklærede den for den bedste Salmebog vi 
havée. Vore tre store Salmedigtere var alle Fenger 
inderlig kjære, og det var først efter den samvittigheds- 
fuldeste Prøvelse han kunde beslutte sig til at optage 
Grundtvigs Ændringer af de ældres Arbejder. Han var 
derfor heller ikke helt tilfreds med Prøvehæftet 1844; 
ogsaa han fandt, at Ændringerne der vare for ind- 
gribende, hvor poetisk skjønne Omarbejdelserne i sig 
selv end maatte kaldes. Kingos Salmer havde været 
hans Ungdoms Kjærlighed, og selv havde han hen ved 
30 Aar været Præst i hvad Mynster kaldte „det hellige 
Land'' hvor de gudelige Forsamlinger og de Brorsonske 
Salmer blomstrede. Derhos elskede han Grundtvig med 
en Søns Kjærlighed og skattede hans Salmer højt. 
Ogsaa Spørgsmaalet om Ordningen af Salmerne havde 
han underkastet en omhyggelig Overvejelse, og var kom- 
men til den Betragtning, at det tjente Bogens Brugere, 
og da navnlig Kirkegængerne, bedst, paa ny at optage 
den gamle nedarvede Maade, som Rationalismen i 
Brevolutions-Tiden saa let havde brudt med, og at ordne 
Salmerne efter Kirkeaarets Søn- og Helligdage. Det 
vilde være en god Støtte og Vejledning baade for Præst 
og Menighed, baade for den Del, der var tilstede i Kirken, 
og for dem, der var forhindrede og holdt sin Andagt 
i Hjemmet. Naar Bogen blev forsynet med fortløbende 
Nummere, var det ingen Tvang, da det stod Præsten 
frit for at træffe et andet Valg end det Bogen havde 
anvist. 

Et tredje Tillæg til den evangelisk-kristelige Salme- 
bog, der ligeledes voksede op til en fuldstændig Salme- 
bog, var det, Præsten i Mehrn, P, Rørdam, udgav 1851, 

Og som blev Begyndelsen til den bekjendte Lyngby- 
Salmebag, som Forfatteren ved sin Forflyttelse til 
Kongens Lyngby ligeledes fik Regeringens Tilladelse 
til der at indføre. Den begyndte som Tillæg med 247 
Nr., men voksede inden Rørdams Død (1883) til det 
dobbelte Antal Salmer. 

Medens disse tre, der, fra at være Tillæg, voksede 
op til at blive mer eller mindre fuldstændige Salme- 
bøger, var ældre af Byrd end Roskilde-Konvents Salme- 
bog, gav denne snart Anledning til en ny Skare af 
Tillæg, som sigtede til at bøde paa hvad den fattedes. 
Mærkeligt nok var det et af Komiteens egne Medlemmer 
der gik i Spidsen; medens man andensteds saa* Tiden 
an og ventede indtil det ved Brugen viste sig, hvad den 
ny Salmebog kunde yde, indførte Ferd. Fenger allerede 
1859 i sit nye Sogn, Høje Testrup, et Tillæg paa 124 
Salmer, paa et Par Undtagelser nær, alle af Grundtvig. 
En anden Mærkelighed ved dette Tillæg er, at han 
ordnede Salmebogen paa den gamle Maade efter Kirke- 
aaret, hvad han iøvrigt allerede havde stemt for i Salme- 
Komiteen, men ikke fik sat igjennem, saa Konvents- 
Salmebogen vedblev at gaa i den Evangeliskes Spor, 
dog med den Forandring, at Rubrikemes Navne mere 
sluttede sig til de tre Trosartikler, og ligesom for at 
betegne, at den var paa „Overgang" til det rette, til- 
føjede den et Register, der rigtignok var meget magert 
i Sammenligning med Pontoppidans, da det kun ud- 
pegede en enkelt Højmessesalme. 

Dette Tillæg blev nu efterhaanden fulgt af en 
Mængde andre, større eller mindre, saa man efter et 
Tiaars Forløb regnede der var hen ved et Hundrede 
_ Stykker af saadanne i Gang rundt om i Landet. Hvem 
der sværmer for Ensformighed, maatte finde det var en 
sørgelig Tilstand, men i Virkeligheden er det snarere 
glædehgt, da aet vidner om, at der var Sans og Del- 
tagelse for den Sag, og i alt Fald var det foreløbig 
den bedste Maade til at faa at vide, hvilke Salmer der 

mest tiltalte den vaagne Del af Menigheden. Medens 
disse smaa Tillæg kun var beregnede paa et enkelt 
Pastorat eller nogle Nabosogne, udgav Indre Missions 
Selskab to Samlinger, med i alt 178 Salmer, ligeledes 
som Tillæg til Kirkesalmebogen, der blev udbredte over 
hele Landet og er udkomne i mangfoldige Oplag. 
Hvis man andres over der at træffe forholdsvis faa Salmer 
af Brorson, da ligger det vel i, at om dem kunde man for- 
udsætte, at de allerede fandtes i Forsamlingerne. Derimod 
er Indre Missions Salmebogs-Tillæg et uvildigt Vidne 
om, at det af de nyere især var Grundtvigs Salmer, 
der var i Begreb med at komme frem og trænge ind, 
hvor der var Øren for Salmesang. Havde Udgiverne 
fundet det tjenligt at oplyse Folket om Salmernes For- 
fattere, maatte Grundtvigs Navn have staaet ved de 77 
af de 178 Nr., Bogen indeholder. Og i Reglen var det 
samme Tilfældet i de mangfoldige smaa Tillæg; det 
var overvejende Grundtvigs Salmer man ønskede at 
faa frem. 

Denne frodige Tillægs- Vækst havde i alt Fald dog 
den svage Side, at den var fremkommen ved en Frihed, 
der var taget og taalt, men just ikke givet, og omtrent 
samtidig med at Termansen (1869) i Rigsdagen frem- 
satte Forslag om, at Regeringen skulde give Menig- 
hederne Lov til at benytte selvvalgte Tillæg, foreslog 
Stiftsprovst Rothe i Roskilde-Konvent, at dette atter 
skulde tage Salmebogs- Sagen i sin Haand og lade ud- 
arbejde et udførligere Tillæg, som man skulde søge 
avtoriseret og som kunde være i Stand til at overflødig- 
gjøre alle de smaa. Efter et Aarstids Betænkning gik 
Konventet ind derpaa, og nedsatte et Udvalg, der for- 
uden Stiftsprovst Rothe kom til at bestaa af Præsterne 
F. V. Andersen, C. J. Brandt, Joh. Clausen og Th. 
Fenger. 

Disse enedes let om at følge „Grundsætningerne af 44", 
og fremlagde 1872 Udkast til et saadant Tillæg (269 Nr.), 
der efter at det havde undergaaet en Revision, hvor- 

ved 36 Salmer blev udeladte og 12 andre optagne, — 
1873 fik Regjeringens Stadfæstelse til at indføres, hvor 
de satte Betingelser opfyldtes. Dette har ikke altid 
været let, men desuagtet har Tillæget i disse 13 Aar 
arbejdet sig ind, saa det er trykt i c. 850,000 Exemplarer, 
hvad der er det bedste Bevis for at det har været vel- 
komment og faaet en god Modtagelse, men tillige 
for at Konventets Salmebog højlig trænger til en Af- 
løser, for at ikke en hel Del af vore bedste Salmer, 
som findes deri, men behandlede efter det gjensidige 
Akkorderings-Princip, skal skydes til Side og ligge ube- 
nyttede. 

Havde man, i Stedet for at gjøre det vanskeligt, 
gjort det let at faa dette Tillæg indført alle Vegne, 
vilde Salmebogs-Sagen sikkert have hvilet endnu en Del 
Aar, uden at der rejstes Spørgsmaal om at skaffe noget 
nyt Men særlig Hovedstaden er stifmoderlig behandlet. 
Det Vilkaar der er stillet, at der af de i Sognet bosatte 
Personer med Husstand skal afgives saa mange Stemmer 
for Benyttelsen, at de udgjøre det dobbelte Antal af 
dem der har stemt imod eller ikke afgivet Stemme (!) 
— lader sig saa at sige umulig opfylde i Kjøbenhavn, 
og naar dertil kom, at Biskop Martensen bestemt mod- 
satte sig ethvert Skridt til der at faa Tillæget indført, 
da er alle Kjøbenhavns Sognemenigheder, (saa nær som 
Vartovs og Vor Frelsers, der har beholdt deres gamle 
Frihed, samt Citadellets, hvor Præsten J, Kok har faaet 
Tilladelse til at benytte et Tillæg han selv har samlet), 
været nødt til at nøjes med Konventets Salmebog, hvis 
Mangler er bleven føleligere, i samme Grad som en 
bedre Salmesang er vaagnet op. Hos P. A. Fengers 
Eftermand, Pastor Holck, der vel dels nok ønskede, nu 
da Oplaget af Fengers Salmebog var udsolgt, at hans 
Sogn skulde komme tilbage fra den Undtagelses-Tilstand, 
hvori det havde befundet sig, ved at bruge en særlig 
Salmebog, dels ved mangeaarig Brug var kommen til 
at sætte Fecgers Salmebog højt, baade for dens Indholds 

Og dens Ordnings Skyld, opstod Tanken om at tilveje- 
bringe en ny almindelig Salmebog paa denne som Grund- 
vold, og hans Indbydelse til at deltage i et saadant 
Arbejde blev villig imødekommen af de seks Mand, han 
henvendte sig til: Prof. Fr. Nielsen, der havde staaet 
Fenger nær og i flere Aar været hans Medhjælper, med 
god Lejlighed til at kjende og skatte hans Salmebog, 
og Præsterne C. J. Brandt, Dr. S. Rørdam, Gr. Schepelern, 
V. Schousboe og R. Volf. Denne Komité, som har 
arbejdet sammen siden Februar 1882, har i Fjor frem- 
lagt sit Forslag til „Salmebog for Kirke og Hjem". 
Skjønt Svaret til Dels allerede er givet i Fremstillingen 
af Bogens Ophav, har man spurgt, hvorfor man ikke 
heller lagde Konventets Salmebog med Tillæg til Grund, 
og Svaret maa sikkert blive, hvad den første angaar, at 
den med Hensyn til grundigt Kjendskab til og om- 
hyggelig Benyttelse af Kilderne paa ingen Maade taaler 
nogen Sammenligning med Fengers, og at medens denne 
er et helstøbt Arbejde, hvor det ene svarer til det andet, 
saa er Konvents-Salmebogen og Tillæget, ved de Grund- 
sætninger de ere byggede paa, to saa uensartede Arbej- 
der, at det sidste kunde kaldes en ny Lap, der stikker 
stærkt af paa den gamle Kjole. 

Komiteen har samvittighedsfuldt stræbt at arbejde 
efter „Grundsætningerne af 44" og at lade hver beholde 
sit. Den har paa ny i P. A. Fengers Spor gjennem- 
gaaet den ældre Salmedigtning der var i stadigt Kirke- 
brug, før evangelisk-kristelig Salmebog sønderrev Baan- 
det, og har stræbt^ efter Evne atter at hele det uheldige 
Brud. Dernæst har den saa vel af Fortidens Hoved- 
digtere, og det er da Kingo og Brorson, som af den 
nyere Tids givet nøje Agt paa, hvad der har gjort sig 
gjældende hos den vaagne Del af Folkekirken, i det 
sikre Haab, at det ogsaa bedst vilde tækkes dem, der 
efterhaanden kom til Live. Da en Kirkesalmebog er 
til Menighedens Brug, har Komiteen ikke betænkt sig 
paa at forkorte eller vælge nogle Vers ud af de lange 

Salmer, der i alt Fald paa vor Tid kun virke træt- 
tende ; men i øvrigt været saa sparsom og nænsom med 
Ændringer i det oprindelige, at saadanne kun er foretagne, 
hvor de maatte anses for uundgaaelig nødvendige, og den 
har heller villet hjælpe paa „de dannede** med lidt For- 
klaring, hvor der forekom Ord, hvis Betydning de 
havde glemt, medens de tit ere vel bekjendte for 
Almuen. 

Med Hensyn til Ordningen er det vel ingenlunde 
et Princip-Spørgsmaal, om den sker paa den ene eller 
den anden Maade, da man, hvilken man saa vælger, ved 
et godt Register let kan hjælpe derpaa; men Komiteen 
har, alt vel overvejet, ikke kunnet komme til anden 
Indsigt, end at den gamle og nedarvede Ordning efter 
Kirkeaaret har sit ^praktiske Fortrin i en Samling, der 
dog nærmest er en Haandbog for Kirkegængere. Det 
er sikkert den samme Betragtning der i Norge har 
ledet baade Landstad og Hauge til at vælge den 
Ordning i de af dem i de senere Aar udgivne Salme- 
bøger, som begge er avtoriserede til Brug ved den 
offentlige Gudstjeneste. Man kunde maaske tænke, at 
denne Ordning ikke var heldig, efter at vi har faaet en 
ny Perikope-Række, men det er jo ikke Meningen med 
denne, at den skal fortrænge den gamle, der gjennem 
halvandet Aartusende eller mere har givet hver Søndag 
sit Præg, og desuden erklæredes det, den Gang den ny 
Række var paa Dagsordenen, at det var Hensigten, den 
skulde nøje slutte sig til den gamle, hvad jo da ogsaa 
i Regelen er bleven Tilfældet, saa det er ikke mange 
Søndage, uden at man kan sige, disse Salmer passe 
baade til den ny og den gamle Tekst. 

Forslaget til en ny „Salmebog for Kirke og Hjem" 
er i det hele bleven godt modtaget, og den blev jo 
endog paa sidste Roskilde-Konvent af en Mand, der 
ikke turde tilraade dens Indførelse, hvor man har faaet 
Tillæget til Konvents-Salmebogen, erklæret for Arving 
til den Titel, Martensen gav P. A. Fengers. Mere kan 

Komiteen ikke forlange, og kun ønske , at Forslaget, 
efter at have modtaget de Ændringer og Forbedringer 
som de fremsatte Anker og Ønsker kan give Anledning 
til, maa i sin reviderede Skikkelse faa Lov til at bruges, 
hvor man føler Trang til en ny Salmebog, saaledes som 
Tilfældet maa siges at være i Hovedstaden for Øje- 
blikket. Sker det, kan der være Haab om, at den 
efterhaanden dels vil skaffe sig Indgang i en videre 
Kreds, og en rum Tid tjene til den danske Menigheds 
Opbyggelse, indtil denne mulig atter faar skjænket 
Salmedigtere, der kan lægge en ny Sang paa dens 
Læber, til at klinge i Kor med den gamle, som har 
gjennemtonet den ligefra Reformationens Dage ind- 
til vore. 

r or flere Aar siden holdt jeg i Roskilde Præstekonvent et 
Foredrag om den saakaldte lutherske Missionsforening, og Ind- 
holdet deraf blev bekjendtgjort i „Dansk Kirketidende" blandt 
Mødets Forhandlinger. Efter at det i nogen Tid har véeret ud- 
solgt i Boghandelen, har Udgiveren af disse Smaaskrifter ønsket, 
at det her skulde fremkomme paany. I den Anledning har jeg 
foretaget nogle mindre væsentlige Forandringer, navnlig saadanne^ 
som Forholdenes Udvikling i den mellemliggende Tid har ført 
med sig. Det er ikke disse Blades Hensigt at give en umiddelbar 
Anvisning til Kampen mod dette Parti, men kun saa kort og 
bestemt som muligt at fremstille Hovedtrækkene af dets Historie 
og Lærdomme og fremhæve de vigtigste Punkter, i hvilke det 
strider mod den sunde Kristendom, som vor lutherske Kirke 
forkynder. 

P. M. 

Ingen af de sekteriske Bevægelser, som for Tiden 
ere oppe i vort Fædreland, har i de senere Aar gjort 
saa betydelige Fremskridt som den Retning, hvorom 
vi her skulle tale. Den er omtrent den yngste af 
dem alle, thi det er kun tyve Aar siden, at den kom 
indenfor vore Grænser, og dog er den allerede paa ad- 
skillige Egne bleven en virkelig Magt i den kristelige 
Vækkelse. Efter de Tegn, der kunne iagttages, har 
den ingenlunde udspillet sin Rolle iblandt os; derfor vil 
det have sin alvorlige Interesse, i al Korthed at gjøre 
sig Rede for dens Ejendommelighed. 

Den Retning, som betegner sig selv med Navnet 
„Luthersk Missionsforening til Evangeliets Fremme", og 
hvis Tilhængere i den almindelige, daglige Omtale ogsaa 
benævnes „Bornholmerne" eller „Møllerianeme" , har 
sin Oprindelse i Sverig og er derfra kommen til os. 
Udgangspunktet er den navnkundige svenske Lægmand 
Carl Olof Rosenius (f. 1816, d. 24. Febr. 1868). Denne 
Mand har baade som Udgiver af det opbyggelige Maaneds- 
blad „Pietisten" (fra Januar 1842 til sin Død) og som 
Rejseprædikant udfoldet en Virksomhed af uberegnelig 
Betydning for det kristelige Livs Vækkelse i Sverig. 
I sin Ungdom modtog han betydelig Paavirkning fra 
Methodismen, som ogsaa kan mærkes i hans Forkyndelse ; 
men hans Livs Løsen blev den lutherske Opfattelse 

Smaaskrifter til Oplysning for Kristne I, 2. 1* 

af Evangeliet. Kjendemærket for hans Forkyndelse var 
den kraftige og utrættelige Fremhævelse af den frie, 
uforskyldte Naade i Kristus som eneste, tilstrækkelige 
Frelseskilde, — med en stor Gave til at opspore alle 
Former, hvor under menneskelige Tanker om egen Ret- 
færdighed for Gud kunne skjule sig. Varmere og fyl- 
digere kan et Menneskes Salighed i Besiddelsen af den 
frie Naade vanskelig skildres, end han har gjort det. 
Derfor er det meget forklarligt, at hans Skrifter ere 
blevne en kjær og frugtbar Læsning for mange ogsaa i 
vort Fædreland. Alligevel er det unægteligt, at der er 
følelige Ensidigheder ved hans Forkyndelse. Hans Skild- 
ring af Menneskenaturens Fordærvelse gaar ud over den 
sunde Læres Grænser. Hans Iver for at fremstille 
Kristus som den, der har udrettet alt, fører ham til at 
fremhæve Forsoningen saaledes, at man let kan faa den 
Opfattelse, at med Kristi Ofifer ere alle de enkelte 
Menneskers Synder med det samme virkelig tilgivne 
(Forveksling af Forsoning og Retfærdiggjørelse). Og 
hermed hænger det sammen, at Sakramenterne træde 
tilbage hos ham. Hans Frygt for at fremkalde selv- 
tilfredse og selvretfærdige Tanker hos de gjenfødte, 
leder ham til en altfor svag Betoning af de nye Hellig- 
^ørelseskræfter, Kristus skænker sine Disciple. Derfor 
mangler han den indtrængende og opmandende For- 
maning til Helliggjørelsens Virksomhed^). Denmod er 
han stærk i Overbærenhed med Synden hos de gjen- 
fødte: han fremhæver overvejende Evangeliets Bero- 
ligelses- og Trøstegrunde for dem, der i Syndserkjendelse 
have forladt Selvretfærdighedens Vej og givet sig ind 
under Naaden, men som trykkes af Syndens Magt i 



^) Det er karakteristisk, hvad der fortælles i hans Levned: at 
da en Graardejer blev ham forestillet som den, der havde for- 
vandlet hele sit Hus til Lokale for gudelige Formaal, svarede 
Rosenius kun med de Ord: Ja saa — bed da Gud om Naade 
og Forladelse for den gode Gjerning! 



Digitized by VjOOQ IC 



„Bornholmerne". "5 

dem. Navnlig hans „Breve i aandelige Æmner" inde- 
holde Udtalelser, som i den Henseende lide af aaben- 
bar Misvisning. Saaledes naar han om de troendes 
Synder anvender Ordet, at „Herren fører sine hellige 
underligen", — naar Synden hos de troende mere ses 
som Plage end som Skyld, — naar det idelig fremhæves 
som Kjendetegn for Barneforholdet til Gud, at man 
lider under Synden, mere end at man skyr og over- 
vinder Synden. Overfor saadanne Udtalelser savner man 
en tilsvarende stærk Fremhævelse af, at naar vi formaa 
saa. lidet, da er det ikke en Tilskikkelse fra Grud, men 
det er vor egen Skyld, der lader det mangle paa til- 
børlig Energi i Optagelsen af Naadekræfterne. 

Saa længe saadanne Misvisninger kun forekomme 
hos en Mand med saa megen aandelig Sundhed som 
Rosenius, have de deres Modvægt i denne hans Person- 
lighed, der ikke tillader dem at udfolde deres Konse- 
kvenser. Men anderledes stiller Sagen sig hos. Epigonerne, 
naar de misvisende Elementer løsnes fra hans Person- 
lighed og skulle fæstnes til Theori. Den nyevangeliske 
Bevægelse i Sverig, der allerede i Rosenius' Levetid 
udviklede sig som Frugt af hans Arbejde, viser os hans 
ensidige Sætninger i Partiforkyndelsens fastslaaede Skik- 
kelse, hvor der gjøres Dogmer ud af Mesterens til- 
spidsede Udtryk. Denne Retning gik naturligvis langt 
videre end Rosenius selv; men hvor meget han kunde 
døje af sine yderliggaaende Disciple, viste han f. Eks. 
da han godkj endte og roste den „evangeliske Aand" i 
Skriftet: „Er Daabspagten Vejen til Himlen eller er 
Kristus Vejen?" (af Antidiabolos, Kbhvn. 1867), som 
er et af de stærkeste Udtryk for Retningens Overdrivelser. 
— I Sverig blev Lektor (i Gefle) P. Waldenstrøm 
Rosenius' Efterfølger i Udgivelsen af „Pietisten" og 
Retningens betydeligste Mand; hans mest bekjendte 
Forvildelse er hans Fornægtelse af den kirkelige For- 
soningslære. 

Til vore Landemærker naaede denne Bevægelse 

først i den trandbergske Frimenighed paa Bornholm. 
Trandberg havde i Aaret 1860 taget Afsked fra en to- 
aarig Virksomhed som Kapellan i Jylland, fordi han 
følte uimodstaaelige Tilskyndelser til at forkynde Evan- 
geliet paa sin Fødeø, som dengang stod temmelig uden- 
for den kirkelige Livsbevægelse. Efter at have udøvet 
en fri Forkyndervirksomhed der ovre i et Par Aar, ud- 
traadte han St. Hansdag 1863 i en Forsamling paa Al- 
mindingen højtideligt af Folkekirken (fordi Kirken er 
„sammenblandet" med Staten. — fordi Menighederne 
ikke ere medvirkende ved Præstevalget. — og fordi der 
i Folkekirken ikke øves Kirketugt ved Nadverbordet). 
Han uddannede i meget kort Tid flere unge Mænd til 
Lægprædikanter; allerede i Oktober 1863 havde han 9 
saadanne Medhjælpere, hvoraf de fleste endog vare ud- 
rustede med Myndighed til i Nødsfald at forvalte Sakra- 
menterne Men snart viste det sig, at han ikke for- 
maaede at styre Bevægelsen: allerede 1864 kom den 
nyevangeliske Retning fra Sverig derover og fandt god 
Jordbund hos en Mængde af Frimenighedens Medlemmer. 
Hovedmanden blandt dem, der sluttede sig til den nye 
Forkyndelse, var den dygtigste af Trandbergs Læg- 
prædikanter, Christian Møller, tidligere Smed i Bønne. 
Han er endnu den Dag i Dag Bevægelsens Fører i 
Danmark. Fra Januar 1865 har han udgivet et op- 
byggeligt Maanedsblad: „Budskab fra Naadens Rige". 
I Begyndelsen udtalte han ikke deri noget Brud med 
Trandberg, men allerede i Nyaarsnummeret 1866 er- 
klærede han uden Forbehold, at hvad han havde præ- 
diket efter Trandbergs Vejledning, havde været „noget 
forfærdeligt Tøj". Samme Aar begyndte han imod 
Trandbergs Raad at oversætte Rosenius' Afhandlinger i 
„Pietisten", hvilke siden ere udkomne paa dansk under 
Titlen : „Hemmeligheder i Lov og Evangelium" (4 Bind). 
Møller og de, der fulgte ham, traadte atter tilbage til 
Folkekirken; thi de mente at have fundet noget Vig- 
tigere end at tænke paa nye Menighedsdannelser; paa 

samme Maade har Partiet siden stillet sig overalt: de 
modtage de kirkelige Handlinger af Folkekirkens Præster 
og have selv kun Lægprædikanter, Ingen, som de ud- 
ruste med præstelig Indvielse. — Til det noi*døstlige 
Sjælland og Kjøbenhavn bragtes Bevægelsen v^d denne 
Tid af en Normand Traasdahl; efterhaanden har den 
ogsaa skaffet sig Fodfæste i andre Egne af Landet, 
navnlig omkring Holbæk, paa Falster og tilgrænsende 
Dele af Lolland, endelig paa mange Steder i Jylland, 
især paa Vestkysten. De have opført adskillige „Mis- 
sionshuse" (ialt 14 — 16, naar de mange paa Bornholm 
medregnes) til Afholdelsen af deres Forsamlinger; i 
Kjøbenhavn have de i Nansensgade bygget et saadant 
<1876), der har kostet den betydelige Sum af 84,000 Kr, 
(til Dels med Understøttelse fra Sverig). .1 1869 op- 
rettedes en „luthersk Missionsforening til Evan- 
geliets Fremme i Danmark" som Midtpunkt for 
Arbejdet her i Landet og med Sæde i Kjøbenhavn. 
Ogsaa i Hertugdømmerne har Retningen fundet betyde- 
lig Udbredelse; i 1881 stiftedes en Missionsforening for 
Slesvig-Holsten, som har Flensborg til Midtpunkt, ag 
som ledes af et tidligere Medlem af den Christiansfeldtske 
Brødremenighed, Chr. Bau. 

„Lovene" for den i 1869 stiftede Forening give os 
Oplysning om hele Virksomhedens Maade og Formaal. 
^Foreningen bekj ender sig i et og alt til Guds Ord 
i den hellige Skrift og den lutherske Kirkes symbolske 
Bøger, og i det den saaledes ikke i noget Punkt op- 
træder med nogen ny Bekjendelse eller som et særligt 
Menighedssamfund, søger den kun at virke hen til, 
at den Lære, vi have i vor lutherske Bekjendelse, maa 
blive til Liv og Virkelighed i saa mange Sjæle som 
muligt." — „De Midler, hvorigjennem Foreningen vil 
søge at virke for sit Formaal, ere Guds Ords Forkynd- 
else i Almindelighed, Missionsmøder, Udbredelse af 

Skrifter^) og Husbesøg samt Søndagsskoler. Som Kol- 
portør maa ingen udsendes, uden at han er flere af 
Bestyrelsens Medlemmer bekjendt som en levende Kristen 
og er nogenlunde vel befæstet i Guds Ord, saa at han 
er mægtig til baade at formane ved den sunde Lærdom 
og at overbevise dem, som sige imod. Enhver, som 
antages til at sendes i Poreningens Navn, maa under- 
kaste sig den Prøvelse, som Bestyrelsen finder fornøden: 
han maa være forsynet med dens Bevis, som fornyes- 
hvert Halvaar; han bør arbejde paa de ham anviste 
Steder og, om han er ude paa Rejser, i det mindste 
hveranden Maaned tilskrive Bestyrelsen om sin Virk- 
somhed og i øvrigt rette sig efter dens Bestemmelser. 
Hvad Understøttelse Kolportørerne muligvis ville kunne 
faa, maa bero paa stedfindende Omstændigheder og 
Overenskomst." — „De til Foreningens Virksomhed nød- 
vendige Pengemidler søges tilvejebragte ved Sy- 
foreninger og frivillige Bidrag." 

Retningen vil altsaa efter sine Udtalelser være et 
missionerende Salt indenfor Folkekirken. Men rigtig 
nok er dens Holdning over for Folkekirken langtfra saa 
fredelig i Praksis, som Theorien lyder. Allerede det, 
at de sædvanlig afholde deres Forsamlinger i Guds- 
tjenestetiden, er betegnende nok; men de ere heller 
ikke sparsomme med skarpe Fordømmelsesdomme over 
den Forkyndelse, der føres af Folkekirkens Præster. 
Hvad er det da i denne Forkyndelse, som de have saa 
meget imod? Det kan have sine Vanskeligheder at give 
et klart og tydeligt Svar herpaa; thi saaledes som deres 
egen Forkyndelse sædvanlig fremtræder, kan det være 
vanskeligt at faa fat paa det ejendommelige i den; den 
synes ofte ganske at ligne Folkekirkens — og er der- 



^) Møller har forfattet en Række Smaaskrifter og oversat endnu 
flere. Vi have det Særsyn i Landet, at denne Forening har 
faaet Ret til at kolportere sine Skrifter overalt, — en Ret, 
som ellers kun meddeles med stor Varsomhed. 

ved just i Stand til at bedaare saa mange, der i Be- 
gyndelsen høre den i god Tro. Imidlertid mangler det 
i adskillige af deres Skrifter ikke paa klare Udtryk: 
vi ville forsøge at samle en Række af disse og saaledes 
lade dem selv skildre deres Særegenheder med deres 
egne Ord: 

„Vor Adskillelse fra Folkekirkens Lære kommer 
frem overfor Spørgsmaalet: Hvem tilhøre de Skatte, 
hvorom Evangeliet forkynder, Syndsforladelse, Retfærdig- 
hed, Barneret og evigt Liv? Blive de os først skjænkede, 
naar vi omvende os og tro, saa at de følgelig blot til- 
høre de troende, eller ere de os skjænkede og tilhøre 
08 forud? Her er det rette Svar: De tilhøre alle 
Mennesker, baade bodfærdige og ubodfærdige, alle^ 
som Gud i sit Ord kalder „Verden", alle, for hvem 
Kristus er hengivet. Den gængse Forkyndelse i Folke- 
kirken (og til den slutter sig Fornuften og alle selv- 
retfærdige Mennesker) vil derimod svare: De tilhøre 
kun de bodfærdige og troende Sjæle eller, i Følge den 
religiøse Tone i Danmark, enhver, som forsager og tror. 
Men dette er en Lovprædiken, som frister Menneskene 
til at se paa deres egne Gjerninger og forfører dem til 
selv at ville fortjene Naaden ved deres egen Anger, 
Tro og Bøn. Nej, Evangeliet forkynder den frie Naade 
for alle Ugudelige. Her ligger Evangeliets Anstøds- 
sten og Stridspunkt, saa vidt det lader sig eftervise i 
Læren. Her er den rette Knude og Hemmelighed, 
paa hvis Aabenbarelse for vort Hjærte det beror, om 
vi skulle blive levende, frigjorte evangeliske Kristne eller 
døde, religiøse Tjenestekvindesønner. Det sande Evan- 
gelium lyder: „Verden i Jesu retfærdig er vorden'^ 
(som det hedder i en af Ahnfelts Sange). Jesus har 
paa Verdens Vegne erhvervet Retfærdigheden, saa at 
enhver er retfærdig. Alle Mennesker eje Naaden, 
Retfærdigheden og Barneretten, men ikke alle nyde 
dem; man kan jo godt eje noget uden derfor at nyde 
det, enten fordi man ikke véd derom eller ikke vil be- 

nytte det. De troende vide, at de ere Guds Børn, de 
andre ere det ogsaa, men vide det ikke. Troen 
maa til, for at komme i Nydelsen af den Naade, vi 
€je; thi ved Troen „tillæmpes" Naa^den paa Menneskets 
Hjærte. Denne Tillæmpning har ingen Betydning for 
Guds Sindelag mod os. Han bliver os ikke først der- 
ved naadig, thi for Hans Dom er Synden borttagen ved 
Kristi Lidelse; Tillæmpningen er altsaa ikke nødvendig 
for at skaffe os Adgang til Gud, men for at skaffe 
Gud Adgang til os, for at vort Hjærte maa opgive 
sit Fjendskab mod Gud og for at Syndens fordømmende 
Betydning maa borttages af vor Samvittighed. Dette 
alene er Meningen, naar det hedder i Skriften, at Men- 
nesket retfærdiggjøres af Troen: ved Troen ser Men- 
nesket sin Retfærdighed i Kristus; Talen er i dette 
Udtryk kun om den tillæmpede Retfærdighed. Troen 
ev altsaa ikke nødvendig for at have Syndernes For- 
ladelse; det er en grov Misforstaaelse at bede Bønnen: 
„Forlad os vor Skyld" i den Tanke, at Gud ikke for- 
længst har tilgivet os al Synd; men Bønnen gaar alene 
nd paa, at vi maa erkjend^ og modtage denne hans 
Tilgivelse. Derimod er Troen nødvendig for at blive 
salig; thi Syndsforladelsen og Retfærdigheden nytter 
mig ikke, uden at jeg tror paa den; ingen kan komme 
ind i Guds Rige uden at være født af Gud (Joh. 3, 6), 
og kun den, der tror, er født af Gud (1 Joh. 5, 1)." 

„Naaden er altsaa én Gang for alle erhvervet ved 
Kristi Blod og tilhører alle Mennesker uden nogen Be- 
tingelse fra deres Side. Naaden skal prædikes uden 
Vilkaar; den, der forkynder en Naade paa Betingelser, 
har ikke Guds Evangelium; den Prædiken, at vi kun 
paa Betingelse af Forsagelse og Tro have Guds Naade, 
^r af Gud forbandet. En saadan Prædiken (Folke- 
kirkens) er en forfærdelig Vildfarelse, thi den hviler paa 
den selvretfærdige Indbildning, at vi faa Guds Naade 
for vor Forsagelses og Tro's Skyld, ikke for Kristi 
Skyld. Men for alvorlige Mennesker, som have lært, 

hvor fordærvet vor Natur er, er Folkekirkens Forkynd- 
else den aabenbare Vej til Fortvivlelse; thi hvorledes 
skal det naturlige Menneske nogen Sinde kunne faa 
Guds Naade, dersom det kun kan ske paa Betingelse 
af Forsagelse og Tro? hvorledes skal den kunne for- 
sage Djævelens Væsen, som netop helt er opfyldt af 
dette Væsen? — det er jo det samme som at forlange, 
at Djævelens Væsen skal forsage sig selv; „kan en 
Morian omskifte |sin Hud eller en Parder sine Pletter?" ^). 
Saa hvis Gud ikke vil tilgive os vor Synd, førend vi 
forsage, saa kunne vi lige saa vel strax fortvivle. Og 
hvilke Forestillinger om Gud gjør denne Forkyndelse 
sig? Tror du, at du med din Anger og Tro kan for- 
andre Gud ? — at Gud skulde være et saadant vaklende 
Siv, en saadan Ubetydelighed, at hans Sind skulde ide- 
lig omskiftes ved hans faldne, usle Skabningers Forhold? 
Du mere end rasende menneskelige flovmod og Selv- 
vigtighed! Nej, ikke engang ved Syndefaldet foregik der 
en vredelig Forandring eller opkom der en Vrede i 
Guds Hjærte. Han har aldrig været vred paa Men- 
neskene og bliver det heller ikke; kun føle Menneskene 
ham som en Vrede og kunne ved at beholde deres 
ugudeUge Sind ile Fordærvelsen i Møde. Hvad der 
staar i Skriften om Sindsforandring hos Gud, er kun 
ufuldkomne menneskelige Udtryk^). — Nej, vi maa lade 
denne Tale om Betingelser fare og derimod lære Men- 
neskene, at de, just som de ere, kunne modtage og 
tilegne sig det glade Budskab om Syndsforladelse; naar 
et Menneske ved Loven opdager sin egen Afmagt og 



^) Derfor er det ogsaa forekommet, at Folk af denne Retning 
have vægret sig ved at svare Ja paa Forsagelses-Spørgsmaalet 
ved Daaben. 

*) Det har sin Interesse at bemærke, at disse sidste Sætninger 
ere skrevne af Møller i Aarct 1869, endnu førend Walden- 
strom opstillede sin subjektive Forsoningslære (1872). Man 
ser deraf, at den Konsekvens ligger i Luften for denne 
Ketning. 

ved Evangeliet erkjender den ved Kristus skete Forløs- 
ning, saa har han den Tro, som af sig selv virker For- 
sagelse og alle gode Gjerninger." 

Den samme Indskærpelse af, at vi have Guds Naade 
Tjden Hensyn til vort eget Forhold, er ogsaa det be- 
tegnende for deres Tale til de omvendte og troende. 
Vor Besiddelse af Guds Naade er ikke betinget af vor 
Helliggjørelse og dens Fremgang. Villiens Gjenstridig- 
hed, Kjødets uforandrede Natur hos de gjenfødte skildres 
meget stærkt^). Men Gud vredes ikke paa os for vore 
Synder, kun for vor Vantro: „Gud er dig lige naadig, 
hvad enten du bedriver Hor, drikker, stjæler, eller du 
i Andagtslue ligger paa dine Knæ og beder;" ved 
denne frygtelige Sætning, som Trandberg (i „Sende- 
brevet") foreholdt Møller udaf deres Prædiken, havde 
denne ingen anden Bemærkning at gjøre, end at den 
var et mindre smukt Udtryk for en rigtig Tanke, saa 
at han hellere vilde sætte den Form i Stedet: „Gud er 
dig lige naadig, hvorledes du end bærer dig ad". Ogsaa 
til de troende hedder det: Vi skulle daglig paany 
frelses som ugudelige. — 

Disse Grundtræk betegne det Omraade, hvorpaa 
deres Forkyndelse bevæger sig; det er væsentlig kun 
Kristus for os, ikke Kristus i os, som de prædike. De 
dele Sekternes sædvanlige Forveksling af Omvendelse 
og Gjenfødelse og mangle da naturligvis ogsaa Blik for 
Samfundet og Sakramenterne som den Grund, hvorpaa 
den enkeltes Kristendom hviler; den enkeltes Opvæk- 
kelse og Fortrøstning til Jesu Døds Kraft er det be- 
standige Æmne i deres Forkyndelse. — 



») Trandberg beretter (i sit „Sendebrev" til Møller af 1866) 
endog Ytringer, dels i deres Forkyndelse, dels i Samtale, 
som disse: „Ogsaa efter, at du er bleven troende, bliver dit 
Hjærte lige ondt, raaddent, vederstyggeligt og urent." — 
„Jeg har ogsaa engang troet, at der skulde foregaa en For- 
andring med mit Hjærte; men jeg vil nu bede Gud bevare 
mig for denne Tanke." 

Unægtelig opnaar denne Fremstilling at holde Naa- 
den paa alle Trin ufordunklet af menneskelig Egenret- 
færdighed. Men dette Maal naas ved en blindt frem- 
stormende Iver, der river den sunde Læres Grundpiller 
overende paa alle Punkter. Vor Folkekirke er ganske 
enig i Maalet^ men maa kræve en sundere Lære som 
Vejen dertil. Partiet vil ikke nøjes med den pavlinsk- 
lutherske Grundsætning om Ret fæ rdiggj øreisen af 
Troen uden Lovens Gjerninger — som Naadens klare 
Udtryk. Denne Grundsætning, saaledes som Kirken for- 
staar den, skal kun betegne en ny Art af Selvretfær- 
dighed. Derimod skal den rette Forstaaelse af Udtrykket 
„vi retfærdiggjøres af Troen" være, at det betegner — 
ikke en Dom over Mennesket fra Guds Side, men kun, 
at den menneskelige Samvittighed sér og føler sin 
Retfærdighed, altsaa egentlig Menneskets Dom over sig 
selv. Denne Forklaring er en aabenbar Fordrejelse af 
Pavlus^ og Luthers Tankegang. Ligeledes er det en 
grov Vildfarelse, at den kirkelige Forstaaelse af Ret- 
f ær diggj øreisen af Troen (Troen som Betingelse for 
Naadens Besiddelse) skulde n^iedføre en selvretfærdig 
Indbildning om, at det er vor egen Forsagelse og Tro 
og ikke Kristi Fortjeneste alene, der erhverver os Guds 
Naade. Naar Troens Væsen forstaas rettelig, kan ingen 
falde paa, at den skulde indeholde nogen Værdighed 
fra vor Side. Troen er, som Kirken fra gammel Tid 
siger, den Haand, hvormed Mennesket griber Kristi 
Frelserkraft; lige saa lidt som den Haand, hvormed den 
skibbrudne griber Planken, kan kaldes hans Rednings 
Grund, fordi Haanden jo véd sig selv aldeles ingen 
Evne har til at redde ham, men kun ved den frelsende 
Gjenstand, den griber og omslutter, lige saa lidt kan 
Troen kaldes vor Frelses Grund, skjønt den ganske vist 
er Naadens og Frelsens ueftergivelige Betingelse. 
Betingelse og Fortjeneste (Værdighed) ere to ganske for- 
skjellige Ting. En Betingelse maa der i alt aande- 
ligt stilles Mennesket, fordi det er en Personlighed, 

hvem ingen aandelig Gave kan tilfalde uden dets egen 
Tilslutning. Dertil svarer ogsaa den Forskjel, Skriften 
overalt sætter, men som denne Retning overalt udsletter, 
mellem Kristi Forsoning og Retfærdiggjørelsen* 
Kristi Forsoningsværk, over hvilket Guds Velbehag hviler, 
staar ganske vist ved Magt, hvad enten Mennesker tro 
det eller ikke. Men retfærdig derved bliver ingen 
uden sin personlige Tilslutning, thi Kristi Forhold til 
Slægten er et aandehgt, ikke blot som Adams et fysisk. 
Kristi Forsoning er et uudtømmeligt Væld, hvoraf den 
hele Verden kan øse Guds Naade og Velbehag, men 
den skyller ikke hen over Menneskene uden deres 
Vidende og Vilje. Hvis al Tale om Betingelse fra 
Menneskets Side skal afstedkomme Selvretfærdighed, 
hvad gjøre de da selv, naar de dog lære, at man ikke 
bliver salig uden paa Betingelse af Tro? Skal „Selv- 
retfærdigheden" grundig ^ærnes ad* den her anviste Vejy 
da bliver der nok ikke andet for end at lære, at enhver 
bliver ikke blot retfærdig, men ogsaa salig, hvorledes 
han end bærer sig ad. Men til denne Lære vover man 
dog ikke at gaa. 

Ligeledes er det en ubesindig Tale, der føres 
om Menneskenaturens djævelske Beskaffenhed og om, 
at Mennesket derfor aldeles ikke kan forsage og tro, 
førend det har faaet sine Synders Tilgivelse. Er 
Menneskenaturen helt opfyldt af det djævelske Væsen, 
saa kan Mennesket overhovedet ikke komme til Troen, 
men maa afvise og modstaa Samfundet med Gud: — 
saa kan Mennesket kun frelses ved, at Gud tvinger det 
i Følge en uimodstaaelig Forudbestemmelse, — en For- 
klaring, som Partiet ikke vil antage og som der visselig 
heller ingen Grund er til at hylde. Men saa maa vi 
nødvendigt lære, at der i det naturlige Menneske med 
al dets Fordærvelse er et Suk efter noget højere og 
bedre end det kjender. Dette Suk kan ganske vist ikke 
selv bidrage til Frelsen, som udelukkende er den Hellig 
Aands Gjerning og Gave; men hvis Mennesket kvæler 

Og undertrykker denne indre Paamindelse, mangler Frelsen 
al Tilknytning og bliver saaledes umulig. Det er dette 
Suk, som den forberedende Naade fremhjælper til at 
blive en Længsel med det bestemte Indhold: at komme 
ind i Forsagelsens og Troens Verden; og det er atter 
netop kun denne begyndende Forsagelse og Tro, som 
gaar forud for Gjenfødelsen og Syndsforladelsen. — 
Men denne Forsagelse og Tro, som hverken indeholder 
nogen Fortjeneste eller er det naturlige Menneskes eget 
Værk, er alligevel en dyb og personlig Afgjørelse, 
der ingenlunde foregaar saa let som dette Parti tænker 
sig, naar det ynder at fremstille Troen væsenlig som en 
Oplysningssag, hvor det kun gjælder om at blive 
sin egen Afmagt vår, se Naaden, tage den hen („ganske 
som man er") og glæde sig derover, — saa kommer 
Helliggjørelsen af sig selv. Det er en Misforstaaelse, 
naar de mene at kunne forherlige Naaden ved at skildre 
Troen som en næsten selvfølgelig Sag; thi i samme 
Grad som Troen mister Præget af en personlig Krise, 
ophører den at være en egentlig dybtgaaende Sinds- 
forandring, hvoraf der fremgaar en kristelig Karak- 
ter. Deres Skildring af Troens Tilblivelse fører let til, 
at man blot med Tanken fatter den uforskyldte rige 
Naade („faar den at vide") og glæder sig over den, 
uden at der er gaaet et grundigt Brud med det gamle 
gjennem Syndeafsky og Selvfordømmelse forud. Det er 
i denne Henseende betegnende, at de gjærne fremstille 
Troen som gaaende forud for Forsagelsen. Det maa 
tværtimod fastholdes, at skal Troen være Alvor, da maa 
den være født under Samvittighedens Angster og under 
den Afsky for Synden, som jo netop er Forsagelsens 
Væsen. 

Men ligesom Omvendelsens Alvor er i Fare, saa- 
ledes er ogsaa Helliggjørelsens. For det første 
borttages nemlig ganske den Modvægt mod Synden, 
som ligger i Bevidstheden om Guds Vrede over den 
(Ef. 5,5 — 6); thi om jeg begaar flere eller færre Synder, 

skal jo slet intet betyde for &uds Forhold til mig, naar 
jeg kun har Troen. Dernæst fremhæves det med For- 
kjærlighed, at Kjødets Ondskab er den samme hos den 
gjenfødte som hos den uigjenfødte; derimod savnes den 
kraftige Betoning af det ueftergivelige Supplement: at 
flelliggjørelsens Kamp bringer virkelige Resultater, ikke 
er en Marscheren paa Stedet, men at man kommer 
Maalet nærmere, i det Kjødet daglig tæmmes og vænnes 
af med sine Vaner. Der bliver altsaa slet ingen anden 
Opfordring til Hellighed tilbage end den, der ligger i 
Troens egen Drift. I Sandhed: det maa være et alvor- 
ligt, inderligt og dybtgaaende personligt Trosbegreb, for 
at ikke her Letsindigheden og Kjødets Evangelium skal 
faa Indpas. Men vi have netop set, at Troens dybe 
sædelige Alvor ikke fremhæves med tilstrækkelig Styrke. 
Derfor er det ikke Theoriens Skyld, naar denne Ret- 
nings Tilhængere holde sig fri for sædelige Udskejelser; 
men det skyldes uden Tvivl dels det kristelige Instinkt, 
der i saadanne Tilfælde er bedre end Theorien, dels 
navnlig disse Menneskers Fortid, der har givet dem til- 
strækkelig Alvor og Agtpaagivenhed overfor Synden. 
Partiet har nemlig fundet sit frodigste Opland paa 
Steder, hvor der forud er gaaet en Bodsprædiken, som 
har været spæpdt op til en usund Højde; de fleste af 
dets Tilhængere ere saadanne, der tidligere have ligget 
under Lovens Tryk og betragtet Kristendommen ikke 
som en Gave, men som en Fordring til Mennesket, saa, 
at denne Forkyndelse er kommen til dem som en aande- 
lig Befrielse, der dog ikke har udryddet deres tidligere 
Grundretning. — Vi forstaa udfra disse Forudsætninger 
den tilsyneladende paafaldende Kjendsgjerning, at disse, 
der nærmest skulde synes at være den sædelige Fri- 
heds Forkyndere, i Virkeligheden for det meste trælle 
under de udvortes Lovbud: rør ikke, smag ikke, tag 
ikke derpaa! Dette er for manges Vedkommende lige- 
ledes en Levning fra deres Fortid; men det er i alt 
Fald ogsaa en naturlig Følge af et Trosbegreb, hvori 

der ikke ligger en kristelig Karakters Fødsel med de 
deraf følgende sædelige Tilskyndelser; naar man ikke 
har disse sædelige Tilskyndelser og den dermed følgende 
sædelige Dømmekraft i sig selv, maa man søge dem 
udenfor sig. — 

Åf det udviklede vil det fremgaa, at vi kunne samle 
Retningens Hovedpræg deri, at den vil gjøre Evangeliet 
endnu mere evangelisk end det kan og vil være. Det 
er en Selvfølge, at en saadan Bestræbelse fører ind i 
Meningsløsheder og farlige Vildfarelser. Skjønt vi ingen- 
lunde miskjende, at der er Mennesker, som gjennem 
alvorlige indre Kampe ere komne til dette Standpunkt, 
og at der er mange evangeliske Elementer i deres For- 
kyndelse, vil det derfor alligevel være vor Pligt, i det 
sunde Evangeliums Navn at modarbejde og advare imod 
Retningens Virksomhed. 

iJet her meddelte Foredrag, som af Oversætteren er gjen- 
givet med nogle uvæsentlige Forkortelser, navnlig for Anmærk- 
ningernes Vedkommende, udgjør et Led af en Række apologet- 
iske Foredrag, der i Aaret 1877 blev holdte efter Tilskyndelse 
af John Bamptons Stiftelse. Det hele Skrift, hvis fuldstændige 
Titel lyder: Christian evidences viewed in relation to 
modem thought, betragtes af mange Englændere som et Side- 
stykke til Biskop Butlers berømte Anal o g y. Forfatteren har 
senere, i det 1883 udgivne Værk: Revelation and modem 
theology contrasted; or, the simplicity of the aposto- 
lic gospel demonstrated, nøjere udviklet enkelte Punkter af 

disse Bampton-Forelæsninger. 

Fr. N, 

Kristus som Livets Lys. 



»J( 



'eg er Verdens Lys; den, som følger mig, 
skal ikke vandre i Mørket, men have Livets 
Lys." Joh. 8, 12. 

Skinner dette Lys klart paa det aandelige og sæde- 
lige Firmament? Kunne vi se dets Straaler ? Frembringer 
denne aandelige Sol Livskraft og Liv i den sædelige 
Verden? Det er ikke theoretiske, men praktiske Spørgs- 
maal, som kunne finde Svar ved Fortidens og Nutidens 
Erfaring. Det ovenfor anførte Ord af Skriften siger ikke 
blot, at Jesus Kristus er den store Lysbringer i den 
sædelige og den aandelige Verden, men tillige, at det 
Lys, som han udsender, ogsaa har en levendegjørende 
Indflydelse. Han er Livets Lys. Det var et dristigt 
Udsagn; thi det drager hans Fordringer ned fra Abstrak- 
tionens og Theoriens Egne og bringer dem ind i Kjends- 
gjerningernes Prøvedigel. Dersom vi hverken i Fortidens 
Historie eller i Nutidens Oplevelser kunne opdage klare 
og utvetydige Tegn paa, at der udgaar en oplysende og 
levendegjørende Magt fra Jesus Kristus, saa har Forfat- 
teren af det fjerde Evangelium lagt ham Ord i Munden, 
der lade ham bære falsk Vidnesbyrd om sig selv, og saa 
bliver han overbevist om Bedrageri. Men hvis han paa 
den anden Side atten Aarhundreder igjennem har vist 
sig som den store Kilde til Menneskenes aandelige Op- 
lysning, saa har Forfatteren enten gjengivet en sand 

Smaaskrifter til Oplysning for Kristne I, S. 1'*' 

YtriDg af Jesus, eller hvis han har været en Falskner^ 
maa han have haft et overmenneskeligt Indblik i Frem- 
tidens Historie. 

Denne Slutning vil være lige paalidelig, hvad enten 
vi antage Johannes-Evangeliet for at være et ægte Værk 
af Apostelen Johannes, skrevet henimod Slutningen af 
det første Aarhundrede, eller vi følge den Opfattelse^ 
som den moderne Vantro har saa meget tilovers for, at 
det skal være skrevet af en ukjendt Forfatter, der har 
levet syvti eller otti Aar senere. I begge Tilfælde vilde 
den Paastand, at en ringe jødisk Tømmermand skulde 
blive den store Lysbringer for de mest civiliserede og de 
driftigste Menneskeracer; at han skulde blive Skaberen 
af et nyt sædeligt og aandeligt Liv; at han skulde paa- 
trykke alle Menneskeslægtens fremskredne Racer et uud- 
sletteligt Præg af sin Virksomhed — være lige mærke- 
lig; thi selv i Aaret 170 var der intet, der tydede paa, 
at et saadant Udsagn vilde blive virkeliggjort. Intet 
menneskeligt Fremblik kunde forud have anet den Kjends- 
gjeming, at denne ringe Tømmermand skulde komme til 
at øve en saa mægtig Indflydelse paa Historien og stille 
de viseste og bedste Mænds Arbejde for det gode 
i Skygge. Hvis et almindeligt Menneske havde sagt 
noget saadant, kunde det kun have været en Ytring af 
Vanvid. Spørgsmaalet er nu: ere disse og lignende 
Ytringer, som Evangeliet har tillagt Jesus, blevne stad- 
fæstede ved Kjendsgjemingeriie? Hvis det er Tilfældet, 
er der ikke blot givet et uigjendriveligt Bevis for Sand- 
heden af den Paastand, at Jesus er Verdens Lys og 
Livets Lys, men den videre Slutning er uundgaaeUg, at 
det dybeste profetiske Frembliks Aand maa have haft 
Bolig i den, der sagde dette — eller, med andre Ord. 
dette Udsagn beviser, at der i ham var en overmenne- 
skelig Magt. 

At Jesus Kristus virkelig har øvet denne mægtige 
Indflydelse som Verdens Lys, og at han har indført et 
nyt Princip for det sædelige og aandelige Liv, er saa 

fuldstændig og klart bevist, at jeg ikke behøver at drøfte 
den Sag nøjere. Beviset herfor er skrevet paa næsten 
hvert Blad af Historien siden Aaret 315^). Se paa den 
moderiie Verden! Er Kristendommen ikke alle Vegne 
til Stede i dens Institutioner, i dens Lovgivning, dens 
Tænkning, dens sædelige Ordninger, dens Sprog og dens 
Samfundsliv? Selv en vantro kan ikke bestride den 
Kjendsgjerning, at den moderne Civilisations hele Løb 
er blevet dybt gjennemstrømmet, om ikke i Virkeligheden 
fikabt, af Kristendommen. Man forsøge paa at stryge 
enhver Begivenhed, der er bleven paa virk et af dens Ind- 
flydelse, ud af Historien; saa vil der snart blive tomt i 
vore historiske Bogsamlinger. 

Heraf følger da, at den Paastand, at Jesus Kristus 
er Verdens Lys og Livets Lys, ikke blot bliver bekræftet 
ved Fortidens Historie ^ men at den ogsaa tydelig 
bliver godtgjort for vore Øjne ved Kjendsgjerninger i 
Nutiden. Hvad er den uundgaaelige Slutning heraf? 
Jeg svarer : enten har Jesus Kristus været en Aabenbaring 
af en overmenneskehg Magt, eller ogsaa skyldes denne 
store Indflydelse en ringe Tømmermand, hvis hele sæde- 
lige og intellektuelle Karakter maa være bleven dannet 
og udviklet i den jødiske Tænknings trykkende Atmo- 
sfære. Man har herimod gjort den Indvending, at en 
stor Del af Menneskeslægten endnu ikke er oplyst af 



*) Jeg tager Tidspunktet for Oonstantinus' Omvendelse som Ud- 
gangspunkt, fordi det er tydeligt, at Kristendommen fra det 
Øjeblik af lige til Nutiden har været den mægtigste Kraft i 
den vestlige Verdens Historie. Fra det Tidspunkt træder 
dens Virksomhed frem i Historiens klare Lys. Tidligere 
havde den staaet forholdsvis meget i Skygge. Locky har med 
god Grund gjort opmærksom paa, at det er i høj Glrad mærk- 
eligt at se, hvor uvidende de hedenske Forfattere i det an- 
det og tredje Hundredaar have været med Hensyn til den 
Stormagt, der groede op imellem dem, næsten lige til Kristen- 
dommen havde sejret. Med denne Uvidenhed for Øje behøve vi 
ikke at forbavses over, at Hedningerne i Almindelighed i den 
første Tid vidste endnu mindre af Kristendommen at sige. 

ham. Jeg skarer hertil, at Kristendommen følger den sæde- 
lige Verdens Love, naar den ^ver en Indflydelse, der 
gaar langsomt og trinvis fremad, og at dens Stifter ud- 
trykkelig krævede, at den . skulde virke paa denne Maade. 
Dette, fremgaar tydelig af Herrens Lignelser i det tret- 
tende Kapitel af Matthæus-Evangelifet. 

Nu gaar jeg over til at betragte det Bevis for Til- 
stedeværelsen af en overmenneskelig Kraft i Jesus Kri- 
stus, som ligger i Kristendommens Sædelære. Jeg 
vil først fastslaa Udgangspunkterne for Beviset og 
vise, hvad der kan go*dtgjøres. 

For det første tager jeg det som en fastslaaet viden- 
skabelig Sandhed, at de Kræfter, der virke i den sæde- 
lige Verden, virke i Overensstemmelse med de sædelige 
Love; at den menneskelige Histories lange Løb har sat 
os i Stand til at bestemme, hvilke disse Kræfter ere, og 
hvilke Love der gjælde for deres Virksomhed; at hvert 
af de paa hinanden følgende Trin i den moralske Ver- 
den er vokset ud af det nærmest foregaaende, og at Æn- 
dringerne hverken ere pludselige eller voldsomme, men 
følge en gradvis Udviklings Lov. Naar dette er Tilfældet, 
er det en Selvfølge, at der ikke er voldsomme Brud i 
Menneskeslægtens Udvikling, men, at en enkelt Periodes 
hele Tankeliv og Følelsesliv tvært imod er vokset ud af 
den nærmest foregaaendes, over hvilken den kun lang- 
somt har hævet sig. 

Dette er i Korthed Loven for det menneskelige Frem- 
skridt, saaledes som Historiens enstemmige Vidnesbyrd 
stadfæster den, og saaledes som den moderne Filosofi 
vedkjender sig den. Det betragtes nu som en urokkelig 
Sandhed, at Mennesket ikke viser store Huller i sin 
aandeli^e og sædelige Udviklings Løb, saa længe som det 
kun er under Indflydelse af de naturlige Kræfter, som 
virke i det. 

Mod denne Form for Beviset har man gjort den 
Indvending, at Kristendommens ophøjede Sædelære kun 
skyldtes Jesu overlegne Genialitet. Hertil svarer jeg, at 

Historien godtgjør, at intet menneskeligt Væsen, hvor 
stort et Geni det end har været, helt har kunnet und- 
drage sig de Vilkaar, som Fødselen har paalagt det, saa 
lidt som et Geni kan unddrage sig den sædelige og 
aandelige Atmosfære, i hvilken det har faaet sin Opdrag- 
else. Det er ganske vist sandt, at vi ikke kjende Lov- 
ene for Frembringelsen af Genierne og heller ikke det 
nøjagtige Omfang af Genialitetens Virksomhed ; men Hi- 
storiens Erfaring gjør det sikkert, at der er sat Grænser 
for det ved dets Omgivelser, og disse Grænser er det 
ikke i Stand til at overskride. 

Naar dette forholder sig saaledes, er det en Selv- 
følge, at hvis der ikke var noget overmenneskeligt i Je- 
sus Kristus, og hvis de Kræfter, som aabenbarede sig i 
ham, kun vare de sædvanlige, der virke i Menneske- 
naturen, saa maatte Kristendommens Sædelære være en 
naturlig Frembringelse af de sædelige og aandelige Om- 
givelser, i hvilke Kristus og hans jødiske Ledsagere vare 
fødte og opdragne, kun med Tillæg af saadanne Paa- 
virkninger, som St. Pavlus og hans græske Konvertiter 
kunde have bragt dem. Følgelig, hvor ophøjet end Jesu 
Genialitet kunde have været, vilde denne kun have sat ham 
i Stand til at løfte sig selv over disse Vilkaar paa en 
Maade, som er fuldkommen ensartet med det, som er 
udrettet af andre store Mænd ; i saa Henseende kan Ma- 
homed anføres som Exempel. Han er ligefrem en 
Støtte for mit Bevis. Jeg indrømmer villig, at han maa 
regnes til de store Mænd i sin Race; men Koranen gjør 
det sikkert, at hvor stor Mahomeds Genialitet end var, 
kunde den ikke bryde igjennem de Skranker, som hans 
Fødsel, hans Opdragelse og hans Omgivelser havde draget 
for ham. Koranens hele Lære bærer det stærkeste 
Mærke af det arabiske A åndsliv og beviser, at Profeten 
ikke kunde frigjøre sig selv fra de Vilkaar, som dette 
paalagde ham. Alle Menneskeslægtens andre store Lærere 
bære Vidne om den samme Sandhed. Den ejendomme- 
lige sædelige og aandelige Atmosfære, som de store Mænd 

indaandede, har sat et uudsletteligt Præg paa deres Sy- 
stemer. De ere alle knyttede til bestemte Folkeslag og 
bestemte Steder; Jesus Kristus alene er ligesaa almen- 
menneskelig som Menneskeslægten. 

Heraf uddrager jeg følgende Slutninger: For det 
første. Dersom Jesu Kristi Lære bestemt overskrider 
de Grænser, som hans Fødsel og hans Omgivelser satte 
ham, beviser dette, at der i ham var en Kraft, som var 
forskjellig fra de Kræfter, der virke i den øvrige Men- 
neskehed. 

For det andet. Hvis Kristendommens Sædelære, 
set under ét, ikke blot overgaar den gamle Verdens 
store Læreres, men tillige løser Problemer, hvis Vigtig- 
hed disse erkj endte, skjønt de fandt Løsningen af dem 
umulig, saa beviser dette, at Kristendommen ikke kan 
have haft sin Oprindelse i det Drivhus for Fanatisme og 
Lettroenhed, i hvilket Vantroen er nødt til at lade Jesu 
Disciple leve, for at kaste Sandsynlighedens Skjær over 
de Theorier, som den har fremsat for at forklare Troen 
paa hans Opstandelse. 

Jeg skal i min Bevisførelse gaa ud fra den Stilling, 
som. en stor Mængde af mine Modstandere have indtaget*): 



*) Jeg gaar ud fra den Position, som den moderne Vantro har 
taget, skjønt der ikke kan være Tvivl om, at den trænger til 
Tillæmpning. Man har uden videre tillagt Jøderne paa Kristi 
Tid en uhyre Lettro3nhed og Overtro for at kunne finde en 
nogenlunde fyldestgj ørende Forklaring af Miraklerne, som for- 
tælles i Evangelierne, og navnlig af Troen paa Kristi Opstand- 
else. Det synes ikke at have været Vantroen klart, at jo mere 
lettroende og overtroiske den gjør de første Kristne, desto 
vanskeligere bliver det at gjøre det ny Testaments Moral til 
Produkt af en saadan Jordbund. Endvidere, hvis alle Jesu 
Omgivelser havde været i den Grad lettroende og overtroiske, 
saa kunde intet Maal af Genialitet helt have friet ham fra 
deres Indflydelse; thi det er en Kjendsgjeming, at de største 
Mænd have baaret Præg af deres Tidsalders Lettroenhed og 
Overtro. Det er klart, at en ophøjet Sædelære, der rummer 
en stor Aandsfrihed, ikke kan skyldes en saadan Jordbund. 
Beviset for, at Jøderne paa Kristi Tid vare mere lettroende 

:at den jødiske Race i Hundredaarene før og efter Kristi 
Komme var i den højeste Grad exklusiv, fanatisk og 
overtroisk; at Jesus og hans Disciple maa være fødte 
og opdragne i en saadan Atmosfære; og at et tilsvarende 
Præg var dybt indpræget i hans første Disciple. Dette 
«kal i den Grad have været Tilfældet, at det, efter hvad 
en saa dybsindig Tænker som Stuart Mill mener, er 
ligefrem utroligt, at de Samtaler, der i de tre første 
Evangelier tillægges Kristus, kunne være opfundne af 
Evangelisterne eller selv af Apostelen Pavlus. Hvis det 
^r Tilfældet, er det overraskende, at Mill ikke, i Stedet 
for at lade sig nøje med en intetsigende Trivialitet om 
Profeten fra Nasarets Genialitet, har gjort sig selv det 
Spørgsmaal: hvorfra fik dette Menneske al denne Vis- 
dom? i) 



og overtroiske end Mennesker til alle Tider, strider for øvrigt 
imod Historien — det er en Hypothese, som er opfunden for 
at støtte en Theori. 

Paa den anden Side er der andre vantro, som ville bevise, at 
en stor Del af de moralske Forskrifter i Evangelierne ere 
Udsagn af jødiske Lærere, som vare Herrens Samtidige. Den 
eneste Avtoritet for en saadan Paastand er Talmud, men 
den lene Del af denne, Mishna, blev ikke nedskreven før i det 
tidligste Aar 180 e. Kr., og den anden Del, Gremara, endog 
først omtrent Aar 500 e. Kr. Derfor er det umuligt at sige, 
hvor vidt Talmuds Udsagn nøjagtig gjengive Læresætninger 
fra Herrens Samtidige, eller om dens Udsagn ikke snarere 
ere Laan fra kristne Kilder. De vantro Forfattere have en 
ubegrænset Tillid til Overleveringen, naar den kan blive brugt 
som et Vaaben mod Kristendommen, men en lige saa stor Mis- 
tillid tilden, naar det passer i deres Kram. De glemme ogsaa 
at meddele deres Læsere, at disse moralske Ædelstene, der ere 
spredte over tolv Foliobind, ere begravne i en Masse Trivia- 
liteter og Haarkløverier om Spørgsmaal, som der ikke kan 
paavises et eneste Spor til i det ny Testament. Saa vidt vi 
kunne skjønne, vare de jødiske Lærere paa Kristi Tid i høj 
Grrad inde paa den Kasuistik, som vi finde i udviklet Skik- 
kelse i Talmud, og den er en absolut Modsætning til Krist- 
endommens moralske Lære. 

Fremdeles: det vil med Hensyn til Formaalet for 
dette Bevis være aldeles unødvendigt at nægte, at en 
stor Del af den sædelige Sandhed er bleven opdaget af 
den menneskelige Fornuft uden Hjælp. Mange Menne- 
sker disputere ud fra det Princip, at jo mere de kunne 
tage fra Fornuften, desto mere styrke de Aabenbaringen. 
En saadan Stilling er imidlertid yderst urigtig. Naar 
man nægter Fornuften Muligheden til at opdage sædelig 
Sandhed, kommer man ikke blot til at modsige de sikre- 
ste Kjendsgjerninger, men tillige til at nægte, at Men- 
nesket besidder en sædelig Natur. Thi hvis han gjør det, 
maa Opdagelsen af en stor Mængde sædelige Sandheder 
være mulig. Ved at slaa ind paa den Vej ville vi i Virkelig- 
heden komme til at ofre et af vore bedste Beviser. Min 
Position er tvært imod den, at for saa vidt Dele af det 
ny Testaments Lære ere i Overensstemmelse med 'den 
Lære, som de mest oplyste Tænkere i den gamle Verden 
have fremsat, saa beviser dette, at de Personer, ved hvem 
den er bleven udarbejdet, maa have været emanciperede 
fra den jødiske Snæversynethed i den apostolske Tids- 
alder; og følgelig, at den kristne Lære ikke ved nogen 
naturlig Proces kunde være bleven udviklet af en saadan 
sædelig og aandelig Atmosfære. Fremdeles: dersom jø- 
diske Bønder og Fiskere have faaet Lykke til at fuld- 
føre, hvad alle Tankens gamle Mestre, trods alle deres 
Anstrængelser, ikke have kunnet gjøre, saa beviser dette, 
at der i Kristendommen er en mere end menneskelig 
Indsigt. 

Mod denne Tankerække har man gjort den Indvend- 
ing, at nogle af de moralske Forskrifter, som ere inde- 
holdte i det ny Testament, kunne findes anden Steds ^), 

*) Mærkelige Exempler paa den Slags Indvendinger kunne 
vi finde i Buckles Civilisutionshistorie. Han beskylder ikke 
blot det ny Testaments Forfattere for at have gjort store 
Laan af hedenske Kilder, men han gaar saa vidt, at han be- 
tragter det som en af alle Kjendere indrømmet Kjendsgjer- 
ning, at flere af deres mest ophøjede moralske Forskrifter ere 

Og at en Aabenbaring er unødvendig, hvis Fornuften kan 
opdage sædelige Sandheder*). Men jeg maa nok have 
Lov til at spørge, hvorledes den Kjendsgjerning, at enk- 
elte af Kristendommens Forskrifter kunne findes hist 
og her i de gamle Moralisters Skrifter, i løsrevne Afo- 
rismer, kan være nogen Indvending imod dennes Origina- 



Citater fra hedenske Forfattere. Maar vi huske, at der i N.T.kun 
er tre Citater Ira hedenske Kilder, er det uforklarligt, at en 
Mand med Buckles Lærdom kan begaa en saadan Buk. Jeg 
véd nok, at man af nogle Ytringer i Pavlus' Breve har villet 
slutte, at han kjendte de græske Tragikere; men Beviset herfor 
har kun liden eller ingen Værdi. Det er i høj Grad urime- 
ligt at paastaa, at fordi to forskjellige Hold af Skrifter inde- 
holde nogle faa sædelige Forskrifter, der have et vist Slægt- 
skab, maa det ene Hold være øst af det andet, skjønt Ligheden 
finder tilstrækkelig Forklaring i dens Kjendsgjerning, at begge 
Hold af Forfattere have øst af Indgivelser fra den sædeligeNatur, 
som er fælles for alle Mennesker. En flygtig Gjennemlæsning 
af de pavlinske Breve vil være tilstrækkelig til at overbevise 
enhver Læser om den store Forskjel, der er paa Pavlus' Lære 
som et Hele og paa den hedenske Ethik; og i Jesu Udsagn 
kan der end ikke findes de svageste Spor af en saadan Paa- 
virkning. Men Buckle er — som næsten alle de vantro, der 
have udtalt sig om Kristendommens Sædelære — fuldistændig 
uvidende om den Kjendsgjerning, at det er det ny Testaments 
mest slaaende Ejendommelighed at bringe Troen til at virke 
paa Menneskets Aand som en stor sædelig og aan delig Magt. 
De tale alle om Kristendommen som et blot ethisk System. 
') Saaledes er det Tilfældet med F. W. Newman. Han siger 
ligefrem, at Aabenbaring af en moralsk Sandhed er en Umu- 
lighed. Ved at ytre et saadant Paradox har han stillet sig 
selv blot for en nærliggende Indvending. Naar han taler 
om sædelige Æmner, maa han betragte sig selv som én, der 
er i Stand til at oplyse dem, der ere mindre oplyste, end han 
selv er, eller med andre Ord, som én, der har en Aabenbaring 
af en sædelig Sandhed at meddele disse. Heraf følger, at hvis 
hans Paastand er rigtig, maa det, som er umuligt for Gud, 
være muligt for ham selv. Baade hos ham og hos Buckle 
kan man finde mange Paastande, der vise, at store Aands- 
evner ingenlunde afgive Sikkerhed imod gamle Fordommes 
blindende Virkninger. 

Jitet, tagen som et Hele? Indvendingen vilde kun have 
Vægt, hvis nogle af Oldtidens Lærere havde været held- 
ige nok til at udarbejde hele det ny Testaments Sæde- 
lære. Og deraf, at Fornuften kan opdage en hel Del 
moralske Sandheder, følger ingenlunde, at den kan op- 
dage alt det, som er nødvendigt, for at det maa gaa 
et Menneske vel. Men, hvad der har langt mere at 
sige, denne Indvending er grundet paa den Antagelse, 
at det er Kristendommens Hovedøjemed og Formaal at 
fremsætte et System af ethiske Sandheder, og dog siger 
denne selv med Bestemthed, at det er dens Pormaal at 
meddele Mennesket en stor sædelig og aandelig Kraft, 
som dette tidligere var blottet for. Knudepunktet i vor 
Undersøgelse er dette: er der Ejendommeligheder i Krist- 
endommen, som hele den gamle Verdens Visdom ikke 
var i Stand til at opdage? Viser Kristendommen med 
Hensyn til Menneskets sædelige Natur en gjenfødende 
Magt, som Filosoffen godt vidste, at han savnede, men som 
hans Filosofi var ude af Stand til at skaffe til Veje? Hvis 
dette er Tilfældet, have Galilæas Bønder stillet de Re- 
sultater, som alle den gamle Verdens store Lærere have 
naaet, i Skygge. 

II. Vi skal nu undersøge, hvoraf det ny Testaments 
Sædelære bestaar. 

For det første indeholder det en Kreds af særlige 
Forskrifter i en meget usystematisk Form; de frem- 
kaldtes for at imødekomme en særlig Trang hos dem, 
til hvem de vare rettede, men uden Fordring paa at 
danne et System af ethiske Lærdomme, der til alle Tider 
skulde kunne finde Anvendelse. 

For det andet indeholder det en Række Principer, 
der danne Grundlaget for enhver sædelig Forpligtelse, og 
som ere ligesaa almindelige som Menneskeslægten selv, 
idet de indenfor deres alt omfattende Kreds omslutte 
enhver tænkelig Form af Pligt. 

For det tredje: dets Hovedejendommelighed bestaar 
i Aabenbaringen af en mægtig sædelig og aandelig Kraft, 

som sigter mod det Maal, at gjøre det muligt at adlyde 
Sædeloven; at føre den hellige til en højere Grad af 
Hellighed: at frelse dem, der paa Grund af deres Liden- 
skabers Voldsomhed kun i ringe Grad kunne beherske 
sig selv; og at løfte dem, der ere sunkne ned i en Til-- 
stand af sædelig Fordærvelse, op fra deres Nedvær- 
digelse. Dette Princip er Troens Magt, saaledes som 
den virker paa Menneskets sædelige Natur; og det dan- 
ner den store Ejendommelighed, ved hvilken det ny 
Testaments Lære adskiller sig fra ethvert andet System. 

III. I det følgende skulle vi fremdrage de Hoved- 
punkter, med Hensyn til hvilke det ny Testaments Lære 
staar i den mest slaaende Modsætning til Filosofien, og 
i hvilke dets Forfattere have overgaaet alle den gamle 
Filosofis store Mestre ved deres dybe Indsigt i Tingenea 
virkelige Forhold. 

Som første Modsætning vil jeg fremhæve Kristen- 
dommens Alvor, dens Fremgangsmaade og dens MaaL 

Det første, som slaar enhver Læser, er den dybe 
Alvor og Virkelighedssans i Kristendommens Lære. 
Mennesket føler sig her bragt i Berøring med en Magt, 
som ikke blot har det Maal at forkynde en Række Regler 
for Livets Ordning eller at skrive Undersøgelser om Grund- 
ene til den sædelige Forpligtelse, men som vil bringe 
Mennesker til Underkastelse under Sædéloven. Filosof- 
fernes Lære stod i den mest afgjørende Modsætning her- 
til. Filosofien gik for en stor Del ud paa at under- 
søge Grundene til den sædelige Forpligtelse. Men Krist- 
endommen gaar ud fra, at de sædelige Bud ere be- 
vidnede af Samvittigheden og derfor tilstrækkelig kjendte. 
Den tager Menneskets sædelige Natur som en Kjends- 
gjerning og gaar ud fra, at ethvert af Menneskenaturens 
Grundmotiver paa sit Sted har en lovlig Sfære, indenfor 
hvilken det kan virke. Dette har givet dens Lære en 
Almindelighed, som ikke findes i noget andet System. 
For saaledes at drive paa et helligt Liv appellerer den 
til ethvert Princip, der virker mægtig paa Menneske- 

naturen. Den henvender sig til Kjærligheden til Gud, 
til Kjærligheden til Kristus, til Menneskets gode Hj ærte, 
til hans Selvkj ærlighed, til hans Begreb om sædelig 
ykjønhed, til hans Sand!hedsfølelse, til hans Retfærdig- 
hedssans, til hans Æresfølelse, hans Selvagtelse, hans 
Trang til at vinde Billigelse, ja, selv til hans Ønske om 
at blive rost^). Disse sidste Motiver ere dybt indplant- 
ede i Menneskenaturen, og i Steden for at forkaste dem 
som vanhellige eller uædle, appellerer Kristendommen 
til ethvert af dem, fordi de indtage en lovlig Plads i 
Menneskets sædelige Konstitution. 

Kristendommen staar ogsaa i en slaaende Modsæt- 
ning til den Vej, som saare mange systematiske Mora- 
lister have slaaet ind paa. Disse have sysselsat sig med 
Bestræbelser for at afgjøre visse abstrakte Spørgsmaal 
med Hensyn til den sædelige Forpligtelses Natur, som 
til Exempel om Hensyn til andre eller fornuftig Selv- 
kjærlighed er Dydens Grundmotiv; og eftersom de have 
truffet Afgjørelse til Gunst for det ene eller det andet, 
have de udarbejdet Systemer, der hvile paa enkelte Mo- 
tiver, og som overse nogle af de største Realiteter i 
Menneskets sædelige Konstitution. Det samme er Til- 
fældet med flere moderne Systemer. Nogle af de gamle 
lagde endog i denne Henseende en vis Fanatisme for 
Dagen, og de prædikede grundig Udryddelse af nogle 
af Grundmotiverne i vor sædelige Natur som en lige- 
frem Pligt. Andre Mangler, som fulgte med deres 
Fremgangsmaade, have givet dem et partisk, nationalt 
og stedligt Præg. Det ny Testament omslutter derimod 
alle Motiverne indenfor sin omfattende Kreds og er lige- 
saa almenmenneskelig som Menneskenaturen. Hvad kan 



*) Til ikke mindre end syv af disse Motiver appellerer Pavlus 
paa et eneste Sted. „løvrigt, mine Brødre, hvad som helst 
der er sandt, hvad der er ærbart (as/nvd), hvad der er retfær- 
digt, hvad der er rent, hvad der er elskeligt, hvad der har 
godt Lov, enhver Dyd og enhver Hæder, derpaa giver Agt!" 
(Fil. 4, 8.) 

man. heraf med Nødvendighed slutte? At fra hvilken 
Kilde end dets Lære er hentet, er det umuligt, at denne 
ved nogen naturlig Udviklingsproces kan være udfoldet i 
det trangsynede Bigotteris Drivhus, som efter Vantroens 
Paastand har afgivet den sædelige og aandelige Atmo- 
sfære, som Jesus og hans første Disciple indaandede. 
Naar man tilskriver Jesu Genialitet et saadant Resultat, 
er dette det samme som at indrømme, at dette Resultat 
ikke kunde naas ved nogen af de kjendte Kræfter, der 
virke i Mennesket. 

Anden Modsætning. Kristendommen gjør intet For- 
søg paa at give en politisk Lovgivning. 

En meget mærkelig Modsætning imellem Kristen- 
dommen og Filosofien ligger deri, at den første aldeles 
ikke indlader sig paa politiske eller sociale Spørgsmaal. 
Den gamle Verdens store Filosoffer gik , alle i den stik 
modsatte Retning: Hos dem blev de sædelige Spørgs- 
maal stadig sete fra et politisk Synspunkt, og Sædelæren 
var i Virkeligheden en Gren af Politiken. Grunden her- 
til er indlysende nok. Deres eneste Haab om Menneskets 
Gjenfødelse hvilede derpaa, at der blev skabt sunde 
politiske og sociale Institutioner, ved Hjælp af hvilke 
Mennesket kunde blive indøvet i Dyd. Derfor mente 
de, at det var nødvendigt at udkaste et Billede af en 
ideal Stat, som aldrig traadte frem i Virkeligheden. Og 
Jøderne, som ikke kjendte noget til Filosofi, blev fyldte 
med den dybeste Ærbødighed for det gamle Testaments 
Skrifter. Disse fremsatte ikke blot med guddommehg 
Myndighed et System af politisk Lovgivning, men Pro- 
feternes Lære er henvendt til Israel som Korporation 
og politisk Samfund, ikke til de enkelte i Folket. Der- 
som Kristendommens Lære havde været det blotte Facit 
af jødisk eller hedensk Tænkesæt, vilde dette slaaende 
Træk ikke helt have været savnet. 

Men endnu mere mærkelig bliver denne fuldstændige 
Afholdenhed fra politiske og sociale Spørgsmaal, naar 
man betænker, at den store Lærer gav sig ud for at 

være Grundlægger af et Kongerige. Det Rige, som han 
grundede, havde imidlertid en ganske anden Karakter 
end alle Fortidens Riger, idet det udelukkende var grund- 
lagt paa Overbevisning og Tro. Og dog har det staaefe 
i fuld Kxaft i atten Hundredaar, og i dette lange Tids- 
rum er der ikke gjort et eneste heldigt Forsøg paa at 
rejse et andet Rige med de samme Grundsætninger. 
Jesus Kristus er den eneste, der med et Spring er gaaet 
fra det politiske, det ydre og det rituelle til det indivi- 
duelle, aandelige og sædelige. Den eneste Sætning af 
hans Lære, der sigter imod Politik: „Giv Kejseren, hvad 
Kejserens er, og Gud, hvad Guds er", har for stedse 
frigjort Samvittigheden fra Statens Kontrol, draget be- 
stemte Grænser for begge og for bestandig grundfæstet 
Individets Frihed^). 



*) Man har herimod ofte indvendt, at Pavlus (Kom. 13, 1 — 7> 
har fremsat den Lære, at man ikke maa gjøre Modstand selv 
mod den mest tyranniske Regjering. Denne Indvending er 
kommen frem ved en Overseen af den vigtige Grundsætnings 
at Forskrifterne i Brevene, i den særlige Form, i hvilken de 
ere fremsatte, ipgenlunde ere Dele af en moralsk Eodex, der 
er bindende for alle Tider, men fremkaldte ved særlige Om- 
stændigheder hos dem, til hvilke de ere rettede. Det jødiske 
Element i Kirken var altid uroligt, og saadanne Personer 
kunde let misbruge Læren om Guds Rige til Oprør mod den 
hedenske Regering, hvorved de da tilHge kompromitterede 
Kirken som en politisk Institution. Derfor var det nødvend- 
igt for Apostlen med Omhu at afværge en saadan Fare, der 
var saa meget mere nærliggende, som - den romerske Reger- 
ing, rimeligvis kort i Forvejen, havde brugt Jødernes Uro 
som Paaskud til at uddrive disse, og sandsynligvis ogsaa de 
Kristne, af Byen. Derfor ere disse apostoliske Formaninger, 
der ere skrevne af Hensyn til særlige Forhold i den romerske 
Kirke, at opfatte i Lyset af visse særlige Omstændigheder. 
I dem hævder Apostlen, at den borgerlige Styrelse er en gud- 
dommelig Ordning, og at borgerlig Lydighed følgelig er en 
Pligt, som en Kristen samvittighedsfuldt maa opfylde. Han 
afgjør her det Spørgsmaal, Bom Jøderne idelig rejste, om det 
er lovligt eller ikke at betale Skat til den hedenske Regering, 
og siger, at det er en Kristens Pligt, fordi Formaalet for en- 

Jeg behøver ikke at henlede Deres Opmærksomhed 
paa den Kjendsgjerning, at det System af politisk og 
social Lovgivning, som findes i Koranen, er den Klippe, 
paa hvilken Mahomedanismen lige for vore Øjne har lidt 
et haablø^t Skibbrud, og det er den Omstændighed, der 
gjør denneReligion aldeles uskikket til at være hele Menne- 
ske3lægtens Religion. Nu spørger jeg: er det muligt, at 
en, der var født og opdragen under den Paavirkning, 
som omgav Jesus, ubøjelig kunde have udelukket alle 
politiske og sociale Spørgsmaal fra sin Lære? Kunde 
noget Maal af Forudseenhed have bragt ham til, med 
Fortidens Erfaring for sig, at forudsige, at hvis han 
havde foreskrevet en bestemt politisk Lovgivning, vilde 
Følgerne heraf have været skæbnesvangre for hans Re- 
ligion og foraarsaget det Riges Fald, som han vilde 
grunde? Stuart Mill betragter Kristendommens Sæde- 
lære som mangelfuld, fordi den dvæler saa lidt ved of- 
fentlige Pligter og offentlige Dyder ^). Denne Opfattelse 
bør ikke vække Forundring, naar vi betænke, at hele 
den Skole af Tænkere, til hvilken Mill hører, grunder 
sit flaab om Menneskeslægtens fremtidige Gjenfødelse, 
mere paa Forbedring af Menneskenes Vilkaar i politisk 
og social Henseende end paa Paavirkning af Menneskets 
Samvittighed og Hjærte. Jeg paastaar, at denne højst 
mærkværdige Afholdenhed fra Indgaaen paa den Slags 
Spørgsmaal er et slaaende Bevis for, at Kristendommens 
Grundlægger havde et Fremblik, der maa have løftet 
ham højt op over alle de Baand, som hans Fødsel og 

hverEegering er Beskyttelse af Lidividet, og fordi denne Beskyt- 
telse varFormaalet med Guds Indsættelse af Øvrigheden. Men 
det kan ikke nægtes, at Apostlen ingenlunde har givet nogen 
Forskrift med Hensyn til de Kristnes Pligter i de Tilfælde, 
hvor Øvrigheden svigter Udførelsen af sin Gjeming. Hvis 
han skulde have gjort det, havde han maattet forandre sit 
Brev til en politisk Traktat, og derved var han løbet lige 
lukt ind i de Farer, som han netop af Hensyn til Kirkens 
daværende Forhold vilde undgaa. Se S. 27. 
*) I sin Bog om Friheden. 

Smaaskrifter til Oplysning for Kristne I, 8. 2 

hans Omgivelser have paalagt haiU; saa at ban, idet han 
holdt sig borte fra alle politiske og sociale Spøi^smaal. 
er bleyen i Stand til at indskærpe alle de Pligter, som 
disse kræve opfyldte, ved den alt omfattende Grundsæt- 
ning om, at Mennesket skalde ofre sit eget Selv for ham. 
Hvis ban var slaaet ind paa den Vej, som mange ud- 
mærkede Mænd i vore Dage vilde have raadet ham til 
at gaa, og havde begyndt sit Gjenfødelses værk af Menne- 
skeslægten, ikke ved at appellere til den enkeltes Sam- 
vittighed, men ved at lægge Vægten paa det ydre, det 
sociale og politiske, saa vilde Kristendommen ikke have 
overlevet det Hundredaar, i hvilket den kom frem ^). 

*) Den Maade, paa hvilken Kristendommen behandler det store 
Spørgsmaal om Slaveriet, er et mærkelig Bevis paa de ny- 
testamentlige Forfatteres dybe Visdom. Mange moderne Skrib- 
enter ville have Herren og hans Apostle til at brændemærke 
dette som en utilladelig Indretning. Hvad vilde være bleven 
b^ølgen af en saadan Fremgangsmaade? Den vilde have rejst 
hele Staten til Modstand mod Kirken som et politisk Sam- 
fund, der havde det Formaal at kuldkaste den bestaaende 
Tingenes Orden, og derved vilde Kirken snart være bleven 
knust. Hvis der paa den anden Side var bleven begyndt paa 
en Propaganda imod Slaveriet, og denne Propagandas Be- 
stræbelser vare blevne kronede med Held — hvad der under 
de daværende Samfundsforhold vilde have været i høj Grad 
usandsynligt — saa var Resultatet blevet en Klassekrig. Det 
er en Kjendsgjerning, at de tidligere Opstande af Slaverne 
kun havde bidraget til at øge Elendigheden og til at stramme 
Slavernes Lænker. Den Vej, som Kristendommen valgte over 
for denne store Samfundsulykke, er vidt forskjellig fra den, 
som moderne Theoretikere vilde have tilraadet; men den har 
været i høj Grad virksom. I Steden for at fremsætte en 
Kække Bud, som ligefrem vare møntede paa Slaveriet, har 
den fastslaaet visse store Grundsætninger og Pligter mod alle 
Mennesker, og med disse kan Slaveriet umulig forenes. 
Disse Grundsætninger have lidt efter lidt gjennemsyret den 
hele aandelige Atmosfære, og efter en lang og haard Kamp 
er Slaveriet blevet ophævet hos alle Folkefærd, somvedkjende 
sig Kristendommen. Paa denne Maade har den faaet langt 
mere grundig Bugt med Ondet, end om den aabenlyst havde 
erklæret Slaveriet Krig som social Institution. Den Visdom, 

Man vil maaske sige, at Jesu vidtskuende Genialitet 
satte ham i Stand til at trænge ind i en fjærn Fremtids 
Forhold. Men Geniet virker kun i Overensstemmelse 
med Lovene for Menneskets intellektuelle og sædelige 
Væsen. Hvis Jesus derfor var et Geni efter andre store 
Mænds Lignelse og intet mere, saa maatte hele dette 
dybe Fremblik have haft sin Oprindelse i ensomme Over- 
vejelser, der skyldtes en Jøde, hvis sædelige og aande- 
lige Omgivelser var en trykket og exklusiv Atmosfære, 
og som døde i den unge Alder af fire og treti Aar. Vi 
kunne gjerne, hvis vi ville, kalde dette Genialitet, men 
det maa vfere en Genialitet, som aabenbarer noget over- 
menneskeligt. 

Tredje Modsætning. Kristendommens Lære har 
grundlagt Menneskehedens Religion. 

Af det fjerde Evangelium udleder jeg endnu et 
Bevis for den dybe Indsigt, der maa have været hos 
Kristendommens Ophavsmand eller hos den, der lagde 
ham det Udsagn i Munden, ved hvilket Religionen blev 
sat paa det moralske og aandelige Højsæde. Den Yt- 
ring, til hvilken jeg sigter, er den store Udtalelse, som 
Kristus henvender til den samaritanske Kvinde : „Kvinde! 
tro mig, at den Time kommer, da I hverken paa dette 
Bjærg, ej heller i Jerusalem, skulle tilbede Faderen . . . 
Men den Time kommer, ja, er nu, da de sande Tilbed- 
ere skulle tilbede Faderen i Aand og Sandhed, thi og 
Faderen søger saadanne, som ham saaledes tilbede. Gud 
er en Aand, og de, som ham tilbede, bør det at tilbede 
i Aand og Sandhed." (Joh. 4, 21 flg.) 

Mill har udtalt den Mening, at de Ytringer, som 
Forfatteren af dette Evangelium har lagt Jesus i Munden 
(og han gjør ingen Undtagelse til Gunst for den 
nysnævnte), ere „poor stuff". Det var i god Over- 
ensstemmelse med hans filosofiske Principer og med 

som Kristendommen har lagt for Dagen paa dette og lignende 
Punkter, er det bedste Bevis for, at den ikke er et Opspind af 
en Flok lettroende Fanatikere. 

2* 

den aandelige Atmosfære, i hvilken han fra sine tid* 
ligste Aar drog sin Næring, at han var ude af Stand til 
at værdsætte den Indsigt og Dybde, som ligger i disse 
Ord. Renan forsikrer imidlertid, at Jesus ved denne 
Ytring for stedse har lagt den dybe Grundvold til hele 
Menneskehedens Religion. Kan der være nogen Tvivl 
om, at det overvældende Flertal af alvorlige Tænkere 
vil give Renan Ret i denne Dom? En saa dybsindig 
Ytring er aldrig siden gaaet over Menneskelæber. 

Hvilke Kjendsgjeminger have vi da for os? Jesus 
eller Forfatteren af Johannes-Evangeliet, som har lagt 
ham dette Udsagn i Munden, maa have været i Besid- 
delse af en saa dyb Indsigt, at denne var i Stand til at 
bryde igjennem alle de Forhold, under hvilke Omgivels- 
erne levede, og tU i tre korte Sætninger for alle Tidsaldre 
at lægge den evige Grundvold til Menneskehedens Tem- 
pel. Afvisningen af alt det, som er nationalt, stedligt 
og udvortes, er saa fuldstændig, som den kan være, og 
Religionen bliver erklæret for til evig Tid at skulle hvile 
paa Guds Faderlighed. Derved har han udvirket, hvad 
Filosofferne ikke kunde naa: at forene Menneskets reli- 
giøse Længsel og dets sædelige Natur. Sammenlign 
blot vor moderne Humanitetsreligion og dens moralske 
Synspunkter hermed! De vantro, som indrømme Reli- 
gionens Mulighed, maa tilstaa, at Ophavsmanden til dette 
Udsagn har stillet den paa en Grundvold, der vil vare 
evig — og dog var den sædelige og aandelige Atmosfære, 
i hvilken han var født og opfostret. Jødedommens Snæv- 
ersyn. Dersom man vil sige, at en Indsigt, der gik 
saa langt ud over Omgivelsernes Synskreds, skyldtes 
Profeten fra Nasarets ophøjede Genialitet, skal jeg ikke 
strides om Ord, men blot fastslaa, at det maa have 
været en Genialitet, der aabenbarede Tilstedeværelsen af 
noget overmenneskeligt. 

Fjerde Modsætning. Den kristelige Pligtlov har en 
altomfattende Karakter. 

Jeg beder nu om Deres Opmærksomhed for den 

store Lov for Pligten, som Kristendommen har forkyndt, . 
og for dennes altomfattende Karakter. Den store Lærer, 
som, hvis der ikke var noget overmenneskeligt i ham, 
maa have været en slet og ret Bonde, opdragen inden- 
for den snævre og exklusive Jødedom, har, ved at ud- 
tale tre store Grundsætninger, løst alle de forskjellige 
Spørgsmaal om Pligten, som Filosoffernes endeløse Dis- 
kussioner have rejst. Disse ere : ' 

1) Det ene Menneskes Pligt imod det andet er grundet 
paa og har sin Oprindelse fra det Forhold, i hvil- 
ket Mennesket staar til Gud. 

2) Det ene Menneskes Pligt imod det andet skal 
maales efter det Hensyn, det tager til sig selv. 

3) Det ene Menneskes Pligt imod det andet maales 
og stadfæstes ved Jesu Kristi Lydighedsliv. 

Den første af disse Grundsætninger giver Pligten 
samme Udstrækning som Menneskeslægten. Vi vide alle, 
at den største af de gamle Filosoffer ikke var i Stand til 
at opdage en Lov for Pligten, der kunde give denne 
Anvendelse paa alle Dele af Menneskeslægten og paa 
Mennesker under alleVilkaar. De gamle Filosoffer betragt- 
ede ikkePligten under Synspunkt af en Forpligtelse til Men- 
nesket som Menneske, men begrænsede den indenfor By- 
fællesskabets, Racens og de sociale Vilkaars snævre Græn- 
ser, og følgelig saa' de paa Flertallet af Menneskeslægten 
som Pariaer, der stod udenfor det forpligtende Forholds 
Grænsepæle. En vis dunkel Anelse om Menneskeslægt- 
ens almindelige Broderskab kan maaske findes i den 
senere stoiske Filosofi, men den er kun til Stede som 
en ufrugtbar Spekulation, der er blottet for enhver sub- 
stantiel Grundvold. Den gamle Filosofi skilte kort sagt 
Sædeligheden fra Religionen, og derved berøvede den 
sig selv enhver sædelig og sandelig Magt. Jesus Kristus 
har derimod forenet disse to og derved styrket det 
sædelige Princip ved alle de Stadfæstelser, som Reli- 
gionen kan give. Sammenlign den ulærde jødiske Haand- 

værkers Lære med vore moderne atheistiske og pan- 
theistiske Systemer! I Steden for at være i Stand til at 
forkynde en Pligtlov, der udstrækker sig til alle Men- 
nesker, fordi alle Mennesker ere Børn af den samme 
naadige Fader, som har skabt alle Jordens Folkefærd, 
er det eneste Foreningsbaand, som de kunne hævde, ikke 
at alle Mennesker ei'e Børn af den samme himmelske 
Fader, men — at de nedstamme fra en eller anden Vild 
i Urtiden^). 



^) Alle de moderne antikristelige filosofiske Systemer holde det 
for umuligt at give en principiel Begrundelse af Broderskabet 
mellem Menneskene. Spørgsmaalet er dette: hvorledes lære vi 
at kjende, at vi have Pligter imod andre? hvorfor er det 
Pligt at ofre sit eget Selv? De, der paastaa, at Taknemlighed 
og Retfærdighedsfølelse ere væsentlige Egenskaber ved Men- 
neskets sædelige Natur, og at Samvittighedens Røst bør lydes, 
have ikke Vanskelighed ved at give Svar paa Spørgsmaalet. 
Den Grundsætning, at vi mod andre skulle gjøre, hvad vi 
ville have gjort mod os selv, er derved godkjendt som stem- 
mende med den højeste Fornuft. Kristendommens Svar er 
paa dette Punkt klart og bestemt: Gud har skabt os og alle 
Mennesker. Fra Ham have vi alle de Evner og Kræfter, som 
vi eje, og vi skulle bruge dem paa hans Vegne, flan har derfor 
Ret til at kræve den højeste Selvopofrelse, og Samvittighedens 
Røst giver Vished for, at hans Krav er retfærdigt. Da alle 
Mennesker ere Guds Børn, ere de alle Medlemmer af den 
samme Familie og knyttede sammen med det samme Forpligt- 
elsens Baand. Men naar man giver Slip paa Guds Fader- 
lighed og Anerkj endelsen af Samvittigheden, kan man ikke 
svare paa Spørgsmaalet om, hvorfor det ene Menneske bør 
ofre sit Selv for det andet. De Systemer, der nægte, at vor 
sædelige Opfattelse af ret og vrangt beror paa Intuition, maa 
opløse alle sædelige Forskjelle i blotte Tjenlighedsspørgsmaal, 
eller med andre Ord, anerkjende Selvkjærlighedens Princip. 
Det er vanskeligt at bevise, at Opofrelsen af vort Selv for an- 
dre er en Pligt, blot fordi denne leder til vor egen højeste 
Lykke. Der er i Virkeligheden Tilfælde, i hvilke der kræves 
de største Ofre af os, endog Opofrelse af vort Liv, men i hvilke 
vi dog ikke kunne føre det omtalte Bevis. De atheistiske og 
pantheistiske Systemer kunne kun grunde den sædelige Pligt 
paa Tjenligheden. Hvis dette er den eneste Begrundelse af 
den sædelige Forpligtelse, er det klart, at ethvert enkelt Men- 

Den anden store Grundsætning i Jesu Lære gjør 
den enkeltes Samvittighed til Lov for Individet. Naar 
der spørges: hvad er min Pligt i dette eller hint særlige 
Tilfælde? gives der herpaa et ufejlbart Svar ved et andet 
Spørgsmaal, som Spørgeren kan gjøre sig selv: hvad 
vilde jeg have gjort imod mig selv, hvis jeg havde været 
i denne Mands Sted? Det kan være vanskeligt at vise 
Lydighed, men Svaret vil til visse være saa tydeligt, at 
Misforstaaelse er umulig. 

Den tredje store Grundsætning fører Pligtloven ud 
til dens yderste Grænse. Jesu Kristi Kjærlighed til Men- 
nesket ^bliver gjort baade tilMaalestok og Motiv for det 
ene Menneskes Kjærlighed til det andet. Man har — 
efter min Mening saare taabelig — gjort den Indvend- 
ing, at den guddommelige Regel: „du skal elske din 
Næste som dig selv", en Formaning, der, hvis den blev 
fulgt, ganske sikkert vilde omskabe Verden til et Him- 
merige — at den skulde rejse en selvisk Sædeligheds 
Fane. Hvis de, der have gjort denne Indvending, havde 
set lidt videre frem, vilde de i Jesu Kristi sidste store 
Bud, som hau kalder sin „ny Befaling", have fundet en 
Regel, der vilde have tilfredsstillet deres mest uselviske 
Ønsker: „elsker hverandre, som jeg har elsket eder''. 
Dette flytter Pligtidealet bort fra Selvet og maaler og 
stadfæster det ved vor Herres guddommelige Selvopof- 



ueske selv kan bestemme Maalet for sine Forpligtelser, for 
saa vidt han er i Stand til at se, at en vis bestemt Opførsel 
tiener til hans egen Lykke. Jeg véd helt vel, at denne Grund- 
sætning skal betyde den størst mulige Lykke for det størst 
mulige Antal, og ikke blot den størst mulige Lykke for det 
enkelte Menneske. Men det Spørgsmaal rejser sig uafladelig: 
hvoraf vide vi, at det er en Pligt at stræbe efter den størst 
mulige Lykke for det størst mulige Antal Mennesker, uden 
for saa vidt som vor egen Lykke fremmes derved? Det er en 
Kjendsgjeming, at alle de Theorier, der ikke ville erkjende, 
at Pligten hviler paa en intuitiv Grund, opløse denne til at 
være en blot og bar Gjenstand for Beregning. Den, der har 
det bedste Hoved, bliver da den bedste Mand. 

relse. Ud over denne er det sikkert umuligt for Men- 
nesketanker at gaa. Paa den er den store kristelige 
Pligt til Selvopofrelse, som ligger bagved hele det ny 
Testaments Sædelære, grundet, og den indeslutter inden- 
for sin omfattende Kreds alle mulige andre Pligter, hvad 
enten de ere individuelle, sociale eller politiske. Det 
ene Menneske er skyldig til i alle de Livsforhold, i 
hvilke han er stillet, åt opfylde enhver Pligt under Syns- 
punktet af et Taknemlighedsoffer til Kristus, hans Herre, 
hvem han i lige Grad skal vise sig værdig i Liv og i 
Død. Jeg beder Dem om at se alvorlig paa denne 
Grundsætning, fordi forskjellige Grupper af vantro, som 
drøfte Kristendommens Sædelære og kalde denne mangel- 
fuld, have overset dens Tilværelse. En moderne Popu- 
lærfilosofi har anklaget Kristendommen for, at den ikke 
tilstrækkelig skulde drage Omsorg for Opfyldelsen af de 
Pligter, som man skylder Samfundet. De, der have 
fremført denne Anklage, maa visselig have læst det ny 
Testament som blinde; thi intet kan være mere ind- 
lysende, end at Kristendommens store Grundsætninger 
om, at vi Mennesker ere Guds Husholdere, og at det 
er vor Pligt at ofre os selv efter Kristi Selvopofrelses 
Maal, maa indeslutte enhver social Pligt, som det ene 
Menneske kan have over for det andet ^). 



^) Det ny Testament fastslaar ogsaa en anden Grundsætning, 
der er af stor Vigtighed med JEensyn til en Kristens For- 
pligtelse til trofast Opfyldelse af alle de Pligter, den enkelte 
har overfor Samfundet. Det lærer nemlig, at enhver aandelig 
Gave, som den enkelte har, og den Stilling, han indtager i Sam- 
fundet, er ham betroet af Gud, hvem han skyl der Regnskab for 
sin Tjeneste. De vantro, der have overset disse to Grundsætnin- 
ger, ere komne til at beskylde Kristendommens Sædelære for 
Ufuldkommenhed. Det er tydeligt nok, at hvis den Plads i 
Samfundet, paa hvilken en Kristen er stillet, er betroet ham 
af Gud, saa maa han med den største Agtelse opfylde de 
Pligter, som denne paalægger. Har han Formue, maa han 
forvalte den ikke blot efter sin egen Tilbøjelighed, men un- 
der Henblik til Ansvar over for den Gud, som gav ham den; 

Der er derfor en slaaende Modsætning imellem den 
ulærde jødiske Haandværkers alt omfattende Lære og 
den dybeste Filosofi i den gamle Verden. Denne var 
ensidig, national og upartisk; men Kristendommen er 
saa almindelig som Menneskeslægten og saa mangesidig 
som Menneskets sædelige Natur. Filosoffernes Lære 
bærer Præg af sine Ophavsmænd, men Kristus har gj,en- 
nembrudt alle de Skranker, som Omgivelserne stillede i 
Vejen for ham. Filosofien har med en endeløs Vidtløf- 
tighed drøftet alle Spørgsmaal om Pligten, men Kristus 
har ved faa, gjennemgribende, Ytringer løst alle saa- 
danne Spørgsmaal for stedse. Hvorfra fik da dette 
Menneske al denne Visdom? Den gamle Verdens dybe- 
ste Tænkere, som havde den store, ophobede Erfaring 
til deres Raadighed, vare ikke i Stand til at nærme sig 
Vidden eller Højden i hans Lære. Og dersom Kristen- 
dommen skyldes en blot menneskelig Udvikling, saa maa 
denne aandelige Rummelighed, der er s^a vid som Ver- 
den selv, være fremgaaet af et trangsynet og exklusivt 
System! 

Femte Modsætning. En anden Modsætning mellem 
det ny Testaments Lære og I'ilosofien, som rimeligvis 
maa falde enhver opmærksom Læser i Øjnene, er den 



det samme gjælder om aandelige Graver, om politisk og so- 
cial Indflydelse. Kristendommen kjender, for at sige det i 
Korthed, ikke noget til Adskillelsen mellem religiøse og so- 
ciale Pligter; den har gjort alle Pligter til religiøse Pligter. 
Den har helliget hele Menneskelivet. „Ingen af os lever sig 
selv, og ingen af os dør sig selv", siger Apostlen. Livet er 
en Tjeneste af Vorherre Kristus. Det er ogsaa en Vildfa- 
relse af de vantro, naar de have paastaaet, at Kristendommen 
har ledet sine Bekj enderes Blik i den Grad hen paa den 
kommende Verden, at de have tabt Sansen for den nærvær- 
ende. Det er ganske sandt, at den vækker den største In- 
teresse for den kommende Verden, og at denne Verdens Vil-' 
kaar aldeles træde tilbage over for Vilkaarene i den Verden, 
som kommer. Men den betoner idelig, at en trofast Opfyl- 
delse af alle vore Pligter i denne Verden er en Nødvendighed, 
hvis vi ville haabe paa den tilkommende. 

forholdsvis store Vigtighed, som dette tillægger de saa- 
kaldte mildere Dyder. Da man ofte har fremstillet 
dette meget falsk, vil jeg i Korthed fastslaa, hvorledes 
Sagen forholder sig. 

Med Hensyn til Filosofien kan der kun være liden 
Tvivl. De politiske eller heroiske Dyder indtage den 
første Plads i alle Systemer, medens, de blide Dyder 
faa en fuldstændig underordnet ; og en af disse, Ydmyg- 
heden, en Dyd, som Kristendommen lægger stor Vægt 
paa, har slet ingen Plads. Vi behøve kun at læse Ari- 
stoteles' Ethik for at forvisse os om denne Kjendsgjeming, 
og den store Filosofs Skrifter repræsentere den gamle Ver- 
dens Synsmaade. Naar vi tænke os hensatte paa dens 
Standpunkt, ville vi se, at Forholdet næppe kunde have 
været anderledes. Kristendommen stiller derimod de 
blide Dyder^) i Spidsen med ligesaa stor Kraft, som Filo- 
sofien stillede de politiske i Spidsen. Til nogle af 
disse sidste, som t. Ex. Fædrelandskj ærlighed, tager 
den ikke direkte Hensyn. Til Udøvelsen af andre Dyder 
stiller den kun faa Opfordringer; men den gjør sig'saa 
alvorlig Anstrængelse for at indskærpe Udøvelsen af de 
blidere Dyder, at flere af dens Forskrifter, naar de tages 
efter Bogstaven og løsrives fra de øjeblikkelige Omstænd- 
igheder, som have fremkaldt dem, maa siges at være 
uforenelige med et skyldigt Hensyn til Menneskets of- 
fentlige Rettigheder. 

Naar man overvejer denne Sag, bør man mindes, 
at det var Filosofiens Maal og Hensigt, at give en fuld- 
stændig sædelig Lovbog, men at et saadant Formaal var 
helt fremmed for de nytestamentlige Forfattere. Medens 
de store Grundsætninger i det ny Testament ere lige saa 
omfattende som Verden, ere de særlige Forskrifter i 
dette udelukkende fremkaldte ved særlige Forhold hos 
dem, til hvem de ere rettede. Førend de kunne anvendes 



^) Disse Dyder havde allerede i det gamle Testament faaet en 
principiel Anerkj endelse. Hvor Gud erkjendes som alle Tings 
Skaber, faar Ydmygheden med Nødvendighed en Plads. 

paa andre Omstændigheder og Forhold, maa man først 
udfinde de Hovedsynspunkter, fra hvilke de gaa ud, og 
derpaa maa Grundsætningerne afpasses efter de æn- 
drede Forhold. De ere i Virkeligheden Vejledninger 
til Handling under særlige Omstændigheder, og det er 
en stor Misforstaaelse af deres Mening at fortolke dem, 
som om de skulde være abstrakte Forskrifter, der vare 
bindende for Mennesker til alle Tider. En Forskrift 
som Rom. 13, 1 — 7, der aabenbart indskærper Forpligt- 
elsen til ubetinget Lydighed overfor Øvrighedspersoner, 
kan være i høj Grad paa sin Plads, naar den henvendes 
til en Kreds af oprørske Jøder, men den vil være ganske 
uanvendelig overfor fri Borgere i en velordnet Stat. 
Paa samme Maade kunne Forskrifter, der drive paa Op- 
givelsen af Ejendomsrettigheder, være meget nødvendige 
under visse Samfundsforhold, men de vilde være absolut 
skadelige, dersom man mente, at de kunde anvendes 
paa alle Trin af Civilisationen. Intet har været en mere 
frugtbar Kilde til Vildfarelse med Hensyn til det ny 
Testaments Lære end den Opfattelse, at dets For- 
skrifter, adskilte fra dets store sædelige Grundsætninger, 
havde til Hensigt at danne et System af Sædelære, der 
kunde anvendes til alle Tider, i Steden for at disse For- 
skrifter særlig vare rettede til visse bestemte Kredse og 
Individer under Hensyn til de Omstændigheder, hvof- 
under disse levede. 

Paa den anden Side maa man ikke glemme, at de 
politiske Dyder træde frem i de store nytestamentlige 
Karakterers Handlinger, skjønt disse Dyder kun faa en 
delvis Anerkjendelse. Skjønt der næppe er en eneste 
Forskrift, som paabyder Mod og Selvagtelse, ejer Ver- 
den intet større Exempel paa disse to Dyder end det, 
som kom til Syne i Kristendommens Stifter Og Apost- 
len Pavlus. Jeg vil opfordre Dem til at sammenUgne 
Fuldkommenheden i den selvbevidst^ Værdighed, der 
træder frem gjennem Evangeliets Jesusbillede, med det 
Billede af den sjælstore Mand {fie^aX6rpvxog\ som den 

store græske Filosof, Aristoteles, har udkastet. Naar de to 
Billeder sammenlignes, bliver det sidste næsten burlesk. 
Skjønt ingen af det ny Testaments Forfattere har skrevet 
ligefremme Anbefalinger af Modet, vise de det lyseste 
Exempel paa dette i deres eget Liv, og de stille det paa 
dets sande Grundvold ved det stor^ Udsagn: „man skal 
adlyde Gud mere end Mennesker". De samme Folk, 
hvis Opfordringer til Udøvelsen af de blidere Dyder ere 
saa stærke, at de næsten synes at have overset, at der 
findes heroiske Dyder, ere selv i højeste Mon personlig 
Exempler paa disse heroiske Dyder, og derved give de 
dem den højeste Anerkjendelse. 

Jeg indrømmer imidlertid gjæme, at skjønt det 
er en stor Forvrængning af det ny Testaments Sæde- 
lære at beskylde dette for at tilsidesætte de heroiske 
og politiske Dyder, var det dog dets Hensigt og For- 
maal at vende op og ned paa den Orden, i hvilken 
disse Dyder vare Gjenstand for Agtelse i den gamle Verden. 
Over for denne Kjendsgjerning stille vi det vigtige 
Spørgsmaal: have de nytestamentlige Forfattere ikke 
ved denne Fremfærd røbet et dybt Indblik i de virkelige 
Forhold i Menneskenaturen? Hvem har i Virkeligheden 
Ret, det ny Testaments Forfattere eller Filosofferne, med 
Hensyn til det indbyrdes Forhold, i hvilket de have 
stillet disse to Klasser af Dyder i Henseende til Vigtig- 
hed? Hvis dette Spørgsmaal kan løses ad Avtoritetens 
Vej, kan der ikke være Tvivl om, at et overvældende 
Flertal af de viseste og helligste Mennesker have givet 
Kristendommen flet, efter at den har udtalt sig til 
Gunst for de blidere Dyder. Der kan ikke være Tvivl 
om, at Menneskeslægtens Lykke vilde være vokset 
tusend Fold, hvis de blidere Dyder i de sidste tre Tusend 
Aar havde været Gjenstand for lige saa megen Agtelse 
blandt Mennesker som de heroiske. Tag f. Ex. de tre 
store politiske Dyder: Modet, F^drelandskjærligheden og 
Ærekjærheden, der i alle Tidsaldere have været Gjenstand 
for den mest ubegrænsede Beundring. Naar vi rolig 
overskue Historiens A årbøger, er det vel ikke for meget 

at sige, at en stor Del af de forbrydelser, med hvilke 
disse ere blevne besudlede, skyldes disse tre Dyders 
ubundne Virksomhed. De ere i sig selv ædle, men de 
blive ligefrem farlige, naar de ikke blive overvaagede og 
ledede under fremherskende Indflydelse af de blidere 
Dyder. De politiske og heroiske Dyder ere i høj Grad 
værdifulde, naar de underordnes Menneskesjælens blidere 
Egenskaber; men naar de sidde paa Herskersædet og 
have Eneherredømmet, som de i Reglen have gjort i de 
forbigangne Tidsaldere, saa har SkadeUgheden af deres 
Indflydelse ligefrem staaet i Forhold til deres Storhed. 

Jeg paastaar derfor, at det ny Testaments Forfattere, 
ved at ændre Rækkefølgen med Hensyn til Dydernes 
Vigtighed, have vist et dybt Indblik i Menneskenaturens 
Væsen, og at de have Ret, naar de tildele Guds Aands 
Frugter den første Plads og de omtalte Egenskaber den 
anden. Den Plads, som de have tildelt de blidere Dyder, 
og den Maade, paa hvilken disse tre fremtraadte i For- 
ening med de heroiske i Jesu Kristi Person, har, for 
at bruge Lecky's Ord „bidraget mere til at gjenføde og 
mildne Menneskeslægten end alle Filosoffernes Under- 
søgelser og alle Moralisternes Opfordringer." 

Sjette Modsætning. Forskjellen paa den Udstræk- 
ning, som Jesus Kristus og.. Filosofferne give deres 
Missioner. 

Denne slaaende Modsætning imellem Kristendommens 
Grundlægger og Filosofferne træder frem i Kristi store 
Tanke om at rette sin Mission til Masserne i Menneske- 
slægten, medens Filosoffernes var indskrænket til et lille 
aandeligt Aristokrati. I denne Henseende er der et 
dybt Svælg imellem Jesus Kristus og Fortidens Tradi- 
tioner. Han er Grundlægger og Leder af alle god- 
gjørende og missionerende Bestræbelser i den ny Verden, 
og han har gjort den Pligt, at følge hans Exempel, til 
en saa væsentlig Del af sin Lære, at det er umuUgt for 
en ægte Discipel af ham at lade være med at gjøre ham 
til Gjenstand for Efterfølgelse. 

Jeg behøver ikke her at dvæle ved det exklusive 
hos de store Lærere i den gamle Verden. Dette ex- 
klusive fulgte uundgaaelig med deres Stilling. Deres 
Lære var-ikke en Religion, men en Filosofi, og det var 
deres Formaal at danne en Skole for Studiet af denne. 
Derfor kunde intet ligge længere borte fra Filosofifens 
Tanker end at gaa ud paa Menneskeslægtens Landeveje 
og Gjærder og nøde Smaafolk til at komme ind. 
Grunden hertil ligger lige for: Filosofien havde intet 
glædeligt Budskab om godt nyt for saadanne. Ved de 
Midler, som stod til dens Raadighed, kunde den kun 
henvende sig til Menneskeslægtens aandelige Aristokrati. 
To Sætninger kunne efter min Mening vise Modsæt- 
ningen imellem Jesu Fremgangsmaade og Filosoffernes 
i et slaaende Lys. Jesus Kristus forsikrede, at han 
kom, ikke for at kalde retfærdige, men Syndere, til Om- 
vendelse. Filosofien forsikrede, at den havde en særlig 
Mission til dem i Menneskeslægten, der af Naturen 
havde Tilbøjelighed og Anlæg til Dyd. Den Opfattelse, 
som Jesus Kristus og Filosofferne havde af deres Mis- 
sioner, var i lige saa stor indbyrdes Afstand fra hin- 
anden som Polerne. 

Jeg paastaar dristig, at alle moderne Forsøg paa 
at forbedre Massernes Vilkaar, have deres Oprindelse i 
denne Jesu Kristi store Tanke. Han er Ophavsmanden, 
Føreren og Vejbryderen for alle de selvopofrende An- 
strængelser, der ere gjorte til Menneskeslægtens Bedste. 
Han er Forbilledet, og hvad der er mere, den Drivkraft, 
der har tilskyndet til alle følgende Bestræbelser. I 
denne Henseende kan der ikke være Spørgsmaal om, 
at jo Jesu Lære og Exempel har overgaaet alle Filo- 
soffernes. Dersom de vantros Paastande ere sande, er 
det en genial Tømmermand, født og opdragen i den 
exklusive Jødedoms mest trykkende Atmosfære, som 
har været Ophavsmand til denne store Tanke og ført 
den ud i Livet. Hvis dette er Tilfældet, saa maa det 
Geni, som har naaet dette store Resultat, have været 

inspireret fra oven; thi det er da enestaaende i Menneske- 
slægtens Historie. 

Syvende Modsætning. Kristendommen har , skabt 
en mægtig sædelig og aandelig Kraft, som Filosofien, 
skjønt den bekj endte Trangen til den, dog ikke var i 
Stand til at opdage.' 

Dette bringer mig til at overveje den mest slaaende 
Modsætning, som findes imellem Filosofiens Lære og 
den kristne Lære, nemlig Kristendommens Paastand 
paa at eje en sædelig og aandelig Kraft, som er i Stand 
til at frembringe Menneskeslægtens Gjenfødelse. Kri- 
stendommen forsikrer, at denne Kraft kan bringe de 
hellige frem til højere Grader af Hellighed og løfte de 
nedværdigede op af deres Nedværdigelse. Denne Del 
af mit Æmne har den aller største Vigtighed, og for 
den udbeder jeg mig deres alvorligste Opmærksomhed; 
thi dette er blevet i høj Grad overset. Alle de gamle 
Filosoffer havde en dyb Overbevisning om, at de savnede 
en saadan Magt, men alle deres Anstrængelser vare ikke 
i Stand til at frembringe nogen vedvarende Indflydelse 
paa Menneskeslægtens Gjenfødelse. Kristendommen kan 
utvivlsomt gjøre Fordring paa først at have skabt en 
saadan Kraft. 

Som Støtte herfor kan jeg beraabe mig paa hele 
den gamle Filosofis Historie. Dersom vi læse alt det, 
der er tilbage af den gamle Literatur, ville vi faa den 
Overbevisning, at Tanken om at prædike Bod og Bedring 
for de Dele af Menneskeslægten, som enten vare sunkne, 
eller vare i Færd med at synke, ned i sædelig For- 
dærvelse, aldrig opkom i disse Filosoffers Hoveder. Og 
dog er det en Kjendsgjerning, at efter Sokrates's Tid 
var Mennesket — i intellektuel, politisk og sædelig Hen- 
seende — Hovedgjenstanden for deres Undersøgelser. Vi 
ere i stor Gjæld til deres Arbejder; thi de have kastet 
en Strøm af Lys paa, hvad der kunde eller ikke kunde 
naas ved Fornuftens Undersøgelser, førend Kristus, den 
store aandelige Sol, kastede Glansen af sine Straaler over 

den sædelige og aandelige Verden. Den Aandskraft, som 
Filosofferne brugte for. at løse deres Opgave, var uhyre. 
De havde en dyb Følelse for Menneskets Tilbøjelighed 
til sædelig Fordærvelse, og de have gjort Aarsagerne til 
denne og dens Symptomer til Gjenstand for en minutiøs 
Analyse, af hvilken vi endnu nyde godt. Men kunde de fra 
deres Standpunkt vække en energisk Bestræbelse for at 
læge den? Nej; de gjorde det samme, som Præsten og 
Leviten i Lignelsen over for den saarede Vandrings- 
mand. De saa' nysgjerrig og med et prøvende Øje paa 
det faldne Menneske og drog videre, idet de lod ham 
omkomme i sit Fald. Skyldtes dette Umenneskelighed? 
Nej; men de følte, at de ikke havde Lægemidlerne. Naar 
den sædelige Fordærvelse havde naaet et vist Punkt, 
saa' Filosofien paa den med Foragt. Læs Aristoteles* 
Ethik! Flere Dele af den syvende Bog tale om dette 
Punkt i et Sprog, som umulio; kan misforstaas. Det 
Sted i den tiende Bog (10,10), paa hvilket den store 
Filosof kaster Blikket ud over de sandsynlige Resultater 
af sine Arbejder, er næsten storslaaet i sin Melankoli. 
For hvem var han, den aandelige Læge, efter sin 
egen Mening i Stand til at være en Velgjører? For en 
lille Kreds af højt begavede Ynglinge, der vare fødte 
med en natursat Tilbøjelighed til det gode og ædle; 
men Masserne have ikke Begreb om det i sædelig Hen- 
seende skjønne, og de kunne kun paavirkes ved Frygt 
for Straf. . Det var den store Filosofs Opfattelse af den 
haabløse Karakter, som den sædelige Fordærvelse havde ; 
videre kom han ikke med sit dybe Indblik i Menneske- 
naturen. Han kj endte intet Lægemiddel for denne For- 
dærvelse. Vi maa derfor ikke undre os over, at Skolerne 
satte den faldne Mængde i aandeligt Band. 

De, som kjende den gamle Filosofis Udvikling, ville 
ikke have Vanskelighed ved at se Grunden til dens 
Afmagt over for den sædelige Fordærvelse. Filosoffen 
havde en dyb Overbevisning om, at der ikke var nogen 
sædelig og aandelig Magt, som han var i Stand til at 

føre i Marken over for Lidenskabernes Voldsomhed. 
Fornuften var det eneste, han havde at appellere til, 
men han var ude af Stand til at frembringe Overbevis- 
ninger, der havde tilstrækkelig Styrke til at opflamme 
de højere Dele af vort sædelige Væsen til energisk 
Virksomhed. 

Lad mig i Korthed opregne de eneste Kræfter, der 
stod til hans Raadighed, og ved hvis Hjælp han 
kunde give sig i Lag med Forsøget paa at forbedre 
en falden Karakter. Han kunde appellere til de sæd- 
vanlige Tilskyndelser til Dyd, saasom Kjærlighed til defc 
sædelig skjønne, eller vise det ædle ved Selvopofrelsen; 
men hvilken Virkning kunde en saadan Appel have 
over for dem, der fattedes disse Begreber? Hvad kunde 
det nytte at opfordre et Menneske, som var kommet 
ind paa Lastens Glidebane, til at føre et helligt Levned, 
fordi et saadant var sædelig skjønt? Hvad kunde en 
saadan Appel hjælpe det Menneske, som var blevet en 
Slave af sine Lyster og Tilbøjeligheder, og hvis Agtpaa- 
givenhed over for sig selv var svækket? Det er klart, 
at hvis en saadan Person overhovedet kunde blive for- 
bedret, kunde det kun ske derved, at der skabtes en 
mægtig Overbevisning i hans Inderste, som var i Stand 
til at virke kraftig paa hans hele sædelige Væsen. Men 
en saadan Overbevisning var Filosofien netop ude af 
Stand til at skabe. Den havde intet at holde op for 
Troens Øje, som kunde øve en mægtig Indflydelse paa 
Menneskets Aand eller vække ham op fra Lastens Sløvhed 
og Trældom. Og dersom Filosofien paa den anden Side 
appellerede tilSelvkjærlighedens Grrundsætning og hævdede, 
at et dydigt Liv i det hele ledte til større Lykke, saa 
var dette ikke saa umiddelbart indlysende, at det kunde 
tiltvinge sig en slet eller ufuldkommen Karakters Bifald. 
Over for saadanne Karakterer erFremblik til et fjærnt Gode 
magtesløst, naar der kommer en Tilskyndelse til det onde, 
som virker voldsomt i Øjeblikket. 

Lad os antage, at en Person, som var sig bevidst, 

Smaaskrifter til Oplysning for Kristne I, 3. 3 

at hans Evner til at passe paa sig selv vare svage, men 
som længtes efter at vende tilbage til Dydens Udøvelse, 
havde raadspurgt en Filosof som sin aandelige Læge og 
bedet ham om en Forskrift, der kunde gjøre ham sædelig 
sund; hvad vilde han saa have faaet til Svar? „Grjør 
dydige Handlinger, saa vil du med Tiden danne dig 
dydige Grundsætninger; bekæmp dine Lidenskaber, saa 
vil du med Tiden fcia Vane til at passe paa dig selv.** 
Men dersom den syge Mand havde svaret: „hvorledes 
skal jeg dog blive sat i Stand til at udføre disse dydige 
Handlinger, da jeg ikke har Magt til at passe paa 
mig selv; eller hvorledes skal jeg holde Lidenskabernes 
Voldsomhed nede, saalænge du ikke kan kalde en Kraft 
til Live, som er i Stand til at tage Herredømmet over 
den?" ^'Saa vilde der fra Filosoffens Standpunkt ikke 
lyde andet Svar end nogle faa Trivialiteter. Grunden 
hertil er indlysende nok. Filosoffen var ikke i Stand 
til at appellere til Samvittigheden ved den religiøse 
Overbevisnings Hjælp ; thi en saadan Overbevisning havde 
han ikke selv. Hans Forskrift vilde blive en ligefrem 
Spot over for Patienten. 

Men der var en anden Kraft, som Filosoffen kjendte, 
og paa hvilken han grundede sit Haab om Muligheden 
af Menneskeslægtens Gjenfødelse; det var Vanen. Det 
er derfor et Spørgsmaal af stor Vigtighed, om Vanen 
virkelig er en Magt, der er i ^tand til at gjenføde 
Menneskeslægten eller omdanne den enkelte ; eller om den 
ikke snarere trænger til at blive støttet ved en mægtigere 
Indflydelse. Vanen har unægtelig en betydelig Indflydelse. 
Den har i en meget stor Udstrækning gjort os til det, vi ere. 
Det er ganske vist en uomtvistelig Kjendsgjerning, at 
Mennesket har en Vilje, der inden for bestemte Grænser 
kan faa Indflydelse paa hans Karakterudvikling; men 
dog er det ikke mindre sandt, at den største Del af de 
menneskelige Karakterer ere i høj Grad paavirkede af 
Vaner, som deres Fødsel og Omgivelser have paatrykt 
dem. Efter en i den nyere Filosofi meget gængs Theori 

ere ogsaa de Dele af vor Karakter, som vi antage for 
oprindelige, ikke andet end Ophobninger af Vaner, som 
fjærne Forfædre have ladet gaa i Arv til os. I denne 
Sammenhæng har jeg kun med Kjendsgjerninger at 
gjøre, og derfor skal jeg ikke drøfte det sande eller det 
falske i den omtalte Theori. Jeg berører den kun, fordi 
den, hvis den er sand, giver det stærkeste Bevis for 
Vanens Afmagt med Hensyn til den enkeltes Gjenfødelse, 
og fordi den viser, hvor langsomt* Vanen virker med Hensyn 
til Racens Forbedring. 

Da Vanens Magt er den eneste af de Magter, 
Filosofien kjender, der er i Stand til at indvirke kraftig 
paa Karakteren, er det af den højeste Vigtighed at 
bestemme, hvor vidt den har Ævne til at fremkalde den 
enkeltes eller Eacens Gjenfødelse. Paa den anden Side 
omtaler det ny Testament en anden og mægtigere Kraft, 
Troen, som alene i Stand til at naa dette Formaal. 
Har det ny Testamente i filosofisk Henseende Ret til 
at gjøre dette? Hvis det har det, er det af største 
Betydning for vor Bevisførelse. Jeg bemærker — 

For det første: Vanens Bearbejdelse af Karakteren 
maa nødvendigvis gaa langsomt, da den i Virkehgheden er 
det ophobede Resultat af Handlinger, som stadig ere 
blevne gjentagne. Følgelig kunne de Forandringer, som 
ujider dens Indflydelse finde Sted i den sædelige Verden, 
kun være gradvise. Dette alene er nok til at gjøre den 
uskikket til at virke som en stor gjenfødende Magt paa 
Individet. 

For det andet: Vanen kan alene virke ved Hjælp 
af det, som allerede findes i Karakteren eller Om- 
givelserne, men den er ikke i Stand til at skabe et nyt 
Livsprincip. Den er en mægtig Løftestang; men uden 
et Hvilepunkt, paa hvilket den kan lægges, er den 
magtesløs. Menneskene kunne følgelig under dens Ind- 
flydelse ikke gjøre synderlig mere end udvikle de Grund- 
præg, som de have faaet ved deres Fødsel og af deres 
Omgivelser. Hvis de af Naturen ere gode, kan Vanen 

bringe dem til gradvis at vokse i det gode, hvis de ere 
onde, til at vokse i Laster. Jeg indrømmer villig, at 
hvis Individet langsomt vil modificere sin Karakter under 
Vanens Tugt, er det i Stand dertil; men hvis dette skal 
blive muligt, maa den enkelte have en betydelig Evne 
til at passe paa sig selv, og denne er helt borte hos de 
Karakterer, som ere ufuldkomne og sædelig fordærvede. 
Den gamle Profet har nøjagtig beskrevet Vanens Virk- 
ninger, da han sagde: „Lige saa lidt som Æthioperen 
kan forandre sin Hud, eller Leoparden sine Pletter, 
kunne de, som ere vante til at gjøre det onde, gjøre det 
gode." Filosofien siger selv tydelig nok, at den kun 
kan øve en Indflydelse til det gode, hvor der er et stort 
Underlag af Godhed, paa hvilket den kan begynde sin 
Virksomhed. 

For det tredje: Den eneste Maade, paa hvilken 
Vanen kan bruges til at styrke det Menneskes Kårakter, 
hos hvem Selvpaapassenhedens Princip er blevet svækket, 
er ved at bringe ham under en eller anden ydre Magts 
Tvang. Dette er en nødvendig Følge -af den Kjends- 
gjerning, at dydige Grundsætninger kun dannes og styrkes 
ved Udførelsen af dydige Handlinger. Men hvorledes kan 
et Menneske, som er et Bytte for sine Lidenskabers 
Voldsomhed, udføre saadanne? Det er klart, at det kun 
kan ske derved, at han bringes under ydre Tvang fra 
en Magt, som kan holde ham i Tømme, indtil han har 
erhvervet Vane til at passe paa sig selv. 

Heraf kommer den politiske Karakter, som alle de 
gamle, og adskiUige af de nyere, ethiske Systemer have 
faaet. Filosoffen saa* klart, at han kun kunde gjøre 
lidet eller intet i Retning af det Individs Gjenfødelse, 
som var blevet vænnet til det onde. Derfor støttede han 
sit eneste Haab om Menneslægtens Gjenfødelse derpaa, 
at der blev dannet et Samfund, i hvilket Mennesker 
kunde blive indøvede i eller, hvis det var nødvendigt, 
tvungne til. Dyd ved en systematisk Tugt. I nogle af 
Oldtidens smaa Stater, der levede under ganske særlige 

Vilkaar, saa' han enkelte mærkelige Exempler paa Virk- 
ningerne af en saadan Indøvelse i Dyd. Derfor haabede 
han, at han skulde kunne være i Stand til at frembringe 
vigtige Resultater med Hensyn til Dydens Fremme i en 
udvalgt Kreds af Borgere, hvis han kunde faa Tilladelse 
til at give Love. Mill har udtalt den Mening, at hvad der 
efter en ringe Maalestok er blevet gjort ved et særligt 
Opdragelsessystem, efter en større Maalestok kan blive 
gjort over for Menneskeslægten i Almindelighed. Hvis 
Spartas Navn kunde bringe den enkelte til at 'ofre sig 
for Staten, hvorfor skulde saa ikke Tanken om Menneske- 
heden kunne fremkalde den samme Selvopofrelse for 
Menneskeslægtens Interesser? Hertil svarer jeg, at Vil- 
kaarene ere saa vidt forskjellige, at de to Tilfælde 
aldeles ikke kunne paralleliseres. Man behøver slet ikke 
at drøfte denne Mulighed; thi der er en uovervindelig 
Vanskelighed, som altid har hindret, og altid vil hindre 
denne filosofiske Spekulation fra at blive en Kjends- 
gjerning: Filosoffens Mangel paa Evne til at skabe en 
Stat, i hvilken hans Principer kunne blive udførte i 
Praxis. De nødvendige Forudsætninger herfor ere et 
Samfund af dydige Herskere og et Samfund af Under- 
saatter, som ere villige til at underkaste sig disses 
Ledelse. En saadan Tingenes Orden ^har endnu aldrig 
faaet Lykke til at gaa over fra Idealets Verden til 
Virkeligheden. 

Disse Overvejelser bevise derfor, at det eneste Motiv, 
som Filosoffen kjendte, i hans Hænder var ude af Stand 
til at gjenføde baade den enkelte og Racen. Skjønt de 
mest udmærkede Talsmænd for dette Motiv i vore Dage 
udtrykke sig i høj Grad forhaabningsfuldt, maa de dog 
bruge et Sprog, der praktisk sét maa betegnes som Udtryk 
for Fortvivlelse. Hvis denne Gjenfødelse overhovedet er 
mulig, vil den nemlig først blive det i en eller anden uendelig 
fjærnt liggende Fremtid. For Øjeblikket maa vi nøjes 
med at søge Trøst i den Forsikring, at Mennesket gaar 
langsomt, men stadig fremad til det bedre, skjønt 

Erfaringen fra Fortiden beviser, at ikke faa Menneske- 
racer ere komne ind paa en trinvis Tilbagegang. Det 
eneste glædelige Budskab, som de folkelige Prædikanter 
af Vantroens Evangelium nu til Dags ere i Stand til 
at forkynde, er dette: „Den dygtigste skal komme til at 
leve længst", og det er tilvisse ikke meget trøsteligt for 
Mennesket i dets Fornedrelse. For et Menneske, som 
afmægtig kæmper med voldsomme Lidenskaber, betyder 
„den dygtigstes Overleven" Undergang. En saadan For- 
kyndelse er „Dødens Tjeneste" for alle sunkne Menneske- 
racer. 

Saa afmægtig var Filosofien. Vi maa dog vise de 
gamle Filosoflfer den Retfærdighed at sige, at de følte og 
bekjendte deres Afmagt. Stil dem nu i Modsætning til Jesu 
Kristi Lære! -Han har ikke blot forkyndt Menneskets 
Gjenfødelse som en Mulighed, men han har bragt en 
Plan for dens Virkeliggj øreise til Udførelse, og han har, 
som Virkeligheden viser, haft Lykke til at bringe en 
talløs Skare af ufuldkomne og faldne Mennesker frem til 
Hellighed. Han har skabt en sædelig og aandelig 
Magt, som er i Stand til at røre Menneskehjærterne i 
deres inderste Dybder. Denne Magt kalder det ny 
Testament Tro. Han har endvidere skabt det største 
af alle Samfund — den kristne Kirke — , i hvilket 
Undersaatteme i hans aandelige Kongerige kunne blive 
opdragne til Hellighed. Hos Filosoflferne lød Grund- 
sætningen for Helliggjørelsen : begynd med det ydre og 
træng igjennem til det indre ved Hjælp af Vanen. Jesu 
Kristi Grundsætning er: begynd med det indre og træng 
igjepnem til det ydre ved Hjælp af Tro. Han har ikke 
overset Vanens Magt, men Tanken om at bevirke 
Menneskets Gjenfødelse ved Hjælp af Troen er hans ejen- 
dommelige Opdagelse. Og Erfaringen har vist, at det 
er den eneste mulige Fremgangsmaade. 

Det vil være overflødigt at godtgjøre, at den Maade, 
paa hvilken det ny Testament bruger Troen som den 
store Helliggj øreisens Magt i Mennesket, er den mest 

Digitized by VjOOQ IC 



Kristus som Livets Lys. 39 

karakteristiske Ejendommelighed ved dets Sædelære, og 
den adskiller Kristendommen grundig fra alle de Systemer, 
der ere udtænkte før og efter denne. Der er næppe noget 
Blad i det ny Testament, paa hvilket der ikke appelleres til 
Troen som den store sædelige og aandelige Magt. Og dog 
vise de Bemærkninger, som adskillige fremragende 
vantro Tænkere have fremsat om Kristendommens Sæde- 
lære, at disse gansjce have overset den Kjendsgjerning, at 
Troen hører med til dennes indre Liv. De have ment, at 
Kristendommens Væsen ligger i dens ethiske Forskrifter 
eller i dens moralske Grundsætninger, og de have været 
helt ukj endte med denne store Kraft, som ligger bag ved alt 
og giver baade Kristendommens Forskrifter og dens Grund- 
sætninger Livskraft. At de have overset denne Kraft, 
maa nok fylde os med Forbavselse; thi det vil sige det 
samme som, ved Behandlingen af en Gjenstand at lade 
den vigtigste Del af denne ude af Betragtning. 

Vi Kristne ere dog^ ikke selv uden Skyld i disse ejen- 
dommelige Forhold. Vi trænge i høj Grad til et moral- 
filosofisk System, der stiller Kristus og Kristendommens 
Ejendommeligheder som det afgjørende Midtpunkt. Jeg har 
desværre vist Ret til at sige, at vi kun i Brudstykker 
have et filosofisk System, der viser Harmonien imellem 
Kristendommens store Grundsætning og Menneskets 
sædelige Natur. I Steden for at udarbejde et System, 
der giver Kristendommen dens egen Plads i Filosofien, 
have vi overladt Studiet af den filosofiske Videnskab til 
Mennesker, der kun have ringe Sympathi for en aaben- 
baret Religion, og i hvis Systemer Kristendommen ikke 
kan finde nogen Plads. Er det underligt, om Resultatet 
er blevet overordentlig utilfredsstillende? Jeg taler med 
den dybeste Agtelse om Oldtidens store Skribenter. 
Til dem staa vi i stor Taknemmelighedsgjæld for det 
Lys, som de have kastet paa mange Sider af Menneske- 
naturen, helt uafhængige af Indflydelser fra Aaben- 
baringen; men fra det Øjeblik, da jeg først studerede disse 
Forfattere her i Oxford, har jeg følt en stadig mere grund- 

fæstet Oyerbevisning om, at deres Filosofi ikke har nogen 
Pinds for Kristendommens store Grandsætninger. Hvor- 
for er der ikke blevet udviklet en Filosofi, der har givet 
de store Principer, som Kristendommen har fremsat om 
Menneskenaturen, den Plads, der tilkommer dem, og 
paavist deres Harmoni med vort sædehge Væsen? De 
hedenske Ethikere have gjort, hvad de have knnnet — 
det er mærkeligt, at de have gjort saa meget — men 
der er til visse i Kristendommen noget, som ligger højt 
over dem og deres Systemer, og som, hvis det er sandt, 
burde have en Plads i vor Filosofi, med mindre det 
skal komme til en Skilsmisse imellem Foruuft og Reli- 
gion, Kristendom og moderne Tænkning. Dersom 
Kristendommen er Sandhed, maa den have en lovhjemlet 
Plads i Filosofien. Mange tænkende Aander ere 
blevne drevne over i Vantroens Arme, fordi vi ikke 
have været i Stand til at give den kristne Læres Ejen- 
dommeligheder en saadan Plads.. 

Men vi maa vende tilbage til vor Bevisførelse. Vi 
have vist, at Vanen, den eneste sædelige og aandelige 
Kraft, som staar til Filosofiens Raadighed, ikke var i 
Stand til at fremkalde Gjenfødelse hos de i sædelig 
Henseende dybt sunkne. Vanen kunde kun styrke dem, 
der i deres dydige Karakter havde Tendens til Dyd. 
Den lod de dybt sunkne omkomme i deres Fornedrelse, 
fordi den var ude af Stand til at hjælpe dem. Paa det 
Punkt, hvor Filosofien haabløs giver tabt, træder 
Kristendommen til. Dens store Lærer har fremstillet sig 
selv som Midtpunkt for en sædelig og aandelig Kraft, 
der ikke blot kan styrke de hellige i -deres Hellighed, 
men ogsaa gjenføde de sædelig fordærvede. Han gjør 
ikke blot Krav paa at eje en saadan Magt, men han har 
i Virkeligheden brugt den i atten Hundredaar. Hvem 
kan nægte den Kjendsgjerning, at Jesus Kristus har 
øvet en Indflydelse, der har frelst en Mængde Mennesker 
fra deres Fornedrelse og har hjulpet dem til Hellighed 
og ført dem til Gud? Det er en Kjendsgjerning, om 

hvilken Fortidens Historie bærer sikkert Vidnesbyrd. 
En talløs Mængde Syndere have faaet deres Hjærter 
smeltede ved den Guddomsmagt, som bor i ham, og 
de ere, efter Apostlens Ord, ^blevne tvættede, helliggjorte 
og retfærdiggjorte i vor Herres Jesu Navn og ved vor 
Guds Aand." Hvem anden har øvet en lignende Ind- 
flydelse? 

Lad os nu undersøge, hvorved Kristendommen naar 
dette store Resultat, Svaret maa lyde: ved at frem- 
bringe en Overbevisning med Hensyn til de evige Sand- 
heder i Menneskets Aands Dybder. Dette er Troen, 
som ifølge det ny Testament er det store Princip, der 
kan rense Hjærtet. Den eneste Maade, paa hvilken et 
sædelig fordærvet Menneske kan blive gjenfødt, er ved 
Indførelsen af en ny Tanke i Sjælen, som fra Porstanden 
gaar ind i Hjærtet og vækker det, som før sov. Indtil 
der fremkaldes en dyb Overbevisning med Hensyn til 
den Sandhed, som ikke tidligere var erkjendt, maa et 
sædelig fordærvet Menneske blive i sin gamle Fordærvelse. 
En saadan Overbevisning kan vitterlig være i Stand til 
at vende op og ned paa vort hele sædelige og aandelige 
V æsen, og f ølgehg kan den blive Midtpunktet for et nyt 
liiv. Den er en Vished om de Ting, som ikke sés. 

Om Troens Betydning var Pilosoflfen uvidende. 
Hvorledes kunde det være anderledes? Hans Filosofi 
skabte ikke dybt grundede Overbevisninger; den drejede 
sig kun om Sandsynligheder. Han var desuden blottet 
for virkelig Religion. Han foragtede med rette Folke- 
religionen, men han var ikke i Stand til at sætte noget, 
der kunde ligne en virkelig Overbevisning, i Steden for 
denne. Under saadanne Forhold var han ude af Stand 
til at faa Samvittigheden i Tale. Han havde ikke noget 
tiltrækkende Billede af det guddommelige at fremstille 
for Sjælen. Han kunde kun appellere til den kolde Forstand ; 
og denne Appel kunde hverken vække Følelser eller 
fremkalde en Kraft, som var i Stand til at faa Bugt 
med Lidenskabernes Voldsomhed. Man vil maaske sige, 

at den platoniske Filosofi er kommen Kristendommen 
nærmere. Naar man ser Sagen abstrakt, indrømmer jeg 
fuldstændig, at dette har sin Rigtighed, nemlig med Hensyn 
til Betragtningen af det gode. Men hvor kunde man finde 
det gode? Man kan herom med fuld Ret bruge Apostlens 
Ord: „Hvem skal stige op til Himlen for at hente det 
ned fra det høje?" Hvorledes skulde de sædelig sunkne 
rejse sig selv til denne stolte Højde? Det var saa langt fra, 
at den store Filosof saa' det gode som en Grundsætning, 
der kunde bidrage til Menneskeslægtens Gjenfødelse, at 
han tvertimod betragtede det som Løn for et langt og 
grundigt Studium af Filosofien, som kun kunde være et 
særligt Privilegium for Medlemmerne af hans aandelige 
Aristokrati. 

Lad os et Øjeblik standse for at stille denne højeste 
Form for Filosofien sammen med det, som er udvirket 
ved Jesus Kristus. Platon mente ved sine Spekulationer om 
det gode at kunne løfte de mest fremskredne Disciple 
af Filosofien til større Hellighed. I Kristendommen er 
denne Tanke om det gode bleven virkeliggjort i Jesu 
Kristi Person paa en saadan Maade, at den kan gjøre 
Indtryk paa ethvert Menneske. Hvad der efter Filosoflfens 
Drøm kun kunde blive Privilegium for nogle faa ud- 
valgte, har Jesus Kristus i sit Liv aabenbaret som Ejen- 
dom for alle. Filosoflfens Anelser have faaet en vid- 
underlig Opfyldelse ved ham, der sagde: „Naar jeg bliver 
ophøjet fra Jorden, vil jeg drage aUe Mennesker til mig." 
Da Filosofien famlede efter Sandheden, snublede den 
over Spekulationer, som Kristendommen har virkeliggjort. 
Det var ogsaa Tilfældet med Filosoffens ideale Stat. 
Hans Overvejelser ledte ham til den Slutning, at der- 
som Mennesker nogen Sinde skulde kunne blive dydige, 
Biaatte det ske ved Opdragelse. Han saa' sig derfor om 
efter en eller anden Institution, der kunde meddele 
Mennesket den Vane at leve dydig. Skjønt han stadig 
tænkte over en saadan Institution, var han dog ude af 

Stand til at skabe én. Jesus Kristus fremsatte derimod 
Tanken om Guds Rige som den store Opdragelsesanstalt 
til Hellighed. Men hos ham var dette mere end en blot 
Tanke. Han har stiftet den hellige almindelige Kirke, 
som har øvet en mægtigere Indflydelse i Retning af 
det gode end nogen anden menneskelig Institution. 

Det jødiske Landsbybarn har altsaa ikke blot virkelig- 
gjort, men ogsaa overgaaet det, som den gamle Verdens 
højeste Tænkning havde naaet. 

Lad os høre den Slutning, til hvilken Studiet af de 
synoptiske Evangelier har ledet en saa dybsindig skept- 
isk Filosof som afdøde Stuart Mill. Han mener, at det 
er hævet over al Tvivl, at de tre første Evangelier inde- 
holde en virkelighedstro Skildring af Jesu Karakter og 
Lære, og at det er ganske umuligt, at hans Disciple 
selv kunne have opdigtet denne Karakter eller denne 
Lære. Han siger derfor, at det er ganske følgerigtigt, 
naar ogsaa en skeptisk Rationalist tror, at Jesus Kristus 
var alt det, som han udgav sig for at være — ikke Gud, 
thi Stuart Mill mener, at Kristus aldrig selv gav sig ud 
for at være guddommeh'g — men én, der havde faaet det 
særlige Hverv at lede Menneskene til Udførelse af Hellig- 
hed og Dyd. Men hvis Talerne i disse Evangelier virke- 
lig ere sande Udtalelser af ham, er det umuligt at 
standse ved denne Slutning; thi han gav sig selv ud for 
at være meget mere end dette. Han erklærede, at han 
var Kristus; at han er den øverste Lovgiver i Guds Rige ; 
at hans Ytringer ere Guddomsord fra Himlen; at han 
har Magt paa Jorden til at forlade Synder; at han 
kjender Faderen paa en særlig og enestaaende Maade; 
at alle Ting ere betroede i hans Hænder; at han har 
større Krav paa sine Disciples Selvopofrelse, end nogen 
jordisk Magt kan gjøre Fordring paa; at han skal være 
levendes og dødes Dommer; at han i denne Egenskab 
skal modtage Kjærlighedsgjeminger, der ere viste imod 
andre, som om de var gjorte imod ham selv ; at han kan 

aabne Paradisets Porte; og tilsidst, at han kom for at 
give sit Liv som Løsepenge for mange. Paa alle disse 
Ting, og paa meget mere foruden, har han gjort Kray, 
og hvo vil driste sig til at sige, at disse Krav fra ham, 
som i atten Hundredaar har aflagt de tydeligste Beviser 
paa, at han er Verdens Lys og Livets Lys, ikke ere 
retfærdige? 

1 det apokryfiske Skrift, der fører Navnet ,,Salomos 
Visdom" — et Skrift, der sikkert er forfattet i et af de 
sidste Hundredaar før Kristi Fødsel af en græsktalende 
Jøde — retter Forfatteren i det andet Kapitel et heftigt 
Angreb paa Fritænkerne, der opgive Troen påa en over- 
sanselig Verden og hvis Livsvisdom derfor gaar ud paa 
at suge al den Nydelse af det jordiske Liv, som det er 
muligt, inden Døden kommer og gjør Ende paa alt. Paa 
satirisk Vis lader Forfatteren sine Modstandere selv udtale 
sig og blotte sig gjennem deres Udtalelser, for saa i Mod- 
sætning til deres forargelige og fordærvelige Grundsætninger 
at opstille sin egen ædle og ideale Livsopfattelse. Alle- 
rede for længe siden har man lagt Mærke til, at de 
Ord, den græske Salomo lægger Fritænkerne i Munden, 
flere Steder paa den mest paafaldende Maader minde 
om Udtalelser i det gammeltestamentlige Skrift, der 
kaldes „Prædikerens Bog", eller efter det tilsvarende 
hebraiske Ord „Kohélet" ^). „Vort Liv," hedder det hos 
hine Frafaldne, „er flygtigt og sørgeligt; der er ingen 
Redning, naar Enden kommer; ingen, der kan fri os fra 
Dødsriget. Ved et Tilfælde bleve vi til, og senere vil 



O „Kohélet" betyder ganske sikkert „Prædikeren", egentlig den, 
der taler til en Forsamling. Derimod er det endnu omtvistet, 
hvorvidt denne Benævnelse gjælder den personificerede Vis- 
dom, eller om den, hvad der vel er det sandsynligste, er et 
Egennavn for „Davids Søn, Jerusalems Konge", altsaa for 
Salomo. 

Smaaskrifter til Oplysning for Kristne I, 4. I"" 



Digitized by VjOOQ IC 



4 Frants Buhl 

det være, som om vi ikke have været. Thi vort Aande- 
dræt er som en Røg, og vor Tanke er en Gnist, som 
Hjertets Slag fremkalder; naar den slukkes, falder Le- 
gemet sammen som Aske og Aanden opløser sig som 
lette Dunster. Vort Navn glemmes snart, og ingen 
mindes, hvad vi have udført. Vort Liv forsvinder lige- 
som Smaaskyeme og som Taagen, der spreder sig for 
Solens brændende Straaler. Vort Liv er som en Skygge, 
der glider forbi. Med Døden er alt forbi, og der er 
ingen, der vender tilbage. Kom derfor og lad os glæde 
os ved de Goder, der virkelig findes, lad os nyde Livet, 
saa længe vi ere unge ; lad os fylde os med kostelig Vin 
og salve os med Myrrha; lad ikke Foraarsblomsterne 
staa uplukkede, men lad os kranse os med Roser, inden 
de visne. Ingen svigte ved vor Lystighed! Vi efterlade 
alle Vegne Mindesmærker om vor Glæde. Thi dette er 
vor Del og vort Lod." 

Til mange af disse Ord kan der paavises Sidestykker 
i Prædikerens Bog, hvor de ikke forekomme som frem- 
mede Yttringer, der skulle gjendrives, men som For- 
fatterens egne Tanker. Man sammenligne saaledes Præd. 
2, 23: „Alle Menneskets Dage ere pinefulde, og hans 
Arbejde Græmmelse." 8, 8: „Mennesket formaar ikke 
at holde Aanden tilbage, det er magtesløst paa Dødens 
Dag." 3, 19: „Menneskebørnene ere Tilfældets Værk, 
saa godt som Dyrene." 9, 5: „De Døde faa ingen Løn, 
thi Mindet om dem glemmes." 6, 12: „Det tomme 
Menneskelivs faa Dage, der forløbe som en flygtig Skygge." 
9, 7 f.: „Gaa hen og spis dit Brød i Glæde, og drik 
din Vin med godt Lune, thi Gud er allerede tilfreds 
med dit Arbejde; dine Klæder være altid hvide, og 
Salveolie maa ikke mangle paa dit Hoved. Nyd Livet 
med den Hustru, du elsker alle dit tomme Livs Dage, 
som tilstaas dig under Solen, thi det er din Lod og Del 
i Livet og for det Arbejde, du udfører under Solen.** 

Vel vil man hurtig kunne overbevise sig om, at der 
er en himmelvid Forskjel mellem den sædelige og re- 

ligiøse Grundanskuelse i Prædikerens Bog og hos hine alex- 
andrinske Fritænkere, der ere opfyldte af Had til de 
fromme og retfærdige, og ligefrem udtale det Forsæt at 
ville mishandle og dræbe dem, og man vil derfor ledes 
til at antage, at Ligheden mellem deres Udtalelser og 
de anførte Steder af Prædikerens Bog skriver sig fra, at 
de med Forkjærlighed iklædte deres Tanker Former, som 
de laante fra dette gammeltestamentlige Skrift. Følgelig 
kan der kun være Tale om, at Forfatteren af Salomos 
Visdom middelbart har angrebet Prædikerens Bog, nem- 
lig for saa vidt forskjellige Udtalelser deri lode sig mis- 
bruge til Støtte for de oprørende fritænkerske Grund- 
sætninger. Men alligevel fremgaar det tydelig nok af 
„Salomos Visdom" i det hele, at den, der har skrevet 
dette Skrift, umulig har kunnet føle sig i Overensstem- 
melse med Prædikerens Bog, og det mangler heller ikke 
paa Steder i hans Værk, der klinge som bevidste og umid- 
delbare Modsætninger til forskjellige Udtalelser i hint 
ældre Skrift i). 

Faa vi saaledes det Indtryk, at Prædikerens Bog 
. har haft Modstandere og vakt Anstød hos de græsk 
talende Jøder i Alexandria, saa have vi bestemte og ud- 
trykkelige Vidnesbyrd om, at ogsaa Jøderne i Palæstina 
have følt sig ængstede og forargede ved Indholdet af 
dette^ Skrift, saa at endog flere Stemmer hævede sig for, 
at det helt skulde miste sin Plads mellem den gamle 
Pagts hellige Bøger. Det var den berømte jødiske Lærer 
Shammajs Disciple, der fremsatte denne Fordring, medens 
derimod den endnu navnkundigere Hillels Disciple ønskede 
Skriftet bevaret som kanonisk. Denne Strid, der var 



*) Saaledes Visd. 8, 16: Samlivet med Visdommen kjender ikke 
til Græmmelse, Samkvemmet med den bringer ikke Smerte, 
men Glæde; smlgn. Præd. 1, 18: Med megen Visdom følger 
megen Græmmelse; den, der forøger sin Viden, forøger sin 
Pine. — Visd. 8, 13: Ved Visdommen faar jeg Udødelighed, 
og efterlader et evigt Minde hos de kommende Slægter; smlgn. 
Præd. 2, 16: Der er hverken Ihukommelse af den Vise eller 
af Daaren; o. fl. St. 

udbradt kort før Jerusalems Erobring ved Romerne, af- 
gjordes i Slutningen af det første efterkristelige Hundred- 
aar paa en stor Forsamling i Jabne. Den af Hillels 
Disciple hævdede Anskuelse blev den sejrende og Præd* 
ikerens Bog bevarede altsaa sin Plads meUem det gamle 
Testamentets kanoniske Skrifter. 

At Kohélet har kunnet vække Ængstelse og For- 
ai^else hos Jøderne, er ikke overraskende. Baade findes 
der en Mængde Udtalelser deri, der staar i aabenljs Strid 
med de Forestillinger og Trossætninger, der senere bleve 
de herskende hos Jøderne, og desuden vrimler det af 
tilsyneladende uforenelige Selvmodsigelser, der undertiden 
fremkalde det Indtryk, at Forfatteren har fundet en 
Glæde i at omstøde sine egne Sætm'nger og springe fra 
Yderlighed til Yderlighed. For den senere strænge 
Jødedom kunde det kun være anstødeligt at læse en Op- 
fordring til de unge om at følge deres Lyst og nyde 
Ungdommens Glæde, da det, der ventede dem, var den 
uskjønne, trøstesløse Alderdom, og derefter det endnu 
trøstesløsere Ophold i Dødsriget (11, 9 flf., 9, 4 AF.). Det 
maatte nødvendig vække Forargelse at læse saadanne 
Formaninger som: »Vær ikke altfor retfærdig og over- 
driv ikke din Visdom, hvorfor vil du ødelægge dig selv ? 
Vær ikke altfor ugudelig, og vær ingen Taabe, hvorfor 
vil du dø i Utide?" (7, 16 f.). Og hvad skulde . man 
mene om en Forfatter, der først priser de døde lykke- 
ligere end de levende, og endnu lykkeligere dem, der 
ikke ere fødte (4, 2 f.) og lidt efter siger: „Sødt er 
Lyset og lystelig er det for Øjnene at se Solen** (11, 7); 
„Bedre en levende Hund end en død Løve** (9, 4); som 
snart erklærer Kvinden for mere bedsk end Døden (7, 26) 
og snart opfordrer til at „glæde sig ved Livet med den 
Hustru, man elsker*' (9, 9)? Vanskeligere at forstaa kunde 
det synes, at man alligevel har kunnet overvinde disse An- 
stød og lade Skriftet beholde sin Plads, fordi Jødedommen 
den Gang savnede Nøglen til en sand Forstaaelse 
af alle disse Gaader. Efterretningerne fra den Tid vise 

ogsaa, at man i Virkeligheden ikke har kunnet finde et 
Synspunkt, hvorfra Skriftet virkelig blev f orstaaeligt, men 
at man, da man bestemte sig for vedblivende at betragte 
det som kanonisk, har ladet sig lede af enkelte Udtalelser 
deri, som stemmede med Datidens religiøse Anskuelser, 
og for hvis Skyld man gav Eesten Absolution. „De 
Skriftlærde," hedder det i Talmud, „forargedes over 
Stedet (11, 9): Glæd dig du unge og følg dit Hjertes 
Lyst! fordi det stred mod Lovens Ord: I skulle ikke 
søge noget efter Eders eget Hjerte og Eders egne Øjne 
(4 Mos. 15, 39); men da de læste videre og kom til: 
Men vid dog, at Gud vil føre dig for Dommen for alt 
dette, saa raabte de : „Salomo har talet fortræffeligt." Over 
saadanne Steder glædede man sig, og Resten lagde man sig 
til Rette ved Hjælp af de uimodstaaelige rabbinske XJd- 
tydningskunster, som kunde overvinde enhver Vanskelig- 
hed og faa enhver Text til at sige, hvad man ønskede ^). 
For os er der imidlertid langt mindre Grund til at op- 
holde 08 over denne mangelfulde Forstaaelse end til at 
være taknemmelige for, at Prædikerens Bog paa denne 
Maade er bleven bevaret, thi det gamle Testamente vilde 
have manglet et betydningsfuldt og væsentligt Led, hvis 
dette Skrift var blevet fortrængt fra Kanon og — hvad der 
havde været den sikre Følge deraf — var gaaet til Grunde. 
For den kristne Kirke laa i Begyndelsen et Skrift som 
Prædikerens Bog saa fjærnt som muligt. De Gemytter, der 



Talrige Prøver paa saadanne Omtydninger findes i den Over- 
sættelse af Prædikerens Bog paa de palæstinensiske Jøders 
Folkesprogs der er bevaret. Naar Kohélet klager over, at 
Mennesket intet blivende Udbytte har af al sin AnatrfiengeU^^ 
indskydes der: Med mindre det har beskjæftiget sig uq^^^ 
Loven for at modtage fuldLiøn i den kommende Verden ^\, ^^^ 
Foran Spørgsmaalet 2, 16 : Dør ikke den Vise ganske lig^so^ 
Daaren? indskydes: Hvorledes kunne Menneskene sig©? Ox^eue: 
Vær ikke altfor ugudelig, hvorfor vil du dø i Utide ^ ^7 y^y 
gjengives som: Følg ikke dit H-jertes Gjøglebilleder, \i^qy^^^ 
du paadrager dig for stor en Skyld; osv. 

aJene vare opfyldte af den første Begejstring over Evange- 
liets Grlæde, følte sig ikke hendragne til dette Skrift uden 
Haab og Trøst, og saa lidt . som det ny Testamente tager 
Hensyn til det, henvise derfor de ældste kirkelige For- 
fattere dertil. Men da det hørte med til den jødiske 
Kanon, som de Kristne næsten udelukkende fulgte, maatte 
man efterhaanden fæste Blikket derpaa, og det Spørgs- 
maal kommer altsaa frem, hvorledes den kristne Menig- 
hed vilde stille sig til dette gaadefulde Skrift. Ogsaa 
her hævede enkelte Stemmer sig mod det, hvad man bl. 
a. ser deraf, at Kirkemøderne undertiden udtalte en For- 
dømmelse over en eller anden Theolog, der havde skrevet 
imod Prædikerens Bog. Men i det hele lod de Kristne 
sig lede af Jødernes Bestemmelser med Hensyn til den 
gammeltestamentlige Kanon, saa at Spørgsmaalet om 
Prædikerens Berettigelse som helligt Skrift for dem paa 
Forhaand var afgjort ved, at Jøderne havde anerkjendt 
dette som et saadant. Og efterhaanden bevirkede den 
hele Aandsretning, der fik Overmagten indenfor den kristne 
Kirke, at Prædikerens Bog netop blev et særlig betyd- 
ningsfuldt Skrift, der fandt mangfoldige Læsere og hvori 
man fandt et klassisk Udtryk for de Tanker, af hvilke man 
selv opfyldtes. Jo mere den asketisk mørke Betragtning 
af Verdenslivets Tomhed og Intethed udbredte sig, desto 
begjærligere maatte man lytte til et Skrift, hvis stadig 
gjenklingende Grundtanke var Vanitas vanitatum, Alts 
Tomhed og Forfængelighed. Man maatte føle sig mægtig 
bestyrket i sin Forsagelse af Verdsligheden ved i dette 
Skrift at finde et med overlegen Skarphed ført Bevis 
for, at ethvert Forsøg paa at finde Tilfredsstillelse og 
Mættelse „under Solen" førte til Skuffelse. Selvfølgelig 
underforstod man da altid Tanken om en Verden „over 
Solen", som man vandt yed at følge alt, hvad der hørte 
Jorden til. „Den vise Salomo," siger Augustinus, „har 
udelukkende efterladt os dette Skrift, for at vi skulle 
føle Længsel efter det Liv, der ikke kj ender noget til Tom- 
heden under denne Sol, men kjender Sandheden under 

Ham, der skabte Solen"; og Hieronymus fortæller om, 
hvorledes han i Rom læste Prædikerens Bog for sin 
Veninde Blesilla „for at indgive hende Foragt for denne 
Verden, og lade hende betragte alt, hvad hun saa' i 
Verden, som idel Tomhed." Det sande ved hele denne 
Betragtning af Skriftet er, at det virkeUg mere end noget 
andet er skikket til at vække Længsel efter en ideal 
Verden forskjellig fra den dennesidige; men man fejlede 
i at ville finde hele sin ved Kristendommen indvundne, 
rige Erkj endelse i det, saa at man bestandig underforstod 
Tanker, der vare Forfatteren aldeles fremmede. Og 
værre endnu var det, at man nødtes til med Vold at 
omtyde en hel Række Udtalelser i Bogen, der stode i en 
uopløselig Modstrid med den Tankeverden, hvori man 
selv levede. Naar Prædikeren opfordrer til at nyde 
Øjeblikkets Lyst og i stille Nøjsomhed at glæde sig ved 
Livet, saa lod dette sig kun slet forene med den herskende 
asketiske Betragtning af Verdenslivet. Derfor træffe vi 
f. Ex. i den Fortolkning af Kohélet, som Hieronymus 
paa Blesillas Opfordring udgav, paa alle saadanne Punkter 
fordrejede og voldsomme Omtydninger af den ligefremme 
Texts Mening, der ikke staa tilbage for dem, ved hvilke 
Jøderne søgte at læse deres Tanker ud af Bogen. 

Om en virkelig begribende Opfattelse af Prædikerens 
Bog var der altsaai Oldtiden ikke Tale, og det samme 
kan ogsaa siges om de følgende Tider lige ned til de 
sidste Hundredaar. De Skrifter, hvori man søgte at ud- 
lægge Indholdet af denne gaadefulde Bog, ere mere be- 
tegnende for Fortolkerne end for Bogen selv. Man fandt 
stedse sine egne Anskuelser afspejlede i Prædikerens Ord, 
idet man af hans mangeartede og ofte modsigende Ud- 
talelser greb dem, hvormed man følte sig i Harmoni, og 
saa enten oversaa eller omforklarede Resten. Medens 
den kristne Oldtid og Middelalder havde læst hele deres 
asketiske og verdensforagtende Livsanskuelse ud af 
Prædikerens Bog, pegede Luther paa den modsatte Side 
af Bogen, paa de Steder, hvor en sund Livsglæde kommer 

til Orde, og hvor der gives Anvisninger til at føre et 
nøjsomt og tilfreds Liv. Kirkefædrenes Opfattelse af 
Bogen, siger han, har skadet denne meget; den er i 
Virkeligheden at betragte som et Trøsteskrift, der lærer 
08 at overvinde Utaalmodigheden og Anfægtelserne, bøje 
os i Lydighed og rolige og tilfredse at beskjæftige os 
med Livets nærmeste Opgaver, uden at bekymre os for 
meget om Fremtiden. Hvor betegnende denne Betragt- 
ning af Prædikerens Bog er for Luther, er let at se; 
men med hvor stor Ret han end protesterer mod den 
stærke Ensidighed i den ældre Benyttelse af Bogen, saa 
er det unægteligt, at han kun undgaar den ene Ensidig- 
hed ved at sætte en anden i Stedet. Et Trøsteskrift 
kan man dog ikke kalde et Skrift, der begynder og ender 
med et trøstesløst Suk over Tilværelsens grænseløse Tom- 
hed, og som kun med Møje fastholder den Resignation, 
som det besværlig har tilkæmpet sig. Den mørke Side 
af Bogen, altsaa netop den, som den katholske Kirke 
havde fundet saa stort Behag i, er saa iøjnefaldende, at 
Luther selvfølgelig ikke kunde være blind for den, og 
det er derfor let forstaaeligt, at vi andre Steder hos 
ham finde temmelig nedsættende Udtalelser om Prædikerens 
Bog, fordi han ligesom følte Klosterluften slaa sig i 
Møde fra den. I en af hans „Bordtaler" findes saaledes 
den betegnende Ytring: „Dette Skrift skulde være fuld- 
stændigere, der er for mange Afbrydelser deri. Det har 
hverken Støvler eller Sporer, men rider i Sokker ligesom 
jeg selv, da jeg endnu var i Kloster." Trods enkelte 
geniale Indblik i Bogen savnede altsaa ogsaa Luther 
Nøglen til en omfattende og fuldkommen Begriben af 
den, saa at ogsaa han maatte nøjes med at pege paa 
enkelte Dele af den, der kunde faa praktisk Betydning 
for Læseren. 

Virkelige Fremskridt i Forstaaelsen af Kohélet ere 
først gjorde i de to sidste Hundredaar. Man kan vist- 
nok sige, at dette Skrift er det af de gammeltestament- 
lige Skrifter, for hvilket den friere Retning i Fortolk- 

uingen, der udbredte sig i Slutningen af forrige Hundred- 
aar, har været mest frugtbringende. Trods de mangfol- 
dige forunderlige og vilde Indfald, som fremsattes om 
det ^), og trods de hensynsløst nedsættende Domme, som 
flere Tilhængere af Vulgærrationalismen fandt Behag i 
at udtale derom — A, T. Hartmann kaldte det f. Eks. 
^ et i en melankolsk Stemning affattet og paa sine Ste- 
der hjerteUg kjedsommeligt Arbejde af en gnaven he- 
braisk Filosof — lærte man dog i Oplysningsperioden 
at se, hvad der virkelig stod i Bogen og hvad Forfatte- 
ren selv udtalte, medens man tidligere kun havde fundet 
sine Anskuelser deri. Tidligere stræbte man at svække 
og omtyde de paafaldende og stødende Udtalelser i Bo- 
gen, nu derimod søgte man snarere at fremstille dem 
saa skarpt og hensynsløst som muligt; men ad denne 
Vej uddannedes der en Fortolkning, der fik Bogens 
Tanker frem og derved blev af stor Betydning for For- 
fitaaelsen. Dog var hermed kun det første Skridt gjort; 
det ulige vigtigere, der stod tilbage, nemlig at samle 
Enkelthederne til en Helhedsopfattelse, der paa engang 



^) Fra alle disse FormodnlDger og Indfald kan man nu rolig se 
bort. Særlig yndet var det en Tidlang at betragte Bogen som 
en Samtale mellem to eller flere Personer, der ytrede sig i 
ganske forskjellig Retning og bestandig modsagde hverandre. 
Paa denne Maade mente man at knnne forklare Selvmod- 
sigelserne i Skriften, men fortsatte Undersøgelser have vist, 
At hele denne Formodning var en fuldstændig Selvskuffelse. 
Omtrent det samme gjelder om de mange skarpsindige For- 
søg paa ved Omordning af Skriftets enkelte Dele at fremkalde 
«n klarere Sammenhæng og Udvikling deri. Det sidste Ind- 
'fald i denne Retning, der nylig er fremsat af en bekjendt 
katholsk Theolog og Sprogforsker, gaar ud paa, at Prædike- 
rens Bog oprindelig var skrevet paa løse Bladhefter, som ved 
^n senere Besidders Uagtsomhed ere blevne blandede urigtig 
sammen — et Indfald, der ærmest minder om Bogbinderens 
Behandling af Immermanns Miinchhausen og hans Selvforsvar 
overfor Forfatteren: Tro mig, uden Confusion udretter De 
nutildags intet mere. 

strængt holdt sig til Bogens egne Tanker og dog havde 
Øje for dens Betydning som Led af det gamle Te- 
stamente og derigjennem dens Betydning for Forbere- 
delsen af den ny Pagt, formaaede den omtalte Betning 
indenfor Fortolkningen ikke at fuldføre. Derimod have 
senere Arbejder ydet værdifulde Bidrag ogsaa til Løs- 
ningen af denne Opgave, og det er nu de følgende Bla- 
des Hensigt gjennem et Overblik over de i Prædikerens 
Bog indeholdte Tanker at vise, hvor langt man hidindtil 
er naaet henimod dette betydningsfulde Maal. Dermed 
er ogsaa Forsvaret for Bogen givet; thi lykkes det at 
paavise, at Forfatteren netop ved at udtale saadanne 
Anskuelser som de, der findes i hans Bog, har spillet 
en væsentlig Rolle iblandt de aandelige Bevægelser, der 
gik forud for og forberedte Kristendommens Komme, 
saa er Braadden taget af hans Ord og der er sikret 
dem en uangribelig Berettigelse og Betydning, selv om 
vi, der have modtaget Kristendommens Aabenbaring, nu 
i mange Henseender have en anden Erkj endelse og langt 
rigere Beroligelsesmidler end dem, Kohélet raadede over. 
Førend vi imidlertid begynde paa denne Fremstil- 
ling, er det nødvendigt at forudskikke nogle faa Bemærk- 
ninger, der danne Forudsætningen for, hvad der i det 
følgende vil blive sagt. Den ene af disse gjælder Præ- 
dikerens Affattelse og Affattelsestid. Skriftet danner i 
denne Henseende en glædelig Undtagelse blandt de gam- 
meltestamentlige Bøger, idet der i nyere Tid er naaet 
saa godt som enstemmig Enighed med Hensyn til dets- 
Affattelsestid, ialtfald i store Træk. Medens man i ældre 
Tid uden Betænkning lod Prædikerens Bog være et Værk 
af Salomo, ere nu saa godt som alle, deriblandt baade 
de yderligstgaaende og de mest forsigtige og tilbage- 
holdne Forskere, enige om, at dette Skrift er et af de 
yngste i det gamle Testamente og i ethvert Tilfælde affat- 
tet efter det babylonske Fangenskab. Det afgjørende Bevis 
for denne Opfattelse, der første Gang fremsattes af Lu- 
ther, uden at han dog kom til fuldkommen Sikkerhed 

overfor dette Spørgsmaal, kunne vi her ikke gaa ind paa, 
da det ligger i Kohélets Sprog, der staar paa Grændsen 
mellem Sproget i det øvrige gamle Testamente og de 
senere Jøders Sprog. Men derimod vil det fremgaa af 
alt, hvad der vil blive omtalt i det følgende, at denne 
Erkj endelse er en uundgaaelig Betingelse for Forstaael- 
sen af Skriftet. Opfattet som det gamle Testamentes 
^sidste Ord" lader Skriftet sig tilfulde forstaa og for- 
svare mod alle Beskyldninger, medens det ikke vil være 
muligt at tage Anstødet fuldstændig bort deraf, hvis det 
kun er en Mands „sidste Ord", der er blevet livstræt 
ved at tømme Nydelsernes Bæger tilbunds. Det er 
den gamle Pagt, der er blevet livstræt, og ikke en en- 
kelt Mand. At Forfatteren taler i Salomos Navn er en 
Iklædning, hvis Hensigt er let at erkjende: Salomo, der 
stod for Erindringen omgivet af den største Glands og 
Herlighed, som Israels Historie kjendte, kunde med 
større Vægt end nogen anden afgjøre, hvorvidt Visdom 
eller Nydelser ere istand til at fylde et Menneske og 
mætte dets Higen efter Lykke og Forsoning. Dermed 
hænger det sammen, at denne Iklædning kun træder 
frem i den første Del af Skriftet, hvor den nævnte 
Tanke spiller Hovedrollen *). Senere lader Forfatteren 



^) Dog lægger Forfatteren ogsaa i de første Kapitler ikke Skjul 
paa, at Salomo er en fra ham selv forskjellig Person, hvis 
Navn han kun har laant. Især kan man henvise til l,ij, hvor 
der sproglig set kun kan være Tale om én mulig Oversættelse : 
„Jeg, Kohélet, har været Konge over Israel i Jerusalem" — 
«n Sætning, som Salomo ikke selv vilde have kunnet skrive. 
For de ældre Jøder stod denne Oversættelses Rigtighed som 
givet, saa at deri under Forudsætningen, at Salomo var Bogens 
Forfatter, ud fra dette Sted dannede sig den Legende, at 
Salomo paa Grund af sin Brøde blev stødt fra Tronen af 
Gud, medens en Engel i hans Skikkelse herskede i hans Sted. 
Salomo løb da om i Jerusalem og raabte: Jeg, Kohélet, har 
været Konge over Israel! (Smlgn. de senere Sagn om den 
^forvandlede Konge."). 

^ denne Form omtrent fuldstændig falde, og udtaler sig 
som den han var, nemlig som en almindelig Mand, der ofte 
havde Lejligked til at lære Herskerens og de mægtiges 
Uretfærdighed og Undertrykkelse at kjende. Særlig tyd- 
elig skinner hans virkelige Tidsforhold igjennem, naar 
han etsteds (8, 10) siger: „Jeg har set ugudelige be- 
graves og stedes til Hvile (i den hjemlige Jord), 
medens de, der handlede ret, maatte vandre langt bort 
fra det hellige Sted og bleve glemte i Jerusalem (eg. 
i Byen)", 

Den anden Bemærkning, der her maa gjøres gjælder 
den saakaldte „Efterskrift" 12, 9—14, fordi vi i det følg- 
ende ganske ville se bort fra den og ikke inddrage 
den i Fremstillingen af Bogens Grundtanker. Det er i 
de senere Tider en meget udbredt Mening, at denne 
Efterskrift er tilføjet af en anden Haand end Forfatter- 
ens, og det vil derfor være rigtigst at lade den ude af 
Betragtning, naar det gjælder om at forsvare Skriftet 
mod de Angreb, der ere rettede mod Indholdet deraf. 
Saa fristende det end kunde være at behandle det be- 
kj endte skjønne Ord; „Enden paa Sagen, naar alt er 
hørt er: frygt Gud og hold hans Bud" (12, 13), som et af 
Prædikerens egne Udsagn, saa give vi dog Afkald der- 
paa og kunne saa meget lettere gjøre det, som Bogens 
store Betydning og Værd ogsaa kan godtgjøres, uden at man 
tager dette Ord med i Betragtning. Dertil kommer desuden, 
at denne Efterskrift, hvad enten den er skrevet af Bog- 
ens egen Forfatter eller af en anden, efter sit Indhold 
staar som et løst Tillæg til det øvrige, medens selve 
Skriftet umiskj endeligt er endt med Udraabet 12,8: 
„Endeløs Tomhed, alt er Tomhed" netop den samme 
Sætning, hvormed det begynder, dets egentligste Hoved- 
motiv og Hovedtanke. Hvad der følger derefter, kan 
altsaa ialtfald ikke være et uundværligt Led til For-^ 
staaelsen af Skriftet selv. 

Det, der ved Læsningen af Prædikerens Bog først 
betager, er det forunderlig dybe og gribende Udtryk, 
som Følelsen af Livstræthed og Livslidelse har fundet 
deri. Det er denne Side af Bogen, der har skaffet den 
et saa anset Navn blandt Tilhængerne af den moderne 
Pessimisme, saa aandsforskjellige disse end ere fra den 
„geniale, filosofiske Kohélet", som Schopenhauer har 
kaldt Bogens Forfatter. Ligefra Begyndelsesudbruddet : 
„Endeløs Tomhed, alt er Tomhed" og til dens Slutnings- 
ord lyder denne Grundtone gjennem hele Skriftet paa 
en saadan Maade, at den maa finde dyb Gjenklang hos 
ethvert Menneske, der ikke er fortabt i lutter Overfladisk- 
hed. Paa enkelte Steder stiger denne Stemning til 
ligefrem Livslede og Had til Livet. „Da fattede jeg 
Had til Livet, ti alt, hvad der sker under Solen, fore-.- 
kom mig slet, ti alt er Tomhed og Jagen efter tom 
Luft" (2, 17); „da begyndte jeg at fortvivle over alt, 
hvad jeg havde virket under Solen" (2, 20). Derfor er 
Døden bedre end Livet, Ikkeværen bedre end Tilværen. 
„Da priste jeg de døde, der allerede ere gaaede bort, 
lykkeligere end de levende, der endnu ere til; men 
saligere end begge er den, der slet ikke er blevet til, 
som ikke har set de onde Ting, der ske under Solen" 
(4, 2 — 3). „Hellere Dødsdagen end Fødselsdagen, hel- 
lere gaa til Sørgehus end til Gildehus. Ti Døden er 
den Ende, der venter alle, og paa denne Maade kan 
man have den i Erindring"- (7, 1 f.). 

Hvad er det da for Tilskikkelser og Erfaringer, der 
have ført Kohélet ud i en saa mørk og trøstesløs Livs- 
anskuelse? Naar vi søge Svaret paa dette Spørgsmaal, 
da er der straks en Besvarelse, som blot et flygtigt 
Kjendskab til Bogen vil være istand til at afvise som 
aldeles falsk. Kohélets Livslede var ikke en Følge af 
et Overmaal af Livsnydelse. Han var ingen udlevet 
Vellystning, der med Væmmelse ser paa de Nydelser, 
hvori han engang har beruset sig , og nu fordyber 

sig i den sidste Nydelse, blaseret at se ned paa alt og 
gjennemskue alle sine Illusioner. Det eneste Sted, der 
kunde lede Tanken i en saadan Retning, Skildringen af 
Kohélets Herlighed og nydelsesrige Liv, hans Haver, 
Parker og Vingaarde, Slaver og Slavinder, Sangere og 
Sangerinder, Hustruer og Medhustruer, Guld og Sølv 
(2, 4 — 9), hører øjensynlig til den digteriske Form, 
hvorunder Bogen fremtræder, ikke til Forfatterens egne 
Oplevelser. Han har valgt at tale i Salomos Navn, for 
med desto større Fynd at kunne erklære Eigdomme og 
Nydelser for skuffende Tomhed, ligesom ogsaa Salomo, 
den berømte vise, som ingen anden kunde udsige, at 
Visdommen ikke formaar at mætte Menneskets Hunger 
og Tørst; men selv er han, som hele Bogen viser, et 
rent og uberørt Gemyt, der neppe i andet end, i 
Tankerne har søgt Svar paa det Spørgsmaal, hvorvidt 
Rigdom og yppig Livsnydelse kunde tilfredsstille 
Menneskesjælens Higen efter Fylde. Betegnende er 
ogsaa selve Udtryksmaaden paa det anførte Sted, idet 
Kohélet siger, at han gav sig hen til Daarskab og 
Yppighed og plejede sit Legem med Vin, men kun 
saaledes, at Visdommen stod iagttagende bagved dette 
Forsøg: „Mit Hjærte holdt imidlertid fast ved Visdom- 
men" (2, 3 smlgn. v. 9). Hans Livstræthed var altsaa 
allerede tidligere vakt i ham, og fik kun en yderligere 
Bestyrkelse ved dette salomoniske Forsøg paa at finde 
Mættelse og Fylde i yppig Livslyst. 

Hvorfra Kohélets tung« og livstrætte Stemning i 
Virkeligheden hidrører, viser Skriftet selv paa den tyde- 
ligste Maade. Den er fremkaldt ved hans frugtesløse 
Stræben efter at naa et højeste og blivende Gode, der 
kan tilfredsstille den Higen efter Mættelse og Fylde, 
der er nedlagt i Menneskehjertet. Mennesket har ingen 
Fylde i sig selv; det kommer til Verden med Hunger 
og Tørst derefter, og skal nu først søge denne Higen 
tilfredsstillet ved et urokkeligt og blivende Gode, 
hvori det kan finde Hvile. Men denne Stræben er for 

Kohélet endt i Skuffelse, trods alle hans utrættelige 
JForsøg. Gjentagne Gange spørger han haabløst: „Hvad 
blivende Udbytte har Mennesket af al sin Anstrengelse 
og Møje?" (1, 2. 3, 9). „Jeg saa', at alt var Tomhed 
og Jagen efter tom Luft, og at der intet blivende Ud- 
T^ytte er at finde under Solen" (2, 11). For at vinde 
ot saadant højeste Gode kan Mennesktt underkaste sig 
de største Savn og Lidelser, og ingen vil tvivle om, at 
-en højsindet og ædel Natur som Kohélet vilde være 
mellem de første til gjennem Opofrelse og Forsagelse 
-at erhverve sig en Mættelse af sin Hunger og Higen 
— men intetsteds øjner han et saadant evigt Gode, 
for hvis Skyld det var værdt at kæmpe. Derfor 
^r den hele Tilværelse for ham intet andet end Tomhed 
og Skuffelse. 

Ad to Hovedveje kan Mennesket, efter Kohélet, 
søge den Fylde, der kan stille hans Hunger, nemlig dels 
gjennem Arbejde og Nydelsen af Arbejdets Frugt, dels 
gjennem begribende og gjennemskuende Tænkning; men 
om begge Veje maa han sige, at de ikke føre til det 
efterstræbte Maal, men ende i et tomt Rum og med 
lutter Skuffelser for Mennesket. 

Hvad den første Vej angaar, saa er Mennesket vel 
istand til ved Anstrengelse og Arbejde at erhverve sig 
on Rigdom af Gods, men Kohélet fører med stort 
Skarpsind Beviset for at denne Rigdom dog ikke kan mætte 
Mennesket. For det første er Menneskets Begjærlighed 
ofter Ejendom og Besiddelse i sig selv umættelig : ingen 
kommer nogensinde til et Punkt, hvor han kan sige, at 
han har fuldstændig tilstrækkeligt. Erhvervelsen afføder 
stedse ny Tørst efter fornyet Erhvervelse. „Den, der 
elsker Guld, bliver aldrig mæt af Guldet, og den, der 
olsker Overflod, har intet (afsluttende) Udbytte deraf; 
og dette er Tomhed" (5, 9). Fremdeles svarer Menne- 
skets Nydelse ingenlunde til Omfanget af hans Rigdom 
Han kan forøge sit Gods, men hans egen Ævne 
til at nyde har sine bestemte Grændser, som ikke 

Smaaskrifter til Oplysniog for Kristne I, 4. 2 

udvides med Rigdommens UdTidelse. Altsaa har han 
knn den Græmmelse, at se andre (nemlig hans nnder- 
girne og Hjælpere) tilegne sig noget af den Nydelse- 
der egenth'g skulde tilfalde ham selv: „Jo større Vel- 
stand, des flere til at fortære den, og hvad formaar 
Ejeren andet end at se til!" (5, 10). Ja undertiden 
er Ejeren endog"* af en eller anden Grund helt ude af 
Stand til at nyde sine Rigdomme, saa at disse helt og 
holdent komme andre tilgode. „Der er et Onde, som 
jeg har set under Solen, og som tynger haardt paa 
Mennesket: en Mand, hvem Gud har givet Rigdom. 
Skatte og Ære, og som ikke savner noget af hvad han 
attraar, men hvem Gud ikke giver Ævne til at nyde alt 
dette, medens en fremmed (uvedkommende) nyder det- 
Dette er Tomhed og et slemt Onde" (6, 1—2). Dertil 
kommer saa endelig det usikre ved den menneskelige 
Besiddelse ; man kan med stor Dygtighed samle sig Gods 
og Guld og bestyre sin Rigdom med Visdom og For- 
sigtighed, og ikke destomindre kan der indtræffe Be- 
givenheder, der pludselig berøve os Frugterne af vor 
sure Møje. ^Der er et slemt Onde, som jeg har set 
under Solen: Rigdomme, som Ejeren bevarer til sin 
Ulykke. Rigdommen gaar tabt ved et ulykkeligt Til- 
fælde, og han har avlet en Søn, saa staar denne nu 
tomhændet. Ligesom han (Ejeren) gik ud af Modersliv, 
saaledes vil han vende nøgen tilbage, som han er kommet ; 
og slet intet vil han faa for sit Arbejde, som han kunde 
tage med sig. Ogsaa dette er et slemt Onde: ganske 
som ban er kommet, saaledes gaar han bort, og hvad 
Udbytte har han saa af alt sit Arbejde hen i Vejret." (5. 
12 — 15). Og selv om en saadan ulykkelig Begivenhed 
maaske ikke indtræffer, selv om han indtil sin sidste 
Stund er i Besiddelse af sin Rigdom, saa kommer der 
dog et Øjeblik, som ingen kan unddrage sig, da haa 
skal forlade sit Gods, og da dette gaar over til en 
anden, der ikke har havt Møjen af at samle det, og 
som maaske er en Daare, der i Løbet af kort Tid 

spreder det for alle Vinde ^). Her afgav Rehabeam, 
Salomos Søn, ved hvis Udygtighed det israelitiske Rige 
adsplittedes, et nærliggende Exempel, og med tydelig 
Henvisning hertil siger derfor Kohélet-Salomo : „^^eg 
fattede Had til alt mit Værk, som jeg havde udført 
under Solen, og som jeg skal efterlade til et Menneske, 
der kommer efter mig, og hvo ved, om han bliver en 
Vismand eller en Daare, og dog skal han raade over alt 
mit. Værk, som jeg har udført med Visdom under Solen. 
Ogsaa dette er Tomhed« (2, 18—19). 

Men har da Mennesket ikke i sin Visdom, i sin 
Ævne til begribende Tænkning, et Middel til at tilfreds- 
stille sin Trang og Higen efter et blivende Gode? er 
ikke hans Begriben af Tingene en Besiddelse af dem i 
en højere Forstand, sanker han sig ikke ad denne Vej 
Skatte, der ikke kunne tages fra ham, og som Møl og 
Rustikke kunne fortære? Der er saa meget desto større 
Grund til at opkaste dette Spørgsmaal, som den menne- 
skelige Visdom aldeles ustridig er et Gode, og den dag- 
lige Erfaring lærer, hvor højt Visdommen staar over 
Daarskaben. n*^eg saa, at Visdommen overgaar Daar- 
skaben ligesaa meget som Lyset Mørket; den vise har 
Øjne i sit Hoved, medens Daaren famler om i Mørke" 
(2, 13 f.). „Visdom er et Gode, ligesom Besiddelse er 
et Gode. Den er en virkelig Fordel for alle, der se 
Solens Lys, Visdom yder Læ, ligesom Guldet yder Læ. 
Og Erkjendelsen har det forud, at Menneskets Liv be- 
skyttes ved hans Visdom** (7, 11 1). „Hvo er at ligne 
med Vismanden, og hvo forstaar som han at klare en 
Sag; et Menneskes Visdom lader hans Aasyn lyse (gjør 
ham mild og eftergivende)" (8, 1). Men netop fordi 
Visdommen er en saa ubetinget Fordel og vækker saa 



^) Det er værdt at lægge Mærke til, at for Kohélet Arbejde o^ 
Besiddelse ere nøje sammenhængende Begreber. Den, der 
uden eget Arbejde kommer i Besiddelse af stor Rigdom, vil 
i Keglen snart bortødsle denne. 

2* 

store Forhaabninger, er den Skuffelse, som den be- 
reder Mennesket, saa meget desto tangere; Visdommen 
kan nemlig hjælpe Mennesket i hans praktiske Forhold, 
men et bliyende og fuldt ud tilfredsstillende Gode kan 
heller ikke den forskaffe. Ikke blot formaar den ingen- 
lunde altid at hjælpe Mennesket og beskytte det mod 
Farer og Lidelser — et Exempel herpaa anfører Kohélet 
9, 13—16 — og ikke blot staar den afmægtig overfor 
den sidste Fjende, Døden, som det hedder 2, 15: „det 
vil gaa mig, som det gaar Daaren, og hvortil har jeg 
saa haft mere end sædvanlig Visdom?" — men, hvad 
der er langt tungere. Visdommen er ude af Stand til 
gjennem Erkjendelse og Begriben at føre Mennesket til 
Forsoning og mætte den Uendelighedstrang, der er ned- 
lagt i dets Bryst. Denne Modsætning mellem Menneskets 
Ævne og Trang overfor en Forstaaen af Tilværelsen har 
fundet et ualmindeligt dybsindigt Udtryk i det ofte omtalte 
Sted 3, 11: „Gud har lagt Verden i Menneskets Hjerte, 
uden at det dog formaar fuldstændig at efterspore Guds 
Værk fra Begyndelsen til Enden" ^). I Menneskets 
Aand er der et Spejlbillede af Universet, der stiller ham 
over den øvrige Verden, og giver ham Haab om begri- 
bende at kunne tilegne sig den; men dette Haab for- 
vandles snart til bitter Skuffelse og til en fordoblet 
Følelse af Tomhed, idet Gaaderne ikke opløse sig, men 
tvertimod fortættes og strammes for den fortsatte Tænk- 
ning. Derfor hedder det om den højt priste Visdom, 
at med megen Visdom følger Sorg, og den, der forøger 
sin Erkjendelse, forøger sin Græmmelse (1, 17). „Jeg 
sagde: nu er jeg vis, men Visdommen var langt fra mig; 

^) Dette er utvivlsomt den sikreste Oversættelse af dette ind- 
holdsrige Sted, da den staar i bedst Harmoni med Sammen- 
hængen. Oversætter man „Evigheden** istedetfor „Verden", 
saa maa man dog forklare Tanken omtrent paa denne Maade 
for Sammenhængens Skyld: der er nedlagt en Evigheds- og 
Uendelighedsdrift i Mennesket, men dets Tanke formaar dog 
kun at omfatte det utykkevise. 

^æm staar Virkeligheden, og saare dyb er den, hvo kan 
finde til Bunds deri?" (7, 23). 

Altsaa søger Mennesket forgæves efter Mættelse 
for sin Hunger efter Fylde og Tilfredsstillelse. Overalt 
føler det sig hæmmet og standset. Det er ikke hjælp- 
ende og venlige Magter, der omgiver det, men lige- 
gyldige og ubønhørlige Love, for hvilke Menneskets Ve 
og Vel intet har at betyde, og som ubekymret fortsætte 
deres rolige Gang uden at agte paa den Skuffelse og 
Sorg, de berede Menneskene. Netop den urokkelige 
Sikkerhed, der præger de Vilkaar, som Mennesket er 
underkastet, er det, der gjør Menneskelivet selv saa 
usikkert og skuffende. Næppe har Mennesket haft 
Lykken med sig og samlet sig Betingelserne for Nydelse 
og Tilfredshed, saa skifte Vilkaarene, og Lykkens 
Periode afløses af Ulykkens, thi hver Ting har sin be- 
stemte Tid i det store uophørlige Kredsløb, og naar 
dens Tid er forbi, formaar ingen menneskelig Magt at 
holde den tilbage. Menneskets Afmagt overfor disse 
skiftende Vilkaar har fundet et betegnende Udtryk i det 
Billede, som Kohélet etsteds bruger (9, 12): „Mennesket 
kjender saa lidt sin Tid som Fisken, der fanges i det 
onde Net, eller Fuglene, der hildes i Snaren; ligesom 
disse fanges Mennesket af Ulykkens Øjeblik, naar det 
uventet overfaldes." Det er denne Erfaring, der kom- 
mer til Orde i det berømte Stykke, der begynder det 
3. Kapitel: „Alt har sin bestemte Stund, og enhver 
Ting under Solen sin bestemte Tid. Fødslen har sin 
Tid og Døden har sin Tid; at plante har sin Tid og at 
oprykke Planter har sin Tid; at dræbe har sin Tid og 
at læge har sin Tid; at nedrive har sin Tid og at op- 
bygge har sin Tid. Graaden har sin Tid og Latteren 
har sin Tid, Sorgen har sin Tid og Dansen sin Tid. 
At sprede Sten har sin Tid, at samle dem har sin Tid; 
at omfavne har sin Tid og afholde sig fra Omfavnelse 
har sin Tid; at søge har sin Tid, og at miste har sin 
Tid ; at bevare har sin Tid, og at bortødsle har sin Tid ; 

at Sønderrive har sin Tid, og at sammensy har sin Tid; 
at tie har sin Tid og at tale har sin Tid; Kjærlighed 
har sin Tid og Had sin Tid; Krig har sin Tid og Fred 
har sin Tid." Og i denne urokkelige Sikkerhed, hvor- 
med Vilkaarene skifte, ligger ogsaa, at der intet Haab 
er om Forandring eller Fremskridt. Slægt efter Slægt 
ere gaaede i Graven med saaret Sind og skuffede For- 
haahninger, men det frygtelige Kredsløb fortsætter ufor- 
styrret sin Gang for at drive det samme Spil med de 
kommende Slægter. „Slægter kommer og Slægter gaa, 
medens Jorden (ligesom Indbegrebet af de Vilkaar, 
under hvilke Menneskene leve) bestandig staar stille. 
Solen staar op og Solen gaar ned, og den higer igjen 
tilbage til sit Sted for igjen at gaa op dér. Yinden 
farer mod Sønden og drejer sig mod Norden; i stadig 
Venden farer den frem og begynder atter paa sine 
Vendinger. Alle Strømme flyde mod Havet, men Havet 
bliver ikke fuldt; bestandig flyde Strømmene ad den 
samme Vej, ad hvilke de tidligere flød" (1, 4—7) ^). 
Kaster Mennesket sit Blik ud over Tilværelsen, ser det 
Billedet af en bestandig, haabløs Gjentagelse uden Frem- 
skridt eller Forandring. Man taler vel om ny Ting og 
om Fremskridt, men dette skyldes kun Uvidenhed, idet 
man ikke ved, at det ny kun er det gamle, der gjen- 
tager sig. „Det, der har været, er det, der vil komme, 

^) Følelsen af Lidelse og Lede ved Aarstidernes og Dagstider- 
' Bes regelmæssige Skiften ér et bestandig tilbagevendende 
Træk i alle Udtalelser af en pessimistisk Sindsstemning. 
Vi kunne saaledes minde om, hvad Goethe omtaler i den 3. 
Dels 13. Bog af hans: Aus meinem Leben: „Jeg kjendte en 
vakker Gartner, der engang mismodig udbrød: Skal jeg da 
stadig se disse Regnskyer trække fra Vest til Øst! Man for- 
tæller om en af vore mest fortjente Mænd, at han med Mis- 
fornøjelse saa Foraaret grønnes paany og ønskede, at det til 
Afveksling engang maatte vise sig rødt. Dette er egentlig 
Symptomerne paa en Livslede, der ikke sjælden ender med 
Selvmord, og som var hyppigere hos tænkende, indadvendte 
Mennesker, end man skulde tro." 

Og det, der sker, var tidligere; der er intet nyt under 
Solen. Sker der noget, hvorom det hedder: se det er 
noget nyt, saa har det været fra de ældgamle Tider, 
der vare før. os" (1, 9 — 10). „Det, der er sket, har 
allerede tidligere været, og det, der vil indtræffe, var 
forhen ; ti Gud søger det for svundne frem igjen" (3, 1 5), — 
I alle de Steder, vi hidtil have anført, er det en 
almen menneskelig Klage over Livets Tomhed og Li- 
delse, der kommer til Orde, saa at man i stort Omfang 
kan paavise enstydige og ofte enslydende Udsagn fra . 
andre Folkeslags Literaturer. Men Kohélet betragter 
ikke blot Livet fra et almen menneskeligt Standpunkt, 
men ogsaa fra den gamle Pagts Standpunkt, hvorved 
den Smerte, som hans Livsindtryk volder, bliver mange 
Fold større. Ligesom Prædikerens Bog er et Led af det 
gamle Testamente, saaledes staar dens Forfatter midt i 
Kredsen af den gamle Pagts hellige Overleveringer som 
Medarving til Israels hele aandelige Rigdom. Men 
netop hans Tomhedsfølelse midt i al denne Rigdom er 
det, der lader ham føle sig dobbelt fattig, saa at man 
paa ham kan anvende hans egne Ord: Naar Gud giver 
en Mand Rigdom og Gods, men ikke giver ham Ævne 
til at nyde det, da er dette Tomhed og en slem Lidelse. 
Til den gamle Pagts aandelige Rigdom hørte, at den 
ikke betragtede Verden som et Værk af blinde Natur- 
kræfter eller som Skuepladsen for en Kamp mellem 
jævnbyrdige, modstridende Magter, men som fremkaldt 
ved en hellig Guds mægtige Skaberord og som Sæde 
for denne Guds retfærdige Verdensstyrelse. Og Guds 
Verdensstyrelse opfattede man saaledes, at Gud straks 
maatte gribe ind, hvor Menneskene satte sig op mod 
hans Vilje, saa at der umiddelbart efter Brøden maatte 
følge en aabenlys Tilkjendegivelse af Guds Retfærdighed, 
medens de, der sluttede sig til ham og levede efter 
hans hellige Bud, kunde fortrøste sig til, at han vilde 
skjænke dem Jordens Goder og Lyksalighed. 

Alle disse Trossætninger bekjender ogsaa Kohélet 

sig til, og det store og beundringsværdige ved Bogen 
er, at den urokkelig holder fast ved dem trods alle de- 
Tvivl og Anfægtelser, hvormed Forfatteren kæmper. 
Naar derfor Heine har kaldt Prædikerens Bog for 
„Tvivlens Højsang", saa er der med Føje svaret, at den 
meget mere fortjener Navn af „Gudsfrygtens HøjsaBg"^ 
thi jo stærkere Tvivlen er, og jo større Striden er mellenk 
den overleverede Tro og Erfaringen, desto kraftigere- 
maa det Gemyt være, der intetsteds søger at tilhylle og^ 
skjule denne Strid, og som dog ikke nogen Sinde drivea 
til Fornægtelse, uagtet det ikke formaar at finde en 
Løsning af Modsigelserne. At Gud har skabt Verden,, 
er overalt Forudsætningen for Prædikerens Udtalelser,, 
og lige saa fast holder han ved Troen paa, at Guds- 
Retfærdighed vil aabenbare sig gjennem en aabenlys og 
afsluttende Dom. „Jeg sagde til mig selv: den retfær- 
dige og den uretfærdige dømmer Gud; for alle Ting og^ 
for enhver Gjerning har han såten bestemt Tid" (3, 17)^ 
„Jeg véd, at det vil gaa de gudfrygtige vel, de, som 
frygte hans Aasyn, og at det vil gaa de ugudelige 
ilde, de ville blive som en flygtig Skygge, fordi de ikke 
frygte Guds Aasyn" (8, 12 f.). Og med særlig Styrke 
viser han hen til Guds Dom, naar han lærer Menne- 
skene, hvorledes de skulle leve — da er der intet Spor 
af nogen Tvivl hos ham, men den fulde Overbevisning 
om, at Menneskene skulle aflægge Regnskab for deres^ 
Gjerninger. „Glæd dig du unge i din Ungdom og vær 
vel til Mode i dine unge Dage, og følg, hvad dit Hjærte 
attraar og hvad dine Øjne se, men betænk, at Gud for 
alt dette vil k'klde dig for Dommen" (11, 9). 

Men saa fast Prædikeren holder ved disse Tros- 
sætninger, der vare overleverede fra.Fædrene, saa aabent 
og hensynsløst bekjender han, at han er ude af Stand 
til at bringe Erfaringen i Overensstemmelse med dem, og 
derved føres vi ind i et Problem, der er langt dybere og 
smertefuldere end det, vi i det foregaaende have betrag- 
tet. Alt, hvad Kohélet efter sin Livserfaring maa 

dadle ved Tilværelsen, forvandler sig paa denne Maade 
til Bebrejdelser mod den Gud, der har skabt og som 
styrer Verden. De urokkelige Vilkaar, der holde Menne- 
sket fangent og hindrer det i at gribe et blivende og 
højeste Gode, ere altsaa ikke Virkninger af blinde 
Naturmagter, men af Guds Vilje og Virken. Den 
samme Gud, der har nedlagt Hungeren efter Fylde i 
Menneskets Sind, er det, der nægter denne Hunger 
Tilfredsstillelse. Og den samme haabløse Uforanderlig- 
hed, som knuger Mennesket, naar det betragter Verdens- 
livet, gjælder altsaa ogsaa om Guds Gjerninger. « Jeg 
erkjendte, at alt, hvad Gud udfører, bliver for bestan- 
dig, der kan ikke lægges til det, og ikke tages fra det" 
(3, 14). „Betragt Guds Værk, thi hvo kan rette, hvad 
han har gjort krumt'' (7, 13). 

Men først og fremmest maa Kohélet klage over, 
at man i Menneskenes Skæbner forgæves leder efter 
Tegn paa, at det er en retfærdig Gud, der styrer dem. 
Han vender atter og atter tilbage til dette Punkt og 
er uudtømmelig i at skildre Urettens Herredømme og 
Rettens Underkuelse — Skildringer, som iøvrig først komme 
til at staa i et fuldstændig klart Lys, naar man erindrer, 
hvorledes Jøderne paa Prædikerens Tid — det vil uden 
Tvivl sige Slutningen af det persiske Herredømme — vare 
Vidher til en Fordærvelse og et Tyranni fra de her- 
skendes Side, der kaldte alle de sletteste og ureneste 
Elementer frem i Folket og lod dem faa en Indflydelse, 
der gjorde Livet for de fromme og trofaste næsten 
uudholdeligt. „Jeg har set under Solen, klager Kohélet, 
Uretten paa Rettens Plads, og Uretfærdigheden paa 
Retfærdighedens Plads" (3, 16). „Jeg saa* alle de 
Undertrykkelser, der finde Sted under Solen, og se de 
undertryktes Taarer, der er ingen, der trøster dem. 
Fra deres Plageaander kommer der Vold, og ingen 
husvaler dem" (4, 1). „Jeg har set baade det ene og 
det andet i mine tomme Livsdage : baade retfærdige, 
der gaa til Grunde i deres Retfærdighed, og ugudelige, 

der leve et langt Liv i deres Ondskab" (7, 15). „Det 
er en Tomhed, der sker paa Jorden, at der gives ret- 
færdige, hvem det gaar efter Synderes Gjerning, og 
Syndere, hvem det gaar efter retfærdiges Gjerning" 
(8, 14). „Alle leve under samme Vilkaar, de retfærdige 
og de ugudelige, de gode, de rene og de urene, de, der 
ofre og de, der ikke ofre; det gaar den gode som 
det gaar Synderen, den, der sværger, som den, der skyr 
at sværge" *) (9, 2). „Fremdeles har jeg set Ugude- 
lige blive begravede og stedes til Hvile (i Hjemmet), 
medens de, der handlede ret, maatte vandre bort fra 
det hellige Hjemsted og bleve glemte i Byen (Jerusalem) ; 
ogsaa det er Tomhed" (8, 10). 

Saaledes er der en svimlende dyb Kløft mellem Erfar- 
ingen og den overleverede Tro, efter hvilken den fromme 
skal leve længe i Landet, medens Synderen inden føje Tid 
rammes af Død og Fordærvelse. At denne overleverede 
Tro for Kohélet ikke har været en paa udvortes Vis 
tilegnet Sætning, men en Livssag, fremgaar tydelig af 
alle hans gjentagne Forsøg paa at slaa Bro over Kløften 
og forlige Troen med Erfaringen. Saa lidet Værd, 
disse Forsøg end have som Løsninger af selve den store 
Gaade,''saa betydningsfulde ere de for Bedømmelsen af Bog- 
ens Karakter, idet de ligesom giver os Grademaaleren 
for den Energi, hvormed Kohélet klamrer sig fast ved 
Troen paa Guds umiddelbart retfærdige Verdensstyrelse. 
Saaledes søger han undertiden en Forsoning af Mod- 
sigelsen i selve den Iagttagelse, der til andre Tider 



^) Det synes, som om man her har et af de første Spor af de 
senere Essæer, til hvis Ejendommeligneder det hørte ikke at 
turde aflægge Ed. At Forfatteren ikke selv hørte til dette 
Parti, fremgaar blandt meget andet af 8, 2. Overhovedet 
maa ethvert Forsøg paa at henføre Prædikeren til et af de 
senere jødiske Partier med Nødvendighed mislykkes. En 
grublende og selvstændig Natur som hans har ikke kunnet 
finde Tilfredsstillelse ved nogen af de daværende ensidige 
Ketninger. 

volder ham saa stor Bekymring, nemlig de menneskelige 
Vilkaars uophørlige Vekslen i Tilværelsens store Kredsløb 
— „der er en Tid til at le og Tid til at græde, Tid til 
at samle og til at sprede". Naar der ubønhørlig følger 
en ond Tid paa en lykkelig Tid, og naar Glæden uund- 
gaaelig har en Ende, da ligger deri den Trøst, at Gud 
ogsaa gjør en Ende paa den ugudeliges Lykke og 
Glæde; naar man venter med nogen Taalmodighed, vil 
man komme til at se, hvorledes den ugudelige styrter 
ned fra sin Højde og indhentes af Lidelsen. „Jeg 
sagde til mig selv: den retfærdige og den uretfærdige 
dømmer Gud for alle Ting og for enhver Gjerning har 
han sat en bestemt Tidsfrist" (3, 17). „For alt gives 
der en Tidsfrist og en Domfældelse, ti Menneskenes 
Olykkestime vil komme over dem" (8, 6). Da vil det 
vise sig, at heller ikke „Ondskaben formaar ait redde 
sin Herre** (8, 8). En virkelig Løsning af Gaaden inde- 
holder denne Betragtning, som man let ser, ikke ; thi 
bortset fra, at denne Trøstegrund er tvetydig, idet den 
omtalte Omveksling ikke blot gjælder de ugudeliges, men 
ogsaa de frommes Lykke, saa kan Kohélet, som allerede 
omtalt, ikke unddrage sig den trykkende Erfaring, at 
der gives ugudelige, der ende deres Liv, uden at denne 
Omveksling fra Lykke til Ulykke finder Sted, de stedes 
til Hvile i Hjemmet, medens de fromme maa sukke i 
Landflygtighed. Derfor søger han andetsteds en mere 
indtrængende Forklaring af Gaaden: Gud maa have en 
bestemt Hensigt med at lade de uretfærdige skalte og 
valte ustraffet og underkue de fromme. Saaledes griber 
han engang den Tanke (3, 14), at Menneskene gjennem 
denne Erfaring skulle lære at bøje sig i stum Ydmyg- 
hed for den overmægtige Gud, overfor hvem de skabte 
Væseners Meninger og Forestillinger opløse sig i et 
Intet: „jeg erkjendte, at alt hvad Gud udfører, bliver 
for bestandig; der kan ikke lægges til det og ikke tages 
fra det, og Gud gjør det, for at Menneskene skulle lære 
at frygte ham". Guds Maal kan ikke være at tilfreds- 

«tille Menneskene, men at forherlige sig selv. Endnu 
skarpere kommer denne Tanke til Orde 3, 18: „jeg sagde 
til mig selv: dette sker for Menneskenes Skyld, forat 
Gud kan lære dem, og for at de kunne erfare, at de 
ikke ere mere end Dyrene; thi Menneskene ere Tilfæld- 
ets Værk, og Dyrene ere Tilfældets Værk, og én og 
samme Skæbne rammer dem begge, den enes Død er 
som den andens, og én Aand have de alle, og Menne- 
skene have intet Fortrin for Dyrene, thi det er Tomhed; 
Alt gaar til ét Støv, alt er kommet af Støvet og vender 
tilbage til Støvet". Endelig søger han etsteds (7, 14) en 
Forklaring af Livets Lidelser og Tomhed, der noget stærk- 
ere søger ai paavise, at Gud dog virkelig ved sin Styrelse af 
de menneskelige Vilkaar har haft Menneskenes egen Inter- 
esse for Øje, idet han udtaler den mærkelige Tanke, at 
Mennesket ved at gjennemleve baade gode og onde 
Tider faar en saa omfattende og udtømmende Erfaring, 
at det kan gaa Døden imøde med den beroligende 
Bevidsthed, at der ikke er mere for det at erfare og 
gjennemleve: dets Læreaar og Vandreaar ere til Ende, 
og det kan nu ialtfald søge en vis Tilfredsstillelse og 
Mættelse i den Tanke, at det er forsøgt i alt. „Paa 
den gode Dag", hedder det paa det omtalte Sted, „skal 
du gjøre dig tilgode, og paa Ulykkens Dag skal du 
betænke: ogsaa denne har Gud gjort ligesom hin, for at 
Mennesket ikke skal behøve efter sin Død at opleve 
noget". 

At intet af alt dette indeholder en virkelig for- 
sonende Løsning af Gaaden, er det unødvendigt nær- 
mere at godtgjøre, og Kohélet viser ogsaa selv, hvor- 
lidet disse Forklaringer tilfredsstille ham, idet de alle 
kun lejlighedsvis dukke op, og ingen af dem gjøres til 
Slutstenen af hans Overvejelser, der meget mere ende i 
et trøstesløst: alt er Tomhed. Vel maa det være saa^ 
at den hele Disharmoni, set fra Guds Side, opløser sig i 
lutter Klarhed og Samklang — „Gud har indrettet alt 
smukt (harmonisk) til sin Tid", hedder det 3, 11 — 

men for Menneskene viser der sig kun stadig Mod- 
sigelse og Splid. For det menneskelige Øje ser det ud, 
som om Gud herskede efter regelløs Vilkaarlighed og 
alene fordelte sine Gaver til dem, han valgte til sine 
Yndlinge, medens andre uden Skyld bleve Gjenstand 
for hans Uvilje og Had*). At det ikke er saaledes og 
ikke kan være saaledes, det vedKohélet i Kraft af sine 
religiøse Forudsætninger, men en virkelig Gjendrivelse 
af dette Skin formaar han ikke at give. 

I alt, hvad der hidindtil er anført af Prædikerens 
Bog, ligger allerede givet, at dens Forfatter ikke 
kjender nogen hinsidig Tilværelse i den Betydning, hvori 
Kristendommen tror paa et Liv efter Døden. Det er 
indlysende selv for en flygtig Betragtning af Bogen, at 
havde Kohélet kjendt en Tilværelse efter Døden med 
en utvetydig Aabenbarelse af Guds dømmende Retfær- 
dighed og med en virkelig Mættelse for Menneskets 
Higen efter Fylde og Tilfredsstillelse, saa var Prædiker- 
ens Bog forblevet uskreven, thi saa var Braadden taget 
af Tilværelsens Lidelser og Gaader. Og at dette første 
Indtryk virkelig rammer Prædikerens Betragtning af 
Tilstanden efter Døden, bekræftes ved en hel Række 
Udtalelser, der ere saa utvetydige som mulig. Kohélet 
staar med Hensyn til dette Spørgsmaal paa det gamle 
Testamentes egentlige og oprindelige StandpuiJ^t. Det 
hører med til den gamle Pagts Troskab overfor den 
Aabenbaring, hvorpaa den hviler, at den ikke søgte at 
udfylde de Punkter, om hvilke Aabenbaringen tav; og 
navnlig viser dette sig ved det gamle Testamentes Ud- 
talelser om Tilstanden efter Døden, idet det her intet 
trøstende har at sige, men kun kjender en Skygge- 
Tilværelse i Underverdenen (Sheol), der intet virkeligt 
Liv er og fremfor alt ingen Tilstand, der kan bringe 



*) Denne Tanke synes virkelig at være udtalt af Prædikeren 2, 26 
(smlgn. 7, 26) hvor „Synderen" staar som. en Omskrivning for 
„den, der er Gjenstand for Q-uds Uvilje". 

det, som forgæves søges i det jordiske Liv. Vel hæve 
Salmerne sig undertiden i en øjeblikkelig Begejstring 
til Anelser om, at den, der har hengivet sig til den 
levende Gud, ikke kan fortabes, men maa faa Del i et 
evigt Liv, men disse Steder bliver ikke til mere end 
dunkle Antydninger, ikke til en Vished, der kan fast- 
holdes i en klar og sikker Tro ^). Og videre kunde det 
gamle Testamente heller ikke naa, fordi der ikke kunde 
være Tale om en virkelig sikret Udødelighedstro, saa- 
længe de store Kjendsgjerninger, paa hvilke Troen paa 
Dødens Afmagt overfor Livet hviler, endnu ikke vare 
blevne til Virkelighed. For et Gemyt som Prædikeren, 
der hensynsløst fordrer Kjendsgjerninger og Realiteter, 
vilde det allermindst være muligt at søge en Løsning i 
disse Anelser og Overgreb ud over det for den ^gamle 
Pagt virkelig aabenbarede, og derfor søger han bestemt 
og klart sit Standpunkt i den ægte gammeltestamentlige 
Ikke-viden, om hvad der forestaar Mennesket efter dets 
Død. Overfor dem, der dannede sig mere forhaabnings- 
fulde Anskuelser af det hinsidige Liv, optræder Kohélet 
vel ikke med en ligefrem Fornægtelse, men kun med en 
Hævden af, at alle disse Spørgsmaal ligge udenfor den 
menneskelige Videns Grændser. „Hvo véd, spørger han 
3, 21, hvorvidt Menneskenes Aand (efter Døden) stiger 
op ad, medens Dyrenes farer ned ad?" Og hvorledes 
skulde Mennesket kunne vide noget om den Fremtid, 
der venter det efter Døden, naar allerede Fremtiden 
her paa Jorden er tillukket for dets Erkjendelse: „der 
tales meget (om Tilstanden efter Døden), hvorved Tom- 
heden yderligere forøges; thi hvem ved, hvad derbaader 
Mennesket herpaa Jorden i hans tomme Livs faa Dage, 
der forsvinde som en Skygge, endsige, at det skulde 



^) Paa enkelte Steder hos Profeterne tales der utvetydigt og 
klart om en Opstandelse fra Død til Liv, men det er da 
næsten altid Israel, Folket, der skal opstaa fra de døde, ikke 
de enkelte. 

kunne erfare noget om, hvad der vil ske efter dets Tid 
under Solen!" (6, 11 f.). Hvor derfor Kohélet selv 
kommer til at tale om de dødes Tilstand, holder han 
sig udelukkende til de gamle Porestillinger om Sheol, 
der ere af den Art, at Mennesket ialtfald ikke udsætter 
sig for nogen Skuffelse ved at fastholde dem ; thi Livet i 
Underverdenen er efter dem endnu mere trøstesløst og 
tomt end Livet paa Jorden. „Bedre en levende Hund end 
en død Løve. Thi de levende vide, at de skulle dø*), 
men de døde vide intet, og der er ingen videre Løn for 
dem, thi deres Minde gaar i Glemme. Baade deres Kjær- 
lighed, og dens Had og dens Skinsyge er længst for- 
svundet, og de have i Evighed ingen Del i alt, hvad 
der foregaar under Solen" (9, 4 — 6). nT>ev er ingen 
Virksomhed, ingen Beregning, ingen Viden eller Visdom 
i Sheol, som du vandrer henimod" (9, 10). „Selv om 
Mennesket lever mange Aar, skal det glæde sig i dem 
aUe, og tænke paa, at Mørkets Dage ville blive talløse. 
Alt, hvad der forestaar, er Tomhed" (11, 8); smlgn. 
endnu 12, 5, hvor Underverdenen kaldes Menneskets 
„evige Hus'*. Tillige vise flere af disse Steder, at 
Prædikeren ikke skuffer sig selv med det kraftløse Begreb 
af en Udødelighed i de kommende Slægters Erindring. 
Hans Erfaring har lært ham, at Menneskene have en 
kort Hukommelse, saa at det vilde være en slet Trøst 
at sætte sin Lid til det Minde, som de kommende 
Slægter ville bevare om en. „Jeg sagde i mit Hjærte: 
det vil gaa mig (den vise) som det vil gaa Daaren, og 
hvorfor har jeg da haft mer en sædvanlig Visdom? og 
jeg sagde i mit Hjærte: ogsaa dette er Tomhed. Thi 
der er ingen Erindring for den vise, saa lidt som for 
Daaren; i de kommende Dage ere de begge forlængst 
glemte, og hvor ens er den vises og Daarens DødL\^ 
(2, 15—16). 

Her efter bliver da ogsaa det meget omtalte Sted 



1) Om Betydningen af dette Udtryk vil der senere blive Tale. 

12, 7, hvori man undertiden har villet finde en klar 
Udtalelse af et Udødeligshaab at bestemme. Naar det 
paa Eorhaand er usandsynligt, at Prædikeren skulde 
være naaet til et saadant sikkert Haab og dog have 
ladet sine tidligere Udtalelser om Tilstanden efter Dø- 
den staa uforandrede og offentliggjort dem, saa be- 
styrkes denne foreløbige Formodning yderligere ved den 
Sammenhæng, hvori det nævnte Sted staar. Det hele 
Stykke 11, 9 — 12, 7 danner en sammenhængende Ud- 
talelse, hvis Indhold i faa Træk er: Nyd Øjeblikkets 
Lyst i din Ungdomstid, inden de mørke, trøstesløse 
Alderdomsdage kommer, inden Mennesket gaar til sit 
evige Hus, og „inden Støvet vender tilbage til Jorden, 
som det før var, og Aanden vender tilbage til Gud, 
som gav den". Det er klart, at en utvetydig Henvisning 
til et personligt bevidst Liv hos Gud ikke kunde be- 
nyttes til at begrunde en Opfordring til at nyde Ungdoms- 
lysten, inden det bliver for sent. Heller ikke kunde 
Kohélet, hvis han her havde gjennembrudt Skranken og 
grebet Troen paa et evigt Liv hos Gud, i det umiddel- 
bart følgende Vers have sluttet sit Skrift med sin gamle 
Klage : „Endeløs Tomhed, siger Kohélet, alt er Tomhed" 
(v. 8). Altsaa kan Aandens Tilbagevenden til Gud her 
næppe være ment i anden Betydning end f. Eks. Salme 
104, 29, hvor det hedder om Dyrene: „Tager du Aan- 
den tilbage fra dem, da dø de og vende tilbage til 
Støvet", eller Hjob 34, 14 £: „Hvis Gud kun agtede 
paa sig selv, saa at han tog sin Aand og sit Aande- 
pust til sig igjen, da vilde alt Kjød synke sammen, og 
Mennesket vilde vende tilbage til Støvet". 

Saaledes viser det sig paa alle Punkter, at Prædiker- 
ens Bog ikke raader over den Trøst og det Lys, som 
den sikre Tro paa et Liv efter Døden skjænker, men at 
dens Haabløshed og Forpinthed netop grunder sig paa, 
at den i stræng Overensstemmelse med, hvad der er 
givet i den gammeltestamentlige Aabenbaring, her i 

Livet, „under Solen", vil finde Mættelse og Forsoning 
mellem den overleverede Tro og Erfaringen. 

Vi have nu lært de Tanker at kjende, der beskjæft- 
ige Prædikerens Bog, de Spørgsmaal, paa hvis Løsning 
den forgæves arbejder og som den tilsidst opgiver som 
uløselige; vi skulle nu se, hvilken Levevisdom den ud- 
drager af disse Forudsætninger, hvilke Raad den giver 
Menneskene under disse haabløse Vilkaar. Indholdet 
af disse Visdomsord er, at Menneskene maa give Afkald 
paa den Mættelse og den Forsoning, hvorefter de føle 
en saa stærk fligen. Hverken gjennem Besiddelse og 
Nydelse, eller gjennem Begriben og Forstaaelse kan 
Mennesket finde Tilfredsstillelse for sin Trang til et 
højeste og blivende Gode. Resignation er altsaa Hoved- 
summen af de Raad, Kohélet formaar at give. Men 
efterat have sønderslaaet den Verden, hvori den gamle 
Pagts Mennesker hidtil havde levet trygt og tilfredsstil- 
lede, peger han paa en lille fredet Plet mellem Ruinerne 
deraf, hvor Menneskene efter at have resigneret 
kunne søge hen og undgaa den fuldkomne Fortvivlen. 
Denne fredede Plet er den nøjsomme, ureflekterede 
Nyden af det enkelte Øjebliks Livslyst. Istedetfor i 
mørk og utilfredsstillet Grublen at ville omfatte alt, 
baade det forbigangne og det tilkommende med sit Blik, 
skal Mennesket efter Kohélets Raad resignere og glemme, 
og taknemlig nyde den Lyst, som den umiddelbare og 
øjeblikkelige Livsglæde skjenker. Fortrinsvis er Ungdoms- 
tidens Livslyst det stærkeste Trøstemiddel, som Prædikeren 
kj ender. Hvor pinligt Livet end kan være, ejer 
den ungdomsfriske Livslyst en Glans og Herlighed, 
der kan forgylde selv de haardeste Vilkaar, naar man 
blot ikke undergraver den ved Grublen og grændseløs 
Higen. Til den appellerer derfor Kohélet især, han 
henvender sig fortrinsvis til de unge, fordi de besidde 
det bedste Lægemiddel mod Tilværelsens Onde. Men 
ogsaa de ældre opfordrer han til at nyde Livets Glæden, 
hvor den tilbyder sig, fordi den er det eneste God^, 

Smaaskrifter til Oplysning for Kristne I, 4. ^ 

som Mennesket formaar at erhverve sig — ikke et 
højeste Gode og ikke et blivende Gode, men dog altid 
et Gode for dem, der formaa at nyde og ikke fordærve 
sig Glæden ved endeløs og frugtesløs Grublen. Det 
staaende Udtryk, hvormed Prædikeren betegner denne 
umiddelbare Nyden af det enkelte Øjebliks Lyst, er „at 
spise og drikke og glæde sig" — altsaa en Mættelse af 
Menneskets Trang, men i en lavere Sfære, ligesom i 
formindsket Maalestok^ Gjentagne Gange slutter 
Kohélet sine mørke Skildringer af Tilværelsen med 
dette Raad til Menneskene: „Mennesket har intet bedre 
end at spise og drikke og gjøre sin Sjæl tilgode med 
sit Arbejde", 2, 24 smlgn. 3, 12. 22. 5, 17. 8, 15, 
JFyldigst kommer Tanken frem 9, 7: „Gaa hen og spis 
med Glæde dit Brød og drik vel til Mode din Vin, thi Gud 
har allerede fundet Behag i dit Arbejde. Lad dine 
Klæder altid være hvide (som Tegn paa Glæde), og lad 
ikke den festlige Salveolie mangle paa dit Hoved. Nyd 
Livet med en Hustru, som du elsker alle dit tomme 
Livs Dage, som han har skjænket dig under Solen, thi 
det er din Lod (hvad du kan vente at vinde) i Livet 
og ved dit Arbejde, som du udfører under Solen. Alt, 
hvad din Haand rækker til at udføre, det gjøre du, thi 
der er intet Arbejde, ingen Beregning, ingen Viden 
eller Visdom i Sheol, hvorhen du vandrer". Opfordringen 
til navnhg at nyde Ungdomstidens kraftige Livslyst 
møder os 11, 9: „Glæd dig Yngling! i din Ungdom og 
vær vel til Mode i dine unge Dage, og følg dit Hjærtes 
Attraa og dine Øjnes Lyst, men betænk, at Gud vil 
føre dig for Dommen for alt dette. Og borttag Bekym- 
ring fra dit Hjerte og hold Lidelsen borte fra dit Legem, 
thi Ungdommen er som Morgenrøden et flygtigt Pust". 
Hovedsagen er overalt, at Mennesket ved at følge dette 
Raad, ved at fylde sig med den stærke og kraftige 
Følelse af umiddelbar Livslyst, bringes til at glemme 
sin Grublen og sin utilfredsstillede Higen; „ikke vil 
Mennesket tænke meget paa sit Livs Dage (deres Mang- 

ler Og Flygtighed), naar Gud skjænker ham hans Hjærtes 
Glæde" (5, 19). Paa denne Maade kunne vi uden 
Vanskelighed forstaa, at den samme Prædiker, der 
andre Steder har betegnet Døden som bedre end Livet 
— og endnu bedre end begge, det ikke at være blevet 
til — i Sammenhæng med den her udviklede Tankegang 
kan omtale Livet i og for sig som et uvurderligt Gode. 
Sammenlignet med Dødsrigets grufulde Mørke er 
Livet et lysende Gode, der maa nydes taknemmelig, 
saa længe Livsfølelsen og Livslysten kan fylde Mennesket. 
„Saa længe man blot hører til de levendes Tal, kan man 
være tilfreds; hellere en levende Hund end en død 
Løve. Thi de levende vide, at de skulle dø (de kunne 
bestandig fremkalde Erkjendelsen af Livets Værd hos 
sig selv ved at sammenligne det med Dødsrigets Trøstes- 
løshed), men de døde vide intet (de have ingen Fremtid 
at sammenligne deres Tilstand med, hverken til Bero- 
ligelse eller til Haab), og der er ingen videre Løn for 
dem, thi deres Minde forsvinder" (9, 4 s.). »Lyset er 
sødt, og det gjør Øjnene godt at se Solen. Om Menne- 
sket lever nok saa mange Aar, skal det glæde sig over 
dem alle og tænke paa, at Mørkets Dage ville blive 
talløse. Alt, hvad der forestaar, er Tomhed" (11, 
7 f.). 

I nøje Sammenhæng med disse Raad om umiddel- 
bart at glæde sig over, hvad Øjeblikket bringer Menne- 
sket, staa en Række Leveregler, som Kohélet undertiden 
griber Lejligheden til at give og som alle have det 
samme Præg af Resignation og Begrændsning. Medens 
Rigdom er et farligt og skuffende Gode, anbefaler han 
Nøjsomhed og Arbejde som den sikreste Vej til Til- 
fredshed. „Den, der elsker Penge, bliver aldrig mæt af 
Penge, og den, der elsker Overflod, har ingen virkelig 
Tilfredsstillelse derved; og dette er Tomhed. Jo større 
Velstand, des flere til at fortære den, og Ejeren formaar 
ikke andet end at se til. Men Arbejderens Søvn er sød, 
hvad enten han har spist meget eller lidet, medens den 

riges Overflod holder Søvnen borte fra ham" (5, 9 — 11). 
— Overhovedet gjelder det om i alle Forhold at vogte 
sig for Yderligheder og Overdrivelser. Var Mennesket 
virkelig i Stand til at naa et højeste Gode, da kunde der 
være Tale om at sætte sit Liv ind paa noget og kaste 
sig ind i en hensynsløs Ensidighed; men saaledes som 
Livet er, gjælder det om at styre midtvejs mellem Skjær- 
ene, da Ensidigheden kunde fremkalde frugtesløs Græm- 
melse. „Vær ikke altfor retfærdig og overdriv ikke din 
Visdom; hvorfor vil du ødelægge dig selv?" hedder det 
etsteds (7, 16), og dertil føjes saa som Sidestykke: „Vær 
ikke altfor ugudelig, og vær ingen Daare, hvorfor vil 
du dø i Utide? Bedre er det at fastholde baadedenene 
og den anden Side, thi den, der frygter Gud, kommer ud 
af det med dem begge." Denne Opfordring til ikke at 
være altfor ugudelig, der har vakt saa megen Formod- 
ning og Anstød, fordi der deri synes at ligge en Tillad- 
else til en begrændset Syndighed, hører til de mest 
betegnende Steder i Prædikerens Bog, og fuldstændiggjør 
først ret Billedet af Kohélets hele Stilling og Betydning. 
At Forfatteren her ikke paa forargelig Maade slapper 
de moralske Fordringer, ligger allerede i det Tilføjede: 
den gudsfrygtige kommer ud af det baade med den ene 
og den anden Side. Altsaa strider den Mellemvej, som 
han anbefaler ikke med Gudsfrygten, men er tværtimod 
netop alene udførlig for den Gudsfrygtige. Forklaringen 
af Tanken faa vi i det følgende (v. 20): „Thi der findes 
ingen Retfærdig paa Jorden, der udfører det gode uden 
at synde." Det, der foresvæver Prædikeren, er, at lige 
saa lidt som Mennesket formaar at naa et højeste Gode, 
ligesaalidt formaar det at leve et idealt Liv uden Over- 
trædelse af Guds hellige Vilje. Han bedrager sig ikke 
selv ved at tro, at et Menneske kan være uden Synd 
(1 Joh. 1, 8). Ogsaa her gjælder det at resignere. Og- 
saa sin Hunger og Tørst efter Retfærdighed (Matth. Ev. 
5, 6) maa Mennesket give Afkald paa at faa tilfreds- 
stillet; det maa indskrænke sig til hvad det formaar, 

nemlig at undgaa de grove og store Synder, der ville 
styrte det i Ulykke, og taalmodig finde sig i Ufuldkom- 
menhederne i dets eget Liv, der svare til Ufuldkommen- 
heden ved alt, hvad der sker under Solen. Og ligesom 
Mennesket resignerende maa slaa af i sine ideale For- 
dringer til sig selv, saaledes maa det ogsaa overlegent 
ignorere den Dom, andre fælde over det. Dette sidste 
bør Mennesket, som Kohélet med stor Menneskekund- 
skab tilføjer, saa meget lettere kunne gjøre, fordi Men- 
neskene have en ond Tilbøjelighed til at dømme og i 
Reglen i deres ubillige Domme skyde langt ud over 
Maalet. Vil man være altfor nøje regnende paa dette 
Punkt, saa kommer man til at leve i evig Uro og Græm- 
melse, og ender med at føle sig afhængig endog af de 
Personers Dom, der staa langt under en selv: „Heller 
ikke skal du lægge dig alt, hvad andre sige, paa Hjærte, 
for at du ikke skal høre din egen Slave fordømme dig. 
Thi dit Hjærte véd, at du selv utallige Gange har dømt 
din Næste.'' (7, 21 f.). 

Fremdeles skal man opgive ethvert Forsøg paa at 
beregne Fremtiden og beherske de kommende Forhold, 
der dog Altid skuffe vor Beregning, saa at vi staa tom- 
hændede og dobbelt elendige. Man skal meget mere 
gribe, hvad der tilbyder sig, og derfor ikke sætte alt ind 
paa et Kort, men aabne Dørene til alle Sider, da man 
ikke ved, fra hvilken Side Lykken kommer. Denne 
Tanke udvikler Forfatteren i Begyndelsen af det Ilte 
Kapitel. „Kast dit Brød paa Vandet, thi efter en Tids 
Forløb vil du finde det igjen ^). l)el i 7 Dele, ja i 8 



^) Dette Udtryk forstaar man lettest, naar man antager, at det 
„at kaste sit Brød paa Vandet" var en ordsproglig ;Betegnelse 
for at indlade sig paa noget usandsynligt og haabløst. En 
paa Vandet kastet Brødflade vil hurtig opløse sig og synke. 
Kohélets Tanke bliver da: betragt intet som usandsynligt 
eller urimeligt; vær forberedt paa de største Overraskelser, 
thi Fremtiden bringer ofte, hvad Menneskene afvise som 
utænkeligt. 



Digitized by VjOOQIC 



3Q Frants Buhl. 

Dele, thi du véd ikke, hvilket Onde der vil indtræfife 
paa Jorden. Den, der agter paa Vinden, kommer ikke 
til at saa, og den, der iagttager Skyerne, kommer ikke 
til at høste. Ligesom du ikke véd, hvilken Vej Vinden 
vil gaa, saa lidt som du kj ender Fosterets Vækst i den 
frugtsommeliges Liv, saaledes kj ender du ikke Guds 
Værk, Han som virker alt. Saa din Ddsæd om Morge- 
nen, og undlad ikke at saa den om Aftenen, thi du véd 
ikke, hvilken Slags Udsæd der vil trives, eller om maaske 
begge lykkes." 

Blandt de forskjellige andre Leveregler, som Kohé- 
let giver og som alle staa i Forbindelse med de oven- 
for udviklede Hovedtanker,' ville vi endnu omtale hans 
Raad om, hvorledes man skal forholde sig overfor de 
mægtige og herskende. Aabenbart tillægger han selv 
disse Raad særlig Vægt, siden han gjentagne Gange 
kommer tilbage til dem. De Magthavere, som han tæn- 
ker paa i disse Udviklinger, der ganske lade den salo- 
moniske Iklædning falde, ere efter hvad der er berørt i 
det foregaaende, at søge mellem de persiske Satra- 
per, der i Perserkongens Navn styrede den jødiske Me- 
nighed. Efter Kohélets Raad skal man vogte sig for at 
bryde med dem, der have Magten over ens Ve og Vel. 
I øjensynlig Modsætning til saadanne Retninger i Jøde- 
folket, der senere traadte frem i den makkabæiske 
Frihedskamp, advarer han mod at trodse de mægtige, 
og omtaler det som en af den sande Visdoms største 
Fordele, at det gjør Mennesket besindigt og taalsomt. 
Naar Menneskene dog ikke kunne gjøre Revolution mod 
de jærnhaarde og ubønhørlige Verdensvilkaar, som de 
ere underkastede, saa er der ingen Grund til at ud- 
sætte sig for Elendighed ved at gjøre Oprør mod Men- 
neskers Tyranni. „Naar Herskerens onde Lune rejser 
sig mod dig, saa bryd dog ikke med ham; thi Besindig- 
hed afværger store Forbrydelser. Den, der graver en 
Grav, falder selv deri; den, der river en Mur ned, bides 
af den deri skjulte Slange ; den, der brækker Stene løse, 

rammes af dem; den, der fælder Træer, staar i Pare 
for at knuses af dem" (10, 4. 8—9). „Udtal end ikke 
i dine Tanker Forbandelser over Kongen, og forband 
ikke Herskeren i dit Lønkammer, thi Himlens Fugle ud- 
sprede det udtalte, og de vingede røbe dine Ord" (10, 20). 
Dog maa det ikke overses, at Prædikeren ikke udeluk- 
kende begrunder disse Baad ved Henvisninger til den 
Fare, som man derved udsætter sig for, men at han og- 
saa giver dem en dybere Begrundelse. „Jeg siger: agt 
paa Kongens Bud, nemlig for Gudsedens Skyld! ^). 
Forhast dig ikke med at bryde med ham, befat dig ikke 
med mislige Foretagender, thi han formaar alt,, hvad han 
vil, efterdi Kongens Ord ere tvingende, og hvo tør sige 
til ham: hvad gjør du!" (8, 2 ff.). 

Alle disse Raad om at følge Middelvejen og frem- 
for alt den stedse tilbagevendende Opfordring til at 
,,spise og drikke og glæde sig" er det især, der har 
fremkaldt saa haarde Domme over Prædikerens sædelige 
Yærdi. Denne Levevisdom er, har man ment, i ingen 
Retning bedre end den hedenske Tænker Epikurs, og 
man kan ligesaa gjærne læse Horats' Digte som dette 
gammeltestamentlige Skrift. Disse Bebrejdelser hidrøre 
imidlertid hovedsagelig fra, at man ikke har haft Øje 
for den Begrændsning og Forklaring, som Kohélets Leve- 
regler faa, naar de ses i Sammenhæng med Skriftets 
Helhed. Ikke blot faa disse Opfordringer allei*ede et 
større sædeligt Indhold derved, at Menneskenes Nydelse 
og Glæde bestandig ses i Sammenhæng med dets Ar- 
bejde. Der tænkes ikke paa en yppig og blødagtig Ny- 
den, men paa et strængt arbejdsomt Liv, der selv skaf- 
fer Betingelserne tilveje for den nøjsomme og beherskede 
Nyden af Øjeblikkets Livsglæde. Heller ikke have de, 
der angribe Skrifter paa dette Punkt, tilstrækkelig vur- 



^) Af den jødiske Historieskriver Josefos' Beretninger fremgaar 
det, at Jøderne virkelig allerede have aflagt Hyldingsed for 
de persiske Konger. 

deret den Begrændsning, som Kohélet selv giver sin Op- 
fordring til de unge om at nyde Livet ved det tilføjede: 
men betænk, at Gud vil føre dig for Dommen for alt 
dette! Dommen eller den utvetydige Aabenbarelse af 
Guds Retfærdighed, som volder Prædikeren saa stor en 
Pine under hans Betragtning af Verden, fordi han ikke 
kan bringe Erfaringen i Samklang dermed, staar for 
ham som urokkelig og uangribelig, naar det gjælder om 
at vække Menneskenes Samvittighed ved en Henvisning 
dertil. Medens ellers alt bølger omkring ham, saa er 
der her en Klippe, som Bølgerne forgæves bryde sig 
imod. Den gribende Virkning, som denne Sætning ud- 
øver paa Læseren, hidrører netop fra, at den efter al 
den foregaaende Tvivl og Anfegtelse frembyder et fast 
Punkt, der ikke er angrebet af den nagende Tvivl. 

Men af langt større Betydning er det at se, hvorledes 
Skriftet helt igjennem viser, at det kun er nødtvunget, 
og kun efter at alle Veje have vist sig lukkede, at Præ- 
dikeren havner i disse Opfordringer til at glemme og 
umiddelbart at nyde Livet. I en Forfatters Mund,, hvis 
stadig aarvaagne Grublen og Reflexion aldrig lader ham 
i Ro, faa saadanne Henvisninger til Ungdommens tanke- 
løse Livslyst som det eneste jordiske Gode en næsten 
tragisk Klang, fordi man tydelig fornemmer, at Forfat- 
teren selv er ude over den Tid, hvor dette Lægemiddel 
endnu kunde hjælpe. Han lægger heller ikke Skjul paa 
hvor lidet han selv er tilfredsstillet ved disse Anvisnin- 
ger paa Livslykke. Det er betegnende, at Opfordring- 
erne ikke først komme ved Bogens Slutning, men atter 
og atter gjentages ved Slutningen af hvert Afsnit. Man 
mærker, at Forfatteren bestandig paany maa føre Bevi- 
set for, at Mennesket ingen anden Mulighed har; han 
maa bestandig give en ny Skildring af Menneskelivets 
Tomhed, forat kunne berolige sig med den Tanke, at 
den højeste Visdom virkelig lyder saaledes: spis og drik 
og vær glad! Det er kun ved bestandig at nedslaa den 
mægtige Higen efter et højeste, fuldt ud mættende og 

aldrig svigtende Gode, og efter et Liv i Overensstem- 
melse med Lovens ideale Bud, en Higen, som denne 
rigt anlagte og højsindede Natur føler langt stærkere end 
Menneskenes Flertal, at han naar sin resignerende og 
utilfredsstillende Moral. Deuden skjuler han heller ikke, 
at hans Livsvisdom rent praktisk set er meget mangel- 
fuld, idet Betingelserne for at „spise, drikke og glæde 
sig" ingenlunde alene ere afhængige af Mennesket selv. 
„Mennesket har intet bedre end at spise og drikke ; men 
ogsaa om dette har jeg set, at det kommer fra Guds 
Haand. Thi hvo kan spise og hvo kan nyde uafhængig 
af ham?" (2, 24 f.). „Men ogsaa dette, at Mennesket 
spiser og drikker og nyder det Gode ved sit Arbejde, 
er en Guds Gave" (3, 13). Selv den, der raader over 
store Rigdomme og Midler, sættes kun ved Guds Hjælp 
i Stand til at nyde sin Del deraf og glæde sig derved (5, 18). 
Bedst ser man imidlertid af Bogens Slutning, hvilken 
Værd Kohélet tillægger sine Opfordringer til umiddel- 
bart at nyde Øjeblikkets Lyst; thi efter at han sidste 
Gang og med særlig Eftertryk har udtalt dette Raad 
og henvendt det til de unge, der netop havde Betingel- 
serne for at følge det, afslutter han endelig sit hele 
Skrift med de Ord, hvormed han begyndte det: „endeløs 
Tomhed, siger Prædikeren, det er altsammen Tomhed!" 
Ogsaa hans Opfordring til Glæde og Livslyst er Tomhed, 
ogsaa hans Raad om at finde sig i den uovervindelige 
Tilbøjelighed til et synde og blot undgaa Overdrivelser 
deri er Tomhed; umættet og uden Trøst vender han sig 
fra det altsammen, men netop derigjennem bevarer han 
sin ideale Trang og sin højsindede Higen ukrænket, og 
vi forlade hans Skrift med det sikre Indtryk, at han 
trods alle sine Raad og al sin Middelvejslære vilde være 
mellem de første til at gribe en ny og højere Livsvis- 
dom, naar den tilbødes MennesTcene ikke som Formod- 
ninger og fromme Ønsker, men hvilende paa sikre og 
faste Realiteter, saaledes som Kohélet overalt søger 
dem. 

Idet vi nu have afsluttet Eremstillingen af Hoved- 
trækkene i dette forunderlig dybsindige Skrift, paa- 
trænger sig et Spørgsmaal, der ikke kan afvises ved et 
gammeltestamentligt Skrift, og som der er saa megen 
desto større Grund til at gaa ind paa, som det netop 
leder os til den dybeste Eorstaaelse af Prædikerens Sær- 
stilling indenfor den gamle Pagts Historie. Dette Spørgs- 
maal er: hvor bliver Israels store og rige Fremtidshaab 
af i dette Skrift? Kohélet har jo bag ved sig hele den 
mægtige profetiske Forkyndelse med dens Forjættelser 
om en kommende Herlighedens Tid for Israels Folk, 
hvor alle de store Modsigelser skulle finde deres forson- 
ede Løsning og Guds fletfærdighed og Hellighed træde 
utilhyllet frem for alles Øjne. Hvorledes kan han da 
aldeles forbigaa alt dette og give Afkald paa det Lys, 
som herfra vilde sprede sig i det Mørke, hvori hans Tan- 
ker have ført ham ind? 

For at forstaa Prædikerens Stilling i denne Hen- 
seende maa man erindre, at det Hovedbegreb, hvorom 
alle de ældre gammeltestamentlige Skrifter dreje sig, 
Subjektet i alle dets Udsagn, er Israels Folk, ikke dets 
enkelte Medlemmer, hver for sig, men dets Helhed og 
Enhed. Gjennem Folkets Oplevelser og den Belysning, 
som disse faa i Profeternes Forkyndelse, udviklede alle 
de store religiøse Grundtanker sig, som det gamle Testa- 
mente indeholder. Naar der er Tale om Synd og Synds- 
tilgivelse, da er det Folket, som har syndet og tages til 
Naade af Gud; naar der er Tale om Guds Kraft til at 
kalde det døde til Live, da er det Folket, der fejrer sin 
Opstandelse efterat have været udslettet af de levende 
Folkeslags Tal^ og saaledes gjennem alle Punkter. 
Hvad de enkelte følte og haabede, følte og haabede de 
væsentlig som Led af Folkets store Legeme, og naar 
deres Blik var rettet mod Israels Fremtid, da var det et 
tilbagetrædende Spørgsmaal, om de skule opleve den 
selv eller igjennem deres Børn, eller Børns Børn. 

I Modsætning hertil stiller Prædikerens Bog sig be- 

stemt og bevidst paa den enkeltes Standpunkt og gjør 
Individets Ret gjeldende med hensynsløs Konsekvens. 
Vel findes der i ældre gammeltestamentlige Skrifter Til- 
løb til et saadant Synspunkt. Navnlig i Salmerne for- 
nemme vi de enkeltes Stemme, men gjennemgaaende er 
dog ogsaa her de enkeltes Bevidsthed bundet ved Be- 
vidstheden om at høre til Israels Folk, saa at de bestan- 
dig betragte deres Oplevelser og deres Forhaabninger 
som formidlede ved dette Forhold. Et Skridt videre gjør 
Jjobs Bog, hvor det individuelle træder langt stærkere 
og selvstændigere frem, idet Forfatteren af dette uop- 
naaede Digterværk frigjør sig for den gammeltestament- 
lige Begrændsning ved at henlægge sin Handling til en 
Scene udenfor Israels Folk. Men Jjob er kun en dig- 
terisk tænkt Skikkelse, hvis Livsvilkaar ikke ere for- 
billedlige for alle; thi hvorfra skulde de lidende og under- 
kuede hente Sikkerheden for, at de ligesom Jjob inden 
deres Død skulde opleve en Ende paa deres Lidelser og 
en lykkelig Tid? Man mærker tydelig, at Jjob i Slut- 
ningen af Digtet for Forfatteren ligesom bliver et Sind- 
billede paa Israels Folk og hans ny Lykke en Omskriv- 
ning af Haabet om Israels kommende Herlighed, saa at 
det individuelle Synspunkt altsaa atter opløser sig i det 
nationale. Derimod fastholder Prædikeren med urokke- 
lig Konsekvens den enkeltes Standpunkt hvormed ogsau 
hænger sammen at Poesien i dette Skrift er afløst af den bitre 
Prosa. Om Israels Folk er der — fraregnet den salo- 
moniske Iklædning — intetsteds Tale, og saa sikkert det 
end er, at Forfatteren kun kunde opfatte sit Problem, 
saaledes som han har gjort det, fordi han hørte til den 
gamle Pagts Folk og havde Del i dettes aandelige Arv, 
saa har han dog, med Undtagelse af nogle faa Bemærk- 
ninger om Ofre, Løfter o. 1. undgaaet enhver Hentyd- 
ning til det særlig israelitiske. Hans Blik omfatter alt, 
hvad der sker „under Solen" og dette Standpunkt fast- 
holder han indtil Skriftets sidste Linie. 

Heri have vi Forklaringen af, at hele den rige Fylde 

af profetiske ^Forjættelser før Prædikeren er, som om 
de ikke havde været udtalt. For de Slægter, der ikke 
oplevede Opfyldelsen af Forjættelserne om Israels kom- 
mende Herlighed og i hvem Følelsen af den enkeltes 
Selvstændighed og Krav var vaagnet, var en Anvisning 
paa en slig fremtidig Forsoning ingen Løsning af Gaaden. 
Kohélet tænker ikke paa at fornægte Israels Fremtids- 
haab, men- han ser ganske bort derfra, fordi Slægt efter 
Slægt er gaaet bort under den forgæves Venten derpaa, 
og fordi det Blik, han kaster ud over Jorden, viser ham, 
at denne endnu er rolig og ubevæget (Sakarias 1, 11) 
uden Tegn paa de store Omvæltninger, der skulde varsle 
om de sidste Tiders Komme. For den enkeltes Anfægt- 
else var der derfor intet Lys at hente i disse Forjæt- 
telser, saalænge han som Kohélet holdt fast ved den 
ægte gammeltestamentlige Betragtning af Dødstilstanden 
som en Skyggetilværelse uden Haab om Forandring. 
I denne Sammenhæng have et Par Steder særlig Betyd- 
ning, som vi hidindtil have ladet uomtalte for at kunne 
betragte dem her. „Fordi Domsordet over den onde 
Gjerning ikke fuldbyrdes hastig, fyldes Menneskebørne- 
nes Hjerter med Lyst til at gjøre det onde; fordi Syn- 
deren handler ilde hundrede Gange og dog lever længe 
— jeg véd vel, at det engang vil gaa den gudsfrygtige 
godt, og at det vil gaa den ugudelige ilde, men det er 
dog en Tomhed, som sker paa Jorden, at der gives ret- 
færdige, hvem det gaar efter Synderes Gjerning, og Syn- 
dere, hvem det gaar efter retfærdiges Gjerning" (8, 11 
f. smlgn. 9, 3). Her træder det individuelle Synspunkt 
frem paa særlig tydelig Maade. At Gud engang vil 
aabenbare sin Retfærdighed, er en Tanke, som Kohélet 
ikke kan slippe; men der bliver den Braad tilbage, at 
de enkelte, der ikke opleve dette, kun se Uretfærdighe- 
dens Herredømme, og dette udøver en demoraliserende 
og ødelæggende Indflydelse paa Menneskene, der derved 
blive trygge og uden Sky følge deres onde Lyster. Saa- 
længe den profetiske Forkyndelse endnu var levende, 

saa længe Profeterne ved dens bestandig ny Syner for- 
maaede at holde Folkets Samvittighed og Fremtidshaab 
i Aande, kom en saadan Udtalelse ikke frem. Men nu, 
efterat den sidste profetiske Røst var forstummet, nu 
træder den enkeltes Bevidsthed og Krav frem, og søger 
forgæves en Løsning i de Skrifter, hvoraf Folket hidind- 
til havde levet og mættet sig. 

Derfor kan man sige, at den gamle Pagt taler sit 
sidste Ord i Prædikerens Bog og der fælder en afslut- 
tende Dom over sig selv. Profeternes Henvisning til en 
ny og fuldkommen Pagt, der skulde træde istedetfor den 
gamle (Jer. 31, 31 f.), faar en mægtig Bestyrkelse gjen- 
nem dette Skrift, der med skaanselsløs Skarphed og ud- 
tømmende Grundighed fører Beviset for, at den enkelte 
ikke mere kunde finde Forsoning og Hvile i den Tros- 
verden, hvori Israel levede. „Prædikerens Bog er til 
den ene Side et Bevis for Aabenbaringsreligionens Magt, 
der har grundlagt Troen paa Gud den Ene, den alvise Ska- 
ber og retfærdige Verdensstyrer, saa dybt og fast i den 
religiøse Bevidsthed, at selv de mest forstemmende og 
forvirrende Indtryk fra den nærværende Verden ikke 
formaa at rokke denne Tro — til den anden Side et 
Bevis for det utilstrækkelige ved Aabenbaringsreligionen 
i dens gammeltestamentlige Skikkelse, idet den Misfor- 
nøjelse og Smerte, som denne Jords Ensformighed, For- 
virring og Elendighed fremkalde, ere uden Modvægt, saa 
længe frelseshistoriske Kjendsgjerninger ikke have aabnet 
og afsløret Himlen over Jorden. I ingen gammeltesta- 
mentlig Bog fremtræder den gamle Pagt i den Grad 
som „forældet og affældig og nærved at opløses" (He- 
bræerbr. 8, 13) som i Kohélet. Skal Jordens Mørke 
blive oplyst, saa maa en ny Pagt blive sluttet, idet den 
himmelske Kjærlighed, der tillige er den himmelske Vis- 
dom træder ind i Menneskeheden og overvinder Synd, 
Død og Underverden og flytter Mennesketilværelsens 
Tyngdepunkt fra det dennesidige til det hinsidige. Mod 
denne ny Tid peger Profetiens Finger. Og Kohélet midt 

imellem sine Kuiner beviser, hvor nødvendig det er, at 
Himlen nu snart aabner sig over Jorden." 

Derfor er Prædikerens Bog et uundværligt Léd i den 
Forberedelse, der gik forud for Kristus, og dens Betyd- 
ning i denne Retning er ikke til at vurdere. Den Hunger 
og Tørst, der fandt sin Mættelse ved Kristendom- 
men, og dette ikke blot Hungeren efter et højeste 
Gode, men, som vi have set, ogsaa den Hunger, som 
Kristus mener, naar han siger: salige de, der hungre og 
tørste efter Retfærdighed, thi de skulle mættes, er for en 
stor Del blevet vakt ved saadanne Betragtninger, som 
de, der komme til Orde i dette Skrift; og den Træthed, 
der fremkaldes ved det forgæves Arbejde paa at finde 
en Løsning og en Forsoning, og som ogsaa er indbefat- 
tet i Kristi Ord: kommer til mig, alle I, som arbejde og 
ere besværede! jeg vil give eder Hvile, er fremfor nogen- 
somhelst blevet følt af den, der som Prædikeren forgæves 
har prøvet alle de Veje for Tanken, der dengang vare aabne. 
Og Prædikerens Bog har virket med til, at det ikke blot 
var et Folk, en Samling uselvstændige, der mødte Kri- 
stus, men en Samling enkelte, der følte deres selvstænd- 
ige Stilling over for Gud og deres Krav paa Forsoning 
for hver enkelt blandt dem. 

De menneskelige Livsvilkaar ere endnu de samme, 
som de, Prædikeren skildrer paa saa betagende og grib- 
ende en Maade, og for saa vidt vil dette Skrift bestandig 
finde Gjenklang, saa længe Menneskene leve „under So- 
len", ligesom ogsaa den Beundring, som det bestandig 
vækker hos moderne ligestemte Retninger, viser, med 
hvilket Mesterskab denne Betragtning af Tilværelsen 
her er gjennemført; men Braadden af hans Skildringer 
er taget bort for alle dem, der have fundet Hvile og 
Forsoning i Troen paa Kristus, og som i hans Opstandelse 
have Sikkerhed for, at det ikke er i den nærværende 
Verden, at den endelige Løsning og de sidste Visdoms- 
raad skulle søges. 

J-/en tredje Januar 1878 indeholdt alle Avertisse- 
ments-Søjlerne i Berlin et Opslag om, at der samme 
Dags Aften i den saakaldte „Eiskeller" — i den nord- 
lige Del af Byen — skulde holdes en offentlig Forsam- 
ling med det Pormaal at danne et kristelig-socialt Ar- 
bejderparti. Da Mødetiden kom, blev Lokalet i „Eis- 
keller" overfyldt. Foruden Indbydepne og deres Venner 
indfandt der sig ikke blot en stor Mængde nysgjerrige, 
men tillige en talrig Skare af Socialdemokrater med Jo- 
han Most i Spidsen. Da der skulde vælges en Leder 
af Forhandlingerne, viste det sig endog, at den social- 
demokratiske Del af Forsamlingen havde Overtaget. 
Det blev en Socialdemokrat, den nys under Optøjerne 
i Chicago saa virksomme Grottkau, der kom til at be- 
stige Talerstolen som Dirigent. 

Han gav først Ordet til en af Indbyderne til Mødet, 
Skrædderen Grtineberg. Ellers plejede Griineberg at 
være en ret dygtig Taler, men den Aften var han meget 
uheldig, og det saa' et Øjeblik ud, som om hele Sagen 
skulde begraves i Latter og Berlinervittigheder. Men 
kort efter at den ulykkelige Skrædder under Spot og 
Mishagsytringer havde forladt Talerstolen, meddelte Di- 
rigenten, at „en Repræsentant for den theologiske Vid- 
enskab, Hr. Hofpræst Stocker", havde forlangt Ordet. 
Til denne Meddelelse føjede Grottkau tillige en For- 
maning, der gik ud paa, at det socialdemokratiske Par- 

Smaaskrifter til Oplysning for Kristne I, 6. 1* 

tis Ære krævede, at ogsaa denne Modstander blev hørt 
i Stilhed. 

Under lydløs Tavshed traadte en kraftig bygget 
Mand med et djærvt, aabent Ansigt op paa Talerstolen. 
„Mine Herrer", saaledes begyndte han, „jeg tillægger 
ikke det, den forrige Taler sagde, nogen Betydning, 
men den Omstændighed, at han har talt. Han har været 
socialdemokratisk Agitator og har vendt Socialdemo- 
kratiet Ryggen, fordi han ikke følte sig tilfredsstillet af 
dette. Og han er ikke den eneste, der har handlet saa- 
ledes. Zilowsky i Stettin er falden fra Dem. Klinkhardt, 
ved hvis Syge- og Dødsleje jeg har staaet, er gaaet fra 
Dem og er vendt tilbage til Troen. Disse Kjendsgjern- 
inger have noget kt sige; de give os Mod til at tale til 
en socialdemokratisk Forsamling om Dannelsen af et 
kristeligt Arbejderparti". Da man havde spurgt, hvem 
der var Medlemmer af den Komité, som vilde danne 
det ny Parti, mældte Stocker sig som et af disse, og 
han forestillede sig for Forsamlingen med følgende Ord: 
„Jeg er Hofpræst, og De mener maaske, at jeg er højt 
stillet i Livet og ukjendt med Deres Nød. Mine Her- 
rer! jeg er udgaaet fra samme Kredse som De. Min 
Fader var Smed, før han blev Soldat og Embedsmand, 
og min Moders Brødre vare Haandværkere. Jeg har 
Fættere, som ere Arbejdere. Jeg véd meget godt, hvor 
Skoen trykker Arbejderen, og ved mit Embede, der har 
ført mig ind i mange Arbejderhjem, har jeg lært Deres 
Forhold i Hovedstaden at kjende. Domkirke-Sognet har 
Tusender af Arbejdere, og jeg kan forsikre Dem, at der er 
et godt Forhold mellem disse Arbejdere og mig. Jeg kjender 
nøje Smaafolks Elendighed og Nød, deres Sorger og 
Møjsommeligheder; men fra mine Forældres Hus véd jeg 
tillige, at en Familie ogsaa under den nuværende Sam- 
fundsordning ved Flid og Orden, ved Sparsommelighed 
og Nøjsomhed, kan komme paa en grøn Gren og naa 
til Velstand og Tilfredshed". 

Efter denne personlige Indledning gik Hofpræsten 

over til at belyse sin Stilling til Socialdemokratiet. „Naar 
jeg studerer Deres Skrifter", fortsatte han, „plejer jeg at 
dele Indholdet af dem i tre Dele. Den første Del er 
Deres socialistiske System; den anden er de Fordringer, 
som De ved Kritik af de nærværende Tilstande nødes 
til at opstille; den tredje Del er den daarlige Tilgift, 
Hadet til Fædrelandet — ja, mine Herrer, hvor ondt 
det end gjør mig, kan jeg ikke kalde det andet end 
Had — og Hadet til Kristendommen". Med Hensyn 
til det socialistiske System bemærkede han, at dette efter 
hans Mening ikke vilde kunne blive gjennemført uden 
ved en blodig Revolution, og selv ved en saadan vilde 
man ikke naa videre end til en Gjennemførelse af nogle 
Brudstykker, og endda maatte der ventes længe, før man 
naaede saa vidt. „Deres Agitatorer", udtalte han, „sige 
stadig om os Præster, at vi udstede Veksler paa Himlen 
og lade Dem sulte ihjel paa Jorden. Men hvad disse 
Agitatorer selv lover Dem, er netop en Veksel paa en 
Fremtid, som ikke kan øjnes. Spar Deres Penge; de 
ere kastede bort til ingen Nytte! Medens De venter 
paa den drømte Folkestat, forsømmer De de nærmest 
liggende Reformer." Med Hensyn til disse erklærede 
Stocker, til Forsamlingens Overraskelse, at han i flere 
Punkter kunde sympathisere med Socialdemokratiets 
Fordringer. „Arbejdernes Existens", sagde han, „maa 
herefter blive mere sikret. Arbejderne komme lige saa 
godt i Ilden som Soldaterne ; derfor maa Arbejdets In vaUder 
ogsaa forsørges. Arbejdernes Enker og efterladte Børn 
skulle ogsaa have Brød. Jeg mener, at Sikringen af 
Arbejdernes Existens er det vigtigste og nødvendigste 
for Dem i Deres Stilling. Men der er desuden Skader 
nok at hele. Kvindernes Arbejde maa indskrænkes, Søn- 
dagsarbejdet forbydes; der maa skabes en Arbejderret, 
og mange berettigede Krav maa opfyldes, I alle disse 
Henseender lader der sig allerede nu indføre formaals- 
tjenlige Reformer. Jeg tænker herved paa en fredelig 
Organisation baade af Arbejdet og af Arbejderne; naar 

den er bragt til Veje, kan man i Fællesskab drøfte og 
iværksætte hvad der er fornødent. Men det er en Ulykke 
for Dem, mine Herrer, at De har Deres Socialstat i 
Hovedet. Naar man rækker Dem Haanden til For- 
bedringer, og naar man vil hjælpe Dem, saa tilbageviser 
De det med Haan og siger: vi vil ikke lade os nøje 
med noget, som ingen Ting er; vi vil have Socialstaten. 
Derved gjør De de andre Samfundsklasser til Deres 
Fjender, og Hadet fordærver alt." 

Derefter gik Stocker over til at omtale Socialdemo- 
kratiets Had til Fædrelandet og Kristendommen. „Det 
tyske Rige har", tilraabte han den oprørte Forsamling, 
„givet Dem almindelig Stemmeret, for at De i Fred sammen 
med andre skulle drøfte og vedtage, hvad der tjener til 
Rigets Bedste. Denne Ret maa De ikke misbruge til 
at tænke paa Deres Fædrelands Ødelæggelse; det er 
baade ufornuftigt og utaknemmeligt. Men De hader og- 
saa Kristendommen. Man prædiker Vantro for Dem, 
man lærer Dem Atheisme, og De tror de falske Pro- 
feter. Hvad man ikke kan tage paa med de fem Fingre 
— saaledes siges der i Deres Forsamlinger — det er 
heller ikke sandt; alt stammer fra Materien." Derpaa 
fulgte nogle Indvendinger mod Materialismen, og Hof- 
præsten sluttede raed at omtale flere Erfaringer fra Ar- 
bejderes Dødslejer, hvor Kristi Evangelium havde vist 
sin Kraft. „Mine Herrer", saaledes lød hans sidste Ord, 
„det er et stort Parti uværdigt at hade Fædrelandet og 
Kristendommen. Hvis De som Arbejderparti virkelig 
vil vinde historisk Betydning, saa maa De ikke dræbe 
det ædleste, som hidtil har levet i et Menneskebryst, 
Kjærligheden til Gud og Fædrelandet. Kun om ét 
beder jeg Dem til Slutning. Naar De igjen i Deres 
Blade læser den skammelige Løgn om Præsterne, at 
disse ikke skulle have Hjærte for Folket, saa maa De 
ikke tro den Løgn! Saa sandt hjælpe mig Grud, jeg 
mener det trofast, ærligt og godt med Arbejderstanden!" 

Da Stocker havde endt sin Tale, lød der baade 

Bravoraab og Eløjtetoner ; det var tydeligt, at den havde 
gjort Indtryk paa den største Del af Forsamlingen. 
Grottkau stod paa sin Plads ubevægelig som en Bronce- 
støtte, men Johan Most rykkede urolig frem og tilbage 
paa sin Stol. Efter en kort Betænkningstid sprang han 
op og bad om Ordet. Under sine Tilhængeres Jubel 
gjorde han det da først helt af med den ulykkelige 
ifirtinebérg, der kun havde sagt „noget meningsløst Vaas". 
Derpaa vendte han sig til Stocker som den, der havde 
gjort Situationen klar. Nu vidste man altsaa, sagde den soci- 
aldemokratiske Agitator, at det var den saakaldte Stats- 
socialisme, der havde Følehornene ude ved dette Møde. 
Most var forøvrigt villig til at anerkjende Stockers aabne 
og mandige Optræden, og han udtalte det Haab, at Hof- 
præsten i de Kredse, hvor han færdedes, vilde vække 
Deltagelse for Folkets Nød. Men naar Stocker havde 
talt om fattige Mennesker, der vare tilfredse, saa 
maatte en saadan Tale efter hans Mening tilbagevises. 
Derpaa gjennemgik han Punkt for Punkt Hofpræstens 
Udtalelser, og jo længere han kom, desto ivrigere blev 
han. Han endte med et rasende Angreb paa den be- 
staaende Samfundsorden, Kristendommen og Præsterne. 
Det gik ikke blot ud over Luther og Calvin, over for 
hvilke den i Romerkirken fødte og opdragne Most fra 
gammel Tid har et helt Arsenal af Invektiver paa rede 
Haand; men Mosts forrige Meningsfælle, den kort i For- 
vejen afdøde Klinkhardt, blev fremstillet* -som en For- 
ræder, der for 50 Thaier havde ladet sig lokke til Fra- 
fald fra Socialdemokratiet. „Selv om hele Præsteskabet", 
saaledes sluttede Most, „vil formørke Solen og storme 
frem som en Græshoppesværm, saa ville de socialdemo- 
kratiske Arbejdere ikke lade sig bevæge til at forlade 
deres Veje og svigte deres Maal. Kristendommens Dage 
ere talte! Man kan nu raabe til Præsterne: gjør eders 
Kegnskab med Himlen op; eders Tid er omme!" 

Efter en saadan Brandtale kunde der ikke disku- 
teres. Socialdemokraterne hilsede deres Fører med et 

øredøvende Bifald, og en Meningsfælle traadte frem og 
stillede Forslag om en Dagsorden, der lød saaledes: „I 
Betragtning af, at Kristendommen i omtrent nitten Hundrede 
Aar ikke har været i Stand til at lindre den Elendighed og 
den store Nød, i hvilken den overvejende Del af Men- 
neskeslægten lever, endsige da gjøre en Ende paa denne; 
endvidere, i Betragtning af, at Præsterne og Kirkens 
Tjenere i Nutiden ikke gjøre Mine til at ændre den 
Fremfærd, de hidtil have fulgt; og endelig, i Betragt- 
ning af, at enhver social Erobring, den være stor eller 
lille, er aldeles værdiløs, naar man ikke samtidig be- 
sidder ubegrænset politisk Frihed, og fordi Sagen vil 
blive i det gamle Spor, selv om det kristelig-sociale Partis 
Program føres ud i Virkeligheden — erklærer Forsam- 
lingen, at den ene og alene af det socialdemokratiske 
Parti venter en grundig Tilintetgjørelse af hele den po- 
litiske og sociale Ufrihed, og at det er dens Pligt af al 
Magt at værne om og virke for dette Partis Lærdomme^. 

Denne Resolution blev naturligvis vedtagen af Fler- 
tallet i Salen, og under Leveraab for Socialdemokratiet 
og Johan Most blev Mødet hævet. En lille Flok fulgte 
Stocker hjem, men store Skarer af Socialdemokrater gik 
med Most hen paa en Kafé paa Hjørnet af Friedrichs- 
og Karlsstrasse, hvor der blev talt videre om den „Fjende** 
af Socialdemokratiet, der den Aften havde vist sig for 
første Grang. Most og hans Adjutanter oplivede d^res 
Meningsfæller med den ene kyniske Vittighed efter den 
anden, og Grottkau maatte høre ilde, fordi han havde 
kaldt Stocker en Repræsentant for „den theologiske 
Videnskab". Det hører nemlig med til den socialdemo- 
kratiske Børnelærdom, at der ikke gives nogen saadan. 

Tilsyneladende havde Indbyderne til Mødet i „Eis- 
keller" lidt et fuldstændigt Nederlag, og mindre energiske 
Naturer end den berlinske Hofpræst havde maaske ladet 
sig skræmme tilbage, naar de paa nært Hold havde set, 
hvor stærkt og vel organiseret Socialdemokratiet var. 
Men det stormfulde Møde var for Stocker en Spore til 

at sætte alle Kræfter ind paa den Sag, der nu i over 
otte x\ar har optaget en saa stop Del af hans Tid og 
indbragt ham rigeligt baade af godt og ondt Rygte. Hans 
begejstrede Tilhængere have prist ham som den største 
Tysker næst Bismarck; de have kalfit ham „en Guds 
Profet, der har haft Mod til at omhugge Guldkalven og 
alle moderne x^fguder i det af Jøder og Hedninger øde- 
lagte Berlin", og i en festlig Stund have de sunget 
til ham: 

Heil dir, du gottgeweihter Streiter, 
du, unsers Volkes bester Sohn, 
mit Gott, mit Gott und weiter 
weiter fuhr du uns an, Held Gi de o n! 

Men den Skuepenge, som den offentlige Mening har 
rakt den modige Hofpræst, har ogsaa en anden Side 
med en mindre smigrende Indskrift. Under Tilslutning 
fra forskjellige Hold har en radikal theologisk Professor 
for et Par Aar siden paa en Protestantdag i Berlin 
kaldt Stocker „Nationens Skændsel" og talt om „det 
uklare Menneske, der med en Tiggermunks Uvidenhed 
og Fanatisme hjemsøger de tyske Lande"; og der er 
næppe nogen Tysker, der er bleven værre medtagen af 
en raa og hensynsløs Presse end Hofpræsten i Berlin. 
Men Pressens Angreb har for ham kun lidet at sige. 
Han har haft tilstrækkelig Lejlighed til at gjøre Ind- 
blik i de berlinske Pressetilstande, saa at Bladenes 
haanlige og nærgaaende Artikler ikke volde ham Uro. 
Han har fortalt, at det er hans Skik at læse slige 
Smædeartikler om Aftenen, umiddelbart før han lægger 
sig til Ro, fordi han mener at have gjort den Erfaring, 
at denne Læsning fremmer hans Søvn. 

Det var ikke en Tilfældighed, der bragte ham til at 
tage Ordet hin Aften i „Eiskeller", da den ulykke- 
lige Griineberg, der siden viste sig at være en helt 
upaalidelig og slet Person, var lige ved at bringe Planen 
til det kristelige Arbejderparti til at strande. Stocker 
var vel forberedt til den Gjerning, til hvilken han mældte 

sig, Og han tog den op med den faste Tro, at han havde 
en Mission paa dette Punkt. 



II. 

Adolf Christian Stocker er født den Ilte Decbr. 
1834 i Halberstadt, hvor hans Fader var Kvartermester 
ved det syvende Kyrasserregiment. Tyve Aar gammel 
kom han til Halle for at studere Theologi, og seneie 
fortsatte han Studierne i Berlin, stadig under haarde 
8ayn og Kampe for det daglige Brød. 1858 — 62 var 
han Huslærer i en adelig Familie i Kurland. 1863 blev 
han Præst for en Landsbymenighed i Fyrstendømmet 
Halberstadt, men allerede tre Aar efter blev han kaldet 
til en Fabrikby i Kredsen Oschersleben, og i 1871 over- 
tog han den vanskelige Stilling som Garnisonspræst i 
Metz. Efter hvad han i en af sine Taler har sagt, var 
det fredelige Aar, han tilbragte i den nys erobrede By. 
„Der var", siger han i en Tale om Kjærlighed til Konge 
og Fædreland (jvfr. S. 28), „samlet Folk fra alle Egne af 
Tyskland ; men ikke en eneste Gang i de tre Aar var der 
i vor Kreds Strid mellem Militære og Civilister, mellem 
Nord- og Syd-Tyskere, mellem Katholiker og Prote- 
stanter. Vi følte os paa denne Plet, som vi havde til- 
kæmpet os med vort Blod, som Tyskere; og netop Mod- 
sætningerne søgte, fandt og elskede hinanden". Ea 
protestantisk Embedsbroder, der har besøgt ham i Metz, 
skriver om sit Indtryk fra denne Tid : „man kunde allerede 
den Gang i Samtaler med ham se Glimt af det, der 
senere gav sig Udslag i klare, flammende Lyn. Hans 
Dom over Dagens Hændelser var klar, færdig og af- 
rundet; man kunde mærke, at han var rustet og havde 
taget Position som en Soldat, der venter paa Befaling 
til Angreb. Han udstødte intet Suk, men, som det 
sømmede sig for en virkelysten Mand, følte han Harme 

aver den Vold, der øvedes mod Kirken og endnu mere 
mod den kristne Tro, og over at der ikke lød en Røst, 
som var mægtig nok til at gjøre Indsigelse^'. Allerede 
under Opholdet i Metz havde han i „Neue evangelische 
Kirchenzeitung" — den Gang endnu den evangeliske 
Alliances tyske Organ — jævnlig givet mindre Bidrag 
til Belysning af det sociale Spørgsmaal. Men først da 
han i Aaret 1874 blev kaldet til Berlin som Hof- og 
Dompræst, traadte hans Livs Opgave frem for ham i 
tydeligere Omrids. 

Kort før Stocker tog Bolig i Berlin havde han i 
den omtalte Kirketidende opkastet det Spørgsmaal: 
hvorfor savne vi endnu stadig en Fremstilling af den 
sociale Grundanskuelse i det ny Testament? Kort efter 
at han havde stillet dette Spørgsmaal, udkom Biskop 
Martensens „Socialisme og Kristendom", og dette Brud- 
stykke af den specielle Ethik, der straks blev oversat paa 
Tysk, vakte ogsaa i Udlandet stor Opmærksomhed. 
Allerede længe havde den livlige Deltagelse, som Romer- 
kirkens Præster og Bisper lagde for Dagen med Hensyn 
til de sociale Spørgsmaal, maattet opfordre de e^vangeliske 
Præster til at opgive deres passive Holdning. Det var endog 
gjentagne Gange bleven udtalt, at der var Fare for, at 
den lavere Del af Befolkningen i Tyskland kun vilde 
have Valget imellem Rom og en atheistisk Liberalisme, 
hvis den protestantiske Kirkeafdeling ikke snart fik 
større Forstaaelse for Betydningen af den sociale Gjær- 
ing, der Aar for Aar blev mægtigere. 

Stockers Spørgsmaal i „Neue evangl. Kirchenzeitung" 
havde straks slaaet ned i Præsten Rudolf Todt, ogiFor- 
aaret 1877 udkom der fra hans Haand et større Skrift: 
„Der radikale deutsclie Socialismus und die christliche 
ijesellschaft". Todt gaar ud fra, at den, der vil forstaa 
det sociale Spørgsmaal og bidrage til dets Løsning, bør 
lægge de nationaløkonomiske Skrifter ved sin højre Side, 
den videnskabelige Socialismes Systemer ved den venstre ; 
men lige for sig bør han have det ny Testament op- 

slaaet. flan sammenligner Evangeliet med den thera- 
pevtiske Kunst, der bringer Lægemidlet, medens Na- 
tionaløkonomien, som Anatomien, kun kan lære os Sam- 
fundslegemets Bygning at kjende, og Socialdemokratiets 
Kritik, som Pathologien, kun paavise Sygdommen i dette 
Legeme. Todt gjør med stor Styrke gjældende, at 
Evangeliet ikke blot skal hjælpe til at kaste Lys over, 
men ogsaa til at løse Nutidens sociale Opgaver. Social- 
demokratiets Feltraab: Frihed, Lighed, Broderskab! 
skal, lutret ved Evangeliets Surdej, tilegnes af Kirken. 
Socialismen er efter hans Mening en Frugt, men vel at 
mærke en fordærvet Frugt, af Kristendommen. Den er 
en Frembringelse af den ulykkelige økonomiske Ordning i 
Nutidens Samfund og det lyse Ideal af bedre og retfærdigere 
Samfundstilstande, som Kristendommen har lært Men- 
neskene at se hen til. 

Der er i Todts Udviklinger meget, som minder om 
Martensen og de katholske Socialister; men Todt gaar 
langt videre. Ligesom man i de forbigangne Tider havde 
været tilbøjelig til at tage Skriften som et Aktstykke, ved 
hvis Hjæl^ der skulde kunne opbygges et naturvidenskabe- 
ligt System, tog Todt den som en Kodex, af hvis Be- 
stemmelser der kunde bygges en hel Nationaløkonomi. 
Men en bibelsk Nationaløkonomi er i Virkeligheden en 
lige saa mislig Fremtoning som en bibelsk Astronomi 
eller Geologi. En Skriftfortolkning, der t. E. vil paa- 
vise det berettigede i Socialdemokratiets Krav paa Fæl- 
leseje af Jord og Arbejdsredskaber ved at anføre Guds 
Ord til Adam om at opfylde Jorden og gjøre sig den 
underdanig, eller som vil støtte Kommunismen ved Hen- 
visning til det frivillige Ejendomsfællesskab i den lille 
jerusalemske Menighed, vil næppe kunne frikjendes for 
at drive Misbrug med Skriftens Bogstav. Ikke desto 
mindre fik den tyske Præst adskillige Tilhængere, og 
Stocker anbefalede straks hans Bog. Senere har Stocker 
dog indrømmet, at Pastor Todt har fremsat Opfattelser, 
„der ere overvundne og rettede under den socialpolitiske 

Diskussion"; og med Hensyn til selve Grundanskuelsen 
vil Stocker hævde, at den første Menigheds Fælleseje 
hverken maa tages som et Exempel paa praktisk Kom- 
munisme eller som et blot forbigaaende upraktisk Sværmeri. 

Pastor Todts Bog var imidlertid ikke et Brudstykke 
af en Ethik; den var et Program, der skulde føres ud i 
Virkeligheden. Og Forholdene i Tyskland vare den Gang 
i høj Grad gunstige for en saadan præstelig Agitation i 
socialistisk Retning. 

Allerede i 1872 havde Kathedersocialisterne holdt 
deres første Møde i Eisenach, og Aaret efter havde de 
dannet Foreningen for Socialpolitik. Deres aarlige Kon- 
ferenser i Eisenach bidrog til at vække større Opmærk- 
somhed for de sociale Spørgsmaal, og de grundige Af- 
handlinger, der skyldtes denne Forsamling af Akademikere, 
gav de for de sociale Spørgsmaal interesserede Lægfolk 
en Oplysning, til hvilken de i høj Grad trængte. Men 
en saadan Kerds af selvstændige Nationaløkonomer 
kunde aldrig blive en Agitationskomité, der vilde drive 
praktisk Socialpolitik. Akademikernes Styrke, den fri, 
grundige, alsidige Belysning af de forskjellige Spørgs- 
maal, var tillige deres Svaghed. For at kunne agitere 
maa man se stift og urokkelig paa én eneste Side af Sand- 
heden og lukke Øjnene for alle andre Sider af dén; 
og en Agitator maa ikke blot have et klart Hoved, men 
ogsaa et varmt Hjærte. Lige saa lidt som Humanismen 
i det sekstende Hundredaar formaaede at fremkalde en 
religiøs Reformation, var Kathedersocialismen i det nit- 
tende i Stand til at fremkalde en social. Den tabte sig 
efterhaanden mere og mere i lærde Udviklinger og dok- 
trinære Paastande. 

Men de kathedersocialistiske Forfattere og Talere 
havde spredt meget Lys og løst megen bunden Varme. 
Derfor var det ikke vanskeligt for Pastor Todt sidst paa 
Efteraaret 1877 at faa dannet en „Forening for en social 
Reform paa religiøs og konstitutionel Basis". De fleste 
Medlemmer af denne Forening havde modtaget deres nation- 

aløkonomiske Opdragelse i Kathedersocialisternes Skole. 
Af d^nne Retnings Koryfæer havde de faaet Vejledning 
til at kritisere Fysiokraternes og Manchesterskolens En- 
sidigheder. De havde lært at betragte de sociale Krav 
i ethisk Belysning, og tillige havde de faaet Mod til at 
prøve Enkelthederne i den revolutionære Socialismes 
Fordringer for, med Anerkj endelsen af den berettigede 
Kjærne i disse, at bane Vej for en fredplig og harmonisk 
Samfundsudvikling. Disse Disciple af Kathedersocial- 
isterne vare kun undtagelsesvis Akademikere. Mange af 
dem vare Mænd i praktisk Virksomhed, en meget stor Del 
var Præster. Pastor Todt udviklede i et nyt Skrift, 
hvilken indre Sammenhæng og nødvendig Forbindelse 
der er mellem det theologiske Studium og Studiet af de 
sociale Videnskaber, og det var efterhaanden gaaet op 
for adskillige Præster, at de havde prædiket for meget 
mod Socialdemokratiets Ugudelighed og for lidt imod 
Tidens Mammonsdyrkelse. Hvor en saadan Erkj endelse 
vaagnede, vandt Foreningen for den sociale fieform et 
nyt, præsteligt Medlem. ^^^ 

Den ny Forening skabte sig straks et Organ i Uge- 
bladet: „Der Staatssocialist". Omkvædet paa dette Blads 
Artikler kan i Korthed udtrykkes saaledes: der er et 
socialt Spørgsraaal, og det kan kun løses af Staten^ 
naar denne er stærk og monarkisk, og naar den støtter 
sig til de religiøse og moralske Faktorer i Folkelivet. 
„StatssociaUsten** erkjendte resolut, at der klæber store 
Mangler ved den nuværende Ordning af Borgernes Er- 
hverv, navnlig for saa vidt som Kapitalen har en knus- 
ende Overmagt, og for saa vidt som Arbejdernes Stil- 
ling er i høj Grad usikker. Den vendte sine Vaaben 
imod den hensynsløse Interessekamp, der urauliggjør 
Hensyn til Sædelighed og Humanitet, og den haabede 
alt af Monarkiet, intet af de lovgivende Forsamlinger.- 
fordi disse væsentlig gik de besiddende Klassers Ærende^ 
Lorenz von Stein havde forlængst sagt, at Kongedømmet 
for at hævde sig i vore Dage maatte stille sig i Spidsen 



Digitized by VjOOQIC 



Hofpræst Stocker. 15 

for sociale Reformer. Statssocialismen var en Appel 
til Monarkiet, der skulde minde dette om dets Mission, 
Tysklands nyeste Historie havde jo vist, hvad Monarkiet 
havde at betyde paa Nationalitetens og Politikens Om- 
raade. „Statssocialisten" æggede Kongedømmet til nu 
ogsaa at vise sin Betydning i social Henseende. 

Det ny Organ for den sociale Reform blev aabnet med 
en Artikel af Prof. Adolf Wagner, i hvilken Forf. gjorde 
gjældende, at det var paa høje Tid, at de besiddende 
Klasser i Samfundet, hvad enten de hyldede Konserva- 
tismen eller LiberaHsmen, mandede sig op til en objektiv 
Prøvelse af de socialistiske Fordringer i Steden for at 
se paa disse gjennem politiske, kirkelige eller sociale 
Partibriller. I Artiklen, der er overskreven : Hvad er 
Socialisme? udtalte Forf. en Sandhed, der vel ikke var 
ny, men dog ingenlunde almindelig anerkjendt. „En 
Socialist", hedder det, „behøver ikke med Nødvendighed 
at være radikal i Politiken, en absolut Modstander af 
Religionen eller Materialist i Filosofien. Personer med 
saa forskjellige politiske, religiøse og sociale Anskuelser 
som t. E. en orthodox Kristen og en atheistisk Filosof, 
en Monarkist og en Republikaner, kunne godt være Sopial- 
ister. Den der, som Tilfældet ofte er med Modstanderne 
af de saakaldte Socialister, nægter dette, miskjender 
»SociaUsmens Væsen. Og den Socialdemokrat, der paa- 
staar, at en Socialist nødvendigvis maa være Socialdemo- 
krat, Republikaner og Materialist, han blander vilkaarlig 
Socialisme med andre Ting". 

Wagners Artikel vakte mere kølig Anerkjendelse og 
stærk Modsigelse end egentlig Tilslutning. De hberale 
Blade kjørte op med Liberalismens sædvanlige Forsvar 
for det bestaaende, og der var ikke saa faa, som ikke 
kunde eller vilde se Forskjel paa Socialisme og Social- 
demokrati; de fremstillede da Wagner som en farlig 
Person, der ved sin Kritik af den bestaaende sociale 
Ordning kun fremmede de revolutionære Bestræbelser. Det 
betydelige Kontingent, som Præsteskabet havde stillet 

paa Benene, da Foreningen for den sociale Reform skulde 
dannes, vakte hele den jødevenlige Presses Forargelse. Man 
talte, med Anvendelse af det gamle Haansord om de 
pietistiske Forsamlinger, om én „Muckersocialismus"; og 
fra flere Sider blev det udtalt, at naar galt skulde være, 
vilde man dog hellere have en Socialisme i Arbejder- 
bluse end i Præstekjole. Og selv Folk, der baade vare 
kristelig og monarkisk sindede, havde Betænkeligheder 
ved den stærke Appel til Monarkiet, der kunde synes 
at forudsætte, at Monarken uden Parlamentets Med- 
virkning eller paa Trods mod dette skulde være i Stand 
til at gjennemføre sociale Reformer. 

Blandt Medlemmerne af den ny Forening indtog 
Hofpræst Stocker en fremragende Plads, og han brændte 
af Begjærlighed efter at føre Sagen videre, saa der blev 
dannet et kristeligt Arbejderparti. Han har selv for et 
Par Aar siden skildret de Overvejelser, der bragte ham 
til at træde frem for at naa det Maal. „Da jeg kom 
til Berlin", sagde han, „fandt jeg Staden paa „Grunder "- 
Svindlens Højdepunkt, ved Begyndelsen til „Krachet", 
fortæret af Atheisme, opløst af Socialdemokratiet, terro- 
riseret af Fremskridtspressen, nedsunken i en grænseløs 
Uredelighed, der havde sin Kilde paa Børsen; jeg fandt 
Begjærlighed efter Mammon forbunden med det ugude- 
ligste Fjendskab imod Kirke og Kristendom. Alt det, 
der er helligt for vor Tro, blev givet til Pris for Skændsel 
og Angreb af alle Slags. Der blev ikke sagt et Ord 
imod Jødedommen, imod Rabbinerne, imod Synagogerne; 
intet Menneske dadlede, at man havde beholdt Jøde- 
skolerne. Men Skolernes kristelige Karakter var Grjen- 
stand for Spot; man haanede Synoderne, og man gjorde 
Nar ad Præsterne. Jeg saa' mere end halvtredsindstyve 
Tusende Socialdemokrater og deres Børn vende Kristen- 
dommen Ryggen. Jeg saa', hvorledes Jødepressen skilte 
mere end hundrede Tusende af Fremskridtspartiet af 
med deres Tro. Jeg saa', at firsindstyve Procent af 
Ægteskaberne kom til at mangle Kirkens Velsignelse, 

at fyrretyve Procent af de nyfødte Børn gik glip ad deres 
Daab — og saa traadte jeg op, ikke som Agitator, men 
som Præst, som Hofpræst, som Sjælesørger. Da ingen 
anden vovede det, vilde jeg vove det. Jeg var rede til at 
springe ud i Afgrunden, og jeg gad nok vide, hvem der 
skulde finde, at det ikke sømmede sig for en Præst." 

Det Øjeblik, da Hofpræst StockiBr, for at bruge 
hans egne Ord, „sprang ud i Afgrunden", var hin Aften, 
da der var indvarslet et Møde i „Eiskeller". 



III. 

Da Johan Al ost efter dette Møde sad blandt sine 
Venner, rettede han til en af disse, der mod Sædvane 
havde været tavs hele Aftenen, det Spørgsmaal: „naa, 
hvad siger du til dette?" Den tavse Meningsfælle svarede: 
„jeg — jeg kunde godt gaa ind i det ny Parti." Dette 
Ord vakte almindelig Latter. Alle mente, at det kun 
var en Spøg fra vedkommendes Side ; men det blev Alvor. 
Trods Nederlaget i „Eiskeller" fik St5cker dannet et 
kristeligt Arbejderparti, og dette voksede i Løbet af faa 
Dage saa stærkt, at Socialdemokraterne kunde mærke det. 
Saa en, saa en anden af Partiet forlod den socialdemo- 
kratiske Fane for at slutte sig til Hofpræsten. 

Denne Oplevelse gjorde Johan Most aldeles rasende. 
Som en Hævn lod han derfor „Berliner freie Presse ** 
foreslaa en Masseudtrædelse af Statskirken. „I Berlin," 
skrev dette Hovedorgan for de berlinske Socialdemokrater, 
„i den Stad, der fordum saa' Fritænkere af første Rang 
som Voltaire og Lessing indenfor sine Mure, er der nylig 
kommet en Virksomhed for Dagen, som lidt efter lidt 
vil bringe aJle oplyste Mænd til at rødme, om ikke af 
Vrede, saa dog af Skam. „Muckere" og Kirkemænd 
have vovet at træde frem for Folket paa en offentlig 
Forsamhng; de have givet modbydelige Øj enfordrej eiser 

til Bedste, og med en hykkelsk Paakaldelse af deres 
„kristelige" Kjærlighed til Folket have de gjort Forsøg 
paa at faa Masserne til at opgive den hellige Emancipa- 
tionskamp, som dog kun kan føres med Videnskabens 
Vaaben.** En saadan uhørt Frækhed burde efter „Ber- 
liner freie Pressens Mening ikke gaa upaatalt hen; der 
maatte svares paa den med en Masseudtrædelse af Kirken. 
Dog foreslog Bladet foreløbig at lade det blive ved en 
Trusel; kun hvis det kristelige Arbejderparti var frækt 
nok til at udvide sin Virksomhed til Provinserne, skulde 
det blive til Alvor med Udtrædelsen. 

Men allerede inden der var tilføjet „det oplyste 
Tyskland" en saadan „Fornærmelse", kom Opfordringen 
til Masseudtrædelsen frem. 

Den 18de Januar skulde Støoker i Haandværkerfor- 
eningens Sal holde et Foredrag for at gjendrive de Paa- 
stande af Johan Most, som han ikke havde haft Lejlig- 
hed til at svare paa ved det første Møde i „Eiskeller". 
De socialdemokratiske Ledere raadede deres Menings- 
fæller til at blive borte fra Foredraget; men Parolen 
blev ikke lystret. Henved et Tusende Socialdemokrater 
gav Møde i Haandværkerforeningens Sal, og fra den 
anden Side mødte omtrent lige saa mange. Støcker havde 
betegnet Æmnet for sit Foredrag som „Socialdemokratiets 
Had til Kristendommen". Han viste først yed Citater 
af Karl Marx og Geib og af den socialdemokratiske 
Presse, at Partiet baade i bunden og ubunden Stil præ- 
dikede Mord og Blodsudgydelse. Dernæst belyste han 
Mosts Angreb paa Calvin og Luther, og i Modsætning 
til den Resolution, der var vedtagen i „Eiskeller", godt- 
gjorde han, hvilke store Virkninger Kristendommen 
havde frembragt netop i social Henseende. Hver Gang 
han citerede Udtalelser, der mer eller mindre forblom- 
met opmuntrede til Mord, lød der fra en stor Del af 
Forsamlingen høje Bravoraab; derimod blev der hysset, 
naar han udtalte Fordømmelse over disse Opmuntringer. 
Og hver Gang han nævnte Guds eller Kristi Navn, 

Kirke, Samvittighed eller Dyd, hørtes der vilde Hyl. 
Imidlertid fik han dog Lov til at tale helt ud, og da han 
var færdig, begyndte der en Diskussion, som varede til 
langt ud paa Natten. Stockers Meningsfæller foreslog 
til sidst, at de i Forsamlingen, der vilde være Medlem- 
mer af det kristelige Arbejderparti, skulde blive tilbage 
i Salen, men saa raabte Socialdemokraterne: „vi bliver 
ogsaa!" og derpaa istemmede de Arbejdernes Marseillaise. 
Det kristelige Arbejderparti svarede med Luthers Salme 
y,Vor Gud han er saa fast en Borg**. Det var, siger 
Stocker, to Verdens-Anskuelser, der kæmpede sammen 
i Luften som to Aander. 

Efter Mødet i Haandværkerforeningen mældte over 
tre Hundrede Personer sig ind i det ny Parti ; Havdelen 
havde tidligere været Socialdemokrater. Da det rygtedes, 
besluttede Most, at der straks skulde gribes til Masse- 
udtrædelsen, l'or at bringe Sagen i den rette Gænge 
indvarslede han den 21de Januar et Møde, paa hvilket 
han selv holdt et voldsomt Foredrag imod Kirken og 
Præsterne. Nu da man, som han sagde, havde vovet 
„at plante den sorte Fane i Intelligensens Hovedstad", 
vilde en Masseudtrædelse være det bedste Modtræk. 
Præsterne, der fik Betaling af den kapitalistiske Stat, 
kunde dog aldrig være med til den radikale Omdannelse 
af Samfundet, som Socialdemokraterne krævede; derfor 
skulde man ikke følge dem. Most gik i sin Tale ud 
fra, at de fleste af de tilstedeværende ikke i Aar og Dag 
havde sat deres Ben i en Kirke; hvorfor saa ikke hel- 
lere træde ud? Et saadant Skridt skyldte man sine Børn, 
som blev pinte med at lære Salmevers og Skriftsteder 
udenad, og som fik deres Logik ødelagt ved Religions- 
undervisningen. Et saadant Skridt vilde gjøre Indtryk paa 
hele Landet og jage Præsterne Skræk i Livet. „Derfor, 
radikale Kammerater!" saaledes endte Most, „lad os 
slutte Geledderne! Endnu er de sorte ikke uddøde! 
Hvis de vil gjøre Forsøg paa at snige sig ind i eders 

Rækker, skal I vise dem tilbage med Heines bckjendte 
Vers : 

Ich kenne die Weise, ich kenne den Text, 
und auch die Heirn Verfasser; 
sie trinken heimlich funkelnden Wein 
und predigen offentlich Wasser." 

Der blev derpaa aabnet et socialdemokratisk Bureau, 
hvor alle de, der vilde træde ud af Kirken, kunde faa 
den fornødne Underretning og Hjælp til dette Skridt. 
Tillige blev der begyndt en Agitation blandt Kvinderne, 
der, som Most udtrykte det, paa Grund af deres over- 
vættes Rigdom paa Gemyt endnu vare meget tilgænge- 
lige for Sortekunstnerne. For yderligere at paa virke den 
kvindelige Del af Arbejderverdenen blev der da indvarslet 
et nyt socialdemokratisk Møde, paa hvilket den radikale 
Fru Hahn førte Forsædet. Overalt paa det Sted, hvor 
Mødet skulde holdes, var der opslaaet røde Plakater med 
Paaskriften: „Masseudtrædelse af Statskirken", og Tonen 
ved dette Møde blev saa vild, at man ved at læse om det 
kommer til at tænke paa de værste Øjeblikke i den franske 
Revolution. Most udtalte sin Glæde over, at Kvinderne 
nu stillede sig ved Siden af Mændene i Kampen mod 
Kapitalen. Da Hofprædikanter og andre Præster havde 
sneget sig ind i Arbejdernes Kreds for at hidse den 
ene op mod den anden, var det bedst at svare paa en 
saadan Frækhed ved at gaa ud af Kirken. Socialdemo- 
kratiet vilde vel ikke berøve nogen hans Religion; men 
de, der havde brudt med Kirken, burde kunne mande 
sig op til at konstatere Bruddet. Da den Opfordring 
til at tage Ordet, som Fru Hahn derpaa rettede til 
Kvinderne, ikke straks blev fulgt, gav Fruen sig til at 
fortælle en hel Mængde Historier om Præsternes Usæde- 
lighed og Daarlighed. Siden kom ogsaa andre Kvinder 
frem for at fortælle, hvad de havde oplevet eller læst 
sig til, og endelig foreslog Fru Hahn under stormende 

Bifald at lade Kirkerne omdanne til sunde og billige 
Arbejderboliger. 

Efter denne Udtalelse blev Ordet givet til Missions- 
direktør Wangemann, en af de første berlinske Præster, 
der havde sluttet sig til Stocker. Dr. Wangemann, der 
siden af Most fik det Vidnesbyrd, at han var en af de 
faa Præster, der troede paa det, de lærte, udtalte sin 
Forbavselse over at høre Kvinder fælde en saadan For- 
dømmelse af Kristendommen, som flere af de kvindelige 
Talere havde tilladt sig; thi Kristendommen havde jo netop 
været til den største Velsignelse for Kvindekjønnet. Most 
svarede hertil, at han ikke vilde nægte, at Kristendom- 
men kunde virke forædlende paa vilde Folkestammer; 
derfor var det bedst, at Hofpræsterne gik til Hotten- 
totterne, men forskaanede de civiliserede Folk for deres 
Nærværelse. Saaledes blev det ved en Stund. Raa An- 
greb og kaade Vittigheder fulgte Slag i Slag, og da 
Fru Hahn sluttede Mødet, istemmede de rasende Mænader 
Audorfifs Marseillaise. 

Til Trods for Agitationen gik det dog kun smaat 
med Masseudtrædelsen. Dr. G. Brandes, der til sin 
Fremstilling af den Stockerske Bevægelse har brugt højst 
plumrede Kilder, fortæller (i et Brev af 18de Maj 1878; 
se : Berlin som tysk Rigshovedstad S. 143), at „Tusender 
have udmældt sig af Statskirken for hvert ti, der indmældte 
sig i det kristelig-sociale Parti". Det er urigtigt. Tallet paa 
de udtraadte naaede i 1878 i hele Preussen kun op til 
mellem 5 og 600, og ikke saa faa af de udtraadte 
kom efter faa Dages Forløb hen i det kristelige Arbejder- 
partis Bureau for at faa Underretning om, hvorledes de 
igjen skulde komme ind i Statskirken; og i Masseud- 
trædelsens Dage talte det kristelige Arbejderparti allerede 
over tusende Medlemmer. Dette „hævnende Skridt", som 
„Berliner Ireie Presse" havde foreslaaet, blev da ogsaa 
senere ligefrem misbilliget af andre socialistiske Organer. 
„Die Zukunft" skrev saaledes: „Det tyske Socialdemokrati 
erklærer i Følge sit Program Religionen for at være en 

Privatsag* Følgelig kan det heller ikke uden Brud paa 
Logiken tillade, at enkelte af dets Agitatorer og Førere 
i Partiets Navn prædike Atheisme, haane deh kristne 
Religion og Kirken og overdænge dem med Skjældsord, 
ja tildels med Bagvaskelser. Hvilken Skade Partiet gjør 
sig selv, naar det finder sig i, at der i dets Navn med 
Lidenskab og blind Fanatisme drives en atheistisk Agi- 
tation, kan man se tydelig og klart. Hvad er der t. E. 
blevet af den Agitation for Masseudtrædelse af Stats- 
kirken, der blev sat i Scene med saa megen Eclat? 
Resultatet af denne er i Sandhed latterligt. Jo mere 
Vægt man syntes at lægge paa denne Agitation, desto 
større Indtryk af Partiets Afmagt i denne Retning 
maatte man faa af, at den mislykkedes. Mon ikke 
denne Erfaring kunde være egnet til at aabne Partiets 
Øjne for den Erkjendelse, at det ikke forstaar sig paa 
religiøse Spørgsmaal, og at det derfor gjør bedst i, ikke 
at give sig af med dem, men bringe theologiske Allotria 
til Tavshed i sine Forsamlinger. Den faktisk forhaanden- 
værende, men ikke i Programmet grundede, social- 
demokratiske Fanatisme og Atheisme har fremkaldt, og 
maatte med Nødvendighed fremkalde, den hoftheologiske 
Statssocialisme." „Die Zukunft" nøjedes end ikke med 
saaledes at nedlægge Protest imod Meningsfællernes Over- 
trædelse af Programmet. Det socialistiske Tidsskrift 
føjede til, at selv om det var urigtigt at betegne Jesus 
som den første Socialdemokrat, saa var det dog aaben- 
bart, at Socialdemokratiet ikke kunde finde nogen Re- 
ligion, der bedre end Jesus' og Apostlenes Lære var i Stand 
til i Menneskenes Indre at skabe et fast Grundlag for det. 
Det vilde derfor være heldigere, om Socialdemokratiet 
paa sit Program vilde skrive en Reform af Kirken i Jesus* 
Aand. Ja, „die Zukunfts" Sympathi for Kirken gaar 
saa vidt, at det viser sine ath eistiske Meningsfæller, at 
der selv i den socialdemokratiske Fremtidsstat vil findes 
en af Staten understøttet Kirke. Som Videnskab og 
Kunst skal støttes af den socialdemokratiske Stat, saa- 
ledes skal Kirken det ogsaa, da den vil tjene en stor 

Del af Borgerskabet i denne Stat. Hvis Fremtidsstaten 
ikke er villig hertil, vil det kun være et forkasteligt 
Exempel paa den „Ausbeutung des einen Theils der 
Gresellschaft durch den andern", som det bestaaende 
Samfund frembyder saa mange Exempler paa. 

Under den voldsomme Agitation for Masseudtrædelsen 
forelagde Stocker paa et nyt Møde den 25de Januar i 
Haandværkerforeningen Programmet for „det kristelig- 
sociale Arbejderparti". Han oplyste først, at dette Parti 
vel var et Barn af Foreningen for den sociale Reform, men 
at det skulde staa aldeles selvstændigt og have sin egen 
Styrelse og sin egen Kasse. Dernæst udtalte han be- 
stemt, at hvad han nu vilde sige til Forsvar for det om- 
delte Program, var hans egen private Mening, ikke 
Kirkens Opfattelse ; thi Kirken, sagde han, har ikke den 
Opgave at affatte nationaløkonomiske Programmer. 

Det ny Arbejderparti vilde, som Stocker nærmere 
udviklede det, hævde et praktisk og opnaaeligt 
Formå al over for Socialdemokratiets Drøm om, at alle 
Kapitaler til sidst skulde kunne samles paa Statens Haand. 
Det vilde nøjes med ad en fredelig Organisations Vej 
at virke for en Formindskelse af Kløften mellem rige og 
fattige og for Tilvejebringelsen af større økonomisk Sik- 
kerlied. Af Staten vilde man først og fremmest kræve 
en ny Organisation af Arbejderne. Der skulde 
dannes tvungne Fagforeninger, en for hvert Fag, men 
saaledes, at hver enkelt Fagforening kom til at omfatte 
alle Fagets Arbejdere i hele Riget. Lærlingeforholdet 
skulde ordnes paa en bedre Maade, og der skulde ind- 
føres obligatoriske Voldgiftsretter. I disse Henseender 
mente Stocker og hans Raadgivere, at det var bedst at 
tage de praktiske Englændere til Forbillede. For at 
værne gamle Arbejdere og Arbejdersker imod Nød skulde 
der indføres tvungen Livsforsikring for enhver, for for- 
ældreløse Børn, for Arbejdets Invalider og for de gamle. 
„Vi ville ikke have," udtalte han under almindelig Til- 
slutning, „at Arbejderne skulle leve af andres Naade, 

men at de skulle have deres Udkomme lige til det sidste." 
De nydannede Fagforeninger skulde endvidere avtoriseres 
til at vaage over Arbejdernes Interesser og Rettigheder 
over for Arbejdsgiverne, og de skulde staa inde for Op- 
fyldelsen af de Forpligtelser, som Arbejderne paatoge 
sig. Og Foreningens Kasser skulde staa under Statens 
Tilsyn. 

Men det ny Parti vilde tillige have, at Staten skulde 
yde Arbejderne Værn. Søndagsarbejdet skulde, saa 
vidt det var muligt, hindres, og Børns og Kvinders Arbejde 
i Fabrikkerne indskrænkes. Det var egentlig Meningen, at 
det helt skulde forbydes at bruge Børns og gifte Kvinders 
Arbejdskraft i Fabrikkerne, men Konkurrencen med Eng- 
land og Belgien umuliggjorde formentHg Opnaaelsen af 
dette Formaal, saa længe der ikke var truflfet internationale 
Aftaler herom. Indførelsen af en Normalarbejdsdag, Om- 
sorg for Fjærnelsen af sundhedsfarlige Forhold i Arbejds- 
lokalet og Love modAager skulde yderligere værge Ar- 
bejderen. Staten som den største Arbejdsgiver skulde, ved 
at stille sine Arbejdere bedre, bidrage til at regulere 
Lønnen og i det hele vise Arbejdervenlighed, „saa vidt 
det er økonomisk raadeligt og teknisk gjørligt". Der 
krævedes Paalignelse af en progressiv Indkomstskat som en 
udlignende Modvægt mod den indirekte Beskatning, der 
rammer Smaafolk haardest; store Formuer skulde, især 
naar de nedarvedes i fjærnere Slægtskabsgrader, formind- 
skes ved stigende Arveafgifter. Der skulde indføres Børs- 
og Luksus-Skat. 

Ved Siden af disse „Fordringer" til Staten, der 
aabenbart ere Hovedpunkterne i Programmet, indeholder 
dette Kravet til Gejstligheden om „kjærlig og virksom 
Deltagelse i alle Bestræbelser, der gaa ud paa at 
fremme Folkets aandelige og legemlige Vel og paa en 
sædelig og religiøs Løftelse af det hele Folk". Af de 
besiddende Klasser kræves der „en beredvillig Imøde- 
kommen af de besiddelsesløses retmæssige Fordringer, 
navnlig ved Indvirkning paa Lovgivningen, ved den størst 

mulige Forhøjelse af Lønnen og ved Forkortelse af Ar- 
bejdstiden". Endelig udtaler Programmet, at den fag- 
lige Organisation skal støttes af Arbejderne selv. „Naar 
Reformtanker dukke op og vinde Skikkelse." forklarede 
Stocker, „fordre vi af Dem, at De ikke trække Dem 
tilbage i Vrede, fordi De ikke faa alt, hvad De ønske; 
men De skal venlig række Haand til enhver Forbedring 
af Deres Stilling." Den personlige Ære og Kaldsæren 
skal sættes højt, al Raahed skal banlyses fra Forlystelser, 
og Familielivet plejes i kristelig Aand. Johan Most havde 
kort i Forvejen i Socialdemokraternes Navn udtalt, at disse 
hverken frygtede en Gud i Himlen eller nogen Magt 
paa Jorden. „Vi," saaledes sluttede Stocker sin Tale 
for Programmet, „vi frygte Gud! De er blevne op- 
fordrede til Masseudtrædelse af Kirken; jeg opfordrer 
Dem til herpaa at give det eneste fortjente Svar: en 
Masseindtrædelse i det kristelige Parti!" 

Dette Program, der med faa uvæsentlige Ændringer 
blev vedtaget i den Skikkelse, i hvilken det var forelagt, 
var i Virkeligheden en gammel Kjending. De fleste 
Punkter vare komne frem i Eisenach ved Katheder- 
socialismen, og det blev derfor fra de forskjellige Sider 
modtaget med den samme Kritik som den akademiske 
Socialisme. Most gik med stor Heftighed løs paa det. 
Han sammenlignede sig selv med Ulrich von Hutten og 
fremstillede det som sin Livsopgave „at trække Kutten 
af Præsterne". Stockers Optræden var i hans Øjne kun 
et Forsøg paa at drive en Kile ind i Socialdemokratiet, 
og han paastod, at Lederne af det kristelige Arbejder- 
parti aldeles ikke havde Hjærte for Arbejdernes Vel. 
Andre Socialdemokrater dadlede de kristelige Socialister, 
fordi disse ikke havde sat almindelig Stemmeret paa Pro- 
grammet, og Fordringen om Statens Tilsyn med Fagforening- 
ernes Kasse væsen blev fremstillet som et Forsøg paa at stille 
Socialdemokratiet under Politiets Opsyn. Man savnede fra 
socialdemokratisk Side tillige en Udtalelse om, at der ogsaa i 
de høj ere Skoler burde meddeles Undervisning uden Betaling ; 

man savnede Fordringen om direkte Lovgivning og Rets- 
kj endelse fra Folkets Side, om Folkevæbning og Folkets 
Meddelagtighed, naar det gjaldt om at erklære Krig og 
at slutte Fred. 

Paa et Møde, som det kristelige Arbejderparti holdt 
den 1ste Februar, tog Stocker sig for, i al Korthed at 
værge Programmet mod disse Angreb. Han gjendre? 
først alle de Talemaader om Gjenindførelsen af Inkvisi- 
tion og andet lignende, der vare blevne udslyngede, blot 
fordi en af Kirkens Mænd havde vovet at sige et Ord med 
om det sociale Spørgsmaal. Derpaa gik han over til at 
svare paa de enkelte Angreb. Den almindelige Stem- 
meret til Rigsdagen, som man allerede havde, vilde 
Stocker og hans Venner værge til det yderste; men han 
ønskede, at Arbejderne vilde lære at bruge den bedre. 
„Saa længe som det socialdemokratiske Parti bruger sin 
Stemmeret til at vælge Rigsdagsmænd, der arbejde paa 
Ophævelsen af Stat og Kirke, der sætte en Omvæltning 
som deres Maal og ville udrydde Religionen, saa længe 
ville de andre Partier tvivle om, hvor vidt den alminde- 
lifi:e Stemmeret er et Gode ; og saa længe vil man snarere 
søge at indskrænke end at udvide denne. Det ligger i 
Arbejderpartiets Hænder, om vi i denne Henseende skulle 
gaa frem eller tilbage." Han paaviste, at Statens Kon- 
trol med Fagforeningernes Formue i Virkehgheden kun 
var en Forholdsregel i Arbejdernes egen Interesse. 
Kravet om gratis Undervisning i alle højere Skoler fandt 
han urimeligt; thi ikke alle burde lære Latin og Græsk. 
Det var nok at understøtte enkelte begavede Elever i 
Folkeskolen saaledes, at de kundejgaa videre; men det 
vilde ingenlunde være sundt, om alle begavede Børn gik 
til Studeringerne, medens kun de ubegavede lærte et 
Haandværk eller blev Arbejdere. Med Hensyn til Ford- 
ringen om Folkets umiddelbare Deltagelse i Lovgivning 
og Rettergang bemærkede han, at hvad der kunde passe 
for et hlle Land som Schweiz og for saa smaa Forhold 
som en Schweizer-Kanton, ikke kunde passe for en Na- 
tion paa over fyrretyve Millioner Mennesker; og han 

fandt, at Tyskland allerede nu havde en „Folkehær". 
„Det vilde," sagde han, „være uklogt at afskaffe de 
staaende Hære. Nu drøfter man flere Steder den Tanke, 
at give Ungdommen en fuldstændig militær Opdragelse, 
for at Folkehæren kan blive stærkere, og Tjeneste- 
tiden kortere. Det kunde maaske være godt og nyttigt. 
Men jeg mener, at Generalfeltmarskalk Moltke forstaar 
sig bedre paa de Ting end vi. Lad os derfor overlade 
ham at sørge for det!" Endelig afviste han Kravet paa 
Folkets Ret til at tale med, naar der skulde erklæres 
Krig eller sluttes Fred, med en Henvisning til det taabe- 
lige i, at der i saa Tilfælde ikke turde gribes til Vaaben 
mod en Fjende, som rykkede over Grænserne, før man 
havde sammenkaldt Folket og faaet dets Samtykke til 
at forsvare Landet. — 

Naar man vil bedømme det kristelige Arbejderpartis 
Program og dettes Forhold til Socialdemokratiets Ford- 
ringer retfærdig, vil man sikkert kunne slutte sig til 
den Dom, som Prof. H. von Scheel i 1878 fældede over 
det i Skriftet: „Unsere socialpolitischen Parteien". „Dette 
Program," siger denne Forf., „gaar de socialdemokratiske 
Krav saa langt i Møde, som det er muligt uden at blive 
revolutionær. Men tillige erklærer det Socialdemokraterne 
Krig paa Grund af deres mod vort Samfunds Piller 
rettede materialistiske Bestræbelser, der i social og politisk 
Henseende ere omvæltende og tillige ukristelige." 



IV. 

Det kristelige Arbejderpartis Fremtræden bragte det 
socialdemokratiske Parti til at udfolde hele sin Styrke, 
og derved gik det op for mange af dem, der før i Sorg- 
løshed og Ligegyldighed havde lukket Øjnene til, at 
Socialdemokratiet havde vokset sig langt stærkere, end de 
havde anet. I Bevidstheden om sin store Styrke blev 

Socialdemokratiet Dag for Dag dristigere, og dets Or- 
ganer førte et hensynsløst Sprog. I „Vorwårts" gjorde 
en fransk Socialdemokrat, Kommunens Historieskriver 
Lissagaray, sine Meningsfæller i Tyskland det vanvittige 
Forslag, at disse, som de bedst organiserede af den 
internationale Hær, skulde begynde en Krig med Frankrig 
— for at befri de Komm.unarder, der vare førte til Kale- 
donien. Det samme socialdemokratiske Blad priste Vera 
Sassulitsj i høje Toner, fordi hun havde badet sin Kugle 
i Tyranblod, og „Berliner freie Presse" indeholdt en 
Artikel om den henrettede Lrudvig Oapet, der af enhver 
opmærksom Læser maatte forstaas som en Ophidselse til 
Kongemord. 

Kort efter forefaldt Hodels Attentat, og ved dette 
blev Opmærksomheden endnu stærkere ledet hen paa den 
socialdemokratiske Bevægelse. Det blev straks oplyst, 
at H5del havde været Medlem af det kristelige Arbejder- 
parti, og tillige, at han havde kolporteret et af Partiets 
Flyveskrifter. Som Følge heraf raabte alle Stockers 
Modstandere i Kor, at man nu havde Vished for, hvad 
den hofpræstelige Agitation førte til. Man fik dog snart 
at vide, at Hodel ogsaa havde været Medlem af social- 
demokratiske Partier, og at det Flyveblad, han havde 
ombaaret, var den oven for (S. 10) omtalte hyperloyale 
Tale om Kjæriighed til Konge og Fædreland. Ikke desto 
mindre havde Stockers mange Fjender her faaet noget 
at holde sig til, og det Skin, som var det kristelige Ar- 
bejdei-parti imod, blev udnyttet med den største Iver. 
Selv i Eigsdagen lød der de haardeste Anklager imod 
det kristelig-sociale Parti, der blev skildret som endnu far- 
ligere end Socialdemokratiet; og „National-Zeitung" 
erklærede under almindelig Tilslutning, at den Omstænd- 
ighed, at Elementer som Hodel, omend kun foreløbig, 
havde kunnet faa Adgang til det ny Parti, maatte inde- 
holde en alvorlig Advarsel til dem, der uagtsomt legede 
med lid uden at være rigtig i Stand til at passe paa de 
Gnister, som Ilden udsendte. 

Inden Haisnen over Hodels Attentat havde lagt sig, 
blev Tyskland opskræmmet ved et nyt Skud mod den 
højt bedagede Monark; og Nobiling var heldigere end 
H5del. Kronprinsen maatte for en Tid overtage Reger- 
ingen, Rigsdagen blev sendt hjem, og der blev forberedt 
en Undtagelseslov imod Socialdemokratiet. Den heftige 
Valgkamp, der jo navnlig kom til at dreje sig om Ud- 
sigten til denne Undtagelseslov, kaldtemed en vis Nød- 
vendighed det kristelige Arbejderparti frem paa den 
politiske Skueplads. Partiet stiftede et eget Blad, 
„Deutsche Volkswacht"; det udbredte Flyveskrifter og 
tog livlig Del i Valgagitationen. 1 Sorau og i to af 
Berlins Kredse opstillede Arbejderpartiet endog egne 
Kandidater, i den sjette berlinske Kreds sin Fører, 
StScker, paa de andre to Steder Arbejdere. Men det 
Resultat, der blev naaet paa Valgdagen, var tarveligt. 
Stocker fik kun 822 Stemmer, og Partiets Kandidater 
i alt kun 1422^ medens Socialdemokraternes Kandidater 
fik 60000, Fremskridtspartiet 86411. Da Agitationen for 
Alvor skulde til at begynde, var Stocker rejst til Schweiz 
for at undgaa personlig Deltagelse i Valgkampen, og det 
var hans Agt at blive dér, indtil Valgenes Udfald var be- 
kjendt. Men Lidenskaberne blussede snart saaledes op, 
ogsaa indenfor det kristelige Arbejderparti, at han fandt 
det rettest at vende hjem og tage Del i Kampen. 

Da man fik at vide, hvor faa Stemmer det kristelige 
Arbejderparti havde samlet, hoverede Stockers Fjender, 
og hans Venner blev modløse. Adskillige af disse raadede 
til helt at lade Sagen falde som mislykket, og Stocker 
maatte fra flere af Bevægelsens ældre Venner høre ilde. 
fordi han havde tilladt Partiet at tage Del i den politiske 
Agitation. Han forsvarede sig ved at paastaa, at det 
var absolut nødvendigt at tage denne Konsekvens med, 
hvis det i Længden skulde kunne lykkes at skille Med- 
lemmerne af det kristelig-sociale Arbejderparti fra Social- 
demokratiet. Han sagde, at han ikke havde ventet sig 
mere af Hensyn til Partiets unge Alder og af Hensyn 

til dets Karakter som kristeligt Parti. Hvis derimod 
den Skare, som han havde samlet, i Virkeligheden, som 
Fjenderne stadig paastod, kun havde været Socialdemokrater 
under en kristeJig Maske, saa vilde Partiet efter hans Er- 
faring have haft langt lettere ved at vinde Tilhængere. 
Det kristelige Arbejderparti havde altsaa ingen Re- 
præsentant i den Rigsdag, der traadte sammen efter 
Attentatet, og følgelig ingen Del i den Undtagelseslov 
mod Socialdemokratiet, der, trods Oppositionen fra Cen- 
trum og Fremskridtspartiet, blev endelig vedtagen. Det 
var Stockers Mening, at det havde været rigtigere at 
udstede en almindelig Lov, der ikke udelukkende tog 
Sigte paa Socialdemokraterne, men ogsaa ramte Frem- 
skridtsmændene. „Fremskridtspartiet og Socialismen," 
siger han, „vilde da være blevne maalte med det samme 
Maal. De vare Fader og Søn, og man havde saa haft 
Lejlighed til at ramme den politiske og religiøse Om- 
væltning paa samme Tid som den sociale. „Griindungs"- 
perioden i Syvtierne var ikke mindre skyldig end Omvælt- 
ningsbestræbelserne, og „National-Zeitung" var lige saa 
værdig til Straf som „Freie Presse". Thi det var „Na- 
tional-Zeitung", der havde istemmet Triumfsangen om, 
at man nu endelig kunde leve udenfor Kirkens Skygge; 
og dette Blad havde stillet det aandelige Alternativ saaledes, 
at det nu til Dags gjaldt om, hvor vidt Menneskene 
skulde være beherskede af en overjordisk Magt eller kun 
af sig selv." Det af Jøder og Kristendomsfjender ledede 
„Berliner Tageblatt" skrev i Attentat-Tiden, at den 
evangeliske Orthodoxi, og det vil i dette Blads Mund 
sige det samme som den positive Kristendom, lige saa 
godt som Socialdemokratiet arbejder paa at kuldkaste 
Staten. Der var liberale Blade, som søgte at give 
Kristendommen Skylden ogsaa for det sidste Attentat, 
idet de fortalte deres Læsere, at Nobiling var „hengiven 
til mystiske Spekulationer", og at man ofte havde set ham 
læse i Biblen. „De liberale Blade," siger Stocker, „raabte 
de Dage alle sammen: mere Dannelse! som om den 

Tid netop ikke havde vist, at der er stor Sandhed i Wel- 
lingtons Ord: Dannelse uden Religion skaber kun snu 
Djævle." Og naar man fra liberal Side vilde gjøre Kristen- 
dommen ansvarlig for Socialismens Udskejelser, svarede 
Stocker: „enhver, der ser dybere, vil erkjende, at 
Liberalismen med sine økonomiske Vildfarelser og sin 
Kamp mod Kirken i Virkeligheden har været det mørke 
Moderskjød for Socialismen." 

Imidlertid bragte Undtagelsesloven Socialdemokrat- 
erne til at trække sig tilbage til skjulte Steder. De social- 
demokratiske Poreninger opløste sig straks, deres Blade 
maatte enten gaa ind eller skifte Røst. Men i det skjulte 
blev der fortsat en Agitation, der ikke var mindre farlig, 
fordi den paa Grund af den strænge Lov skyede Dagens 
Lys. Man agiterede med Håckels og Strauss' Skrifter, 
med Schillers Røvere og med hans Wilhelm Tell, og der 
var endog enkelte, der foreslog at bruge Biblen som 
Agitationsbog. Og hvor stor Socialdemokratiets Magt 
endnu er, trods Undtagelsesloven, have Tallene ved de 
sidste Valg vist alle, som ville se det. 

Den første Tid under den ny Lovs Regimente var 
ogsaa en kritisk Tid for den kristelige Arbejderforening. 
Dens Fjende, Socialdemokratiet, var ikke længere at finde 
paa Valpladsen, og mange havde faaet en saadan Skræk 
for Socialdemokrater, at de ogsaa afskyede de kristelig- 
sociale. Alle de, der kun af Egennytte havde sluttet sig 
til Stockers Parti, faldt fra; og Møderne, der ofte før 
vare blevne overværede af Tusender, talte nu af og til 
ikke engang hundrede Deltagere. 

Men Stocker holdt ud trods de onde Dage, og lidt 
efter lidt vendte Strømmen sig. Det blev klart for mange, 
at Undtagelsesloven dog kun kunde være en negativ For- 
holdsregel, og at der trængtes til en positiv. Og adskillige 
kom til den Overbevisning, at den truende Fare for en 
meget væsentlig Del havde sin Grund i den Omstændig- 
hed, at Nutiden havde lidt Skibbrud i religiøs Henseende. 
Flere af Kathedersocialisterne have allerede tidligere med 

Styrke fremhævet dette og derfor udtalt Sympathi for det 
kristelig- sociale Parti. Den berømte leipzigske National- 
økonom W. Roscher erklærede den Grang paa en Kirke- 
dag i Meissen, at alle de Midler, der ikke sigtede mod 
en sædelig Fornyelse, vare forkastelige i Kamp mod 
Socialdemokratiet; og han udtalte sin Glæde over, at 
der fra Kirkens Side var begyndt en alvorlig Kamp mod 
Grundondet. Men tillige lagde han ikke Dølgsmaal paa, 
at Studiet af nationaløkonomiske Enkeltspørgsmaal umulig 
kunde være Præsternes Sag, og at det var meget betænkeligt, 
naar Præster vilde drive Partipolitik. Efter hans Fore- 
drag paa Kirkedagen tog en anden Statsøkonom, Prof. 
Wach, Ordet, og han udtalte sig ogsaa velvillig om de 
Bevæggrunde, der havde ført til Dannelsen af det ny 
Parti. Men han mente rigtignok, at Kirken ikke nærmest 
og først skulde løse sin Del af den sociale Opgave ved 
at danne et kristeligt Arbejderparti, men ved at udvide 
sin indre Mission. Efter hans Mening skulde Kirken 
navnlig stræbe efter at faa de besiddende Klasser til at 
gjøre deres Kristenpligt. For at saadanne Bestræbelser 
skulde lykkes maatte Kirken imidlertid først blive en 
langt stærkere Magt imellem disse besiddende Klasser, 
end Tilfældet var i Tyskland. 

1 de senere Aar har det kristelige Arbejderparti — 
eller de kristelig-sociale , som Partiet nu oftest kaldes 
— ført et mere stille Liv, under Modsigelse, delvis eller 
hel Tilslutning fra nationaløkonomiske Fagmænd, og under 
vedvarende Bekæmpelse fra den største Del af den tyske 
Presse. Partiets Vækst er navnlig kjendelig ved Valgene. 
I 1881 raadede det over mere end 46000 Stemmer; i 
Fjor fik dets Kandidater i alt 53000 Stemmer. Den Maade, 
paa hvilken Kejser Vilhelm og den mægtige Rigskansler 
have lyst Statssocialismen i Kuld og Kjøn, har bidraget 
meget til igjen at fylde det kristelige Partis Rækker. Men 
Regeringens socialistiske Sympathier have tillige øget den 
Tilbøjelighed til at blande Ærefrygten for Monarkens Per- 
son, Glæden over Tyskland s Storhed og Overbevisningen om 

dette Lands verdenshistoriske Mission sammen med den 
religiøse Tro paa en Maade, der ofte virker frastødende paa 
fremmede. Naar man hører til det Folk. der blev det 
første Oflfer for Tysklands Enhedsstræben, er Øret i høj 
Grad skærpet, hver Gang der spores Tilbøjelighed til at 
sammenblande „Deutschtum" og „Christentum", og der- 
for ville adskillige Foredrag af Stocker — som af andre 
tyske Præster — Være meget usmagelige for os Danske. 
Men man vil dog ogsaa som fremmed kunne forstaa den 
Glæde, som den berlinske Hofpræst maa føle, naar han ser 
den Kejser, som han og hele Tyskland viser en Ærefrygt, 
der grænser nær op til Forgudelse, tage Ordet for sociale 
Reformer i det Spor, som de kristelig-sociale have ind- 
slaaet. Og det var jo Tilfældet ved det kejserlige Bud- 
skab i 1881. Da det var udstedt, samlede Stocker sine 
trofaste i „Eiskeller'*, og til dem sagde han blandt andet : 
„de Tanker om den sociale Reform, som ere udtalte i 
det kejserlige Budskab, ere lysende Stjærner for Frem- 
tiden. Midnatten er forbi for Tysklands Liv, og Stjærn- 
eme komme til Syne. Endnu ruger Taagen over J orden, 
men Solen skal staa op og jage den paa Flugt." 

Hvor vidt dette Haab vil blive opfyldt eller gjort 
til Skamme, kan intet Menneske vide. Men det Forsøg, 
der nu gjøres af vore sydlige Naboer paa fra oven, ad 
fredelig Vej at løse de sociale Spørgsmaal, har Krav 
paa almindelig Opmærksomhed. Vil den tyske Stats- 
socialisme blive Indledningen til en ny, fredelig Æra, 
eller skal den kun, som Minister-Reformerne før den 
store franske Revolution, blive et forgæves Forsøg paa 
at sætte en Dæmning for en uundgaaelig blodig Krise? 
Det véd intet Menneske. Men Svaret paa dette Spørgs- 
maal vil faa verdenshistorisk Betydning. 

V. 

Mange af dem, der med Sympathi bave set den 
berlinske Hofpræst give sig i Lag med Løsningen af det 
sociale Spørgsmaal og danne et kristeligt Arbejderparti, 
have kun med Uvilje set ham optage en Kamp med 
den moderne Jødedom. Og det kan ikke nægtes, at 
Stocker i denne Kamp har lidt Nederhag, som en kristen 
Præst nødig maa lide. Men alligevel er der om denne 
Side af hans Virksomhed fældet mange altfor haarde og 
uretfærdige Domme, dels fordi man ikke har vidst, hvilket 
Tyranni de berlinske Jøder have kunnet udøve, dels 
fordi man som oftest kun har modtaget forvrængede eller 
ligefrem falske Referater om alt, hvad der hænger sam- 
men med denne Strid. Den tyske Presse er nemlig for 
en stor Del i Jødernes Vold, og de liberale og radikale 
Blade i Berlin have med en Heftighed uden Lige for- 
fulgt den Mand, der paa en virksom Maade, under Bi- 
fald fra de højeste Steder, har vovet at rejse Kristen- 
dommens Fane i den ny Rigshovedstad. Ingen Insinua- 
tion har været for giftig, ingen Spot for besk, og ingen 
Løgn for dristig, naar det gjaldt om at komme den for- 
hadte Hofpræst til Livs. Den Omstændighed, at en 
kristen Præst i Frederik den stores Stad med Fynd og 
K^em vovede at hævde, at, selv om Statsmagten tillod 
enhver „at blive salig paa sin Fagon", var det dog ikke 
ligegyldigt for Land og Rige. hvilken Vej Borgerne 
valgte — den var i de liberale Journalisters Øjne kun et 
Tegn paa en ny Opblussen af middelalderlig Intolerance. 
Det var ikke de Ufuldkommenheder og Fejl, der klæbe ved 
Stockers Grjeming som ved ethvert menneskeligt Værk/ 
der først fremkaldte Jødebladenes Uvilje. Det var hans 
energiske Kristendom, der bragte hele den saakaldte 
liberale Presse til at falde over ham som et Kobbel af 
glubske Hunde. Stocker er maaske i Besiddelse af enkelte 
personlige Egenskaber, der i en særlig Grad kunne op- 
ægge visse Modstandere ; men den dybeste Grund til Sam- 

menstødet mellem ham og Berlins Jøder er det Mod, 
med hvilket han har søgt at bryde ny Baner for den 
indre Mission i en af en vantro Presse stærkt paavirket 
Hovedstadsbefolkning. 

Der er faa store Stæder, i hvilke en indre Missions- 
virksomhed kan gjøre Regning paa saa ringe Tilslutning 
som i Berlin. I London er Arbejdsmarken maaske for- 
holdsvis lige saa vid eller endnu videre, men dér have 
Evangeliets Talsmænd et langt større Tal af virksomme 
Venner i alle Samfundskredse. I Berlin staar Kirken 
ikke blot over for store Masser, der ere blevne fremmed- 
gjorte for Kristendommen, men den maa tillige kæmpe med 
en vidt udbredt religiøs Ligegyldighed, der træder frem 
snart i Spidsborgerlighedens, snart i en forloren Dannelses 
Klædebon. Det nyeste æsthetiske Bidrag til den ber- 
linske Mellemstands Psykologi, Dr. Stindes tre Bind om 
Familien Buchholz's Hændelser hjemme og ude, viser, i 
hvilken Grad Kirken har tabt sin Betydning for en stor 
Del af dem, der hverken have for lidt eller for meget. 
Hvis Fru Buchholz og hendes Døtre havde levet i Lon- 
don eller Kjøbenhavn, havde vi sikkert set deres Hjem 
paa en eller anden Maade træde i Forhold til Kirken. 

Men det er ikke saa underligt, at en stor Del af 
den berlinske Mellemstand er bleven lige saa fremmed- 
gjort for Kirken som den lavest stillede Del af Befolk- 
ningen. Naar man mindes, hvilke Angreb der i et Par 
Menneskealdre her har været rettet mod det vaagnende 
Trosliv, og hvor lidt man her har sørget for at lade 
Kirkens Virkemidler holde Skridt med det voksende Ind- 
byggerantal, vil denne Omstændighed ikke længer vække 
Forbavselse. Endnu i Fjor var der i Berlin til 775,000 
evangeliske Indbyggere kun 38 Kirker og 13 Kapeller, 
med Siddepladser til i alt — 50.000 Personer. I de 
uhyre Sogne har der længe været aldeles utilstrækkelig 
præstelig Tjeneste, og de faa Arbejdere, som Dr. Wi- 
chern fra „das rauhe Haus" ved Hamburg sendte til de 
berlinske Præsters Hjælp, kunde kun forslaa lidet. For 

at faa mere udrettet var der derfor bleven dannet en 
Forening for indre Mission i den ny Millionby, men 
først efter at Stocker var bleven Formand for Forenin- 
gen, kom der rigtig Fart i dens Arbejde. 

Ledelsen af den indre Mission i Hovedstaden var 
en Opgave, der maatte ligge for en Præst som Stocker, 
og selv de, der med den største Strænghed bryde Staven 
over hans Virksomhed som kristelig-social Agitator, maa 
beundre den Energi, han paa saa mange Maader har 
lagt for Dagen ved at fremme den indre Mission. 
Berlin har nu ogsaa i sit „Stadtmissionshaus" i Nær- 
heden af Hasenhaide faaet et fast Midtpunkt for denne 
Missions Virksomhed, og hver Søndag Morgen før Kirketid 
lader den utrættelige Hofpræst ved Kolportører uddele 
en i et stort Oplag trykt Prædiken til Droskekuske, 
Politibetjente og andre, der have Vanskelighed ved at 
komme i Kirke. 

Den indre Mission og dens Virksomhed blev straks 
en staaende Skive for den liberale og radikale Presse, og 
de i religiøs Henseende ligegyldige Læserkredse fandt sig 
i de mest hensynsløse Haansord, ikke blot om Missionen, 
men ogsaa om det, der maa være alle Kristne helligt. 
De, der fulgte Pressens Udtalelser om Kristendommen og 
dens Tjenere med nogen Opmærksomhed, kunde imidlertid 
ikke undgaa at lægge Mærke til, at der jævnsides med denne 
ætsende Haand over for Kirken og den kristne Religion 
gik en vis Hensynsfuldhed over for Synagogen og Jøde- 
dommen. Og Forklaringen til denne Omstændighed laa 
snublende nær. Berlin har indenfor sine Porte 50,000 
jødiske Indbyggere, altsaa næsten lige saa mange som 
hele England eller hele Frankrig. Disse 50,000 Jøder 
ere ikke blot blevne en Magt paa Børsen, men ogsaa 
udenfor denne, og deres Indflydelse kjendes navnlig i Pres- 
sen, der for en stor Del gaar deres Ærende. Berthold 
Auerbach har ensteds karakteriseret de fleste af Nutidens 
dannede Jøder som „snarere Ikke-Kristne end Jøder**, 
og denne Karakteristik er til en vis Grad sand. De 

fleste af de moderne Jøder ere nemlig komne ud over 
enhver positiv Religion, ogsaa over Jødedommen; men 
ét af den ældre Jødedoms Karaktertræk have ikke saa faa 
afde moderne Jøder beholdt: et glødende Had til Kirken 
og Kristendommen. Disse Tolerancens Talsmænd kunne 
ikke sjælden blive i en mærkværdig Grad intolerante, 
naar de staa over for den kristne Tro og dens Livs- 
virkninger paa den enkelte og Samfundet. Men detaale 
i Reglen ikke, at der tages tilGjenmæle mod deres Over- 
greb og Overfald. „Jeg finder ikke," sagde Stocker for nogle 
Aar siden, „at de jødiske Blade og Folketalere skulle 
have Lov til at gaa frem mod den øvrige Verden paa 
den bekj endte Jødemanér for saa, naar den angrebne 
værger sig, at te sig som en krænket femtenaars Pige". 
Med disse Ord vilde han pege paa den underlige Bland- 
ing af Hensynsløshed og Ømtaalighed, der er saa ka- 
rakteristisk for den moderne Jødedom, og som i mere 
end ét Land har bragt Landets Børn til at spørge: 
„maa vi være her?" 

Dette Spørgsmaal blev paa en Maade, som alle 
Kristne burde misbillige, rejst under den saakaldte an- 
tisemitiske Bevægelse, der gaar jævnsides med Stockers 
Strid med de berlin&ke Jøder. Antisemitemes Kamp 
imod Israels Folk er væsentlig en Racekamp. I Antise- 
mitisnaen rejse Germanerne sig, stærke ved Overtal og 
fysisk Magt, imod deres semitiske Medborgere, der dog 
ikke blot ved de nedarvede Anlæg for Handel, men og- 
saa ved Arbejdsomhed, Nøjsomhed og huslige Dyder 
have vundet deres Magtstilling. Antisemiten betragter 
Jøden som en fremmed, og Antisemitismens Løsen er: 
bort med de fremmede! Den antisemitiske Bevægelse er 
kommen til Udbrud i en økonomisk trykket Tid, og der 
er noget i den af det blinde Had, der bragte Middel- 
alderens Folk til i Pestens Tid at beskylde Jøderne for 
at have forgiftet Brøndene, saa vist som der er adskil- 
lige Antisemiter, der have røbet Tilbøjelighed til at løse 
det sociale Spørgsmaal paa samme Maade, som Johan 

uden Land kom ud af sin Pengetrang: yed at trække 
Tænder ud paa de rige Jøder, indtil de gav Slip paa de 
Penge, som denne engelske Konge trængte til. Antise- 
mitismen har stundum beraabt sig paa Religionen, og 
den har suget Næring af den nationale Begejstring for 
det ny Kejserrige. Men naar man følger dens Veje. 
der ofte ere mærkede baade af Uret og Vold, ser man 
snart, at den i Reglen hverken har sit Udspring fra 
sand Religiøsitet eller fra ægte Fædrelandskj ærlighed. 
Mange af de Antisemiter, der ere gaaede i Spidsen med 
Anklager mod Jøderne som religionsløse. ville jo i Virke- 
ligheden ikke selv staa i noget nøjere Forhold til en 
positiv Religion, og Anklagen for Mangel paa Fædre- 
landskjærlighed er, hvis den skal være almengyldig, uret- 
færdig, og i en Tyskers Mund meget mislig. Hvis nemlig 
noget Folk bør være overbærende overfor Kosmopoliter, 
niaa Tyskerne være det; thi Fædrelandskjærligheden er 
hos vore sydlige Naboer ikke meget over to Menneske- 
aldre gammel. Den blussede første Gang op under Fri- 
hedskrigen. Det er en bekjendt Sag, at Gothe i Retning 
af Fædrelandskjærlighed lod meget tilbage at ønske; og 
hvad der gjælder om ham, gjælder om næsten alle den 
tyske Literaturs Koryfæer.. Lessing saa' i Fædrelandskjær- 
ligheden kun en heroisk Svaghed, som han var glad ved 
selv at være fri for; og han erklærede, at Germanernes 
Nationalkarakter bestod i, at de havde valgt ikke at 
have nogen Nationalkarakter. Wieland kunde ikke for- 
staa, hvorledes Fædrelandskjærlighed kunde forenes med 
Pligten over for andre Folk, og han fortalte, at han 
aldrig havde hørt om en saadan Dyd i sin Ungdom. 
Da Herder drøftede det Spørgsmaal, om den nyere Tids 
Mennesker kunne siges at have et Fædreland i den 
gamle Betydning af Ordet, besvarede han dette Spørgs- 
maal med et afgjort Nej. Ja, efter hans Mening skulde 
man end ikke nære Ønske om at have et Fædreland i den 
Betydning af Ordet, thi det havde været en Ulykke for 
Grækenland, Jødeland og Rom. Hvor et Folks Klas- 

sikere staa saaledes over for Nationalitetstanken, er der 
Grrund til at være noget varsom med at anklage for 
manglende Fædrelandskjærlighed* Naar man nøjere be- 
tragter Antisemitismens Udvikling, ser man da ogsaa let, 
at dens inderste Drivkraft ikke nærmest er religiøs Nidkjær- 
hed og patriotisk Begejstring eller en berettiget Harme 
over Jødernes „Chutspe", men en Misundelse, der har 
sin Kilde i en blandet Følelse af fysisk Overmagt og 
økonomisk Afmagt. Antisemiten siger til Jøden: alt 
dit har været mit! men han glemmer at spørge sig 
selv, hvorledes det er gaaet til, at hans Ejendele ere 
komne i „de fremmedes" Hænder. Hvis han ikke glemte 
det, vilde der ikke blot blive Grund til Harme, men 
ogsaa til Selvanklage. 

Antisemitismens Udskejelser savne imidlertid ingen- 
lunde en tilstrækkelig Grund. Selv om man derfor ikke 
paa nogen Maade vil forsvare denne Bevægelse, kan 
man godt for staa den. Allerede for mange Aar siden 
skrev den store Statsmand, som Tyskland for en væsent- 
lig Del skylder sin Gjenfødelse, om de berlinske Jøder*): 
„deres. Snedighed, Udholdenhed, esprit de corps og 
Mangel paa Æresfølelse, naar kun Vindesygen bliver til- 
fredsstillet, vil være fordærvelig i enhver Stat og har især 
en skadelig Indflydelse paa Embedsklassen.'* Hvis Fri- 
herre von Stein havde levet et halvt Hundredaar længere, 
end han gjorde, vilde han utvivlsomt have brugt endnu 
stærkere Ord om den fordærvelige Indflyldelse, som det 
jødiske Element i visse Retninger kan have paa et Sam- 
fund. De Overgreb, der hos den let paavirkelige Masse 
have fremkaldt den antisemitiske Bevægelse, have derfor 
hos adskillige Statsøkonomer og Filosofifer i vore Dage 
fremkaldt Overvejelser, der kunne blive Udgangspunkt 
for en fredeligere, men ikke mindre virkspm Form af 
Antisemitisme. 



*) Jvfr. Seeiey: Life and times of Stein (Cambridge 1878) I, 
S. 156. 

Saadanne Overvejelser ere ogsaa komne frem fra 
kristelig-social Side. Stocker har vel aldrig helt villet 
gjøre fælles Sag med Antisemiterne, men han er ofte 
kommen til at kæmpe Side om Side med dem. Som 
social Agitator og kristen Præst maatte ogsaa han tørne 
sammen med Berlins Jøder. 

Han fortæller, at han engang, da „en anstændig 
Jøde" spurgte ham, hvad han egentlig tilsigtede ved sit 
Angreb paa den moderne Jødedom, gav følgende Svar: 
„i den tøjlesløse Kapitalisme ser jeg vor Tids Ulykke, 
og derfor bliver jeg med Nødvendighed ud fra min so- 
cial-politiske Opfattelse en Modstander af den moderne 
Jødedom, fordi hin Retning har sine vigtigste Repræsen- 
tanter indenfor denne. Men jeg vilde aldrig have tænkt 
paa at optræde imod blot nationaløkonomiske Vildfar- 
elser, naar der ikke med dem havde været forbundet en 
frivol Parforcejagt paa alle de kristelige Elementer i 
vort Folkeliv. Sorgen over mit Folk, som derved 
gaar til Grunde baade i sædelig og religiøs Henseende, 
leder mig til at drage denne Daarlighed frem for Offent- 
ligheden og til at tage Kampen op imod den. Hvad 
kan det hjælpe at kæmpe mod det slette paa Prædike- 
stolen, naar de, der. skrive og læse hine Blade, ikke 
samles om den? Eller hvad nytter det at udstøde et 
Smertensraab i konservative Aviser? det ville hine Sjæle- 
mordere kun le ad, og deres Ofre ville ikke høre det. 
Derimod er en Folkeforsamling endnu stedse den Val- 
plads, paa hvilken man bør tage Kampen op imod dem, 
der fordærve Folket. At jeg har Ret hertil, siger min Sam- 
vittighed mig. Min Samtids sædelig-religiøse Forvildelse 
siger mig, at det er paa høje Tid at gjøre det. Det er 
maaske endnu ikke for sent, men det er det yderste 
Øjeblik." 

Man kan anerkjende den Nidkjærhed, som ligger bag 
ved en saadan Udtalelse, og forstaa den Nødvendighed, 
i Kraft af hvilken, som Biskop Martensen og andre have 
forudsagt, Jødespørgsmaalet dukker op, hver Gang store 

sociale Spørgsmaal staa paa Dagsordenen — og dog 
alligevel ønske, at kristne Præster vilde holde sig tilbage 
fra Kamp paa et saadant, kun tildels religiøst, men i en 
væsentlig Grad nationaløkonomisk Omraade. Det vil jo 
nemlig altid være tvivlsomt, hvor vidt „den tøjlesløse 
Kapitalisme" virkelig har sine „vigtigste Repræsentanter" 
indenfor Jødedommen, og det er i ethvert Tilfælde 
sikkert, at den ogsaa har adskillige indenfor Kristenheden. 
Og naar det er Tilfældet, maa det dog være de kristne 
Præsters Opgave at begynde Dommen i deres eget Hus. 
Derimod kan der ikke være Tvivl om, at en kristen 
Præst baade har Ret og Forpligtelse til at tage til Gjen- 
mæle imod den moderne Jødedoms hensynsløse Angreb 
paa det, der for Kristne er helligt. Men her gjælder 
det at mindes, at ikke alle Jøder ville være med i den Skare 
af rodløse Personligheder, der øve deres giftige Vid paa 
Kirken og densVirksomhed. Antisemitismen oversaa denne 
Kjendsgjerning og rasede imod enhver Jøde som Jøde ; men 
Stocker har ikke glemt, at der ogsaa findes Jøder, som 
alvorlig misbillige den udæskende Tone, der plejer at være 
ejendommelig for den literære Jødedoms Repræsentanter 
i Literaturen. „Hvad jeg siger om den moderne Jøde- 
dom", forklarer han i et Foredrag, der blev holdt 
sidst i Septbr. 1879 — altsaa endnu i Begyndelsen af 
Bevægelsen — „det vil jeg sandelig ikke have anvendt 
paa alle enkelte Israeliter. Der er mange Jøder, som 
have Respekt for vor Tro, Agtelse for den germanske 
Folkekarakter og Deltagelse for vort Folks Vel. Der 
er mange Jøder, som ere sandfærdige i deres Tale, tro- 
faste i deres Løfter og rejjelige i Forretningslivet, — 
jeg kjender, ærer og agter saadanne Jøder. Men Be- 
grebet „moderne Jødedom" betyder netop Summen af 
de Træk, der træde frem, ikke de enkelte Personers For- 
trin. Man taler om „Germanentum", skjønt man godt véd, 
at der er mange Germanere, som ikke bære Spor af det; 
man taler ogsaa om,, Nutidens Kristendom", men ved denne 
Betegnelse tænker man ikke paa alle enkelte Kristne". 

Hvad Stocker mente med disse „fremtrædende" Træk 
hos de moderne Jøder, var det ikke vanskeligt at for- 
staa, og under den berlinske Jødefejde fik han rigeUg 
Lejlighed til nærmere at forklare sine Ord. 

I 1878, medens han var borte fra Byen. var der, 
som han selv indrømmer, i det kristelig-sociale Arbejder- 
partis Forsamlinger blevet talt „mere end nødvendigt" 
om Jøderne. Jødepressen skrev derfor, at de kristehg- 
sociale nærede Had til Jøderne og tænkte paa at rejse 
en Forfølgelse imod disse. Som Svar paa saadanne Udtal- 
elser erklærede Stocker, da han var kommen tilbage: „vi 
hade ingen; vi hade heller ikke Jøderne. Vi agte dem 
som vore Medborgere og elske dem som Profeternes 
og Apostlenes Folk, af hvilket vor Frelser er fremgaaet. 
Men det maa ikke afholde os fra, naar jødiske Blade 
angribe vor Tro. og naar jødisk Mammonsaand for- 
dærver vort Folk, at signalisere denne Fare." Da han 
havde afgivet denne Erklæring, hed det i Jødepressen, 
at han havde sagt: hele Tysklands Elendighed kommer 
fra Jøderne. Der faldt en Regn af Stridsskrifter ned 
over ham, og han modtog en Mængde grove Breve. En 
navngiven Jøde i Berlin skrev saaledes til ham, at Israel 
var Guds Favorit, og at naar Kristne talte om deres 
Kjærlighed til det udvalgte Folk, saa var det det samme, 
som naar faldne Kvinder — Brevskriverens Betegnelse var 
mindre høvisk — skjænkede fornemme Adelsmænd deres 
Hjærte. Den radikale Naturforsker Schleiden gik Jød- 
ernes Ærende ved at skrive en Bog, der med let paa- 
viselige Overdrivelser forherligede Jødernes videnskabelige 
Fortjenester i Middelalderen; og samtidig spillede de 
Blade, der til daglig Brug mente at have Ret til at haane 
Kirke og Kristendom, den krænkede Uskyldigheds Rolle, 
og de beskyldte Stocker for at ville tænde Baal og gjen- 
indføre Inkvisitionen. 

Midt i Septbr. 1879 mente derfor Stocker, at det 
var rigtigst at tydehggjøre sit Standpunkt ved en fyldig 
Udtalelse om Sagen, og han holdt da et oflFentligt Fore- 

drag, som han siden udgav under Titlen: „vore Ford- 
ringer til den moderne Jødedom". I dette Foredrag 
bekjendte han aabent, at han i den Magt, som Jøderne 
havde faaet, saa^ en Fare for det tyske Folkeliv. Faren 
hgger dog efter hans Mening hverken i de gammeldags 
Jøders Religion eller i den saakaldte Reform-Jødedom, 
men i den literære og kapitalistiske Jødedoms Overgreb 
og Forhaanelser. Han tilraaber de berlinske Jøder: en 
lille Smule mere Beskedenhed! en lille Smule mere 
Tolers^nce! noget mere Lighed! Hans Foredrag blev 
gjengivet i forskjelligo Blade, men i enkelte jødisk-sindede 
Aviser saa forvrænget, at det ikke var til at kjende. Ved 
denne Lejlighed som ved andre lignende gik „Berliner- 
Tageblatt" i Spidsen. Dette liberale Organ, der skal 
have 60000 Abonnenter, var saa frækt i sin Forvansk- 
ning af Hofpræstens Foredrag, at det endog modtog en 
Dementi fra en retsindig Jøde, Hr. Elias Cohn, der selv 
havde overværet Mødet. Hr. Cohn sendte Redaktøren 
af „Berliner-Tageblatt" et Brev, hvori han blandt andet 
skrev: „De har i Dag i Deres Avis bragt en Beretning 
ud i Yerden, som kun indeholder den ene Sandhed, at 
der bar været et Møde; alt det andet er Løgn og Op- 
digtelse." 

Da Referaterne i andre Blade havde været næsten lige 
saa forvanskede som „Berliner-Tageblatt"'s, holdt Stocker 
«t nyt Foredrag, et „Nødværge imod den moderne Jøde- 
dom", i hvilket han nærmere viste, hvorfor han havde 
været berettiget til at kræve større Beskedenhed, mere 
Tolerance og Lighed fra Jødernes Side. Han mindede 
om, at den berlinske Kommunalbestyrelses jødiske For- 
mand, Dr. Strassmann, i Tillid til sine stærke Forbind- 
elser, i en offentlig Forsamling havde sagt: „den kirke- 
lige Reaktion tager et dristigt Tilløb. Allerede nu hæver 
•der sig ikke mere Mørkemænd af den sædvanlige Slags, 
men virkelige Kætterdommere, der helst vilde brænde 
anderledes troende paa et Baal; og i Mangel af den 
Kjærlighed, som de burde have, prædike de kun Had 

og Tvedragt. Gid Gud ikke vil dømme dem efter 
deres Handlinger og endnu mindre efter deres Ord; thi 
deres Tunge er som den^ giftige Øgle, og deres Aande 
er som Sumpens Dunst, i hvis Miasmer Livet hensygner.*' 
Foruden denne Udtalelse af Dr. Strassmann fremdrog 
Stocker flere Årtikier fra „Berliner-Tageblatt** og fra 
„Borsen- Kurier" , i hvilke der blev drevet Spot med 
Kirkens Fester og gjort Nar ad de kirkelige Forsamlinger; 
og samtidig viste han, med hvilken Partiskhed jødiske 
Forhold bleve omtalte. Han indrømmede, at det var 
muligt, at nogle af disse Artikler vare skrevne af Kristne, 
men Bladene vare i jødiske Hænder, og jødiske Redak- 
tører vare baade juridisk og moralsk ansvarlige for deres 
Indhold. Han kaldte det „et satanisk Træk" saaledes 
at spekulere i den forhaandenværende Mangel paa Ær- 
bødighed og Blufærdighed over for det kirkelige; derved 
vilde man kun støde det tyske Folk endnu dybere ned i 
Nihilismens Afgrund. Og han erklærede, at han ikke 
kunde finde anden Forklaringsgrund for en saadan Frem- 
gangsmaade end et vildt Had til Kristendommen, og 
dette betegnede han som en „Levning af talmudiske 
Grundsætninger og en Frugt af den hundredaarige Under- 
trykkelse, med hvilken de Kristne have forsyndet sig 
over for IsraeP^ Til sidst opkastede han det Spørgs- 
pjaal, hvorledes den Fåre, der truer Samfundet fra den 
moderne Jødedoms Side, bedst vil kunne afværges. Han 
svarede herpaa: „Lovgivningen kan gjøre noget, naarden 
indskrænker Kapitalens Herredømme og derved ind- 
snævrer Jød'ernes Domæne. Men det bedste maa komme 
frem derved, at der vaagner en levende Kristendom. 
Naar det tyske Folk igjen bliver et kristeligt Folk, med 
Tro paa Jesus Kristus, frit for Pengegriskhed, fuldt af 
Ærefrygt for sin Kirke, saa vil den moderne Jødedom 
ikke kunne skade Kirken med sin Mammonsaand, sin 
frække Presse og sit Had. Men saa vil den levende 
Kristendom drive en mægtig og uimodstaaelig Mission 

baade over for den gammeldags og over for den moderne 
Jødedom." 

Det vil være overflødigt her i det enkelte at følge 
Stockers Optræden under den langvarige Jødefejde. Der 
er Episoder af denne, der har stillet ham i et alt andet 
end heldigt Lys, og det er lykkets hans Modstandere 
ved snedige Fangspørgsmaal, der ofte minde om Fari- 
sæernes i Evangelierne, at aflokke ham Udtalelser, der 
ved første Øjekast ikke synes at stemme med de virkelige 
Forhold. En Mand, der fører et saa bevæget Liv som 
Stocker, og som kommer i Forhold til mange Mennesker, 
kan jo imidlertid være udsat for den almindelige menneske* 
lige Skrøbelighed, at glemme et Navn eller et Ansigt; og 
naar Modstandere, der ikke ville indrømme en saadan Mu- 
lighed, lure paa enhver Blottelse for straks af den at drage 
de stiø^rste Konsekvenser, kan man let bringe overfladiske 
Betragtere, som de fleste Avislæsere, til at danne sig et 
falskt Billede af Manden. Der kan vel i det hele være 
Orund til at advare imod at bruge en anden Maalestok 
over for Stocker end over for andre Mænd, der optræde 
i det offentlige Liv, og til at minde om det urigtige i 
„at puste let forklarlige Fejltagelser op til ethiske For- 
syndelser". 

Selv om Stocker havde kæmpet som en Engel, vilde 
han have bragt den jødiske Presse til den yderste Grad 
af Raseri; thi det Synspunkt,, under hvilket han ser 
Jøderne, vilde, hvis det blev almindeligt, tilintetgjøre 
den Magt, den moderne Jødedom har. 

„Israel", siger Stocker, „er et fremmed Folk iblandt 
os. Det skal nyde Værn iblandt os, og vi vil yde det 
alle de Kettigheder, som det kan faa uden at skade 
vor Folkelighed. Men at Jøder ere Vælgere og valg- 
bare, at de have Statsembeder og blive Øvrighedsper- 
soner, at de sidde i Kommunalbestyrelser og parlamen- 
tariske Forsamlinger, at de blive Lærere i vore Skoler 
— det er, principielt set, absolut forkasteligt". Den, der 
taler saaledes, maa naturhgvis aldeles bryde Staven over 

Digitized by VjOOQIC 



46 Fr. Nielsen. 

Jødernes Emancipation; og det gjør Stocker ogsaa. 
„Det er", siger han i et af sine Poredrag, „saa klart for 
mig som for nogen her i Tyskland, at Jødernes Emanci- 
pation var en Fejl baade set- fra et religiøst, et politisk 
og et socialt Synspunkt. Israels Folk er, baade i Følge 
det gamle og det ny Testamente, til Straf for sit Fra- 
fald fra den levende Gud, til Straf for sin Vantro over 
for Kristus, spredt iblandt Folkeslagene — men vel ikke 
for at udplyndre og beherske disse." Efter hans Opfat- 
telse har det jødiske Folk ved sin Forkastelse af Kristus 
udspillet sin Rolle, og det er derfor en Anmasselse og 
en Daarskab, naar Jødedommen i vore Dage stundum 
fremstiller sig som Bærer afGudsideen paa Jorden eller 
som Indehaver af „Fremtidens Religion". 

Ogsaa han betoner stærkt, at Jøderne ere „frem- 
mede". „Det er", siger han, „ikke nok at tale Tysk for 
at være en Tysker. Man kan godt sige; en evangelsk 
eller en katholsk Franskmand, Englænder eller Tysker, 
men ikke: en jødisk Franskmand, Englænder eller Tysker. 
Man siger altid: en fransk, engelsk eller tysk Jøde. Det 
er karakteristisk. I denne Sprogdannelse ligger der en dyb 
Forstaaelse for Forskj ellen. Hvorpaa beror nu denne? 
Derpaa, at hos andre Folk er der Adskillelse mellem den 
religiøse Bekjendelse og Nationaliteten, men hos Jød- 
erne falde begge Dele sammen, og det religiøse er det 
afgjørende. Jøderne gaar aldrig op i det Folk, som de bor 
iblandt; de bliver, paa enkelte Undtagelser nær, ublandede^ 
exklusive, i indbyrdes international Sammenhæng gjen- 
nem den store gyldne Internationale [den israelitiske Al- 
liance], der omspænder hele Verden med sine Garn. 
Denne Forening gaar ud paa at undergrave Folkenes 
nationale Liv, paa at kue dem aandelig og materielt og 
paa at herske over dem. Og fordi man véd, at Religionen er 
den stærkeste Faktor i Folkelivet, den stærkeste Hindring 
for Jødernes Planer, rejser det jødiske Folk sig imod 
Kristendommen, som skal undergraves og rives ud af 
Folkenes Hjærter. Jøderne have ingen Missionærer, men 

Digitized by VjOOQIC 



Hofpræst Stocker. 47 

de drive deres Mission i den mest storartede Maalestok 
gjennem Pressen". 

Stocker véd meget godt, som allerede ovenfor frem- 
hævet, at denne Presse ogsaa for en Del tjenes af Penne, 
der føres af frafaldne Kristne; men det er hans Over- 
bevisning, at det er den moderne Jødedom, som er 
Sjælen i hele den antikristelige Bevægelse, der er i Frem- 
brud i Tyskland. Naar man opmærksomt gjennemlæser 
de Breve fra Dr. G. Brandes, der nu ere samlede til 
en i høj Grad interessant og i mange Henseender lære- 
rig Bog, kommer man let til det Resultat, at Hofpræsten 
næppe har set fejl. „Her", skriver Dr. G. Brandes om 
Berlin og dets Universitet (Berlin S. 233), „findes sprængte 
rundt omkring i den Hob, som udgjør Videnskabens 
unge Garde, Mænd som i Klarhed, ren Enthusiasme og 
klippefast Overbevisning komme det attende Aarhund- 
redes franske, engelske og tyske Filosoffer nær, og som 
ere fast besluttede paa at optage hines Arbejde. De 
betragte den nuværende Tingenes Tilstand kun som de 
sidste Ringe, der kastes af den store Romantiske Reak- 
tion; de tro fuldt og fast, at en ny stor Bevægelse af 
lignende Art som det attende Aarhundredes, omend 
uden enkelte af dens iøjnefaldende Misvisninger, er be- 
gyndt, er i mægtig Svulmen og endnu i den nærværende 
Slægts Livstid vil have Sejre at opvise paa alle Felter 
og i alle Lande ; denne unge Elite af Videnskabsdyrkere 
opdrager daglig, rastløst og frygtløst, en ny Slægt, der 
tror paa de Sandheder, den forkynder, og ikke mere 
tror et Ord af den romantiske Reaktions Bagvaskelser 
og Løgne". Naar man véd, hvad Dr. Brandes mener 
med „romantisk Reaktion", og mindes, hvilken berlinsk 
Selskabskreds han kjender bedst, lade disse Ord ikke 
noget tilbage at ønske i Retning af Tydelighed. 

Derfor vil man formentlig ikke kunne bebrejde en 
Mand som Stocker, at han søger at vække Opmærksom- 
hed for det sidste Formaal for denne antikirkelige 
Strømning, der fører Ordet i den liberale og radikale 

Presse, og som sikkert for en stor Del har sit Tilløb 
fra den moderne Jødedom. Men hvad skal der da gjøres? 
Efter Stockers ovenfor gjengivne Udtalelser om sit 
principielle Standpunkt skulde man vente, at han vilde 
foreslaa at skrue Forholdene tilbage ved at ophæve Eman- 
cipationen, Men det er dog ikke hans Mening. „Emanci- 
pationen", siger han, „er ikke blot hos os, men hos alle 
Kulturfolk en Kjendsgjerning, med hvilken vi maa regne. 
Kjendsgjerningen kan vi ikke komme uden om; men lad 
08 af al Magt vogte os for de skadelige Følger af den!" 
„Hvis Jøderne", sagde han vicfere i et Foredrag for fire Aar 
siden, „kun søgte deres Levebrød blandt de forskjellige 
Folkeslag, hvis de levede for deres religiøse Skikke og 
ikke forstyrrede den indfødte Befolkning, saa vilde der 
ikke gives noget Jødespørgsmaal. Men Jødedommen vil 
ikke blot være til, den vil herske; den vil have Lov 
til at angribe vore dyreste Ejendele, den kristne Religion, 
Kirken, den tyske Kultur og tysk Folkeskik; men selv 
vilden ikke generes. Det bør ikke tillades." „Vi", saa- 
ledes tilraaber han sine kristelig-sociale Meningsfæller, 
„ville fortsætte den aandelige Kamp, indtil vi ikke 
mere forulæmpes af den jødiske Presse, og indtil vi ikke 
mere spore dens uheldsvangre Indflydelse paa vort 
Folkeliv; indtil de, hvad Åageren angaar, have valgt 
en anden Fremgangsmaade, saa at vi virkelig kunne leve i 
Fred med denne Brøkdel af Befolkningen i vort Land." 
Vel vil han ikke være bange for at foreslaa en Undtag- 
elseslov mod Jøderne, som Tyskland jo har en Undtagel- 
seslov mod Socialisterne; men han mener, at den er 
overflødig. Naar blot den økonomiske Lovgivning bliver 
ændret paa en forstandig Maade, vil Jødernes Indflydelse 
med det samme mindskes. Den moderne Jødedoms aand- 
elige Magt beror nemlig efter hans Opfattelse væsentlig 
paa Jødernes Børsregimente; derfor maa den, der vil an- 
gribe den antikristelige Paavirkning, der udgaar fra Jød- 
erne, først og fremmest angribe den „tøjlesløse Kapital- 
isme", der har gjort Israels Børn til en Stormagt i de frem- 

mede Lande. Kun fordi Jøderne have Børsen og Guldet 
i Ryggen, har en halv Million af disse fremmede kunnet 
tillade sig at udfordre et Folk paa fire og fyrretyve Mil- 
lioner. 

Men ved Siden af et saadant Gjennemsyn af den 
nationaløkonomiske Lovgivning foreslaar Stocker ogsaa 
andre Midler: en kristelig Opdragelse af Folket, der kræver, 
at jødiske Lærere helt fjæmes fra Almueskolen og saa vidt 
muligt fra de højere Skoler; et kristeligt Folkeliv meden 
kristelig Øvrighed og kristelig Edsaflæggelse. Ingen Jøde 
skal have Lov til at tage en Kristen i Ed, en Jøde bør 
aldrig have Lov til at være Enedommer i Retterne, og 
Jøder kun findes i disse i et Forhold, der svarer til 
deres Tal i Riget. Hidtil har man i Tyskland holdt Jød- 
erne borte fra Regeringen og Officersstanden; for Frem- 
tiden bør der gjøres et Forsøg paa at gjøre dem uskad- 
elige i Retslivet. 

Det er for Gjennemførelsen af dette Program, 
Stocker endnu kæmper, og der er i Tyskland adskillig 
flere end Medlemmerne af det kristelig-sociale Parti, 
der stille sig ved hans Side i denne Kamp. 



VL 

Det er ikke underiigt, at en saa slagfærdig Natur 
som Hofpræst Stocker har faaet mange Modstandere, og 
heller ikke, at der er mange Kristne, som kun med Ængst- 
else have været Vidner til en saadan Overførelse af den 
indre Mission paa den sociale Agitations Omraade. 

Det er jo nemlig ganske rigtigt, at alle de national- 
økonomiske Forfattere, hvis Blik ikke har været helt 
omtaaget af Materialisme eller af Uvilje mod Religionen, 
med større eller mindre Styrke have gjort gjældende, at 
enhver social Reform for at lykkes kræver baade aande- 
lige og sædelige Forudsætninger; og for saa vidt have 
de ganske vist kaldt paa Kirken og dens Tjenere. Men 

Smaaskrifter til Oplysning for Kristne. I, 5. 4 

ikke til direkte Arbejde. De have ikke opfordret Præst- 
erne til at optræde som sociale Agitatorer, men tvært 
imod advaret mod en saadan Virksomhed. 

Det var ikke blot paa Kirkedagen i M eissen, i en 
Kreds af Præster, at Roscher pegede paa de nødvendige 
Forudsætninger for et lykkeligt Udfald af den sociale 
Reform. Ogsaa i den Afhandling, der er en Slags Selv- 
kritik over hans eget System, kommer den samme Tanke 
frem. „Jeg for min Del", siger han, „er fast overbevist 
om, at alle vore Planer til en social Reform, hvor klogt 
udtænkte de end kunne være, og paa hvor storartet en 
Maade de end kunne blive satte i Værk, ikke have 
nogen Udsigt til at lykkes, hvis de ikke som Underlag 
have en Gjenoplivelse af ægte Religiøsitet i Folket." 
Og Schåffle har i sin sidste lille Bog om Socialdemo- 
kratiets mørke Fremtidsudsigter (S. 105) udtalt sig om 
den betydelige Indflydelse, som det religiøs-kirkelige Liv 
kan øve til Forebyggelse af den sociale Revolution. 
Men begge disse Forfattere ere dog meget langt fra at 
opfordre til Opstilling af en kristelig Nationaløkonomi eller 
til en præstelig Agitation for en kirkelig Socialpolitik. 
Vi have allerede ovenfor (S. 32) set, at Roscher tvært 
imod lagde Præsterne i Meissen paa Sinde, at det ikke 
var deres Sag at studere nationaløkonomiske Enkelt- 
spørgsmaal eller at drive Partipolitik. Og Schåffle 
siger det samme. „Den sociale Reform", hedder det 
hos ham, „er den for alle fælles praktiske Kristendom. 
Men for Kirkens Vedkommende bestaar denne rigtignok 
ikke i Sysselsættelse med Nationaløkonomi, men deri, at 
Kirken fuldt og helt gjør gjældende og bringer Lav i det 
Bud: du skal elske din Næste som dig selv!" Schåffle 
føjer endvidere til: „den kristne Kirke griber umiddel- 
bart forsonende ind i Nationaløkonomiens Gjerning der- 
ved, at den i aandelige Gaver giver Erstatning for UUg- 
hederne med Hensyn til den materielle Lykke. De store 
kristne Kirkesamfund yde i denne Henseende saa over- 

ordentlig meget, at den sociale Revolution ogsaa maa 
strande paa deres Arbejde." 

Men man vil ikke ktinne forlange, hverken at 
Præsterne, for at opretholde den bestaaende Samfunds- 
orden, skulle gaa Kapitalismens Ærinde, eller at de, 
for at vinde Socialdemokraterne, skulle lade sig indrul- 
lere i Socialismens Hær. Deres Opgave maa ligge i 
Retning af det forebyggende, afværgende og forsonende. 
De skulle som Talsmænd for den evige Sandhed og 
Kjærlighed ogsaa tale Retfærdighedens Sag i alle jord- 
iske Forhold, og de skulle have et formanende Ord 
baade til de rige og til de fattige. De skulle indprænte 
alle dem, der have denne Verdens Gods, den kristne 
Broderkjærligheds Krav, og de skulle advare mod Rig- 
dommens Forførelser. Men de skulle ogsaa advare mod 
Fattigdommens Fristelser, og de bør aldrig glemme, at 
det er Evangeliet om Guds Rige, ikke nationaløkonomiske 
Utopier, der efter Kristi Ord af hans Tjenere skal 
prædikes for de fattige. Man har stundum villet kalde 
de kristne Præster frem paa den socialpolitiske Val- 
plads ved at sige, at de, som alle Kristne, bør have 
mere Sympathi for de fattige end for de rige. Ognaar 
det gjælder at tale de fattiges Sag, at lindre Nød og 
Elendighed, vil man selvfølgelig altid, ikke blot hos 
Præsterne, men hos alle Kristne, kunne forudsætte den 
største „Sympathi" for de fattige ; men i sociale Gjærings- 
tider er der jo Tale om noget ganske andet. Da gjælder 
det om at tage Parti for et socialt Program, hvis Række- 
vidde ingenlunde alle Præster paa Forhaand kunne 
siges at være i Stand til at udmaale, saa lidt som de 
maaske haveÆvne til at afveje det paa Retfærdighedens 
Vægtskaal. Man kan ikke ad „Sympathiens" Vej eller 
ud af sin Bibel afgjøre, om en Normalarbejdsdag skal 
have otte eller ni Timer, om Frihandel eller Toldværn 
til en given Tid skal foretrækkes. 

Derfor kan der være Grund til, baade fra Kirkens 
og Nationaløkonomiens Side, at advare imod social- 

4* 

politisk Agitation i Kristendommens Navn. Men man 
vil dog ikke kunne nægte, at der blandt Kirkens Tjenere 
kan findes Mænd, som baade ere i Besiddelse af de 
personlige Egenskaber og af de aandelige Forudsætninger, 
der maa til for at tage Del i det socialpolitiske Arbejde. 
Og lige saa urigtigt som det vilde være at gjøre det til 
Pligt for alle Præster at virke med i det socialpolitiske, 
lige saa galt vilde det være at forbyde de enkelte, 
der følte sig kaldede dertil, en saadan Virksomhed. 
Nationaløkonomiens Historie viser, at man ikke sjælden 
i fysiokratisk Iver har glemt de ethiske Synspunkter. 
Hvorfor skulde Kirkens Mænd, der dog særlig maa være 
kaldede til at gjøre disse Synspunkter gjældende, ikke have 
Lov til, naar det gjøres fornødent, at minde om dem? Og 
hvorfor skulde Guds Ord være bundet i en Forsamling 
af Socialdemokrater? „Hvorfor," sagde en af Stockers 
Embedsbrødre, Hofpræsten Kogel, „skulde den, der har 
et varmt Hjærte og en slagfærdig Tunge ikke, selv om 
han er Præst, ogsaa kunne træde op i en socialdemo- 
kratisk Forsamling for at bortvejre Fordomme, slaa Bro 
til Evangeliet, drage de for Kirken fremmedgjorte med 
sig og hjælpe til at rykke et System, der er saa rigt 
paa Modsigelser, op med Rode? Og naar altfor ængst- 
elige Venner vilde raade ham fra det, kunde han saa ikke 
svare: war' ich besonnen, hiess ich nicht der Tell!" 

Der kan være Præster, for hvem det, netop efter 
den nøjeste Samvittighedsprøve, bliver en Pligt at give 
deres Ord og deres Person med i Laget. Og der er 
ingen Tvivl om, at det har været Tilfældet med Stocker. 
Vi have ovenfor (S. 16 — 17) set, hvilke alvorlige Over- 
vejelser der bragte ham til at tage Ordet hin Aften i 
„Eiskeller", og han kommer gjentagne Gange tilbage til 
de Bevæggrunde, der ledte ham til at træde op som 
socialpolitisk Agitator. Et Sted siger han saaledes: 
„Modarbejdelsen af Socialdemokratiet er en Opgave for 
en Sjælesørger, og den har afgjørende Betydning baade 
for Nutiden og for Fremtiden. Da det forførende ved 

Digitized by VjOOQIC 



Hofpræst Stocker. 53 

denne Retning laa deri, at Menneskesjæle ved Hjælp af 
sociale Lokkemidler bleve fangne, førte ind i Atheismen, 
og gjennem det socialdemokratiske Parti helt fremn^ ed- 
gjorte for Kristendommen, blev det en Pligt for en 
Sjælesørger at tage de sociale Bevægelser nøje i Øjesyn 
og SO; om de ikke ogsaa kunde bruges til at vinde Ar- 
bejderne tilbage, og om det ikke kunde lykkes at jage 
den irreligiøse Løgn paa Flugt, naar man holdt den 
sociale Sandhed frem for de vildledte. Og naar det 
var givet, at den personlige Sjælesorgs Vej ikke var til- 
strækkelig til at faa de enkelte i Tale, fordi Partiet 
holdt sine Medlemmer altfor fast i Snarer, saa maatte 
det netop synes at være en Opgave for Sjælesørgere at 
stille et frelsende Parti op i Modsætning til det forfør- 
ende.'-* Det var saadanne Tanker, der bragte Hofpræst 
Stocker ind paa den socialpolitiske Agitations Veje, og 
det er vel lignende, der have bragt andre kristne Præster 
til at virke for en saakaldt kristelig Socialisme. De 
engelske protestantiske Præster Oh. Kingsley og F. D. 
Maurice, Katholiken Biskop Ketteler i Tyskland^) og 
mange andre Gejstlige i forskjellige Kirkesamfund have 
sat store Kræfter ind paa Arbejdet for Løsningen af de 
sociale Spørgsmaal. Mange vildledte ere ved disse Mænds 
Virksomhed bragte tilbage til den kristne Tro, som de 
havde opgivet; mange Uretfærdigheder i Samfundets 
Ordninger ere ved deres sandhedskjærlige Bestræbelser 
blevne afslørede. 

Og de Præster, der ikke føle sig kaldede til paa denne 
Maade at tage aktiv Del i Løsningen af Nutidens store 
Spørgsmaal, have Forpligtelse til i disse gjærende Tider af 
al Magt at prædike den Livets Kristendom, som, hvor den 
træder frem i sin fulde Kraft, vil bringe det dertil, at 
„faa har for meget, og færre for lidt". Da den store Folke- 



*) Med HeDsyn til den katholeke Kirkes Arbejde paa Løsningen 
af det sociale Spørgsmaal, tillader jeg mig at henvise til en 
Afhandling, der er optagen i mine: Karakteristiker og Kri- 
tiker. (Kbhvn. 1884.) 

vandring kom med alle sine Omvæltninger, gik det stolte 
Romerrige til Grunde; men Kirken overlevede den storm- 
falde Tid og aabenbarede under de ny Forhold ny 
Kræfter. Det samme kan blive Tilfældet en Gang 
endnu. Det ser ud, som om der igjen skal komme bar- 
bariske Tider med store Omvæltninger i mange Retninger; 
men de, der allerede holde sig færdige til at følge 
Kirken og Kristendommen til Graven, se fejl paa 
Tidernes Tegn. Det er ikke en Ptæst. men en 
af den nyere Tids største Tænkere, den berømte 
Fichte, der har sagt følgende Ord, som en belgisk Na- 
tionaløkonom netop i Anledning af den Stockerske Be- 
vægelse har mindet om: „Kristendommen bærer i sit 
Skjød en Fornyelsens Krait, som man ikke aner. Hid- 
til har den kun virket paa Individerne og gjennem dem 
middelbart paa Staten. Men den troende og enhver 
Tænker, der kan værdsætte den Virkning, som Kristen- 
dommen har indad til, vil indrømme, at der kan komme 
en Dag, paa hvilken den bliver Samfundets indre og 
organisatoriske Kraft, og da vil den staa frem paa 
Jorden med hele Dybden af sine Tanker og med hele 
Fylden af sine Velsignelser." 

Naar vi vil være et kristelig-socialt Arbejderparti, 
maa vi have Sandhedens Mod, og De maa kunne taale, 
at vi minder Dem om Deres personlige Pligter. De so- 
cialdemokratiske og andre Verdensforbedrere tager sig 
nok i Agt for at formane deres Tilhængere til Dyd og 
Dygtighed, fordi de véd, at man ikke gjærne hører paa 
saadan Tale. De paastaar friskvæk, at det vil blive 
bedre, naar der kun bliver indført bedre politiske og 
sociale Indretninger. Vend jer — saaledes raaber de til 
os — til de rige og fornemme, indskærp dem deres. 
Pligt; sligt behøver Arbejderen ikke. Nu ja. De har ofte 
nok i vore Forsamlinger hørt, at vi ikke er bange for 
at foreholde de rige deres Pligt. Der er mange i de 
højere Stænder, der kun bryder sig lidt om Arbejdernes 
Vel og om hele det sociale Spørgsmaal; og vi har 
den Opgave at vække dem op af Søvne. Naar de 
rige altfor ofte ser paa deres Ejendom kun som en Ret, 
men ikke som en Pligt, saa siger vi frit og aabent til 
dem, at de er Husholdere, der skal aflægge Regnskab 
for deres Gods og Ejendom, og at kun én er Ejer- 
manden, Gud Herren. Naar det ofte i de fornemme 
Klasser brister paa Kjærlighed og Barmhjærtighed, paa 
Ædelmodighed og Offervillighed, vil vi ikke holde op 
med at sige dem, at den, der ikke har Barmhjærtighed, 
ikke er en Kristen. Men vi vil heller ikke tie stille^ 

Digitized by VjOOQIC 



58 ^en personlige Opgave over for det sociale Spørgsmaal. 

med, at der blandt de rige og fornemme findes mange 
ædle Hj ærter, som har en dyb Medfølelse med Eolkets 
Nød, og som gjør alt, hvad de ævner, for at raadeBod 
paa denne. Og vi maa sige, at der blandt de fattige og 
elendige er nok, som har paadraget sig deres kummer- 
lige Stilling ved et daarligt Levned. Man kunde give 
mange den simple Recept til at bedre deres Forhold : du 
maa selv blive bedre, saa faar du det bedre. Lad mig 
tale til Dem herom med hele den Aabenhjærtighed, som 
jeg skylder Dem. 

Deres Arbejde er Deres Kraft, Deres Formue og 
ofte det eneste, De ejer. Arbejde er ikke en Vare, 
som man ligegyldig kan kaste paa Torvet, og hvis Pris 
bliver bestemt ved Konkurrencen, saaledes som Tilfældet 
er med en Sæk Kaffe. Arbejde er en personlig Virksomhed, 
som kommer frafljærtet, som er et Stykke af Deres Liv, 
og som udgjør Deres Værd og Deres Glæde. Det er meget 
sandt, at denne Arbejdets Karakter tidHgere var mere 
kjendelig end nu. Efterat Maskinerne, disse Arbejdere 
af Jærn, som arbejde med Hestekraft, har gjort Menne- 
sket til deres Tjener, kunde det se ud, som om Arbejdet 
ikke mere var saa personHgt som tidligere. Jeg mener, 
at nu maa man netop rigtig holde fast ved det sædelige 
i Arbejdet, ved det, som kommer fra Gemyttet. De 
skal stille Arbejdet højt, ogsaa det rent mekaniske Ar- 
bejde. Hvad et Menneske, som er skabt i Guds Billede, 
overvejer med sin Forstand og udfører med sin Haand; 
hvad han gjør med et glad Hjærte for at skaffe Kone 
og Børn Brød — hvor ringe det end er, er det dog noget 
af et Menneskeliv og derfor Ære værd. „Kongelig Værd- 
ighed hædrer Kongen, men Hændernes Flid ærer os." 

Flid, det er Arbejderens første Dyd. Dagen har 
kun fire og tyve Timer, og da der er meget at gjøre, 
maa man bruge dem vel. Livet varer halvfjerds-, og 
naar det gaar højt, firsindstyve Aar. Naar man bliver 
gammel, hører Arbejdet op; derfor maa man være flittig, 
saa længe man har gode Kræfter. Den hellige Skrift 

siger: i dit Ansigts Sved skal du æde dit Brød; der er 
ingen anden Dug, der kan give Arbejdets Ager frugtbar 
/Væde end Draaber af ædel Sved. Lediggang er Begynd- 
elsen til alle Laster, og Arbejde og Løn følges ad. Den 
store Amerikaner, der har opfundet Lynaflederen, har ud- 
talt, at den, der siger til Arbejderen, at han kan komme 
frem paa anden Maade end ved Flid, Orden og Sparsom- 
melighed, han er en Løgner. Naar Johan Most derimod 
mener, at man i Socialstaten kun skal arbejde fra det 
sekstende til det otte og tyvende Aar, og derpaa sætte sig 
til Hvile for alene at leve for Aandens Dannelse, saa er det 
en Forjættelse om et Slaraffenland og en Taabelighed. 
Værer flittige! det er vor første F43rmaning. 

Værer nøjsomme ! det er den næste. Jeg véd, at denne 
Formaning ikke gærne bliver hørt i vor nydelsessyge Tid. 
Jeg véd, at Lassalle ikke uden Virkning har kastet det 
frække Ord om den „fordømte Mangel paa Fornødenheder'' 
ud i Masserne. Efter hans Mening maatte i Lignelsen 
om den rige og den fattige Mand den rige være kom- 
men i Himlen, fordi han levede hver Dag i Herlighed 
og Glæde, og den fattige Lasarus derimod i Helvede, 
fordi han var tilfreds med sin Fattigdom. Alligevel bliver 
det sandt, at mange Fornødenheder er lige saa mange 
Lænker, som binder os. Den, der nærer sine Lyster, 
siger Herder, han fodrer sultne Ulve. Vi har Lov til 
at bede Gud om dagligt Brød, og til det daglige Brød 
hører en sund Kost, en god Bolig, rene og varme Klæder 
og Fritid. Men naar vi har det, skal vi lade os nøje. 
Man kan bruge meget, men man kan ogsaa komme igjen- 
nem med lidt. Da jeg for tyve Aar siden studerede ved 
Universitetet her i Beriin, boede jeg for 2 Thaier om 
Maaneden og spiste for 2V2 Groschen. Om Morgenen 
gik jeg ned til Posten og drak et Glas koldt Vand; 
det var min Kaffe. Vi var to, som levede saaledes. 
For nylig har vi set hinanden igjen og tænkt paa de 
gamle Tider. Det gjorde ingen af os ondt, at vi havde 
maattet indrette os saaledes og sætte Tæring efter Nær- 

ing; men vi har med Glæde mindets de smaa Savn, 
som ingen Skade har gjort os, og glædet os oyer, at 
Næringen nu er bleven en Smule rigeligere. 

Nøjsomhed er Moder til Sparsommelighed, og Dat- 
teren er ligesaa nødvendig for et Arbejderhjem som Mod- 
eren. Der siges rigtignok ofte: en Arbejder kan ikke 
spare; den strænge Lov for Lønnen, „das eherne Lohn- 
gesetz", tillader det ikke, og i denne arbejdsløse Tid er 
det oven i Kjøbet en Haan at tale om at spare. Jeg 
véd meget godt, at tusende Familier i disse Dage hverken 
har vaadt eller tørt, end sige da, at de skulde kunne 
spare. Jeg véd ogsaa, at en Familiefader, dér har 
mange Børn, ikke har noget, eller kun meget lidt, at 
spare, selv i gode Dage, naar han vil slaa sig igjennem 
paa en redelig Maade. Men jeg kjender Ordsproget: 
„du unge Blod, spar hvad du har — Sult paa de gamle 
Dage paa Kræfterne ta'r." Man skal spare i den Tid^ 
man endnu ikke har Kone og Børn at sørge for. I 
Aarene med de høje Lønninger blev der sat store Sum- 
mer i Sparekasserne; det er dog et Bevis for, at Spar- 
sommelighed er mulig. Ikke altid, men dog ofte, kan 
Arbejderen faa en Sparepenge tilovers. Desværre bliver 
de Penge, der kunde spares, under Tiden brugte paa en 
lidet hushold erisk Maade. Jeg har som Sjælesørger lært 
Tilfælde at kjende, ved hvilke Ødselheden og Luksus'en 
i Arbejderkredse har oversteget ethvert fornuftigt Maal. 
En Dag kom der en Arbejder til mig med Haanden 
fuld af Laanesedler. Der var en Ting, sagde han, som 
han især gærne vilde have udløst; det var hans Kones 
Fløjelstrøje, som havde kostet 35 Thaier, og som var 
pantsat for 4 Thaier. Er det ikke Vanvid? Ved en 
Mægling imellem Ægtefolk beklagede Manden, ligeledes 
en Arbejder, sig over, at hans Kone havde taget et 
kinesisk Krépsjal til 60 Thaier med sig. Er det ikke 
Galskab? Men ikke blot Ødselheden maa man dadle* 
Man kan ogsaa spare paa en falsk Maade, saa Velstanden 
alligevel bliver ødelagt. Ofte bruger Folk de Penge, 

som de har sparet, til Indkjøb af fine Møbler; de lejer 
saa en større Bolig for igjen at leje det bedste Værelse 
ud; men defaar ingen Lejer, og derved kommer de i en 
slem Knibe. Jeg kunde nævne Dem ti Tilfælde, i 
hvilke brave ordentlige Folk paa denne Maade er 
komne i en stadig Forlegenhed. Man skal ikke blot 
•spare, men ogsaa spare med Forstand. Men gjør man 
det, saa er der ingen Tvivl om, at man kommer fremad 
— ved Flid, Nøjsomhed og Sparsommelighed. Det er 
ogsaa i vore Dage Arbejdets Velsignelse. 

Men Arbejderen har ogsaa med andre Folk at gjøre ; 
og ogsaa i den Retning maajegsigeet Ord. Redelighed, 
Sanddruhed og Trofasthed — det er Dyderne i vort For- 
hold til Næsten. Retskaffenhed og Ærhghed har tid- 
ligere været almindehge i Tyskland; nu er de det ikke 
mere. Navnhg her i Berlin hersker der en Svindel uden 
Lige. Endnu før Krigen skrev Oberst Stoffel, Frank- 
rigs Militærattaché, om Ærligheden, Saravittighesfuld- 
heden og Dygtigheden hos det preussiske Folk, ogsaa 
hos Berlins Indbyggere. Men siden er det gaaet stærkt 
ned ad Bakke. Jeg har her oplevet Ting, som ikke var 
mulige paa noget andet Sted. Det hænder hvert Øjeblik, 
^t man faar Bomuld, naar man skal have Silke, og at man 
kjøber uægte Ting som ægte. Vi maa igjen blive de 
gamle, igjen solide og paalidelige. — Sanddruhed er det 
^ndet. En Mand er en Mand, og et Ord er et Ord! 
Naar Haandværksfolk rigtig indpræntede sig dette, saa 
vilde der komme mange flere Kunder til dem. — Tro- 
fasthed er det tredje med Hensyn til Menneskenes ind- 
byrdes Forhold. Nu til Dags gaar alting paa Kontrakter. 
Men Menneskene skylder hverandre Kjærlighed; det 
ene Menneske er af Gud henvist til det andet. Vi 
■er dog Brødre paa Jorden. — Og naar der til disse tre 
Dyder kommer Høflighed; naar Folk, navnlig unge Folk, 
for at bruge et Udtryk fra Snedkerværkstedet, bliver rig- 
tig høvlede og polerede, saa er Arbejdernes Katekisme 
færdig — paa nær den egentlige Katekisme, om hvilken 

jeg endnu til sidst kunde have Lyst til at tale et lille 
Ord. 

Til disse Dyder maa nu Børnene opdrages. Og jeg 
vil ret af Hjærtet bede de Fædre, som er her til Stede, 
om i Tide at opdrage deres Børn med det Formaal for 
Øje. Det skal tidlig kroges, som skal blive en god 
Krog; og hvad man i Ungdommen nemmer, man ej i 
Alderdommen glemmer. Børnene maa især opdrages til 
Lydighed og Sandfærdighed; det er mere værd end at 
have Hovedet fuldt af en ufordøjet Viden. Jeg mener ikke, 
at Børnene ikke skal lære noget rigtigt. Tvært imod! 
man skal flittig holde dem til Skolen; i deres Alder er 
det Tiden til at lære noget. Man skal ogsaa sende dem 
i Fortsættelsesskole ; men ikke Søndag Formiddag, thi 
hvad Gavn har Børnene af at lære Regning og Skriv- 
ning, Tegning eller Mathematik under Gudstjenesten? 
Hvad hjælper det et Menneske, om han vinder den hele 
Verden, men tager Skade paa sin Sjæl? Om Døtrene 
har jeg endnu et særligt Ord at sige. Det hænder ofte, 
at en Datter, naar hun er konfirmeret, gaar paa Arbejde 
i en Fabrik, fordi hun dér straks kan fortjene noget. 
Hun lærer da aldrig Husholdning, og hvis hun siden 
efter bliver gift, gjør hun sin Mand ulykkelig, fordi hun 
hverken kan lave Mad eller vaske, hverken sy eller lappe. 
Man kan komme ind til mange unge Folk, hvor Huset 
er saa smudsigt og uordentligt, at man slet ikke kan 
fortænke Manden i, at han ikke føler sig vel hjemme. 
Huset maa igjen blive et Hjem, og ikke blot det, men 
en Helligdom for Guds Aand. Familielivet maa igjen 
stilles under Guds Velsignelse. Og det sidste er det 
vigtigste. Af Guds Velsignelse afhænger alt. Gudsfrygt 
er Begyndelsen til Visdom. Hvis Fromheden ikke igjen 
holder sit Indtog i vort Folk, hvis Søndagen ikke vender 
tilbage med sin Hvile og sin Helg, hvis den levende 
Gud ikke atter tager Bolig i vort Land, saa er al Møje 
forgæves. Det er det ejendommelige ved Nutiden, at alt det, 
som ikke er bygget paa Gud, styrter ormstukket sammen. 

Men vi og vort Parti vil bygge paa Gud; det lover 
vi hverandre i Dag paa ny. Kun derved kan vi op- 
bygge vort Parti, saa det bliver saa dygtigt, som det 
skal være. Men hvis vi holder vort Løfte, da kan vi, 
det kristelig-sociale Arbejderparti, blive et Salt for Sam- 
fundet og fremme vore Medborgeres og vort eget Vel, 
baade det timelige, det aandelige og det evige Vel! 



Den daarlige Presse. 

Man har i Begyndelsen af vort Aarhundrede kaldt 
Pressen den sjette Stormagt. I vore Dage er den den 
første. Meget hurtig efter Bogtrykkerkonstens Opfindelse, 
i Reformationens Dage, viste den sin livsvækkende Magt; 
baade Luthers og hans Fjenders Skrifter og Flyveblade 
fløj som Gnister rundt i det tyske Rige, og overalt satte 
de Hjærterne i Brand. Nu til Dags er der, takket være 
Pressens Indflydelse, ikke et eneste Omraade for det 
aandelige og materielle Liv, uden at det er i lidenskabeligt 
Røre. Pressen er bleven et Redskab for hele vor Dan- 
nelse. Man kan klage over, at den for en stor Del, 
navnlig naar man ser hen til Dagspressen, er et rigtig 
daarligt Redskab; man kan bestride Døgnliteraturens 
Ret til saaledes at gribe ind som Herre i Menneske- 
livets Gang — men man maa alligevel tilstaa, at om 
Pressen end under Tiden er Herskerinde, men oftest Slav- 
inde, er den dog i ethvert Tilfælde i høj Grad et Udtryk 
for den offenthge Mening. Det er umuligt at trænge 
den ud af Livet; den er ligesom Luften og Lyset bleven 
en daglig Fornødenhed for Mennesket. Den blotte Al- 
mueundervisning og Fagdannelse er ikke nok for vor 

Tid, som har givet enhver Mand direkte almindelig 
Valgret, og som har skjænket enhver Protestant en stor 
Indflydelse i Kirkesager, hvis han vil bruge den. Den 
enkelte, som nu, naar Statens og Kirkens Velfærd for- 
handles, lægger sin Stemme i Urnen, maa ogsaa have 
Ret til at kaste sin Personlighed,, alle sine Anskuelser 
og Meninger paa den offentlige Debats Vægtskaal. Netop 
-deri ligger Pressens Magt og Tillokkelse, at det indivi- 
duelle A åndsarbejde ved dens Hjælp kastes som en Surdej 
ind i Folkets Udvikling, saa dét snart kan virke opæggende, 
«nart beroligende, snart oplysende, snart blændende og 
blindende paa Folkemasserne. En for alle — det er Løs- 
net, naar man skriver. Og denne ene er fuldstændig 
uafhængig. Han behøver hverken at legitimere sig ved 
Stand eller Examen. Talentet alene giver ham Ret til 
at skrive; hvad han yder, er dea Prøve, han aflægger. 
Han undersøger det bestaaende, han drager Fejl frem 
for Lyset, kræver Reformer og opmuntrer til Handling. 
Efter sit eget Forgodtbefindende yder han Ros og 
Dadel; han sætter sig til Doms over de største Ting og 
de største Personer. Man kan forstaa, at et Menneskes 
Pen derved faar en uhyre Magt. Revolutioner og Reak- 
tioner, Opgang og Nedgang i det sædelige Liv, Atheis- 
mens og Fromhedens Tider, sociale Beroligelser og Op- 
hidselser faar en god Del af deres Karakter fra Pressen. 
Og denne Presse er fri. Det vil sige, som Borgeren 
hos os er fri; han staar under Loven. Men Pressen 
maa dog først udtrykkelig have stødt an imod Loven, 
før den kommer i Konflikt med Statsmagten. Hvis den 
tager sig i Agt derfor, saa nyder den i Virkeligheden et 
«tort Maal af Frihed. — Det er sandt, i dette Øjeblik 
er der en Del af Pressen, som ikke er fri; de socialde- 
mokratiske Aviser og Flyveskrifter er undertrykte. Men 
man behøver kun at læse visse Blade af anden og tredje 
Rang for at se, at med denne ene forbigaaende Undtag- 
else hersker der fuld Frihed til at lade alt, ogsaa det 
frækkeste og mest frivole, trykke om Stat, Kirke og 

Regering. Heller ikke i disse Dage, i hvilke vi oplever 
en sund Reaktion, lægger Redaktørerne af Omvæltnings- 
partiet Tømmer paa sig. Der er ophobet saare mange 
vulkanske Æmner, og hine Skribenter gjør sig ordentlig 
Umage for at bringe dem til en Explosion; der er saa 
mange Saar at læge, men de gyder Gift, ikke Balsom, i 
dem ; Kirken har kun svage Støtter i Folkelivet, men de 
sætter Ild paa disse Støtter; Avtoritet og Pietet er de 
Lægemidler, som Nutiden trænger til, men de under- 
graver dem begge; til Partiernes Had kaster de Ved 
i Steden for Formaninger til Fred; de gjør de store 
Farer ved det sociale Spørgsmaal endnu større derved, 
at de stadig leger med falske Ideer; hvis det stod i deres 
Magt, saa vilde de helst, som saa mange revolutionære 
før en Revolution, først styrte Alteret og siden Tronen. 
Med Hensyn til Politik og Religion er de undertiden lige 
saa farlige som Socialistpressen var det; ja, med Hensyn til 
Spot over Religionen overgaar de endog de socialdemokrat- 
iske Føreres tidligere Organer. Men naar de blot tager 
sig i Agt for socialistiske Artikler — og for den Fare er 
de sikre, fordi de er i Hænde paa Kapitalen, navnlig paa 
den jødiske Kapital — saa kan de frit trykke, hvad de 
vil. Nu og da en Presseproces ; det skader ikke Fri- 
heden, og det kan ofte endog virke som Reklame for 
Bladet. Redaktøren maa maaske gaa i Fængsel, men 
hans Avis bliver ved at være fri. 

Denne Frihed er af saa meget desto større Betyd- 
ning, fordi ogsaa Dagspressen i vore Dage gaar ind paa 
alle Spørgsmaal. Tidligere blev Behandlingen af religi- 
øse, sociale og videnskabelige Problemer mere indskrænket 
til lærde Kredse, og den blev ført i Bøger og Brochurer. 
I lang Tid har det været anderledes. Hverken Revuen eller 
Maanedsskriftet eller Ugebladet, kort sagt ingen af alle de 
periodiske Journaler, gyser tilbage for nogen Gjenstand. 
De vanskeligste filosofiske Spørgsmaal, de største religions- 
liistoriske Begivenheder, de vildeste antikristelige Paa- 
stande, momentant opdukkende naturvidenskabelige For- 

modninger, de dristigste sociale Projekter — alt bliver 
udbudt til Salg paa dette ugentlige literære Marked. 
Den alvorlige Bog forsvinder næsten for disse Hverdags- 
varer. Efterat nu endogsaa Søndagsnumrene af mange 
Aviser ligeledes har tilegnet sig alt hint Stof, er der 
med Hensyn til Indholdet næppe nok endnu engjennem- 
gribende Forskjel paa Bogliteraturen og den periodiske 
Presse. Og Journal-Forlæggeren kjender ikke det vise 
Bibelord: alt er tilladt, men ikke alt gavner. Aviserne 
er nu blevne store Hære, som har forskjellige Slags 
Tropper. Dagbladene er Infanteriet, Uge- og Maaneds- 
bladene Artilleriet, de telegrafiske Bureauer er Kavalle- 
riet, og de lithograferede Korrespondancer Generalstaben. 
Disse Tropper repræsenterer store Magter. Nogle tjener 
Fædrelandet og Ordenen, andre gaar med vajende Ban- 
ner forud for Stormen. — Og de er alle sammen fri. 
Før sagde man: Tanker er toldfri; nu er Ordene det 
ogsaa. For firsindstyve Aar siden bad en Sværmer, 
som et Udtryk for det højeste, hanhaabede: Sire, skjænk 
Tænkefrihed! Nu er den fuldstændige Pressefrihed en 
overvættes rig Opfyldelse af Anelserne i Aarhundredets 
Begyndelse. Men det er tydeligt: i ensaadan Frihed lig- 
ger der store Farer. Den kan falde som en Gnist i det 
offentlige Livs Krudttønde og virke Ødelæggelse. Under 
ideale Forhold — saaledes omtrent sagde den første Na- 
poleon engang — er Pressefriheden det bedste i Verden; 
men som Forholdene er i Virkeligheden, er den noget af 
det farligste, man kan tænke sig. Og tilvisse — man maa 
søge efter Skranker, for at Pressefriheden ikke skal blive 
et Middel, ved hvilket en daarlig Presse forgifter Folket. 
En sædelig anlagt Redaktør eller Medarbejder har 
den sikreste Borgen for det rette Maadehold i sig selv. 
Ansvaret for at sætte falske Ideer i Omløb, for at forvirre 
Menneskeaander med umodne Fraser, for ved Løgne og 
Usandheder et Øjeblik at vække Opsigt og siden hjem- 
falde til fortjent Foragt, for ved Mistænkeliggjørelse eller 
Bagvaskelse at skaffe ærlige Mennesker af med deres 

gode Navn og Rygte — Ansvaret for alt saadant er saa stort, 
at allerede et ringe Maal af Æresfølelse og Samvittigheds- 
fuldhed burde bæve tilbage derfor. Arbejdet i Pressen 
er dog ikke et Erhverv, der kun gaar ud paa at tjene 
Penge uden at tage Hensyn til Maaden, hvorpaa det 
sker; men det er et Kald, der paa sin Vis ligesaa godt som 
ethvert Embede forpligter til Retskaffenhed, et stort 
aandeligt og sædeligt Kald, der nok kan begejstre et 
ædelt Menneske. Man tør visselig ikke over for Dags- 
pressen bruge den Maalestok, efter hvilken man bedøm- 
mer den modne Frugt af et aandeligt Arbejde. Den 
lever fra Haanden i Munden; den modtager om Morg- 
enen, hvad den trykker om Middagen, og hvad Abon- 
nenterne læser om Aftenen. Ofte nok faar Bladskriveren 
at mærke, at han har taget fejl, mange Gange allerede 
samme Aften. Men netop denne Skyggeside ved hans 
Kald burde gjøre ham beskeden. Jo oftere han faar 
LejUghed til at se sine Hjemmelsmænds Fejltagelser, 
sine Kilders Mangel paa Gjennemsigtighed, Fejlene i sine 
egne Domme under dette Vekselspil af Tanker og Kjends- 
gjerninger, desto mere burde han vogte sig tor Anmas- 
selse. Men i ethvert Tilfælde burde Sandfærdigheden 
ikke lide, om endog Sandheden mange Gange kom tilkort, 
fordi det er nødvendigt at arbejde hurtig. Uforbeholden 
Tilbagekaldelse, naar en Efterretning viser sig at være 
usand; aaben Tilstaaelse af en Fejl, som man har be- 
gaaet, aldrig forsætlig at bringe Meddelelser ud i Verden, 
om hvis Urigtighed man paa Forhaand er overbevist — 
det er altsammen Ytringer af den ene og samme Pligt 
for Forfattere, for hvilken heller ikke nogen Dagblads- 
Forfatter er fritagen; jeg mener Ærlighed. Og hvor 
ofte bliver der ikke syndet herimod ! Meget kommer deraf, 
at Dagspressen hos os endnu ikke i tilstrækkelig Grad 
bliver baaren frem af dygtige Kræfter; tit kan man 
mærke paa en Artikel, at den, der har skrevet den, slet 
ikke er grundig inde i den Ting, om hvilken han skriver. 
Da Kampen om den apostolske Trosbekjendelse førtes her 

i Berlin, hændte det sig, at et meget udbredt Blad for- 
vekslede den apostolske Trosbekjendelse med den avgs- 
burgske Konfession. Denne kolossale Uvidenhed holdt 
dog ikke Forfatteren fra at skrive om en Ting, som hatt 
aabenbart slet ikke vidste Besked med. Er dette ikke 
galt, frivolt, uforsvarligt? Kirken, med Hensyn til hvis 
Forhold vore saakaldte dannede ofte er meget udannede^ 
maa navnlig lide under dette. I Almindelighed har mflan 
Grund til at klage over, at den tyske Dagspresse for 
Størstedelen hverken er grundig, hvad Indholdet angaar, 
eller glimrende i formel Henseende. Aander af første 
Rang helliger sjælden deres Kræfter til Pressen; de dan- 
nede Læsere arbejder heller ikke nok med ved indsendte 
Artikler. I andre Lande er det anderledes. Horace 
Greeley var Redaktør, da han blev opstillet som Kan- 
didat til Præsidentværdigheden i de forenede Stater. 
Ollivier gik fra sit Redaktionskontor ind i Ministeriet, 
Prevost Paradol gik fra sit til Gesandtskabsposten i New 
York. I England skriver de bedste Penne for Aviserne^ 
Redaktørerne af de store russiske Blade — jeg behøver 
kun at minde om Aksakov — har undertiden en stor Stil- 
ling i det oflfentlige Liv. I denne Henseende er man 
endnu langt tilbage i Tyskland. Sandsynligvis hænger 
de mislige Forhold mest sammen med den Omstændig- 
hed, at det jødiske Element er Herre i Pressen. Hvor 
det hele gaar ud paa Profitten, vil der vanskelig blive 
skabt meget stort. Men Sandhed, Sanddruhed, Besked- 
enhed, Agtelse for sig selv og for Folket, vil i det 
mindste kunne værne imod Misbrug af Uvidenheden, og 
de Dyder kan ogsaa findes under smaa Presseforhold. 

Saa meget om Pressens Karakter. Men ogsaa for 
Indholdet er der Love. Vi tror ikke at fordre for meget, 
naar vi forlanger, at dette skal staa i Harmoni med Folk- 
ets hele Liv. Pressen maa hos os agte den tyske Aand 
og holde Grundlagene for denne i Ære. Ved en over- 
dreven Kultur af den blotte Forstand er Tyskeren gaaet 
glip ad Samklangen i sin Udvikling. Skolernes falske 

Ideal for Dannelse bærer Hovedskylden herfor; men Pres- 
sen har i høj Grad forstærket Tidens daarlige Tilbøjelighed. 
Der kritiseres og ræsonneres — efter den store Hegel 
en af de utaaleligste Egenskaber hos den ufrugtbare 
Filister — Avtoriteten rokkes ved Tvivl, og Magten 
bliver letfærdig dragen ned i Støvet. Der er ikke noget for 
Hjærte og Gemyt; og til Karakterens Dannelse, i hvilken 
Pressen dog, som enhver Institution for Dannelse, skulde 
have Del, bliver der ikke taget Hensyn. Skandalen og 
det daarlige breder sig; for det ideale, det gode og det 
guddommelige gjøres der intet. — Naar først Modstands- 
kraften herved er svækket, saa træder de falske Ideer til, 
«om rokke Grundvolden for Folkets Tilværelse. Men den 
Presse, der vil tjene Fædrelandet, maa blive i Harmoni 
med de politiske, religiøse og sociale Grundsætninger, 
paa hvilke Folkelivet hviler. Meningen er ikke, at en 
Kritik af det bestaaende skulde kunne udelukkes; den 
maa til, for at Pressen og Ordningen af alle Ting kan 
holde sig sund. Men vi er monarkisk sindede. Kristne 
og Tyskere; vi er Germaner i Sind og Skind. Pressen 
maa hos os ikke angribe Monarkiet, ikke prise Revolu- 
tionen, ikke gaa ud paa at tilintetgjøre Pieteten overfor 
Kongehuset. Man kan strides om Valgret og Forfat- 
ning — politiske Kampe holder den mandige Overbevis- 
ning frisk — men Partikampens Bølger maa ikke underhule 
Tronen. Der maa være fast hellig Jordbund for enhver 
Retning. Ligeledes skylder Pressen Kirken Hensynsfuld- 
hed. Den kristne Kirke er Folkets Helligdom; de forskjel- 
lige Kirkesamfund er Former for den tyske Tro, de krist- 
elige Bekjendelser Indholdet af denne. Det maa aner- 
kj endes. Vi forlanger ikke Orthodoksi af Pressen; vi 
indrømmer den fuld Frihed og Kritik, naar der skal 
dømmes. Men i Friheden vil vi kunne mærke Respekten 
for det guddommelige, og i Kritikken Bevidstheden om, 
at det gj ælder hellige Ting. Drag din Sko af; thi det 
Land, du staar paa, er helligt! — Ogsaa de sociale 
Spørgsmaal skal behandles varHg. Netop det sociale 

har i Nutiden en fængslende, ofte dæmonisk Magt. Det 
er saare let, ved sociale Raketter at bringe Uro i Folk, 
at vække Misundelse, opflamme Had, at lade Særinter- 
esser triumfere over Pædrelandskjærlighed og at nære 
Lysten til Omvæltning. Intet er mere forkasteligt. Man 
kan godt prædike Beform, men man skal prædike den 
i Fred og paa Lovens Vej. Vi tror, at en Presse kan 
være meget dristig, naar den i fuld Frihed holder sig 
indenfor disse Grænser og underkaster sig den Forpligt- 
else, som følger med Friheden. 

Sidste Sommer kom en brav Elsasser, som ejer et 
Vinbjærg, til Berlin for at forfølge en Svindler, der havde 
bedraget ham for mange Penge. Den Fritid, han havde 
til overs , brugte han til at læse Byens Aviser. Den 
jævne Mand var helt oprørt over, at der kunde gives 
Blade med en saa lumpen, ugudelig og frivol Tone. 
I Sporvognen traf han en Mand, som læste et bekjendt 
daarligt Blad, og tiltalte ham. Til sidst sagde han: 
„Naa, hvis I æder den Slags Foder i Intelligensens By, 
saa gjør det mig ondt for jer." Denne Dom er ikke for 
stræng. Den berlinske Presse er for en stor Del slet 
og ugudelig. Maaske kan et og andet Pariserblad være 
mere frivolt, en og anden Wieneravis være endnu mere 
tøjlesløs; men ingen Presse kan staa til Maals med 
visse Organer i Berlin, naar det gjælder om en fortsat 
Nedrakken af Kristendom og Kirke. Dette beviser rigtig- 
nok tillige, at der er en sjælden Mangel paa kirkelig 
Undseelse og paa Æresfølelse ogsaa hos Læserne — i 
mange andre Lande vilde det Blad, der haaner Nation- 
ens Helligdomme, miste sine Abonnenter — men 
Pressen er dog i første Linie selv den skyldige. Og 
der er Methode heri: den der spekulerer i den menne- 
skelige Naturs laveste Drifter, kommer ikke let tilkort. 
Denne infame Spekulation fører Pennen for mange Ee- 
daktører og dikterer mange Bladudgivere deres Forret- 
ningsprinciper; thi om at Pressen har et sædeligt Kald, 
er der ofte slet ikke mere Tale; den røgter tit et usædeligt. 

Demokraten Wuttke, der kjendte Pressen som faa, siger 
harmfuld : „paa nogle faa gode Forfattere kommer der en 
Skare af Slyngler og Hallunker," Det gjældcr om at 
vinde Sejr over Konkurrenterne og at blive oven paa 
i Kampen for Tilværelsen. For den Sags Skyld sætter 
man rigtignok ogsaa baade Penge og Arbejde ind; men 
det afgjørende er dog at blive Sejrherre over den Avis, 
med hvilken man konkurrerer, ved Hjælp af en endnu mere 
giftig Opposition, ved endnu mere pikant Bysladder, endnu 
frækkere Forhaanelse af Religionen eller, som man siger, 
Orthodoksien. Redaktionskontoret, der skulde være et 
Værksted for aandeligt Arbejde eller et Hovedkvarter 
for aandelig Kamp, bliver kun altfor ofte en Fabrik 
for hterært Arbejde med Devisen „billigt og daarligt", 
for personlige Fornærmelser, for Angreb paa den gud- 
dommelige Verdensorden, eller til et Foretagende, der 
kun gaar ud paa at tjene Penge. De fleste berlinske 
Aviser ejes af Jøder og Redaktionerne er for en stor Del 
sammensatte af Jøder eller bliver i det mindste valgte 
af Avisernes jødiske Ejermænd. Det skulde gaa under- 
lig til, om der fra den Haand kunde komme Aands- 
produkter, der var stort tænkte, kristelig følte, tysk præg- 
ede. Disse Aviser mangler i Virkeligheden næsten alle 
de Tegn paa den gode Presse, som vi før har omtalt. 
Deres Løgnagtighed er forbavsende, og deres Skamløshed 
modbydelig ; de lyver som det var trykt. Det kristelig- 
sociale Arbejderparti har oplevet, at Beretningerne om 
dets Forsamlinger var dikterede af træsk Ondskabs- 
fuldhed og meget ofte ligefrem opspundne. Man lagde 
Talerne Ting i Munden, som de slet ikke havde sagt; man 
lavede Historier om en Skandale, som slet ikke var 
sket. Referenten havde maaske noteret noget, som der 
dog var Sandhed i; men Redaktionen satte Smag paa 
Tingene. Man vilde ikke have Sandheden frem, men en 
aabenbar Løgn. I Valgperioden, da de kristelig-sociale 
besluttede sig til Udgivelsen af et Blad, tilbød en Avis- 
ejer at tage dette paa sit Forlag. Man fik at vide, at 

Manden var Jøde, og saa afbrød man Forhandlingerne 
med ham. Men siden den Tid overfalder denne Mands 
Avis de kristelig-sociale Bestræbelser med det mest ond- 
skabsfulde Raseri. Djævlen er en Løgner og Løgnens 
Fader; han har sin Familie siddende i mange Redak- 
tioner. Lukas fortæller i sin Bog: „Die Presse einStiick 
modemer Versimplung", to Pressehistorier, den ene fra 
Wien, den anden fra Mtinchen. I Wien havde en 
Redaktør, Schnutti, skrevet sig som Dr. Landsteiner og 
blev derfor stillet for Domstolen og straflfet ; men allige- 
vel blev han ved at kalde sig med sit Psevdonym. I 
Mtinchen havde en Referent skildret et Fakkeltog, der 
var bleven afsagt paa Grund af Storm, som virkeUg ud- 
ført og vellykket; han blev naturligvis til Spot for alle 
andre Blade. Saaledes gaar det mange af de stakkels 
Referenter; de skal fortælle noget og véd ingen Ting; 
og saa finder de selv paa noget. Ogsaa i Berlin hænder 
det, at de efter de tarvelige Antydninger, som de har 
opsnappet paa Trappen, laver sammen, hvorledes det er 
gaaet til ved en Ligfærd eller giver en Skildring af en 
Fest. Og det er endda ikke det værste. Men hvad 
siger De til, at den samme Referent ofte skriver for 
Blade af de forskjelligste Retninger, at han til Brug for 
et Fremskridtsblad river ned paa det samme, som han til 
Brug for et ultramontant hæver til Skyerne? Mon ikke den 
sidste Rest af Samvittighed gaar tabt ved et saadant daar- 
ligt flaandværk? — Endnu værre virker Usandfærdigheden, 
naar den ikke alene forulæmper Ting, men ogsaa Personer, 
naar Fornærmelsen af Partihensyn bliver til Bagvaskelse 
og Ondskab. Der bliver dog altid noget hængende, selv 
om man et Par Dage efter tilbagekalder Løgnen. Det 
første Indtryk sidder fast. Filisteren tænker: det maa 
dog være en tvetydig Karakter, om hvem man vover at 
skrive saa slemme Ting. Jeg har personlig erfaret, at 
mange Redaktører er Æreskændere af Profession, som 
man bruger et meget mildt Udtryk om, naar man kalder 
dem literære Banditter. Man vil naturligvis ikke se en 

Fornærmelse i deres haandværksagtige Injurier. Med 
den gamle Fritz vil man sige: hæng dem længere ned, 
for at enhver kan læse dem! Naar man bliver overfaldet 
af en rasende Bande, saa er det ikke en Fornærmelse; 
det er noget dyrisk, ikke noget menneskeligt. 

At den Slags Blade ikke staar i nogen som helst Harmoni 
med Grundlaget for Folkets sædelige, politiske og kirke- 
lige Liv, er en Selvfølge. Feuilletonen, der er en Op- 
findelse fra Revolutionsaaret 1789, sørger allerede nu for, at 
der ikke mangler spændende Liderligheder. Naar For-, 
fattere med Paul Heyses B/j og Talent ikke undser sig for 
at kaste Religion og Sædelighed over Bord i Feuilleton- 
romaner, hvad kan man saa vente sig af Tredje og Fjerde- 
Rangs Aander? Og ikke blot i Feuilletonen, ogsaa i 
Byhistorieme, men navnlig i Kundgjørelseme, viser Ge- 
menheden sig nøgen. Blade, som i deres ledende Artik- 
ler besudler Kirken og angriber Sædeligheden, optager 
skjulte Koblerier, ikke blot af Kvinder, men ogsaa af 
Mænd, Avertissementer om Redskaber til unaturlige 
Laster og Tilbud om den mest blodsugerske Aager. 
^Ren som en Svane dukker jeg frem efter jeres For- 
haanelser", sang for nylig et Vittighedsblad i Hovedstaden 
om sig selv; men dets sidste Side er altid saa fuld 
af smudsige Kundgj ør eiser, at man maa gjøre to Bog- 
stavændringer ved det Dyr for at betegne Bladet paa 
den rette Maade. Statens Ordninger bliver naturligvis 
ikke holdt mere i Ære end Samvittighedens. Hvert 
Aar, naar den attende Marts vender tilbage, staar der 
i visse Blade en Lovprisning af Revolutionen. Et Blad 
kaldte den afskyelige Omvæltning i hine Dage en Slags 
■Gudstjeneste; et andet sagde til Revolutionens Børn: 
du skal ære din Fader og din Moder! Athaane Øvrig- 
heden, at spotte over Ministrene, Dag efter Dag at kaste 
Smuds paa Modstanderne, selv om de staar i høje Stats- 
embeder — det sker altsammen saa aabenlyst, at man 
ikke forstaar, hvorfor Statsadvokaten ikke bruger sin 
Myndighed. Men de Herrer Skribenter er enten selv snu, 

eller ogsaa lader de Jurister bedømme, hvilket Maal 
af Ondskab de kan anvende, nden at komme i Kon- 
flikt med Domstolene. — Og nn den stakkels Kirke! 
Den, der i Generalsynodens Dage læste visse Berliner- 
blade, han maatte grue over den Frækhed og Ugude- 
lighed, med hvilken jødiske Redaktører trak Folkekirkens 
Repræsentanter ned i deres Vittigheds Rendesten. Og 
ethvert alvorligt Menneske maatte gribes af Sorg over 
et Folk, der kjøber sin aandelige Næring hos Giftbland- 
ere. Vi lever dog under en kristelig Øvrighed. Hvor- 
for taaler man disse Omvæltningens Stormløbere? De er 
i Virkeligheden ikke mindre farlige end den sociale Re- 
volutions Mænd, og deres Gift breder sig videre i Folke- 
legemet end det røde Raseri hos den fordums „Neuer 
Socialdemokrat" eller „Berliner freie Presse". Folket 
er sygt af dette Giftstof, som ødelægger og fordummer 
det. Man faar mere og mere Følelsen derfor alle Vegne. 
Samvittigheden vaagner op og spørger, hvor Hjælpen er 
at finde. De daarlige Blade, baade de politiske og de 
underholdende, begynder at miste deres Abonnenter; og 
det vilde ganske vist være det bedste Hjælpemiddel, hvis 
den daarlige Presse kunde blive slaaet af Marken ved den 
gode. Men man er altfor lidt virksom i denne ædle og nød- 
vendige Kamp. De kristelige og konservative Kredse er 
endnu altfor lade, altfor gjerrige, .altfor lidet foretag- 
somme. De har med Hensyn til Pressen ladet Radikalismen 
faa Forspringet, og de kan kun vanskelig komme med. 
Det gode skulde dog forsvares paa en endnu bedre 
Maade end den, paa hvilken det daarlige lovprises. I 
vore Dage, da Jorden ryster under vore Fødder, skulde 
intet OflFer være for stort for at lægge en fast Grund- 
vold. Men paa en saadan villig og glad Opofrelse 
skorter det endnu. Lige over for Hærskaren af de daar- 
lige Aviser er de gode en lille svag Hob, der vel er 
modig og begejstret; men mange af dem fattes Proviant 
og Munition. Hvor smærteligt dette end er, og hvor 
meget man netop paa dette Punkt maa ønske de kon- 

servative en energisk Kraftudfoldelse, vilde det dog være 
taabeligt at tro, at den daarlige Presse skulde kunne over- 
vindes alene ved den gode. Saa længe Menneskehjærtet er 
ondt og finder sin Glæde i Skandale og Ophidselse af 
Lidenskaberne, vil den daarlige Presse altid have Flertallet 
paa sin Side. Og Vaabnene er ikke lige. Gadedrenge 
kaster med Snavs, men det kan intet anstændigt Menneske 
svare paa. Vi kan dog ikke bagvaske, fordi vi bliver 
bagvaskede. Kristendommen giver os kun Sandheden« 
Skjold i venstre Haand og Aandens Sværd i den højre. 
Men Halvdannelsen og Fjerdedelsdannelsen kan hverken 
taale Sandheden eller Aanden, og Goethe har Ret, naar 
han siger: det nederdrægtige er altid det mægtige. Nej, 
et blot aandeligt Modværge er ikke tilstrækkeligt. Staten 
skylder sig selv og sine Borgere at straffe denne For- 
falskning af de aandelige Næringsmidler og saa vidt mu- 
ligt at hindre denne aandelige Brøndforgiftning. Men 
hvorved? Det er et af de allervanskeligste Spørgsmaal 
at svare paa. 

Det er paa Forhaand klart, at man ikke kan føre 
Kampen med Vaaben, som er hentede fra tidligere Tid- 
ers Arsenaler. Vi ønsker hverken Prohibitivsystemet, efter 
hvilket man kan nægte Tilladelsen til Udgivelsen af et Blad 
og forbyde Trykningen af et saadant, eller Præventivsyste- 
met, som lægger Censur paa Pressen og bruger Rød- 
kridt, og heller ikke Repressivsystemet, som advarer, 
straffer og undertrykker Pressen. Kun hvis Smudspres- 
sen skulde udvikle sig videre, kunde det blive fornødent 
at faa et kort Diktatur for at redde vort Folk fra en 
aandelig Ruin. 

Men, oprigtig talt, vi ønsker ikke denne Tilstand. Vi 
ønsker en ærlig og anstændig Pressefrihed, men, som 
enhver Frihed, forbunden med Tugt. Hertil udfordres 
der rigtignok almindelig Deltagelse hos Læserne og den 
største Omhu hos Regeringen. Med Politi og Strafieret 
alene naar man ikke dette Maal. Der udkræves ot?,au- 
isatoriske Forholdsregler, som giver Pressen exi n^ Im- 

puls, idet den fjærner gammel Uskik. Jeg for mit Ved- 
kommende kan navnlig tænke mig tre Hjælpemidler. 
Det første er en større Aabenhed. Alle betydeligere Ar- 
tikler bør være mærkede med Forfatterens Navn. Nu 
til Dags sejler mange daarlige Varer under Anonymitetens 
Flag, og de gode Forfattere kommer ikke frem og op. 
Hvis der under en Artikel, der strømmer over af Raseri 
imod Kirken, stod et eller andet ubekjendt, maaske 
•endog jødisk Navn, saa var Trolddommen ved Anonymi- 
teten forbi med det samme. Aandrige Artikler vilde 
derimod skaffe deres Forfattere Anerkj endelse og vel og- 
saa større Honorarer. I Avisernes og Partiernes Kamp 
vilde der komme mere Ærlighed, mere Noblesse og 
Mandighed; mange Unoder i vor Dagspresse vilde snart 
forsvinde. — Det andet Middel imod den daarlige Presse 
vilde kunne bestaa i en Prøve af Hovedredaktøren^ Her- 
ved tænker vi naturligvis ikke paa en mundtlig Examen, 
men paa en Eftervisning af Duelighed og personlig Ulaste- 
lighed. Man har jo forlangt en Statsexamen af Præstø 
€rne, fordi de skal virke for Dannelse og være Folkets 
Lærere. Men Redaktøren af en meget læst Avis er nu 
til Dags i langt højere Grad en Folkelærer end en Lands- 
bypræst. Denne samler maaske en Gang om Ugen ikke 
femti Mennesker om sin Prædikestol, men hin har et 
•dagligt Avditorium, der løber op til Tusender, ja til 
Hiindredetusender. — Det tredje Middel er en Skærp- 
else af Straffene for Fornærmelser og Bagvaskelser, der 
sker gjennem Pressen. Hvis Pengestraffe skal være 
virksomme, maa de kunne føles. Hvis man kan have 
Lov til at bagvaske for hund: ede, ja, maaske for ti Mark, 
bliver man ligefrem forledet til Bagvaskelse, med mindre 
Æresfølelsen kan afholde én derfra. 

Man ser, at disse Midler er klare og simple, og at 
de kan forenes med vor Presselov. Vi er ikke bange for 
Friheden, men kun for dens Misbrug. Vi beklager ikke, at 
Aanderne tørne sammen, men at der kæmpes med for- 
giftede Dolke. Tiden er alvorlig. Man skulde mene, at 

selv den, der har de lyseste Eorhaabninger, af og til 
maatte kunne faa et Anfald af Bekymring for, at det 
gamle Evropa var i Færd med at drive hen imod en 
Katastrofe. Enhver af os har et stort Ansvar, og en 
Redaktør har et meget stort Ansvar, fordi han, uden at 
have noget som helst Embedsansvar, dog har Frihed til 
baade at gjøre meget godt og meget ondt. Baade de, 
der skriver, og de, der læser, maa styre mod højere 
Maal. Vejen ligger klart for os. Der udfordres en øm. 
Samvittighed, en grundig Viden og et stort Hjærte! 

-L/et er nu omtrent tre Aar siden, at Kischinev, 
Hovedstaden i det sydvest-russiske Grændseguvemement 
Bessarabien, i ualmindelig Grad begyndte at beslaglægge 
Opmærksomheden hos dem, som følge Bevægelserne 
blandt Jøderne i Nutiden, ikke med Antisemitismens 
hadefulde Øjne, men med den oprindelige Kristendoms 
forventningsfulde Haab. I Vinteren 1883 begyndte i 
den nævnte By Dannelsen af en national- jødisk 
Kristenmenighed, som gav Anledning og endnu 
opfordrer til at spørge, om ikke dette skulde være Ind- 
ledningen til, hvad Pavlus har kundgjort at skulle ske i 
de sidste Tider, at naar Hedningenes Fylde er indgaaet, 
saa skal Forhærdelsen, som er kommen over Jøderne, 
hæves, og det ganske Israel frelses (Rom. 11, 25—26). 

Siden Jøderne i den apostoliske Tidsalder udeluk- 
kede sig selv fra deres tidligere Stilling i Guds Rige ved 
at forkaste Vidnesbyrdet om den komne Kristus, har 
der vel bestandig været Tegn til Stede paa, at omend 
Folket som Helhed var stillet udenfor Naadens Hus- 
holdning, saa vedbleve de dog ^efter Udvælgelsen at 
være elskelige for Fædrenes Skyld, og at Naadegaveme 
og sit Kald fortryder Gud ikke". Tegnene vare, hvad 
navnlig den nyere Tids Israelsmission véd at fortælle 
om, de mange Omvendelser af enkelte Jøder og de 
stundom rige Naadegaver, som derved kom til Udfoldelse 
i Kirkens Skjød. Kun lidet agtede de Kristne udaf 

Hedningerod paa disse Tegn, og det er i Sandhed yd- 
mygende at tænke paa, hvorledes Jøderne indtil den 
nyeste Tid ofte ere blevne betragtede og behandlede i 
kristne Lande; man glemte og glemmer, hvorledes det 
nye Testament har advaret imod at hovmode sig overfor 
det Folk, som ifølge sin Stilling i Aabenbaringshistorien 
er det ædle Olietræ, hvorpaa vi andre ere indpodede 
som vilde Oliekviste (Rom. 11, 17 ff.); man glemte og 
glemmer, hvilke velsignelsesrige Frugter der ere blevne 
baarne af de Grene, som, oprindelig henhørende til det 
ædle Olietræ, have ladet sig indføje i den Stamme, hvis 
Krone overskygger Folkene. Men disse Omvendelser af 
enkelte Jøder til Kristendommen have dog i deres Virk- 
ninger kun kunnet være af mere forbigaaende Betydning 
og begrændsede til snevrere Kredse og have ikke kunnet 
hidføre nogen Forandring i det Forhold, som indtraadte 
i den apostoliske Tid. Den enkelte kristnede Jøde maatte 
altid forsvinde i den store hedningekristelige Kirke og 
smelte sammen med det Folk, i hvis Midte han levede, 
og netop derfor blev og bliver enhver saadan Omvendelse 
for Jødefolket selv kun en ny Opfordring til desto mere 
at holde fast ved Fædrenes Overlevering og Forkastelsen 
af Kristi Evangelium. Anderledes stiller Sagen sig, 
naar der sker en Overgang til Kristendommen, som ikke 
betyder en Udtrædelse af Jødefolket, men netop vil 
forene ægte Kristentro med jødisk Nationali- 
tet. Da aabner der sig en Mulighed for, at Israel som 
Folk kunde indtræde i Kristi Kirke, og naar et saa- 
dant Fænomen viser sig i Egne, hvor netop Jødernes 
Tilværelse som særskilt Folk maa siges at have sit 
Tyngdepunkt, og hvor der tillige vides at herske en 
stærk religiøs Gjæring iblandt dem, da er der dobbelt 
Anledning til at følge Bevægelsen i Haab om, at den 
maaske kunde være Begyndelsen til, at Dækket borttages 
(2. Kor. 3, 15—16), og Profetien opfyldes om Naadens 
og Bønnens Aand, som engang skal udgydes over Israel 

Og lære dem at se hen til den, som de have gjennem- 
stunget (Sak. 12, 10). 

Det er denne Interesse, som knytter sig til deu 
jødekristelige Bevægelse i det sydvestlige Rusland. Den 
følgende Fremstilling skulde gjøre Læseren bekjendt 
saavel med Bevægelsens Ophavsmand, den jødiske Advo- 
kat Josef Rabinovitsch, som med den ejendomme- 
lige Menighedsdannelse, der er fremtraadt omkring ham. 
Da imidlertid Forholdene, hvorunder disse jødiske Tros- 
fæller leve, ere saa højst forskjellige fra, hvad der kj endes 
i de vestevropæiske Lande, og da der navnlig her i 
Norden ikke tør forudsættes noget ret Kjendskab til, 
hvorledes en udpræget og talrig Jødebefolknings Liv 
egentlig tager sig ud^). maa vi først lade os henflyttetil 
hine fjærnt liggende Egne og saavidt muligt gjøre os for- 
trolige med de Omgivelser, hvori vi skulle betragte den 
lovende Spires Fremkomst og hidtidige Vækst. 



Russisk Jødedom. 

Man regner for Tiden, at der opholder sig omtrent 
2,600,000 Jøder i det evropæiske Rusland, saa at dette 
Rige indtager den øverste Plads iblandt dem, hvori det 
landflygtige Folk har slaaet sig ned. I intet af Guver- 
nementerne mangle de helt; men tættest ere de samlede 
i de vestlige og sydvestlige Dele af Riget, hvor de i 
enkelte Egne endog udgjøre halvtredsindstyve Procent 
af Befolkningen, og hvor der findes Byer ligesom i de 



*) Det passer ganske paa os, hvad en Kejsende bemærker i sin 
Beretning om disse Egne: „On peut dire que la plupart 
d'entre nous ne connaissent pas les Juifs mieux que les sauvages 
å qui nous envoyons des missionaires". 

tilgrændsende Distrikter af Galisien og Bumænien, der 
i aldeles overvejende Grad bære Præg af at være jødiske 
Kolonier, f. Ex. Berditschev. Denne Jødebefolkningens 
l^æthed netop i disse Egne af Busland har sin særegne 
historiske Sammenhæng. Det er en Arv fra Polen, 
hvor Jøderne allerede i Aaret 1096, efter at være flygtet 
fra Bøhmen, søgte og fandt et Tilflugtssted. Intet Un- 
der, at de efterhaanden strømmede sammen i dette Land, 
hvor der fra det trettende Aarhundrede blev givet Love, 
som sikrede dem en forholdsvis gunstig Stilling. Der 
fandt de, hvad de saa haardt maatte Bavne andensteds, 
og hvad de selv have udtrykt saaledes: „O Polen, konge- 
lige Land, hvor vi fra fordum kunde bo sorgløst og i 
Ered!" I Mangel af en dannet Mellemklasse betjente 
man sig der af Jøder til at bestride Forvaltningens for- 
skjelligste Grene saavel i Staten som paa Godserne, og 
til Gjengjæld fik de Lov at bevare deres fulde nationale 
og religiøse Ejendommelighed. Deres Sæder og Skikke, 
deres Lov og Bet øste de af Talmud, Jødernes gamle 
Lovbog med alle de overleverede Anordninger, saa at 
den talmudiske Jødedom kunde udfolde og bevare sig 
her ubeskaaren Aarhundrederne igjennem. Ved Polens 
Deling gik denne talrige Jødebefolkning i Arv til Bus- 
land, Østerrig og Preussen; men Busland var Stedet, 
hvor Ejendommeligheden bevaredes bedst, fordi her 
gjennemførtes Afsondringen fra den øvrige Befolkning 
skarpest, og endnu bestandig finder man den inter- 
essanteste og mest udprægede Form af den gamle Jøde- 
dom i disse vestrussiske Provindser med de tilgrændsende 
Distrikter af Naborigerne. 

Ved blot at gjennemfare disse Egne paa Jæm- 
banerne mærkes det allerede, at man befinder sig lige- 
som i Centrum af den jødiske Diaspora; man faar et 
Indtryk, bemærker en Bejsende i sine Erindringer der- 
fra, som om Jærnbanerne kun vare byggede for at imøde- 
komme dette rastløse Folks Vandredrift og jævne nye 
Veje for deres utrættelige Foretagelsesaand. I Begelen 

finder man her tredje Klasses Vogne ganske fyldte med 
Jøder, som rejse frem og tilbage imellem de forskjellige 
Handelspladser. Selskabet kan i én Henseende være be- 
sværligt nok, paa Grund af den stærke Lugt af Hvidløg, 
som i Forbindelse med Røgen af de mangfoldige Ciga- 
retter i Længden kan blive uudholdelig for den frem- 
mede. Men saa er til Gjengjæld den aandelige Atmo- 
sfære saa meget desto renere. Der hersker en 
Velanstændighedens Tone blandt disse rejsende, som 
danner en velgjørende Modsætning til, hvad man andet- 
steds saa ofte maa taale i tilsvarende Vognklasser. Det 
mærkes straks, at man her har med et ganske ejendomme- 
ligt Folk at gjøre. Ejendommeligheden træder ogsaa 
frem i* det ydre, omend paa nogen anden Maade, end 
Tilfældet i Regelen er blandt Vestevropas Jøder. Den 
blonde 'Type med blaa Øjne er her langt hyppigere, og 
ofte er det kun Underlæbens lidt tilspidsede Form, som 
minder om den bekj endte Type. Detergjennemgaaende 
stadselige Skikkelser med Ansigter, som ikke have været 
berørte af Ragekniv og faa et eget Præg ved deres 
^Peoth", d. e. Smaalokker, som fra Forhaaret lægges 
frem over Panden. Men deres Klædedragt er alt andet 
«nd stadselig; deres lange kaftanlignende Overfrakke er 
forneden mer eller mindre stiv af — Smuds; Revner, 
Huller og nedhængende Pjalter bæres til Skue med stor 
Sindsro; det vilde blive altfor kostbart, om der under 
-dette uophørlige Rejseliv skulde holdes rene, ubeskadigede 
Klæder, og Forretningerne besørges lige godt uagtet 
Dragtens Mangler. Mest paafaldende er dog deres Nøj- 
somhed med Hensyn til Føden; paa disse lange Dags- 
rejser nyde de ikke andet end den Smule Brød, Frugt 
og Ost, som de føre med i deres Pose, hvortil i det 
højeste kommer et Glas The paa Stationerne. 

Hele dette ejendommelige Rejseliv har sin religiøse 
Baggrund. Synligt træder denne frem, naar mange 
iblandt dem tage Bønnebogen ud af Rejsesækken for at 
holde deres Morgenbøn, De iføre sig da deres „Tallis", 

Bedekaaben, og lægge om Pande og Arm de saakaldte 
„Tefillin", d. e. Remme med smaa Pergamentæsker, som 
indeholde visse Skriftsteder afskrevne, og saaledes ud- 
rustede holde de da deres Andagt midt i Rejseselskabet^ 
snart i Vognen og snart paa Stationerne. Ingen for- 
styrrer Jøderne i deres Bøn; man er her overalt vant 
til at se dem bede, ikke blot om Morgenen, ogsaa Efter- 
middag og Aften; men de bedendes egen Andagt gjør 
ofte Indtryk af at svigte under de lange Bønner, idet de 
synes at have et ret aabent Øje for, hvad der samtidig 
foregaar omkring dem. — Denne Fastholden ved Reli- 
gionens Forskrifter, navnlig deres ydre Side, ligger ogsaa 
bagved den omtalte Nøjsomhed med Hensyn til Maden. 
Dage igjennem indskrænke de sig gjærne til det aller 
nødvendigste, som de selv føre med, for blot ikke at 
komme til at nyde noget, som ikke er tilberedt efter de 
jødiske Spiselove. Overhovedet er det Iagttagelsen af, 
hvad deres Lov paabyder, som muliggjør dem og dan- 
ner den skjulte Forudsætning for deres urolige, anstræn* 
gende Rejseliv. Thi holdt de ikke deres Sabbat 
strængt, hvor skulde de da i Længden faa Kræfterne til 
at slaa til; den er her som overalt den hemmelige Kilde 
til Jødernes overordentlige Udholdenhed og Kraft 
Rejser man paa en Lørdag, da kunde det synes, som om 
der aldeles ingen Jøder fandtes i disse Egne; det vat 
her, at Jærnbanebestyrelsen for nogle Aar siden maatte 
lade et Lørdagstog ophøre at gaa, fordi der var ingen 
rejsende. Paa den Dag holde de sig hjemme og faa 
Erstatning for Ugens Ubehageligheder og Besvær. 
Istedenfor de smudsige, medtagne Klæder iføre de sig 
da Festdragten efter først at have renset sig i Badet; 
istedenfor Rejselivets tarvelige Kost vederkvæge de sig 
da tre Gange ved det velbesatte Bord, og istedenfor 
Forretningslivets Møje glæde de sig ved Hviledagene 
Fred; der er en rørende og velgjørende Festlighed over 
denne Dag i Familierne, hvor Husfaderen forsamler sine 
Børn omkring sig og fortæller dem de bibelske Historier. 

Selvopholdelsesdriften maa føre dem til denpe strænge 
Overholdelse af Sabbaten; men navnlig bevæges de der- 
til af Frygt for at overtræde deres gamle Lov, en Frygt,, 
hvis Ejendommeligheder træde ret frem, om end rigtig- 
nok saa tilspidsede som muligt, i følgende Lørdags-Op- 
•levelse. En gammel from Jøde besluttede sig — af 
hvilken Grund er ikke vor Hjemmelsmand bekjendt — 
med tungt Sind til at benytte Jærnbanen paa en Sab- 
bat; det stred imod hans Samvittighed saavel som imod 
de overleverede Forskrifter. Man saa' ham til sin For- 
bauselse bringe et Kar med Vand ind i Vognen, hvori 
han anbragte sine nøgne Fødder for saa at tilbagelægge 
den hele Rute i denne Position. De andre Rejsende- 
fandt dette uanstændigt og beklagede sig derover til 
Konduktøren. Men da bad den gamle Mand bønUgt 
for sig, at man dog vilde indrømme ham denne Frihed; 
han var idag nødsaget til at handle imod Lovens Bud 
og rejse paa en Sabbat, men i Talmud var dette til- 
ladt, naar det skete paa Vandet, og naar han nu 
kunde faa Lov at sidde med Fødderne i Karret, saa. 
rejste han jo ligesom paa Vandet og undgik at begaa. 
Sabbatsbrud. Saa indrømmede man ham, hvad der laa 
ham saa meget paa Hjærte, og han rejste videre — paa 
Vandet! Læseren vil smile deraf, og unægteligt har det 
sin komiske Side. Dog synes det os mere vemodigt end 
lattervækkende ; der ligger noget rørende fromt i denne 
strænge Tugt, som en gammel Mand øver over sig selv; 
men det rørende bhver til det dybt vemodige derved, at 
det viser os Israeliten i den efterbibelske Tid, underlagt 
denne Lovtrældom, hvorom Pavlus siger: „De have Nid- 
kjærheden for Gud, men ikke med Kundskab; thi da de 
ikke kjende Guds Retfærdighed [o: den Retfærdighed,, 
som Gud skjænker af Naade formedelst Troen paa For- 
soningen i Kristus] og tragte efter at oprette en egen 
Retfærdighed, underkaste de sig ikke Guds Retfærdig-^ 
hed« (Rom. 10, 2—3). 

Det samme Indtryk modtages fra mange Sider, naar- 

man fra Livet paa Jærnbanerne vender Blikket modJød- 
emes øvrige Levevis i disse Egne. Hele deres Færd 
frembyder den mærkeligste Blanding af Mammons Tjen- 
este og religiøs Iver; men i Virkeligheden er det denne 
sidste, som danner den bærende Understrøm og giver 
hele Livet dets ejendommelige Præg, men bestandig 
Præget af Lovens Tjeneste: Kundskab i det indviklede 
Lovsystem og en dertil svarende Retfærdighed er for dem 
Livets højeste Formaal. 

Den guddommelige Lov kunne de ikke tænke sig 
anderledes end i den Form. som den i Talmud fæstnede 
Overlevering har givet den. De saakaldte karæiske 
Jøder, hvoraf der i Odessa findes en Del, og som have 
deres Hovedsæde paa Krim, ere i de andres Øjne ikke 
egentlige Israeliter, fordi de ikke ville lade Talmud 
gjælde ved Siden af Biblens Moselov. Denne tillægger 
man intet Værd, naar den ikke udlægges og overholdes 
i Overensstemmelse med de talrige nedarvede Overle- 
veringer, hvis Oprindelse føres tilbage til Moses selv, 
omend kun som mundtlig Meddelelse, og som derefter 
skulle være bevarede og videre udviklede af Fortidens 
store Lærere, indtil de bleve nedskrevne i Talmud. I 
Ungdommens Undervisning hævdes dette, idet der an- 
vendes forholdsvis mindre Tid paa Indførelse i selve 
Skriften, hvorimod Hovedkraften, ja om det kun var 
muligt, hele Livets Kraft skal sættes ind paa Studiet af 
Talmud. Hermed skal dog ikke være sagt, at man 
tager sig det let med Bibelkundskaben; Drengene blive 
fra den tidligste Alder øvede i Læsningen af den he- 
braiske Bibel og vænnede til en Udenadslæren, hvis for- 
bavsende Resultater Forfatteren af nærværende lille 
Skrift selv har haft Lejlighed til at lære at kjende un- 
der Samarbejde med en ung Jøde, som var opdraget i 
disse Egne, men havde forladt Hjemstavn og Slægt for 
at studere ved kristne Universiteter i Tyskland, Skotland 
og Schweiz. Det var en Fortrolighed med den hebraiske 
Bibel, hvortil man selv blandt de dygtigste af vore theo- 

logiske studerende ikke vil finde Mage blot for det 
græske Testaments Vedkommende. Ved en bestandig 
Repeteren, som rigtignok heller ikke er andet end en 
aandløs Gjentagelse, begyndende fra de tidligste Aar, 
opnaas en mnemoteknisk Færdighed, som beviser, hvor 
langt det er fra, at man forsømmer Bibelkundskaben. 
Men denne betragtes dog kun som en Forgaard. Skrif- 
ten, bemærkede en fint dannet jødisk Kjøbmand, er dog 
kun en „Historie", som en Dreng snart kan indprænte 
sig i unge Aar; men Talmud er et Studium uden 
Ende, thi her avler det ene Spørgsmaal det andet. 
Imedens den første væsentlig maa nøjes med Hukom- 
melsens Arbejde, anspændes hele Aandens Kraft for at 
gjennemtrænge det traditionelle Lovstof. At have Søn- 
ner, som besidde en grundig Indsigt heri, er Forældre- 
nes Stolthed. Ikke blot vordende Rabbinere, men alle,, 
som skulle kunne siges at have faaet en god Opdragelse, 
blive indøvede heri. Saaledes traf vor Hjemmelsmand 
engang sammen med en rig MøUeejer, som havde en 
Søn, der skulde overtage Møllen efter sin Fader. Den 
unge Mand gjorde mere Indtryk af en vordende Profes- 
sor end af en tilkommende Møller; hans hele Skikkelse 
bar tydeligt Præg af anstrængende Studier, og det var 
intet Under: saa grundigt var det blevet taget med hans 
Uddannelse, at halvandet Aar vare tilbragte med Studiet 
af en eneste Talmudtraktat, og uagtet fleraarigt Arbejde 
var han endnu kun kommen igjennem en enkelt Del af 
Talmud. 

Hvilken Vægt der lægges paa Lovkundskaben og 
en udadlelig Vandel efter Lovens Forskrifter, ses bedst 
deraf, at hvad der sondrer denne Jødebefolkning i for- 
skjelUge Samfundsklasser, er ingenlunde blot de forskjel- 
lige Formuesomstændigheder, men fornemmelig Forholdet 
til Loven. Der gives her en Mellemklasse, omgivet af 
en lavere og en højere Stand. Til Mellemklassen høre 
de, som kun besidde en middelmaadig Lovkundskab og 
i det store og hele beflitte sig paa at leve efter de fæ- 

drene Overleveringer. Til Pøbelen regner man dem, 
«om ikke have saadan Indsigt og tage sig det let med 
deres Vandel; om de ogsaa ere rige, ere de dog Gjen- 
«tand for deres Stammefrænders mer eller mindre aaben- 
bare Foragt. Derimod at udmærke sig ved de nævnte 
Egenskaber eller blot at nedstamme fra saadanne, som 
have haft Anseelse i saa Henseende, det giver Plads 
blandt Adelen, om man saa ogsaa i timelig Henseende 
hører til de mindst begunstigede. Den omtalte Mølle- 
vejer nævnede med særegen Tilfredsstillelse, hvor meget 
han havde ofret for at skaflfe sin Søn en saadan Brud. Hun 
var kun en ganske fattig Pige, men alligevel var der 
skjænket hendes Slægt rige Gaver for at vinde deres 
Samtykke til Ægteskabet; thi hun var en Sønnedatter 
^f den store Jecheskeel Landau i Prag, som vel ikke 
havde efterladt sig Formue, men var bleven berømt som 
€t Lys i Israel, og den Familie, hvori hun giftedes ind, 
blev meddelagtig i den Glands, som omgav hendes 
Bedstefaders Navn. Omvendt er det ogsaa almindeligt, 
at rige Jøder gaa til Rabbineren for at faa anvist en af 
hans Disciple, som ved talmudisk Lærdom kunde være 
værdig til at ægte deres Datter; han optages i Sviger- 
faderens Hus; paa dennes Bekostning lever da den 
unge Familie i A årevis, for at Svigersønnen kan fort- 
sætte sine Studier, og først senere optages han lidt efter 
lidt i Forretningen. 

Det fremlyser heraf, at hvor ivrige disse Jøder end 
ere i Mammons Tjeneste, saa er Mammon dog ingen- 
lunde deres højeste Gode. Den lovkyndigste er den an- 
seteste iblandt dem, fordi han menes at besidde en sær- 
egen Hellighed for Gud og saaledes at være en 
Grundpille for sit Folk. Pengene vurderes mest som 
Middel til at erhverve sig Fortjeneste for Gud, i hvil- 
ken Henseende de velhavende ere særdeles virksomme 
for at øve Barmhjærtighedsgjeminger. I Byer som Ber- 
ditschev findes der velordnede Anstalter til Bespisning 
af fattige, til Understøttelse af studerende, til ubemid- 

lede Pigers Brudeudstyr, til Pattigforsørgelse, Sygepleje 
og Begravelse af de fattige. Alle saadanne Barmhjær- 
tighedsgjerninger øves ingenlunde blot i human Inter- 
esse, men der tillægges dem religiøs Værdi. Man mener 
ved dem at kunne gjøre Bod for Overtrædelser, og den 
riges Fortrin fremfor den fattige sættes navnlig deri, 
at han har større Midler til at øve saadanne Gjer- 
ninger. Men det er smukt at se, hvorledes Porskjellen 
mellem fattige og rige udjævnes ved den omtalte sociale 
Rolle, som Lovkyndigheden spiller, til hvis Erhvervelse 
der som bemærket ogsaa banes Vej for de fattige. Saa- 
ledes blive Sondringerne indenfor Folket selv i høj Grad 
mildnede; men desto skarpere er Modsætningen til 
Landets egen Befolkning, som kun har ringe Værdi i 
deres Øjne. Hvor de ikke behøve at tage Hensyn, men 
kunne udtale sig frit, betegne de ligefrem den russiske 
Befolkning som „Gojim", d. e. Hedninger. Der viser 
sig her et hovmodigt Selvbehag, der er ligesaa uadskille- 
ligt fra den blotte Lovretfærdighed som den bestandige 
Higen efter Fortjeneste, man kunde sige Vinding, ogsaa 
paa det religiøse Omraade. Der er en forunderlig gj en- 
sidig Afspejling imellem det religiøse Livs Ejendomme- 
ligheder og deres verdslige Livs Ejendommeligheder. 
Ere de ivrige for deres Erhverv i de verdslige Handeler, 
saa beherskes de ogsaa af en tilsvarende Drift overfor 
Gud; det gjælder om at erhverve sig saa megen For- 
tjeneste som muligt ved sine egne lovmæssige Gjer- 
ninger; ere de i Besiddelse af en udviklet Skarpsindighed 
og en dialektisk Færdighed i Fortolkningen og Anvend- 
elsen af de hellige Love, saa have de en dertil svar- 
ende Skarpsynethed og Behændighed i Behandlingen af 
Forretningslivets indviklede Forhold, og ere de indbyrdes 
stolte af Lovens Færdigheder, saa nære de en stolt For- 
agt for den Befolkning, som ikke kj ender og ikke lever 
efter deres fædrene Overleveringer. 

I disse Egne som overalt, hvor Jøderne blive deres 
Traditioner tro, er Familielivet stærkt udviklet; det 

glemmes ikke, undtagen af jødiske Renegater, at med et 
helligt Familieliv begyndte det udvalgte Folks Historie. 
Ogsaa her findes det inderlige Sammenhold mellem dem, 
som have fælles Arne, og navnlig indtager Familie- 
faderen en patriarkalsk Stilling. For de gamle iblandt dem 
haves en dyb Ærefrygt; de unge tie i deres Nærvær- 
else; deres Befaling vove de ikke at modsætte sig; de 
føle, at det sømmer sig ikke for dem at komme med 
Forslag, men kun at følge de ældres Anvisning. Men 
unægtelig har Familielivet her sine mørke Skyggesider, 
som have deres Grund i et højst ejendommeligt Forhold. 
Pigerne blive ikke indførte i Loven saaledes som Dreng- 
ene og vokse i det hele op uden nogen Undervisning. 
Man betragter dem derfor som særlig udsatte for Frist- 
elser, fornemmelig for Kjødets Synder. For at bevare 
dem herimod sørger man for at faa dem gifte saa tid- 
ligt som muligt; meget hyppig indføres de i Ægteskabet 
allerede i 14 Aars Alderen, og deres Mænd ere da i 
Regelen i en tilsvarende Alder, ofte kun 16 Aar gamle* 
I Overbevisningen om en saadan Foranstaltnings Ypper- 
lighed til at forebygge Usædelighed bringes der ofte 
store Ofre for at muhggjøre disse ungdommelige Ægte- 
skaber. Men desværre viser det sig hyppigt, at den 
gode Hensigt skuffes og har andre Onder til Følge. Ofte 
føre disse forhastede Forbindelser kun til, at Ægtefæl- 
lerne blive kjede af hinanden; Valget viser sig at være 
uheldigt, og Samlivet ender i Ufred. Og hertil kommer 
saa, at Skilsmisser med' Lethed lade sig fuldbyrde. 
Enhver kan faa Baandet løst, naar han giver sin Hustru 
et i formel Henseende udadleligt Skilsmissebrev og ud- 
betaler hende Medgiften med en Tredjedel derover. 
Følgen bliver, at Kvinderne ikke sjældent gaa fra en 
Haand til en anden. Atter her have vi Nidkjærheden, 
men uden Visdom; de ville værne om Ærbarheden og 
bekæmpe Usædeligheden, men de rette Midler dertil 
kjendes ikke af Lovens bogstavelige Tjenere; at Mæn- 
dene ere oplærte i Budenes Mangfoldighed, giver ingen 

Magt over Hjærtets selvraadige Lyster; for Kvindens 
Værd som jævnbyrdig med Hensyn til Guds Rige og 
hendes deraf følgende Ret til ikke at blive en Kaste- 
bold for Mandens Luner fattes Sandsen, hvor Menneske- 
værd alhænger af et Studium, hvortil Kvinden ikke er 
skikket, og endelig kaster Lovens bogstavelige Opfattelse 
et Retfærdighedens Skær over, hvad der i Virkeligheden 
er mørke Skyggesider ved Jødernes Familieliv i disse 
Egne. Det er navnlig blandt den talrige Fattigbefolk- 
ning, at disse Skyggesider træde frem; her er det ingen- 
lunde nogen Sjældenhed, at en Hustru skifter Ægtefælle 
fire eller fem Gange, som det berettes os af en herboende 
Person, der har levet mange Aar blandt disse 'Jøder, er 
født og opvokset iblandt dem, omend af kristne Forældre, 
har tjent hos åe velhavende og staaet i nøje og ven- 
skabeligt Forhold til mange af de fattige Familier. Rig- 
tignok kan Skilsmissen ikke ske uden Hustruens Sam- 
tykke; men ved Samtykke forstaas ikke andet, end at 
hun af sin Mand modtager det Skilsmissebrev, som 
denne henter hos sin „Rebbe", o: Rabbineren. Men for 
at faa hende til at modtage det bruges ofte de mærke- 
ligste Kunstgreb. Véd Manden, at hun er uvillig til at 
skilles, saa lægger han f. Ex. Dokumentet i et Brev, 
som han lader Posten bringe hende, eller skaffer det 
ved Naboers Hjælp i en eller anden Pakke ind i Huset, 
og har hun uforvarende aabnet et saadant Brev eller 
Pakke og saaledes faaet Skilsmissepapiret i Hænde, saa 
gjælder dette for en Modtagelse; Ægteskabet er hævet 
i samme Nu, og der staar kun tilbage at udlevere, hvad 
hun har bragt til Huset, thi for alt skal hun have Er- 
statning. Dog skal det bemærkes, at hvor der er Børn i 
et Ægteskab, er det saare sjældent, at saadanne Skils- 
misser forefalde. Desto værre gaar det til med de 
barnløse Ægteskaber. Med Hensyn til disse gjennem- 
føres, at de maa og skal hæves, naar der efter to Aars 
Samliv ikke er Udsigt til Familiens Forøgelse. De 
gamle Kvinder, som gaa omkring i Menigheden som 

Smaaskrifter til Oplysning for Erittne I., 6. 2 

Almissesamlere og i lignende Hverv, gjøre da Anmæld- 
else derom for vedkommende Ægtepars „Rebbe", og 
hvad enten de selv ere ulykkelige eller lykkelige ved 
Samlivet, maa de da paa hans Befaling gaa fra hinan- 
den for at muliggjøre ny Forbindelser. Saaledei^maatte 
en Kone i Rava tre Gange skifte Ægtefælle paa Grund 
af sin Barnløshed; med den tredje flyttede hun til St. 
Petersborg, hvor hun forhaabentlig har faaet Lov til at 
leve i Fred, thi det er kun i de vestlige Provindser, at 
Jøderne gjennemføre denne barbariske og imod Ægte- 
skabets Idé ligesom imod Kvindens Menneskeværd i høj 
Grad anstødelige Praxis. I ethvert andet Folk vilde 
saadanne Vilkaar for Ægteskabet utvivlsomt medføre 
Familielivets almindelige Ruin; men det er ret et Vid- 
nesbyrd om, hvor udviklet og gjennem gode Traditioner 
fæstnet Sandsen for det huslige Liv er iblandt Jøderne, 
at de uagtet de nævnte Forhold gjennemgaaende føre et 
strængt og smukt Familieliv i disse Egne, hvilket ikke 
blot gjælder de velhavende, men ogsaa de fattige. 

Hvor det jødiske Befolkningslag er saa tæt som her, 
ligger det i Sagens Natur, at den almindelige Velstand 
ikke kan være stor iblandt dem. Indbyrdes kunne de 
paa Grund af deres Love ikke saaledes drive Forret- 
ning og finde Lejlighed til at erhverve sig Rigdomme, 
som hvor de bo spredte blandt en langt talrigere kristen 
Befolkning. Gjennemgaaende ere de fattige og leve 
under meget trykkede Forhold, saa at 'den, som har 
Interesse for dem, han være knyttet til dem ved Blod- 
ets Baand eller ikke, maa jmkes inderlig over deres 
Tilstand. Som allerede bemærket ere de naturligvis 
ogsaa her fornemmelig Handelsfolket og føre som 
saadant et meget uroligt og besværligt Liv. Det stræng- 
ere Arbejde befatte de sig ikke med og have derfor 
i Regelen intet med Agerbrug at gjøre. Derimod er 
det hyppigt, at det lettere Haandværk øves af dem ; især 
ere mange Skrædere og Skomagere, nogle ernære sig 
ogsaa som Smede, men navnlig er der et Erhverv, som 

paa mange Steder er udelukkende i deres Hænder. 
Tænker man sig Byer eller Landskaber med en over- 
vejende jødisk Befolkning, saa vil en kristen Slagter paa 
Grund af de jødiske Spiselove ikke kunne faa Kunder 
nok til at existere; derfor finder man ikke sjældent 
lutter jødiske Slagtere, hos hvem ogsaa de kristne Be- 
boere maa forsyne sig, et ret mærkeligt Udslag af Re- 
ligionens Strænghed! 

Vi ere hermed komne tilbage til den religiøse Bag- 
grund, som bærer hele deres ejendommelige Liv. At 
de selv kunne føle sig tilfredsstillede af deres Religion, 
skal man ikke kunne benægte, saa meget mindre, som 
man kan høre de fattige iblandt dem prise sig selv 
lykkelige i Modsætning til bedre stillede, som tage det 
mindre samvittighedsfuldt med de mange overleverede 
Forskrifter; „vi ere dog lykkeligere end de", sige de, 
„de andre have jo ingen Gud". Opdages det, at nogen 
forsætligt krænker de hellige Love og i Omgangen med 
Kristne bryder Forpligtelserne overfor sit Folks Over- 
leveringer, da kan det hænde, at vedkommende bliver 
nødt til at flytte bort, fordi ingen vil have med ham 
at gjøre. Stundom fordriver man ogsaa saadanne ved 
ligefrem legemlig Tugt. En Mand havde i al Hemme- 
lighed tilladt sig selv en lille Undtagelse fra de i Paa- 
sken gjældende Spiselove, men havde været beluret af 
en af sine Trosfæller. Denne berettede det til de 
andre, og da vedkommende om Aftenen indfandt sig i 
Bedehuset, blev han modtagen med ubarmhjærtige Stokke- 
prygl. Manden maatte flygte fra Rava, hvor dette til- 
drog sig, til Lodz. Men navnlig hører al Barmhjærtig- 
hed op, naar der sker en Overtrædelse til Kristendom- 
men. Det fik den tidligere omtalte jødiske Student 
haardt åt føle. Hans Fader var en meget orthodox og 
stræng Rabbiner, og hans Moder ikke mindre ivrig for 
den nedarvede Religion; fra hendes Haand have vi et 
hebraisk Digt for os med Overskriften „O, mit Land, 
mit Land", skrevet da hun stod i Begreb med atnrejse 

til Palæstina sammen med sin Ægtefælle^ for at de 
kunde finde deres sidste Hvilested i den hellige Jord, 
hvor de fromme Fædres Grave ere. Da Ægteparret fik 
at vide, at Sønnen var gaaet over til Kristendommen, 
afbrød de al Forbindelse med ham og betragtede ham 
som tabt for bestandig; kun igjennem en Broder, som 
ikke helt vilde vende ham Ryggen, fik han stundom 
Efterretninger om Slægten. Forinden Forældrene droge 
til Palæstina, gjorde han engang en Rejse til Hjemmet 
i Haab om, at de dog vilde se deres Barn, naar han 
tilbagelagde den lange Vej for at fremstille sig for dem. 
Men Adgangen til Huset blev ham nægtet; Broderen, 
som var Mellemmand, meddelte, at for ham var der 
kun Forbandelse og ingen Velsignelse at vente af hans 
Fader. Og da han alligevel vovede at fremstille sig for 
denne, blev det ham sagt, at han maatte skyndsomt vige 
bort fra hans Aasyn, da Faderkjærligheden ikke kunde 
gjøre nogen Undtagelse fra Lovens Forskrift, at en saa- 
dan Overtræder skulde „udryddes af sit Folk". Vi 
have dette af Sønnens egen Mund og maa antage, at 
det virkelig var Faderens alvorlige Mening. Men for- 
øvrigt turde der være Anledning til at fremhæve, at de 
Rygter, som fra Tid til anden dukke op blandt disse 
Egnes kristne Befolkning om Jødernes Blodtørst, kun 
ere skammelige og savne al Grund, naar undtages et 
enkelt fanatisk og paa Misforstaaelse beroende Mord, 
som fandt Sted for nogle Aar siden og gav Anledning 
til, at de mærkelige „Mirakelrabbinere" opslog deres 
Pavlun i Sadagora i Bukovina istedenfor som tidligere 
indenfor Ruslands Grændser. 

Vi skulle ikke her komme nærmere ind paa de 
højst ejendommelige Forhold, som have udviklet sig i 
Sadagora omkring den meget mærkelige „Wunderrabbi". 
Vestens Jøder tie saa meget som muligt derom, og vi 
kunne ogsaa have Grund til at tie, da Kristenheden 
har frembudt og endnu frembyder lignende Exempler paa 
Overtro. Men derimod hører det nødvendigt med til, 

Billedet af den russiske Jødedom at minde om selve den 
religiøse Gjæring og Utilfredsstilletheden ved den rent 
talmudiske Jødedom, som har givet sig Udtryk i Ka- 
sidismen, hvis Tilhængeres Antal beløber sig til flere 
hundrede Tusende. 

Allerede i Middelalderen viser der sig en Spaltning mellem 
en mystisk-pietistisk Retning og den stiveOrthodoxi. I Midten 
af forrige Aarhiindrede blev denne Dobbelthed skarpt ud- 
prægetved to fremragende Rabbinere, den ene Rabbi Elias 
af Vilna, der blev Fører for desaakaldte „Missnagdim", Tal- 
muds ivrige og udelukkende Tilhængere, og den anden Rabbi 
Salman i Lubavitzsch, som stod i Spidsen for „Kasi- 
dim'*S den efter større religiøs Inderlighed higende Ret- 
ning, som foruden Talmud holder sig med Forkjærlighed 
til Bogen Sohar med dens hemmelighedsfulde Spekula- 
tioner over Guddommens Væsen. For denne Sekt staar 
det fast, at en Israelit ikke kan blive salig ved ydre 
Gjerninger og Ceremonier og blot talmudisk Kundskab, 
efterdi Gud er en Aand og derfor kræver en aandelig 
Tilbedelse. Rabbi Salman lærte, at alle Guds Ord og 
Bud havde en dyb symbolsk Betydning og gik ud paa, 
at Mennesket skulde blive en ny Skabning, bekjæmpe 
sine Begjæringer og forsage Verden. Forsaavidt staa 
de kasidiske Jøder Kristendommen meget nærmere 
end de andre, som lægge Vægten paa den ydre Over- 
ensstemmelse med Loven. Men til at føre denne Kamp 
med sig selv kjende de kun Menneskets egen Kraft og 
komme derfor i Regelen ikke ud over den farisæiske 
Selvretfærdighed. Vi forbigaa forskjellige ydre Skikke, 
hvorved de ogsaa adskille sig fra Missnagdim, for alene 
at berøre Bønnens Stilling i deres religiøse Liv. De 
bede ofte Timer igjennem og arbejde sig derved ind i 
en Tilstand af Exaltation, som giver sig de stærkeste 
Udtryk, der forøvrigt ere velkjendte trindt om fra den 
religiøse Overspændtheds Omraader. De græde og ud- 
støde vilde Skrig, de synge og dandse, larmende med 
Hænder og Fødder. Men stundom staar ogsaa den 

bedende ganske tyst, Ansigtet vendt imod Væggen og 
Panden hvilende paa den løftede Arm, idet Hjærtets 
Bevægelse lader sig fornemme i rørende, gribende Sukke. 
Denne Higen efter et Gudsforhold i personlig Inderlig- 
hed er Kasidismens utvivlsomme Fortrin. Vistnok har 
den adskillige Skyggesider navnlig i Retning af Sværme- 
riet; men det fortjener at bemærkes, at den for ikke 
faa Proselyter er bleven en Vej til Kristendommen, 
fordi de af dens Tilhængere, som tage sig Sagen alvor- 
ligt, ikke kunne undgaa at føres ind i dybere Selv- 
erkjendelse og saaledes kunne faa en Trang til Forsoning, 
j:om er ukjendt blandt de i talmudisk Selvretfærdighed 
hvilende Jøder. 

Ved Siden af denne religiøst gjærende Bevægelse 
viser der sig ogsaa en moderne kritisk Retning, om man 
vil, en begyndende Reform-Jødedom, som antages at hid- 
røre fra, at den russiske Regjering i nyeste Tid har 
indrømmet Jøderne Adgang til de offentlige Dannelses- 
anstalter. Der klages saaledes over, at den yngre Gene- 
ration staar tilbage i Iver for talmudisk Lærdoms Er- 
hvervelse, og enkelte iblandt dem, som have tilegnet sig 
den evropæiske Dannelse, drive ligefrem Propaganda 
for at bringe Talmud-Studenterne til Frafald fra den 
fædrene Tro. Af Betydning er ogsaa en ejendommelig 
humoristisk Literatur i Jødernes egen Mundart ^), som i 



*) Den jødiske Jargon, som kj endes og tildels benyttes af Jø- 
derne indbyrdes hele Verden over, er et ejendommeligt Sprogø 
hvoraf de ni Tiendedele ere tydsk, medens den ene 
Tiendedel er en broget Blanding af Hebraisk og d© 
europæiske Landes Sprog, forskjellig farvet efter de forskjel- 
lige Egne, hvor de have slaaet sig ned. Som Prøve hidsæt- 
tes nogle enkelte Sætninger af et til den ovennævnte Litera- 
t\ir henhørende Skrift: „Do will ich beschreiben dem Szeder 
(Afsnit) vin mein gehen in dardki-cheder (Pogeskole)* Mele 
(Rigtignok) woss mit mir hot sich passirt bis ich bin alt ge- 
woren vier johr, is a ssach (meget) zu derzaehlen. Al ken 

Novelleform gjør den jødiske Dannelse og Levevis lat- 
terlig og ad denne farlige Vej søger at undergrave den 
gamle Jødedom i disse Egne. Men det ligger i Sag- 
ens Natur, at hvor Befolkningen er saa kompakt og 
Traditionerne saa dybt rodfæstede igjennem mange 
Aarhundreder som her, blive saa danne Forsøg indtil 
videre uden nogen gjennemgribende Virkning, navn- 
lig da saa længe den gamle Ordning fastholdes af 
Regeringen, at Jøderne indtage en Særstilling i 
Staten, sondrede ved særlige Love fra Landets øvrige 
Befolkning. 

Hermed er Skildringen af den russiske Jødedom 
efter dens Hovedtræk ført til Ende, kun at det endnu 
maa bemærkes, at Messiasforventningen endnu 
lever og stundom endog meget kraftigt hos disse Is- 
raeliter. Den fremtræder undertiden i grelle Former, 
som f. Ex. hos en gammel Mand i Kischinev, der be- 
skjæftigede sig bestandig med at gjøre Beregninger 
om Tidspunktet for Messias' Komme. Han søgte at 
udregne det ved Hjælp af Talværdien, som de he- 
braiske Bogstaver have, og opererede ivrigt med Be- 
gyndelsesbogstaverne i et eller andet Skriftsprogs Ord for 
at finde, hvad han søgte, og naar han mente, at hans Be- 
regninger havde ført til et paalideligt Resultat, løb han 
ud paa Gaderne, raabte højt af Glæde og fortalte alle, 
naar Messias kunde ventes. Ligeledes berettes der fra 
Kischinev, at naar det tordner, kan man se Jøderne 
lukke Vinduerne op og spejde ud, om ikke den for- 
ventede Messias skulde komme. At denne Forventning 
allerede er opfyldt, derom fik de saa godt som aldrig 
noget at vide, indtil for nogle Decennier siden det 



(derfor) well ich euch beschreiben vin mein dardki-cheder. — 
O ! ich hob gor vergessen, noch mit a johr zuriick vor dem 
cheder hot mich schon der tate (Fader) ongehoben mechanech 
zu sein (vænne, øve) mit mizwes (Bud) etc. 

glade Budskab begyndte at lyde til dem just i den 
nævnte Stad^). 



II. 

Kischine V. 

Forberedende Bevægelser. 

Det synes, som om Kischinev (se Side 1) øver en 
stærk Tiltrækning paa Jøderne i det sydvestlige Rus- 
land. I det mindste har der i de sidste 20 Aar vist 
sig fn paafaldende Forøgelse af den israelitiske Befolk- 
ning i denne By; thi medens der i 1868 taltes 35,000 
Jøder blandt ca. 92,000 Indbyggere, saa skal den israel- 
itiske Menighed nu tælle over 80,000 Medlemmer, ime- 
dens Byens samlede Indbyggerantal angives at være 
112,000. 

I denne By blev i Aaret 1859 den evangelisk-lu- 
therske Præst Faltin ansat som „DivisionspræsV'. Hans 
Menighed bestod af de Lutheranere, som maatte findes 
blandt de garnisonerende Tropper, en Diaspora-Menighed, 
som tildels var at betjene ved Hjælp af Rejser, og som 
foruden Soldaterne ogsaa omfattede tyske Familier, 
der havde slaaet sig ned i disse Egne. Som Forholdene 
laa, var der egentlig fuldt op at gjøre med den spredte 
Menighed, som han var bleven kaldet til, og i Begyn- 
delsen indskrænkede han sig ogsaa til at arbejde inden- 
for selve sin Kaldsvirksomheds Grændser. Da hændte 
det ham en Dag, at en gammel Kvinde, som i atten 
Aar havde bedet for Israels Frelse,' kom til ham og 



Foruden de personlige Kilder, som have været til Raadighed 
for Fremstillingen af „russisk Jødedom", skal særlig nævnes 
et Skrift, som er blevet benyttet i større Omfang og paa sine 
Steder gjengivet i Oversættelse, nemligDr. F.Weber: Reise- 
erinnerungen aus Russiand. 

sagde: „Glem ikke de Tusender af Jøder, som bo her 
omkring os uden at kjende Kristus." Vistnok havde 
han ikke glemt at tænke paa Jøderne; det skulde ogsaa 
en alvorlig Præst have ondt ved i en By, hvor man kan 
høre det gamle Testaments hellige Sprog paa Gaderne, 
stundom endog fra Børnenes Læber; men hidindtil havde 
han dog væsentlig indskrænket sig til at sende de Israel- 
iter, som henvendte sig til ham for at undervises i 
Kristendom, til Jassy, hvor den britiske Israelsmission 
var i Virksomhed. Nu derimod tog han selv denne 
Gjerning op, ikke just missionerende i egentlig Forstand, 
men som den, der paatog sig det besværlige Arbejde at 
vejlede søgende Jøder, og i Aaret 1864 blev Første- 
grøden indsamlet, idet tre bleve døbte i den lutherske 
Kirke i Kischinev. Blandt de Omvendelser, som fandt 
Sted, er der en, som særlig bør nævnes baade paa Grund 
af dens skjønne Ejendommelighed og paa Grund af dens 
Betydning for Arbejdets videre Gang. 

En Dag kom der en ung trediveaarig Mand til Di- 
visionspræsten og fremstillede sig som en af Jødernes 
Rabbinere. Han havde nylig afsluttet sin Uddannelse, 
havde derfor endnu ikke faaet nogen større Virksomhed 
blandt sine Trosfæller og havde sora Følge deraf ogsaa 
kun lidet at leve af; han ønskede derfor at give Privat- 
timer i Skrivning og Tegning, hvori han, som de fore- 
lagte Prøver beviste, besad stor Dygtighed, og bad nu 
Faltin om at anbefale ham blandt hans bekjendte, hvad 
denne ogsaa med Glæde lovede. Efter nogle Dages 
Forløb indfandt Gurland — thi dette var Rabbiens 
Navn — sig atter; men da Paltins Bestræbelser kun 
havde haft lidet Held med sig, foreslog han nu selv at 
blive den unge Jødes Elev, ikke i de nævnte Fag, men 
i Hebraisk, hvori han ofte havde ønsket at faa sine Kund- 
skaber udvidede. Forslaget blev modtaget med Tak, 
kun at det paa Forhaand maatte loves, at deres Sam- 
arbejde med det gamle Testament ikke maatte benyttes 
af Præsten til at gjøre Omvendelsesforsøg. Faltin 

mente selv, at det vilde kun have en uheldig Virknings 
om han handlede imod Rabbinerens Ønske; men desto 
inderligere bad han til Herren, at dog den Hellig- Aand 
i Stilhed maatte gjøre sin Gjerning og oplade den unge 
Lærers Øjne til at se Profetiernes Opfyldelse i Jesus 
Kristus. Uger gik hen, og det hebraiske læstes flittigt 
i Timerne, uden at Kristendommen kom paa Tale, og 
uden at der sporedes nogen Virkning af Faltins Bønner. 
Derved lod han sig dog kun bevæge til mere brændende 
Bønner og holdt trofast ud. Allerede havde de gjen- 
nemlæst hele det gamle Testament, og vare nu for an- 
den Gang komne til Kap. 53 hos Jesaja, det bekjendte 
Kapitel om ham, som „er saaret for vore Overtrædelser"^ 
den lidende Messias. Da de havde gjennemgaaet Ka- 
pitlet paa sædvanlig Vis, sagde Rabbineren: „Skulde vi 
ikke læse det endnu en Gang?", et Ønske, som Præsten 
var mere end villig til at efterkomme, idet han i Stil- 
hed hilsede det som et første Morgengry, der vars- 
lede om, at Lyset, som han saa længe havde bedet om, 
var ved at bryde igjennem. Den Dag forlod Rabbien 
ham i en alvorlig, grublende Sindsstemning; hvad der 
bevægede sig i ham, ymtede han intet om; men Paltin 
forstod Tavsheden. Da han var bleven ene, kastede 
han sig paa sine Knæ, takkende i Haabet og bedende i 
inderlige Begjæringer, at hvad der var begyndt, maatte 
fuldendes ved Herrens Naade. Han kunde ikke faa 
Gurland ud af sine Tanker, indtil denne indfandt 
sig til den næste Time, og man forstaar, i hvilken Spæn- 
ding Præsten førtes ind, da Rabbineren begyndte Timen 
med at foreslaa i en bedende Tone: „Skulde vi ikke 
endnu en Gang tage Jesaja det 53de?" Da Kapitlet 
var læst, sagde han med dyb Bevægelse: „Jeg véd ikke 
selv, hvorledes det er. Jeg finder nu saa meget i Bib- 
len, som jeg aldrig har fundet før, skjønt jeg dog har 
lært hele det gamle Testament udenad, — det passer jo 
altsammen paa Eders Jesus, saa at jeg snart maa tro, 
at han er den forjættede Messias". Nu mente Faltin^ 

at Timen var kommen, og havde han hidindtil været sit 
Løfte tro, ikke at tale om Kristendom, saa begyndte 
han nu at tage alle de Steder frem til Gjennemlæsning, 
af Profeterne og Salmerne, som syntes ham at vidne 
klarest om vor Tros Sandhed. Fra nu af læste de kun 
saadanne udvalgte Stykker af det gamle Testament og 
opgav den fortløbende Læsning, indtil Gurland en Dag 
udbrød: „Nu kan jeg ikke længer tvivle om, at Kristua 
virkelig er Guds Søn. Men hvor kan det dog være, at 
jeg tidligere har kunnet læse min Bibel saa ofte uden 
at se, hvad jeg nu ser? At jeg har læst den med Flid, . 
det maa De selv overbevise dem om. Slaa op, hvor De 
vil, og nævn mig blot Begyndelsesordene i de fem 
øverste Linier paa Siden, saa skal jeg sige, hvilket Sted 
det er." Der blev gjort flere Forsøg, og hver Gang 
kunde han ikke blot angive Bog, Kapitel og Vers, men 
kunde ogsaa straks fremsige hele den i^vrige Side udenad 
paa Hebraisk. Da Faltin udtalte sin Undren derover, 
svarede han: „Det var ikke for at vise mine Kundskaber; 
jeg vilde kun bevise, at jeg har studeret Guds Ord flit- 
tigt. Desuagtet er det mig nu, som om jeg aldrig havde 
læst det Jeg begriber ikke, hvorfor jeg ikke har for- 
staaet det tidligere." Hermed var Beslutningen taget; 
han vilde forlade Jødedommen og lade sig døbe, og 
Timerne fik nu den modsatte Karakter af tidligere: 
Kabbineren blev Eleven og Paltin Læreren. Gurland 
var imidlertid gift, og hans Hustru vilde intet høre om 
at blive Kristen og gjorde ham mange Bebrejdelser. 
Men Rabbineren havde lært af sin Præst, hvad der kan 
udrettes ved Bønnen alene uden paatrængende Omvend- 
elsesforsøg. Han bad for sin Hustru, ligesom Faltin 
havde gjort for ham, fik ogsaa denne til at sammenslutte 
sig med ham i vedholdende Bønner, og det varede ikke 
længe, saa var ogsaa hun bleven en anden og hendes 
Øjne opladte for Evangeliets Sandhed. Da begyndte 
Rabbineren at undervise sin Hustru i Kristendom ^ 

imedens han selv endnu fortsatte sin Forberedelse hos 
Paltin. 

Naturligvis kunde det ikke vare længe, førend den 
hyppige Omgang mellem Rabbineren og Præsten vakte 
Omverdenens Opmærksomhed. Blandt Jøderne gik der 
Rygter om, at Paltin vilde træde over til den israelitiske 
Menighed ; men da Tiden gik, uden at dette skete, be- 
gyndte de at blive ængstelige for deres unge Rabbiner. 
Man forhørte sig hos ham, og han aflagde en aaben Be- 
kjendelse, hvilket gav Anledning til stormende Scener. 
Han søgte at overbevise dem, ligesom han selv var ble- 
ven overbevist, ved Steder af Skriften, og hans Vidnes- 
byrd kunde de ikke tilbagevise paa anden Maade end 
ved at paastaa, at hans Bibel var forfalsket, en Paa- 
stand, hvis Usandhed de dog snart maatte indrømme. 
Men Indrømmelsen gjorde dem kun desto mere forbit- 
rede, og de forlode ham som Fjender. 

Endelig kom Dagen, da Rabbien og hans Hustru 
skulde døbes; det var Paaskedag. Baade Jøder og 
Kristne vare vidende derom, og ifølge Landets Kirke- 
love skulde Handlingen udføres ved den offentlige Guds- 
tjeneste. Den lutherske Kirke fyldtes ganske, og navnlig 
var der mange Jøder til Stede, men alle stode i aandeløs 
Stilhed, imedens Daaben foregik. Efter Daaben knælede 
baade Præsten og de to døbte ned, og Grurland holdt 
en Takkebøn for Naaden, som var dem skjænket i det 
hellige Sakrament, og bad tillige for sit Folk, at mange 
maatte finde Vejen til den samme Naade. Paa alle Til- 
hørerne gjorde denne Bøn et dybt Indtryk, og næsten 
alle græd af Bevægelse. Tre jødiske Kvinder vare saa 
grebne, at de helt glemte sig selv. trængte sig frem i 
Kirken, hen til Rabbinerens Hustru, omfavnede, kyssede 
hende og udraabte: „Du er den lykkeligste af os!" 

Det manglede ikke paa Forsøg paa at faa Gurland 
tilbage tilJødedommen. Man tilbød ham 600 Sølvrubler, 
for at han kunde flytte til Konstantinopel, hvor ingen 
anede noget om hans Daab, og saaledes gjenoptage sin 



Digitized by VjOOQIC 



Den jødekristelige Bevægelse i Syd-Rusland. 29 

tidligere Virksomhed som Rabbiner; og dersom han 
skulde behøve flere Penge, vilde man ikke lade det 
mangle paa Understøttelse. Da man intet kunde ud- 
rette med Penge, saa truede man ham paa Livet, men 
alt var forgæves. Gurland stod fast, og for at ruste 
sig til sit nye Kald drog han til Berlin, hvor han ud- 
dannede sig i Missionssemiuariet. Efter at have taget 
den theologiske Examen blev han ordineret af General- 
superintendent Biichsel i Sommeren 1867 og vendte der- 
efter tilbage til Kischinev, hvor den tidligere Rabbi- nu 
optraadte som kristen Præst for at hjælpe sin aandelige 
Fader og Ven, Faltin. 

Gurland havde ventet, at Hovedvanskeligheden ved 
Arbejdet skulde bestaa i, at hans Stammefrænder, hvis 
fanatiske Had han paa mange Maader havde maattet 
mærke lige siden Daaben, ikke skulde ville have det 
mindste med ham at gjøre. Men han fik Besværligheder 
af ganske modsat Natur. Hans Overgang til Kristen- 
dommen frembragte en aldeles uventet Virkning i vide 
Kredse blandt Ruslands Jøder, et Vidnesbyrd om, at 
den religiøse Gjæring iblandt dem var stor, og at det 
talmudiske Standpunkt var utilfredsstillende for mange. 
Fra Vilna, Rovna, Minsk, Schilov, Odessa og adskillige 
andre Steder kom de rejsende til Kischinev. Alene i 
Løbet af én Maaned i 1869 mældte der sig 33, som øn- 
skede at undervises af ham, og det var ingenlunde blot 
forarmede Proselyter, som Israelsmissionen desværre saa 
ofte hjemsøges og skuffes af; flere iblandt dem vare 
endog betroede og ansete Mænd i deres Menigheder. 
De ønskede at danne en Art jødekristelig 
Kirke med Bibeholdelse af enkelte af deres 
overleverede Skikke. Det var første Gang, atdenn^ 
Tanke traadte frem her ovre, et Varsel om, hvad Frem- 
tiden skulde bringe. Men foreløbig blev det kun ved 
Tanken. De, som undervistes af Gurland og lode sig 
døbe, kom ikke til at danne noget selvstændigt Samfund, 
men bleve Medlemmer af Pastor Faltins Menighed. Vi 

skulle ikke gaa nærmere ind paa disse Omvendelser, men 
kun fremdrage et enkelt Exempel. Der var en anset 
Familie i Kischinev, hvis samtlige Medlemmer følte sig 
dragne af Kristi Evangelium. De andre Jøder forsøgte 
at holde dem tilbage, og da de ikke havde Held med 
sig, hidkaldte de Familiefaderens Broder, en højt beda- 
get Olding, som maatte rejse hid fra Kijev for om mu- 
ligt ved sin Indflydelse at gjenvinde Slægtningene for 
Jødedommen. Men hans Rejse bar den modsatte Frugt 
af den tilsigtede. Han blev selv greben af Troen paa 
Jesus Kristus og lod nu sin Familie komme ned fra 
Kijev til Kischinev. Det endte med, at de to Familier 
mødtes netop paa den Trosgrund, "hvorfra den gamle 
Mand havde skullet føre sine først omvendte Slægtninge 
tilbage, og man saa' Oldingen omfavne sin Broder med 
<Tlædestaarer i Øjnene, idet han gjorde Simeons Ord til 
sine: „Nu, Herre, lade du din Tjener fare i Fred, thi 
mine Øjne have set din Frelse!" 

Forøvrigt var det langt fra, at Faltin og Gurland 
kunde efterkomme alle de Opfordringer, som kom til 
dem om at antage sig Proselyter. Dels var det ikke let 
at faa tilstrækkelig Tid, da den spredte evangeliske Me- 
nighed beslaglagde dem meget; dels var der navnlig 
uovervindelige økonomiske Vanskeligheder. Gurland 
iskriver selv herom: „Med tungt Hjærte maatte vi afvise 
Flertallet af dem, som mældte sig. De vare gifte Mænd, 
som paa Forhaand maatte stille det Spørgsmaal, om vi 
Icunde tage os af dem, naar de bekjendte deres Hensigt 
for Jøderne og saaledes bleve forskudte af deres tidlig- 
ere Slægt og Venner, om de turde paaregne Under- 
•støttelse til Ernæring af Hustru og Børn, indtil Under- 
visningen var afsluttet, og de. kunde skaffe sig et Erhverv 
blandt de Kristne. Desværre tillode vore ringe materielle 
Midler os ikke at overtage dette Ansvar". Det blev 
bestandig kun enkelte, mest unge Mennesker, som man 
Jiunde tage sig af. Om at drive Mission i egentlig For- 
istand og selv kaste Garnet ud kunde der saaledes ikke 

blive Tale, da det ikke engang var muligt at modtage 
a.lle, som mældte sig af sig selv. Det gjaldt blot om 
at kunne sørge saa godt som muligt for dem, som man 
antog sig, og værne dem mod de store aandelige Farer, 
som en Proselyt er udsat for. I saa Henseende var det 
et stort Gode, da man fik indrettet et „Proselythus", 
hvor de kunde beskjæftiges og oplæres til forskjellig 
Virksomhed og saaledes bevares mod Lediggang, imedens 
Forberedelsen stod paa, og hvor de tillige i fornødent 
Fald kunde være nogen Tid ogsaa efter Daaben. Efter 
at Gurland var bleven forflyttet til Mitau i Kurland som 
Præst, var det navnlig Læreren Frackmann, ogsaa en 
omvendt Jøde, som forestod Proselythuset. Tillige holdt 
han her Aftenskole for Jøder, hvor de bleve underviste 
i allehaande nyttige Ting, imedens Lejligheden benyttedes 
til religiøse Samtaler og Læsning af det gamle Testa- 
ment. 

Som en medvirkende Faktor til kristelig Paavirkning 
af Jøderne i Kischinev maa fremdeles nævnes den evan- 
geliske Skole, som hører til Faltins Menighed, og som 
ogsaa besøges af israelitiske Børn. Netop i denne gjorde 
Gurland sine mest opmuntrende Oplevelser i den iørste 
Tid efter sin Tilbagekomst fra Berlin, flan beretter 
selv, hvilken Glæde det var ham fra Dag til Dag at 
kunne forfølge Fremgangen baade i Kundskab og smuk 
Opførsel hos disse saavel legemlig som aandelig for- 
sømte Jødebørn; men navnhg greb det ham dybt at 
mærke, hvorledes Guds Aand stille og dybt gjorde sin 
Gjerning i disse Barnehjærter. Man forstaar, hvad denne 
kristnede Rabbi maatte føle, naar han saa en lille niaarig 
Jødepige sidde og fælde Taarer over Jesu Lidelses- 
historie, eller da han en Dag ved at høre de kristne 
Børn, om de kunde deres Morgen- og Aftenbønner, gik 
to Jødepiger forbi og saa blev spurgt af den ene: „Maa 
jeg ikke ogsaa sige min Bøn?" Han svarede Ja, og det 
tiaarige Barn foldede sine Hænder og bad med glæde- 
straalende Ansigt sit — Fadervor. „Det beder jeg hver 

Morger, naar jeg staar op", sagde hun. „Og hvor har 
du da lært det?" var hans Spørgsmaal „Det har jeg 
lært her i Skolen, thi hjemme maa jeg ikke lære det for 
Moder [Faderen derimod ønskede hende undervist i 
kristen Skole]. Derfor maa jeg ogsaa bede det ganske 
sagte om Morgenen, for at Moder ikke skal høre det; 
men ikke sandt — Gud hører det jo nok alligevel?" 
Naar det bemærkes, at af saadanne Oplevelser gjordes 
der mange i den evangeliske Skole, saa bliver denne 
maaske at regne blandt de virksomste Midler til at bane 
Kristendommen Vej hos Jøderne i Kischinev. 

Imedens saadanne Ting fuldbyrdede sig i Bess- 
arabien, var Kristendommen ogsaa begyndt at øve sin 
Tiltrækning paa Jøder i Moldav, den tilgrændsende 
Provinds af Rumænien, og Tanken om Dannelsen af en 
jødekristelig Kirke, der var glimtet frem, rigtignok kun som 
et Stjærneskud, blandt Syd-Ruslands Jøder (se S. 25), havde 
allerede tidligere gjort sig gjældende her. FraSkulian, 
en By i den nævnte Provins, indfandt der sig i Oktober 
1868 en Jøde hos den berømte kristne Professor i de 
gammeltestamentlige Videnskabsfag, Dr. Fr. Delitzsch 
i Leipzig* Manden viste sig at være en ualmindelig 
grundig Kjender af Talmud og Jødernes øvrige religiøse 
Literatur, men tillige besjælet af en levende Kjærlighed 
til den Herre Jesus som Guds menneskeblevne Søn. 
Han medbragte et hebraisk Værk, som han med Op- 
ofrelse af alt, hvad han ejede, havde ladet trykke i 
Berlin i 2000 Exemplarer for at udbrede det blandt sine 
Stammefrænder. Værket, som bar Navnet „Profeternes 
Lærdommes Bog", var efter Delitzsch's Dom „det lær- 
deste og ejendommeligste Skrift, som nogen Sinde er for- 
fattet af en Jødekristen", Frugten af et tolvaarigt Ar- 
bejde, som gik ud paa at vise, ikke blot ud af det gamle 
og ny Testament, men ogsaa med Benyttelse af hele 
den synagogale Literatur, at Jesus og ingen anden er 
Israels Messias. Rigtignok vare Mandens Anskuelser 
ikke fri for de Misvisninger, som ere velkjendte fra 

Oldtidens Jødekristne, men han tilhørte Kristendommen 
med Liv og Sjæl og vilde kun tjene den. Han var 
Medlem af en lille Menighed i Skolian, hvor de troende 
indbyrdes havde døbt hverandre i Faderens, Sønnens og 
den Helligaands Navn, én Menighed, som vilde vedblive 
at holde Moseloven, men dog alene vilde bygge Frelsen 
paa Forsoningen ved Jesu Blod og ikke paa , Lovens 
Gjerninger. Her var altsaa en selvstændig jødekristelig 
Menighed virkelig grundlagt. Mændene, som bragte Be- 
vægelsen frem, ere vistnok tildels endnu i Live og ere 
ikke blevne trætte af Arbejdet, men have fortsat deres 
Bestræbelser i samme Retning. Dog har det ikke ført 
til nogen ret kraftig Samfundsdannelse medvirkninger i 
større Omfang blandt Østevropas Jøder. Det er muligt, 
at Misvisninger som de ovenfor antydede af gnostisk- 
ebionitisk Art have virket lammende og berøvet Bevæ- 
gelsen noget af dens Livskraft; i ethvert Fald blev den 
kun en forberedende, og det ikke engang saaledes, at 
der kan paavises en direkte Sammenhæng med, hvad der 
senere er brudt frem i Kischinev. Det blev kun et Var- 
sel, men et betydningsfuldt Varsel om, hvad der omtrent 
tyve Aar senere skulde fremstaa med større Livskraft i 
Bessarabien. 

Som en særdeles betydningsfuld Forberedelse herfor 
maa endelig nævnes Udbredelsen af det nye Testa- 
ment i hebraisk Oversættelse. Man havde alle- 
rede tidligere saadanne Oversættelser, og det britiske 
Bibelselskab havde udgivet en for at udbrede den blandt 
Jøderne; men den gjorde ingen Virkning. Det var dem 
nok at se Navnet London paa Titelbladet, hvormed de 
forbandt Forestillingen om „en stor Fabrik af Kristne". 
Helt anderledes stillede Forholdet sig, da den fornævnte 
Professor Delitzsch, der ogsaa blandt Jøderne er an- 
set som en stor Kjender af deres Literatur, tilbød Lon- 
donerselskabet en ny Oversættelse, som blev trykt i 
Berlin. Hans Navn var en Modvægt mod deres Anti- 
pathi, især da, efter at han i de sidste Aar er traadt 

saa energisk op som Antisemitismens Modstander og har 
værget Jøderne og deres Lovbog mod skammelige Be- 
skyldninger. Længe havde han arbejdet paa sin ypper- 
lige Oversættelse; allerede for 40 Aar siden havde 
han følt sig hendragen til dette Arbejde, over hvilket 
Herrens Velsignelse har hvilet synlig. I Aaret 1878 
blev det første Oplag færdigt, som siden er blevet efter- 
fulgt af syv andre i mange tusende Exemplarer, bestan- 
dig forbedrede og vidnende om den utrættelige Flid og 
de sjældne Gaver, hvormed den højt fortjente Oversætter 
arbejder. Frugterne af dette Foretagende kan næppe 
vurderes for højt. Tidligere herskede der hos Jøderne 
herovre den utroligste Uvidenhed om Kristendommen og 
navnUg om Kristendommens Stifter. Deres Kjendskab 
til Kristi Person indskrænkede sig til, hvad de mulig 
havde læst i et eller andet gammelt Smædeskrift, eller 
hvad der af lignende Art gik fra Mund til Mund imellem 
dem; han var for dem kun Mirakelmageren, som ved 
Trolddom havde helbredet Syge og samtidig søgt at bringe" 
sit Folk til Frafald fra den hellige Lov; de yndede at 
nævne ham som „den hængte", der i deres Øjne var 
den værste blandt Menneskenes Børn. Men disse For- 
domme ere kraftigt modvirkede ved den talrige Udbred- 
else af det hebraiske nye Testament. Missionærer, som 
have gjennemrejst disse Egne, ere selv forbavsede over 
den store Udbredelse, hvilken er saa meget mærkeligere^ 
som det ifølge Landets Love ikke staar fremmede frit 
for paa egen Haand at udbrede hellige Skrifter. Hertil 
udkræves en særlig kejserlig Tilladelse, saaledes som f. 
Ex. den bekjendte Missionær W. Faber fra Leipzig 
søgte at opnaa, da han i 1885 befandt sig paa Gjennem- 
rejse iKjøbenhavn samtidig med, at den russiske Kejser 
opholdt sig paa Fredensborg. Det blev ham tilstedt af 
Majestæten at indgive en Ansøgning, som herfra skulde 
passere videre til Betænkning af de vedkommende kirke- 
lige Myndigheder i St. Petersborg, hvorfra man tør haabe^ 
at den begjærede Frihed nu vil være tjlstaaet Ansøg- 

eren, da de russiske Myndigheder gjennemgaaende have 
vist sig sympathetiske overfor den jødekristelige Bevæg- 
else. Men ad hvilke Veje Udbredelsen nu end har 
fundet Sted, saa have Tusender af Jøder faaet den nye 
Pagts Bøger at læse i deres gamle hellige Sprog, og 
Virkningen deraf har vist sig meget gjennemgribende. 
En Søgen og Spørgen er derved fremkaldt, som ogsaa 
har givet sig Udtryk i hyppige Breve til Prol 
Delitzsch med Udskriften: „Til det nye Testaments 
Oversætter i Leipzig". Tydeligst har dog Virkningen af 
dette Oversættelsesarbejde vist sig i den levende Inter- 
esse for og Tilslutningen til den Mand, som efter selv 
at være bleven omvendt ved Hjælp af det nye Testa- 
ments Læsning er bleven bekjendt i de videste Kredse 
som Stifteren af den jødekristelige Menighed i Kischinev. 



III. 

Josef Rabinovitsch. 

Den nationaljødiske Kristenmenigheds Vorden. 

Josef ben David Rabinovitsch er født den 
Ilte, 23de September 1837 i den lille By Orjejev i 
Bessarabien. Den blonde Type med blaa Øjne, der 
ovenfor blev omtalt som sædvanligere blandt Østens 
Jøder, gjenfindes hos ham; han er en Mand af Middel- 
højde, med høj Pande og stort Skjæg, hvis Billede fore- 
kommer os at kunne minde mere om en Englænder end 
om en Jøde. Medens hans Fader skal have tilhørt den 
lavere Borgerstand, har han selv uddannet sig som Ad- 
vokat og nød tidligere megen Anseelse blandt de rus- 
siske Jøder. Det jødiske Petersborger-Tidsskrift Ham e- 
litz for 20de Januar, 1ste Februar, 1884 omtaler ham 
i Anledning af hans Bekj endelse til Kristendommen som 
en Mand, „hvem vi allerede have kjendt i 20 Aar, siden 

han boede i Orjejev, og om hvem det var os bekjendt, 
at han er lovkyndig og indsigtsfuld, baade det hebraiske 
og russiske Sprog mægtig, besjælet af Kjærlighed til sit 
Folk og af Iver for sin Tro og tillige for Oplysning, en 
Mand af Forstand og fine Sæder, som efter at have ned- 
sat sig blandt sit Folk i Kischinev var højt anset i 
Menigheden", 

Bedrøvelse over Tilstandene i hans Folk og Vil- 
kaarene, hvorunder det lever, havde længe opfyldt ham; 
det var hans inderlige Begjæring at kunne løfte det til 
højere Trin baade i aandelig. intellektuel og materiel 
Henseende. I 1880 fremsatte han oflFentlig i et jødisk 
Tidsskrift i St. Petersborg en Plan til fuldstændig Om- 
ordning af Rabbinatet for igjennem Folkets aandelige 
Ledere at kunne omdanne Folket selv; men, som man 
vel kan vide, strandede et saadant Forsøg ganske paa 
Jødedommens haardnakkede Fastholden ved det over- 
leverede. Derefter søgte han at forbedre Jødernes Kaar 
ved at faa dem ind paa Agerbruget istedenfor som hid- 
til næsten udelukkende at befatte sig med Handel og de 
ovenfor nævnte Grene af Haandværket; han virkede ikke 
blot for Oprettelsen af et dertil sigtende Agerbrugs-Sel- 
skab, men viste selv Vejen med sit Exempel. idet han 
med sin Husstand gav sig til at dyrke Jorden. Da Ud- 
brød Jødeforfølgelserne i 1882, og Smerten over, hvad 
hans Brødre maatte lide af Befolkningen, i hvis Midte 
de boede, førte ham ind paa den Tanke, at Bortflytning 
fra de kristne Egne og Overflytning til Palæstina var 
den eneste Udvej til at ophjælpe Israel. Atter denne 
Gang beviste han sig som en energisk Handlingens 
Mand, blev ikke staaende ved Tanken, men rejste selv 
til Palæstina for at lære Forholdene at kjende. Hvad 
han fik at se, overbeviste ham snart om, at hans Plan 
maatte i ethvert Fald for Tiden opgives. Men alligevel 
blev denne Færd til det hellige Land velsignet med det 
rigeste Udbytte ikke blot for ham selv, men ogsaa for 
hans Folk. Den blev en enestaaende Besegling af Je- 

sajas Ord; at „som Himmelen er højere end Jorden, 
saaledes ere mine Veje højere end Eders Veje og mine 
Tanker højere end Eders Tanker", siger Herren. 

Her maa det erindres, at Kabinovitsch som bosid- 
dende i Kischinev ikke havde kunnet undgaa at lære 
Kristendommen nærmere at kjende. Vel havde han ikke 
i mindste Maade været under Paavirkning af den der- 
værende Israelsmission ; med Pastor Faltin havde han 
endnu aldrig været i Forbindelse; men som Forholdene 
ifølge vort foregaaende Afsnit havde udviklet sig, var 
det umuligt, at en Mand med hans Interesser og med 
hans Bekymring for sit Folk skulde kunne leve i disse 
Egne uden at komme til at beskjæftige sin Tanke med 
Forholdet imellem Israels heUige Skrifter og Læren i 
det nye Testament, hvis hebraiske Oversættelse efter- 
haanden var bleven udbredt blandt hans Folk. Hvad 
han tidligere havde tænkt herom, er os ikke bekjendt; 
men paa Palæstina-Rejsen fik det, som han saaledes havde 
lært at kjende, en egen Magt over hans Sind. En Dag, 
da han sad ude paa Oliebjerget opfyldt af Bekymringen 
for sit ulykkelige Folks Skæbne, fremkaldte Synet af 
de Steder, hvor Jesus berettes at have kæmpet i Bøn- 
nen og lidt, dette Spørgsmaal i hans Indre: „Skulde det 
være muligt, at denne Jesus af Nasaret var vor Mes- 
sias, og at dette Land er blevet en Ørken, fordi vi 
have forkastet ham?" Han tog det nye Testament og 
gav sig til at læse, og dets Ord greb ham med Sand- 
hedens Magt; han erkjendte, at Jesus var virkelig den, 
om hvem Profeternes Forudsigelser bevægede sig, den 
Messias, som har baaret Verdens Synd. Herom skriver 
han selv: „Siden mine Fødder have betraadt det jordiske 
Jerusalem, ere mine Øjne blevne opladte. Jeg har skuet 
ham, hvem de have gjennemstunget, og har begyndt at 
klage over ham: Ve, min Broder, ve, min Herre!" Da 
han vendte tilbage fra Palæstina, var det dette Udbytte, 
som han bragte med fra Rejsen, hvilket han gav Udtryk 
i det helt nye Løsen: „Nøglen til det hellige Land har 

Jesus vor Broder i Hænde". I denne Erkjendelse 
af „Jesus vor Broder" laa Spiren til hele den snart vidt- 
rækkende Bevægelse, som nu tog sin Begyndelse. 

Efter sin Hjemkomst helligede han sig først til et 
endnu grundigere Studium af det nye Testament og er- 
hvervede sig, som hans Skrifter bevise, et nøje Kjend- 
skab dertil. Derpaa traadte han frem med sine første 
tretten Theses, affattede paa Hebraisk, hvori han 
søgte at drage sine Stammefrænder hen til det nye Lys, 
som var opgaaet for ham selv. Ligesom det fra Begynd- 
elsen var Omsorgen for det ulykkelige Folk, der havde 
sat Manden i Bevægelse, saaledes er det ogsaa herfra, 
at han gaar ud i denne Proklamation fra Slutningen af 1883. 
Den indeholder et fuldstændigt Brud med det israelitiske 
Samfund i dets hidtilværende Skikkelse, idet det erklæres, 
at en Forbedring af Tilstandene blandt de russiske Jø- 
der ikke kan forventes hverken af de riges Penge eller 
af Rabbinernes Lære eller af Forfatternes Ræsonne- 
menter; „thi alle. hedder det, ere de kun betænkte paa 
egen Fordel, og deres Maal er ikke Israels Bedste, de 
bidrage kun til Forværrelse af Forholdene". Ligesaa 
haabløst betegnes det at ty til en Udvandring til Palæ- 
stina eller en Sammensmeltning med Rigets ikke-jødiske 
Befolkning. Der maa arbejdes indenfra og begyndes 
med at ophjælpe den moralske og aandelige Tilstand. 
„Vi maa bortkaste, hedder det, vore Afguder, Kjærlig- 
heden til Pengene, og istedenfor sætte Kjærligheden til 
Sandheden og Frygten for det onde". Men hertil be- 
høves en Fører, og det en Mand af Jakobs Slægt, som 
elsker Israel og har hengivet sit Liv for Guds hellige 
Navns Skyld og for at hævde Lovens og Profeternes 
Hellighed, en Mand, som med Kjæriigheden til sit 
Folk har forenet Klarsyn baade for sine jødiske Brødres 
Hovmod af den guddommelige Udvælgelse og for deres 
Tilbøjelighed til i gode Dage at forlade den levende 
Gud og hengive sig til Pengegjærrighedens og Herske- 
sygens Afguder. „En saadan Mand, siges der, have vi 

«fter omhyggelig Forsken i alle den israelitiske Histories 
Aarbøger kun fundet i den ene Jesus fra Nasaret, 
«om blev ihjelslagen i Jerusalem før Ødelæggelsen af 
vort sidste Tempel. De samtidige blandt Israels vise 
formaaede ikke at fatte hans Lære og heldbringende 
Formaal, at han lagde Eftertrykket paa Lovens For- 
skrifter med Hensyn til Hoved og Hjærte og ikke 
derimod paa den udvortes Færds Smaaligheder; men vi 
nulevende Jøder kunne med Bestemthed sige, at denne 
Jesus og han alene har søgt sine Brødres sande Vel og 
har bragt et Fredens Tilbud for deres hele Slægt. 
Kjærlighedens Magt overfor vore israelitiske Brødre for- 
pligter os derfor til hellig Ærefrygt for Jesus vor 
Broders Navn; vi skulle med Hjærtets Hengivelse lære 
hans hellige Ord, Sandhedens og Kjærlighedens Vidnes- 
byrd, som de ere nedskrevne og forklarede i Evange- 
lierne, indprænte vore Børn dem i Skolerne, tale om dem, 
hvor vi end befinde os i Selskab med Mennesker, optage 
Evangeliebøgerne som en Skat i vore Huse og forene dem 
med alle de hellige Skrifter, som til vor Velsignelse ere 
os efterladte af vore sande Vise i alle Slægter. Da haabe 
vi vist, at vor Broder Jesu Ord ville bære Frugt for os 
i Retfærdighed og Frelse; de ville vende vore Hjærter 
til at elske Sandheden og hvad som godt er, og da vil 
ogsaa Folkenes og Statsregeringens Hjærte vende sig 
mod os og indrømme os en vedblivende Bestaaen blandt 
alle de andre Folk, overskyggede af de evropæiske Love, 
som ere givne og skrevne i denne vor Broders Aand, han 
som har hengivet sit Liv for at gjøre Verden lykkelig og 
bortrydde det onde fra Jorden, Amen". 

Som et første Manifest og ikke som andet bør disse 
Theses betragtes, en Indledning, hvori Hovedtonerne ere 
^nslaaede, men endnu saa dæmpet og tilsløret, at det 
ikke paa Forhaand kan vides, om de ville komme til at 
klinge med fuldkommen Renhed, naar de udvikles til 
at lyde i deres hele Styrke. I negativ Henseende er 
Klarheden ønskelig nok; der brydes ganske med allo 

Jødedommens selvgjorte Hjælpemidler, og der peges 
uden Skaansel paa Folkets Brøst. I positiv Henseende 
er der ogsaa to Ting, so;n fremtræde med umiskj endelig 
Klarhed, Kjærligheden til Israel, følt som jødisk Pa- 
triotisme eller national-jødisk Begejstring, hvil- 
ken ogsaa fornemmes i det andet, som træder saa 
utvivlsomt frem, Kjærligheden til Jesus fra Nasa- 
ret, der som Yndlingsbetegnelse har faaet Navnet 
„vor Broder". Men endnu staar det paa dette Trin 
uafgjort, om der vil naas op til den fuldttonende Kri- 
stenbekj endelse af Guds Søn som den, der viser Vejen 
og er Vejen til Salighed hos Grud, eller om det skal 
blive staaende ved Bekjendelsen af en Israels Profet, 
der kan føre Folket gjennem en aandelig Grjenfødelse til 
lykkeligere Tilstande paa Jorden. Dog varsler det lov- 
ende, hvad der siges om den Plads, der tilkommer 
Evangeliebøgerne ; deres sande Jesusbillede maa paa 
Eorhaand antages at ville trænge igjennem, hvor de om- 
fattes af en saa oprigtig og sandhedssøgende Kjærlighed, 
som den Rabinovitsch lægger for Dagen i dette sit første 
Dokument. 

Det er en naturlig Følge af de fremhævede Egen- 
skaber ved denne første Appel, at Svarene, som den 
fremkaldte, vare af temmelig forskjellig Art. At derfra 
jødisk Side lod sig høre stærk Harme, er selvforstaaeligt 
paa Grund af de uforbeholdne Revselser af Folkets Syn- 
der. Fra Kristne hørtes der paa den ene Side levende 
Glæde over at finde en saadan Ærefrygt og Kjærlighed 
til Jesus Kristus hos en Jøde ; men paa den anden Side 
ytrede der sig Frygt for, at Bekjendelsen fattedes den 
rette Dybde og ikke stod paa tilstrækkelig sikker Tros- 
grund ; navnlig var man ængstelig for, at det hovedsagelig 
var sociale og politiske Formaal, som havdes for Øje. 
I denne Retning tilstilledes der Rabinovitsch og dem, 
som straks havde sluttet sig til ham, en Hilsen, affattet 
paa Hebraisk og betitlet „Fredens Ord", gjennem Pastor 
Faltins Medhjælper ved Skolen, Friedmann, som selv 

var gaaet over fra Jødedommen tidligere. Heri hedder 
det bl. andet: „Elskede Brødre! I ere ikke mere langt 
borte fra Sandhedens og Fredens Vej, men I have endnu 
ikke betraadt den. Mose' Slør er løftet noget fra Eders 
Hjærte, men endnu ikke ganske. Vor Frelser er ikke 
kommen til Verden for at udvirke en Ligestilling af 
Jøderne med de andre Folk i politisk Henseende og 
•skaffe dem jordisk Lykke ved Opnaaelsen af timelige 
Goder; han har fornedret sig selv og er bleven Menneske 
for at erhverve Syndernes Forladelse og evig Salighed 
og aabne Adgang til vor himmelske Faders Hjærte. Der- 
for søger fremfor alle Ting hos vor Herre og Frelser, 
hvad der tilfredsstiller og beriger Sjæl og Aand, nemlig 
Forsoning for Synderne, saa skal alle andre jordiske 
Goder blive Eder tillagte efter hans Forjættelse. Men 
skulde I komme til at lide for Eders Tros Skyld, saa 
skulle I ikke derover forsage, men vide, at. vor Herre og 
Mester har ogsaa selv maattet bøje sin Skulder og bære 
alt; glæder Eder da over Eders Synders Forladelse og 
glæder Eder i Haabet til vor Herres Tilkommelse. Give 
Gud, at I ikke maa blive staaende paa Eders nuværende 
Trin, men skride fremad og komme ind paa den Vej, 
som fører sikkert til det himmelske Jerusalem!" Det 
viste sig imidlertid klarere og klarere, alt som Bevægel- 
sen skred frem, at disse Formaninger, som jo forøvrigt 
vare saa kjærligt mente og holdte i den broderligste 
Tone, enten have savnet tilstrækkelig Grund eller have 
haft en aldeles afgjørende Virkning; den verdslige 
Beregnings Skjær er i ethvert Tilfælde lykkelig und- 
gaaet. 

Efter Offentliggj øreisen af sine Theses gav Rabino- 
vitsch sig til at vidne om Jesus som Messias med 
utrættelig Iver. Først og fremmest henvendte han sig 
til sine talrige Klienter fra sin Advokatvirksomhed. Nu 
varede det ej heller længe, førend det personlige Be- 
kjendtskab med Pastor Faltin blev stiftet. Man mødtes 
paa nevtral Grund ; thi havde Rabinovitsch betraadt den 

kristne Præsts Hus, saa havde han med det samme for- 
spildt sin Indflydelse og sit Værks Fremgang blandt 
Stammefrænderne. Sammenkomsten aabnede Faltin med 
-en Bøn, hvorpaa R. udviklede sit Standpunkt og med- 
•delte. at han med Guds Hjælp vilde grunde en kristen 
Menighed, der skulde bevare saa meget af den jødiske 
Lov, som endnu lod sig gjennemføre. Om dette Møde 
skrev Faltin straks til Prof. Delitzsch i Leipzig, hvorfra 
Missionær Faber sendtes til Kischinev for at skaffe nær- 
mere Oplysninger om den mærkelige Bevægelse. Efter 
hans Ankomst blev der i Marts 1884 holdt en Konference 
med Rabinovitsch under Ledelse af Faltin og i Over- 
værelse af tre Medlemmer af det engelske Jødemissions- 
selskab, som virker i disse Egne, nogle af Faltins Med- 
arbejdere i Kischinev og Kjøbmanden Efra'im -Jakob 
Rabinovitsch, en Broder til Josef. Efter indledende 
Sang og Bøn. og Forelæsning af Ap. Gjeminger 2, 1 — 4 
forelagde Rabinovitsch en Bekj endelse, som senere er 
fremkommen i udvidet Skikkelse og afgav derpaa følgende 
Erklæring: „Vi, Israels Børn. den nye Pagts Sønner, ere 
overbeviste om Kristendommens Sandhed. Vi ønske at 
blive optagne i den kristne Kirke og dog samtidig for- 
blive tro imod visse Love og Skikke, der ere nedarvede 
fra vore Fædre, forsaavidt de lade sig forene med, hvad 
^er udgjør Kristendommens Væsen. Vi tro, at Loven 
er bleven fuldkommen opfyldt af Kristus, vor Talsmand 
hos Faderen; men paa den anden Side formene vi, at en 
kristen Jøde bør saavidt muligt bevare sine nationale 
Skikke". Hertil sluttede sig en længere Forhandling om 
forskjellige vigtige Punkter, hvor større Klarhed syntes 
fornøden. Først var der Tale om Treenighedslæren, 
overfor hvilken Rabinovitsch fra Begyndelsen har ind- 
taget en noget reserveret Holdning. Man forstaar let, 
^t den jødiske Bevidsthed, som fra de ældste Tider er 
indlevet i Forestilhngen om Guds Enhed i Modsætning 
til Hedningernes Flerguderi, har vanskelig ved at gjøre 
•sig fortrolig med dette Lærestykke. Hertil kom, at Kirk- 

^ns Lærebekjendelser fra Oldtiden ikke kunde have 
umiddelbar forbindende Kraft for Rabinovitsch, idet han 
^ik ud fra den Betragtning, at de vare fremkomne som 
Værn, ligesom et Bolværk imod de mangeartede Misvis- 
ninger i Opfattelsen blandt de Folk, som hidindtil havde 
manglet Kundskab til den sande Gud og været hildede 
i de groveste Vildfarelser med Hensyn til Guddommen; 
han mente derfor, at et saadant Bolværk ikke kunde 
være i samme Grad fornødent for dem, der gik over til 
Kristendommen fra Jødedommen, idet de jo forud vare 
bekjendte med den ene sande Gud. Af denne Grund 
mente han sig fra Begyndelsen berettiget til at indtage 
^n friere Holdning overfor, hvad han har kaldet „alle de 
Specialiteter og Distinktioner, som de kristne Kirker i 
Tidens Løb have opstillet for deres Medlemmer"; de 
forekom ham at være haarfine Tankebestemmelser, som 
han uden Skade kiinde lade staa ved deres Værd, idet 
han indtog dette praktiske Standpunkt: „Trosretfærdig- 
heden stiller ingen Fordringer til Hjærne og Tanker, men 
iil Hjærte og Mund ; den retfærdiggjør derfor ogsaa Kvin- 
-der og Børn og Ikke-Filosoflfer og uvise, hvad ogsaa Jere- 
mias har peget paa ved at sige, at „engang skulle alle, 
baade smaa og store, kjende Herren (31,34)". Imidler- ' 
tid har han dog straks fra første Færd erklæret, at „vi 
ifølge de hellige Skrifters Udsagn tro og vide, at den ene 
Guds Væsen i sig indbefatter tre Personer, ... og hvad 
-der blandt de troende af Hedningerod kaldes de tre 
Personer Fader, Søn og Hellig Aand, det hedder hos os 
•den ene Gud og hans Ord og hans hellige Aand, hvilke 
^Ue ere ét". Saaledes udtalte han ogsaa ved den nævnte 
Forhandling, at han ved at bekjende den Gud, af hvem, 
ved hvem og til hvem alle Ting ere, mente at give 
«in Tro paa Treenigheden Udtryk. 

Et andet Spørgsmaal, som fremkaldte en livlig For- 
handling, var Forholdet til de overleverede Skikke, som 
skulde bibeholdes, navnlig Iagttagelsen af det mosaiske 
Sabbatsbud og Omskærelsen. Idet man befrygtede, at 

dette kunde betyde en Fastholden ved Retfærdigheden 
af Loven istedenfor den evangeliske Fortrøstning til alene 
at retfærdiggjøres ved Troen paa Jesu Forsoning, fore- 
lagde man det bestemte Spørgsma^l: „Skal det betrag- 
tes som en Synd, naar en Jøde. der er bleven Kristen, 
ikke lader sin Søn omskære?" Herpaa svarede Rabino- 
vitsch: „Han begaar ingen Synd, men han skiller sig fra 
sit Folk". Den samme Erklæring afgav han med Hen- 
syn til Overholdelsen af den jødiske Sabbat. Sit ny- 
testamentlige Standpunkt bekræftede han yderligere der- 
ved, at han tillagde den nye og den gamle Pagts hellige 
Skrifter lige kanonisk Anseelse, hvorimod Talmud og 
Rabbinernes Skrifter kun skulde betragtes som Minder 
om Israels Blindhed og Hjærternes Haardhed i den Tid, 
da de famlede om i Mørket. Endelig erklærede han 
sig i Sakramentlæren enig med den lutherske Kirke. Der- 
efter sluttedes Mødet med en Bøn af Pastor Faltin og 
med Fremsigelsen af Fadervor paa Hebraisk, hvori alle 
Tilstedeværende deltoge. 

Opmuntret ved dette Møde fattede Rabinovitsch og 
den lille Kreds af troende Jøder, som havde dannet sig 
omkring ham, nyt Mod til at skride videre paa den be- 
traadte Bane, og' navnlig gjorde man nu de fornødne 
Skridt til at opnaa Regeringens Samtykke til Dannelsen 
af en selvstændig Menighed. Paa dette Tidspunkt ind- 
traf den jødiske Paaske, og Missionær Faber havde nu 
Lejlighed til at overvære en ejendommelig skjøn Høj- 
tidelighed, idet Rabinovitsch foranstaltede et Paaske- 
maaltid, hvor de gamle jødiske Skikke vare forenede med 
Bekjendelsen til Jesus som Messias og kulminerede i den 
hellige Nadvere, altsammen efter en af R. forfattet Li- 
turgi. Faber maatte med Bevægelse tænke paa hin 
sidste A'ften i Herrens Liv, da han selv holdt Paaske- 
maaltid med sine Disciple og sluttede med Lidstiftelsen 
af det hellige Sakrament. I den skjønne Liturgi, som 
er udgiven sammen med de øvrige Dokumenter, hvortil 

vor Fremstilling støtter sig^), ere Skriftsteder af det 
gamle og nye Testament sindrigt sammenslyngede med 
hinanden i Form af et reciteret Responsorium imellem 
Præst og Menighed. Efter de tre Mindebægere, som 
efter jødisk Skik skulle vies til Abrahams, Mose og Da- 
vids Ihukommelse, følger endnu et fjerde, som skal være 
til Ihukommelse af ham, „der er saaret for vore Over- 
trædelser o. 8. V.", og herefter indledes selve Nadveren 
af følgende Fremsigelse i Kor: „Jeg vil tage Frelsens 
Kalk. Højlovet være du, Herre, Israels Gud, vor Fader 
fra Evighed og til Evighed! Du har bevaret og opfyldt 
dit hellige Ord, som du gav Abraham, vor Fader, Mose, 
vor Profet, David, Israels Søn, vor Konge; du har i din 
store Barmhjærtighed skjænket os Jesus, vor Messias, 
vor Forløser fra fordum, som er salvet af dig til at 
bringe elendige et glad Budskab, oplade blindes øjne 
og forkynde Frihed for de fangne; han har hengivet sit 
Liv for at bære manges Synder, for at gjøre Ende paa 
Frafaldet og oprette en evig Retfærdighed. I sit hellige 
Evangelium har han anordnet og befalet at bevare en 
evig Ihukommelse af hans dyrebare Død, indtil han kom- 
mer. Nu være det velbehageligt for dig, vor Fader i 
Himmelen, idet vi idag frembære dette hellige Brød og 
Vin til Ihukommelse af Jesu, vor Messias' Lidelse og 
Død, at hellige og rense alle Legems og Sjæls Kræfter 
i 08 og lade dem vorde velsignede af din Velsignelses 
Væld til at sammenslutte sig til ét ved Messias* velsig- 
nede Legeme og Blod, som er optaget i og omsluttet af 
Herlighedslivet ved din højre Haand til evig Tid; os og 
vore Efterkommere værdige du at blive bestandig i 



*) Documente der national -jiid. christglåub. Bewegung in SUd- 
russland. Im Original u. deutscher Uebersetzung mitgetheilt 
von Fr. Delitzsch, Erlangen 1884. — Eortgesetzte Docu- 
mente von Fr. Delitzsch, 1885. Desuden Tidsskriftet: Saat 
auf Hoffnung, udgivet af samme, fremdeles Kriiger: Une 
église judéo-chrétienne, Lausanne 1885, og endelig personlige 
Meddelelser fra Institutum Judaicum i Leipzig. 

Kristus og han i os! Amen". Herpaa følge Indstiftelses- 
ordene, hvorefter Brød og Vin rækkes med Ord, der 
minde om den Form, der hos os er anordnet for Hjemme- 
kommunion. Endelig slutter Handlingen med Herrens 
Bøn. — Saaledes holdtes den første Nadvere i denne^ 
Kreds af omvendte Jøder, blandt hvilke vi dog bemærke 
den Uregelmæssighed, at de havde samlet sig omkring 
Højdepunktet i Menighedslivet, uden at være traadt ind 
gjennem den Dør, der under normale Forhold alene 
giver Adgang til Herrens Menighed. Endnu havde nemlig 
ingen af dem modtaget den hellige Daab. 



IV. 

Menighedens officielle Anerkjendelse, 
Bevægelsens videre Gang indtil Eabin'ovitsch's 

Daab. 

Som ovenfor berettet var der allerede ved Foraars- 
tide 1884 sket en Henvendelse til Regeringen for at op- 
naa Tilladelse til en selvstændig Menighedsdannelse. 
Men ogsaa paa anden Maade var Myndighedernes Op- 
mærksomhed bleven henledet paa Bevægelsen. Baade 
Udlandets og Indlandets Presse havde begyndt at be- 
skjæftige sig med Rabinovitsch og hans Tilhængere. Den 
engelske Biskop Titcomb havde i Times skrevet en 
særdeles velvillig Artikel, hvor dog Bevægelsen i ikke 
ringe Grad var set under Forstørrelsesglas, idet 250 jø- 
diske Familier sagdes at have sluttet sig til Rabinovitsch. 
Denne Artikel fandt Vej til russiske Blade og gav navn- 
lig Anledning til, at to konkurrerende Organer i Odessa 
toge Parti i Sagen, det ene i venskabelig, det andet i 
fjendtlig Aand. Selvfølgelig kom ogsaa den jødiske 
Presse i Bevægelse, nu endnu mere end tidligere; især 
lod det ovenfor omtalte hebraiske Tidsskrift i St. Peters- 

borg, Hamelitz, høre fra sig. Havde det forhen dvæ- 
let ved den Anseelse, som Rabinovitsch havde nydt blandt 
Jøderne, saa gav det ham i Efteraaret 1884 den skamme- 
ligste Omtale. Det nævnte ham som en frafalden, der 
havde forladt den nedarvede Religion i Haab om at 
vinde Gunst og Anseelse i Verden; det kaldte ham en 
„gammel" (!) Mand, der havde glemt, hvad han havde 
lært, og formastet sig til at opstille hidtil uhørte religiøse^ 
Grundartikler; han erklæredes for at være „syg 
paa Hjærnen" og have forvildet sig ind i Fantomer, en 
„bedaget", overfor hvem man maatte følge den talmudiske 
Sætning: „Lad den drukne løbe, saa falder han af sig 
selv" ; man tog sig for at reducere den ved ham fremkaldte 
Bevægelse til intet og beteguede den som „Historien om 
den nye Kalv i Kischinev". 

Under disse Omstændigheder havde Myndighederne 
følt sig dobbelt opfordrede til at skjænke Bevægelsen 
deres Opmærksomhed. Man havde ladet de ved Prof. 
Delitzsch udgivne hebraiske „Dokumenter" oversætte paa 
Russisk og sendt dem til Ministeren, Grev Tolstoy. 
Denne afgav dem til de russiske Biskoppers Synode i 
Kijev for at faa dem underkastede en sagkyndig Prø- 
velse. Undersøgelsen faldt gunstig ud, og den nævnte 
Forsamling har Æren af, at der nu blev givet ministeriel 
Ordre til Censurkomiteen om, at Rabinovitsch skulde 
have Tilladelse til uhindret at udbrede „Dokumenterne'*^ 
ligesom ogsaa andre Traktater i det hebraiske Sprog. 
Fra Kischinev kunde der nu meldes til Leipzig, atBess- 
arabiens Guvernør og Chefen for Gendarmeriet indtog 
en venlig Holdning overfor Bevægelsen, et for dens vi- 
dere Skæbne overordentligt vigtigt Moment. Nu kunde 
der uhindret holdes Forsamlinger; men ikke nok her- 
med, — det varede ikke længe, saa kom der Tilladelse 
til Oprettelse af en af Staten anerkjendt Menighed. Det 
var Juleaften 1884 (efter russisk Tidsregning, altsaa den 
6te Januar 1885 efter vor Kalender), at Rabinovitsch 
havde sammenkaldt en Festforsamling i sin Broders Hus 

til om Aftenen Kl. 9. Der indfandt sig en talrig Skare, 
ogsaa Jøder i Hundredvis. Efter nogle Indledningsord 
paa Eussisk og Afsyngelsen af en Julehymne ved et 
Drengekor holdt Rabinovitsch i jødisk-tysk Jargon en 
Prædiken, der varede halvanden Time. Han fremsatte 
de messianske Profetier og viste, hvorledes deres Opfyld- 
else er begyndt med Jesu Fødsel. Efter at have slut- 
tet med at betone, at det hverken var Farisæerne eller 
Sadducæernc, men kun simple Hyrder, som først havde 
hørt og forkyndt det glade Budskab om Frelserens Fød- 
sel, sagde han: „Mine Brødre, de vigtige Begivenheder, 
som senere fuldbyrdedes, opsætter jeg at tale om til en 
anden Gang. Men hvilket lykkeligt Omstændighedernes 
Sammentræf! Netop idag har jeg modtaget den offi- 
cielle Meddelelse, hvori Ministeren giver Bemyndigelse 
til at oprette en Kirke for den nye Pagts Israel- 
it er i Frelserens Navn. Nu er det Frelserens Fødsels- 
nat. Skuer op mod den skyfrie Himmel, saa vidunderlig 
skjøn, besaaet med Stjærnernes Myriader! I Østen er 
der opgaaet en, der straaler herligere end de andre ; det 
er vor Frelsers, Jesu Kristi Fødselsstjærne« Lader os 
fylde denne hellige Nat med Glædens Jubeh, lovet^være 
Himlens Skaber og Frelseren, hans Søn, og Fred Være 
med 08 alle! Amen". Pastor Faltin, der havde over- 
været Gudstjenesten, kunde ikke tilbageholde sin Glæde, 
men tog Ordet og takkede Gud, at han havde ladet ham 
opleve dette efter 25 Aars Ophold i Kischinev, at kunne 
tale til Hundreder af Israel, som anerkj endte Jesus som 
deres Messias, Jøder, i hvis Omvendelse han selv ingen 
Del havde, og hvis Leder han først for kort Tid siden 
havde lært at kjende. — Det blev en Mærkedag ikke 
blot i Rabinovitsch's Liv, men ogsaa i den jødekristne 
Menigheds Historie, saafremt denne skal fortsætte sig 
fremdeles, som vi haabe; thi fra nuaf var det anerkj endt, 
at der existerer en særskilt Afdeling af russiske Jøder 
med Adkomst til at samle sig i en „Synagoge for den 
hellige Messias, Jesus", og til yderligere Besegling heraf 

Digitized by VjOOQIC 



Den jødekristelige Bevægelse i Syd-Rusland. 49 

blev der udskilt og anvist dem en særegen Afdeling af 
Jødernes Kirkegaard. Heri laa netop Anerkjendelsen 
af Bevægelsens Grundtanke, Dannelsen af en national- 
jødisk Kristenmenighed. 

Der havde allerede ofte ladet sig mærke et stærkt 
Røre blandt Byens Jøder med Forsøg paa at faa Mæng- 
den ophidset til Voldsomheder mod fiabinovitsch og hans 
Forsamlinger. Disses officielle Anerkjendelse bidrog na- 
turligvis ikke til at gjøre Stemningen blidere, og i Be- 
gyndelsen af 1885 antog dette Røre en ret alvorlig Ka- 
rakter. Den 3die, 15de Januar havde der indfundet sig 
en talrig lyttende Skare for at høre Rabinovitsch ; ikke 
blot Salen, hvor man indtil videre forsamlede sig, var 
fuld, men ogsaa de tilstødende Værelser, Gangene, ja 
selv Trappen var tæt besat af Mennesker. Men udenfor 
paa Gaden havde der samlet sig en stor Hob, der holdt 
Huset i ligefrem Belejringstilstand og ikke tilstedte no- 
gensomhelst at komme ud. Pastor Faltin, som var med 
i SaJen, opdagede, at Personer, som vare ham mistænke- 
lige, havde trængt sig ind. Han fik givet Rabinovitsch et Vink 
derom med Opfordring til at gjøre Talen kort. Politiet, 
som var nærværende, formaaede vel at opretholde Orde- 
nen, saa at man slap med Skrækken; men da Advokat- 
Apostelen — som Beretningen i Chrétien évangélique 
kalder ham — vilde begive sig hjem, blev han angreben, 
og en Politistyrke maatte komme ham til Hjælp. Den 
følgende Dag gik det løs paa hans Bolig. Mængden 
forlangte, at han skulde komme ud, og da han tøvede, 
beredte man sig til at gaa angrebsvis til Værks. Da 
traadte Rabinovitsch frem, gjorde et Tegn med Haanden, 
at de skulde forholde sig rolige, og med hjærtelige 
Ord opfordrede han nu sine Fjender til at tro paa Mes- 
sias-Jesus, som alene vilde kunne frigjøre dem fra Elen- 
dighedens Aag, hvorunder de sukkede. Man skulde have 
troet, at en saadan Tale maatte snarere have forøget 
Jødernes Ophidselse end beroliget dem ; men den havde 
netop den ønskeligste Virkning. Mængden gik fra hin- 

Smaaskrifter til Oplysning for Kristne. I, 6. 4 

anden, og Uvejret var atter denne Gang drevet over. 
Det hemmelige Synedrium, af hvis skjulte Haand Jøde- 
befolkningen lader sig lede, valgte nu en anden Frem- 
gangsmaade. 

Allerede længe havde Begivenhederne i Kischinev 
øvet deres Tiltrækning ogsaa i de videste Kredse blandt 
den spredte Jødebefolkning i det vidtstrakte russiske 
Rige. Mange Forespørgsler indløb, hvorom Rabinovitsch 
ytrer sig saaledes i en Bladartikel af 19de, 31te Januar, 
1885: „Siden man har faaet at vide, at den nye Pagts 
Israeliter have faaet Ret til at holde særskilt Gudstjen- 
este, modtager jeg daglig en Masse Breve fra mine jød- 
iske Brødre i Rigets forskjellige Egne. De vidne om 
en dyb Sympathi for den helHge Sag, om hvilken jeg 
prædiker for Ruslands Jøder, . . . men da det er mig 
umuligt at svare enkeltvis paa Spørgsmaalene, som stil- 
les til mig, og jeg ikke vilde lade mine jødiske Brødre 
savne Svar, har jeg besluttet at lade disse fremkomme 
gjennem Pressen". Af Artiklens øvrige Indhold være 
blot i Forbigaaende fremhævet Svaret paa, hvilke sociale 
Fordele man i Anledning af Regeringens Sanktion kunde 
vente sig, naar man traadte over til den nye Pagts Is- 
raeliter; der svares: „Over for dette Spørgsmaal vil jeg 
kun stille de Ord, som vor Messias, den Herre Jesus 
Kristus, har talt til Jøderne, som troede paa ham (.FoL. 
8, 31 f. 36): Dersom I blive i mit Ord, ere I sandelig 
mine Disciple, og I skulle forstaa Sandheden, og Sand- 
heden skal frigjøre Eder. . . . Dersom da Sønnen faar 
frigjort Eder, skulle I være virkeligen frie". Paa lig- 
nende Maade besvarer han Forespørgslerne om Under- 
støttelse for eventuelle, trængende Medlemmer af den 
nye Menighed : „Vor Rigdom bestaar ikke i forkrænkelige 
Ting, Sølv eller Guld, men i Kristi dyrebare Blod som 
et ustraffeligt og lydeløst Lams (1. Petr. 1, 18, 19) ... 
Men takket være vor Regjerings Taalsomhed have vi 
Frihed til at aflægge en aaben Bekj endelse overfor vore 
jødiske Brødre og sige: Vi agte alt for Tab mod Kristi 

Jesu vor Herres Kundskabs Ypperlighed. Vi agte alt 
for Skarn at være, paa det vi kunne vinde Kristus og 
findes i ham". Dog var det ikke blot skriftlige Fore- 
spørgsler, som indløb. En Mængde tilrejsende Jøder 
indfandt sig i Kischinev for paa nært Hold at iagttage 
den kristelige Opvækkelse blandt Stammefrænderne, og 
overfor denne stigende Opmærksomhed, som Rabinovitsch 
og hans Værk blev Gjenstand for, var det nu, at det 
hemmelige Synedrium søgte at tage sine Forholdsregler. 
Det greb til det ejendommelige Middel at holde betalte 
Mænd, som bleve posterede rundt om i Byens Afkroge. 
Her skulde de holde Vagt og om muligt komme i For- 
bindelse med alle de tilrejsende Jøder; ved at opgive 
falske Adresser og i det Hele meddele saa vildledende 
Oplysninger som muligt skulde de gjøre, hvad de f6r- 
maaede, for at bortlede Strømmen og hindre Forbindel- 
sen med det nydannede Samfund, — et i høj Grad tal- 
ende Vidnesbyrd om, hvilken Betydning man ogsaa fra 
fjendtlig Side tillægger Bevægelsen, og hvilken Magt man 
tiltroer Rabinovitsch's Personlighed. Forøvrigt var det 
ingenlunde forbi med Voldsomhederne; den 26de Januar, 
6te Februar 1885 kom der ^ nyt bevæget Optrin. Da 
Rabinovitsch kj^rte ud med sin Datter, omringedes de 
af Jøder, som stimlede sammen om Vognen i et Antal 
af to til tre Hundrede. Der blev kastet baade med Sne 
og med mindre renlig Ammunition fra Gaden, og paa 
Hylen blev der ikke sparet. Men Advokaten tabte ikke 
sin Aandsnarrværelse. Han sprang ned fra Vognen, stil- 
lede sig op paa Gadens Fortov og tilraabte dem: „Hvad 
ville I dog, I gale Mennesker? Om ogsaa jeg hørte op, 
saa vilde dog andre prædike de samme Ting, som jeg. 
Timen er kommen; det bør Eder at antage Troen!" 
Atter viste hans Ord sig i Besiddelse af den forunder- 
lige beroligende Magt, som lod Mængden gaa fra hin- 
anden i Fred. Men i det skjulte vedblev det at ulme 
og syde. Der ymtedes om flere Sammensværgelser imod 
hans Liv; hvor meget sandt der var deri, skulle vi lade 

være usagt ; . imidlertid fandt han sig dog flere Gange 
foranlediget til at skifte Bopæl. Der udbredte sig end- 
ogsaa et Rygte om, at han rar bleven myrdet, og denne 
Efterretning banede sig Vej til de vestevropæiske Landes 
Blade, hvor den gjorde sin Runde i Februar 1885; men 
til Glæde for alle Bevægelsens Venner og sikkerlig ogsaa 
for alle besindige Jøder kom' der hurtig modsat Efterret- 
ning, at Rabinovitsch levede, og at Rygtet om hans Mord 
var et slet og ret Opspind. 

Ved denne Tid var Missionær Faber for anden 
Gang bleven sendt til Kischinev, dog ikke for selve den 
nationaljødiske Menigheds Skyld, men paa Anmodning 
af Pastor Faltin for at hjælpe denne en Maaned med de 
sandhedssøgende Israeliter, som søgte Vejledning hos 
ham. Opholdet omfattede de to sidste Uger af Januar 
og de to første af Februar 1885, og gav Lejlighed til 
nye avtentiske Oplysninger om Omfanget af den ved 
Rabinovitsch fremkaldte Bevægelse. Det viste sig nu, 
at den Kreds, som den omspændte, var baade snævrere 
og videre, end man hidtil havde ment. Den egentlige 
Menighedsdannelse, d. v. s. Kredsen af dem, som havde 
truffet et klart og aabenlyst Valg og sluttet sig sammen 
for at danne en ny Menighed, indskrænkede sig til Brø- 
drene Rabinovitsch's Famiher, tilsammen kun 15 Per- 
soner. Paa Afstand kunde vel dette tage sig forsvind- 
ende ud, men her var Grund til, om ikke at anvende 
Lignelserne om Sennepskornet og Surdejen, saa dog at 
have dem i Minde. Thi for det første var det denne 
lille Kreds, hvis numeriske Styrke dog mest maatte op- 
fordre til at lade den ganske upaaagtet, som i Landet 
selv havde frembragt et saadant Indtryk af Levedygtig- 
hed, at den kejserlige Regering havde tilstaaet den Fri- 
hed til selvstændig Gudstjeneste og anerkjendt den 
som et særskilt Samfund indenfor Ruslands over 2V2 
Million store Jødebefolkning, særskilt ogsaa overfor Lan- 
dets forskjellige Kirkesamfund ; der lagdes nemlig megen 
Vægt paa, at denne lille Begyndelse skulde have Lov at 

judvikle sig ganske selvstændig. Og dernæst bekræftede 
-det sig, at der fra dette beskedne Centrum var udgaaet 
Virkninger i det videste Omfang. I de forskjelligste Egne 
af det vidtstrakte Rige var der jødiske Kredse, som vare 
grebne af Kristendommens Sandhed og med Spænding 
fulgte Forholdenes Udvikling i Kischinev; de fandtes 
baade i Batum, J elisabetgrad, Jekaterinoslav, 
Berditschev og Schitomir. Ogsaa blandt St. Pe- 
tersborgs Jøder var der kristelig sindede i Mængde, som 
endnu kun fattedes det selvfornægtende Mod, der hørte 
til for at træde offentlig frem. Og hvad endelig den offent- 
lige Mening angik, som kunde tjene til at fremhjælpe 
dette Mod, da kunde Faber bringe den glædelige og 
rigtige Efterretning, at baade Ruslands politiske og or- 
thodoxe Presse nærede Sympathi for Bevægelsen og 
skjænkede den en velvillig Opmærksomhed. Som Exempel 
herpaa hidsættes følgende Sætninger af en Artikel i 
Novorossijsski Telegraph, der dog hidrører fra et senere 
Tidspunkt i 1885 : „Skulle vi altsaa glæde os over Frem- 
komsten af denne Sekt? Til visse, vi ville glæde os. Med 
<Jen har Jødedommen gjort et stort Skridt hen imod 
Kristendommen efter gjennem de mange Hundrede Aar 
ni have gaaet paa disse vildfarende Veje, hvor den dog 
ved sin Produktivitet har godtgjort sin Levedygtighed". 
Men Skridtet, som var gjort, den store Tilnærmelse, som 
havde fundet Sted, fik Missionær Faber personlig at føle 
under dette sit andet Ophold. Fra Morgen indtil Aften 
Tar han omringet i Kischinev af Jøder, som begjærede 
s.t føres ind paa Frelsens Vej, og ved regelmæssige 
Bibellæsninger søgte han at tilfredsstille den glædelige 
Higen efter Evangeliets Lys. Det var tillige under dette 
Ophold, at han undfangede den Idé, at antage sig jød- 
iske Børn, som stode ene eller hjælpeløse i Verden, og 
«ørge for deres kristelige Opdragelse i Tyskland eller 
andetsteds, i Haab om, at de maaske i Fremtiden kunde 
blive velskikkede Redskaber for Evangeliets Udbredelse 
blandt deres Folk. Begyndelsen skete med det Søskende- 

par, hvis Opdragelse, med deres Slægtninges Samtykke, 
i Sommeren 1885 blev overdraget til den lille Kreds i 
Kjøbenbavn, der har sat sig til Opgave at medvirke 
til Israelsmissionens Fremme. 

I Februar 1885 forlod Missionær Faber atter Ki- 
schinev for at vende tilbage til Tyskland. Snart efter 
skulde Rabinovitsch selv tiltræde den samme Rejse. 
Tidspunktet var nu kommet, da der for Alvor maatte 
tænkes paa, hvad der for længe havde været forsømt; 
endnu var hverken han eller nogen af dem, som havde 
sluttet sig til ham, bleven døbt. Naturligst kunde det 
unægtelig synes, om dette var sket i Kischinev selv, 
hvor Pastor Faltin vilde have været selvskreven til at 
fuldbyrde denne hellige Handling. Imidlertid befrygtede 
Rabinovitsch selv, at dette kunde skade Værkets Frem- 
gang blandt hans Stammefrænder, idet det kunde faa 
Udseende af, at hvad han havde begyndt, var en Frugt 
af den hidtilværende Israelsmission og ikke nogen selv- 
stændig Menighedsdannelse, at altsaa hans Folk ikke 
kunde slutte sig til ham uden, paa sædvanlige Proselyters 
Vis, at opgive deres jødiske Nationalitet. Tillige havde 
jo Regjeringen udtalt et bestemt Ønske om, at Selvstænd- 
igheden skulde bevares, saa at det ogsaa af denne 
Grund syntes hensigtsmæssigst at søge Daaben udenfor 
Rusland istedenfor at knytte et saa inderligt Baand med 
et bestaaende russisk Kirkesamfund. Heri bekræftedes 
han ogsaa af Bevægelsens vestevropæiske Venner. Fra 
Missionsdirektør Wilkinson i London havde han faaet 
tilsendt de fornødne Pengemidler for at kunne rejse til 
Tyskland. I Marts 1885 indtraf han i Berlin, hvor Prof. 
Strack, Udgiveren af Israelsmissionsbladet Nathanael, 
modtog ham og forhandlede med ham i Forbindelse med 
Wilkinson, der var ankommen fra London ledsaget af 
Jødemissionæren Adler og Lægen Dr. Dixon. Den 
18de og 19de s. M. var han derpaa i Leipzig, hvor der 
under Forsæde af Prof. Delitzsch og under Medvirkning 
af Missionær Faber, Prof. Strack fra Berlin og Sekre- 

tæren for Leipziger-Selskabet Dr. Lhotzky blev ved- 
taget følgende Betænkning: „I Erkjendelse af, at der bør 
sikres Bevægelsen i Kischinev fuldkommen Frihed til 
at udvikle sig uafhængigt, uden at nogen af de existe- 
rende Særkirker ved sin Propaganda søger at indoptage 
den i sig, og i Betragtning af, at Hr. Josef Rabino- 
vitsch har erklæret at ville lade sig døbe før sin Hjem- 
rejse til Kischinev, have vi fundet det mest passende, at 
han døbes paa et Sted, hvor Sakramentets Modtagelse 
kan fremtræde som Følge af hans egen Beslutning uden 
derværende Israelsvenn ers Indflydelse eller Ansvar, og at 
han, i Overensstemmelse med sit indre og ydre Forhold 
til evangeliske Kristne af Tysklands og Englands Kirker, 
modtager Daaben ved en engelsk talende Præst. Prof. 
Strack har erklæret sig villig til ... i Berlin at gjøre de 
fornødne Skridt med Hensyn til Præst og Kirke, for at 
den hellige Handling kan fuldbyrdes i al Stilhed uden at 
faa en opsigtvækkende Offentlighed". 

Endnu om Eftermiddagen den 19de rejste Strack og 
Rabinovitscli tilbage til Berlin, hvor man den følgende 
Dag fik Samtykke af Mr. Mead fra Nordamerika, for- 
henværende Præst af den kongregationalistiske Menighed 
og nu Professor ved det theologiske Seminarium i An- 
do w er (Massachussets), til at udføre Daabshandlingen. 
Efter nogle forudgaaende Samtaler døbte han Rabinovitsch 
den 24de Marts 1885 i Bethlehemskapellet i Overværelse 
af Kirkens Præst, Pastor Knack, Prof. Strack, Dr. 
Lhotzky fra Leipzig, som mødte paa Dehtzsch' Vegne, 
en Pastor Ha u si g og endnu nogle flere Venner af Sa- 
gen. Daaben udførtes paa nogen anden Maade end 
sædvanlig. Selvfølgelig fulgte man et for Jødedaab pas- 
sende Ritual, men foretog tillige efter Rabinovitsch's 
Ønske en Forandring med Hensyn til den Trosbekjen- 
delse, som skulde benyttes. Han havde forinden erklæ- 
ret sig i fuldkommen Overensstemmelse med alt, hvad 
den apostoliske Trosbekj endelse indeholder, og man mente 
sig derfor berettiget paa Grund af den ejendommelige 

Menighedsda'inelse, for hvilken han synes at være Red- 
skab, til at døbe ham paa en Trosbekjendelse, som han 
selv har affattet til Brug for den nye Pagts Israeliter. 
Den er affattet paa Hebraisk og lyder i Oversættelse 
saaledes: „1. Jeg tror med fuld Forvisning, at vor 
Fader, som er i Himmelen, er den levende og sande, 
evige Gud, som skabte Himmel og Jord og alle de 
aabenbare og skjulte Ting ved sit Ord og sin helhge 
Aand. Han er En. Alt er af ham, og alt er ved ham, 
og alt er til ham. 2. Jeg tror med fuld Forvisning, at 
vor Fader, som er i Himmelen, efter Forjættelsen til vore 
Fædre, til vore Profeter bg til vor Konge David, Isaj 
Søn, har oprejst en Forløser for Israel, Jesus, som er 
født af Jomfru Maria i Staden Bethlehem i Juda. som 
har lidt, er korsfæstet, død og begraven for vor Frelses 
Skyld, som er opstanden fra de døde og lever, og se, 
han sidder ved den højre Haand hos Faderen, som er i 
Himmelen, og derfra skal han visselig komme for at 
dømme Jorderige, de levende og de døde, og han er 
Kongen over Jakobs Hus evindelig, og paa hans Kongerige 
er der ingen Ende. 3. Jeg tror nied fuld Forvisning, 
at efter Guds Straffedoms Raadslutning og hans Forud- 
viden ere vore Fædre slagne med Hjærtets Haardhed til 
at forsynde sig og sætte sig o}» mod vor Messias, den 
Herre .lesus, for at gjøre Jordens øvrige Folk nidkjære 
og for at kunne være dem alle naadig formedelst deres 
Tro paa Messias efter hans Evangelisters Ord, for at 
Jorden maa vorde fuld af Herrens Kundskab, og Her- 
ren være Konge over hele Jorden. 4. Jeg tror med fuld 
Forvisning, at ved Troen paa Jesus Messias alene bliver 
hvert Menneske retfærdigt uden Lovens Gjerninger, og 
at Gud er én, som retfærdiggjør Jøderne, de omskaarne, 
ud af Troen, og de uomskaarne formedelst Troen, og 
der er ingen Forskjel mellem Jøde og Græker, mellem 
Træl og fri, mellem Mand og Kvinde; de ere alle ét i 
Messias. 5. Jeg tror med fuld Forvisning paa én hellig, al- 
indelig og apostoHsk Kirke. 6. Jeg bekjender én Daab til 

Syndernes Forladelse. 7. Jeg forventer Opstandelse og Le- 
vendegjørelse af de døde og et Liv i den kommende 
Verden. Amen." 

Paa denne Bekjendelse døbtes altsaa Rabinovitsch 
i den treenige Guds Navn. I den udførligere Bekjend- 
else, som bærer Navnet „Trosartikler for den nye Pagts 
Israeliter", og omfatter 25 Artikler, lærer man hans 
Tanker om Daaben nærmere at kjende. I Artikel 20 
udsiges om begge Sakramenter, at Gud „ved dem virker 
paa vort Indre hemmelighedsfuldt og underfuldt til at , 
levendegjøre og styrke vor Tro", og i den 22de hedder 
Aet: „Daaben er Gjenfødelsens Tegn; ved Daabens Vand 
bliver man indplantet og indsænket i Menigheden, Kristi 
Menighed; ved Daabens Vand, d. e. Tvætteisen og Ren- 
selsen fra alt ondt, bekjende de, som lade sig døbe, for 
a\ Verden, at de have Vished om deres Synders For- 
ladelse og deres Barneret hos Gud. Og Kirken har 
fuldkommen Ret i ogsaa allerede at meddele Daaben til 
de smaa". 

Straks efter sin Daab gjorde Rabinovitsch som tro 
russisk Dndersaat Meddelelse derom fra Berlin „paa 
rette Sted", det vil vel sige, til Øvrigheden i Kischinev ; en 
Uge efter bragte Regjeringens officielle Blad i Bess- 
arabien dette Budskab til offentlig Kundskab. Dagen 
forud for denne Kundgjørelse, den 1. April 1885, var 
han selv vendt tilbage fra sin Rejse efter et kort Ophold 
i Leipzig, hvor han med sine fornævnte Venner og Raad- 
givere forhandlede forskjellige Spørgsmaal vedrørende 
Menighedens fremtidige Liv. 



V. 

Seneste Efterretninger fra Kischinev. 

Det gudstjenstlige Liv. 
To Dage efter Rabinovitsch' Hjemkomst indtraf 
ogsaa Dr. Lhotzky til Kischinev, den tidligere nævnte 

Sekretær ved Leipziger-Selskabet, som havde deltaget i 
Konferensen før Daaben, og overværet denne sidste paa 
Prof. Delitzsch^s Vegne. Han skulde nu for længere Tid 
tage Ophold i Kischinev, navnlig for at hjælpe Pastor 
Faltin i hans Missionsarbejde. Det viste sig da, atRabi- 
novitsch's Daab i et fremmed Land og ved en fremmed 
Præst havde gjort et noget pinligt Indtryk baade paa 
Kristne og Jøder. Man havde foretrukket og haabet, 
at han tilligemed sin Familie og sine Tilhængere vilde 
have ladet sig døbe af Faltin, og naar saa Daaben var 
fuldbyrdet, saa skulde 4enne lille Menighed, omkring 
hvilken der stod en endnu større Kreds af venlig sindede 
Jøder uden dog at være komne til fuld Klarhed, aUige- 
vel have dannet en selvstændig, jødisk Kristenmenighed. 
Nu var det kommet anderledes, end man havde tænkt 
sig, og der herskede en vis Forvirring i denne Anled- 
ning. Mange Jøder erklærede Rabinovitsch's Kristendom 
for en Blandingsreligion og vilde hellere blive Kristne 
paa sædvanlig Vis, og mange Kristne vare blevne mis- 
troiske. Dog lykkedes det ved Faltins og Lhotzkys Be- 
stræbelser at stille det skete i det rette Lys og efter- 
haanden at fjærne Misstemningen. 

Rabinovitsch gjenoptog sin tidligere Virksomhed. 
Foruden sine offentlige Prædikener holdt han Bibellæs- 
ninger i sit Hjem, hvor han ogsaa var optagen af det 
mere personlige Samarbejde med dem, der under Sam- 
taleform nød hans Vejledning. Stadig vedblev Tilstrøm- 
ningen af fjærnere boende Jøder, til hvem Bevægelsen var 
naaet, og ved dem bragtes atter de nye Ideer ud i vid- 
ere Kredse. Lige indtil Sibirien var Opmærksomheden 
bleven vakt. Saaledes manglede det ikke paa bestandig 
videre Udbredelse af, hvad der var begyndt i Kischinev, 
men unægteligt medførte Maaden; hvorpaa det skete, 
ogsaa sine Misligheder. 

Det ligger i Sagens Natur, at besøgende, som 
rejse frem og tilbage og maaske ofte kun er- 
hverve sig et temmelig flygtigt Kjendskab til Bevæg- 
sen, ikke altid kunne være de heldigste Banebrydere 

for den; adskillig Uklarhed kan paa denne Maade snige 
sig ind, og det hele faar en vel fluktuerende Karakter. 
En Hindring for en rolig og sund Udvikling er tillige 
den Lediggang, hvortil den ubemidlede Jødebefolkning i 
disse Egne er saa tilbøjelig, og som navnlig bliver en 
Fristelse for dem, der nærme sig til Kristendommen og 
saaledes tvinges ud af de jødiske Forretningsforbindelser. 
Denne Vanskelighed vil næppe kunne afhjælpes uden 
ved Gjenoptagelse af Rabinovitsch's tidligere Tanke om 
at faa Agerbruget i Gang blandt Jøderne her. Herfor 
har ogsaa Dr. Lhotzky gjort sig til Talsmand, hvorhos 
han særlig har gjort opmærksom paa Nødvendigheden af 
at oprette en Kolonistskole, hvor Uddannelsen kunde finde 
Sted. For et saadant Foretagende ere Betingelserne i 
Bessarabien ualmindelig gunstige, idet Jorden er baade 
meget billig og af saadan frugtbar Beskaffenhed, at alle 
Landvæsenets Grene ville kunne udfolde sig og bringe et 
godt Udbytte. Efter sagkyndiges Dom vilde en saadan 
Koloni, grundlagt i det allerhøjeste med 12—15,000 Rub- 
ler, efter to Aars Forløb fuldkomment kunne bære sig 
selv. Jøder, med hvem han har forhandlet derom, have 
forsikret, at et saadant Foretagende vilde finde stor 
Tilslutning og have de bedste Udsigter, naar det blev 
sat i Gang med frivilligt Arbejde som Princip og under 
udelukkende kristelig Tugt og Ledelse. Saaledes vilde 
man have et Værn imod Lediggangeus Fristelse og imod 
den økonomiske Ruin, som kun ligger altfor nær for dem, 
der ville følge Rabinovitsch. — Hvad der imidlertid for 
den egentlige Menighedsdannelse er en Hindring, 
som maa fjærnes før alle andre, er den Indskrænkning, 
som ledsagede den ovenfor omtalte officielle Anerkjend- 
else af hans Virksomhed. Den gav ham ingen Ad- 
komst til selv at døbe dem, der slutte sig til ham, og 
uden udtrykkelig Tilladelse tør man efter Landets Love 
ikke skride dertil. Han indgav derfor nu en Ansøgning 
om ogsaa at opnaa denne Ret; men Svaret har ladet 
vente paa sig, hvad formodentlig har sin Grund i, at 

samtidig maa det statsretlige Spørgsmaal afgjøres, hvor- 
ledes den nye Menigheds Medlemmer skulle stilles over- 
for de Undtagelsesbestemmelser, som Landets hidtidige 
Lovgivning indeholder med Hensyn til de jødiske Under- 
saatter. Endnu i den sidste Efterretning, som er tilflydt 
os, men som rigtignok ogsaa kun daterer sig fra 27de 
April 1886, mældes der, at Spørgsmaalet vedblivende er 
aabent. Man har derfor været betænkt paa at lade Pa- 
stor Faltin forrette Daabshandlingerne indtil videre, idet 
man med Rette gaar ud fra, at kun et Samfund af døbte 
udgjør en virkelig Menighed. Med lignende Længsel 
imødeses Tilladelsen til at oprette en selvstændig jøde- 
kristelig Skole. Rabinovitsch havde indgivet Andra- 
gende derom til Kuratoriet for Skolevæsenet i Odessa. 
Efter længere Tøven svaredes der, at man i Betragtning 
af Sagens Vigtighed ikke ansaa sig berettiget til at træffe 
Afgjørelsen og derfor havde indstillet Spørgsmaalet til 
Undervisningsministeriet i St. Petersborg. Det synes at 
ligge i Sageris Natur, at Afgjørelsen herfra ikke vil kunne 
Tentes, førend Vanskelighederne med Hensyn til Daabs- 
spørgsmaalet have fundet deres Løsning. Uden nøjere 
Kjendskab til Landets særegne Lovgivning vil man ikke 
kunne fælde nogen paalidelig Dom om disse Forhold; 
men efter den gunstige Stilling, som den kejserlige Re- 
gering og de kirkelige Myndigheder fra Begyndelsen 
Jiave indtaget overfor Rabinovitsch, tør man nære det 
bedste Haab om, at baade Daabsbemyndigelsen og Skole- 
holdstilladelsen ikke ville udeblive. Eorøvrigt er man i 
sidstnævnte Henseende saa heldig at have en velskikket 
Mand til Raadighed, en prøvet Kristen af Israels Folk 
ved Navn K. J. Gottlieb, som skal begynde Skole- 
gjerningen, saasnart den kejserhge Tilladelse indløber. 
Det følger af sig selv, at en Skole vil være et væsent- 
ligt, ja uundværligt Led i Virksomheden, naar Bevægel- 
sen skal vinde den rette Sikkerhed og Fasthed og op- 
naa en regelmæssig Fremvækst gjennem kommende 
Tider. 

Maa man end saaledes beklage, at Menighedsdan- 
nelsen hidindtil har savnet væsentlige Betingelser, saa 
har der dog i andre Henseender været tilstrækkelig Fri« 
hed til en forholdsvis hurtig Udvikling. Den nye Pagts 
Israeliter have allerede deres eget Bedehus, indrettet 
efter den vordende Menigheds Tarv. Ved Grændsen af 
den egentlige Jødestad og i den bedre byggede Del af 
Kischinev ligger der et Stenhus, som dog indtil 
videre kun er lejet af Rabinovitsch's yngre Broder, 
men med Ret til at ombygge det, som man viL 
Ved Siden af det er der en betydelig Waardsplads, som 
afgiver en fortrinlig Byggegrund til at opføre en større 
Kirke, naar Forholdene gjøre det fornødent. Til den 
Tid skal Huset da alene benyttes til Skole; men nu er 
det saaledes indrettet, at der i Stueetagen findes 
Lokaler for Skolen og Læreren, og ovenpaa er der kun 
ét stort Rum, som alene tjener til gudstjenstligt Brug. 
Der er Plads omtrent til 200 Personer. Ved Bagvæggen 
er der rejst en Art Alter, hvorpaa der ligger, til Venstre 
for Forsamlingen en „Thorarulle", og til Højre en Evan- 
geliebog. Ved en Thorarulle forstaas et Exemplar af 
Moseloven svarende til dem, som anvendes i de jødiske 
Synagoger, ikke i sædvanlig Bogform, men skrevet paa 
Pergament, der sammenrulles. Paa denne Rulles Dække 
staar der indskrevet paa Hebraisk: „Kristus er Lovens^ 
Ende" (Rom. 10,4). Øverst oppe paa Bagvæggen ser 
man Lovens tvende Tavler med de 10 Bud. Under disse 
er der anbragt et violet Tæppe, som og^aa bærer Ind- 
skrifter. Paa Tæppets venstre Side, oven over Thorarullen ses 
den anden Artikel af den nye Pagts IsraelitersTrosbekj end- 
else om Forløseren, og til Højre, oven over Evangeliebogen^ 
Fadervor. Midt imellem begge, over Alterets Midte^ 
staa følgende Linier: 1) Jehovah min Klippe og min 
Gjenløser (Slm. 19, 16); 2) Hør, Israel, Herren vor Gud, 
Herren er én (6 Mos. 6, 4); 3) Du skal elske din Næste 
som Dig selv; 4) En Profet af din Midte, af dine Brø- 
dre, ligesom mig, skal Herren din Gud oprejse dig, ham 

skulle I høre (5 Mos. 18, 15j; 5) Kommer Mose, min 
Tjeners Lov i Hu, hvilken jeg bød ham paa Horebs Bjærg 
(MaJ. 4. 4); 6) Han har baaret manges Synd, og han 
skal bede for Overtrædere (Es. 63, 12). Endelig staar 
dér indskrevet paa Alteret selv: Se, de Dage kommer, 
siger Herren, da jeg vil slutte en ny Pagt med Israels 
Hus og med Judas Hus (Jer. 31, 31). Alle Indskrift- 
erne ere paa Hebraisk. Foran Alteret nærmest imod 
Tilhørerpladserne staar der paa hver sin Side en Pult; 
fra den paa højre Side forelæses Bønner og Liturgi, 
fra den venstre prædikes der. Paa den sidste anbringes 
der et lille nedhængende Tæppe, naar der skal prædikes; 
det bærer Indskriften: Søger i Skriften. Dette Tæppe 
træder paa en vis Maade i Stedet for præstelig Embeds- 
dragt ; thi Rabinovitsch taler selv i sædvanlig sort Klæd- 
ning; men naar der skal prædikes, lægges det nævnte 
Tæppe paa Pulten. Forøvrigt bære ogsaa Pultene selv 
smukt valgte Indskrifter. Paa den, hvorfra Prædikenen 
lyder, staar der: Jeg er Vejen, Sandheden og Livet; paa 
den anden: Tro, Haab og Kjærlighed. 

Saaledes tager det Rum sig ud, hvor Rabinovitsch 
leder Gudstjenesten for den nye Pagts Israeliter. Den 
begynder med de almindelige Bønner, som bedes i en- 
hver Synagoge: Hvor skjønne ere dine Telte, Jakob, og 
dine Boliger; Israel! (4. Mos. 24, 5). Jeg vil komme 
til dit Hus ved din store Miskundhed; jeg vil tilbede 
mod dit hellige Tempel i din Frygt (Slm. 5, 8). Jeg hen- 
flyer med min Bøn til dig, Herre! iNaadensTid, o Gud, 
efter din megen Miskundhed: bønhør mig for din Frelses 
Sandheds Skyld (Slm. 69, 14). Derefter følger et Salme- 
vers, og hertil slutter sig nu Gudstjenestens øvrige Led 
efter følgende liturgiske Orden, som Rabinovitsch selv 
har forfattet: Præsten raaber med høj Røst: „Gjører 
Bod, thi Himmeriges Rige er kommet nær". Herpaa 
svares med Syndsbekjendelsen: „Kommer og lader os 
vende om til Herren; thi han har sønderrevet og vil 
læge os; har han slaget, vil han forbinde os. Han skal 

gjøre os levende efter to Dage; paa den tredje Dag skal 
han oprejse os, at vi maa leve for hans Ansigt. Og vi 
ville kjende, jage efter at kjende Herren; som Morgen- 
røden, er hans Opgang vis, og han skal komme til os 
som Regnen, som Sildig -Regnen, der væder Jorden. 
(Hos. 6, 1 — 3). Vi ophobede Skyld mere end noget 
Eolk, Skjændsel mere end nogen Slægt. — da vandrede 
Glæden bort fra os, sygt blev vort Hjærte for vore Synd- 
ers Skyld. Som Pant berøvedes os Stedet for vor 
Længsel, og som Betaling blev vort Smykke borttaget: 
Vort Tempel, Guds Bolig, blev lagt øde for vore Mis- 
gjerningers Skyld, vor Borg blev til en Ørken, vort 
skjønne Hjemland faldt i Barbarernes Haand, og til de 
fremmede hjemfaldt vort Arbejdes Frugt. For vore 
Øjne plyndrede man, hvad der havde kostet vor Møje, 
det blev taget og bortslæbt fra os. De lagde deres 
Aag paa os, vi bare det paa vor Nakke. Trælle her- 
skede over os, ingen friede os af deres Haand, mange 
Trængsler stillede sig trindt omkring os. Vi raabte til 
dig, Herre vor Gud, men du blev fjærn fra os for vore 
Synders Skyld. Vi havde vendt os bort fra dig, vare 
farne vild og gaaet til Grunde. Men nu vende vi til- 
bage til dig af ganske Hjærte og ganske Sjæl. Vor For- 
mastelse kjende vi, og vore Synder ere bestandig for os. 
Almægtige Gud, Barmhjærtighedens Fader, forbarm dig 
over 08 elendige Syndere. Ynkes, Herre, over dem, 
som bekjende deres Synder. Dem, som vende om, føre 
du tilbage fra deres Ondskab, efter dine Forjættelser, 
som du har kundgjort Menneskenes Børn ved Jesus 
Messias, vor Herre. For hans Skyld, barmhjærtige 
Fader, give du, at vi fra nu af og fremdeles maa vandre 
for dit Aasyn i Gudsfrygt, i Retfærdighed og Enfold til 
dit hellige Navns Ære og Pris. Amen". Hertil slutter 
sig Herrens Bøn, hvorpaa Præsten siger: „Lover Her- 
ren, den ene!", og Menigheden svarer: „Lovet være 
Herren, den Højlovede". Derefter følger Slm. 33: „Synger 
med Fryd, I retfærdige i Herren, Lovsang sømmer sig 

for de oprigtige" o. s. v. Saa lyder Ordene: „Hør Is- 
rael, Herren vor Gud, Herren er En. Og du skal elske 
Herren din Gud af dit ganske Hjærte og din ganske Sjæl 
og al din Styrke. Og du skal elske din Næste som dig 
selv'^ Fremdeles høres den 92de Salme: „Det er godt 
at takke Herren og at lovsynge dit Navn, du Højeste"^ 
o. s. V., og nu overrækker man Præsten det nye Testa- 
ment, hvilket han modtager med de Ord: „Fra Sion 
skulde der udgaa en Lov og Herrens Ord fra Jerusalem",, 
og ligeledes Thorarullen, som han tager med Ordene: 
„Dette er Loven, som Moses har forelagt Israels Børn". 
Han forelæser derpaa baade af Moseloven og af det nye 
Testament, som begge lægges tilbage paa deres Plads^ 
hvorefter han siger: „Og naar den [Pagtens Ark] hvil- 
ede, saa sagde han: kom tilbage, Herre, til Israels ti 
tusende Gange Tusende" (4 Mos. 10, 36). Saa følger Kirke- 
bønnen med Taksigelse for Ruslands Kejser, og endelig 
kommer Prædikenen. Efter Afsyngelsen af en Salme 
slutter Tjenesten med Herrens Velsignelse. 

Rabinovitsch prædiker med stort Liv, populært^ 
skriftmæssigt og overrasker ofte ved meget fine, aand- 
fulde Tanker, som ere udsprungne af en dyb 
Forstaaelse af Skrifterne, omend de ogsaa stun- 
dom maaske ere mindre holdbare, naar de prøves 
efter Fortolkningens strængere Maalestok. Imedens de 
liturgiske Dele af Gudstjenesten holdes i det hebraiske 
Sprog, prædiker han i den ovenfor omtalte Jargon. Om 
hans Prædikeners Ejendommelighed vil Læseren selv 
kunne danne sig en Forestilling, idet to af dem existere 
i dansk Oversættelse 0. De have tillige den særlige In- 
teresse, at de oprindelig e^e optegnede af en Jøde, der 
havde været en af de første til at bekæmpe Rabinovitsch 
i Smædeartikler og vilde overvære en af hans Guds- 



^) „To Prædikener, holdte i Gudshuset Bethlehem i Kischinew af 
Joseph Kabinowitsch, oversatte af Sognepræst Fr. Grredsted."^ 
(Kbhvn., 1886, Pris 50 Øre). • 

tjenester for at samle nyt Stof til sine Angreb; men 
hvad han der fik at høre, afvæbnede og omstemte ham. 
Ordene gik ham saaledes igjennem Hjærtet, at han selv 
bekjender derom: „Der gik et ganske nyt Lys op for 
mig over den hellige Skrift, og hidtil uforstaaede Ord 
af Skriften oplode sig for mig. Sandelig, Nøglen til den 
hellige Skrifts Forstaaelse er given i de faa Ord : Kristus 
er Lovens Ende". — Omkring hans Prædikestol samler 
der sig ugentlig omtrent hundrede Jøder. Tidligere var 
Kredsen bestandig vekslende; i den senere Tid har den 
vundet mere Fasthed, om end den endnu ikke er saaledes 
indøvet i den nye Form for (Gudstjeneste, at Medvirkning 
i den liturgiske Del spores synderlig. Men baade den 
skiftende Tilhørerkreds og den regelmæssige, som danner 
sig, er af stor Betydning for Bevægelsen. Selve det 
Faktum, at der findes et Guds Hus, hvor Jøder hver 
Sabbat forsamle sig for at høre Kristi Evangelium af 
en Jødes Læber og tilbede i Jesu Navn, er noget nyt i 
Historien, som ikke blev set gjennem mange hundrede 
Aar, og efter den Opmærksomhed, som det har vakt 
blandt Østens talrige Jødebefolkning, kan det blive af 
uberegnelig Betydning for Israels og dermed ogsaa for 
Kirkens Fremtidshistorie. Thi naar Israel omvender sig 
som Folk, da gaar Kirken ind i sin sidste Blomstrings- , 
tid, forinden det nærværende Verdensløb afsluttes 
(Rom. 11, 11-16; 25—26). 



V. 

Afsluttende Redegjørelser. 

Det ligger endnu skjult i Guds Eaad, om den her 
skildrede Bevægelse skal hidføre Israels Omvendelse som 
Folk og saaledes blive af verdenshistorisk Betydning, 
eller om den kun skal have forbigaaende Virkning, og 
dens Betydning indskrænke sig til at være et Varsel, et 
Tegn, som varsler om, hvad der engang ifølge Aaben- 

SmaaskTifter til OplyBning for Kristne. I, 6. 5 

baringens utvivlsomme Vidnesbyrd skal indtræde. At vi 
i ethvert Fald her staa overfor et kirkehistorisk Tegn 
og det et saadant, som allerede har haft vidt rækkende 
Virkninger, derom lader sig ikke tviste; men om Tegn- 
ene gjælder, at de skulle ikke blot paaagtes, men ogsaa 
bedømmes; Guds skjulte Raad staar det ikke til Menne- 
sker at afsløre, men Tegnene kunne og skulle vi 
granske, I det foregaaende ville Lyssiderne ved den 
skildrede Bevægelse være traadte tilstrækkelig imøde, 
hvorhos der ikke er lagt Skjul paa, hvad der mulig kan 
være eller blive betænkelige Skygger. Til Slutning vil 
det nu være Opgaven at lade Betænkelighederne træde 
bestemtere frem og søge en paalidelig Bedømmelse ved 
at afveje disse. Det er fornemmelig tre Spørgsmaal, 
som her synes at maatte fremdrages, og hvoraf de to 
sidste staa i den nøjeste indbyrdes Forbindelse, nemlig 
Rabinovitsch's Stilling til Bekjendelsen af Kristi Guddom, 
hans Forhold til den hidtidige kirkehistoriske Lære-Ud- 
vikling og Berettigelsen af et nationaljødisk Standpunkt 
indenfor Kristendommen. 

Lige fra Begyndelsen have Ordene „Jesus vor 
Broder"' været det Løsen, hvormed Rabinovitsch er 
fremtraadt, og bestandig har han holdt fast derved som 
den ejendommelige Bekjendelse, der skulde være Bevæg- 
elsens drivende Kraft; han ligner del; selv ved Roden, 
hvoraf alt skal skyde frem. Denne Bekjendelse har vakt 
Mistanke fra forskjellige Sider, idet man befrygtede, at 
denne stærke Betoning af Jesu Menneskenatur som den, 
der var af jødisk Afstamning, kunde tyde paa en mang- 
lende Erkjendelse af Kristus som Guds Søn. Denne 
Mistanke kunde ogsaa maaske finde nogen Bekræftelse i 
den Trosbekjendelse, som er fremsat ovenfor (S. 52), hvor 
man forgjæves søger en bestemt og utilsløret Udtalelse 
af Troen paa Kristi Guddom. Men selv om nu ogsaa 
denne Mistanke var berettiget, saa vilde der dog paa 
Grund af den fuldttonende Bekjendelse til Jesus som 
den forjættede Messias være ål Opfordring til at lægge 

Digitized by VjOOQIC 



Den jødekristelige Bevægelse i Syd-Rusland. 67 

sig paa Sinde, hvad Luther engang har udtalt om Jød- 
erne: „Lad dem til en Begyndelse nøjes med Mælk og 
først erkjende det Menneske Jesus som den rette Mes- 
sias; derefter skal Vinen komme, saa at de ogsaa lære, 
at han er sand Gud. Thi Forførelsen har grebet *dem 
saa dybt og for længe, saa at man maa omgaas dem 
med Besindighed, efterdi den Indbildning alt for meget 
er bibragt dem, at Gud ikke kan blive Menneske"^). 
Imidlertid foreligger der i selve de trykte Dokumenter, 
som ere udgaaede fra Rabinovitsch, Vidnesbyrd om, at 
hans Tro paa Kristus ikke er behæftet med den formod- 
ede Mangel. I den udførligere Trosbekj endelses fjortende 
Artikel hedder det om „Guds Børn", at „de blive lige- 
dannede med hans enbaarne Søns Jesu Kristi Bil- 
lede", og i den niende Artikel møder Udtrykket „Kristus, 
vor himmelske Faders Ord, som er født af Faderen 
fra Evighed". 'Men foruden disse Vidnesbyrd er der 
tilstillet os et hidtil utrykt Brev med Ret til Oflfentlig- 
gjørelse, hvori der gives en aldeles fyldestgj ørende Rede- 
gj øreise for hans Standpunkt i denne Henseende. Han 
oplyser, at han har en dobbelt Grund til at stille Be- 
kj endelsen „Jesus vor Broder" i Forgrunden, først Hen- 
synet til „de blinde Talmud- Jøder", hvem han vil vinde 
for Kristendommen, men hvis Tilnærmelse kun kan op- 
naas ved at benytte saadanno Udtryk, der ikke ere dem 
alt for fremmede; i denne Henseende handler han „lige- 
som Petrus og Stefanus", som over for Jøderne i deres 
Samtid betjente sig af den gamle Betegnelse fra Moses, 
„En Profet af eders Brødre" (Ap. Gjern. 3,23; 7,37). 
Dernæst maa h£tn gjøre, hvad han formaar, overfor sit 
Folks Fjender blandt de Kristne, „som ere begjærlige 
efter at udrydde alt, hvortil der knytter sig jødisk Navn 
eller Minde ; . . . derfor er det nødvendigt i disse mørke 
Dage med deres truende Skyer [man erindre Jødeforfølg- 



^) I Skriftet „Dass Jesus Christus ein geborner Jude sei" fra 
Aaret 1523. Erl. Bd. XXIX. S. 74. 

5* 



Digitized by VjOOQ IC 



68 A. S. Poulsen. 

eiserne i 1882] at minde Fjenderne om, at denne Jesus 
er vor Broder efter Kjødet". Desuden gjør han op- 
mærksom paa, at denne Betegnelse har god Skrifthjem- 
mel baade i Romerbrevet og navnlig i Hebræerbrevet. 
Men „forøvrigt — siger han — kan jeg forsikre, at vi 
ved den Højestes Naade uden noget Forbehold tro paa 
Herrens Vidnesbyrd : Jeg og Faderen ere et, Joh. 10,30; 
thi ligesom Faderen har Livet i sig selv, saaledes har 
han og givet Sønnen at have Livet i sig selv (5,26)". 
Saaledes er der fra denne Side ikke Skygge af Grund til 
at nære Mistanke overfor Rabinovitsch; han rodfæster 
ganske i den Tro, for hvilken Herren fordum priste Simon 
Peter salig, og paa hvilken han har sagt, at hans Kirke 
skal bygges. 

Unægteligt er det, at han indtager en ejendommelig 
fri Holdning overfor den kirkelige Læreudvikling gjen- 
nem de henrundne Tider. Det et ovenfor bemærket, at 
han betragtede de gamle Bekjendelser nærmest som et 
Bolværk imod de Vildfarelser, som let kunde bryde ind 
over Kirken fra de kristnede Folks tidligere hedenske 
Tankegang, og derfor ufornødent for dem, som traadte 
over fra Jødedommen. Rigtignok er dette kun én halv 
Sandhed; ogsaa fra Jødedommen have Vildfarelserne 
villet snige sig ind i Oldtidens Kirke, og den har 
haft Grund nok til at afværge Farer fra denne 
Side. Men naar der er fuldstændig Overensstem- 
melse med Hensyn til Troens Centrum, at Jesus er 
Kristus, Guds enbaarne Søn, født af Faderen fra Evig- 
hed, saa maa den frie Holdning bedømmes- med Var- 
somhed, og tilbørligt Hensyn tages til, hvilke ejendomme- 
lige Medlemmer der her er Tale om at tilføre Kirken. 
Imedens en Bortseen fra den kirkelige Læreudvikling 
ellers overalt maa fremkalde en uberettiget og usund 
Sektdannelse, saa kan det ikke nægtes, at Forholdene 
stille sig noget anderledes, naar det gjælder Jødefolkets 
Overtrædelse til Kristendommen. Man vil ikke kunne 
afvise det som ubeføjet eller straks betragte det som et 

ildevarslende Tegn, naar Rabinovitsch hævder, at Kirken 
ikke bør stille større Fordringer til Jøderne nu, end 
Apostlene gjorde, da de bragte Folket det første Tilbud 
om Frelsen. Han henviser til^ at da Pavlus opfordredes 
til at tale i Synagogen i Antiokien, forlangte han kun, 
at Jøderne skulde tro paa Jesus som den Efterkommer 
af David, hvem Gud havde oprejst til en Forløser for 
Israel efter Forjættelsen og opvækket fra de døde, og 
denne Tro skulde give dem Delagtighed i Frelsen og 
Syndernes Forladelse (Ap. Gjern. 13). Han minder 
ogsaa om, at Jesus selv, da han boede blandt Jøderne, 
kun fordrede Troen paa sig som Faderens Søn 
uden nærmere Bibestemmelser og Formuleringer. Andre 
Krav, mener han, er man heller ikke berettiget at stille, 
naar man nu vil vinde Jøder for Kristus. Naar det her 
erindres, hvor klar og ægte hans egen Bekj endelse til 
Jesus er, da maa det indrømmes, at heri kan næppe no- 
gen Fare ligge, især da han med saa stor Bestemthed 
holder fast ved den hellige Skrift, om hvilken det hedder 
i den sekstende Trosartikel: „I Trossagerer Kirken ikke 
beføjet at anordne noget som helst imod Guds Ord i de 
hellige Skrifter paa nogen som helst Maade, som staar i 
Strid med andre Skriftsteder". Naar denne Rettesnor 
følges, og Udgangspunktet er hint Troens Centrum, hvor- 
ved der saa bestemt holdes fast, da er der ingen Grund 
til at frygte for, at Udviklingen skulde føre ud over de 
Grændser, som ere betegnede ved Kirkens gamle Be- 
kjendelser; hidindtil har netop ogsaa det modsatte vist 
sig. Istedenfor saadan Frygt synes der saaledes at 
maatte indrømmes fuld Frihed til at opstille selvstænd- 
ige Bekjendelser paa den fælles Trosgrund, hvis over- 
hovedet Dannelsen af en nationaljødisk Kristenmenighed 
skal anses for berettiget. Derfor ligger der i dette Til- 
fælde ej heller synderlig Vægt paa, at Rabinovitsch, som 
har udtalt sin Overensstemmelse med den lutherske Kirke, 
i den udførlige Trosbekj endelse for den nye Pagts Is- 

raeliter snarere synes at have haft den anglikanske Kirkes 
ni og tredive Årtikier for Øje» 

Men til sidst bliver det altsaa,Spørgsmaalet, om selve 
Dannelsen af en nationaljødisk Kristenmenighed kaa 
have Krav paa Samstemning eller ikke. For os, som 
kun ere vante til at se disse forsvindende Rester af Is- 
rael, der ere spredte blandt den vestevropæiske Befolk- 
ning, ligger det nær at mene, at ligesom Jøderne i time- 
lig Henseende have vidst at finde sig til rette i de- 
bestaaende JPorhold og lidt efter lidt ere indgaaede som 
sædvanlige Borgere i de engang existerende Samfund^ 
saaledes kunne de ogsaa, om de kun selv ville, indtræde- 
i de bestaaende Kirkesamfund, uden at nogen særlig og: 
ny Menighedsdannelse gjøres fornøden. At Udsigterne 
hertil kun ere ringe, og at det, som Erfaringen viser^ 
ligger nærmere for dem enten at indgaa de unaturligste 
Forbindelser med de moderne rationalistiske og atheistiske 
Å åndsretninger eller at forblive ubevægelige paa Over- 
leveringernes gamle Stade, er i og for sig ikke noget af- 
gjørende Argument imod den nævnte Mulighed. Det 
lod sig tænke, at en modsat aandelig Bevægelse gjorde- 
sig gjældende blandt Vestevropas spredte Jøder under 
Paavirkning af det vaagnende kirkelige Liv blandt de 
Kristne og maaske under Medvirkning af den begyndende- 
Israelsmission, og at de saaledes traadte over til de be- 
staaende Kirkesamfund. Men hermed var dog ingen- 
lunde det naaet, som i Skrifterne er bebudet at skulle 
komme, den store israelitiske Folkeomvendelse, og denne- 
vilde end ikke være ført noget væsentligt Skridt nær- 
mere ved en saadan Overgang til Kristendommen blandt 
de vestevropæiske Jøder. Thi det er dette, som mai)i> 
ikke tør glemme, at blandt os have vi kun ligesom løs- 
revne Grene eller fjærne Udløbere fra Stammen, hvilken 
selv staar plantet og breder sine Hovedgrene ud over 
helt andre Egne. I Østen er det, at Jøderne findes i 
tætte Befolkningslag, og her fra maa Stødet komme, naar 
en Omvendelse af Israel som Folk skal indtræde. Men. 

aldrig vil den indtræde der — det lader sig forudsige 
med temmelig Sikkerhed — ved en Overgang til be- 
staaénde Kirkesamfund; hvad der enkeltvis fuldbyrder 
sig af saadanne Omvendelser, det falder virkningsløst 
til Jorden overfor den store Jødebefolknings sejge Fast- 
holden og indbyrdes Bekræftelse i det overleverede, 
overfor deres nedarvede og i mange Henseender vel 
grundede Fordomme mod de hidtilværende Kirkesam- 
fund og fremfor alt vistnok- over for deres nationale 
Selvfølelse. Om denne sige man ikke, at den kun er 
forkastelig! Er der nogen Nationalfølelse, nogen na- 
tional Begejstring, som er berettiget,, saa er det vel Jød- 
ernes, ikke blot paa Grund af alt, hvad de have lidt 
og virket, baaret og ydet gjennem Tiderne fra Oldtiden 
indtil Nutiden, men ogsaa og fornemmelig fordi „Guds 
Ord ere dem betroede", og de ere fra Begyndelsen 
Guds udvalgte Folk, „Ejendomsfolket fremfor alle Folk", 
og „Naadegaverne og sit Kald fortryder Gud ikke" (Rom. 
3, i— 2; 2. Mos. 19, 5; Rom. 11, 29). Saaledes som 
Forholdene ere og Følelserne ere blandt disse Jøder i 
Østen, er Dannelsen af en nationaljødisk Menighed den 
eneste Vej, ad hvilken der aabner sig Udsigt til Opfyld- 
elsen af Skrifternes sikre Forudsigelse, at Israel som 
Folk skal vende om til ham, som de have gjennemstunget. 
— Ej heller skal man kunne indvende, at Tanken omen 
^nationaljiøfdisk Kristenmenighed" i sig selv skulde inde- 
holde en Modsigelse. Thi vel er der meget paa Over- 
leveringens vildtvoksende Træ, som maa beskæres, naar 
det skal kunne faa Plads indenfor Kirkens Mure-, men 
Stammen er hellig og efter sin Oprindelse vel skikket til 
at kunne benyttes, naar der skal bygges et Tempel til 
Herrens Ære. De mosaiske Ordninger hidrøre dog fra 
den samme Gud, som har beskikket Kristus som Frelseren, 
og ere for en stor Del prægede af Fremblikket paa den 
kommende Frelse. Det er ikke fremmed Grund, hvorpaa 
det nye Tempel her bliver bygget; det er hjemlig Jord* 
bund, hvori Evangehet bliver omplantet, efterat det hid- 

indtil har maattet lade sig udsaa, hvor Jordbunden var 
ganske fremmed fra Begyndelsen. Selve Tanken, for 
hvilken Babinovitsch er Talsmand, skal saaledes ingea 
med Rette kunne dømme; Alt afhænger af Udførelsen. 
Desto glædeligere er, hvad der hidindtil har vist sig og 
ogsaa ovenfor er bleven belyst, at Bevægelsens Leder véd 
at værdsætte det kristelige og det nationaljødiske paa 
rette Maade og bestemme deres indbyrdes Forhold uden 
nogen utilbørlig Sammenblanding. 

Der synes saaledes al Grund til at betragte denne 
jødekristelige Bevægelse i Syd-Rusland som et Tegn 
paa den kirkehistoriske Himmel, der i ualmindelig Grad 
fortjener Opmærksomhed, og muligvis som en Morgen- 
stjærne, hvis Straaler, hidindtil i det mindste, varsle om 
en sig nærmende lys Dag. Jo videre Gud har ladet den 
kaste sit Gjenskin ud til fjæme Egne i det vidtstrakte 
Rige, desto mere Opfordring for den gamle Kristenhed 
til med Haab og Forbøn at følge Bevægelsens Gang! 
Overfor Betænkeligheder og Ængsteligheder, som kunne 
fremkaldes ved det nye, hidtil ukj endte, være det gjentaget, 
hvad der er sagt af en af de Jøder, der have omvendt 
sig efter at have hørt Rabinovitsch prædike: „Som en 
„Nathanael fordum spurgte, hvad godt kan der komme 
„fra Nasaret, saaledes spurgte mange: kan en Opgaaen 
„af Lyset udgaa fra Kischinev, og Herrens Ord fra Bess- 
„arabien? ... Men endnu gjælde Kristi Ord, „hvis disse 
„tie, skulle Stenene raabe", i dette Tilfælde Stenene i 
„Bedehuset Bethlehem, hvor Rabinovitsch prædiker . . . 
„Hvem skulde før have troet, at henimod Hundrede israel- 
„itiskeMænd hver Sabbat vilde forsamle sig i et Hus, bygget 
„til Ære for Jesus Messias, at en Jøde af sin jødiske 
„Broders Mund vilde høre Navnet Jesus Messias lovprist 
„uden at vrænge Mund og tilstoppe Ørene ... o Herre, 
„hvor ere dog dine Gjerninger store og dine Tanker 
„saare dybe!** 

^om en glædelig Modsætning til den herskende 
Vantro og Fornægtelse er der øjensynlig hos mange 
af den nulevende Slægt bleven kaldet til Live en klar 
og dyb Erkjendelse af den Sandhed, at Kristendommen 
er ikke og maa aldrig synke ned til at blive et Søndags- 
Hv alene, men at det er dens Bestemmelse at omfatte 
hele Livet, at gjennemsyre alle dets Forhold og at sætte 
sit Stempel paa alle dets Dage. Ingen, der mener det 
ærlig med sin Kristendom, vil i vor Tid nøjes med at 
bekjende sin Tro „med Ord og med Tunge", men vil 
umiddelbart være paa det rene med, at der kræves en 
Bekjendelse „i Gjerning og Sandhed*. Hvor mange 
Retninger der end findes indenfor Menigheden i vore 
Dage, og hvor indbyrdes afvigende end disse Retningers 
Anskuelser kunne være med Hensyn til Formaalet for 
deres Bestræbelser og de Midler, hvormed de virke, saa 
ere de dog enige baade om den nævnte Sandheds Be- 
tydning i sig selv og tillige om dette, at denne i Nu- 
tiden paatrænger sig med en særlig Vægt. 

Ogsaa den Virksomhed indenfor Menigheden, der 
betegnes med det i vore Dage dannede Navn „den 
indre Mission", har derfor i Løbet af den sidste Menneske- 
alder til mange Sider iklædt sig Skikkelser, som ■— om 
de end efter deres indre Væsen ere ligesaa gamle som 
Kristendommen selv — dog i mange Henseender frem- 
stille sig som nye Former af det kristelige Liv eller som 
nye Grene paa det gamle Træ. Paa mange Maader, 

som ikke tidligere have været benyttede, i alt Fald ikke 
i Kirkens senere Perioder, frembærer den indre Mission 
Guds Ord i Kirker og i Skoler, i Gaarde og i Huse, i 
Mark og i Skov, overfor store Forsamlinger og overfor 
enkelte Klasser af Samfundet. Ved Siden heraf søger 
den at organisere den kristelige Kjærligheds Virksomhed 
paa alle de Punkter, hvor der er Brug for den til at drage 
og samle, til at hjælpe og bevare, til at lindre og trøste. 
Og der er jo i Sandhed paa mange Punkter Brug for 
alt dette, baade for Ordets Naademiddel og for Kjærlig- 
hedens Gjerninger. Frafaldet fra Kristendommen, som 
det er kommen til Syne i de sidste Aartier, er saa dybt 
og saa omfattende; Angrebene paa Troen ere saa al- 
mindelige og saa voldsomme; de Vaaben, hvormed der 
strides, ere saa hvasse og giftige — at der som Mod- 
vægt mod alt dette maa kæmpes over hele Linien, saa 
at ikke et eneste Punkt, hvor der er Udsigt til at drive 
Fjenden tilbage eller til at fravriste ham en Fordel, maa 
overses eller glemmes. 

Af disse Punkter, paa hvilke der saaledes er al 
Anledning til at optage Kampen, er det et enkelt be- 
stemt, som vi her skulle beskæftige os med. Det er 
ingen Overdrivelse at sige, at det hører til dem, som i 
en særegen Grad bør lægge Beslag paa Kirkesamfundets 
Opmærksomhed. Dette Omraade af Kristenlivet, som vi 
her tænke paa, er Menighedens Virksomhed til Bedste 
for dens Medlemmer i Ungdomsaarene, dens Arbejde 
for de unge. 

Selvfølgelig har der al Tid været Trang indenfor 
Menigheden til at lægge en særlig Vægt paa Omsorgen 
for de unge. Den egentlige Ungdomsalder er jo en 
Overgangstid mellem Barndommen med dens friske, 
uberørte Umiddelbarhed og Manddomsalderen med dens 
modnere Indsigt og Erfaring. En saadan Overgangstid 
har bestandig sine særegne Vanskeligheder. Det gjærende, 
det brusende, det i saa mange Henseender fremspirende, 
men endnu uudviklede Liv, som paa alle Punkter kommer 

til Syne under denne Periode af Udviklingen, aabner 
Døren for mange Indtryk af tvivlsom Værdi og udsætter 
for mange Fristelser. Der er sikkert kun meget faa 
ældre Kristne, som ikke, naar de i Tankerne gaa til- 
bage til deres Ungdom, ville sande Rigtigheden heraf, 
og de fleste ville kunne mindes, at der har været Af- 
snit af denne Tidsalder i deres Liv, i hvilke deres 
Barnetro blev sat haardt paa Prøve, ja for manges 
Vedkommende endog for en Tid blev glemt og fornægtet. 
Der er andre, som med Skammens Rødme maa mindes, 
hvorledes de faldt for Verdens Forførelser, enten i den 
ene eller i den anden Retning, og at det først var 
gjennem trange Oplevelser, at de fik Naade til at rejse 
sig igjen. For saare mange Mennesker vil gjennem alle 
Tider deres Ungdoms Historie være en Fortælling om 
Overtrædelser og Vildfarelser, om Afvigelser fra Ret og 
Pligt; enten lykkedes det dem først i de modnere Aar 
at finde den sande og gode Vej eUer ogsaa naaedes dette 
— desværre — for adskillige af dem ingen Sinde. 

Men gjælder det, som her er fremsat, om enhver 
Tidsalder, saa gjælder det visselig ikke mindst om den, i 
hvilken vi leve. Der er mange Forhold i Nutiden, som 
i høj Grad forøge Farerne for de unge og derved bi- 
drage til at fremkalde mange Fald. Den Friheds- 
luftning, som gjennemstrømmer hele Samfundet, og under 
hvilken alle i vore Dage fødes og voxe op, bliver, naar 
den fornødne Modvægt under Opdragelsen mangler, kun 
altfor let en Kilde til Egenraadighed , Ulydighed og 
Tøjlesløshed. Fordringerne til Livet ere stegne i særdeles 
høj Grad, og det hos alle Klasser, hos høje og lave, hos 
de velhavende saa vel som hos de ubemidlede; der 
raader derfor i de fleste Hjem stærk Lyst til denne 
Verdens Goder og en Higen efter at nyde dem i saa 
fuldt Maal som muligt; ogsaa heraf kan der kun opstaa 
uheldige Indflydelser paa de unge. Naar disse efter 
Konfirmationen, altsaa i en endnu aldeles ubefæstet 
Alder, træde i et langt løsere Forhold til Hjemmet paa 

Grund af, at de anbringes til selvstændig Uddannelse 
og Erhverv, saa er det for Tiden en ren Undtagelse, 
at de komme i Forhold, hvor der virkelig findes nogen 
Tanke paa deres Vel eller blot føres et opmærksomt 
Tilsyn med deres Færd. De gamle personlige Baand 
mellem en Principal og hans Medhjælpere eller mellem 
en Mester og hans Lærlinge ere saa godt som alle Vegne 
løste, og det er saare sjældent, at nogen Kjøbmand 
eller Haandværker antager sig dem, der ere betroede til 
hans Vejledning, udenfor selve Arbejdstiden. Det skulde 
da være, at han maaske stundum, en Gang eller to om 
Aaret, bereder dem en eller anden kostbar og ofte til- 
lige tvivlsom Fornøjelse; men om et ærligt, alvorUgt og 
stadigt Tilsyn med deres aandelige og sædelige Opførsel 
og Udvikling — endsige da med deres kristelige Tro og 
Levnet — er der saa godt som intetsteds Tale. 

Indeholder det, som vi her have berørt, en stærk 
Opfordring for Menigheden til at have sin Opmærksom- 
hed henvendt paa de unge, saa maa det imidlertid paa 
den anden Side heller ikke overses, at det at virke for 
Ungdommen og paa Ungdommen er et i højeste Grad 
taknemligt Arbejde. Gives der i Ungdomsalderen sær- 
egne Vanskeligheder og Fristelser, saa lader det sig 
ikke nægte, at den samme Alder ogsaa frembyder sær- 
egne Betingelser for, at en god og alvorlig Paavirkning 
kan bære sin Frugt. Der er en Aabenhed og Tillids- 
fuldhed hos de fleste unge, som endnu ere ufordærvede ; 
det er saa let at vinde deres Opmærksomhed og Tak- 
nemlighed. Naar de ere udgaaede fra Hjem, hvor der 
ikke er lagt an paa at forvænne dem, men hvor der 
under Opdragelsen er taget det tilbørlige Hensyn til 
deres Ungdom, vil det i Reglen være muligt at berede 
dem sande og virkelige Glæder ved smaa og let over- 
kommelige Midler. Det blaserte Væsen, som desværre 
ogsaa hører med til vore Dages sørgelige Karaktertræk, 
vil dog som oftest først i en senere Alder komme til 
Syne, og selv om det maaske skulde vise sig allerede i 

de unge Aar, vil det dog næppe have nogen dybere 
Rod, men vil være forholdsvis let at faa Bugt med. 
Ved Siden heraf findes der hos de fleste unge en stærk 
Trang til Virksomhed og til at arbejde sig frem i Livet; 
hvad enten nu denne Trang er begrundet i sand Pligt- 
følelse, eller den maaske, hvad der jo ofte er Tilfældet, 
kaldes til Live af Ærgjerrighed og Kappelyst eller andre 
endnu mere blandede Motiver, saa vil den, naar den 
reguleres og ledes af en kyndig Haand, i høj Grad 
kunne baade styrkes og forædles og blive af den største 
-Betydning ogsaa for den unges Forhold til Guds Rige. 
„Unge til Daad, gamle til Raad", siger Ordsproget, der 
saaledes ogsaa giver den unge Alder, hvad der tilkommer 
den, og selv om det stadig bekræfter sig paa ny, at 
„Ungdom og Visdom sjælden følges a(i", saa er det dog 
en Erfaring, som alle, der have færdedes mellem unge, 
atter og atter have gjort, at det gjælder om Menneskets 
Blomstringstid som om Træernes, at den er fuld af 
Ynde og rig paa Forjættelse, og at det er kun, naar 
der værnes om Blomstringen, at der engang kan blive 
Tale om at indsamle Frugterne. 

Skjønt der hidtil er dvælet ved Ungdommen i Al- 
mindelighed, saa er det dog egentlig kun de unge Mænd, 
vi her have til Hensigt at beskjæftige os med. Hvad der 
ovenfor er sagt om Vanskelighederne og Fristelserne i 
den unge Alder gjælder visselig om de unge Kvinder, 
men sikkert dog i endnu højere Grad om de unge 
Mænd. Disse blive jo tilmed i de fleste Tilfælde paa et 
langt tidligere Standpunkt af Livet unddragne fra 
Hjemmenes Paavirkning og anbragte under Forhold, der 
stille store Krav til deres Dømmekraft og Handlefrihed, 
medens de som oftest mangle de dybere Betingelser for 
at kunne fyldestgjøre disse Krav. Den unge Kvinde er 
endnu som Regel lettere at opdrage og lede, lettere at 
raade og styre end den unge Mand i samme Alder. 
Der findes" endnu i den overvejende Del af Samfundet 
en stærk Følelse af de særegne Fordringer, der maa 

gjøres gjældende til en ung Kvinde overfor dette at be- 
vare sig ren og ubesmittet af Verden, Fordringer, som 
ikke paa langt nær i det Omfang stilles til de unge 
Mænd. Der er i Virkeligheden her en stor Uret til 
Stede, saa vist som vi i alt væsentligt maa og skulle 
forlange det samme af en kristelig Yngling som af en 
kristelig ung Pige, selv om der paa adskillige Omraader 
kan være nogen Forskjel paa den Maade, hvorpaa disse 
Krav komme til Orde. Men Kjendsgjerningen er der: 
den Kjendsgjerning, at der dømmes langt haardere om 
en ung Kvinde, som i en eller anden Retning farer vild 
eller skejer ud, end om en ung Mand, der gjør det 
samme endog i forøget Maal, og at det i Forbindelse 
hermed endnu kan siges om den opvoxende Ungdom af 
Kvindekjønnet, at den gjennemgaaende er under bedre 
og omhyggeligere Tugt end den mandlige Ungdom. Der 
kræves — som vi alle vide — i bestemte Retninger et 
betydningsfuldtog vanskeligt Arbejde fra Menighedens Side 
for de unge Kvinder, et Arbejde, der baade vil rejse og be- 
vare, baade vil værne og støtte; men dette Arbejde har 
langt mere Præget af Bestræbelser for enkelte og særlige 
Formaals Fremme. Til en Virksomhed af almindelig 
Natur, der vender sig til alle uden Undtagelse, er der 
ikke den Trang overfor det kvindelige Kjøn som overfor 
det mandlige. Vi behøve blot at henvise til det For- 
hold, som der er mellem Tallet paa de unge Mænd, der 
med nogenlunde Stadighed søge Kirken og bruge dens 
Goder, og Tallet paa de unge Kvinder, med hvilke dette 
samme er Tilfældet. Tallet paa de unge Mænd er paa 
mange Steder forsvindende i Sammenligning med Tallet 
paa de unge Kvinder. Om nu denne gunstigere Tilstand 
indenfor Kvindekjønnet vil bevare sig i Fremtiden, er 
et andet Spørgsmaal. Muligvis vil det lykkes Tidens 
nedbrydende Kræfter, dens hele fritænkerske Propaganda 
Dg navnlig dens usædelige og letfærdige Litteratur at 
drage ogsaa Mængden af vore unge Kvinder ned i For- 
nægtelsens Elendighed, men det er i ethvert Tilfælde, 

Gud være lovet! ikke endnu kommet saa vidt. Der er 
derimod, Aar efter Aar, Skarer af unge Mænd, som 
forgæves søge at modstaa disse Paavirkninger; den ene 
efter den anden af dem forsvinder fra Menighedens 
Forsamling; den ene efter den anden kaster Vrag paa 
sin Børnelærdom og griber efter Vantroens fordærvelige 
og giftige Næring. Selv om der ikke er ret mange af 
dem, der egentlig fordøje denne Kost, som i Virkelig- 
heden byder Stene for Brød, saa er der dog mange, som 
nedsluge den og indbilde sig, at de nu have faaet en 
fast Grund at staa paa, der bringer dem paa Højde med 
deres Tid og befrier dem fra alt Paahæng af den 
gammeldags Overtro, medens de først senere blive vår, 
at de have bortkastet Livets Brød og i Virkeligheden 
rejst deres Bygning paa Sand. 

Det er og bliver derfor først og fremmest de unge 
Mænd, paa hvis Vækkelse og Bevarelse indenfor Menig- 
heden eller Tilbageførelse til denne Tidens Krav byder 
os at arbejde. Og naar vi nu ville spørge om Midlerne, 
ved hvilke saadanne Bestræbelser kunne virkeliggjøres, 
saa vide vi alle, hvilken udstrakt Anvendelse der i vore 
Dage sker af, og hvilken overordentlig Vægt der bliver 
lagt paa, Associationen. Der stiftes Foreninger og 
holdes Sammenkomster for alle mulige Formaals Skyld; 
der vælges Bestyrelser og gives Love, der sammenkaldes 
Generalforsamlinger og nedsættes Udvalg i det uendelige. 
Dette er noget af det, som i særlig Grad bidrager til at 
give Tiden sit Præg. I mange Tilfælde er det maaske 
en overdreven Anvendelse, der gjøres af dette Forenings- 
væsen med hele dets Tilbehør, ja det lader sig ikke 
nægte, at det endog paa sine Steder let faar en lille 
Bismag af det komiske. Men er der noget Omraade, 
hvor virkelig en Sammenslutning af de spredte Kræfter 
til en Virksomhed i Forening er paa sin Plads, saa er 
det blandt de unge. Thi for det første ere her Kræft- 
erne svage, og de enkelte maa derfor nødvendigvis føle 
Trang til at finde Støtte og Hjælp hos hgesindede, 

hvis de skulle kunne holde sig oppe og bevare deres 
Kraft. Men der er tillige i Ungdomsaarene en ganske 
særegen Drift til Stede til at finde og skjænke Venskab. 
Det er en skjøn og ædel Drift, der heri kommer til 
Syne, og den er i Stand til, naar den faar Lov til at 
udfolde sig i de rette Skikkelser, at sprede Lys og 
Glæde over hele Livet. Hvor ofte ere ikke de Hj ærter, 
der oplod sig for hinanden i de unge Aar, paa Skole- 
bænken eller i Værkstedet, paa Kontoret eller under 
Fanen, blevne ved at slaa for hinanden i Troskab og 
Sammenhold, lige til Døden greb ind i Forholdet. 
Naar denne Trang til Hjælp og Støtte, naar denne 
Drift til Venskab spirer frem paa en alvorlig Kristen- 
doms Grund, saa bliver den af sig selv til en Længsel 
efter at kunne høre og lære, at kunne bede ogbekjende 
i Fællesskab, og hvem vil nægte, at „de helliges Samfund" 
ogsaa i denne Skikkelse vil have den mest indgribende 
Betydning for alle dem, der smage Velsignelsen heraf? 
Det er derfor sikkert med god Grund, at vore Dage 
have taget Foreningsvæsenet og Foreningslivet i Tjeneste 
ogsaa for den mandlige Ungdoms kristelige Fremgang 
og Udvikling. Der er visselig mange Midler, med hvilke 
der kan arbejdes henimod dette Maal. Er der en troende 
Præst eller Lærer, som vil og kan samle de unge Mænd 
om sig til Katekisationer i Kirken, saaledes som det 
tidligere var saa almindeligt, eller til fortsat Undervis- 
ning og Opbyggelse i Skolen eller Hjemmet, saa gjøre 
han det i Guds Navn; han gjør derved en god Gjerning 
— og han vil maaske just derved berede Jorden for en 
Forenings Tilblivelse. Thi der er nu engang i Sam- 
menslutningen af frivillige Kræfter paa fri Grund noget, 
vist tiltalende, der særlig har Magt over de unge Hjærter 
i vore Dage; de Resultater, vi i det følgende skulle 
gjøre Bekjendtskab med, godtgjøre formentlig tilfulde 
Rigtigheden heraf. 

Den levende Erkjendelse af den Sandhed, at 
Kristendommen skal omfatte hele Livet og gjennemsyre 

alle dets Forhold; de særegne Fristelser, som Livet her 
i Verden indeholder for Ungdommen, navnlig for de unge 
Mænd; den ejendommelige Modtagelighed, som Ung- 
dommen sidder inde med, samt endelig den stærke Drift 
til i vore Dage at give alle særlige Bestræbelser Skik- 
kelse gjennem en Association af de spredte Kræfter — 
det er disse Forudsætninger, der have fremkaldt de 
kristelige Foreninger for unge Mænd, som i 
vore Dage ere fremstaaede i næsten alle kristne Lande, og 
som ved den Maade, hvorpaa de begynde at træde i 
Forbindelse med hverandre og at arbejde i Fællesskab, 
synes at kunne blive et kraftigt Middel i Menighedens 
Haand til med Guds Hjælp at samle de spredte Kræfter 
og til at fylke dem til den store Kamp, for hvis Frem- 
brud intet Menneske kjender Tid eller Time, men om 
hvilken vi alle vide dette, at den med hver Dag, der 
gaar, kommer nærmere og nærmere, og at det er nød- 
vendigt for enhver Tid og enhver Slægt at være rede 
og rustet til at optage den. 



„Jeg skrev til eder, I unge! thi I ere stærke, og 
Gruds Ord bliver i eder, og I have overvundet den 
onde!" Disse Ord af Apostelen Johannes og hele den 
Maade, hvorpaa han i Forbindelse hermed (sml. 1 Joh. 
2. 13 — 14) opstiller de unge som en særegen Del af 
Menigheden imellem Fædrene paa den ene Side og 
Børnene paa den anden Side, viser os, at den Grund- 
tanke, hvorpaa de kristelige Foreninger for unge Mænd 
hviler, er ligesaa gammel som Kristendommen selv. I 
Discipel-Kredsene, saaledes som d% dannede sig baade 
om Johannes deu Døber og navnlig om Herren selv, 
ligesom ogsaa senere om Pavlus, ligger der et For- 
billede for, hvad vi kunne kalde de frivillige Broder- 

skaber paa Troens Grund, og det ligger i Sagens Natur, 
at unge troende Mænd gjennem alle Tider have været 
dragne til hverandre og have søgt hverandres Selskab 
og Venskab til gjensidig Bestyrkelse for deres aande- 
lige Liv. 

Uagtet vi saaledes med fuld Ret kunne tale om 
Sagen selv som en gammel Sag, saa maa det paa den 
anden Side fastholdes, at den Skikkelse, i hvilken vi 
nu gjenfinde disse Foreninger over hele den protestant- 
iske Kristenhed, er opstaaet i vort Aarhundrede, 
saa at hele denne Bevægelse, som saa meget andet af, 
hvad „Indre Mission" har fremkaldt, i Virkeligheden er 
af et nyt Udspring. Man har som et Sidestykke til 
denne Bevægelse henvist til et Fænomen som „Brødrene 
af det fælles Liv", hvis frivillige Foreninger i Neder- 
landene havde stor Betydning i Aarhundredet før Re- 
formationen og som en Forberedelse for denne; men 
der hviler over disse Broderskaber et altfor klosterligt 
og gejstligt Præg til, at vi egentlig kunne jævnføre dem 
med „Kr. F. f. u. M". At disse i det hele taget ikke 
have mange Sidestykker i Fortiden, turde være begrundet 
i, at der ikke tidligere har været en saadan Trang til 
dem som i de sidste Slægtled, fordi der ikke som nu 
har været nogen egentlig eller i særegen Grad kj en delig 
Modsætning til Stede mellem Livet i Menigheden paa 
den ene Side og Livet i Samfundets øvrige Skikkelser 
paa den anden Side. Den kristelige Grundvold for 
Livet var givet i alle Samfundets Former, og Trangen 
til broderlig Sammenslutning tilfredsstilledes for en 
væsentlig Del i de saakaldte Gilder og Lav, Foreninger, 
som i tidligere Tider og i deres oprindelige Skikkelse 
stod paa bestemt kristelig Grund. Paa den anden Side 
kunne Lavene åUigevel ikke opstilles som Sidestykkor 
til „Kr. F. f. u. M^", da „Lavs-Aanden" med sin be- 
stemte Afsluttethed overfor alle, der staa udenfor, og 
sine i mange Retninger bornerte Synsmaader meget 

mere staar i afgjort Modsætning til den Aand og Tone, 
der karakteriserer de af os skildrede Foreninger. 

En Trang til disse vil allerede kunne spores, saa 
snart Modsætningen viser sig mellem det statskirkelige 
Regimente paa den ene Side og Menighedens Liv paa 
den anden Side, saaledes som det, om end paa forskjellig 
Maade, var Tilfældet baade i Pietismens og i Rationalis- 
mens Tidsalder. Men den vil træde endnu tydeligere 
frem, naar de to Hovedformer for Samfundslivet, Livet 
i Kirken og Livet i det borgerlige Samfund, have en 
kj endelig Tilbøjelighed til at ville fjærne sig fra hinanden, 
hvad der jo mere og mere er kommen til Syne i vort 
Aarhundrede. 

Vi høre derfor ogsaa i forrige Aarhundrede og i 
Begyndelsen af dette om Kredse af unge Mænd (i Basel 
1768 og i Stuttgart 1806), der kom sammen til gjensidig 
Opbyggelse ved fælles Bøn og Læsning i Skriften. Disse 
Kredse kunne i en vis Henseende betragtes som For- 
løbere for de nuværende Foreninger, men de kunne dog 
ikke med rette opføres som disses Begyndelse: dertil 
synes deres Syn paa Opgaven at have været altfor 
snævert og i mindre god Forstand pietistisk. 

Den kristelige og nationale Vækkelse, som gaar hen 
over hele Evropa og ikke mindst over de protestantiske 
Lande under Eftervirkningerne af den franske Revolu- 
tion og den ved denne fremkaldte lange Krigsperiode, 
der afsluttedes med Napoleon Fs Fald, afsatte, som be- 
kjendt, sine dybe Spor ogsaa i det kirkelige Samfunds- 
liv, og fremkaldte saare mange Foranstaltninger til 
Livets Vækkelse og Næring. Det gamle Ord om Frelsen 
i Jesus Kristus, om Synd og Naade, om Tro og Kjærlig- 
hed, begyndte snart paa ny at lyde over Landene i hele 
sin enfoldige Kraft, og en Hærskare af Sangere stemte 
atter Harpen til Herrens Pris. Indenfor de protestantiske 
Menigheder rører der sig snart en Iver efter paa de 
forskjellige Enemærker at indhente, hvad der hidtil paa 
mange Maader var bleven forsømt, og navnlig arbejder 

ogsaa den indre Mission sig frem til at blive en stor 
kristelig Samfundsmagt. Det er paa denne Tid, at 
Ynglingeforeningemes Historie begynder. 

Den Forening, som dannede sig i Basel i Aaret 
1825, nævnes som den første kristelige Forening for 
unge Mænd, efterdi den udelukkende satte sig et kriste- 
ligt Formaal og stillede bestemte Fordringer til sine 
Medlemmers kristelige Tro. Denne Forening har imidler- 
tid ikke holdt sig til vore Dage uden Afbrydelser og 
Standsninger, og dens Hovedfortjeneste turde derfor 
nærmest være det Stød, som den gav til Oprettelsen af 
Foreningen i Bremen. Som dennes Fødselsaar nævnes 
snart 1831, snart 1833, snart 1834, hvilken i og for sig 
selv mindre betydende Omstændighed ikke skulde være 
bleven nævnet her, uden fordi den paa en betegnende 
Maade belyser, hvad der gælder om et stort Tal af 
disse Foreninger, at de nemlig opstaa lidt efter lidt, 
ligesom i flere Tempo'er og saaledes, at det senere er 
saare vanskeligt at sige, hvornaar den egentlige Begynd- 
else skete. Derom kan der imidlertid ikke tvistes, at 
Stifteren af denne Forening, og dermed af den ældste 
Forening i Tyskland, var Friedrich Ludvig Mallet 
(f. 1793, 1 1865), Præst ved St. Stefanskirken i Bremen ^). 
Denne Mand havde som frivillig deltaget i Felttoget 
1814 — 15; senere lærte han under et Ophold i Schweiz 
Foreningen i Basel og dens Virksomhed at kjende og 
besluttede sig til at grundlægge en lignende Institution 
i sit Hjem. Mallet. der baade som Prædikant og op- 
byggelig Forfatter, baade som Polemiker og som Grund- 
lægger af praktiske Virksomheder har et anset Navn i 
Tyskland, var helt igjennem en alvorlig Kristen, og hans 
Forkyndelse betegner i den Kreds, hvor han virkede, 
det ny „Gjennembrud af den enfoldige Kristusprædiken". 
Ved Siden heraf var han en frisk og barnlig Natur, be- 
gejstret for alt ædelt og besjælet af levende Kjærlighed 



O Om Mallet se Herzog: Real-Encyklop. (1881) IX, 197 flg. 

til sit Fædreland. En saadan Mand var vel skikket til 
at samle de unge om sig, og da han kaldte paa dem for 
at give dem et „Tilflugtsted", i hvilket de kunne føle, at 
„naar Gud er for os, kan ingen være imod os", saa gav 
de ogsaa Møde. Et lille Lokale blev lejet, og regelmæs- 
sige Sammenkomster begyndte. Trods al Haan og Spot 
fra de vantro Omgivelser, trods mange troendes Betænke- 
ligheder og kølige Tilbageholdenhed lykkedes det dog 
Mallet ved sin Dygtighed og personlige Elskværdighed 
at befæste sit Værk, saa at den ny Forening efter tre 
Aars Forløb talte 450 Medlemmer og snart kunde flytte 
ind i sit eget Hus. — Det er bekjendt, hvorledes den 
Dal, der gjennemstrømmes af den lille Wupper-Flod, og 
som er et af Hovedsæderne for Tysklands Storindustri, 
tillige i vort Aarhundrede er bleven et af Midtpunkterne 
for kristeligt Menighedsliv og Menighedsarbejde. Her 
havde allerede Præsten Dør in g i Elberfeld fra Aaret 
1824 af paa bestemte Aftener i Ugen samlet unge Men- 
nesker af forskjellig Livsstilling omkring sig for at ud- 
lægge Guds Ord med dem og for at gjøre dem Med- 
delelser af Missionshistorien ^). Der opstod af disse Sam- 
menkomster en Forening med det noget haardt lydende 
Navn „Missions-Jiinglings- und Månnerverein"; denne 
Forening arbejdede for Hedningemissionen og for at 
fremme Afholdenhedssagen, men paa Grund baade af 
sin Sammensætning og af sine forskjelligartede Formaal 
kan den ikke siges at svare til det egentlige Begreb af 
en Ynglingeforening. Der er alligevel mange i Tysk- 
land, som anse Døring for Sagens Fader, da hans 
Forening i det væsentlige havde anslaaet de rette 
Strænge. Det varede heller ikke længe, før der i Wup- 
perdalen opstod Foreninger, der aldeles bestemt træde 
i det fra Basel og Bremen angivne Spor. I 1836 møde 
vi Foreningen i Barmen og 1838 den i Elberfeld, og det 
varer ikke længe, før hele Nord-Tyskland bliver over- 
saaet med et helt Net af dem. 

*) Sml. L. Tiesmeyer: Die Praxis des Jiinglingsvereins, S. 12. 

I de følgende Tiaar naar Bevægelsen efterhaanden 
de øvrige protestantiske Lande. Det er England, som 
gaar i Spidsen. Her stiftes Foreningen i London i Aaret 
1844 af en ung Handelsmand George Williams. 
Tyve Aar gammel havde han 1841 faaet Plads i en stor 
Forretning, der beskæftigede omtrent 150 for Største- 
delen unge Mennesker^). Usædeligheden og Drikfældig- 
heden i denne Kreds var forfærdelig, og der var ibtet 
Spor af aandeligt Liv som Modvægt. Med et Par af 
sine Fæller forenede Williams, som følte Aandens Glød 
i sit Hjærte, sig til inderlijoj og stadig Bøn om, at dette 
maatte blive anderledes, og det Kammer, hvor deres 
smaa Sammenkomster begyndte, var snart for lille. Flere 
af Kammeraterne bleve vundne for Guds Rige, og de 
enedes da om at stifte en Forening til Bøn, Bibellæs- 
ning og gjensidig Belæring. Snart maatte de søge sig et 
særeget Lokale, og nu tæller denne Forening 6 — 7000 
Medlemmer og ejer bl. a. det prægtige Exeterhall, en 
paladslignende Bygning i Londons Midtpunkt, paa Ho- 
vedgaden Strand, i Nærheden af Charing-cross. — I 
Aaret 1848 høre vi om den første Forening i Nord- 
Amerika: i den store Handelsstad Cincinnati. 1851 
stiftes der Foreninger i Boston og i Montreal i Canada, 
Aaret efter i New- York. I Begyndelsen af Halvtredserne 
møde vi Bevægelsen i Holland (Amsterdam 1851) og 
Frankrig (Paris 1861), ligesom den nu ogsaa vinder 
Udbredelse og Fasthed i det Land, hvor den var begyndt, 
og som i vore Dage paa en Maade er bleven dens Midt- 
punkt, nemlig Schweiz, baade for de tyske og franske 
Landsdeles Vedkommende; Baselerforeningen gjenfødes 
til et nyt Liv, 1850 stiftes der en Forening i Zurich, 
1851 i Neufchatel, 1852 i Genf og Lausanne, 1853 i 
Bern og St. Gallen o. s. v. 1857 kommer Protestanterne 
i Belgien med. Forholdsvis sent vinder Sagen der- 
imod Indgang i de nordiske Lande. Det er Norge, der 
her, som paa saa mange Omraader af kristeligt Liv, er 



1) SmK Yngl-Foren. Tid. JI, 56. 

gaaet foran. Ynglingeforeningen i Christiania er stiftet 
1869 af den nu afdøde Sognepræst Peter Hærem, efter 
at han først i Løbet af et Par Aar havde søgt at samle 
unge Mennesker hver Søndag Eftermiddag paa sit eget 
Værelse til Opbyggelse og Underholdning. I Begyndelsen 
kom der kun faa, men snart blev hans Værelse for lidet, 
og man maatte søge et rummeligere Lokale. Hærem, 
der med Held i Foreningen søgte at forbinde det kriste- 
lige og det almen-menneskelige Element, var saare nid- 
kjær for Sagen, og Christiania-Poreningen, som nu ejer 
sin egen anselige Gaard i Møllergaden, har allerede 
en smuk Historie at se tilbage paa. I S ver i g havde 
der i nogle Aar hist og her bestaaet smaa Kredse af 
unge Mænd, der havde sluttet sig sammen paa kristelig 
Grund, men egentlige Ynglingeforeninger fremstaa først 
i 1876 (Goteborg) og 1877 (Stockholm, Malmo). I Dan- 
mark stiftedes den første „Kristelige Forening for unge 
Mænd" i Kjøbenhavn d. 16 Sepb. 1878 med 31 Med- 
lemmer, i nær Tilslutning til „Kirkelig Forening for 
indre Mission i Kjøbenhavn". — Men ogsaa i saadanne 
Lande, hvor der kun findes faa og spredte Protestanter, 
i Østrig, i Ungarn, i Italien, i Spanien er der i Aar- 
enes Løb bleven stiftet Foreninger. Udenfor Evropa 
og Amerika har Bevægelsen bredet sig navnlig i de 
britiske Kolonier, i Indien, paa Kap, i Australien; paa 
Ny-Zeeland allerede fra 1855 af. Selv paa saa fjærne 
Steder som Sandwichsøerne og Madagaskar, ja i Kina 
og Japan har den vundet Indgang. 

Det er ikke Meningen her at skrive Ynglingefore- 
ningernes Historie. Vi skulle senere give en Oversigt over 
deres Fordeling og Antal nu for Tiden, og skulle der- 
for her kun tilføje, at det selvfølgelig gaar med denne 
Sags Udvikling som med alle aandelige Virksomheders, 
at dens Historie ikke blot er en Fortælling om Frem- 
gang og Væxt, men ogsaa paa mange Steder og i mange 
Tilfælde en Fortælling om Stillestaaen og Tilbagegang. 
Talrige ere de Skuffelser, som de Mænd, der have arbejdet 

Smaaskiifter til Oplysning for Kristne. I, 7. 2 

for denne Sag, have maattet lide, og paa mange Steder 
har det til Tider sét ud til, at hvad der var godt begyndt, 
i ærlig og fast Tro, med opofrende og stadig Kjærlig- 
hed, atter skulde henvisne under Vantroens fortærende 
Aande eller standses i sin Væxt af Ligegyldighedens og 
Sløvhedens Tørke. Men talrige ere ogsaa de Vidnes- 
byrd om Herrens Velsignelse, der have fulgt denne Sag, 
som nu maa siges at have bestaaet sine Prøveaar, og 
som allerede paa mange Steder har afsat rige Frugter 
for Guds Rige og for det kristelige Folkeliv. 



II. 

Paa den første internationale Sammenkomst af Ud- 
sendinge fra kristelige Ynglingeforeninger, i Paris 1855, 
blev det vedtaget at udtrykke disse Foreningers „funda- 
mentale Princip" paa følgende Maade: „De kristelige 
Foreninger for unge Mænd søge at samle de unge 
Mænd, som, idet de betragte Jesus Kristus som Gud 
og som deres Frelser i Overensstemmelse med de hel- 
lige Skrifter, ønske at være hans Disciple i deres Tro 
og i deres Liv og at arbejde med forenede Kræfter 
for hans Riges Udbredelse blandt unge Mænd." ^) For 
saa vidt som denne Sætning behandler Spørgsmaalet om, 
hvem der bør optages som Medlemmer, skulle vi ikke 
her dvæle ved den, da vi senere komme tilbage til dette 
Spørgsmaal; hvad vi derimod her noget nærmere ville 
undersøge, fordi det angaar det egentlig afgjørende med 
Hensyn til Foreningernes Væsen og Betydning, er det 
Udtryk, som her er givet for deres Formaal. 

Det er klart, at de ovenfor anførte Ord pege i en 
dobbelt Retning. De vise hen til et Arbejde indenfor 



*) Report of the general Conference in Paris. London 1856. S. 23. 

Eoreningen, et Arbejde af dennes Medlemmer for dem 
selv, idet ingen kan „ønske at være Jesu Kristi 
Discipel i Tro og i Liv", uden at han ærlig og 
stadig maa bestræbe sig for baade at være det og mere 
og mere at blive det, og det er en Selvfølge, at dette 
Arbejde bestandig maa indtage den første Plads. Ingen 
Ynglingeforening fortjener sit Navn og kan heller ikke 
i Længden bestaa, uden at dens Medlemmer ved de 
Naademidler, som Herren har givet sin Menighed, og 
med al den Styrke, som Samfundslivet raader over, be- 
flitte sig paa at være og blive troende Mennesker, der 
oprigtig og stadig søge efter at gaa frem i alt det, som 
er priseligt for Gud og Mennesker, at udvikle deres Aand 
og forædle deres Hjærte, og at opfylde de Pligter, som deres 
Kald og Stilling maatte paalægge dem. — Men ved Siden 
deraf fremhæver den vedtagne Fundamental-Sætning, at de, 
som ville være Medlemmer af en saadan Forening, maa 
tillige ønske „at arbejde med forenede Kræfter 
for Jesu Riges Udbredelse blandt unge Mænd." 
Ogsaa dette maa i og for sig for Foreninger af denne 
Art siges at være en selvfølgelig Sag. Saa vist som 
deres Formaal nemlig maa gaa ud paa, at saa mange 
som muligt af de unge Mænd virkelig, i Aand og Sand- 
hed, i Alvor og Oprigtighed kunne komme til at tilhøre 
Guds Rige, saa kan den kristelige Ynglingeforening ikke 
blive staaende ved alene at arbejde for dem, der nu en- 
gang, enten fra Foreningens Stiftelse af ere, eller gj en- 
nem Indmældelser af egen Drift blive, dens Medlemmer. 
Den maa tvært imod med al den Kraft, som den til en- 
hver Tid og paa ethvert Sted maatte være i Besiddelse 
af, forsøge paa at organisere et Arbejde for Guds Riges 
Udbredelse blandt de unge. Hvor dette ikke idetmindste 
tilstræbes, kommer den ind i en stillestaaende Tilstand, 
der meget snart vil vise sig at være en Tilbagegang, og 
dens Bestaaen som kristelig Forening vil da kun kunne 
omfatte en Tid af meget begrænset Varighed, ligesom 
den ogsaa upaatvivlelig vil komme til at lide under An- 

2* 

greb af en Fjende, der altid har en stor Magt, men 
især er farlig overfor de unge, nemlig Kjedsomheden. 

Det er to af Herrens Lignelser, som disse to Sider 
af Formaalet viser os hen til, og som derfor ogsaa 
stadig blive fremdragne i Forhandlingerne om Ynglinge- 
foreningens Væsen. Det er Lignelsen om „Faarestien" 
(Joh. 10, 1), og det er Lignelsen om »Fiskevoddet" (Matth. 
13, 47). En Forening, der forstaar sin Opgave, skal 
være begge Dele: den skal være som Faarestien, i hvilken 
den gode Hyrde kan samle og bevare dem, der høre 
ham til, og den skal være som Fiskevoddet, der atter 
og atter kastes ud i det store Menneskehav for at ind- 
fange saa mange som muligt af de unge, som ellers saa 
let gaa til Grunde paa Dybet. Og Erfaringen har stad- 
fæstet dette alle Vegne fra: en Virksomhed af bevarende 
og opdragende Natur maa gaa ved Siden af en, der søger 
at missionere, at vække og drage. Efter de forskjellige 
Forudsætninger og nationale Ejendommeligheder, som 
findes i de enkelte Kirkesamfund, og efter de forskjellige 
Betingelser, som ere til Stede paa de enkelte Steder, 
kan naturligvis det ene eller det andet af disse Momenter 
træde i Forgrunden. Der er saaledes en let kj endelig 
og i visse Henseender ikke saa lidt indgribende Modsæt- 
ning til Stede mellem de tyske Foreninger paa den ene 
Side og de engelsk-amerikanske paa den anden Side. 
Medens disse i høj Grad betone det sidste Moment, 
det missionerende, og derfor mange Gange fristes ind 
paa at stille sig Opgaver, der let kunne komme til at 
ligge over de unges Kræfter, saa ere hine langt mere 
tilbøjelige til kun at tilstræbe det første, det at bevare 
deres egne Medlemmer i Troen og at knytte dem fast 
til Foreningen gjennem et fortroligt og hyggeligt Sam- 
liv indenfor dennes egne Vægge. Overalt hvor Sagen 
bliver greben an paa en sund og naturlig Maade, vil 
det imidlertid snart vise sig, at de tidt nævnte to Mo- 
menter i Foreningens Virksomhed høre nødvendig sam- 
men, og at det ene vil drage det andet med sig, da de 

i Virkeligheden aldeles ikke staa i nogen Modsætning til 
hinanden, men kun ere to Sider af den samme Sag. 
Hvor et kraftigt Trosliv rører sig i Hj ærterne, vil Be- 
stræbelsen efter at drage andre med paa Vejen ikke 
kunne holdes tilbage; paa den anden Side er detllgesaa 
nødvendigt, hvis de, som vækkes og drages, skulle holdes 
fast, da at kunne byde dem ind i et kraftigt udviklet, 
varmt og tiltalende Samfundsliv. Medens derfor baade 
Englændere og Amerikanere have lært ogsaa at betone 
dette sidste Element paa det stærkeste og med sædvan- 
lig Energi og praktisk Sans have givet det indre Fore- 
ningsliv en Udvikling, som har storartede Dimensioner, 
saa er paa den anden Side i de senere Aar den engelsk- 
amerikanske Opfattelse begyndt at trænge ind i de tyske 
Foreninger, og der har f. Ex. i Berlin dannet sig en 
stor og meget virksom Forening (Friedrichsstrasse 214) 
efter det amerikanske Mønster, i hvilken „den fælles 
Missionsvirksombed og Befordringen af Guds Riges Inter- 
esser" bliver betegnet som Hovedopgaven. 

Dette Spørgsraaal om Forholdet mellem de tvende 
Sider af Ynglingeforeningens Formaal vil paa flere Maa- 
der ogsaa gjøre sig gjældende senere hen i Fremstillingen 
af deres Væsen; her skulle vi endnu kun tilføje, hvor- 
ledes denne Side af Sagen er bleven udtrykt hos os. 
I § 2 af „Love for Kristelig Forening for unge Mænd i 
Kjøbenhavn" hedder det: „Kristelig Forening for unge 
Mænd har det Formaal at være et Midtpunkt for unge 
troende Mænds Samvirken til deres egen Fremgang og 
Væxt i kristeligt Liv og for deres Stræben efter at 
drage andre fremad paa den samme Vej." Vi have altsaa 
ogsaa her søgt at lade den omtalte Dobbelthed i For- 
maalet komme til sin Ret, og det tør formentlig siges, 
at der her er givet et Udtryk for Forbindelsen af de to 
Sider, som er tilstrækkelig tydeligt, paa samme Tid som 
det er besindigt og afpasset efter Forholdene hos os. 

Efter at vi saaledes have søgt at gjøre Rede for, hvad 
der er Ynglingeforeningens Formaal, og hvorledes de saa 

at sige gjennemgaaende ere blevne enige om at for- 
mulere dette, saa turde det maaske være Stedet at 
undersøge, hvilke Parer det er, som true disse Forenin- 
ger, og som der derfor er al Anledning for dem til at 
være paa deres Post overfor. Det ligger da nær at faa 
Øjet op for, hvorledes der i Særdeleshed er to Skjær, 
paa hvilke disse Foreninger ere udsatte for at strande. 
Vi kunne betegne det ene af disse Skjær som det verds- 
lige^ det andet som det pietistiske. — Hvad det første 
angaar, saa er det indlysende, at naar et Samfund af unge 
Mennesker kalder sig en kristelig Forening og vil be- 
tragtes som et Led i Guds Riges Ordning og som et 
Sted, hvor der arbejdes for Kristenlivets Fremme og i 
Menighedens Navn, da maa det være Alvor med dette 
FormaaL Det maa staa klart for Medlemmerne af en 
saadan Forening og endnu mere for dem, der styre og 
lede den, at der er en indgribende Forskjel til Stede 
mellem de Bestræbelser, der her gjøre sig gjældende, og 
dem, som andre Omraader af Menneskelivet føre os i 
Møde. „Mit Rige er ikke af denne Verden", disse Frel- 
serens Ord maa være et Løsen, der er skrevet i Med- 
lemmernes Hjærter, og som det aldrig maa tillades dem 
at glemme. Det maa til enhver Tid staa fast for dem 
alle, at Foreningen staar paa den kristelige Grundvold 
og arbejder til et kristeligt Maal, hvorfor det heller ikke 
nogen Sinde kan tilstedes dem at anvende Midler eller at 
slaa ind paa Veje, som ikke lade sig forene hermed. 
Det kan være godt og priseligt i mange Henseender, 
at der ogsaa findes Ungdomsforeninger med andre, rent 
menneskelige. Opgaver, hvad enten vi nu nærmest tænke 
paa politiske, æsthetiske eller økonomiske Interesser; men 
det vil ødelægge en Ynglingeforenings Væsen og Karak- 
ter som kristelig Forening, hvis den kommer ind paa en 
Sammenblanding af sit Formaal med Opgaver af den 
nævnte Art. Enhver Uklarhed er betænkelig, ikke mindst 
hvor Talen er om de unge, der hos sig selv besidde til- 
strækkeligt af denne Egenskab. Hermed skal det ikke 

være sagt, at ikke mange Spørgsmaal af tilsyneladende 
verdsligt Indhold jo kunne drages frem og belyses inden- , 
for Ynglingeforeningen; baade historiske og æsthetiske, 
baade politiske og sociale, baade nationaløkonomiske og 
naturvidenskabelige Gjenstande kunne drages frem, og 
de ville kunne have en stor Betydning ved den Interesse, 
de vække; men det maa være en 'Betingelse for deres 
Fremkomst, at de blive stillede i Forhold til Guds Rige 
og ligesom modtage deres rette Belysning gjennem dette 
Forhold. At opfylde dette Krav er jo imidlertid ingen- 
lunde vanskeligt, naar det rette Syn og den gode Vilje 
ere til Stede. Hvis derimod en kristelig Forening, hvad 
der næppe mangler Exempler paa, lidt efter lidt — i 
Begyndelsen uden at mærke det, senere uden Kraft til 
at ændre det — kommer ind paa at gjøre saadanne An- 
liggender af verdslig Natur til Hovedsagen og at stille 
sig Opgaver i en eller anden Retning af denne Art, saa 
forbereder den sit Selvmord. Det kristelige Liv kan 
ikke finde sig i at være en Etikette, hvormed Bestræb- 
elser af ganske forskjellig Natur besmykkes: hvor dette 
forsøges, vil det derfor ikke vare længe, før Aanden og 
Sandheden flygte bort. — For at undgaa den Fare, som 
vi her have peget paa, er det en Nødvendighed, at Yng- 
lingeforeningen — for at bruge et i vor Dage alminde- 
ligt Billede — toner rent Flag, og at den uden nogen- 
somhelst Halvhed stiller sig under den Herres Jesu Kristi 
Kors, sOm er det eneste Banner, under hvilket der af 
Kristne kan kæmpes. Og vilde nu nogen spørge: hvor- 
ledes sker dette? ja, saa vide vi jo alle, at der her er 
vist hen til et Omraade, hvor intet som helst Bogstav, 
intet Regulativ, ingen Lovparagraf er i Stand til at gjøre 
Sagen klar, da det i dybeste Forstand alene kommer an paa, 
om Aanden og Sandheden ere til Stede. Paa den anden 
Side er det dog muligt at træffe enkelte Forholdsregler, 
som idetmindste nogenlunde kunne holde Faren borte. 
Det er saaledes en Nødvendighed for Ynglingefore- 
ningen, at den stiller visse bestemte Fordringer til dem, 

der søge Optagelse, saa at denne kun indrømmes 
^ saadanne unge Mænd, der, saa vidt Mennesker kunne 
dømme, virkelig ere kristelig sindede og have et alvor- 
ligt Ønske om at tilhøre Guds Rige. Hvad det imidler- 
tid fremfor alt andet kommer an paa i denne Sammen- 
hæng, er den Aand, der giver Foreningens Virksomhed 
og særligt dens regelmæssige Sammenkomster deres Præg; 
over disse maa den Aand hvile, som er Faderens og Søn- 
nens Aand paa samme Tid, som den er Menighedens. 
Derfor maa ogsaa i dens Møder stadigt det Ord lyde, 
som stammer fra ham, der selv er „Sandheden, Vejen, 
og Livet". Ingen egentlig Sammenkomst af Foreningens 
Medlemmer bør derfor holdes, uden at den begynder og 
slutter med Bøn, og uden at der læses og dvæles ved 
et Stykke af den hellige Skrift.^) 



*) Det kan næppe være andet, end at adskillige af de ovenfor 
udtalte Ytringer maa have ledet Tanken hen paa den Skik- 
kelse af Ungdomsarbejdet og Ungdomsforeningen, som vi her 
i Danmark kjende saa godt fra de grundtvigske Højskoler og 
de til dem knyttede eller fra dem udgaaede Høj skole- Fore- 
ninger. Det er ikke Stedet her at give en Fremstilling af 
denne Sag, og som en Følge heraf kan der end mindre 
være Tale om at give en Bedømmelse af den. At Høj- 
skolerne have stillet sig et godt og skjønt Formaal, og at 
de have leveret et dygtigt og omfattende Arbejde, det vil 
næppe nogen endog af deres ivrigste Modstandere nægte; 
paa den anden Side er der vist ikke mange selvstændige og 
uhildede Mænd i Danmark, uden at de have set, at der ogsaa 
for Højskolerne og deres Virksomhed gives store og skæbne- 
svangre Farer, for hvis ødelæggende Indvirkning de ingen- 
lunde altid have forstaaet at holde sig fri. Hvad nu Forhol- 
det angaar mellem Højskolerne paa den ene Side og de kriste- 
lige Ungdomsforeninger paa den anden Side, saa vil det være 
absolut indlysende for enhver, der kjender dem begge, at der 
er en væsentlig og indgribende Forskj el imellem dem. Medens 
Højskolen altid har stillet sig det Maal at gjøre sine 
Elever til Mennesker og derfor har søgt at meddele dem 
al god menneskelig Oplysning og Paavirkning, fordi den gaar 
ud fra, at de ikke kunne blive sande og levende Kristne uden 
ad denne Yej, saa er det Ynglingeforeningens Maal, som den 

Men der gives også et andet Skjær, hvorpaa Yng- 
lingeforeningeu er udsat for at lide Skibbrud, og dette 
Skjær er det pietistiske. Naar vi nævne dette Ord, 
ville vi dog forvare os imod. at ville kalde alt det for 
Pietisme, som der fra vantro Side benævnes med dette 
Navn; thi det maa indrømmes, at der meget ofte bliver 
drevet Misbrug med denne Betegnelse, saa at den bliver 
anvendt paa Ytringer af Livet, der ere baade sunde og 
i enhver Henseende berettigede, blot fordi de have til- 
trukket sig Opmærksomheden ved en eller anden uvant 
Ejendommelighed eller ved en kraftig Optræden, der af- 
viger fra det almindelige. Saa vist som der imidlertid 
gives Udslag af det kristelige Liv, der ere saa udpræget 
subjektive og stille sig i en saadan bornert Modsætning 
til alt, hvad der ikke direkte falder ind under de religiøse 
Krav, eller som ikke helt ud passer med, hvad der til 
en given Tid bliver fastslaaet som Kjendemærker paa den 
rette Tro, saa vist gives der en Pietisme eller en ensidig 
Stemningskristendom, der saare ofte har været en meget 
farlig Fjende for et sundt og godt Menighedsliv. I 
denne Forstand har Tilbøjeligheden til pietistisk Over- 
drivelse paa mange Steder været en stor Fare for de 

styrer lige paa uden nogensomhelst Omvej og uden noget 
Sideblik, at gjøre dens Mevdlemmer til troende og lev- 
ende Kristne, idet den gaar ud fra, at de ikke ville blive 
ydmyge, alvorlige og trofaste Mennesker uden formedelst 
Samfundet med den Herre Jesus Kristus. Det er Herrens 
Ord: „Søger først Gruds Rige og hans Retfærdighed, saa 
skulle alle disse Ting tillægges eder", som her er den ledende 
Tanke. Denne Forskjel i Grundsynet er saa kj endelig, at den 
indtil videre maa paa mange Maader skille disse to Skikkelser 
for Arbejdet blandt de unge fra hinanden. Paa den anden 
Side turde der vel være Anledning til at nære det Haab, at 
den Tid kunde oprinde, hvor Ynglingeforeningen som kristelig 
Institution og Højskolen som Oplysningsanstalt mødtes i Fred 
og arbejdede sammen for det Opdragelsens og Forædlingens 
Formaal, som de have fælles. Hvornaar dette vil ske, det vil 
jo til enhver Tid være afhængig af, med hvor megen god 
Vilje der fra begge Sider bliver taget paa denne Opgave« 

kristelige Ynglingeforeninger, navnlig paa det Tidspunkt 
af deres Virksomhed, da de endnu ere smaa og ube- 
fæstede, og da der som oftest endnu ikke indenfor Kredsen 
af deres Medlemmer findes et tilstrækkeligt Tal af 
unge Mænd med den fornødne kristelige Erfaring og 
Omsigt. Og det er saare vanskeligt, naar en Fare af 
denne Art viser sig, da at fastholde den rette Tone i 
Poreningens indre Liv og at bekæmpe de Udskejelser, 
som der maatte vise sig Tilbøjelighed til, uden at der 
paa samme Tid afstedkommes Skade. Den overalt i det 
aandelige Livs forskjellige Skikkelser tilbagevendende 
Sandhed, at det, som er en Sags Styrke, ofte bliver dens 
Svaghed, og omvendt — denne Sandhed gjør sig ogsaa 
gjældende paa dette Omraade. Det er derfor en mere 
end almindelig vanskelig Opgave, som bliver stillet en 
Forenings Styrelse, naar det kommer an paaatbeskjære 
de vilde Skud paa Træet uden at svække den Frodighed 
og Livskraft, som disse Skud paa en Maade ere Vidnes- 
byrd om, eller naar det gjælder om at neddæmpe de 
farlige Flammer uden at slukke den varme Tros og den 
ungdommelige Begejstrings Ild. — Det er heller ikke let 
at angive, paa hvilke forskjellige Maader de pietistiske 
Tilbøjeligheder og det deraf saa ofte fremkaldte sygelige 
eller sværmeriske Væsen kunne optræde, da Formerne 
for deres Tilsynekomst kunne være saa saare forskjellige, 
og da det meget ofte er aldeles uberegneligt, hvad der 
kan være Anledning til, at de vise sig. Det usunde 
Væsen kan komme frem som en Tilbøjelighed til at stille 
overdrevne Krav med Hensyn til Optagelsen af Med- 
lemmer i Foreningen. At disse maa være kristelig 
sindede og have et alvorligt Ønske om at tilhøre Guds 
Kige, have vi ovenfor fremhævet; hvis man derimod for- 
langer, at det skal være omvendte og troende Mennesker 
i den Forstand, at man fordrer en udviklet kristelig Er- 
faring og en selvstændig Optræden i Bekjendelse 'og Vid- 
nesbyrd, saa sigter man over Maalet, da disse Krav hvile 
paa Forudsætninger, der ikke paa en sund Maade kunne 

forenes med Dngdommens ejendommelige Natur, og der- 
for ikke bør stilles til denne Alder af Livet, i hvilken det 
brusende og det gjærende, det prøvende og det søgende 
absolut maa spille saa stor en Rolle. Den Forening, 
som i misforstaaet Iver for sin egen Renhed kun vil op- 
tage „troende" unge Mænd, kommer let til at begaa en stor 
Uret overfor mange andre, som gjærne vilde være med, 
fordi de, skjønt de egentlig ikke ere grebne af Herren, 
dog have erfaret Længselen efter den Velsignelse, som 
kun findes i Samfundet med ham. Ja, selv om et ungt 
Menneske stod den positive Kristendom saa fjærnt, at 
han maatte betegnes som vantro, burde dog Døren ikke 
stænges for ham, naar han selv har ærlig Lyst til at se, 
hvad det er for et Liv, der rører sig paa den Grund, 
som han vel ikke selv staar paa, men om hvilken han 
dog skjønner, at den har Kraft til at bære. — Selv om 
der imidlertid ikke bliver stillet rigoristiske Fordringer 
med Hensyn til Medlemmernes Optagelse, saa kan dog den 
samme misforstaaede Gudsfrygt gjøre sig gjældende ogsaa 
paa en anden Maade, der kan medføre et maaske endnu 
mere skæbnesvangert Resultat for Foreningens Udvikling. 
Vi tænke paa den stundum forekommende Tilbøjelighed hos 
de viderekomne og i kristelig Henseende mere udviklede 
Kræfter i Foreningen til at sondre sig ud fra de svagere og 
mere ubefæstede Medlemmer, og til i Kraft af deres egen 
Tro og de andres paastaaede Vantro at danne en Forening 
indenfor Foreningen. Thi vel er det paa en vis 
Maade en Nødvendighed, at der bestaar en saadan, og 
at der findes, hvad vi kunne kalde en fast Kjærne i For- 
eningen, om hvilken de løsere og mindre fastknyttede 
Elementer kunne samle sig. Men at det virkelig er „en 
Kjærne", hvorom der er Tale, skal just vise sig i, at 
man ser bort fra sit eget og ikke hovmodig isolerer sig, 
men tværtimod altid er tilbøjelig til at komme de skrøbe- 
lige Brødre i Møde og bestandig stræber efter at stille sig 
paa deres Stade, for derfra at drage dem op til det, 
hvorpaa man selv staar. Den kristelige Ydmyghed vil 

just herigjennem kunne aabenbare sig i sin hele Skjøn- 
hed. Men ogsaa den kristelige Visdom kan paa mange 
Maader gjøre sig gjældende i den Behandling, der anvendes 
overfor de mindre befæstede og mere uudviklede Med- 
lemmer, til hvilke det ikke kan nytte at stille Fordringer, 
som de ikke kunne svare til, ja som de efter deres For- 
tid maaske slet ikke fatte. Saa lidt som det kan nytte 
at kræve hurtige og forcerede Omvendelser, saa lidt kan 
det hjælpe at forlange Frugter af en Tro, der endnu kun 
er spirende, eller Vidnesbyrd om et Liv, der endnu er 
slumrende. — For at undgaa de Farer, der kunne opstaa 
af den Tilbøjelighed til usund og pietistisk Overdrivelse, 
som altid er et Kj ende tegn paa det at være ny i Troen, 
og som derfor ofte findes indenfor de unges Kreds, er 
det nødvendigt, at Foreningens Styrelse har et vaagent 
Øje med de enkelte Medlemmers indbyrdes Færd. Men 
i Særdeleshed gjælder det om to Ting. For det første 
maa det aldrig glemmes, at det er unge Mennesker, som 
der arbejdes med og for, og at Ungdom nu en Gang 
ikke er Alderdom, men har sine særegne Rettigheder, 
som ikke maa berøves den. En Forening f. Ex., hvis 
Møder og Sammenkomster alene indeholde Bøn og Salme- 
sang, og som ikke byder sine Medlemmer andet end di- 
rekte opbyggelig Tale, kan umulig i Længden tilfreds- 
stille de unge. „Frisk, from, fro, fri" — disse 4 Ord, 
der findes anbragte paa det Indbydelseskort, hvormed de 
rhinske Ynglingeforeninger kalde paa de Unge, udtrykker 
ganske heldig dette Hensyn, som der skal tages til Ung- 
dommen, og som aldrig maa glemmes. Saa lidt som det 
kristelige Indhold i Ynglingeforeningen maa udtyndes eller 
berøves sit rette Præg, saa lidt maa det præsenteres for 
de unge i en sygelig, overspændt Skikkelse. Ogsaa her 
vil det vise sig, at hvor stor Modsætningen end er imel- 
lem Kristendommen og den falske Humanitet, saa er 
det paa den anden Side fornødent at tage alle Hensyn 
til den sande Humanitet og til det Væsen, som passer 
for et sundt udviklet Menneske; thi det er saadanne, 

der give os de bedste Rekrutter til Herrens Stridsmagt* 
En kristelig Ynglingeforening skal ikke være en Kon- 
ventikel, der berøver Menigheden dens unge eller 
drager dem bort fra Hjemmets Indflydelse, saalidt som 
den paa nogen Maade maa gjøre dem fremmede for de 
Pligter, de skylde det Folk, de tilhøre, og det Fædre- 
land, hvor deres Vugge har staaet. Der maa altid 
være frisk Luft indenfor Foreningens Vægge, og det maa 
derfor bestandig foreholdes Medlemmerne, at deres Liv 
i Foreningen ikke er et Maal for sig selv, men derimod 
et Middel, der skal dygtiggjøre dem til at tjene Herren 
og til at gjøre deres Pligt paa den Plads og i den Gjer- 
ning i Livet, som han har kaldet dem til. — For det 
andet er det imidlertid tillige nødvendigt, for at ikke 
noget usundt og sentimentalt Væsen alligevel skal ind- 
snige sig, at Styrelsen bestandig gjør sig Umage for saa 
vidt muligt at skaffe de unge noget at bestille i Fore- 
ningen. Det gamle Ord om Nødvendigheden af at for- 
binde Arbejdet med Bønnen har ogsaa paa dette Om- 
raade godtgjort sin dybe Sandhed. Det følger af sig 
selv, at der kun kan være Tale om saadan Beskjæftigelse 
og om saadanne Opgaver, der passe for de Unges Kræfter. 
Vi skulle senere komme tilbage til dette Spørgsmaal 
og de Maader, paa hvilke en Bestræbelse for at be- 
skjæftige Medlemmerne paa passende Maade lader sig 
virkeliggjøre. 

Hvor det bestandig huskes, at Foreningens Med- 
lemmer ere unge Mennesker, til hvem der ikke kan og 
ikke bør stilles de samme Fordringer som til ældre, og 
hvor der tillige saa vidt muligt drages Omsorg for, at 
deres Tanker og Kræfter ikke ere ledige, der vil Beting- 
elsen for et smukt og sundt Ungdomsliv i disse Fore- 
ninger snart vise sig at være tilstede, saa sandt som 
der ikke er nogen Grundvold for et saadant, der taaler 
Sammenligning med den, som Herren selv har lagt i 
sit Ord, og som det er Ynglingeforeningens fornemste 
Stræben og dybeste Ønske at bygge paa. Det har da Gud 

være lovet! ogsaa her paa mange Steder vist sig, at 
hvad der er bygget paa denne Klippe, det staar fast, 
selv om Skylregnen falder, og Vandløbene komme, og 
Vejrene blæse. 



III. 

Det forstaas let, at Oprettelsen af en kristelig 
Forening for unge Mænd forudsætter visse Beting- 
•eiser, som ikke uden videre kunne antages at ville 
være til Stede alle Vegne, og som det derfor er rigtigt at 
undersøge i Tide, for at ikke et ærlig ment Arbejde 
skal blive uden Frugt eller en for tidlig født Forening 
komme til at dø en brat Død, hvorved der i Reglen 
bliver tilføjet Sagens Fremtid paa Stedet en langt større 
Skade, end der vilde være sket, hvis Foreningens Op- 
rettelse til en Tid var bleven udsat. 

Den første Betingelse er den, at der, helst i samme 
By eller i hvert Tilfælde i en ikke altfor lang Afstand 
fra hverandre, findes nogle unge Mennesker, som varmt 
-og levende ere grebne af Herren, som kjende hverandre 
og passe for hverandre, og som føle Lyst og Kald til 
ved indbyrdes Samliv at styrke hverandre i den fælles 
Tro og det fælles Haab og til, paa den fælles Kjærlig- 
heds Grund og med forenede Kræfter, at arbejde for 
Guds Riges Fremme efter den Naade og Styrke, som 
-dertil maatte blive dem givet. — Vi skulle ikke indlade 
os paa at træffe nogen Afgjørelse af, hvor mange 
Medlemmer der kan begyndes med. Paa et Spørgsmaal 
herom kan der ikke gives noget bestemt Svar af almen- 
gyldig Natur, da Forholdene paa de forskjellige Steder 
afvige saa meget fra hinanden. Det har en særegen 
Interesse gjennem Beretningerne fra de forskjellige Byer 
og Egne at se, hvorledes en saadan Forening ofte er 
opstaaet fra en saare ringe og liden Begyndelse, saa at 

mangen Gang Herrens Ord (Matth. 18, 20): ^hvor to 
eller tre ere forsamlede i mit Navn, der er jeg midt 
iblandt dem", ogsaa her ere gaaede bogstavelig i Op- 
fyldelse. Af en Beretning fra Poreningen i Genf ^), fra 
hvilken By der er udgaaet en saa indgribende Indflydelse 
paa hele Sagens Udvikling, skulle vi anføre nogle Ord, 
der meddele, hvorledes Foreningen opstod, og hvorledes 
den allerede i sin tidlige Barndom forstod at drage 
unge Mennesker til sig. Det hedder her: „De kjende 
alle vor kristelige Forenings beskedne Oprindelse, denne 
svage Væxt, som under Straalerne fra Retfærdighedens 
Sol og ved den Helligaands Hjælp er bleven et Træ, 
under hvis Skygge der nu er god Plads til at sidde. 
Tre unge Mennesker, som vare besjælede af en glødende 
Tro, forenede sig fra Aaret 1848 af for at læse de 
hellige Skrifter, opmuntre hverandre gjensidig til det 
gode og for at bede sammen. De bad Gud om en 
Vækkelse for Ungdommen; de bad derom med Ud- 
holdenhed, og de gjorde sig paa samme Tid al Umage 
for at forberede den. Deres Virksomhed var opfindsom. 
De forstod rundt omkring at opdage de unge Mennesker, 
som vare anlagte til at modtage Evangeliet, og de inde- 
sluttede dem i deres Kjærlighed og Omsorg. Man kan 
vanskelig i vore Dage forestille sig, hvorledes en ung 
Mand, der var en oprigtig Kristen, i hin Tid var stillet. 
Paa Skolebænkene, i Værkstederne, i Kontorerne, over- 
alt, hvorhen hans Pligt kaldte ham, mødte han foruden 
de forfærdeligste Fristelser tillige Spotterier, som be- 
standig fornyedes, og desuden af og til pinagtige For- 
følgelser. Følelsen af at staa aldeles ene maatte trykke 
ham til Jorden. Hvilken Lykke var det derfor ikke for 
ham endelig at kunne slutte sig til andre unge Mennesker, 
som delte hans Overbevisning, og i Samlivet med dem 
at kunne øse Mod, Styrke og Glæde. „Torsdags- 



^) Notice historique sur l'union chrétienne des j. g. de Geneve, 
par Max. Perrot 1878. 

foreningen" (saaledes kaldte det lille Samfund sig) saa 
derfor snart Tallet paa sine Medlemmer tiltage efter en 
glædelig Maalestok". — Om en hollandsk Forening for- 
tælles der^), at dens første Begyndelse var to Studenter, 
der. naar de kom sammen, samtalede om de Ting, der 
angaa Guds Rige. Da disse Samtaler, som altid fyldte 
de paagjældende med inderlig Glæde, bleve omtalte for 
en Præst, som de kj endte, udtalte han sit Ønske om at 
være med, hvorved Sagen fik det afgjørende Stød 
fremad. Om Begyndelsen til Foreningen i London er 
der ovenfor talt (se S. 16). 

Det er altsaa i og for sig kun et meget lille Tal 
af unge Mænd, som der hører til, for at der skal kunne 
begyndes et Arbejde til indbyrdes Opbyggelse og til at 
styrke hverandre paa den fælles Grund; men som Regel 
maa det vel siges, at der kræves et noget større Antal 
for virkelig at stifte en Forening, der vil udrette noget 
for andre, og som ønsker sig en Tilværelse af nogen 
Varighed. Det skal imidlertid fastholdes, at Hovedsagen 
er ikke at spørge om de paagjældendes Tal, men om 
deres Iver og Varme for Sagen. 

Den anden Betingelse for, at der paa et givet Sted 
kan oprettes en Ynglingeforening, som, menneskelig 
set, skal have nogen Fremtid for sig, er den, at der 
findes Kræfter, som kunne og ville lede de unge i et 
godt og sundt Spor. Der maa i det mindste paa Stedet 
findes én Mand, som er villig til at overtage denne 
Gjerning. Det maa være en Mand, der ikke er altfor 
ny i Troen, dertil en forstandig og erfaren Mand, som 
har Tillid i Menigheden, og som evner at forstaa de 
unge og har det rette Greb paa at omgaas dem. Endnu 
bedre er det imidlertid, om der findes to eller tre saa- 
danne Mænd, der kunne enes om Opgaven og ville for- 
dele Arbejdet imellem sig, da det ikke er godt, om alt 
Besvær skal hvile paa en enkelt, som maaske har meget 



^) Sml. Yngl.-Foren. Tid. 1885, 94. 

Arbejde af anden Art ved Siden af, saa han let kan faa 
for meget at gjøre. Som Regel vil det vel være én, 
der maA begynde at samle sammen til en Forening, men 
saasnart en saadan er stiftet, maa det at skafie sig 
Hjælpere være noget af det første, han gjør sig Umage 
for. At de Mænd, der paatage sig denne Opgave, maa 
være varme for den og villige til at bringe den Ofoe, 
baade af Tid og Kraft, er indlysende af sig selv. Det 
er fremdeles et nødvendigt Krav til dem^ at de maa 
vise Udholdenhed og Stadighed i Arbejdet m-ed de unge, 
og at de ikke maa tabe Modet overfor de Prøvelser, 
som enhver saadan Sag er udsat for, navnlig ogsaa i 
dens Barndom. De unge blive jo som oftest let satte i 
Bevægelse og kunne med en betagende Interesøe kasto 
sig over en Opgave^ som stilles dem; men man ser JP 
desværre ofte, at de lige saa hurtig igjen afkøles og 
atter opgive^ hvad de have begyndt paa: her gjælder det 
da for Lederne om selv at kunne holde Modet oppe og 
tillige at kunne opflamme det hos de andre, saa de be^ 
vare Troen paa Sagen og Kjærligheden til den. En 
stor Fordel for den, der staar i Spidsen for en Ynglinge- 
forening, er det, hvis ban besidder den Egenskab at 
kunne tage Hjælp af de unge selv til alt, hvad disse 
ved egne Kræfter kunne udrette; thi flerved opnaas der 
baade, at deres Interesse for Foreningens Anliggender 
befsBstes, og at dennes Virksomhed ikke i saa høj Orad 
er knyttet alene til dem, som lede den, men kan gaa 
sin Gang, hvis Sygdom eller amiet Forfald skulde ind- 
træffe for dem. Paa mange Steder har det, som dj&t 
ligger nær, været Stedets Præst, der har taget denn^e 
Gjerning op; i andre Tilfælde har det været en troende 
og oplyst Lægmand; hvad der her er at foretrække, 
kan ikke uden videre afgjøres, men er afhængigt af de 
stedlige og personlige Forhold. Hvis der findes en 
Lægmand, som kan og vil samle de unge om sig og i 
det væsentlige paatage sig det med Foreningens Ledelse 
forbundne Arbejde, og hvis saa en Præst er villig til i 

broderlig Enighed og kristelig Kjærlighed at hjælpe med 
Ordets Tjeneste og med anden god Bistand, saa turde 
maaske det sikreste og bedste Resultat fremkomme. 

Hvor nu de ovenfor nævnte Betingelser ere til 
Stede, er det en Hovedsag med Hensyn til disse 
Foreningers Oprettelse, at der „ikke bliver slaaet et 
større Brød op, end der er Varme til at bage det ved", 
som den gamle Talemaade siger. Der bør med andre 
Ord altid begyndes i stor Beskedenhed, uden nogen- 
somhelst Spræl eller Vigtighed, og uden at man ind- 
bilder sig straks at skulle se store Frugter af Gjerningen. 
Det er en Lykke for dennes Trivsel, hvis Foreningen 
kan faa Lov til at leve sin første Tid i Stilhed, uden at 
dens Omgivelser skjænke den for megen Opmærksom- 
hed; mangen en god Begyndelse er bleven afbrudt ved 
den utidige Diskussion og den kritiske Snakken, som 
der er saa meget af i vore Dage, og som desværre heller 
ikke er ukjendt indenfor Menighedens Kredse. Ej heller 
skulle Lederne tænke for meget paa straks at ville or- 
ganisere Foreningen og dens Virksomhed med Love og 
Bestemmelser af lorskjellig Art; man skaber herved let 
en tom Form uden at have et tilsvarende Indhold. Der 
fortælles ganske morsomt^) om en tysk Præst, der havde 
været saa heldig* at samle sig 5 unge Mennesker for 
dermed at grundlægge en Forening, men som var saa 
upraktisk at anvende dens fire første Mødeaftener til at 
diskutere Statuterne: før han var bleven færdig med 
disse, vare de alle fem forsvundne. I Modsætning her- 
til minde vi om den ovenfor omtalte Maade, hvorpaa f. 
Ex. Londonner-Foreningen og Genfer-Foreningen ere op- 
staaede. 

I Forbindelse med det her fremdragne Spørgsmaal 
om Betingelserne for en Forenings Dannelse skulle vi 
dvæle særligt ved de Betingelser, der maa stilles 
for at blive Medlem af Foreningen. Det, somher 



1) Tiesmeyer S. 41. 

er Hovedpunktet; er den Fordring, man maa gjøre gjæld- 
ende til Beskaffenheden af det aandelige Liv hos de 
unge, som søge Optagelse. Jeg har i det foregaaende 
angivet de Synspunkter, som her maa tages i Betragtning. 
Principielt maa det kræves,, at de, der optages, ere unge 
Mennesker, om hvem intet i sædelig Henseende ned- 
sættende eller ufordelagtigt er bekjendt, og som gjøre 
det Indtryk, at de mene det ærlig med det Maal af 
Sandhedens Besiddelse, som de ere naaede til, at det 
med andre Ord er „kristelig sindede unge Mennesker". 
Vel maa det indrømmes, at denne Betegnelse i sig selv 
er mindre tydelig, og at den aabner Adgang for en 
forskjellig Forstaaelse, men det turde alligevel være det 
retteste ikke at give Fordringen nogen bestemtere Form, 
da det snart vil vise sig aldeles umuligt at komme en 
virkelig sikker Af gj øreise nærmere. At rette direkte 
Spørgsmaal til dem, der ønske at blive Medlemmer, om 
deres aandelige Stade, at forhøre dem f. Ex., om de ere 
„vakte", om de ere „omvendte", om de ere „troende", 
eller endog, om de ere „hellige" — alt som man nu 
efter sit individuelle Skjøn foretrækker at udtrykke det — 
dette vil i mange Tilfælde føre dem til grove Misforstaaelser 
åf deres egen Tilstand, eller ogsaa ville de aldeles ikke 
kunne give noget Svar. Det lader sig i det hele ikke 
gjøre, straks at opstille noget udvortes Kjendetegn paa, 
hvor vidt den enkelte er naaet i sit Forhold til Herren, 
eller paa dette, om det virkelig er enHjærtesag for ham 
at blive optaget i Foreningen. Det er derimod en 
Selvfølge, at der lader sig opstille visse Regler for Op- 
tagelsen, ved hvis Anvendelse der dog er en Udsigt til 
— i det mindste i de fleste Tilfælde — at komme saa 
nogenlunde paa det rene med, hvorvidt^de vedkommende 
virkelig ere kristelig sindede og have et alvorligt Ønske 
om at tilhøre Guds Rige. Det er saaledes hensigts- 
mæssigt og i mange Tilfælde af stor Gavn at forlange 
dem, der søge Optagelse, anbefalede og indførte af et 
Medlem, der har været nogen Tid i Foreningen, og som 

da forudssettes at have noget Kjendskab til, hvorledes 
det paagjældende unge Menneske hidtil har stillet sig 
til Menigheden, og om han modtager dennes Naade- 
midler: Ordets Forkyndelse og den hellige Nadvere. 
Det bør dernæst fastsættes, at ingen straks faar Medlems- 
kort, men at den, der som ovenfor nævnt er bleven ind- 
ført i Foreningen, i en kortere Tid, mindst en Maaned, 
betragtes som dennes Gjæst, der har Adgang til den, 
men uden at betale noget Kontingent. Denne Prøve- 
maaned er af stor Betydning, da det under den er mu- 
ligt for de nye Medlemmer at faa en Forestilling om 
Livet" i Foreningen; i Reglen vil det da vise sig, hvem 
der af dette føler sig tiltrukken eller frastødt, og de 
unge Mennesker, som ikke passe for Foreningen, ville af 
sig selv snart forsvinde. Naar det desuden bliver frem- 
hævet som en Forpligtelse for den, der indfører et ungt 
Menneske i Foreningen, at gjøre ham bekjendt med 
denne og dens Medlemmer, saa ligger der tillige heri et 
Moment af Betydning for de ældre Medlemmers aandelige 
Udvikling. 

Naar et uberygtet ungt Menneske paa denne Maade 
er bleven indført i Foreningen og som Gjæst har gjort 
Bekjendtskab med Livet indenfor denne, saa ville de, 
der her færdes med ham, have Anledning til at danne, 
sig et virkeligt Skjøn om, hvor vidt han mener det 
ærligt. Naar der ikke er nogen Grund til at drage 
dette i Tvivl, og naar Foreningen paa sin Side ligesom 
har sagt til ham: „Du ser, hvorledes vi ere, og hvorledes 
det er at være her! vil Du med et oprigtigt Sind være 
iblandt os og følge os paa den Vej, ad hvilken vi stræbe 
at tjene den Herre Jesus, saa er Du velkommen iblandt 
os'* — saa bør han, om han vedblivende ønsker det, 
optages som Medlem. Det vil vise sig, at Foreningen 
paa denne Maade, selv om den har en Del SkuffelttM*, 
dog kun oplever faa Tilfælde, i hvilke den kan siges ved 
Medlemmers Optagelse at have begaaet ligefremme Fejl. 

Det kan atter og atter fremkalde Overvejelse, hvor 

vidt det er rigtigt for digse Foreninger at lægge en af- 
gjørendeVægtpaadekonfessionelleForskjelle. Det 
forstaar sig af sig sely, at her kun er Tale om de U od- 
sætninger, der findes indenfor Protestantismen: at ville 
forene katholske og evangeliske £lementer har næppe 
nogen for Alvor kunnet tænkø paa. Dog er det ikke 
uden Exempel, at unge KathoUker, som have set Livet 
i en Ynglingeforening, og som have indhentet Tilladelse 
til at tage Del i dette, ere blevne vundne for den 
evangeliske Bekjendelse. Men ogsaa, naar Spørgsmaalet 
begrænses til at omfatte de protestantiske Samfund, har 
det vist sig at have en ikke ringe Vanskelighed og er 
ingenlunde alle Vegne bleven besvaret ens. Paa den anden 
Side er det klart, at det er af stor Betydning, om der 
paa ethvert Sted bliver truffet den rette Afgjørelse. I 
det hele taget maa det vistnok indrømmes disse Foreninger, 
at de kunne føle sig dragne til at lægge en mindre Vægt 
paa de konfessionelle Forskjelle. Dels maa jo disse i 
vore Dage træde i Baggrunden overfor den skarpe Mod- 
sætning til alle Kirkesamfunds fælles Fjender, dels vil 
deres Betydning i sig selv kun med Vanskelighed blive 
indlysende for de unge. Hvor derfor Brodden i disse 
Modsætninger — praktisk taget — paa en Maade er 
taget bort derved, at de Samfund, der staa overfor hin- 
anden, have omtrent den samme Størrelse og Livskraft 
og dermed tillige en Følelse af, at de ikke behøve at 
frygte hverandre eller være paa Post overfor hverandre, 
der ville Ynglingeforeninger uden Vanskelighed kunne 
trives med Medlemmer fra forskjellige Bekjendelser. 
Lutherske og Reformerte, Baptister og Methodister have 
mange Steder overordentlig godt gaaet i Spand sammen, 
uden at der er opstaaet nogen Ulæmpe deraf. Hvor der 
derimod ved Siden af en Folkekirke, som omfatter det 
overvejende Flertal af et Lands Befolkning, staar smaa 
Menigheder af de forskjellige Sekter, dér vil disses iltre 
Optræden og den stadige Bagtanke hos dem, at ville 
gjøre Proselyter, i Reglen umuliggjøre enhver Forbindelse. 

Det er saaledes ogsaa her i Danmark en Bestemmelse, 
at der kun optages Medlemmer, der „tilhøre den evan- 
gelisk-lutherske Kirke". Skulde der derimod i Danmark 
ved Siden af de Foreninger, som staa paa Folkekirkens 
Grund, opstaa andre : reformerte, methodistiske, baptistiske 
o. s. fr., saa er der ingen Tvivl om, at vore Foreninger 
i adskillige Punkter ville have en Følelse af at arbejde 
sammen med disse til samme Maal, og at der derfor vilde 
herske et Ønske hos dem om et indbyrdes godt Forhold. 
Hele dette Spørgsmaal er af den Natur, at det maa 
overlades ethvert Land og ethvert Samfund at tage den 
Bestemmelse herom, som paa ethvert givet Sted maa 
antages bedst at fremme Guds Riges Tarv. Alt vel 
overvejet, turde det maaske som Regel vise sig at være 
den sundeste Fremgangsmaade, paa den ene Side 
at respektere den konfessionelle Modsætning, fordi denne 
ikke kan overses, uden at der hos mange kommer noget 
usandt ind i Samlivet, og derfor tilstræbe som det nor- 
male, at enhver Bekjendelse danner sine egne Foreninger ; 
mensaapaa den anden Side at lade sig det være niagt- 
paaliggende at fremhæve Fællesskabet og dets Velsig- 
nelse og ved gj ensidig Imødekommenhed at arbejde for 
et godt indbyrdes Forhold. 

Det ligger i en kristelig Forenings Begreb, at den 
maa kunne optage Medlemmer af enhver Stand og paa 
ethvert Dannelsestrin, og at Adgangen ikke bør spærres 
for noget ungt Menneske af nogetsomhelst udvortes Hen- 
syn. I Virkeligheden have ogsaa ^Ynglingeforeningerne 
for den langt overvejende Del stillet sig paa denne 
(jrund, og der vil i de fleste af dem findes Medlemmer 
med højst forskjellige ydre Forudsætninger. I denne 
Henseende kunne disse Foreninger siges at give deres 
Bidrag til Løsningen af den sociale Opgave, som i vor 
Tid fremstiller sig med en særlig Paatrængenhed paa 
Grund af den store Afstand, der findes mellem 
Samfundets bedre og ringere stillede Lag og mellem 
disses materielle og aandelige Livsvilkaar. Naar unge 

Mænd af højst forskjellig Stand og Stilling, Dannelse og 
Yelstånd mødes paa en fælles Grund, som de alle ere 
€nige om at anse for det ene fornødne, i Sammenligning 
med hvilket alle Forskjelle svinde ind til underordnede 
Spørgsmaal, saa er det klart, at der herved arbejdes paa 
at udjævne de dybe Kløfter, som Fordomme af enhver 
Art i Tidernes Løb have fremkaldt. Ynglingeforeningen 
er et kraftigt Middel til at fremkalde og bevare den 
sunde demokratiske Aand, der godt kan bestaa sammen 
med de sociale Adskillelser, som nu en Gang ere uund- 
gaaelige i denne timelige Udvikling, just fordi der her 
ikke tillægges disse Adskillelser en større Betydning, 
«nd der i Virkeligheden tilkommer dem, og fordi det 
her staar fast, at det givne Grundlag, Troens, Haab- 
ets og Kjærlighedens Fællesskab, udelukker ethvert Over- 
greb af Hovmod og Bornerthed fra den ene Side og af 
JRaahed og Selvtægt fra den anden Side. — Dette her 
udviklede Princip, hvorefter Foreningen optager Med- 
lemmer fra alle Samfundets Lag, udelukker imidlertid 
ikke, at det under visse Betingelser kan have sin Be- 
tydning, at der tillige bestaar Foreninger med et særligt 
Formaal, og som stræber at samle særlige Klasser af 
unge Mænd til fælles Bestyrkelse og Arbejde; thi det 
lader sig ikke nægte, at der ogsaa herved er opnaaet 
gode Resultater paa saadanne Steder hvor Forholdene 
have ført denne Skikkelse af Foreningen med sig. Der 
findes f. Ex, i Nordamerika 60 — 70 Foreninger, der alene 
virke for Jernbanernes Personale og Arbejdere; disse 
Foreninger have et Medlemstal af ca. 10,000, og flere 
-af dem have allerede i Nærheden af Knudepunkter for 
Trafiken opført deres egne Bygninger, hvor Medlemmerne 
kunne samles og aandelig og legemlig forfriskes i deres 
ofte saa knapt tilmaalte Hviletid. For Elever paa de højere 
Undervisningsanstalter („the college young mea") findes der 
i Amerika paa lignende Maade 226 Foreninger. Andre For- 
eninger („the colored associations" — for Tiden 38) søge at 
samle de unge Mænd med Negerblod i Aarerne, da disse 

endnu paa mange Steder kun vanskeligt kunne vsere 
sammen med de hvide. Alle saadanne Bestræbelser 
bave tilvisse deres Betydning, naar Enheden i Grundvold 
og Pormaal aldrig ladés ude af Betragtning. Ogsaa i 
Evropa bestaar der mange Steder særlige mindre Sam- 
fund af Haandværkere, Handelsfolk, Soldater, Studenter 
o. s. V , som kunne gjøre god Nytte, naar det fra alle 
Sider bestandig erindres, at i Kristus ere vi alle ét. For 
at Bevidstheden herom altid kan være levende, turde 
dét som Regel anbefales, at de forskjellige særlige Sam* 
fund indordne sig som Underafdelinger i en Hovedfor- 
ening, der saa til visse Tider samler Medlemmerne alle 
Vegne fra til gjensidig Paavirkning og fælles Arbejde. 

Som oftest have Foreningerne for unge Mænd en 
Aldersgrænse, under hvilken intet ungt Menneske kan 
bKve Medlem, sædvanlig det 17de eller 18de Aar. Før 
denne Alder vil der nemlig i Keglen ikke hos de unge 
findes en saadan Modenhed og Udvikling, at de kunne 
trives i Foreningen og med Glæde tage Del i dens Liv 
og Virksomhed. Man kan indvende mod denne Alders- 
grænse, at ved den udelukkes de unge, medens de ere 
i de vanskelige Aar, der følge umiddelbart efter Kon- 
firmationen, og i hvilke mange modtage en Paavirkning^ 
dei* fører dem bort fra Barnetroen og Menigheden. Det 
var imidlertid langt værre, hvis de unge i disse Aar 
havde Adgang til Foreningen og saa udelukkede sig 
selv, fordi denne ikke tiltalte dem; de vilde derved let 
faa en Afsmag for den, der kunde hindre dem i senere 
at søge Adgang til den. Vilde man derimod lægge an paa 
at vinde disse ganske unge Mennesker og indrette Foreningen 
derefter, saa vilde denne kun med stor Vanskelighed 
kunne tiltale og fastholde sine ældre Medlemmer, for hvem 
den dog egentlig er bestemt. Det turde desuden være 
tvivlsomt, om man virkelig gjør disse unge, der næppe 
ere ude over Drengeaarene, en virkelig Gavn ved saa- 
ledes straks at føre dem sammen med ældre, og om det 
ikke for mange af dem er en aandelig Fornødenhed at 

udvikle sig mere i Stilhed og efter deres ejendommelige 
Anlse?. Dette Spørgsmaal om de unge i Alderen fra 
det 15de til det 17de A ar maa derfor behandles som et 
mere selvstændigt Anliggende. Enten kan man, som 
det ogsaa mange Steder sker, samle dem i saakaldte 
„Bibelklasser**, en Art Portsflettelse af Søndagsskolerne^ 
eller ogsaa kan man oprette en P i 1 i a 1 eller Forberedelses- 
afdeling af den egentlige Forening, i hvilken da de kon- 
firmerede Drenge kunne optages, som have Lyst til at 
slutte sig sammen paa denne Maade og under Former^ 
.der søges afpassede efter deres Alder og Udvikling. I 
disse „unions cadettes**, som de i Beglen kaldes, kommer 
Medlemmerne sammen paa en bestemt Aften om Ugen» 
Efter at et dertil egnet Stykke af den hellige Skrift er 
bleven oplæst og udlagt for dem, bliver der holdt et 
underholdende Foredrag eller en Oplæsning, eller man 
foreviser dem et og andet, som kan vække deres Interesse ; 
for øvrigt udfyldes Tiden med Samtale og Sang. Det 
vil være indlysende, at der her stilles meget store For- 
dringer til de ledende Kræfter, da det er overordentlig 
vanskeligt at holde fast paa unge Mennesker just i 
denne Alder; lader dette sig gjøre, er det paa den anden 
Side klart, at et saadant Samlingssted, hvor jævnaldrende 
og Kammerater, som maaske ellers ere fjærnede fra hver- 
andre, kunne mødes, er vel skikket til at danne en Mod- 
vægt mod de mange Fristelser, som true i disse farlige 
Overgangsaar. — En Aldersgrænse opad eller en Be- 
stemmelse om, at Mænd, som ere naaede ud over Ung- 
domsalderen, skulle udtræde af Foreningen, er derimod 
næppe nogetsteds opstillet; thi dels vil dette Forhold 
for de flestes Vedkommende regulere sig af sig selv, da 
Mænd, som stifte Familie og vinde en mere fast og 
selvstændig Stilling, ikke i Reglen ville vedblive at søge 
til Foreningen; dels gives der Mænd, som bevare deres 
Ungdom og deres Kjærlighed til de unge højt op i Aarene^ 
og at beholde saadanne Elementer er, hvad man snart 
vil gjøre Erfaring om, til stor Velsignelse for Foreningen. 

I Erkjendelse af, hvor godt det er, at der findes seldre 
og modnere Elementer, pleje Foreningerne endog at til- 
stede ældre Mænd Adgang til at indtræde i dem som 
extraordinære Medlemmer; disse kunne baade støtte 
Sagen med deres Pengebidrag og tillige paa en god 
Maade og i forskjellige Retninger paavirke de unge. For 
at disse imidlertid ikke skulle føle sig overfløjede eller 
tilsidesatte paa deres egen Grund, kan de extraordinære 
Medlemmers Adgang til Foreningens Sammenkomster 
undergives en vis Begrænsning, hvor man anser en saadan 
for nødvendig. 



IV. 

Hvorledes er nu det Liv, der føres i disse For- 
eninger, og ved hvilke Midler søge de at naa deres 
Maal? Disse Spørgsmaal maa paatrænge sig med en 
særegen Vægt, da det følger af sig selv, at der kun kan 
tillægges disse Samfund nogen Betydning, naar Livet 
indenfor deres Mure kan udfolde sig paa en sund og 
god Maade, saa at de ere i Stand til at holde fast paa 
deres Medlemmer og til at arbejde frem mod Maalet 
under en levende Tilslutning fra alle Sider. 

Det maa først være mig tilladt at dvæle et Øjeblik 
ved et Par Omstændigheder, som vel kun ere af udvor- 
tes Natur, men som dog have en ikke ringe Betydning, 
idet de bidrage til, at Livet i Foreningen vinder sin be- 
stemte Skikkelse og udvikler sig i en fast og ejendomme- 
lig Form. 

Allerede Betegnelsen „Forening" fremkalder jo Fore- 
stillingen om et Liv af en ganske bestemt Art, saaledes 
som vi ere vante til at se det rundt omkring os i en 
Masse forskjellige Afskygninger, der dog alle kunne føres 
tilbage til en og den samme Grundtype. En Forening 
maa have sine Love og sin Bestyrelse, den maa holde 
Generalforsamlinger og Bestyrelsesmøder; der maa afgives 
Beretning og aflægges Regnskab, der maa revideres og 

decideres o. s. v. Af hvor ringe Vigtighed end et saa- 
dant Apparat i sig selv er, saa hører det nu engang 
til, og kan heller ikke undværes i den kristelige Ynglinge- 
forening. Ganske uden Betydning er det heller ikke. 
For det første fremmer det en vis Orden, for det andet 
kan det paa en passende Maade give Beskæftigelse til 
adskillige af Medlemmerne, hvem det gjælder om at give 
lidt at bestille for Foreningen, men for hvem et Arbejde af 
alvorligere Natur endnu ikke ligger. Men det gjælder allige- 
vel her om, ikke at lægge en større Vægt paa dette ud- 
vortes Apparat, end det kan bære, og navnlig ikke at 
give det Lov til at spille nogen fremtrædende Rolle i 
Foreningens virkelige Liv, saa det gjør dennes dybere 
liggende Interesser Skade. Det er let at føre adskillige af de 
unge Mænd ind i en levende Begejstring for Lovbestem- 
melser, Diskussioner og Afstemninger med og uden Æn- 
dringsforslag — og indenfor sin Begrænsning kan noget 
af dette stundum bidrage til at knytte enkelte for saa- 
danne Opgaver anlagte Naturer til Foreningen og saa- 
ledes gjøre det muligt at føre dem i et nærmere For- 
hold til Sagen selv — meu det gjælder alligevel tit om her 
at kunne holde tilbage, at disse Ting ikke skulle komme 
til at spille en altfor stor Rolle i Medlemmernes Be- 
vidsthed. 

Hvad der derimod kan blive af afgjørende Vigtig- 
hed for, at en Forening kan naa sin fulde Udvikling, 
hvor for øvrigt Betingelserne for dennes Væxt ere nogen- 
lunde gunstige, er Besiddelsen af et godt og hensigtsmæs- 
sigt Lokale. Saalænge en Forening er indespærret i en 
lejet, mer eller mindre begrænset Lejlighed, er den ogsaa 
selv i højeste Grad begrænset i sin Virksomhed, og den 
vil under sine Bestræbelser for at drage de unge til sig 
paa mange Punkter møde saa den ene og saa den anden 
Hindring. Naar en Forening har arbejdet nogle Aar, 
og det har vist sig, at den har Livskraft, saa har det tillige 
vist sig, at den har adskillige Opgaver liggende for sig, 
som det kunde være godt at tage fat paa, paa samme 

Tid som den har sét, at der gives gode Midler af forskjel- 
lig Art, som den kunde trænge til at anvende for at 
vinde nye Medlemmer og for at styrke de gamles Inter- 
esse for og Kjærlighed til Foreningen. Til at tage fat 
paa disse Opgaver og til at tage disse Midler i Brag 
vil der som oftest først og fremmest kræves Plads, som 
det ikke al Tid er let at faa. og der vil som en Følge 
heraf stilles større og større Krav til et eget, med For- 
eningens Behov for Øje indrettet Lokale^). Tilvejebrin- 
gelsen af et saadant har derfor for saare mange Foreninger 
betegnet det egentlige Vendepunkt i Udviklingen af 
deres Liv. 

Foreningsapparatet og Foreningslokalet danner til- 
sammen den Bamme, der ligesom skal omslutte Fore- 
ningens egentlige Liv. Men som Billedet i Rammen er 
af større Værdi end Rammen selv, der kun er til for 
Billedets Skyld og for at tjene dette til Indfatning, saa- 
ledes er det Indhold, vi nu gaa over til at betragte, af 
langt større Værdi end det udvortes Tilbehør, vi her 
have dvælet ved; thi det er dette Indhold, ved hvis rette 
Opfattelse og Fremstilling Foreningen faar sit Præg, og 
af hvilket den drager sin Næring, og som alene er i Stand 
til at give den nogen Betydning for Guds Riges Udvik- 
ling og som et Led i Menighedens Arbejde. Vi skulle 
her nærmere betragte 1) Ynglingeforeningens Anvendelse 
af Guds Ord; 2) dens Anvendelse af Salmen og Bønnen; 
3) det Arbejde, hvortil den søger at opdrage sine Med- 
lemmer og 4) de Hjælpemidler, hvormed den søger at 
forfriske og underholde sine Medlemmer. 



*) Maaske har den kjøbenhavnske Forening lidt mindre under 
Manglen af et selvstændigt Lokale, end Tilfældet har yæret 
paa andre Steder, da den har været saa heldig i de senere 
Aar paa gunstige Vilkaar at kunne bo i det nye, smukke og 
rummelige Missionshus „Bethesda**; dog har ogsaa den paa 
ilere Maader følt sig begrænset i sin Virksomhed ved denne 
Mangel, og det staar derfor som dens første og nærmeste Frem- 
tidsopgave at komme ud herover. 

1) „Lader Kristi Ord bo rigeligea iblandt eder'', det 
er dette Apostelens Ord (Kol. 3, 16), paa hvis rette Til- 
egnelse og Efterfølgelse Livet i en kristelig Ynglinge- 
forening hviler. Hvor det kan siges i Sandhed, at der 
sker dette Ord Fyldest, dér findes, hvad der til enhver 
Tid er Hovedsagen, og dér vil af Guds Naade alt and«t, 
som maatte udfordres, efterhaaden blive lagt til; hvor 
dette Ords Formaning derimod forsømmes eller behandles 
med Overfladiskhed og Letsindighed, dér kan selv 
de ypperste udvortes Betingelser, de skarpsindigste Love 
og Bestemmelser, det rummeligste og hyggeligste Lokale 
intet udrette. Ordets rette og rigelige Anvendelse er i 
den Grad den første Livsbetingelse fpr en Forenings 
Trivsel, at en saadan langt hellere maa standse sin Virk- 
somhed straks, hvis den ikke besidder Betingelserne for 
at virkeliggjøre dette Krav; den vil uden Ordet kun føre 
en Tilværelse uden kristelig Værdi, hvad der gjør støne 
Skade end Gavn. 

Hvorledes skal da Ordet anvendes? Vi maa her 
mindes, at der i denne Sammenhæng er Tale om 
Kredse, der kunne være større eller mindre, eftersom 
Forholdene føre det med sig, men som i alle Tilfælde 
bestaa af døbte og troende Kristne eller dog af saa- 
danne i Forbindelse med søgende Venner, og at der 
ingenlunde her er Tale om en tilfældig samm^isat, af 
alle Elementer bestaaende Forsamling. Som Følge heraf 
behøver Ordets Anvendelse — rent almindelig taget — 
ingenlunde at være indskrænket ved særegne Regler eller 
i Forvejen fastsatte Bestemmelser, men der maa og bør 
paa mange Maader herske en Frihed i dette Stykke, 
som det maaske under andre Forhold vilde være betænke- 
ligt at indrømme. „Naar I komme sammen, da haver 
hver af eder en Salme, han haver en Lærdom, han 
haver et fremmed Tungemaal, han haver en Aaben- 
barelse, han haver en Udlæggelse" — dette Pavlus's 
Ord (1. Kor. 14, 29), som det jo ikke let lader sig gjøre 
at tage til Følge i den større Forsamling, har derimod 

sin Anvendelse i den sluttede Kreds, og er derfor ogsaa 
paa en Maade det Ideal med Hensyn til Ordets An- 
vendelse, som Ynglingeforeningerne stille sig, idet de, 
vel at mærke, altid ubetinget ville fastholde, hvad 
Apostelen umiddelbart ^fter tilføjer: „Alt ske til Op- 
byggelse!" Det følger af sig selv, at Ordet aldrig maa 
gives frit, saa at enhver uden videre skulde kunne tage 
det, hvad enten han mægter at føre det eller ikke; thi 
saa vilde der ikke komme Opbyggelse, men Forvirring 
deraf. Men for dem, som kunne føre det, maa der ikke 
forud vsére afstukket vilkaarlige Grænser ; der maa gives 
enhver af dem Frihed til at bruge Ordet efter sin 
Naadegave og . efter sin Ejendommelighed. Der er 
mange Medlemmer, som eldrig vilde tænke paa, hverken 
at prædike eller udlægge, men som kunne fortælle en 
personlig Oplevelse eller berette, hvad de ved anden 
Lejlighed have hørt eller erfaret, paa en saadan Maade, 
at Ordets Klokkeklang er deri, og saaledes, at der kan 
komme Opbyggelse deraf; der kan fra fremmede Menig- 
heder eller fra andre Foreninger komme besøgende 
Gjæster, som kunne aflægge et Vidnedsbyrd, der kan 
være til stor Velsignelse — eller der kan, navnlig naar 
Kredsen er mindre, komme en 8amtale i Stand uden 
foregaaende Anledning, af hvilken en rig Paavirkning kan 
udgaa for mangt et ungt Menneske. Men alt saadant 
sker kun under den Forudsætning, at der ikke med en 
vis kirkelig eller præstelig Ængstelighed vaages over, at 
alt kommer frem i de tilvante og vedtagne Former, 
naar det blot bestandig kan siges med Sandhed, at „Alt 
sker til Opbyggelse". — Ved Siden af, at Foreningen 
saaledes til enhver Tid føler sig i et frit Forhold til 
Ordet og dettes mangfoldige Rigdom, maa der imidlertid 
tillige være en ordnet og regelmæssig tilbagevendende 
Benyttelse af det, om hvilken al fri Anvendelse lige- 
som kan samle sig som om et sikkert og fast Midtpunkt. 
Skjønt derfor enhver Sammenkomst af Foreningens 
Medlemmer bør bæres af Ordet og af den i Ordet boende 

Aand, saa bør der dog være bestemte Mødeaftener, der 
ere ligesom indviede til Ordets Brug. Hvis Guds Ord 
skal vinde fast Pod i Poreningen, maa idetraindste én 
Aften om Ugen benyttes til en opbyggelig Sammenkomst, 
der snart af sig selv vil blive den egentlige Kjærne i 
Foreningslivet og det frugtbare Udgangspunkt for dettes 
Væxt. Under almindelige Forhold maa der hertil helst 
vælges en Søgnedagsaften, for at ikke Medlemmerne om 
Søndagen af Sammenkomsten i Foreningen skulle drages 
bort fra Menighedens Forsamling, eller ogsaa blive 
trætte af den, fordi de først i Kirken har faaet den 
Næring, som i og for sig var god og tilstrækkelig. 

Naar da de stadige Medlemmer paa en saadan 
bestemt ugentlig Mødeaften komme sammen om Ordet, 
da skal den Skikkelse, hvori dette bydes dem, ogsaa have 
sin faste og ejendommelige Karakter. Skal jeg med et 
bestemt Navn betegne den Art af kristelig Tale, 
som der her i Særdeleshed er Brug for, saa véd jeg intet 
bedre Navn, end at det skal være en „Bibelforklaring". 
I og for sig er maaske dette Navn ikke hævet over 
Misforstaaelse, men der er næppe alligevel nogen anden 
Betegnelse, som tydeligere udtrykker, hvad der her maa 
tænkes paa. Det skal ikke være en Prædiken, der holdes; 
thi en Sammenkomst af denne Art skal ikke efter- 
ligne Kirketjenesten, saa lidt som den gjør Fordring 
paa at erstatte denne; men vel maadenMaade, hvorpaa 
Ordet her føres frem, have noget af Prædikenens Væsen, 
i det der ogsaa her maa tales til Opbyggelse, saa det 
kan høres og kjendes, at Ordet udgaar af Troen og vender 
sig til Troen. Det skal heller ikke være en Tale 
af den Art, som plejer at lyde i den saakaldte gudelige 
Forsamling ; men vel maa Ordet ogsaa herfra laane noget, 
idet det vækkende Element, som jo i Reglen er For- 
samlingstalens egentlige Styrke, ingen Sinde maa glemmes. 
Det skal heller ikke være et Foredrag, og her maa ikke 
forudsættes mere, end hvad en almindelig begavet og 
oplyst Lægmand kan fatte og tildels selv give, om han 
føler Kald dertil; men vel maa Ordet ogsaa fra denne 

Art af kristelig Tiltale laane noget, nemlig det oplysende 
Element, der just for de unge, hvis Kundskab ofte ar 
saare mangelfuld, kan have stor Betydning og tjene til 
at fastholde deres Interesse, hvorfor det i Beglen ogsaa 
modtages med stor Paaskjønnelse. Skulde vi angive, 
hvad der formentlig bør va^re det egentlig ejendomme- 
lige ved den her omtalte, i Foreningen regelmæssig til- 
bagevendende „Bibelforklaring'', saa kan dette udtryldces 
saaledes, at det er dens Maal at oplade de unges 
Øren og Hj ærter for de hellige Skrifters eget Indhold 
og for den mangfoldige Rigdom, som heri er nedlagt, 
paa samme Tid som den skal stræbe efter at opdrage 
dem til selv at kunne læse deres Bibel. Der vil i Beglen 
hos Tilhørerne kunne forudsættes Agtpaagivenhed for 
Ordet og Ejærlighed til dette, men mange af dem 
ville være hildede i en Tilbøjelighed til at lægge egne 
Tanker og Forestillinger ind i Ordet og at læse dette 
med subjektive Briller. Det kommer derfor i saa høj 
Grad an paa at give dem Bespekt for Ordet selv, saa- 
ledes som dette i Virkeligheden lyder, og at lære dem 
at bøje sig for dets Myndighed, paa samme Tid som de 
lidt efter lidt vænnes til at kunne skjelne mellem Aanden 
og Bogstaven. Visselig er det mange Fordringer, 
der saaledes stilles, og det er ingenlunde let at forene 
det opbyggende med det opvækkende, det oplysende med 
det opdragende, men dels gjælder dette jo i Grunden om 
enhver sand Anvendelse af Ordet, dels behøve jo aUe 
disse Egenskaber ikke i samme Omfang at være til Stede 
i enhver Bibelforklaring, men kunne hver for sig betones 
i ringere eller stærkere Grad, eftersom Teksten giver 
Anledning dertil. Hvad Valget af denne angaar, da 
maa der her være en vis Frihed, og der kan ikke op- 
stilles forbindende Forskrifter for, hvor vidt Taleren skal 
vælge dette eller hint Stykke, eller hvor vidt han skal 
fortsætte fra den ene Aften til den anden med det 
samme Afsnit, indtil han er kommen dette igjennem; 
begge Fremgangsmaader have deres Fordele, og de 

kunne jo ogsaa godt bruges afvexlende. Hvor Foreningen 
holder flere ugentlige Saoamenkomster, i hvilke Ordet 
tages frem, dér turde det være tilraadeligt, paa den 
Aften, hvor den egentlige Hovedsammenkomst holdes, 
at oplæse et ikke altfor kort Stykke, som Regel vel 
et Kapitel, og saa fortsætte fra Uge til Uge, indtil 
et helt Skrift er gaaet igjennem i). Efter at Texten er oplæst, 
maa den udlægges af den, som leder Mødet. Hans Udlæg- 
ning bør gaa ud paa at betone, hvad der i det oplæste 
Stykke er Hovedindholdet og Hovedtankegangen, og han 
bør saavidt muligt paavise, hvorledes denne har sin An- 
vendelse ogsaa paa Tilhørerne. Hans Tale maa ikke 
være lang, i det højeste en halv Time, og han skal der- 
for ikke bryde sig om at faa alle Enkeltheder med, men 
søge at samle Indholdet om det, der er Textens Kjærne- 
punkt, idet han dog stadig giver Agt paa, at han ikke 
selv konstruerer et saadant, men helt igjennem bestræber 
sig for at faa sine Tilhørere til at se, hvad den hellige 
Forfatter virkelig har villet sige os. 

Efter denne Gjennemgang bør der gives de tilstede- 
værende Lejlighed til at udtale sig, baade om Textens 
Forstaaelse i sin Helhed, og navnlig ogsaa om Opfat- 
telsen af dens Enkeltheder. Paa denne Maade bliver 
Bibelforklaringen da mangen Gang tillige til en Bibel- 
samtale, som kan være højst frugtbar for de unge Til- 
hørere, der i Reglen ikke ville misbruge den dem givne 
Frihed, men som paa den anden Side kunne føle en 
inderiig Glæde ved selv at give et, om end nok saa 
lille Bidrag til Ordets Forklaring og Anvendelse. Under 
en saadan Samtale kan da ogsaa det opdragende Ele- 



^) Der er paa denne Maade i den kjøbenhavnske Forening i 
1879—85 gjennemgaaet c. 50 af Davids Salmer, Matth., 
5—7, Marcus's og Johannes^s Evangelier, Apostlenes Gjer- 
ninger, Pavli Brev til Romerne, 1. og 2. Brev til Korintherne, 
Brevene til Galateme, Efeserne, Filippenserne, 1. Thes- 
salonicenserbr. og 1. Johannesbrev foruden mange mindre 
Afsnit baade af det gamle og det ny Test. 

Smaaskrifter til Oplysning for Kristne. 1, 7. 4 

ment i Ordets Benyttelse i høj Grad bringes til sin Ret, 
naar den, som leder Mødet, er sin Opgave nogenlunde 
voxen. Paa samme Tid, som han søger at oplade sine 
Tilhøreres Hjærter for det hellige Ords Højhed og 
Skjønhed, vil han kunne vise dem dets Jævnhed og 
Ligefremhed; paa samme Tid, som han lader dem føle 
dets uforlignelige Enfold, vil han kunne aabne deres 
Øjne for, hvorledes Vanskelighederne ved dets For- 
staaelse opstaa og løses. Han vil lidt efter lidt kunne 
vænne dem til at benytte de Hjælpemidler, som selve 
Texten i sin foreliggende Skikkelse byder til sin egen 
Forstaaelse gjennem Indholdsangivelser og Parallelsteder. 
Det ligger ogsaa nær under en saadan Samtale i for- 
trinlig Grrad at betone, hvad Texten i Særdeleshed 
maatte lægge unge Mennesker paa Sinde. Enhver vil 
forstaa, at en saadan Bibelsamtale ikke lykkes hver 
Gang. Til sine Tider kan der herske en trykkende 
Tavshed; til andre Tider kan der falde Udtalelser, som 
ikke høre hjemme i den givne Sammenhæng, men som 
snarere lægges ind i denne, fordi de angaa en Sag, som 
mere tilfældig har ligget en eller anden af Tilhørerne 
paa Hjærte. Men intet af dette bør afskrække; Tavs- 
heden er som oftest kun et Bevis paa den Beskedenhed, 
som jo efter det gamle Ord er „en Ynglings skjønneste 
Dyd", og selv de uvedkommende Ytringer kunde dog 
stundum give et Udbytte. Til Gjengjæld kan en saadan 
Samtale, naar den virkelig lykkes, hos Deltagerne efter- 
lade et uudsletteligt og værdifuldt Indtryk, 

2) Vi skulle dernæst dvæle ved en Sag, der ligele- 
des har den største Betydning for Ynglingeforeningen, og 
det er den Maade, hvorpaa den benytter Salmesangen 
og Bønnen. Om det første af disse Punkter ville nogle 
faa Ord være tilstrækkelige. Den samme Apostel, som 
har sagt: „Lader Kristi Ord bo rigeligen iblandt eder i 
al Visdom **, han tilføjer jo i umiddelbar Forbindelse 
hermed disse Ord: „Saa at I lære og paaminde hver- 
andre med Salmer og Lovsange og aandehge Viser, idet 

I synge yndeligen for Herren i eders Hjærter". For 
enhver, som kjender lidt til, hvorledes et kristeligt Sam- 
fundsliv opstaar, og hvorledes dets Velsignelse arbejder 
sig frem, vil det være indlysende, at en god og kraftig 
Salmesang er et af de fortrinligste Hjælpemidler, 
der haves, til at fremkalde og vedligeholde den' 
gode Aand i Foreningen. Ogsaa her gjælder det imid- 
lertid om, at der maa tages det rette Hensyn til Med- 
lemmernes Alder og øvrige Forudsætninger. Salmer, 
der ere meget lange, eller som have et overvejende dog- 
matisk Indhold, ere aabenbart her ikke saaledes paa 
deres Plads som de Salmer, der mere tiltale Følelsen 
og Fantasien, ligesom ogsaa de livfulde og i Øre faldende 
Melodier ere at foretrække for dem, der have en noget 
tungere og mere ensformig Charakter, selv om disse 
sidste i musikalsk Henseende maatte staa højere^ Og- 
saa paa dette Punkt Ican der imidlertid godt være Tale 
om at udøve en opdragende Indflydelse; ofte kunne 
Salmer og Melodier, der i Begyndelsen ikke rigtig smagte 
de unge, senere blive dem meget kjære. Det falder af 
sig selv, at ethvert ugentligt Møde begynder og slutter 
med Salmesang; ved de ugentlige Hovedmøder vil en 
Salme ogsaa være paa sin Plads, naar Bibelforklaringen 
og den paafølgende Samtale ere til Ende, inden der 
gaas over til det, som ellers skal udfylde Mødet. At 
der for øvrigt ogsaa, hvad Benyttelsen af Salmen angaar, 
maa herske en stor Frihed i mange Stykker, bør vel be 
tegnes som en Selvfølge. — Hvad Bønnen angaar, da 
maa den rette Benyttelse af dette Naademiddel i aller- 
højeste Grad siges at falde sammen med Spørgsmaalet 
om Foreningens Værd og Berettigelse til at existere. 
Da en ret Anvendelse af Bønnen og en ret Anvendelse 
af Ordet ikke kunne skilles fra hinanden, saa gjælder 
det ogsaa om Bønnen, hvad der ovenfor er bleven sagt om 
Ordet, at hvor den Sag er i Orden, dér findes, hvad der 
til enhver Tid er Hovedsagen. En Forening, i hvilken 
der bedes ydmygt, inderlig og stadig, vil bestandig for- 

4* 

nemme Velsignelsen heraf og vil atter og atter faa det 
bekræftet, at dens Ror er lagt den rette Vej, og at der- 
for den Kurs, d^r styres, maa være rigtig, selv om ikke 
alt under Farten er klart eller frit. Hvor derimod Bøn- 
nen kun er en ydre Ceremoni, der benyttes, fordi det nu 
engang anses for et nødvendigt Tilbehør i en „kriste- 
lig** Virksomhed, dér mangler den aandelige Lednings- 
traad, som alene kan forbinde Foreningen med Guds 
Riget her oventil, og som alene formaar at tilføre os 
hernede baade Gløden og Kraften. Ved Foreningens 
Møder er det derfor at den største Betydning, at de 
Bønner, hvormed der — i Forbindelse med Salmesangen 
— begyndes og sluttes, anslaa de rette Strænge og 
holdes i den rette Toneart, da dette ofte betinger hele 
den Stemning, der kommer til at hvile over Sammen- 
komsten, og herved har den største Indflydelse paa den- 
nes Frugt. Det er ikke lange Bønner, der kræves, da 
disse som oftest ville virke trættende. Men det maa til 
Gjengjæld være virkelige Bønner, saa det bliver klart for 
Tilhørerne, at der er en Forbindelse til Stede mellem 
Herren deroppe og hans Tjenere hernede. Derfor maa 
det heller ikke indrømmes de yngre og mere uerfarne 
Medlemmer at holde Bøn i Forsamlingerne ; de forstaa ofte 
endnu ikke at udøve denne hellige Kunst, og. de kunne 
derfor, hvis de paa denne Maade drages frem, let 
fristes til at stille sig foran sig selv i aandelig Henseende. 
Der maa kun holdes Bøn af dem, der kunne bede. 
Heller ikke maa der holdes Bøn, uden at der er en be- 
stemt Anledning dertil, som f. Ex. naar Møderne be- 
gynde eller slutte, ligesom ogsaa de, der holde Bøn, til 
enhver Tid maa gjøre sig det klart, at de skulle have 
noget at bede om. Hvor disse simple Forskrifter ikke 
tages i Agt, der misbruges dette Naademiddel, og Bøn- 
nen synker saare let ned til at blive en tom Klang uden 
et virkeligt Indhold, At holde „Bønnemøder" paa det 
løse, uden bestemt Maal, er den rette Vej til at øde- 
lægge Velsignelsen ved den sunde Anvendelse af Bønnen. 

Hvad dennes Indhold angaar, da ligger det meget nær, ved 
Sammenkomsternes Begyndelse at lade Tankerne samle 
sig om det, som en Kristen al Tid trænger til at forny 
sig i, saa at det bliver en Bøn om „Jesu Kristi Naade" 
og om „Guds Kjærlighed" og om „den hellig Aands 
Samfund" med alt, hvad der ligger i disse Apostelens 
Betegnelser; en Bøn om ærlig Forsagelse og fast Tro, 
om sand Omvendelse og stadig Helliggjørelse. Jævnlig 
bør Bønnen fremhæve Tilhørernes Trang til at faa den 
rette Frugt af Ordet, hvorom de samles, baade for deres 
Tro og deres Haab og deres Kjærlighed. Ved Sam- 
menkomsternes Slutning ligger det derimod nærmere at 
dvæle ved det, som angaar Foreningen og de Forhold, 
der hermed staa i Forbindelse; en ganske særlig Plads 
vil herved aldeles af sig selv tilfalde Forbønnen. En 
inderlig Bøn for Guds Riges Væxt kan her saa godt for- 
enes med et varmt Ønske for vort jordiske Fædreland. 
Med en Bøn for Foreningen og for dens Medlemmers 
rette Fremgang forbinder sig paa en naturlig Maade 
Tanken om de mange andre Foreninger, der ere spredte 
rundt omkring i Verden, og som ere indbyrdes delagtige 
i det samme Arbejde og det fælles Haab. Er der syge 
eller anfægtede Medlemmer, maa disse ikke glemmes, 
saa lidt som Foreningens Bestyrelse og Ledere, da disse 
mangen Gang trænge allermest til Forbønnens Støtte. 
Men i Særdeleshed bør der af al den Varme, som Hjært- 
erne ved Aandens Hjælp raade over, bedes for de 
mange uomvendte og vantro unge Mænd, der ere grebne 
af Verdens Fristelse og holdes fast i dens Garn — bedes 
om, at der bestandig maa være nogle af dem, som 
faa Øjne og Øren op for det Fordærvelsens Maal, hvor- 
til de styre hen. — Med disse Antydninger om Bønnen 
i Foreningen skal det ikke være sagt, at alt, som her 
er berørt, behøver at tages med hver Gang, end mindre 
i den nævnte Orden; der vil ogsaa overfor Bønnens 
Indhold være Brug for den rette Evne til at passe Tid 
og Time for enhver Sag. 

Digitized by VjOOQIC 



54 V. Schousboe. 

Paa Ynglinge-Foreningernes ottende internationale 
Konference (Genf, 1878) blev det vedtaget, at „den Uge, 
som begynder med den anden Søndag i November«, skal 
paa særegen Maade være en „Bedeuge" for de kristelige 
Ynglingeforeninger og deres Arbejde for Evangeliets 
Fremgang. Centralkomiteen i Genf plejer derfor hvert 
Aar til de forskjellige Foreninger at udsende et Forslag 
om denne Uges Anvendelse, med Angivelse af de Emner, 
som paa dens forskjellige Dage skulde drages frem ved 
Foreningernes Sammenkomster. Det følger af sig selv, 
at denne Sag ikke alle Steder bliver taget paa samme 
Maade, og at navnlig de Foreninger, der staa paa den 
lutherske Kirkes Grund, have ondt ved at dele den 
reformerte Kirkes Betragtning af saadanne udvortes 
Reglementer for hvad der i sit inderste Væsen kun kan 
opfattes og gjennemføres paa aandelig Vis. En saadan 
Frihed for de enkelte Foreninger bliver heller ikke paa 
nogen Maade angrebet. Paa den anden Side har Del- 
tagelsen i denne „Bedeuge", naar den fejres paa en 
Maade, der stemmer med det hjemlige Kirkesamfunds 
Forudsætninger, noget ganske overordentlig vækkende 
og løftende ved sig. Dette at vide, at der paa samme 
Time, rundt omkring paa Jorden, i de forskjelligste 
Tungemaal, opsendes varme og ærlige Bønner for Guds 
Riges Udbredelse og Befæstelse blandt de unge Mænd, 
indeholder paa en Gang en Bestyrkelse og en Paamindelse, 
for hvilke mangfoldige unge have følt sig inderlig tak- 
nemmelige. 

3) ^Pra et lahora^^ saaledes lyder det gamle Ord, 
og det har ogsaa sin ubetingede Sandhed paa det Om- 
raade, som vi her beskjæftige os med. Er Bønnen en 
Nødvendighed i de unges Foreninger for at holde dem 
fast paa den rette Grund og for at bevare Medlemmerne 
i den rette Inderlighed, saa er Arbejdet ligeledes en 
Nødvendighed for at vedligeholde deres Interesse for 
Sagen og deres Kjærlighed til den, for at beskytte dem 
mod Usundhed og Sentimentalitet og saaledes bevare 

dem i den rette Friskhed, Unge Mennesker kunne ikke 
nøjes med at være alene modtagende, de maa ogsaa 
prøve deres Kræfter; hvor glade de end kunne være 
over det, som bydes dem gjennem Ordet og Bønnen, 
saa vilde de dog ikke i Længden befinde sig vel i en 
Forening, hvor der kun blev lagt an paa dette, ligesom 
ogsaa en Forening, der nøjedes med disse Midler alene, 
vilde friste sine Medlemmer til altfor tidligt at føle sig 
som voxne og erfarne Kristne. 

Det er derfor et saare vigtigt Led i Ynglinge-For- 
eningens Liv, at den søger at give sine Medlemmer An- 
visning paa, hvorledes de kunne tage Del i Arbejdet for 
Guds Riges Udbredelse, og at den ligesom opdrager 
dem til at gjøre dette paa den rette Maade. — Der er 
imidlertid en Ting, som vi her strax ville gjøre opmærk- 
som paa, og det er dette, at det til enhver Tid maa 
haves i Erindring, at det Arbejde, som Foreningen op- 
drager sine Medlemmer til, bør være af den Natur og 
bør forelægges dem paa en saadan Maade, at det ikke 
giver dem Afsmag paa eller gjør dem uskikkede til at 
passe deres jordiske Gjerning, til hvilken de har uddan- 
net sig, eller som de ere i Begreb med at dygtiggjøre 
sig til. Thi hvis dette ikke tages i Agt, vil man kunne 
gjøre de unge en Skade, som det ikke senere er let at 
gjøre god igjen. Vel vil det som Undtagelse kunne 
indtræffe, at et eller andet ungt Menneske gjennem 
Foreningens Paavirkning bliver klar over, at hans Livs- 
gjerning er og maa være Tjenesten i Menigheden, hvad 
enten han nu vil virke som Missionær blandt Hedninger 
eller som Deltager i de mange Foretagender, der sættes 
i Gang her hjemme. Men et saadant Tilfælde maa nød- 
vendigvis være en Undtagelse, da der hører langt mere 
til at give sig ind i en Gjerning af den nævnte Art end 
den flygtige Stemning, der saa let opstaar hos unge. 
Det maa tværtimod stadig foreholdes disse, hvorledes 
det at være en god Kristen saa godt lader sig forene 
med, ja endog beviser sig i at være tro og flittig i sin 

jordiske Gjerning, og at det er ikke Lærere eller Em- 
bedsmænd, som Menigheden særlig trænger til i vore 
Dage, men at den just højlig har Brug for, at der er 
Mænd i borgerlig Stilling, som kunne og ville vise Verden, 
hvad Kristendom formaar i Livet, og hvorledes den 
fremfor alt andet er i Stand til at skabe dygtige og i 
alle Henseender paalidelige Mennesker. — Efter at have 
afvist denne Misforstaaelse gjentage vi, at Arbejde hører 
med til Ynglingeforeningens Livsbetingelser. Og der er 
saare ofte noget at arbejde med. Der er i Reglen hos 
unge Mennesker, som ere grebne af en alvorlig Vækkelse, 
eller i hvem et virkeligt Trosliv er kommen i Grøde, en 
stærk og levende Iver for at udrette noget; det Livsens 
Ord, som de selv have smagt Naaden og Velsignelsen 
af, ville de inderlig gjerne, at ogsaa andre skulle faa 
Del i, og jo stærkere de føle, hvorledes deres hele Syn 
paa Livet er blevet et andet, desto mere længes de efter, 
at Venner og Kammerater maatte kunne naa det samme, 
og desto mere føle de Trang til at gjøre noget dertil. 
Denne Glød gjælder det om ikke at slukke, saa sandt 
som den er tændt ved en hellig Ild, og saa vist som 
det er, at Guds Rige har Brug for alle, ogsaa for de 
smaa Kræfter. Der er noget saare skjønt ved at se de 
unges levende Begejstring og inderlige Længsel; der er 
noget heri, som alle ældre, der ere naaede til de mange 
Bekymringers og de ængstelige Prøvelsers Livsalder, 
have godt af engang imellem at holde sig for Øje. — 
Men paa den anden Side vil det af sig selv være klart, 
at det i højeste Grad gjælder om at gribe denne Sag 
an paa rette Maade og at lede de unge i de rette Spor, 
da der ellers let opstaar Fare for, at de ad denne Vej 
snarere kunne blive førte fra Maalet end til Maalet, 
navnlig hvis de føres ind paa Opgaver, som ligge over 
de Evner og den Erfaring, de medbringe. Guds Riges 
Arbejdsmark er jo hverken bestemt til eller tjent med 
at være Tumleplads for umodne og uerfarne Begyndere, 
og derfor gjælder det at holde tilbage, hvor den fornødne 

Indsigt og Udholdenhed endnu ikke er naaet. Hoved- 
hensynet er og bliver, at det, der skal arbejdes for, 
kommer til at svare til det, der skal arbejdes med, at Op- 
gaverne og de Kræfter, der skulle løse dem, passe 
sammen. 

Mange unge Mennesker, der endnu næppe have 
prøvet Livet, have jo ikke desto mindre stor Selv- 
tillid og tilbyde sig derfor ofte til en eller anden 
Virksomhed, som ligger langt over deres Kræfter. At 
give dem Lov til at indlade sig herpaa er en stor 
Uret baade mod dem selv og mod Gjerningen; denne 
bliver daarlig udført og i Reglen snart opgiven igjen, 
og de unge, som erfare, at de intet formaa, kunne 
herved blive modløse og tabe Lysten til enhver Virk- 
somhed. Inden Foreningen tillader sine Medlemmer at 
begynde paa en eller anden Sag, maa den derfor om- 
hyggelig overveje, om den virkelig har de Midler, der 
høre til, for at denne Sag — hvad det nu er — virke- 
lig kan blive til noget og lykkes. Og det er ikke blot 
de rent ydre Midler (som Penge f. Ex.), til hvilke der 
skal tages det største Hensyn; thi der kan ofte — hvad 
disse angaar — udrettes meget med forholdsvis lidt. 
Derimod staar det Spørgsmaal altid i forreste Række, 
om de personlige Kræfter ere til Stede, og om de, hvis 
de have tilbudt sig, virkelig besidde den fornødne Dyg- 
tighed og Udholdenhed, efterdi et Arbejde hellere 
maa opsættes end senere opgives paa Halvvejen. Det 
gjælder her som overfor al Virksomhed i Menigheden at 
ihukomme Herrens Ord i Luk. 14 om den, som vil 
bygge, og som først maa beregne, „om han har, hvad 
der hører til for at fuldføre det med, at ikke, naar 
han faar lagt Grundvold og ej kan fuldende det, alle, 
som se det, skulle begynde at spotte ham og sige: dette 
Menneske begyndte at bygge og kunde ikke fuldende 
det". 

Efterhaanden som der i en Ynglingeforening samler 
sig et større eller mindre Tal af unge Mænd med et 

virkeligt Troesliv, og som — selv om de endnu ikke ere 
naaede til en udviklet kristelig Erfaring — dog have givet 
Prøver paa, at de besidde baade Bestandighed og 
Skjønsomhed, saa vil det ogsaa snart vise sig, at der 
indenfor Menighedslivets Omraade gives adskillige Op- 
gaver, som passe for de unges Kræfter, og som derfor 
lidt efter lidt kunne tages op. Det skal da ogsaa snart 
kj endes, at „Arbejdet" er til den største Velsignelse 
baade for de mange enkelte Medlemmer, der herigjen- 
nem voxe i deres Kjærlighed til ham, som er Vin- 
gaardens Herre, og for Foreningen i sin Helhed, der 
styrkes ved dens Medlemmers Fremgang. Det er og 
kan ikke være Meningen her at gaa ind paa denne Sags 
Enkeltheder eller at dvæle ved alle de forskjellige Opgaver, 
som en Forening kan stille sig. Det skal kun antydes, 
af hvad Beskaffenhed de vigtigste af dem ere. For det. 
første gjælder det da, at der indenfor Foreningen 
selv er Anledning til forskjellig Virksomhed, hvis Be- 
tydning for Samlivet er større, end den maaske ved 
første Øjekast synes. Der er saaledes meget at gjøre 
overfor de nye. indtrædende Medlemmer; at antage sig 
disse, medens de ere fremmede og paa mange Maader 
vaklende, at hjælpe dem til at blive trofaste og stadige 
Medlemmer, som forstaa Foreningens Aand og Maal, 
allerede dette lægger Beslag paa mange Kræfter. Der 
gives fremdeles i en Forening mangfoldige Smaaarbejder, 
som det ikke altid er muligt for Bestyrelsen selv at 
overkomme, og som ikke stille større Fordringer, end at 
de kunne betros endog til de yngre Medlemmer, for 
hvem det i Beglen er en virkelig Glæde at kunne være 
lidt til liytte. At holde en Medlemsliste eller en Bog- 
fortegnelse i Orden, at afskrive en Melodi eller at gjøre 
Lokalet i Stand til Mødet. sUgt er kun ringe Ting i sig 
selv; men det er dog ofte paa saadanne Smaatings sam- 
vittighedsfulde og stadige Udførelse, at Karakterens 
virkelige Værd maa prøves. Der bliver ikke sjældent 
Anledning til at ailægge Besøg hos Medlemmer, som f. 

have Medlemmer af disse Foreninger ikke sjældent gjort 
god Gavn, ved nemlig at antage sig unge Forbrydere, 
som efter at have udstaaet den første Straf atter vende 
tilbage til Samfundet, og som jævnlig ere uheldig stil- 
lede ved den Mistro og Tilbageholdenhed, som de møde. 
Der forudsættes her Anvisning og Hjælp fra kompetent 
Side; særlig er det godt, naar f. Ex. Fængselspræsterne 
ere villige til at lede denne Gren af Arbejdet. — En 
stor og meget betydningsfuld Arbejdsmark er givet i 
Søndagsskolerne, saaledes som disse nu have fundet Ind- 
gang saa godt som over hele den protestantiske Kristen- 
hed. Det kan ligefrem siges, at de kristelige Foreninger 
for unge Mænd have tjent og tjene som Planteskoler 
for Lærere i Søndagsskolerne. Det er naturligvis ogsaa 
her en Forudsætning, at der fra disse Skolers Side ydes 
de unge Lærerkræfter den fornødne Anvisning og Vej- 
ledning. — Det er imidlertid ikke blot til Børn og unge, 
at Foreningerne kunne udstrække deres Virksomhed: 
ogsaa mangen gammel i Menigheden har haft godt deraf. 
Der findes jo, baade i By og paa Land, mangen svage- 
lig og ensom gammel Mand eller Kvinde, der paa Grund 
af deres Helbredstilstand ikke kunne komme i Guds Hus 
og mangen Gang heller ikke længere selv kunne læse ; at 
besøge saadanne om Søndagen, eller naar anden Lejlighed 
gives, at synge en Salme eller læse en Prædiken for 
dem, at fortælle dem lidt, som kan glæde og styrke dem, 
det er en god og i sig selv saare tiltalende Gjerning. 
Derimod maa det som Regel siges at overstige de' unges 
Evner at aflægge egentlige Sygebesøg, da der hertil 
kræves en kristelig Erfaring og en psykologisk Sans, som 
man ikke kan vente i den Alder af Livet. Det er der- 
for i Almindelighed heller ikke tilraadeligt at anvende 
Medlemmer til Besøg paa Hospitaler eller ligliende An- 
stalter, hvor de komme til at staa overfor Mennesker af 
højst forskjellig aandelig Retning og Udvikling. Som 
Undersøgere og Medhjælpere i Understøttelsesforeninger 
og andre velgjørende Institutioner ville mange af de unge 

kunne finde Anvendelse for deres Trang til at komme 
Næsten til Hjælp, ligesom det ogsaa kan betros dem at 
udbrede Blade og Skrifter under den med disses Indhold 
fornødne Kontrol. 

Vi ville slutte denne korte Oversigt over „Arbejdet'^ 
i Ynglingeforeningen med at fremhæve, at det selvfølge- 
lig gjælder om, at dens Medlemmer aldrig tabe Bevidst- 
heden om, at de ere unge, saa de give efter for de 
mislige Tilbøjeligheder, som deres Alder er udsat for, 
og navnlig for Lysten til at optræde som udviklede og 
erfarne Kristne. Ubetimelige „Vidnesbyrd" maa for- 
hindres saavel som enhver selvkaldet Optræden, der saa 
ofte har sit Udspring ligefrem af Forfængelighed eller 
af Uvidenhed. Men paa den anden Side maa en Menig- 
hed, hvor virkelig Sansen er vaagnet for det mangfol- 
dige Arbejde, som der er Brug for, naar den med rette 
skal kunne betegnes baade som „Saltet" og som „Lyset", 
aldrig lade haant om det Maal af frisk Kraft og tillids- 
fuld Frimodighed, der bor hos de unge Mænd, i hvem 
Jesus Kristus er bleven baade Sandheden til Salighed 
og Kjærligheden, der tvinger. 

4) Vi have dvælet ved den Betydning, som der i 
de unge Mænds Foreninger tilkommer Ordet og Bønnen, 
og ved den Vægt, som der med rette bør lægges paa 
Arbejdet; der er endnu et Punkt, som hører med for at 
fuldstændiggjøre Billedet af det Liv, der føres i disse 
Kredse, og det er de Midler, ved hvilke Foreningen søger 
at skaffe sine Medlemmer den fornødne Underholdning 
og Forfriskelse, „Hjælpemidlerne", som de ofte kaldes. 
Der ligger i dette Navn, at disse Ting ikke ere og ikke 
bør være Hovedsagen; men der ligger tillige deri en 
Anerkjendelse af den Nytte, de gjøre under Bestræbel- 
serne for at virkeliggjøre det egentlige Maal. Dette vil 
nemlig ikke være muhgt, uden naar det lykkes at give 
Samlivet en saadan Skikkelse, at de unge, paa samme 
Tid som de vækkes og styrkes i kristelig Henseende, til- 
lige, hvad det rent menneskelige angaar, kunne befinde 

sig vel i Foreningen og lidt efter lidt komme til at be- 
tragte denne som det fælles Midtpunkt for deres Inter- 
esser. Ungdommen maa altid have sin Ret; det nytter 
ikke, hverken at ville opføde den udelukkende med reli- 
giøs Næring, der snart vil vise sig at være altfbr „haard" 
en Kost (smL 1 Kor. 3, 2), eller bestandig at ville lægge 
Beslag paa dens Kræfter til et Arbejde, som da meget 
hurtig vil trætte den. Det er derfor en Nødvendighed 
for Poreningen, at den ved Siden af de nævnte Virke- 
midler dels lægger sig efter saadanne Ting, der kunne 
tilfredstille den i Ungdommen saa levende og saa beret- 
tigede Drift til alsidig Uddannelse og til Oplysning om 
Menneskelivets forskjellige Forhold, dels søger at finde 
Veje, ad hvilke den kan imødekomme Medlemmernes 
Trang til det, som formaar at opmuntre og fornøje dem ; 
thi at ogsaa en saadan Trang hos unge baade er en sund 
og god Ting, og at den hverken kan eller bør tvinges til- 
bage, men tværtimod, hvor Anledningen er givet, ledes 
i gode Retninger, det maa indrømmes af enhver, der 
selv kjender til Ungdommen. 

Disse „Hjælpemidler" ere baade mange i Tal og 
højst forskjellige i Art, og det falder af sig selv, at de 
ikke overalt kunne anvendes hverken paa samme Maade 
eller i samme Udstrækning. Saa hdt som det ovenfor 
var Meningen at give en udtømmende Anvisning paa det 
Arbejde, der kan optages af Ynglinge foreningerne, saa 
lidt er det her Hensigten at gjennemgaa alle de Bestræb- 
elser, der sigte til Medlemmernes Underholdning og 
Forfriskelse. Vi skulle indskrænke os til at paapege de 
vigtigste Spor, paa hvilke man er slaaet ind. 

Blandt de Ting, der kunne tjene til Uddannelse og 
Belæring, maa først nævnes det oplysende Foredrag, 
paa hvilket der jo i vore Dage med rette lægges saa 
stor Vægt. At de Emner som staar i direkte Forbin- 
delse med Hovedformaalet, her ville indtage den frem- 
ragende Plads, er jo aldeles naturligt. Fortællinger af 
Guds Riges Historie, Skildringer af de mærkelige Begi- 

venheder paa Menighedslivets forskjellige Omraader, 
Livsbilleder af Kirkens fremragende Personligheder — 
alt dette er af en særlig Betydning. Det samme gjælder 
imidlertid i Virkeligheden ogsaa om den. saakaldte Ver- 
denshistorie, for ikke at tale om Fædrelandets; hvad det 
kommer an paa, er kun dette, at der fortælles med det rette 
Syn for den dybere Sammenhæng. Beskrivelse af et 
fremmed Land, Oplysninger fra Naturens Enemærker, 
Redegjørelse for de Spørgsmaal, der sætte Tiden i Be- 
vægelse, Meddelelser fra Kunstens Verden og m. a. T. 
ville, naar de fremstilles i den rette Aand, være paa 
deres Plads. — En ikke ringe Rolle spiller paa mange 
Steder den saakaldte Spørgsmaalskasse, i hvilke Med- 
lemmerne - uden at de behøve at navngive sig — 
kunne nedlægge Forespørgsel om de Ting, der have 
tildraget sig deres Opmærksomhed, og om hvis rette For- 
staaelse og Sammenhæng de ere uvidende eller tvivl- 
raadige. En Gang om Maaneden — eller saa ofte man 
vil — bliver da denne Kasse tømt og de gjorte Fore- 
spørgsler besvarede, hvad der jævnlig giver Anledning 
baade til Belæring og til Underholdning. Der bliver 
herved i Medlemmernes Bevidsthed inddraget mange 
baade større og mindre religiøse og sociale Forhold, hvis 
rette Forstaaelse er af Vigtighed, men som der maaske 
ellers ikke var Lejlighed til at dvæle ved. — Naar en 
Forening raader over de fornødne Lærerkræfter, og der 
for dens Medlemmers Vedkommende er Anledning der- 
til, saa er Oprettelsen af Undervisn^ings-Kursus en 
af de Ting, der kunne støtte den i høj Grad, og som 
gjør det overflødigt for dem, der ønske en saadan Ud- 
dannelse, at søge den andensteds. Foruden i Skrivning 
og Regning, som i Reglen mange ville være med til, er 
det vel Undervisning i Modersmaalet og dets skriftlige 
Anvendelse, som ligger nærmest; af fremmede Sprog 
ville hos os Tysk og Engelsk som oftest være dem, efter 
hvilke der spørges. — Til de første Opgaver, som en 
Ynglingeforening bør stille sig, hører Tilvejebringelsen 

af en Bogsamling til Udlaan blandt Medlemmerne. 
God og sund Opbyggelses-Litteratur maa der her lægges 
særlig Vægt paa, da der i Reglen vil være en stærk 
Efterspørgsel efter Skrifter af denne Art; men forøvrigt 
kan Bogsamlingen optage alle Bøger, der uden berettiget 
Anstød kunne læses af alvorlige og kristelig sindede 
Mennesker. Hovedværkerne af Modersmaalets Litteratur 
og klassiske Arbejder fra andre Sprog i Oversættelse, 
historiske Skrifter, Rejsebeskrivelser, Billedværker m. m. 
ville altid blive søgte. — Det ligger nær med Biblio- 
theket at forbinde en Læsestue, hvor Bøger, som ere 
nye, kunne fremlægges, inden de gaa over i Bogsamlingen, 
og hvor der tillige findes Blade, baade saadanne, der 
ere knyttede til Foreningens Formaal, og andre af mere 
almindeligt Indhold, naar de ere baarne af en god Aand. 

Ved Siden af de Ting, der tjene til Uddannelse og 
Belæring, er der andre, som sigte til at opmuntre og for- 
nøje Medlemmerne* Der bør saaledes være Lejlighed 
for disse, naar de besøge Foreningens Lokaler, til at 
beskjæftige sig i en Fritime med et eller andet uskyl- 
digt Selskabsspil, Skak, Domino eller lignende. 
Musik og Sang kunne i høj Grad baade underholde 
og opmuntre, naar der findes Kræfter, som dyrke disse 
Ting og ere villige til at glæde andre ved deres Talent. 
I større Foreninger kan denne sidste Sag drives vidt; 
flerstemmige Sange og Sammenspil af Stryge- eller 
Blæse-Instrumenter ville altid vække stor Paaskjønnelse. 
En udmærket Ting er det ogsaa, om Foreningen enten 
selv har eller dog har Adgang til en Gymnastiksal, 
da der er faa Beskæftigelser, der i saa høj Grad tiltale 
de unge Mennesker som Legemsøvelser, hvilke paa en 
Gang styrke og fornøje. 

Det ligger i Sagens Natur, at der med Hensyn til 
det Omfang, hvori alle disse Ting kunne drives, er en 
betydelig Forskjel mellem Foreningerne i de folkerige 
Byer og de smaa Landsby-Foreninger, der kun tælle faa 
Medlemmer og ikke kunne raade over stor Kraft. I 

Englands og Amerikas store Foreninger med deres 
paladslignende Ejendomme finde vi disse Hjælpemidler 
udviklede i en forbavsende Grad. Foreningen i Balti- 
more, en By paa- c« 350,000 Indbyggere, ejer f. Ex. en 
stor Gaard, hvis Opførelse har kostet c. 900,000 Kroner, 
og dog er denne ingenlunde den største eller dyreste 
Foreningsejendom, som findes. At der her findes ud- 
mærkede Lokaler af enhver Art, fra Forsamlingssale og 
Læseværelser til Gymnastiksal og Baderum, er en Selv- 
følge, og der gjøres alt, for at Medlemmerne skulle be- 
finde sig vel, paa samme Tid som der med den største 
Omhu vaages over, at Foreningens alvorlige Formaal 
ikke skal blive glemt mellem de* storartede Indretninger. 
Bortset fra disse Pragtbygninger findes der imidlertid 
andre langt beskednere, ved Jærnbanestationer og i 
mindre Byer; ofte er det Bjælkehuse, som kunne skaflFes 
til Veje for en 2 å 3000 Kroner, og som dog kunne yde 
alt, hvad der behøves. Det er i det hele overraskende, 
hvad der ogsaa i disse Retninger kan naas med smaa 
Midler, hvor Sagen bliver grebet an paa den rette 
Maade. 

Blandt de Ting, der baade opbygge og glæde, 
baade underholde og styrke, maa ogsaa nævnes de 
festlige Sammenkomster, der afholdes enten paa en 
bestemt Aften om Maaneden, eller i noget større Stil, 
naar en særegen Lejlighed indtræfi'er, som f. Ex. For- 
eningens Stiftelsesdag, ved Juletid o. s. v. En smuk 
Sommerdag at samles i Skoven, at holde en lille Andagt 
under Træernes Kroner og saa for øvrigt glæde sig 
med hverandre baade med Sang og Tale, baade med 
Øvelser og Lege, det vil hos mange unge efterlade et 
uforglemmehgt Minde. 



V. 
Hvad der giver de kristelige Ynglingeforeninger en 
ejendommelig Betydning er for det første den over- 

ordentlig store Udbredelse, de have faaet, og dernæst 
tillige den Sammenslutning imellem dem, som dels 
allerede er til Veje bragt, dels er i Færd med at ar- 
bejde sig frem. 

Hvad deres Udbredelse for Tiden angaar, da skulle 
vi meddele følgende Fortegnelse, der slutter sig til Op- 
givelser for indeværende Aar (1886). 



Evropa: 



( England og Wales. 258 

{ Skotland.; 260 

I Irland 52 . . . 570 

Khinsk-westfalske F. 235 

Øst-ty8ke Forbund . 145 

Nord- tyske F 113 

Syd-tyske F 72 

Sachsiske F 6o 

Elsass- Lothring. F.. 14 

Bayern 15 ... 650 

Holland 491 



Schweiz, d. franske. 104 
— , d. tyske . . 173 



277 



Frankrigs 79 

Sverig c. 20 

Norge c. 50 

Danmark 58 

Belgien 24 

* Spanien 15 

Italien 19 

Østrig- Ungarn 10 

Rusland 8 

Tyrkiet 1 

Amerika: Forenede Stater 1002 

Kanada m. fl. Stater 64 

Vestindien 5 

Syd-Amerika 4 

Asien 

Afrllca. 

Avstralieti 



2267 Foreninger 



1075 

40 — 

12 — 

28 — 



I Alt: 3422 Foreninger. 



Vi skulle hertil føje følgende Bemærkninger: 
De forenede Stater i N.-Amerika ere det 
Sted, hvor disse Foreninger have fundet den største 
Udbredelse. Medlemstallet i Unionens Foreninger kan 

opgives til c. 140,000. I Foreningsbygninger og faste 
Værdier af forskjellig Art besidde de en Ejendom 
af c. 20 Millioner Kroner. I Spidsen for Styrelsen 
staar en Komite af 33 Medlemmer, der under sig om- 
fatter alle amerikanske Foreninger, og som i sin Midte 
tæller Navne som Cornelius Vanderbilt og H. Dodge 
Cleveland. Den virksomme Generalsekretær er Richard 
C. Morse. Paa Konferencer, der afholdes hvert andet 
Aar i en eller anden af Unionens store Byer, afgjøres 
de fælles Anliggender; den sidste blev holdt Maj 1886 i 
Atlanta i Georgien. Foruden denne „internationale" 
Komite bestaar der særegne Komiteer for de enkelte 
Stater. Ynglingeforeningeme ere i Amerika for længst 
en virkelig Samfundsmagt, og den Betydning, de allerede 
have haft, og efter al Sandsynlighed ogsaa i Fremtiden 
ville faa, overfor alle nedbrydende Bestræbelser, kan ikke 
vurderes højt nok. 

Af Landene i Europa møder Tyskland med det 
største Tal af Foreninger. Disse ere delte i „For- 
bund", hvis Hovedsæder ere Elbérfeld, Berlin, Hamborg, 
Stuttgart, Bautzen og Miihlhausen. Det samlede Tal af 
Medlemmer er det ikke muligt at opgive med Nøjagtig- 
hed; alene for Rhinprovindsens og Westfalens Vedkom- 
mende er det omtrent 12000. Præsterne Krummacher i 
Elbérfeld og Ranke i Potsdam samt Lægmanden Baron 
V. Oertzen i Hamborg ere de mest bekjendte Ledere. 
Ved Siden af de egentlige Forsamlingslokaler er der i 
Tyskland lagt en særegen Vægt paa Gjæstehjemmene 
eller de saakaldte „Herbergen zur Heimat", som findes 
i alle store Byer; i disse Hjem finde rejsende unge 
Mænd god og billig Optagelse og kristelig Omsorg. — 
Storbritannien og Irland indtager den tredie Plads 
i Rækken. Foreningernes Medlemstal kan sættes til 
omtrent 55000; Værdien af deres Ejendomme til 300000 
Pund eller mellem 5-6 Mill. Kroner. Som et sær- 
egent Gode kan der nævnes de saakaldte „Hvilehjem", 
der ere beliggende ved Havet i smukke Omgivelser, og 

hvor Medlemmer, der have været syge eller ere over- 
anstrængte af Arbejde, kunne finde Ro og Helbredelse. 
De engelske Poreninger styres af et „nationalt Raad", 
hvis Formand er den gamle George Williams (se S. 16). 
Den i 1885 afdøde, ved sin Kjærlighed til Guds Rige 
saa udmærkede Jarl af Shaftesbury havde ogsaa store 
Fortjenester af de unges Sag. I London og Omegn 
findes der 65 Foreninger, fordelte under 6 Distrikt- 
bestyrelser; i det hele er England delt i 19 Distrikter. 
Skotland i 9, Irland i 2. — I Holland findes der et 
særdeles stort Tal af Foreninger, men de ere gjennem- 
gaaende smaa ; Medlemsantallet i omtrent 500 Foreninger 
gaar ikke op over 10,000. De have hidtil været ordnede 
i 3 Grupper: det „nederlandske", det „frisiske" og det . 
„zeelandske" Forbund. Formanden i Fællesbestyrelsen er 
W. V. Oosterwijk Bruijn. Foreningerne have ofte an- 
taget et særegent Navn, i Reglen et bibelsk; Samuel, 
Daniel, Timotheus, Christophilus ere Exempler herpaa. 
I Garnisonsbyerne findes der i alt 19 Foreninger, ude- 
lukkende beregnede paa Soldater. — Vi komme der- 
næst til Schv^eiz. Skjønt dette Land har forholdsvis 
langt færre Foreninger end f. Ex. Holland, og hvad 
Tallet paa dem angaar først er det sjette i Rækken, saa 
har det dog aldrig fornægtet sig, at det var her, at 
Sagen fødtes. Navnlig har Foreningen i Genf i en 
ganske særegen Grad Krav paa Taknemlighed hos 
alle Ynglingesagens Venner; det er fra den, at Ar- 
bejdet for den internationale Sammenslutning mellem 
de unges Samfund er udgaaet (sml. nedenfor). For- 
eningerne ere ogsaa her i det hele smaa: de i Bern, 
Basel og Genf have omtrent 100 Medlemmer hver. — 
Ogsaa hos Frankrigs Protestanter har Sagen allerede 
forlængst fundet Indgang, om end Fremgangen i dette 
saa overvejende katholske Land kun er langsom. Dette 
samme gælder om Belgien; det er her især protestantiske 
Minearbejdere, der have oprettet smaa Foreninger til 
indbyrdes Opbyggelse og Befæstelse. I Italien, 

Spanien og Østrig-Ungarn er det af mange Grunde 
forbundet med store Vanskeligheder at samle de spredte 
Protestanter; der er imidlertid fra Genfer- Komiteens 
Side bleven anvendt et betydeligt Arbejde for at bane 
Yej i disse Lande, og dette Arbejde har heller ikke 
været uden Frugt. 

Af de 40 Foreninger i Asien findes de 15 i de 
Lande, som staa under tyrkisk Højhed — imellem disse 
er der ogsaa Foreninger . i Jerusalem og Nazareth — 
20 i Indien og paa Ceylon, 2 i Kina og 3 i Japan. — 
Af Afrikas 14 Foreninger ere de to paa Madagascar, 
de øvrige 10 i Sydafrika. I Avstralien findes der 28, 
hvoraf 14 paa I^y-HoUand og 11 paa Ny-ZeeJand. 

Vj skulle tilføje et Par Ord om de skandinav- 
iske Lande. I Norge, hvor P. L. Hærem (se Side 7) 
begyndte paa denne Sag i 1867, har den haft god Frem- 
gang og slaaet Rod ikke blot i Hovedstaden, men ogsaa 
rundt omkring i Landet. Foreningernes Tal er omtrent 
50, og adskillige af dem have- forholdsvis ikke faa Med- 
lemmer. 1 Bestemmelserne om Foreningernes Formaal 
og Medlemmernes Optagelse hersker der en vis Frisindet- 
hed, paa samme Tid som en stærk konservativ Aand er 
fremtrædende i Spørgsmaalet om Valget af Bestyrelsen 
og med Hensyn til mulige Forandringer i selve Statut- 
terne. Fra 1880 har Kristiania-Foreningen sit eget 
Blad: „Den unges Ven", der tillige er Organ for „de 
norske Ynglingeforeningers Fællesforbund", som blev 
dannet i det samme Aar. Forbundets Bestyrelse be- 
staar af 10 Medlemmer, af hvilke de 5 skulle have 
hjemme i Kristiania; hvert tredie Aar skal der holdes 
et Fællesmøde af Delegerede fra de forskjellige For- 
eninger. Fra indeværende Aar af staar Adgangen til 
Fællesforbundet tillige aaben for de saakaldte „Ungdoms- 
foreninger paa Landet", i hvilke der ogsaa kan op- 
tages unge Kvinder; det er Bebyggelsesforholdene i det 
udstrakte Land. som have gjort det vanskeligt og uprak- 
tisk at ^jennemføre Adskillelsen mellem de unge Mænd 



Digitized by VjOOQIC 



70 V. Schousboe. 

Og de unge Kvinder med absolut Strænghed. Der er 
hidtil ikke bleven ført nogen Klage over disse blandede 
Foreninger, medens man paa den anden Side er paa 
det rene med, at den gjorte Indrømmelse ikke kan 
gjælde for Byernes Vedkommende. — I Sverig havde 
Ynglingesagen i Syvtiaarene en forholdsvis rig Ud- 
vikling. Talrige Foreninger bleve stiftede, og flere af 
dem vare forholdsvis meget betydelige. Paa Konferencen 
i Grenf (1878) meddeles der Beretning fra Sverig 
om 81 Foreninger med 3435 Medlemmer. Et Blad 
(„Ynglinga-tidningen") blev udgivet og et Forbund 
mellem de enkelte Foreninger oprettet. Denne Ud- 
vikling havde imidlertid ikke tilstrækkelig fast Grund 
at hvile paa; navnlig forvoldte de konfessionelle Spørgs- 
maal de største Vanskeligheder. Efter nogle Aars 
Forløb maatte Bladet ophøre at udkomme, ligesom 
ogsaa Fællesbestyrelsen maatte standse sin Virksomhed. 
De unges Sag har imidlertid fremdeles i Sverrig sine 
trofaste og nidkjære Talsmænd. For Øjeblikket bestaar 
der omtrent en Snes Foreninger, af hvilke 3. i Hoved- 
staden, og der findes her en saa levende Interesse for 
Sagen, at den næste internationale Konference efter den 
foreløbige Bestemmelse vil blive afholdt i Stockholm i 
1888. — For Danmarks Vedkommende skal der til de i 
det foregaaende givne Oplysninger kun tilføjes, at For- 
eningen i Kjøbenhavn, som nu har bestaaet i 8 Aar, for 
Tiden tæller c. 260 Medlemmer, blandt hvilke der findes 
Repræsentanter for de forskjellige Klasser af Samfundet, 
medens dog Flertallet tilhører Handels- og Haandværker- 
standen. Den har en ret anselig Bogsamling, og der 
bliver jævnlig — ved Siden af den ugentlige Bibel- 
samtale — afholdt Foredrag af foiskjelligt Indhold^ 
ligesom den ogsaa har oprettet Kursus for sine Med- 
lemmer i Dansk og Tysk, Skrivning og Regning. Mange 
af dens Medlemmer ere blevne Lærere i Søndagsskolerne; 
andre have antaget sig unge, løsladte Fanger, uddelt 
Smaaskrifter o. 1. Der er oprettet en Filial for de 

nyligt konfirmerede unge. 1 de senere Aar er der i 
Tilslutning til „Kirkelig Forening for indre Mission i 
Danmark'' opstaaet c. 50 Foreninger dels i enkelte 
Kjøbstæder (Rønne, Odense, Viborg, Lemvig, Holstebro, 
Kolding) dels paa Landet; den ældste af dem alle er 
Foreningen i Outrup ved Varde (Juni 1881). Det 
samlede Medlemsantal for de danske Foreninger er 
c. 1200. Der udgives en „Ynglingeforenings Tidende", 
og der bestaar Ira Slutningen af 1885 en Fællesbestyrelse 
paa 5 Medlemmer. 

„At de alle maa være ét, ligesom vi cre ét", disse 
Ord af Johannes Evangelium 17,22 er der henvist til 
paa det lille symbolske Mærke, som det i Følge Beslut-, 
ningen i Genf 1878 tillades Medlemmerne af disse For- 
eninger at bære, i Skikkelse nærmest af en lille og saare 
beskeden Brystnaal. Disse Ord ere ogsaa den ledende 
Tanke i de Bestræbelser for en Sammenslutning af 
samtlige Foreninger, som allerede have medført et ikke 
ringe Resultat, og for hvilke der bestandig arbejdes 
videre. De første Skridt til et saadant internationalt 
Fællesskab udgik fra Genf, hvis Forening lige fra sin 
Stiftelse af (1852) har stillet sig den Opgave at forene 
de unge kristne Mænd fra de forskjellige Lande. 
Gjennem talrige Breve og Rundskrivelser virkede den i 
flere Aar med stor Ufortrødenhed for dette Maal. Den 
første større Frugt af dette Arbejde har været de 
internationale Sammenkomster af Udsendinge 
fra de forskjellige Landes Ynglingeforeninger. Den 
første af disse fandt Sted i Paris 1855; Forslaget til 
den udgik fra Genf og blev hjulpet frem af to af 
Genferforeningens gamle Medlemmer, der studerede 
i Paris. Den anden Konference blev holdt i Genf i 
1858. De følgende have fundet Sted i London (1862), 
i Elberfeld (1865), i Paris (1867), i Amsterdam (1872), 
i Hamborg (1875), i Genf (1878), i London (1881) og i 
Berlin (1884). Paa disse Konferencer er der bleven 
forhandlet i god og broderlig Aand om de mange for- 

skjellige, mere eller mindre principielle Spørgsmaal, der 
opstaa under Arbejdets Gang; der er bleven aflagt Be- 
retninger om Sagens Udvikling i de forskjellige Lande, 
og der er bleven vedtaget forskjellige Grundbestemmelser 
som Rettesnor for Fremtiden. Paa den sidste, den 
tiende i Rækken, bestod Forsamlingen af over 300 Ud- 
sendinge, der repræsenterede omtrent 3000 Foreninger; 
Forsædet førtes af Grev Andreas Bernstorff. Paa 
Mødets anden Dag blev der om Aftenen aflioldt en stor 
offentlig Forsamling, hvor der fremkom 4 særdeles inter- 
essante Udtalelser: 1) om Foreningernes Betydning for 
Familien (af Hofpræst Frommel), 2) om deres Betydning 
for Staten (af Hofpra^st Stocker), 3) om deres Betydning 
for Kirken (af Præsten Wagner fra London) og 4) om 
deres Betydning for Guds Riges Udbredelse (af Baron 
V. Oertzen fra Hamborg). — Det næste Skridt i Ret- 
ningen af det internationale Samarbejde blev besluttet 
paa Konferencen i Genf i 1878, hvor det vedtoges at 
oprette enFællesbestyrelse for samtlige Ynglinge- 
foreninger, der vilde slutte sig sammen. Denne „comité 
central" bestaar af to Dele, et administrerende Udvalg 
paa 10 Medlemmer, med Sæde i Genf, og raadgivende 
Repræsentanter for de forskjellige Lande, for Øjeblikket 
14, nemlig Amerika, Danmark, England, Frankrig, Hol- 
land, Italien, Norge, Rusland, Schweiz, Spanien, Sverrig, 
Tyskland og Østrig-Ungarn. Centralkomiteens Formand 
er Præsten G. Tophel i Genf, dens Generalsekretær er 
Charles Fermaud, Lieutenant i Ingeniørerne. I de Aar. 
i hvilke den nu har bestaaet, har denne Fællesbestyrelse 
fremmet Sagens Udvikling i en overordentlig Grad. 
Særlig har dens utrættelige Generalsekretær ved stadige 
Rejser i de forskjellige Lande virket for Dannelsen af 
nye og for Konsolideringen af allerede bestaaende For- 
eninger. Paa et i Avgust Maaned dette Aar (1886) 
afholdt Fællesmøde af Komiteens administrerende og 
raadgivende Del blev det derfor eenstemmig vedtaget 
at opretholde den i sin hidtil hafte Skikkelse som „Ud- 

tryk og Organ for Foreningernes Enhed, som 
Mellemled imellem dem med Hensyn til gjen- 
sidige Erfaringer og Tjenester, som Udgangs- 
punkt for Foreningernes Udbredelse til de 
Lande, hvor de endnu ikke findes, og ganske 
særlig, som Støtte for isolerede og svage 
Foreninger". Det blev imidlertid paa samme Møde 
hævdet, at „Centralkomiteen, medens den indsamler de 
Erfaringer, der gjøres omkring i de forskjellige Lande, 
og søger at gjøre dem frugtbringende for hele For- 
bundet, paa samme Tid absolut vil respektere baade de 
enkelte Foreningers Selvstændighed og deres lokale For- 
hold og nationale Ejendommeligheder". -— En ganske 
særegen Frugt har den internationale Sammenslutning 
baaret ved Oprettelsen af et „Anvisningskontor" (i 
Genf), ved hvis Mellemkomst det er bleven muligt at 
forsyne Medlemmer af Foreningerne, der begive sig til 
Udlandet, med Anbefalingsbreve til alle de Steder, hvor- 
hen de agte sig, og hvor der findes Foreninger. Det 
kan herved opnaas, at en ung Mand overalt, hvor han 
kommer hen, kan sikre sig en venlig Modtagelse og god 
Omgang hos kristelige Venner, der ville staa ham bi, 
skaffe ham billigt Underhold, hjælpe ham til Arbejde, 
og støtte ham i Livets Kampe. Dette praktisk ind- 
rettede Anvisningskontor, hvis Benyttelse kun medfører 
en ubetydelig Udgift til Porto, er allerede bleven stærkt 
brugt; ogsaa her fra Danmark ere adskillige unge 
Mennesker blevne hjulpne igjennem det, og de have f. Ex. 
baade fra Amerika og Avstralien udtalt deres tak- 
nemlige Bevidnelse af den Støtte, de herved have haft. 
„Gegen die Internationale des Unglaubens und des 
Hasses hilft nur die Internationale des Glaubens und 
der Liebe" — disse Ord af Præsten Stocker paa Kon- 
ferencen i Berlin ere et godt Udtryk for, hvad der 
gjennem denne Sammenslutning af de kristelige Ynglinge- 
foreninger tilsigtes og med Guds Hjælp ogsaa skal naas. 
At danne et internationalt Broderskab med en klar og 

aaben kristelig Bekjendelse og paa en fast evangelisk 
Grrundvold. et Broderskab, der ikke søger at styrke sig 
hverken ved edelige Forpligtelser eller ved nogensomhelst 
udvortes Pynt, men som alene sammenholdes af Med* 
Ipmmemes frie og levende Ønske om at tjene den Herre 
Jesus Kristus i indbyrdes Kjærlighed og derved give 
deres lille Bidrag til at fremskynde hans store Dag, 
det er de kristelige Ynglingeforeningers store Fælles- 
maal, saaledes som dette indtil denne Dag har klaret 
•sig for dem. Vi ville slutte med et inderligt Ønske 
om. at dette Maal maa naas i Sandhed og paa en sund 
og god Maade. og med et andet Ord fra den samme 
Lejlighed: „Gud give os Modets Aand og Ydmyg- 
hedens Aand; med disse tvende Graver ville vi 
sejre". 

